
Ezt a könyvet egy kisfiú emlékének ajánlom, aki a háború utolsó 
hónapjaiban Berlinben született. A kisfiút Peter Fechternek hívták. 
1962-ben saját népének katonái legéppuskázták, és ott hagyták elvérezni 
a szövetségesek győzelme legtragikusabb emlékművének, a berlini 
falnak a tövében. 


A könyv szerzője az angolszász országokban szokásos mértékegységeket 
használja, ezeket a fordító - a szöveg természetének megfelelően - 
megtartotta. Az alábbiakban közöljük ezek átszámítási kulcsát metrikus 
egységekre. 

1 hüvelyk — 2 540cm11áb—-0348m 1 yard —- 0914 m 1 mérföld — 1,609 
km 1 font — 0454 kg 1 gallon — 4,546 liter 


A-NAP, 1945. ÁPRILIS 16. HÉTFŐ 


A hitleri Harmadik Birodalom ellen indított utolsó támadás, a berlini 
csata 1945. április 16-án, pontosan hajnali négy órakor indult. Ezt a napot 
hívták a nyugati szövetségesek A-napnak. Azon az órán alig harmincnyolc 
mérföldre a fővárostól vörös jelzőfény világította meg az éjszakai eget a 
megduzzadt Odera folyó fölött, s nyomában a város elleni orosz támadás 
nyitányaként pokoli tüzérségi össztűz reszkettette meg a földet. 

Nagyjából ugyanebben az időpontban az Egyesült Államok 9. hadserege 
elkanyarodott Berlin irányából, nyugat felé fordult, hogy új állásokat 
foglaljon az Elba mentén, Tangermünde és Barby között. Április 14-én 
Eisenhower tábornok úgy határozott, hogy megállítja az angol-amerikai 
csapatok előrenyomulását Németországon keresztül. ,, Berlin nem katonai 
célpont többé" - jelentette ki. Amikor az amerikai csapatok ennek hírét 
vették, egyes egységeik alig negyvenöt mérföldnyire jártak a várostól. 

Amikor a támadás megkezdődött, a berliniek dermedten és halálra váltan 
meglapultak szétbombázott városuk kőtörmelékei között, és az egyetlen 
lehetséges politikát választották: a túlélés politikáját. Enni fontosabb lett, 
mint szeretni, menedéket ásni erényesebb, mint harcolni, kibírni katonailag 
értelmesebb, mint győzni. 

Ez a könyv az utolsó csatának - Berlin ostromának és elfoglalásának - a 
története. Bár e könyv beszámol a harcokról, a maga egészében nem 
hadijelentés. Sokkal inkább azoknak a mindennapi embereknek - 
katonáknak és civileknek - a története, akik mindazt a kétségbeesést, 
rettegést, kegyetlenséget és erőszakot átélték, amit a vereség és a győzelem 
jelent. 


I. A VÁROS 
ELSŐ FEJEZET 


Az északi égtájon korán virrad. Alighogy a bombázók elkanyarodtak a 
város fölül, keleten felragyogtak a hajnal első sugarai. A hajnali csendben 
hatalmas füstoszlopok emelkedtek Pankow, Weissensee és Lichtenberg 
kerület fölött. Az alacsony felhők között nehéz volt megkülönböztetni a 
hajnalpír szelíd derengését a bombázás sújtotta Berlin tüzeinek 
visszfényétől. 

A romok között lassan terjedő füstben ott emelkedett Németország 
legtöbbet bombázott városa, a maga sötét, gyászos szépségében, feketén a 
koromtól, ezer és ezer bombatölcsér himlőhelyével, a romba dőlt épületek 
meggörbült vasgerendáival. Egész utcasorok omlottak össze, és a főváros 
szívében egész kerületek váltak a földdel egyenlővé. A romváros 
sivatagában, ahol valaha széles utak és utcák húzódtak, most a 
törmelékhegyekbe vájt keskeny ösvények kanyarogtak. Száz és száz 
hektáron csupa kiégett, ablaktalan, tető nélküli épületroncs meredezett az 
ég felé. 

A légitámadás után sűrű korom- és hamueső hullt a városra, belepte a 
romokat, és a kihalt téglatörmelék és a roncsolt vasak között csak a por 
örvénylett. A szél végigszáguldott az Unter den Linden széles sávján, ahol a 
híres hársak csupaszon meredeztek, ágaikon elszenesedett rügyekkel. Az út 
két oldalán alig néhány bank, könyvtár és elegáns üzlet épülete maradt 
épségben. De a sugárút nyugati végén, golyóktól szaggatva, repeszektől 
hasogatva bár, most is ott magasodott tizenkét masszív dór oszlopán Berlin 
legismertebb jelképe, a nyolc emelet magas Brandenburgi Kapu. 

A kormányépületektől és egykori palotáktól szegélyezett közeli 
Wilhelmstrasse ezer és ezer ablak üvegcserepeitől csillogott a romok között. 
A 73. szám alatti gyönyörű kis palota, mely a Harmadik Birodalom előtt a 
német kancellár hivatalos rezidenciájaként szolgált, teljesen kiégett. Az 
épületet valamikor miniatűr Versailles-ként emlegették; most az előkert 
díszes szökőkútjának nimfái roncsoltan hevertek a főbejárat oszlopai előtt, a 
tető vonalában pedig, melyet csipkésre szaggattak a repeszek, a Rajna 
szüzeinek ikerszobrai csonkán, fejetlenül hajoltak a törmelékkel teli udvar 


fölé. 

Egy tömbbel arrább, a 77. számú ház sebhelyesen bár, de állt. A 
háromemeletes, L alakú épületet törmelékhalmok vették körül. Az épület 
külső falát repeszek szántották, a bejáratok fölött a karmukban koszorúba 
foglalt horogkeresztet tartó, hivalkodó arany sasokat golyó és repesz 
szaggatta lyukak éktelenítették. Az impozáns előreugró erkélyről nemrég 
habzó szájú szónoklatok harsogtak a világ felé. Az volt a Reichskanzlei, 
Adolf Hitler kancelláriája. 

A viharvert Kurfürstendamm felső végén emelkedett a valamikor divatos 
Vilmos császár Emléktemplom eltorzult váza. A kiégett toronyóra mutatói 
pontosan hét óra harminc percet mutattak. Így álltak 1943 óta, amikor a 
bombák egyetlen novemberi éjszakán félezer hektárt tettek a földdel 
egyenlővé. 

Alig száz méterrel arrább roncsdzsungel meredezett. Ennyi maradt a 
valamikor világhírű berlini állatkertből. Az akvárium teljesen elpusztult, a 
hüllő-, a víziló-, a kenguru-, a tigris- és elefántház a többi épületekkel együtt 
súlyosan megsérült. A Tiergarten, a híres, háromszáz hektáros park helyén 
most senki földje terült el, tele szobányi bombatölcsérekkel, törmelékkel 
feltöltődött tavakkal, és félig-meddig összeomlott követségi épületekkel. A 
park valamikor buján tenyésző természetes erdő volt. A fák többségéből 
most csak szénné égett, torz csonk maradt. A Tiergarten északkeleti sarkán 
állott Berlin leglátványosabb romja, amelyet nem a szövetségesek bombái, 
hanem a német politikusok pusztítottak el. A Reichstag hatalmas épületét a 
nácik gyújtották fel 1933-ban, majd a gyújtogatást a kommunistákra fogták, 
ezzel téve lehetővé Hitler számára, hogy megragadja a teljes diktátori 
hatalmat. (Igaz, még az évben sebtében helyreállították.) A hatoszlopos 
főbejárat előre ugró portikuszán finoman metszett, megfeketedett betűk 
hirdették: , DEM DEUTSCHEN VOLKE" - a német népnek. 

A Reichstag épülete előtt valamikor szoborcsoport állt. Az alakok mind 
elpusztultak, kivéve egyet, egy masszív talapzaton álló kétszáz láb magas 
sötétvörös gránitból és bronzból készült oszlopot. Ezt az 1933-as tűzvész 
után Hitler elszállíttatta, s most ott magaslott egy mérföldnyire eredeti 
helyétől, a Charlottenburger Chausséen, nem messze a kelet-nyugati 
tengely középpontjától. A főútvonalaknak ez a lánca nyugaton nagyjából a 
Havel folyónál indult, keresztülszelte a várost, és keleten az Unter den 
Lindennél ért véget. Ahogy a nap ezen a márciusi reggelen magasabbra 


emelkedett, fénye megcsillant az oszlop tetején álló aranyozott szárnyas 
alakon, mely egyik kezében babérkoszorút, másikban Vaskereszttel díszített 
lobogót tartott. A romváros fölött érintetlenül magasodó karcsú, kecses 
emlékmű a Győzelem Oszlopa volt. 

x 

A meggyötört város fölött megszólaltak a szirénák: lefújták a légiriadót. A 
szövetségesek 314. légitámadása véget ért. A háború első éveiben csak 
szórványosan fordultak elő ilyen támadások, most azonban a főváros szinte 
folyamatos bombázásnak volt kitéve: nappal az amerikai, éjszaka a brit 
légierő bombázott. A veszteségi statisztikák szinte óránként növekedtek, és 
egyre iszonyúbbá váltak. A robbanások több mint tíz mérföldnyi beépített 
területet tettek a földdel egyenlővé. Ez tízszeresen felülmúlta a Luftwaffe 
londoni pusztításait. Az utcákat hárommillió köblábnyi törmelék borította, 
amiből több mint háromezer láb magas hegyet lehetett volna építeni. Az 
1.562.000 berlini lakásnak több mint a felét érte valamilyen sérülés, minden 
harmadik ház vagy teljesen elpusztult, vagy legalábbis lakhatatlanná vált. A 
veszteségek oly nagyok voltak, hogy a pontos számvetésre sosem lesz 
lehetőség, de a halottak száma legalább 52.000-re, a súlyos sebesülteké 
legalább ennek a duplájára rúgott, ami ötszörösen meghaladta a londoni 
bombázás halottainak és súlyos sebesültjeinek a számát. Berlin második 
Karthágóvá vált, pedig a végső agónia még hátravolt. 

Az igazi csoda az, hogy ebben az iszonyú pusztításban akadtak, akik 
életben maradtak, márpedig a romok között valami eszelős módon folyt 
tovább a normális élet. Még mindig tizenkétezer rendőr állt szolgálatban. A 
postások rendszeresen kihordták a leveleket. Naponta megjelentek a lapok. 
Működtek a telefon- és távíróvonalak. A szemetet elszállították. A 
színházakban és a mozikban játszottak, sőt, a romba dőlt állatkert egy része 
is nyitva tartott. A Berlini Filharmonikusok ekkoriban szezonzáráshoz 
készültek. Az áruházak kiárusításokat tartottak. Minden reggel kinyitottak 
az élelmiszerboltok és a pékségek, élénk forgalmat bonyolítottak le a 
mosodák, száraztisztítók és szépségszalonok. Működött a földalatti és az 
S-Bahn. A néhány épségben maradt divatos bár és étterem zsúfolásig 
megtelt. És szinte minden utcát betöltött a híres berlini virágárusok 
kiáltozása, éppen úgy, mint békeidőben. 

A legfigyelemreméltóbb talán az, hogy a berlini nagyüzemek több mint 
hatvanöt százaléka még többé-kevésbé működőképes állapotban volt. 


Csaknem hatszázezer embernek volt munkája, de a munkába járás már 
súlyos problémát jelentett. Az út gyakran órákba tellett. Torlaszok, kitérők 
elterelések és fékezések lassították az utat. Eppen ezért a berlinieknek 
nagyon korán kellett kelniük. Mindenki idejében be akart érni, mert az 
amerikaiak magukis korán kelők voltak, és nemegyszer már reggel 
kilenckor munkához láttak a város fölött. 

Ezen a derűs reggelen a város húsz kerületének lakói kőkorszaki 
barlanglakókként bújtak elő a földalatti alagútjaiból, a középületek 
óvóhelyeiről, a romos házak pincéiből és alagsorából. Bármilyen remények 
vagy félelmek töltötték is el őket, bármilyen politikai nézeteket vallottak is, 
legtöbbjüket egyazon szándék vezérelte: miután túlélték az éjszakát, túl 
akarták élni az előttük álló napot is. 

Ugyanez mondható el a nemzet egészéről. A második világháború 
hatodik esztendejében Hitler Németországa kétségbeesetten küzdött a 
túlélésért. Az ezer évre szánt birodalmat nyugatról és keletről egyszerre 
támadták ellenségei. Az angol-amerikai csapatok végigzúdultak a Rajna 
mentén, Remagennél áttörték a védelmet, és gyors ütemben közeledtek 
Berlin felé. Már csak háromszáz mérföldnyire voltak a várostól. Az Odera 
keleti partján egy sokkal sürgetőbb és mérhetetlenül rettegettebb erő jelent 
meg: az orosz csapatok, melyek már alig ötven mérföldnyire közelítették 
meg a várost. 

1945. március 21. volt, a tavasz első napja. Ezen a reggelen egész 
Berlinben a legújabb sláger szólt: , Ez a tavasz végtelen lesz" . 


MÁSODIK FEJEZET 


A berliniek közül ki-ki a maga módján reagált a fenyegető veszedelemre. 
Egyesek makacsul tagadták a bajt, és abban reménykedtek, hogy majd csak 
elmúlik a fejük fölül. Mások keresték a veszélyt. Ismét mások ideges 
félelemben várakoztak. És voltak, akik a falhoz szorítottak kegyetlen 
logikáját követve arra készültek, hogy bátran szembenézzenek végzetükkel. 

Richard Poganowska tejesember, aki a város egy délnyugati kerületében, 
Zehlendorftban lakott, szokás szerint hajnalban kelt. Az elmúlt években 
mindennapi teendőit gyakran érezte monotonnak, de ma örült nekik. 
Poganowska a Zehlendorf divatos külvárosában, Dahlemben működő 
háromszáz esztendős Dománe Dahlem gazdaságban dolgozott, alig néhány 
mérföldnyire a hatalmas nagyváros központjától. Más nagyvárosban a 
tejgazdaság ilyen elhelyezkedése furcsaságnak számított volna, Berlinben 
azonban nem. A város teljes területének egyötöde parkok és erdők között, 
tavak, csatornák és folyók partján terült el. Poganowska azonban, akárcsak 
a Dománe sok más alkalmazottja, most szívesebben vette volna, ha a 
gazdaság valahol másutt lett volna, a városon túl, jó messze a veszedelemtől 
és az állandó bombázásoktól. 

Poganowska, a felesége, Lisbeth és három gyermekük a Königin-Luise 
Strasse legnagyobb épületének pincéjében töltötte az éjszakát. Aludni szinte 
lehetetlen volt a légvédelmi ágyúk szüntelen ugatása és a 
bombarobbanások miatt. A harminckilenc esztendős tejesember, akárcsak a 
többi berlini, állandóan fáradt volt ezekben a napokban. 

Fogalma sem volt, hova zuhogtak a bombák az éjszaka, de azt tudta, hogy 
egy sem esett a Domaáne farm nagy tehénistállói közelébe. Az értékes 
tehénállomány biztonságban volt. Úgy látszott, semmi sem rendítheti meg a 
kétszáz állat nyugalmát. Az állatok türelmesen álldogáltak a bombák és a 
légvédelmi ágyúk mennydörgése közben, békésen kérődztek, és csodával 
határos módon továbbra is tejeltek. Maga Poganowska nem győzött 
csodálkozni ezen a tüneményen. 

A tejesember álmosan megrakta az özönvíz előtti barna kocsit meg az 
utántíutót, befogta a két lovat, a rókavörös Lisát és Hansot, aztán háta 
mögött Poldival, a szürke spiccel, felült a bakra, és nekiindult. 
Végigzötyögtek az udvar kövezetén, aztán rákanyarodtak a Pacelli Alleera, 
és elindultak északi irányban Schmargendorf felé. Hajnali hat óra volt. Este 


kilenc lesz, mire végeznek. 

Bármilyen elcsigázott és kialvatlan volt is Poganowska, még mindig nem 
veszítette el kedélyesen zsörtölődő modorát. Ezerkétszáz vevője valósággal 
lelki támaszának tekintette a tejesembert. Poganowska három nagy kerület 
- Zehlendorft, Schöneberg és Wilmersdorf - szegélyén vezetett végig. 
Mindhármat súlyos bombatámadások érték már. Schöneberg és 
Wilmersdorf, amely a központ szomszédságában terült el, szinte teljesen 
romokban hevert. Egyedül Wilmersdortban több mint harminchatezer lakás 
dőlt romba, és a két kerület háromszáznegyvenezer lakójának több mint a 
fele elveszítette otthonát. Ilyen körülmények között a derűs arc ritka és 
szívesen fogadott látvány lehetett. 

Poganowskát még ezen a korai órán is többen várták az 
útkereszteződésekben. Ezekben a napokban mindenütt sorok álltak: húsért, 
kenyérért, de sokszor vízért is, ha a vezetéket találat érte. Bár a vevők 
sorban állva vártak, Poganowska mégis nagy kolomppal jelezte érkezését. 
Ezt a módszert az év elején vezette be, amikor az egyre erősödő nappali 
bombázások miatt már nem tudta házhoz vinni a tejet. A vevők számára a 
kolomp, akárcsak maga Poganowska, egyfajta szimbólummá vált. 

Ez a reggel is ugyanúgy indult, mint a többi. Poganowska köszöntötte a 
vevőket, és kimérte számukra a nekik járó tej- és tejtermék-fejadagot. Közel 
évtizedes munkája során jó ismeretségbe került némelyükkel, s ezek tudták, 
hogy egyszer-egyszer némi pótadagra is számíthatnak. Poganowska a 
jegyekkel való némi mesterkedés révén össze tudott hozni egy kis felesleget 
olyan különleges eseményekre, mint a karácsony, vagy egy esküvő. Persze, 
tisztában volt vele, hogy ez illegális s ezért veszélyes dolog, de hát azokban 
a napokban minden berlininek szembe kellett néznie a veszedelemmel. 

Poganowska kuncsaftjai napról napra egyre feszültebbnek és 
gondterheltebbnek látszottak. Egyre kevesebben beszéltek a háborúról. 
Senki nem tudta igazából, mi is történik, és senki sem mert volna bármit is 
tenni. Azért akadtak bőven kávéházi tábornokok. Poganowska sosem 
kezdeményezte, hogy megvitassák a híreket. Belevetette magát a napi 
tizenöt órás munkába, a háborúra igyekezett nem is gondolni, s így 
akárcsak a berliniek ezrei, mintegy immúnissá tette magát az eseményekkel 
szemben. 

Poganowska minden nap észrevett holmi kedvező jeleket, amelyek 
segítettek tartani benne a lelket. Például, az utak még nem voltak lezárva. A 


főutakon sehol sem épültek úttorlaszok vagy harckocsiakadályok, sehol 
sem álltak tüzérségi lövegek vagy beásott páncélosok, nem őrizték katonák 
a kulcsfontosságú csomópontokat. Semmilyen jel nem mutatta, hogy a 
hatóságok orosz támadástól tartanának, vagy hogy Berlint ostrom 
fenyegetné. Aztán volt még egy biztató jel. Amikor Poganowska reggelente 
végighajtott Friedenau utcáin, ahol néhány különösen tekintélyes kuncsaftja 
lakott, mindig odapillantott egy jól ismert náci házára, aki fontos beosztást 
töltött be a berlini postahivatalban. A nyitott szobaablakon át ott látta a 
masszív keretbe foglalt jókora arcképet. Adolf Hitler ízléstelen, arrogáns 
portréja most is ott függött a helyén. Poganowska jól ismerte a Harmadik 
Birodalom hivatalnokainak a lelkületét: ha a helyzet csakugyan kritikussá 
válna, a Führer-ereklye azon nyomban eltűnne onnan. 

A tejesember gyengéden megcsapkodta a lovakat, és" továbbindult. 
Akárhogy is, semmi valós okát nem látta a túlzott nyugtalanságnak. 

Egyetlen városrész sem úszta meg teljesen a bombázásokat, de Spandaut, 
Berlin második legnagyobb és legkeletibb kerületét mindeddig elkerülte, 
amitől mindenki legjobban rettegett: a szőnyegbombázás. A városrész lakói 
minden éjjel várták a támadást, és csodálkozva tapasztalták, hogy még nem 
történt meg: Spandau volt a hatalmas berlini hadiipar központja. 

A város szívében elterülő negyedek 50-70 százaléka romokká változott, 
ezzel szemben Spandau épületállományának alig tíz százaléka pusztult el. 
Igaz, ez is azt jelentette, hogy több mint ezer ház pusztult el vagy vált 
használhatatlanná, a bombázásoktól megkérgesedett berliniek szemében 
azonban ez alig számított többnek egy szúnyogcsípésnél. Ezért született a 
központi kerületek kormos rumjai közepette a csípős megjegyzés: ,, Die 
Spandauer Zwerge kommen zuletzt in die Sárge" - A kis spandauiak 
kerülnek utoljára koporsóba. 

A Spandau legnyugatibb csücskében, a csendes, idilli Staaken kerületben 
lakó Robert és Ingeborg Kolb igazán hálás lehetett a sorsnak, hogy kívül 
maradtak az események fő sodrán. Egyetlen bomba csapódott be a közeli 
repülőtér helyett a környéken, és az alig okozott kárt. Kolbék emeletes, 
narancssárga-barna, vakolt háza, az üvegezett verandával, a gyepes, virágos 
kerttel sértetlen maradt. Az élet csaknem normális mederben folyt, kivéve, 
hogy az ötvennégy éves Robert, egy nyomda műszaki igazgatója, napról 
napra keservesebben jutott be munkahelyére, a város központjába. Ilyenkor 
végig kellett szenvednie a nappali légitámadások minden megpróbáltatását, 


Ingeborg pedig állandó rettegésben élt. 

Kolbék úgy tervezték, hogy ezen az estén szokás szerint meghallgatják a 
BBC német adását, bár ez jó ideje tilos volt. A házaspár lépésről lépésre 
követte a szövetségesek támadását kelet és nyugat felől. A Vörös Hadsereg 
most már szinte egyetlen buszmegállónyira volt a város keleti peremétől. 
Kolbékat azonban nyugalomba ringatta a környék falusias légköre, és 
egyszerűen elképzelhetetlennek tartották a közvetlen veszélyt, a háborút 
pedig távolinak és valószerűtlennek hitték. Robert Kolb meg volt győződve, 
hogy meglehetősen biztonságban tudhatják magukat, Ingeborg pedig úgy 
hitte, hogy Robertnak mindig igaza van. Végül is az ura az első világháború 
veteránja. , A háború el fog kerülni bennünket" biztosította a feleségét. 

Kolbék, akik meglehetősen bizonyosak voltak afelől, hogy bármi történjék 
is, őket nem fogja érinteni, így nyugodtan néztek a jövőbe. Minthogy 
beköszöntött a tavasz, Robert azon töprengett, hová kösse fel a 
függőágyakat a kertben. Ingeborgnak megvolt a maga teendője: spenótot, 
petrezselymet, salátát és korai burgonyát ültetett. Most éppen azon főtt a 
feje: vajon elültesse-e a korai krumplit már április elején, vagy várjon május 
elejéig, amikor igazán kitavaszodik? 

x 

Georgij Zsukov, a Szovjetunió marsallja az Oderától ötven mérföldnyire, 
Landsberg szélén, egy háromemeletes, szürke vakolatú épületben rendezte 
be parancsnokságát. A marsall gondolataiba mélyedve ült az íróasztalánál. 
Az egyik falon Berlin nagy térképe függött, rajta a város elfoglalásának 
részletes terve. Az asztalon három tábori telefon. Az egyik az általános 
használatra szolgált, a másik két kollégájával, Konsztantyin Rokosszovszkij 
és Ivan Sztyepanovics Konyev marsallal, az északi és a déli szárny két 
hatalmas hadseregcsoportjának parancsnokaival kötötte össze. A 
harmadikról közvetlen vonal vezetett Moszkvába, a Legfelsőbb 
Főparancsnokhoz, Joszif Sztálinhoz. A negyvenkilenc esztendős, domború 
mellkasú marsall, az 1. Ukrán Front parancsnoka, minden este tizenegykor 
jelentette a napi előrenyomulást Sztálinnak. Zsukov most azt latolgatta, 
mikor adja ki Sztálin a parancsot Berlin ostromára. A marsall abban 
reménykedett, hogy még van egy kis ideje. Szükség esetén akár azonnal is 
be tudta volna venni a várost, de még nem volt egészen felkészülve. 
Egyelőre úgy tervezte, hogy a támadásnak április végén kell megindulnia. 
Ha egy kis szerencséje van, tíz-tizenkét nap alatt eléri a várost, és megtöri a 


németek ellenállását. Fel volt készülve rá, hogy a németek minden 
talpalatnyi földért meg fognak küzdeni. Legkeményebben alighanem a 
város nyugati peremén fognak harcolni. Amennyire meg lehet ítélni, a 
védők számára ott vezet az egyetlen többé-kevésbé szabad menekülési 
útvonal. Zsukov azonban készen állt, hogy ha megpróbálnak kitörni, két 
oldalról sújt le rájuk. Számításai szerint május első hetében már javában 
folyik az öldöklő küzdelem Spandauban. 


Carl Johann Wiberg kinyitotta a második emeleti lakosztály teraszajtaját, 
kilépett rajta, és körülnézett, hogy milyen idő van. Nyomában állandó 
társai: Otto bácsi és Effie néni, a két totyogó tacskó. A két kutyus várakozón 
tekintett fel a gazdira, hogy indulnak-e már a reggeli sétára. 

A séta volt az egyetlen foglalatosság, amivel Wiberg agyonüthette az időt 
ezekben a napokban. A szomszédságban mindenki kedvelte a 
negyvenkilenc esztendős svéd üzletembert. Az emberek elsősorban a 
,, derék berlinit" látták benne, és csak másodsorban a svédet. Amikor 
megkezdődtek a bombázások, Wiberg, sok külföldivel ellentétben, nem 
hagyta el a várost. Pedig - bár a svéd soha nem panaszkodott az őt ért 
megpróbáltatások miatt - a szomszédok tudták, hogy szinte mindenét 
elveszítette. A felesége 1939-ben hunyt el. Enyvüzemét tönkrebombázták. 
Harminc esztendeje élt kisvállalkozóként Berlinben, s most két kutyáján és 
lakásán kívül nem sok maradt meg neki. A szomszédságban egyesek úgy 
tartották, hogy különb ember, mint sok igazi német. 

Wiberg lenézett a két kutyusra. , Ideje indulni" - gondolta. Becsukta az 
erkélyajtót, és a nappalin keresztül átment a hallba. Felvette kifogástalan 
szabású felöltőjét, és fejére igazította gondosan kikefélt puhakalapját. 
Kihúzta a fényezett mahagóni asztalka fiókját, kivett belőle egy pár 
szarvasbőr kesztyűt, egy pillanatra megállt, és tekintetét megpihentette a 
fiókban heverő bekeretezett litográfián. 

Az élénken színezett rajz egy lovagot ábrázolt, teljes fegyverzetében, 
ágaskodó fehér paripája hátán. A lovag lándzsáján szalag lobogott. A fekete 
bajuszkás férfi ádázul meresztgette tekintetét sisakja nyitott rostélya alatt. 
Egy tincs a homlokába hullott. A csattogó lobogón ez a felirat ékeskedett: 
Der Bannertráger" - A zászlóvivő. 

Wiberg lassan becsukta a fiókot. A litográfiát gondosan elzárva tartotta, 
mert az effajta Hitler-karikatúrákat Németországban szigorúan 


megtorolták. Wiberg azonban nem akart megválni tőle: túlságosan 
mulatságos volt, semhogy elhajította volná. 

Wiberg pórázra kötötte a kutyákat, és gondosan becsukta maga mögött a 
bejárati ajtót, lement a lépcsőn, és kilépett a törmelékkel teleszórt útra. 
Néhány lépésre a háztól megemelte kalapját egy-két szomszéd előtt, majd a 
kátyúkat kerülgetve, kutyái nyomában elindult lefelé az utcában. Azon 
tűnődött, vajon most, amikor közel a vég, merre lehet a Bannertrüger. 
Münchenben? A berchtesgadeni sasfészekben? Vagy itt, Berlinben? Senki 
sem tudta, ami, persze, nem meglepő. Hitler hollétét mindig titok övezte. 

Ezen a reggelen Wiberg elhatározta, hogy beugrik a Nestorstrassén 
kedvenc bárjába, a Harry Rosse-ba. Vegyes közönség járt ide: náci fejesek, 
német tisztek, holmi üzletemberfélék. A bárban mindig jókat lehetett 
beszélgetni, az ember elcsíphetett egy-két friss hírt: hol bombáztak az 
éjszaka, melyik gyárakat érte találat, hogyan viseli Berlin a 
megpróbáltatásokat. Wiberg szívesen találkozott ebben a kedélyes 
légkörben régi barátaival. Minden érdekelte, ami a háborúval kapcsolatban 
állt, de különösen foglalkoztatta a bombázások hatása és a német emberek 
erkölcsi tartása. Különösen szerette volna tudni, hol lehet Hitler. Amint 
áthaladt az úttesten, ismét megemelte kalapját egy régi ismerőse előtt. 
Wiberg fejében egymást kergették a kérdések, mégis tudott volna mesélni 
szomszédainak néhány olyan dolgot, amivel meglepetést okozhatott volna 
nekik. Ez a svéd úriember ugyanis, aki németebb volt a németeknél, 
egyszersmind a szigorúan titkos amerikai Stratégiai Szolgálatok Hivatala, 
az OSS tagja, a szövetségesek kérne volt. 

x 

Dr. Arthur Leckscheidt, a Melanchton templom papja szomorúan és 
kétségbeesetten ült kreuzenburgi lakása földszintjén. Kéttornyú gótikus 
templomát szétbombázták, nyája szétszéledt. Az ablakon át odalátott 
temploma romjaira. Az épület néhány héttel ezelőtt telitalálatot kapott, s 
néhány perc múlva lángra lobbant a gyújtótöltetektől. Azóta mit sem 
enyhült a fájdalom, amely akkor fogta el, valahányszor kitekintett a 
romokra. Leckscheidt tiszteletes a bombázás kellős közepén, saját 
biztonságáról megfeledkezve berohant az égő épületbe. A főhajó és a 
nagyszerű orgona még épségben volt. Leckscheidt tiszteletesnek egyetlen 
gondolat járt az eszében, ahogy sebesen felrohant a keskeny lépcsőn az 
orgona karzatára: búcsút akart venni szeretett orgonájától és templomától. 


Leült a hangszerhez, és könnybe lábadt szemekkel, halkan énekelve játszani 
kezdett. Miközben a bombák végigdübörögtek a Kreuzbergen, a közeli 
városi kórház betegei és a szomszédos pincékben megbújó lakók 
hitetlenkedve hallották a Melanchton templomból kiszűrődő ősi himnuszt: 
A mélységből kiált Hozzád a lelkem, Uram". 

Most más módon mondott búcsút. Asztalán ott feküdt egy körlevél, 
amelyet azoknak a híveknek szándékozott elküldeni, akik elhagyták a 
várost, vagy akik a hadseregben szolgáltak. , A keletről s nyugatról 
szorongatott német főváros állandó bombatámadásoktól szenved" - írta. - 
, Magatok is tudhatjátok, barátaim, mily dús rendet vág közöttünk a halál. 
A koporsó hiánycikké vált. A napokban egy asszony elmondta nekem: tíz 
kiló mézet adott egyért, hogy abban helyezhesse örök nyugalomra a férjét." 

,Sokszor bennünket, papokat sem hívnak a légitámadások áldozatainak 
eltemetéséhez" - írta neheztelőn Dr Leckscheidt. - , A Párt gyakran pap 
nélkül, Isten szavainélkül rendezi a temetést." A levél újra meg újra 
visszatért a város pusztulásának képeire. , El sem tudjátok képzelni, hogyan 
fest most Berlin. A legszebb épületek romokban hevernek. Gyakran nincs 
gáz, villany, víz. Isten óvjon bennünket az éhínségtől! A feketepiacon 
iszonyú árakat kérnek az élelemért." A levél keserű pesszimizmussal zárult: 
, Hosszú időre alighanem ez az utolsó levelem. Hamarosan teljesen el 
leszünk vágva a külvilágtól. Vajon viszontlátjuk-e egymást? Mindannyian 
Isten kezében vagyunk." 

x 

Egy másik pap, Bernhard Happich atya, úgy határozott, hogy kezébe 
veszi a dolgokat. Most céltudatosan sietett végig Dahlem szétdúlt utcáin. A 
tisztelendő urat hetek óta foglalkoztatta egy kényes kérdés. Éjszakákon át 
könyörgött útmutatásért, és szüntelenül azon meditált, mit kéne tennie. 
Most végre elszánta magát. 

Nagy keletje volt mindenütt a papi szolgálatnak, de különösen állt ez 
Happich atyára. Az ötvenöt éves pap, akinek személyazonossági 
igazolványában ez a bejegyzés volt olvasható: , Jezsuita. Katonai szolgálatra 
alkalmatlan" (hasonló bélyegzőt kaptak a zsidók és más nem kívánatos 
elemek is) - teológiai ismeretein kívül magas képzettségű orvos is volt. 
Számos más kötelezettsége mellett ő volt a Dahlem Ház rendfőnöke. A 
Szent Szív missziós nővérek fenntartásában működő árvaház, szülőotthon 
és menhely, Mater Kunigunda és nyája miatt töltötte el gond az atya szívét, 


s ebben jutott végre elhatározásra. 

Happich atya nem táplált illúziókat sem a nácikat, sem a háború végét 
illetően. Régóta bizonyos volt benne, hogy Hitler és könyörtelen új rendje 
pusztulásra van ítélve. Most gyorsan közeledett a vég. Berlin, a megkopott 
kehely, a hódítók lábai előtt hevert. Vajon mi történik a Dahlem Házzal és 
javaival, de főképp a világiasságtól annyira idegen nővérekkel? 

A ház előtt Happich atya komoly arccal megtorpant. Az épületet eddig 
csak jelentéktelen sérülések érték, s a nővérek meg voltak győződve, hogy 
imádságuk meghallgattatott. Happich atya nem ellenkezett, de gyakorlatias 
ember lévén, arra gondolt, hogy a jószerencsének és a rossz irányzásnak is 
köze lehet a dologhoz. 

Amint a főkapun át belépett a hallba, egy pillantást vetett Szent Mihály 
nagyszerű, kardot emelő kék-arany szobrára. , Ímé Isten harcos lovagja 
minden gonosz ellen" - gondolta. A nővérek Szent Mihályba vetett hite 
szilárd alapokon nyugodott ugyan, Happich atyát mégis elégedettség 
töltötte el, amiért meghozta döntését. Mint mindenki más, ő is éppen eleget 
hallott a kelet felől érkező menekültektől az oroszok kelet-németországi 
rémtetteiről. A beszámolók egy része kétségtelenül túlzás lehetett, de az 
atya aztis tudta, hogy van bennük igazság is. Happich atya tehát 
elhatározta, hogy figyelmezteti a nővéreket. Most meg kellett választani a 
megfelelő pillanatot, de főképp a megfelelő szavakat, hogy szólhasson 
hozzájuk. Happich atyát nyugtalanság töltötte el. Hogy mondhatja el az 
ember hatvan apácának és laikus nővérnek: az a veszély fenyeget, hogy 
megerőszakolják őket? 


HARMADIK FEJEZET 


A szexuális támadástól való félelem porfelhőként lebegett a város fölött, 
annál is inkább, mert csaknem hat háborús esztendő után Berlin jórészt a 
nők városa lett. 

A háború elején, 1939-ben a fővárosnak 4.321.000 lakója volt. 

A hatalmas veszteségek, a behívások nyomán ez a szám megcsappant, 
majd 1943-44-ben további egymillió berlini távozott a biztonságosabbnak 
vélt országrészekbe, így a főváros lélekszáma több mint egyharmadával 
csökkent. Az események időpontjára a férfilakosságot nagyobb számban 


csak a tizennyolc alattiak és a hatvan fölöttiek képviselték. A tizennyolc és 
harminc közötti korosztály alig százezret tett ki, és többségük a katonai 
szolgálatra alkalmatlanokból vagy sebesültekből tevődött össze. 1945 
januárjában a város lakosságát 2.900.000 millióra becsülték, március 
közepére azonban ez a szám minden bizonnyal jóval alacsonyabb lehetett. 
Berlint alig tizenegy hét alatt nyolcvanöt légitámadás érte, és ott lebegett 
fölötte az ostrom réme, ezért újabb ezrek vágtak neki az utaknak. Katonai 
szerzők becslése szerint a lakosság ekkor 2.700.000 lehetett, ezek közül 
mintegy kétmillió a nő, de ez is csupán nem hivatalos becslésnek tekinthető. 

A lakosság valóságos lélekszámának megállapítását megnehezítette az a 
hatalmas menekültáradat, amely a szovjetek által elfoglalt keleti területekről 
özönlött Berlinbe. A menekültek számát egyesek félmillióra becsülik. Az 
ingóságaikat hátukon, lovas kocsikon vagy targoncákon menekítő, sokszor 
háziállataikat magukkal terelő földöntutók hónapokig eltorlaszolták a 
Berlin felé vezető utakat. A legtöbbjük nem maradt a városban, hanem 
tovább menekült nyugat felé. Amerre azonban elhaladtak, lidérces históriák 
tömegét hintették szét. Ezek a beszámolók járványként terjedtek 
Berlin-szerte, és rettegéssel töltöttek el sok városlakót. 

A menekülők történetei bosszúszomjas, erőszakos, zsákmányra éhes 
hódítókról szóltak. Az emberek, akik között sokan Lengyelországból, 
Kelet-Poroszország, Pomeránia és Szilézia elfoglalt vidékeiről vándoroltak 
el, keserű beszámolóiban könyörületet nem ismerő ellenségről beszéltek. A 
menekülők szerint az orosz propaganda arra biztatta a Vörös Hadsereget, 
hogy ne kegyelmezzenek senkinek. Beszámoltak egyebek között egy 
kiáltványról, amely állítólag Ilja Ehrenburg, a Szovjetunió vezető 
propagandistája tollából származott, s amelyet a rádió és sok ezer röplap 
terjesztett a szovjet csapatok körében. , Ölj! Ölj! - hirdette a kiáltvány. - A 
német faj csupa gonoszság! Kövesd Sztálin elvtárs utasításait. Semmisítsd 
meg a fasiszta szörnyet, hogy írmagja se maradjon! Használd az erőd, törd 
meg a német nők faji büszkeségét. Tekintsd őket jogos martalékodnak! Ölj! 
Törj előre, és ölj, dicső harcosa a Vörös Hadseregnek!" [1] 

A menekülők beszámoltak arról is, hogy az első vonalban fegyelmezett és 
tisztességes viselkedésű csapatok érkeztek, de mögöttük, a második 
vonalban rendezetlen csőcselék követte őket. Ezek a vöröskatonák vad, 
részeg orgiákat rendeztek, gyilkoltak, fosztogattak, erőszakoskodtak. Az 
orosz tisztek közül sokan elnézték, amit embereik műveltek. Legalábbis 


nem tettek semmit, hogy megállítsák őket. A beszámolók egyformák voltak, 
akár parasztok, akár urak szájából hangzottak, és a menekültek áradatában 
lépten-nyomon akadtak nők, akik hátborzongató történeteket mondtak a 
brutális támadásokról, arról, hogyan kényszerítették őket rájuk szegezett 
fegyverrel, hogy levetkőzzenek, és hogyan erőszakolták meg őket egymás 
után többen is. 

Mennyi volt mindebben a képzelődés, és mennyi a valóság? A berliniek 
nem tudhatták. Akik tudtak azokról az atrocitásokról és 
tömeggyilkosságról, amelyeket a német SS-csapatok hajtottak végre 
Oroszországban - márpedig ezrek és ezrek tudtak róluk - lelkük mélyén 
rettegve gondoltak rá, hogy a történetek igazak. Akik tudták, mi történt a 
zsidókkal a koncentrációs táborokban, tudtak a nemzeti szocializmusnak 
erről a rémtettéről, amelyről a szabad világ ekkoriban kezdett tudomást 
szerezni, ugyancsak hittek a menekülteknek. Ezek a tájékozottabb berliniek 
joggal hihették, hogy most fordul a kerék, és a leigázókat leigázzák. Sokan, 
akik tisztában voltak mindazokkal a borzalmakkal, amelyeket a Harmadik 
Birodalom elkövetett, nem kockáztattak. A legmagasabb beosztású 
hivatalnokok és náci tisztségviselők közül sokan szép csendben 
kiköltöztették családjaikat Berlinből, vagy legalábbis megtették az 
előkészületeket hozzá. 

Maradtak a fanatikusok, és maradtak azok az átlag berliniek, akik kevésbé 
voltak jól informáltak, és nem voltak tisztában a valódi helyzettel. Ezek nem 
tudtak vagy nem akartak elmenekülni. , O, Németország, Németország, 
szülőhazám - írta naplójában Erna Saenger, egy hatvanöt esztendős 
háziasszony, hat gyermek édesanyja. - Aki hisz, az megcsalatik. Aki hisz, az 
ostoba vagy vak, de mi mégis itt maradunk Berlinben. Ha mindenki 
elmegy, mint a szomszédok, az ellenség eléri, amit akar. De mi nem 
akarunk megfutamodni." 

Aligha lehettek sokan, akiknek nem volt tudomásuk a veszélyről. Szinte 
mindenki hallotta a rémhistóriákat. A Kreuzbergben lakó Neumann 
házaspár telefonon értesült sokmindenről. Néhány rokonuk, akik az 
oroszok által megszállt zónában laktak, életüket kockáztatva felhívták őket, 
közvetlenül azelőtt, hogy az összeköttetés megszakadt volna, és 
figyelmeztették Neumannékat, hogy a hódítók könyörtelenül gyilkolnak, 
erőszakoskodnak és fosztogatnak. Neumannék mégis maradtak. Hugo 
elektromoskészülék-gyárát szétbombázták, de arra gondolni sem lehetett, 


hogy most sorsára hagyják. 

Mások úgy döntöttek, hogy nem törődnek a rémhistóriákkal, mert többé 
nem hittek semmiféle propagandának, akár a menekülők, akár a 
kormányzati szervek traktálták is őket velük. Attól a perctől fogva, hogy 
1941-ben Hitler parancsba adta Oroszország hitszegő megtámadását, 
minden német könyörtelen gyűlöletpropagandának volt kitéve. A szovjet 
népet civilizálatlan, embertelen csőcseléknek festették előttük. Amikor 
fordult a kocka, és a német csapatokat valamennyi orosz fronton 
visszaverték. Goebbels doktor, a Birodalom dongalábú 
propagandaminisztere még erőteljesebb agitációba kezdett, különösen 
Berlinben. 

Goebbels asszisztense, Dr. Werner Naumann, egyszer magánemberként 
kijelentette: , Propagandánk abban a tekintetben, hogy milyenek az oroszok, 
és mit lehet tőlük várni Berlinben, olyan sikeresnek bizonyult, hogy a 
berlinieken páni rettegés lett úrrá" . 1944 végén Naumann úgy vélte: 

, Alighanem kissé túllőttünk a célon, és propagandánk ellenünk fordult". A 
propaganda hangneme tilost megváltozott. Ahogy a hitleri birodalom 
omladozott, ahogy Berlin pusztult, a Goebbels-féle propaganda a 
rémületkeltésről áttért a bátorításra. Most azzal hitegette az embereket, 
hogy a győzelem már karnyújtásnyira van. A propagandaminiszter 
azonban csupán annyit ért el, hogy magára szabadította a kozmopolita 
berliniek groteszk akasztófahumorát. Az eredmény gúnyos nevetés lett, 
amelyet a lakosság egyszerre fordított önmaga, a vezetői és a v ring ellen. 
"A Führer vezet, és mi követjük" - hirdette a propagandaminiszter; amit a 
berliniek így forgattak ki: , A Führer vezet, és mienk a következmény". Ami 
a propagandaminiszternek azt az ígéretét illeti, hogy hamarosan itt a végső 
győzelem, a tiszteletlenkedők így tekerték ki: , Elvezzük a háborút, mert a 
béke rettenetes lesz." 

A menekülők híradásai által keltett pánik légkörében úrrá lettek a 
rémhírek, egyre kevesebbet számított a tény, egyre kevesebbet ért a józan 
ész. A rémhistóriák villámgyorsan terjedtek a városban. Az oroszokból 
ferde szemű mongolok lettek, akik mindenki szeme láttára lemészárolják az 
asszonyokat és gyermekeket. A papokat, úgy beszélték, lángszóróval égetik 
meg. Megerőszakolják, aztán meztelenül az utcára kergetik az apácákat. A 
nőkből markotányosnőket csinálnak, a férfiakat rabszolgaságba hurcolják 
Szibériába. Egy rádióriport szerint az oroszok az asztalhoz szögezik 


áldozataik nyelvét. A kevésbé élénk fantáziájúak túl fantasztikusnak 
találták a meséket, semhogy hinni lehetett volna bennük. 

Mások pontosan látták a komor jövőt. Dr. Anne-Marie Durand-Wever, 
egy schönebergi magánklinika főorvosa, aki a chicagói egyetemen tanult, és 
aki Európa egyik leghíresebb nőgyógyásza volt, tudta az igazságot. Az 
ötvenöt éves doktornő, akinek náciellenes nézetei eléggé ismertek voltak 
(számos könyvet írt a nők jogairól, a nemek egyenlőségéről és a 
születésszabályozásról - csupa olyan témáról, amelyeket a nácik szigorúan 
tiltottak), tudta az igazságot, és sürgette pácienseit, hogy mielőbb hagyják el 
Berlint. Durand-Wever doktornő számos menekült asszonyt vizsgált meg, 
és arra a következtetésre jutott, hogy ha semmi másban, de a 
megerőszakolások tekintetében a beszámolók alábecsülik a valóságot. 

Durand-Wever doktornő úgy határozott, hogy ő maga Berlinben marad, 
de most bármerre járt, mindenütt magánál hordott egy gyorsan ható 
ciánkapszulát. A gyógyításban eltöltött évtizedek után nem volt egészen 
biztos benne, hogy képes lenne öngyilkosságot elkövetni, de azért a mérget 
magánál tartotta. Úgy gondolta, ha az oroszok elfoglalják Berlint, minden 
nő nyolc évestől nyolcvanig elkészülhet rá, hogy megerőszakolják. 

Dr. Margot Sauerbruch szintén el volt készülve a legrosszabbakra. A 
doktornő a férjével, Ferdinand Sauerbruch professzorral, Németország 
legelismertebb sebészével Berlin legrégibb és legnagyobb kórházában, a 
Mitte kerületi Charitéban dolgozott. Minthogy a kórház a főpályaudvar 
közelében volt, a menekültek közül a legsúlyosabb eseteket rendre ide 
irányították. Sauerbruch doktornőnek nem voltak illúziói a Vörös Hadsereg 
katonáinak garázdálkodásairól. A nők megerőszakolás a, ezt ő bizonyosan 
tudta, nem merő propaganda. Margot Sauerbruchot megdöbbentette az 
öngyilkosságot megkísérelő menekültek nagy száma, akik között rengeteg 
olyan nő is akadt, akiket nem ért erőszak vagy zaklatás. A látottak és 
hallottak nyomán sokan felvágták az ereiket. Egyesek még a gyerekeiket is 
megpróbálták megölni. Hogy végül is hányuknak sikerült végezni magával, 
senki nem tudta. Sauerbruch doktornő elé csak azok kerültek, akiknek nem 
sikerült. Az azonban nyilvánvaló volt, hogy ha az oroszok elfoglalják 
Berlint, a városon öngyilkossági hullám söpör végig. 

A legtöbb orvos nyilvánvalóan osztotta ezt a nézetet. Günther Lamprecht 
wilmersdorfi sebész feljegyezte naplójában, hogy , a legfőbb téma - még az 
orvosok között is - az öngyilkosság technikája. Az effajta beszélgetések 


kezdenek elviselhetetlenné válni." 

De többről volt szó, mint puszta beszélgetésekről. Már javában folytak az 
előkészületek. Az orvosokat a város minden kerületében valósággal ostrom 
alatt tartották a páciensek és a barátok, akik a gyors halál lehetőségeiről 
tudakolódtak, és méregreceptért könyörögtek. Ha az orvos elutasította a 
segítséget, az emberek a gyógyszerészükhöz fordultak. A félelemtől 
tébolyult berliniek ezrei és ezrei határoztak úgy, hogy inkább a halált 
választják, bármi áron, semhogy a Vörös Hadsereg kezei közé kerüljenek. 

, Amint meglátom az első pár orosz csizmát, azonnal végzek magammal" 
- írta a húsz esztendős Christa Meunier bizalmas barátnőjének. Juliane 
Bochniknak. Christa már be is biztosította magát. Juliane barátnője, Rosie 
Hoffman és a szülei szintén beszerezték a mérget. A Hoffman család tagjai 
mélységesen el voltak csüggedve, és semmi kegyelemre nem számítottak az 
oroszok részéről. Juliane ugyan nem tudott róla akkoriban, de a család 
tagjai kapcsolatban álltak Heinrich Himmlerrel, az SS birodalmi vezetőjével, 
a Gestapo fejével, aki a koncentrációs táborok sokmilliós 
tömeggyilkosságaiért volt felelős. 

Az önpusztítás legnépszerűbb módja a méreg, különösen a cián volt. 
Különösen nagy volt a kereslet a KCB tablettának nevezett kapszula iránt. 
Ennek tömény hidrocián komponensétől a halál csaknem azonnal 
bekövetkezett. Még a belélegzett gőze is halált okozott. Egyes állami 
szervek, jellemző német előrelátással, hatalmas készleteket halmoztak fel az 
anyagból Berlinben. 

A náci főhivatalnokok, főtisztek, a kormányhivatalok vezetői és kisebb 
funkcionáriusai könnyűszerrel beszerezhették a szükséges méregadagot a 
maguk, családjuk és barátaik számára. Az orvosok, gyógyszerészek, 
fogorvosok és laboránsok szintén könnyen hozzájuthattak a pilulákhoz és 
kapszulákhoz. Akadtak olyanok is, akik még fokozták is tablettájuk 
hatóerejét. Dr. Rudolf Hückel, a berlini egyetem patológiaprofesszora, a 
város legismertebb rákspecialistája ecetsavat adott a magának és 
feleségének szánt ciánkapszulához. Ha szükségük lesz rá, ettől a méreg még 
gyorsabban fog hatni - biztatta a feleségét. 

Egyes berliniek, akik nem tudtak hozzájutni a gyorsan ható ciánhoz, 
barbiturát és cianid származékokból halmoztak fel készleteket. Heinz 
Rühmann, az ismert komikus, akit , német Danny Kaye-ként" emlegettek, 
annyira rettegett szépséges felesége, a színésznő Hertha Feiler és fiuk sorsa 


miatt, hogy minden eshetőségre készen egy egész doboz patkánymérget 
rejtett el egy virágcserépben. Wilhelm Faupel nyugalmazott altábornagy, a 
náci Németország egykori spanyolországi nagykövete 
gyógyszer-túladagolással akart végezni magával és feleségével. A tábornok 
szívgyengeségben szenvedett. Ha roham gyötörte, digitálisztartalmú 
serkentőt vett he. Faupel tudta, hogy a túladagolás szívleállást fog okozni, 
ami egykettőre végez vele. Még a barátai számára is félretett kellő 
mennyiséget az anyagból. 

Mások a gyors golyóban látták a legjobb és legméltóbb halált. A nők - 
főképp a középkorúak - azonban meghökkentő számban választották a 
legvéresebb módszert: a borotvát. A charlottenburgi Ketzler családban az 
asszony, a negyvenkét esztendős, általában jó kedélyű Gertrud most 
borotvát hordott a retiküljében - akárcsak a nővére és anyósa. Gertrud 
barátnője, Inge Rühling is tartott magánál pengét, és a két asszony 
aggodalmasan megvitatta, mi a gyors halál leghatékonyabb módja: a 
csuklón ejtett vágás, vagy az artériák hosszanti felmetszése. 

Azért még mindig látszott egy végső esély; hogy erre a drasztikus lépésre 
nem lesz szükség. A legtöbb berlini számára még maradt egy utolsó 
remény. A Vörös Hadsereg terrorjától rettegő lakosság túlnyomó többsége, 
de különösen a nők, sóváran áhították, hogy Berlint az angol-amerikai 
csapatok foglalják el. 

x 

Dél felé járt az idő. Az orosz vonalak mögött, Bromberg városában Szergej 
Ivanovics Golbov százados zavaros tekintettel körülnézett a negyedik 
emeleti luxuslakás tágas nappalijában, amelyet ő és a Vörös Hadsereg két 
másik tudósítója épp az imént , szabadított fel". Golbov és barátainak agyát 
boldog részegség ülte meg. A tudósítók minden nap kikocsiztak brombergi 
főhadiszállásukról az onnan kilencven mérföldnyire húzódó frontra, de az 
utóbbi időben minden csendes volt. Nem is igen lesz jelentenivalójuk, amíg 
Berlin ostroma meg nem kezdődik. A jóképű, huszonöt esztendős Golbov, 
több hónap kemény fronttudósításai után most jól érezte magát. 

Palackkal a kezében mustrálgatta az elegáns berendezést. Soha életében 
még csak hasonlót sem látott. A falakat arany keretes, súlyos festmények 
díszítették. Az ablakokon csíkos sötétítőfüggöny. A bútorokon pazar 
brokáthuzat. A padlót vastag török szőnyegek borították. A nappali és a 
szomszédos ebédlő mennyezetéről nehéz csillárok függtek. Golbov szinte 


biztos volt benne, hogy a lakás tulajdonosa valami fontos náci főmufti 
lehetett. 

A nappali egyik végében félig nyitva állt egy kis ajtó. Golbov benyitott, és 
a fürdőszobában találta magát. Odabent egy falba csavarozott kampóról 
kötél lógott, rajta egy náci hivatalnok teste, teljes katonai díszben. Golbov 
egy pillantást vetett a tetemre. Sokezer halott németet látott már; de ez az 
akasztott alak furcsán nézett ki. Golbov kikiáltott a barátainak, de azok nem 
válaszoltak. Remek passziót találtak a nappaliban: német és velencei 
kristályokat vagdostak a csillárhoz és egymáshoz. 

Golbov visszament a nappaliba, le akart ülni a pamlagra, amit az előbb 
odabent megpillantott, de most észrevette, hogy az már foglalt. A pamlagon 
elnyúlva, hosszú, görögös szabású köntösben, derekán bojtos övvel egy 
halott lány feküdt. Egész fiatal lehetett, és látszott, hogy gondosan 
felkészült a halálra. Két fonatba kötött haja vállára hullott. Kezét keresztbe 
fektette a mellén. Golbov a palackot szorongatva leült egy karosszékbe, és 
végigmérte a nőt. A háta mögött tovább harsogott a nevetés és az 
üvegcsörömpölés. A lány szája kékes elszíneződéséből Golbov arra 
gyanakodott, hogy mérget vett be. 

A pamlag mögött, amelyen a halott lány feküdt, egy asztalkán ezüst 
keretes fénykép állt, rajta mosolygó gyerekek, egy fiatal házaspár - 
alighanem a szülők - és egy idősebb pár. Golbovnak eszébe jutott a családja. 
Anyja és apja Leningrádban, a blokád alatt félholtan az éhségtől valami 
ipari olajjal próbált levest főzni. Mindketten belehaltak. Az egyik bátyja a 
háború első napjaiban esett el. A másikat, a harmincnégy esztendős Mihailt, 
aki partizánvezér volt, az SS-ek elfogták, póznához kötötték, és elevenen 
megégették. Ez a lány itt a pamlagon meglehetősen békés halált halt. 
Golbov jót húzott az üvegből, odalépett a pamlaghoz, felemelte a halott 
lányt, és odament vele a csukott ablakhoz. A háta mögött harsány 
röhögéstől kísérve, nagy csörömpöléssel a padlóra zuhant a nappali 
csillárja. Így aztán szinte hallani sem lehetett azt a csörömpölést, amit 
Golbov okozott, amint a halott lány testét kivetette a csukott ablakon. 


HARMADIK FEJEZET 


A berliniek, akik nap mint nap öklűket rázva átkozták a bombázókat, és 


akik közül sokan a légitámadások következtében vagy a fronton 
elveszítették családtagjaikat, hozzátartozóikat vagy barátaikat, mostanában 
már nem hódítóként, hanem hőn várt felszabadítókként emlegették a 
briteket és amerikaiakat. Ez a száznyolcvan fokos fordulat nemegyszer 
meglepő következményekkel járt. 

A charlottenburgi Maria Köckler meg volt győződve, hogy az amerikaiak 
és a britek nem hagyják Berlint az oroszok kezére jutni. Mi több, el volt 
szánva, hogy segítségére siet a nyugati szövetségeseknek. A negyvenöt 
esztendős ősz háziasszony barátai előtt kijelentette: ha kell ő maga is harcba 
indul, hogy feltartóztassák az oroszokat, amíg az , amik" megérkeznek. 

Sok berlini a BBC adásainak hallgatásával igyekezett úrrá lenni 
rettegésén. Csaknem ugyanolyan izgalommal figyelték az összeomló 
nyugati fronton folyó harcokat, mintha a főváros felmentésére siető 
győzedelmes német hadsereg küzdelméről volna szó. Margaret Schwarz 
könyvelő a légitámadások között szomszédaival együtt minden éjjel 
gondosan követte az angol-amerikai csapatok előrenyomulását 
Nyugat-Németországon át. Minden mérföld egy lépést jelentett a 
felszabadulás felé. Ugyanígy látta a dolgokat Liese-Lotte Ravené is, aki 
könyvekkel zsúfolt tempelhofi lakásában gondosan térképre vitte az 
amerikaiak legújabb előrenyomulását, és lázasan várta őket. Frau Ravené 
gondolni sem akart rá, mi történik, ha az oroszok érkeznek meg elsőnek. 
Félig hadirokkant volt, csípőjén acélfűzőt, jobb lábán járógépet viselt. 

Sok ezren voltak, akik szinte bizonyosra vették, hogy az amik érkeznek be 
elsőnek Berlinbe. Szinte gyermeki - homályos és megindokolatlan - hit élt 
bennük. Frau Annemarie Hückel, akinek férje orvos volt, leszaggatta a náci 
zászlókat, hogy kötést csináljon belőlük a nagy ütközetre, amikor az amik 
megérkeznek. A húsz esztendős charlottenburgi Brigitte Weber, aki alig 
három hete ment férjhez, bizonyos volt benne, hogy már jönnek az 
amerikaiak, és azt is tudni vélte, hogy hol fognak lakni. Brigitte hallott róla, 
hogy az amerikaiak ragaszkodnak a legmagasabb életnívóhoz, és szeretik az 
élet javait. Fogadni mert volna, hogy már ki is szemelték maguknak a 
gazdag Nikolassee kerületet. Nem véletlen, hogy oda szinte egyetlen bomba 
sem hullott. 

Mások, bár reménykedtek, felkészültek a legrosszabbra is. A józan 
gondolkodású Pia van Hoeven és barátai, Rubi és Eberhard Borgmann 
kénytelen-kelletlen arra a belátásra jutottak, hogy csak a csoda 


akadályozhatja meg, hogy az oroszok vonuljanak be Berlinbe elsőnek. Így 
aztán kapva kaptak az alkalmon, amikor barátjuk, a joviális, kövérkés 
Heinrich Schelle hívta őket, hogy amikor a város ostroma megkezdődik, 
csatlakozzanak hozzá és családjához. Schelle igazgatta Berlin egyik 
leghíresebb borpincéjét és éttermét, a Gruban Souchayt, amely ott működött 
Borgmannék házának földszintjén. A direktor az egyik pincéből pazar 
óvóhelyet rendezett be, keleti szőnyegekkel, szőttesekkel és 
élelmiszerkészletekkel. Krumplin és tonhalkonzerven kívül ugyan nem igen 
akadt ennivaló, viszont a szomszédos pince tele volt a legritkább és 
legkitűnőbb német és francia borokkal. Hennessy konyakkal, és ládaszám 
állt bent a pezsgő. , Miért ne élnénk kényelmesen, addig is, amíg a 
gondviselésre várunk?" - mondta. - , Ha elfogy a vizünk, van itt elég 
pezsgő" - tette hozzá. 

A negyvenöt éves Biddy Jungmittag, két fiatal lány anyja, üres 
fecsegésnek tartotta a számítgatásokat, hogy az amerikaiak vagy a britek 
előbb érkeznek meg, mint az oroszok. Frau Jungmittag Angliában született, 
Németországba mert férjhez, és túlságosan jól ismerte a nácikat. Férjét, akit 
azzal gyanúsítottak, hogy egy német, ellenálló csoporthoz tartozik, néhány 
hónappal korábban kivégezték. Az asszony meg volt győződve, hogy a 
németek ugyanolyan szívósan fognak harcolni a nyugati szövetségesek 
ellen, mint az oroszok ellen, és ha csak egy pillantást vetett is a térképre, 
láthatta, hogy az angol-amerikai csapatoknak rosszabbak az esélyeik, hogy 
elsőként érjenek Berlinbe, mint az oroszoknak. Am az oroszok közelgő 
érkezése nem nyugtalanította túlságosan Biddyt. Az oroszok nem merik 
bántani őt. Biddy a maga józan angol módján úgy határozott, hogy az első 
orosznak fel fogja mutatni régi brit útlevelét. 

x 

Akadtak olyanok is, akik úgy érezték, nekik nincs szükségük védelmet 
nyújtó okmányokra. Ők nemcsak hogy számítottak az oroszokra, de 
egyenest türelmetlenül várták őket. Ezzel beteljesül életük álma, amelyért a 
németek egy maroknyi csoportja egész életében dolgozott és küzdött. Ezek 
a német kommunisták és szimpatizánsok, akiket a Gestapo és a bűnügyi 
rendőrség lépten-nyomon üldözött, s akiket megedzettek a börtönök, 
türelmetlenül várták a keletről érkező megváltóikat. 

A berlini kommunisták, bár életüket tették fel a hitlerizmus 
megdöntésére, ekkor már annyira szétszóródtak, hogy hatásuk legalábbis a 


nyugati szövetségesek szempontjából - minimális volt. Létezett ugyan egy 
laza illegális kommunista szervezet, de az csakis Moszkvától kapta a 
parancsokat, és kizárólag a szovjet kémhálózat számára dolgozott. 

Hildegard Raduscht, aki 1927 és 1932 között a berlini Nemzetgyűlés 
kommunista képviselője volt, szinte csak a hit éltette. Néhány elvtársával 
együtt az éhezéstől, hidegtől félholtan Berlin délkeleti peremén, egy Prieros 
nevű faluban bujkált. Hildegard és barátnője, Else ( Eddy") Kloptsch egy 
háromszor két méter alapterületű, betonba ágyazott, deszkából ácsolt nagy 
gépszállító ládában rejtőzött. Nem volt gázuk, villanyuk, vizük, vécéjük, de 
a tagbaszakadtnegyvenkét éves Hildegard számára (saját szavai szerint ő 
volt az úr a háznál"), tökéletes menedéket nyújtott. Hildegard és Eddy 1939 
óta élt együtt. Negyvenöt tavaszán már csaknem tíz hónapja bujkáltak 
Prierosban. Hildegard szerepelt a nácik halállistáján, de neki újra meg újra 
sikerült túljárni az eszükön. A legnagyobb gondot neki is, akárcsak a 
környék többi kommunistájának, az élelem jelentette. Ha jelentkeznek 
élelmiszerjegyért, azonnal lebuknak. Szerencsére Eddy szimpatizáns létére 
nem szerepelt a nácik halállistáján, és így megkapta a heti fejadagját. De a 
szűkös fejadag még egy embernek is kevés volt. (A nácik hivatalos lapja, a 
Völkischer Beobachterben megjelentetett utasítás szerint a felnőttek heti 
fejadagja négy és fél font kenyér, két font hús és felvágottféle, öt uncia zsír, 
öt uncia cukor, három hetenként két és negyed uncia sajt és egy fél uncia 
pótkávé. A két nő alkalmanként, kellő elővigyázatossággal, vásárolt 
magának némi kiegészítést a feketepiacon, de az árak a csillagos égig értek. 

Hildegardot két gondolat foglalkoztatta szüntelenül: az élelem és a 
szovjet hadseregtől várt felszabadulás. De a várakozás nehéz, és az 
egyszerű életben maradás is hónapról hónapra egyre nehezebb lett, amint 
ez Hildegard módszeresen vezetett naplójából kiderül. 

, Nagyon ideje már, hogy ideérjenek az oroszok. A kutyák még nem 
kaptak el" - írta 1945. február 13-án. 

Február 18. , Hetedike óta nincs hír Zsukovtól a berlini frontról, pedig 
már olyan sóváran várjuk az érkezésüket. Jöjjetek, elvtársak, minél előbb 
megérkeztek, annál előbb vége lesz a háborúnak." 

Február 24. , Ma bemegyek Berlinbe. Egy termosz kávé. Egy darab száraz 
kenyér. Három ember gyanakvón megnézett útközben. Olyan megnyugtató 
érzés tudni, hogy Eddy mellettem van. Sehol sem kaptam semmi élelmet. 
Eddy igazából azért vállalta az utat, hogy cigarettát szerezzen a 


feketepiacon vásárolt élelmiszerjegyért. Tíz cigarettát kaphatott volna érte. 
A boltban egyáltalán nincs, ezért vett öt szálat. Szeretett volna becserélni 
egy selyemruhát meg két pár zoknit némi élelemre. Reménytelen. Még a 
feketepiacon sincs kenyér." 

Február 25. , Három cigaretta elfogyott. Még mindig semmi értesülés 
Zsukovról. Sem Konyevról." 

Február 27. , Kezd idegesíteni a várakozás. Aki dolgozni szeretne, annak 
kész katasztrófa itt kuksolni." 

Március 19. , Remek ebéd volt: sós vízben főtt krumpli. Este 
tőkehalmáj-olajban sült lepényt ettünk. Az íze nem valami finom." 

Most, a tavasz első napján, a napló szavai szerint , az éhségtől félőrülten" 
még mindig várt. Az orosz frontról semmi hír. Naplójába mindössze ennyit 
jegyezhetett fel: , A szél elsöpri a telet a mezőkről és a rétekről. Nyílik a 
hóvirág. Süt a nap, és a levegő enyhe. A szokásos légitámadások... A 
detonációkból ítélve a repülőgépek egyre közelebb jönnek." Később, amikor 
hírül vette, hogy a nyugati szövetségesek már elérték a Rajnát, keserűen 
megállapította: , A berliniek szívesebben fogadnák a kapitalista országok 
katonáit". De továbbra is reménykedett, hogy az oroszok hamarosan 
megérkeznek, és hogy Zsukov húsvét előtt megindítja a támadást. 

Prierostól mintegy huszonöt kilométerre északra, Berlin keleti peremén, 
Neuenhagenban egy másik kommunista sejt várakozott türelmetlenül. 
Ennek tagjai is állandó félelemben éltek, hogy letartóztatják és kivégzik 
őket, de harcosabbak, jobban szervezettek és szerencsésebbek is voltak, 
mint prierosi elvtársaik. Alig harmincöt mérföldnyire voltak az Oderától, és 
arra számítottak, hogy az oroszok a külső kerületek közül elsőként az 
övéket foglalják el. 

A csoport tagjai éjszakáról éjszakára a Gestapo orra előtt folytatták 
tevékenységüket, szőtték tervüket a felszabadulás napjára. Ismerték 
valamennyi helyi náci, SS és gestapós tisztségviselő nevét és tartózkodási 
helyét. Tudták, ki lesz hajlandó kooperálni, és ki nem. Egyeseket 
haladéktalanul le kell tartóztatni, másokat likvidálni kell. Ez a csoport olyan 
jól szervezett volt, hogy még a városi közigazgatás tervét is kidolgozták. 

A sejt valamennyi tagja türelmetlenül várta az oroszokat, abban a biztos 
hitben, hogy javaslataikat egész biztos el fogják fogadni. Egyikük sem várta 
azonban a felszabadítókat olyan türelmetlenül, mint Bruno Zarzycki, aki 
gyomorfekélyben szenvedett, és alig bírt már enni, de egyre azt hajtogatta, 


hogy aznap, amikor a Vörös Hadsereg megérkezik, a fekélye nyomban el 
fog múlni. Ebben biztos volt. 

Bármilyen hihetetlen is, szerte Berlinben, parányi fülkékben és 
kamrákban, nyirkos pincékben és levegőtlen padlásokon ott tengették 
életüket néhányan a nácik leggyűlöltebb és legkegyetlenebbül üldözött 
áldozatai közül, és várták a napot, amikor végre előbújhatnak 
rejtekhelyeikről. Őket aztán nem érdekelte, ki érkezik meg előbb, csak jöjjön 
valaki, és minél hamarabb. Voltak, akik kettesben, hármasban rejtekeztek, 
mások családjukkal, sőt egész kis közösséggel. Barátaik többnyire holtnak 
hitték őket, és bizonyos értelemben joggal. Akadtak köztük, akik évek óta 
nem láttak napot, nem jártak Berlin utcáin. Nem engedhették meg 
maguknak, hogy betegek legyenek, mert akkor orvost kell hívni, ami 
óhatatlan kérdezősködéssel és esetleg lebukással jár. Még a legsúlyosabb 
bombázások ideje alatt sem bújhattak elő rejtekhelyükről, mert a 
légópincékben azonnal felfigyeltek volna rájuk. Hideg fegyelemmel viseltek 
el mindent, mert jó ideje megtanulták, hogy ne essenek pánikba. Képesek 
voltak elfojtani szinte minden érzelmet, és ennek köszönhették életüket. 
Leleményesek voltak és kitartóak, és tizenkét esztendő félelme és 
üldöztetése után még mindig éltek a hitleri birodalom fővárosában vagy 
háromezren. Eletben maradásuk a bizonyítéka annak a bátorságnak, 
amelyet a város keresztény lakosságának tekintélyes hányada tanúsított. 
Ezek közül soha senki nem részesült méltó elismerésben azért a tényért, 
hogy védelmére keltek az új rend megvetett bűnbakjainak, a zsidóknak.[2] 

Siegmund és Margarete Weltlinger, akik mindketten közel jártak a 
hatvanhoz, egy kis pankowi földszinti lakásban rejtőztek. Egy Möhring 
nevű keresztény tudós családja fogadta be őket. Möhringék az életüket 
kockáztatták bujtatásukkal, ráadásul megosztották velük fejadagjukat és 
mindenüket, és soha nem panaszkodtak. Weltlingerék hosszú hónapokon át 
egyetlen egyszer merészkedtek ki: Margarete Weltlingernek megfájdult a 
foga, és ez késztette őket arra, hogy vállalják a kockázatot. Szerencséjükre a 
fogorvos, aki a fájós fogat kihúzta, elfogadta Margarete magyarázatát, hogy 
, vidéki látogató rokonként" tartózkodik a városban. 

Weltlingeréknek egészen 1943-ig szerencséjük volt. Bár 1938-ban kiűzték 
a tőzsdéről, hamarosan felkérték, hogy vegyen át bizonyos különleges 
ügyeket a berlini Zsidó Közösségi Irodánál. Az iroda ezekben az időkben 


Heinrich Stahl vezetésével a zsidó vagyonok és tulajdonok regisztrálásával 
foglalkozott. Később megpróbáltak tárgyalásokba bocsátkozni a nácikkal, 
hogy megkönnyítsék a zsidók szenvedéseit a koncentrációs táborokban. 
Stahl és Weltlinger tudta: idő kérdése csupán, mikor zárják be irodájukat, de 
ők bátran folytatták a munkát. Aztán 1943. február 28-án a Gestapo 
csakugyan bezárta az irodát. Stahl eltűnt a theresienstadti koncentrációs 
táborban, Weltlingert pedig átköltöztették egy reinickendorfi , zsidó házba", 
ahol már hatvan család lakott. Weltlingerék sötétedésig maradtak a 
reinickendorfi házban, aztán lefejtették ruhájukról a Dávid -csillagot, és 
kisurrantak az éjszakába. Azóta Möhringéknél laktak. 

A külvilágot két esztendeig mindössze egy épületekkel keretezett 
égdarabka és egyetlen fa jelentette, amely a lakás konyhaablaka előtti satnya 
kis kertben nőtt. A fa amolyan naptárként mutatta börtönidejü ket. ,, Már 
kétszer láttuk behavazva a gesztenyefánkat" - mondta Margarete a férjének. 
- , Kétszer sárgultak el a levelek, és most megint virágzik." Margareten erőt 
vett a kétségbeesés. Lehet, hogy ezt az esztendőt is rejtekhelyükön kell 
tölteniük? ,, Talán Isten megsegít bennünket" - mondta férjének. 

Siegmund igyekezett megvigasztalni. Annyi minden van, amiért érdemes 
élniük: két gyermekük - tizenhét éves lányuk és tizenöt éves fiuk - 
Angliában élt. A Weltlinger házaspár azóta nem látta őket, hogy Siegmund 
1938-ban elintézte kiutazásukat. Siegmund most elővette a Bibliát, felütötte 
a kilencvenegyedik zsoltárt, és lassan olvasni kezdte: , Elesnek mellőled 
ezeren, és jobb kezed felől tízezren; és hozzád nem is közelít". Nem tehettek 
mást, mint hogy vártak. , Isten velünk van" - mondta Siegmund a 
feleségének. - , Higgy nekem, a felszabadulás napja már karnyújtásnyira 
van". 

Az előző esztendőben a Gestapo több mint négyezer zsidót tartóztatott le 
Berlin utcáin: Közülük sokan azért merészkedtek elő, vállalva a lebukást, 
mert már nem bírták a bezártságot. 

A húsz esztendős Hans Rosenthal még Lichtenbergben bujkált, és 
szilárdan elhatározta, hogy ki is fog tartani. Eddig több mint huszonhat 
hónapot töltött egy alig hat láb hosszú, öt láb széles 
szerszámoskamra-félében, Hans anyja egy régi ismerősének háza mögött. 
Rosenthal életét állandó veszély fenyegette. A szülei meghaltak, és a fiút 
tizenhat éves korában munkatáborba hurcolták. 1943 márciusában 
megszökött, papírok nélkül vonatra szállt, Berlinbe utazott, ahol anyja 


barátai adtak menedéket neki. Menedékhelyén nem volt sem víz, sem 
világítás, vécé gyanánt egy ódivatú éjjeliedény szolgált. Az edényt éjszaka a 
légitámadások idején ürítette ki, ez volt az egyetlen időpont, amikor 
előmerészkedett rejtekhelyéről. A kamrában egy keskeny priccsen kívül 
nem volt semmi. Hansnak volt egy Bibliája, egy kis rádiója, a falon pedig 
egy térképe, amelyen gondosan nyomon követte az eseményeket. 
Bármennyire várta is a nyugatiakat, egyre inkább látta, hogy Berlint az 
oroszok fogják elfoglalni. Ez pedig nyugtalanította, annak ellenére, hogy 
tudta: végre kiszabadulhat. Hans azonban azzal biztatta magát: , Zsidó 
vagyok. Túléltem a nácikat, túl fogom élni Sztálint is." 

Joachim Lipschitz ugyanabban a kerületben, egy karlshorsti pincében 
lakott, Otto Krüger védelme alatt. A pincében tulajdonképpen csend honolt, 
de Joachimnak időnként úgy rémlett, hogy hallja az orosz ágyúk távoli 
dörgését. A hang tompa volt és elmosódott, mint egy unatkozó hallgatóság 
kesztyűs tapsa. Joachim végül arra gondolt, hogy csak képzelődik: az 
oroszok még túl messzire lehettek. Neki azonban már volt alkalma 
megismerkedni az orosz ágyúk dörejével. Joachimot, egy zsidó orvos és egy 
árja asszony gyermekét, besorozták a Wehrmachtba. 1941-ben a keleti 
fronton elveszítette az egyik karját. A Németországnak tett szolgálat 
azonban nem mentesítette félzsidó származása bűnétől. 1944 áprilisában 
koncentrációs táborba irányították. Ettől a perctől fogva bujkált. 

A huszonhét éves Joachim érdeklődve várta a fejleményeket. Krügerék 
idősebbik lánya, Eleonore, minden este lejött a pincébe, hogy megvitassák a 
kilátásokat. 1942 óta szerették egymást, és Eleonorét, aki nem csinált titkot a 
viszonyukból, a , méltatlan" személlyel fenntartott kapcsolata miatt kizárták 
az egyetemről. Most alig várták már a napot, amikor végre 
összeházasodhatnak. Eleonore szentül meg volt győződve, hogy a nácik 
katonailag már tehetetlenek, és közel a végső összeomlás. Joachim másképp 
vélekedett: a németek a végsőkig fognak harcolni, és Berlinből csatatér - 
talán egy újabb Verdun - lesz. Nem értettek egyet abban sem, ki fogja 
elfoglalni a várost. Joachim az oroszokra tippelt, Eleonore a britekre és az 
amerikaiakra, Joachim azonban úgy vélte, készen kell állniuk minden 
eshetőségre. Eleonore ezért angolul tanult, Joachim az orosszal birkózott. 

Senki sem várta türelmetlenebbül Berlin elestét, mint Leo Sternfeld, a 
felesége, Agnes és lányuk, a huszonhárom esztendős Annemarie. 
Sternfeldék nem bujkáltak, mert a család protestáns volt. Leo anyja azonban 


zsidó volt, és így a nácik félzsidónak minősítették. Így aztán Leo és családja 
az egész háborút kétségbeejtő bizonytalanságban élte végig: a Gestapo úgy 
játszott velük, mint macska az egérrel. Ott lakhattak ugyan, ahol akartak, de 
a fejük fölött folyton ott függött a letartóztatás veszedelme. 

Ahogy a háború egyre közelebb ért, egyre nőtt a veszély, Leónak egyre 
nagyobb erőfeszítésébe tellett, hogy tartsa a lelket a nőkben. Előző éjszaka 
egy bomba lerombolta a közeli postahivatalt, de Leo még mindig tudott 
tréfálkozni. , Nem kell ezentúl olyan messzi menni a postáért" - vigasztalta 
a feleségét. - , Itt fekszik a postahivatal a lépcsőn." 

Amikor Leo Sternfeld, az egykori üzletember, akit ma a Gestapo 
szemételtakarításra osztott be, ezen a március reggelen elhagyta tempelhofi 
házát, már tudta, hogy túl soká halogatta a terveit. Berlint már nem tudták 
elhagyni, és arra sem maradt idejük, hogy elrejtőzzenek. Ha Berlint néhány 
héten belül nem foglalják el, nekik végük. Leónak megsúgták, hogy a 
Gestapo május 19-én összefogdos mindenkit, akiben akár csak egy csepp 
zsidó vér is csörgedez. 

x 

Messze nyugatra, a holland határ közelében, Walbeckber, a 2. brit 
hadsereg parancsnokságán Hugh Glyn Hughes dandártábornok, 
egészségügyi főtiszt azt latolgatta, milyen egészségügyi problémákra kell 
számítani a következő néhány héten, különösen, ha elérik Berlint. Titokban 
erősen tartott egy tífuszjárványtól. 

Néhány menekült már átszivárgott a frontvonalon, és Hughes beosztottai 
jelentették, hogy ezek az emberek különböző fertőző betegségeket hurcoltak 
magukkal. Hughes dandártábornok, mint minden más orvos a 
szövetségesek vonalában, gondosan figyelte a fejleményeket. Egy komoly 
járvány katasztrofális következményekkel járhatott volna. A tábornok a 
bajszát cibálva azon töprengett, hogyan fog boldogulni a menekültekkel, ha 
a patakocskák áradattá duzzadnak. Aztán ott lesz a sokezer szövetséges 
hadifogoly. Azt pedig csak a Jóisten tudja, mi vár rájuk, ha elérik Berlint. 

A tábornokot még egy gond foglalkoztatta: a koncentrációs és 
munkatáborok kérdése. A semleges országokon keresztül már sikerült 
ezekről némi információt szerezni, azt azonban senki nem tudta, hogyan 
működnek ezek a táborok, hány embert tartanak fogva ott, és milyen 
viszonyok uralkodnak bennük. Az asztalán fekvő jelentés szerint egy láger 
Hannovertől északra éppen beleesett előrenyomulási útvonalukba. A 


táborról jóformán semmi információval nem rendelkeztek. Hughes 
tábornok szerette volna tudni, milyen viszonyokat talál majd ott. Abban 
bízott, hogy a németek a rájuk jellemző gondossággal járnak el 
egészségügyi kérdésekben, és kézben tudják tartani az egészségügyi 
helyzetet. Ami a helység nevét illeti, soha azelőtt nem hallott róla. 
Belsennek hívták. 


ÖTÖDIK FEJEZET 


Helmuth Cords kapitány - az orosz front huszonöt éves veteránja, a 
Vaskereszt büszke tulajdonosa - egy berlini börtönben raboskodott, és 
aligha lehetett esélye, hogy megéli a háború végét. A kapitány egyike volt 
azon keveseknek, akik a nyolc hónappal korábbi, 1944. július 20-ai 
Hitler-ellenes merénylet miatt letartóztatott hétezer német közül még 
életben maradtak. 

Hitler barbár kegyetlenséggel töltötte ki bosszúját. A feltételezett 
résztvevők közül ötezret már kivégeztek, bűnöset és ártatlant egyaránt. 
Egész családokat irtottak ki. Mindenkit, aki akár a legtávolabbi 
kapcsolatban állt az összeesküvőkkel, letartóztattak, és többnyire ki is 
végeztek. Maga Hitler szabta meg a haláluk módját: , Kampóra velük, mint 
a barmokkal" - parancsolta, és a vezetőket csakugyan húskampókra 
akasztották. Többségüket kötél helyett zongorahúrra kötötték. 

A lehrterstrassei csillag alakú börtön B szárnyában az összeesküvőknek 
már csak az utolsó csoportja várta sorsa beteljesedését. Akadtak közöttük 
konzervatívok és kommunisták, katonatisztek, orvosok, papok, egyetemi 
tanárok, írók, egykori politikusok, munkások és parasztok. Egyeseknek 
fogalmuk sem volt, miért börtönözték be őket: hivatalosan sohasem emeltek 
vádat ellenük. Néhányukat már bíróság elé állították, és most az újabb 
tárgyalásra vártak. Volt, akiről kiderült, hogy ártatlan, mégis bent tartották. 
Másoknak színlelt tárgyalást rendeztek, sietve kimondták rájuk az ítéletet, 
és most a kivégzésükre vártak. Senki sem tudta pontosan, hányan lehetnek 
a B szárnyban: egyesek szerint lehettek kétszázan, mások szerint még 
százan sem. Senki sem számolta meg őket. Minden nap újabbakat vezettek 
ki közülük, akiket soha többé nem látott senki. Sorsuk egyetlen ember 
szeszélyétől függött. Ez az ember Heinrich Müller SS-Gruppenführer, a 


Gestapo feje volt. A bebörtönzöttek nem sok könyörületre számíthattak. Ha 
a szövetségesek a börtön kapujában állnának, Müller akkor is folytatná a 
mészárlást. 

Cords ártatlan volt. 1944 júliusában helyezték Claus von Stauffenberg 
gróf, a tartalékhadsereg vezérkari főnöke törzséhez. A kinevezésnek, mint 
kiderült, egyetlen szépséghibája volt: az előkelő külsejű harminchat 
esztendős Stauffenberg, akinek fél karja hiányzott, és bal szemén fekete 
kötést viselt, kulcsszerepet játszott a július 20-ai összeesküvésben. Ő volt az, 
aki vállalta, hogy megöli Hitlert. 

A kelet-poroszországi Rastenburgban, a Führer főhadiszállásán, Hitler 
egyik hosszú katonai tanácskozásán von Stauffenberg odatette a pokolgépet 
tartalmazó aktatáskájáta hosszú térképasztal alá, nem messze onnan, ahol 
Hitler állt. Néhány perccel azután, hogy Stauffenberg kisurrant a szobából, 
és elindult vissza Berlinbe, a bomba felrobbant. Hitler csodával határos 
módon megúszta a robbanást. Néhány órával később Berlinben 
Stauffenberget az összeesküvés három másik katona kulcsfigurájával együtt 
tárgyalás, nélkül agyonlőtték. Ezután mindenkit, aki akárcsak távoli 
kapcsolatban állt Stauffenberggel, letartóztattak. Ezek közé került Helmuth 
Cords is. 

Cords menyasszonyát, Jutta Sorgét, az egykori német kancellár és 
külügyminiszter Gustav Stresemann unokáját szintén letartóztatták és 
börtönbe zárták. Ugyanez a sors várt Jutta anyjára és apjára. 
Valamennyiüket - Cordsot is - mindeddig tárgyalás nélkül tartották fogva. 

Herbert Kosney tizedes, aki ugyanabban a börtönben ült, még kevesebbet 
tudott a július 20-ai összeesküvésről, mint Cords. Kosney azonban akaratán 
kívül mégis részt vett az eseményekben. lagja volt ugyanis egy 
kommunrista ellenálló csoportnak, és részvétele az összeesküvésben abból 
állt, hogy egy ismeretlen személyt elszállított Lichterfeldéből Wannseebe. 

Maga Herbert nem volt kommunista, de 1940 óta különböző illegális 
vörös csoportok holdudvarában mozgott. 1942 novemberében, amikor a 
frontról szabadságra Berlinbe érkezett, bátyja, Kurt, aki 1931-ben lépett be a 
Kommurista Pártba, alkalmatlanná tette Herbertet, hogy visszatérjen a 
frontra: egy puskával eltörte a karját, aztán bevitte a fiút egy katonai 
kórházba, és előadta, hogy az árokban talált rá a sebesült katonára. 

A trükk bevált. Herbert nem tért vissza a frontra. Bekerült a berlini 
tartalékos zászlóaljba, és Dr. Albert Olbertz három havonta új orvosi 


igazolást állított ki számára, amely szerint a fiú csak , könnyű szolgálatra" 
alkalmas. Dr. Olbertz történetesen szintén egy kommunista ellenálló 
csoport tagja volt. Herbert Olbertz miatt bukott le. Néhány nappal a Hitler 
elleni merénylet után Olbertz megkérte Herbertet, hogy menjen vele egy 
sürgős fuvarba. Katonai mentőautóval indultak, és útközben felvettek egy 
Herbert számára ismeretlen férfit. Az illető Artur Nebe tábornok, a bűnügyi 
rendőrség feje volt, akit már köröztek. Nem sokkal később Nebét elfogták. 
Ugyancsak elfogták Olbertzet és Herbertet is. Olbertz öngyilkos lett, Nebét 
kivégezték. Herbertet egy civil bíróság halálra ítélte, de mivel még a 
hadsereg kötelékébe tartozott, az ítélet végrehajtásához katonai bíróságnak 
is tárgyalnia kellett az ügyét. Herbert tudta, hogy ez merő formalitás, és 
hogy az ilyesfajta formalitások nemigen érdeklik Müller Gestapo-vezért. 
Herbert Kosney most kifelé bámult a cella ablakán, és azt találgatta, mikor 
viszik a vesztőhelyre. 

Nem messze tőle egy másik fiatalember is azon tűnődött, mit tartogathat 
számára a jövő. Az illető Herbert bátyja, Kurt Kosney volt. A Gestapo újra 
meg újra kivallatta, de eddig nem szedtek ki belőle semmit kommunista 
tevékenységéről. Annyi bizonyos, semmi olyat nem tudtak meg tőle, ami 
bajba keverhette volna az öccsét. Kurt aggódott Herbert miatt. Mi 
történhetett vele? Vajon hova vihették? A két fivért alig néhány cella 
választotta el egymástól. De sem Kurt, sem Herbert nem is sejtette, hogy 
ugyanabban a börtönben tartják fogva őket. 

x 


Aztán éltek Berlinben olyan foglyok is, akiket nem tartottak börtönben. 
Ezeket az embereket elszakították családjuktól, a hazájuktól. Ezeket, mint 
oly sok másokat, egyetlen vágy éltette: a mielőbbi szabadulás vágya, 
mindegy, kinek a jóvoltából. Ezek az emberek rabszolgák voltak, férfiak és 
nők, Európa szinte valamennyi országából, amelyeket a nácik lerohantak. 
Akadtak köztük lengyelek, csehek, norvégok, dánok, hollandok, belgák, 
luxemburgiak, franciák, jugoszlávok és oroszok. 

A nácik összesen mintegy hétmillió embert szállítottak erőszakkal az 
országba - ez csaknem annyi, mint New York City teljes lakossága -, hogy a 
ház körül és a gazdaságban dolgozzanak. Egyes országokat szinte teljesen 
kivéreztettek: a kicsiny Hollandiából (lakossága 10.956.000) félmillió embert 
hurcoltak el, a parányi Luxemburgból (lakossága 296.000) hatezret. Egyedül 
Berlinben több mint százezer külföldi dolgozott, többségükben franciák. 


A külföldieket minden elképzelhető munkára befogták. Sok náci fejes 
orosz lányokat bérelt házicselédnek. A hadimunkákban érdekelt építészek 
fiatal külföldi műszaki rajzolókkal töltötték fel irodáikat. A nehézipar innen 
szerzett villanyszerelőket, öntőket, préskezelőket, gépészeket és 
segédmunkásokat. A gáz-, víz- és elektromos művek további ezreket 
foglalkoztattak, gyakorlatilag fizetség nélkül. Még a bendlerstrassei német 
főparancsnokságra is Jutottak külföldi dolgozók. A francia Raymond 
Legathiére feladata az volt, hogy amilyen gyorsan csak lehet, pótolja a 
betört ablaküvegeket. 

A munkaerőhelyzet olyan súlyossá vált Berlinben, hogy a nácik nyíltan 
felrúgták a genfi egyezményt, és a fontos hadimunkákra hadifoglyokat 
alkalmaztak, külföldi munkások gyanánt. Minthogy Oroszország nem írta 
alá az egyezményt, a németek, ahol csak jónak látták, minden további 
nélkül felhasználták a Vörös Hadsereg katonáit. Ezekben az időkben 
valójában már nem sok különbséget tettek a hadifoglyok és a külföldi 
munkások között. Mivel a körülmények napról napra romlottak, a 
hadifoglyokat felhasználták légópincék építésére, a lebombázott katonai 
körletek helyreállítására, sőt, szénlapátolásra az erőművekben. Az egyetlen 
különbség a két csoport között annyi maradt, hogy a külföldi munkások 
nagyobb mozgásszabadságot kaptak, de még ez is a körzettől és amunka 
jellegétől függött. 

A külföldi munkások deszkabarakkokban laktak az üzemek területén 
vagy a közelben, közös ebédlőkben étkeztek, és azonosító jelzést viseltek. 
Egyes cégek szemet hunytak, és megengedték külföldi dolgozóiknak, hogy 
a vállalat területén kívül, magában a városban lakjanak. Sokan szabadon 
közlekedhettek a városban, moziba és más szórakozóhelyekre járhattak, 
feltéve, ha betartották a szigorú kijárási tilalmat.[3] 

Egyes őrök, a közelgő vég előjelei láttán egészen megszelídültek. Sok 
külföldi munkásnak - olykor még hadifogolynak is - sikerült egy-egy napra 
kibújnia a munka alól. Akadt őr, aki nap mint nap huszonöt franciát kísért 
munkába a földalattin, és újabban annyira megkezesedett, hogy meg sem 
számolta, hány fogoly száll ki a szerelvényből. Nem érdekelte, hányan 
, vesznek el" útközben, mert délután hatkor valamennyien összegyűltek a 
Potsdamer Platzon a földalattinál, ahonnét együtt indultak vissza a táborba. 

Nem minden külföldi munkás járt ilyen szerencsésen. Ezreket és ezreket 
tartottak a legszigorúbb körülmények között, gyakorlatilag megfosztva 


minden szabadságtól. Különösen érvényes volt ez a városi és állami 
közművekre. A dél-berlini marienfeldei gázműveknél dolgozó franciák 
nemigen kaptak privilégiumokat, és sokkal rosszabb élelmezésben 
részesültek, mint magáncégeknél dolgozó társaik. De még így is jobban 
jártak, mint orosz sorstársaik. Egy André Bourdeau nevű francia leírta 
naplójában, hogy őrparancsnoka, Fesler, , soha senkit nem küldött 
koncentrációs táborba", és vasárnap, a fejadag kiegészítése gyanánt 
megengedte az embereknek, hogy , egy-két szem krumplit kaparjanak 
maguknak a földeken". Bourdeau hálát adott az égnek, hogy nem 
valahonnét keletről származik. Az orosz fogolytábor, írta, , rettenetesen túl 
van zsúfolva, férfiakkal, nőkkel, gyerekekkel... az élelem, amit kapnak, 
általában ehetetlen." Másutt, egyes magángazdaságoknál az orosz 
munkásoknak is jobb soruk volt, akárcsak a nyugatiaknak. 

A nyugati munkások különös változást figyelhettek meg az orosz foglyok 
viselkedésében. A charlottenburgi Schering vegyiműveknél az oroszokon, 
akiktől azt lehetett volna várni, hogy lelkesen várják a fejleményeket, éppen 
ellenkezőleg, egyre mélyebb csüggedés lett úrrá. A jelek szerint az ukrán és 
belorusz nőket különösen aggasztotta annak eshetősége, hogy hontfitársaik 
elfoglalják a várost. 

Amikor ezek a nők két-három évvel azelőtt ideérkeztek, egyszerű paraszti 
viseletben jártak, ahogy azonban telt az idő, ruhájuk és modoruk egyre 
kifinomultabbá kezdett válni. Sokan most használtak először 
kozmetikumokat. Hajviseletük és öltözékük észrevehetően megváltozott: 
kezdték utánozni a körülöttük élő francia és német nőket. Most az orosz 
lányok szinte egyik napról a másikra visszavették paraszti gúnyáikat. Sok 
munkás úgy gondolta, ezek a nők attól tartanak, hogy bár erőszakkal 
hurcolták el őket Oroszországból, valamiféle megtorlásra számítanak a 
Vörös Hadsereg részéről. Valószínűleg attól tarthattak, hogy meg fogják 
büntetni őket, mert túlságosan nyugatiakká váltak. 

A nyugatiak munkamorálja egész Berlinben magas volt. Ruhlebenben, az 
Alkett harckocsigyárban, ahol kétezer-ötszáz francia, belga, lengyel és 
holland munkás dolgozott, mindenki a jövőjét tervezgette, kivéve a német 
őröket. Különösen bizakodóak voltak a franciák. Esténként arról 
beszélgettek, micsoda lakomát csapnak, mihelyt francia földre teszik a 
lábukat, közben népszerű francia dalokat énekeltek. A legkedveltebbek 
Maurice Chevalier számai voltak, a Ma Pomme meg a Prospéfre. 


Jean Boutin, húszéves párizsi gépkezelő különösen jókedvű volt: tudta, 
valami kis része neki is van Németország bukásában. Boutin és néhány 
holland munkás évek óta szabotált a harckocsialkatrészekkel. A német 
művezető többször is azzal fenyegetőzött, hogy a szabotőröket 
koncentrációs táborba juttatja, de soha nem tette meg, mégpedig jó okból: 
akkora volt a munkaerőhiány, hogy az üzem sorsa szinte teljes egészében a 
külföldi munkásokon állt. Jean egész mulatságosnak találta a helyzetet. Az 
előírások szerint egy-egy golyóscsapággyal ötvennégy perc alatt el kellett 
volna készülni. Ő úgy mesterkedett, hogy egyetlen darabbal se készüljön 
huszonnégy óránál hamarább, és rendszerint az is selejt volt. Az Alkettnél a 
kényszermunkások ahhoz az egyszerű szabályhoz tartották magukat, hogy 
minden hibás alkatrész, amellyel rá tudják szedni a művezetőt, egy lépéssel 
közelebb hozza a győzelmet és Berlin elfoglalását. 


HATODIK FEJEZET 


Hiába voltak az állandó bombázások, hiába tűnt fel a Vörös Hadsereg 
fenyegető kísértete az Oderánál, hiába zsugorodott a szövetségesek 
harapófogójában percről percre maga Németország, mégis akadtak 
olyanok, akik makacsul elutasították, hogy akárcsak fontolóra vegyék a 
katasztrófa lehetőségét. Ezek a fanatikus nácik a rájuk zúduló nehézségeket 
egyfajta tisztítótűzként fogták fel, amely megedzi, megtisztítja, és még 
odaadóbbá teszi őket a nácizmus és céljai iránt. Ha következetesen 
bizonyítják a Birodalom iránti hűségüket, minden rendbe fog jönni, és 
nemcsak hogy Berlin nem fog soha elesni, hanem a Harmadik Birodalom 
fényes győzelmet arat. 

A nácik különleges helyet foglaltak el a város életében. A berliniek soha 
nem fogadták el teljesen Hitlert és hitvallását. Ehhez túlságosan 
kifinomultak és túlságosan internacionális felfogásúak voltak. A berliniek 
maró humora, politikai cinizmusa és az, hogy szinte teljesen hiányzott 
belőlük a Führer és az új rend iránti lelkesedés, régóta fertőzte a náci pártot. 

Valahányszor egy-egy újabb fáklyás felvonulást vagy más náci 
demonstrációt rendeztek Berlinben, hogy megmutassák erejüket a világnak, 
több ezer rohamosztagost kellett átdobni Münchenből, hogy megerősítsék a 
menetelő tömeget. , Jobban mutatnak a filmhíradóban" - élcelődtek a 
berliniek -, , meg a lábuk is nagyobb". 

Bárhogy igyekezett is Hitler, a berliniek szívét soha nem sikerült 
meghódítania. A felbőszült Führer már jóval a szövetségesek pusztító 
bombázásai előtt eltervezte, hogy a náci értékek szellemében átépíti a 
fővárost. Mi több, elhatározta, hogy a nevét is Germaniára változtatja, mert 
sohasem bocsátotta meg a berlinieknek, hogy a harmincas évek minden 
szabad választásán elutasították őt. A kritikus 1932-es választásokon, 
amikor Hitler biztos volt benne, hogy legyőzi Hindenburgot, a berliniek a 
legalacsonyabb arányban, csupán huszonhárom százalékban álltak mellé. 
Most a város fanatikusai el voltak szánva, hogy Berlint, Németország utolsó 
náci városát, a nácizmus utolsó erődítményévé teszik. Bár a lakosságnak 
csupán kisebbségét tették ki, még ők voltak uralmon. 

A fanatikusok között ezrével akadtak tizenéves gyerekek, akik csak 
egyetlen istent ismertek: Hitlert. Gyerekkoruk óta beléjük sulykolták a 
nemzeti szocializmus céljait és ideológiáját. Sokukat arra is felkészítettek, 


hogy a pisztolytól a páncélökölig többféle fegyverrel védelmezzék a várost 
és a rendszert. Az alig 16 esztendős Klaus Küster tipikus képviselője volt 
ennek a csoportnak. 

A legelszántabb katonai gépemberek az S$5-ek voltak, akik annyira hittek 
a végső győzelemben és Hitlerben, hogy lelkületük szinte felfoghatatlan 
volt a többi német számára. Olyan erős fanatizmus töltötte el őket, hogy 
szinte már úgy tűnt, a tudatalattijukat is áthatja. Dr. Ferdinand Sauerbruch, 
a Charité kórház orvosa, egyszer altatásos műtétet végzett egy S5-katonán, 
akit súlyos sebesüléssel hoztak be egyenest az oderai frontról. Az orvos 
legnagyobb döbbenetére a mélyaltatásban lévő katona egyszer csak 
megszólalt. Nyugodtan és tagoltan ezt hajtogatta: , Heil Hitler!.. Heil 
Hitler! ... Heil Hitler!" 

Ezek ugyan szélsőségek, de százezrével akadtak civilek, akik szinte 
semmivel sem voltak különbek náluk. Egyesek valósággal két lábon járó 
karikatúrái voltak annak, amilyennek a szabad világ a fanatikus nácit 
elképzelte. Ezek közé tartozott a negyvenhét éves Gotthard Carl. Bár 
Gotthard csupán jelentéktelen civil tisztviselő volt, akit ideiglenesen 
beosztottak a Luftwaffe könyvelésére, snájdig kék repülő egyenruhát 
hordott, és egy vadászrepülő ász gőgjével és arroganciájával viselkedett. 
Amikor késő délután beállított a hivatalába, keményen összecsattantotta a 
bokáját, a magasba lendítette jobb karját, és harsány , Heil Hitler"7-t kiáltott. 
És ez így ment évekig. 

A felesége, Gerda torkig volt a férje fanatizmusával, de nyugtalan volt, és 
ezért megpróbált beszélni vele, hogy találjanak ki valami tervet a túlélésre. 
Az oroszok már itt vannak Berlin közvetlen közelében - figyelmeztette a 
férjét. Gotthard azonban félbeszakította: , Rémhírek!" - dühöngött. - 

, Rémhírek! Az ellenség terjeszti őket". Gotthard rögeszmés náci világában 
minden terv szerint haladt. Hitler győzelme biztos volt. Az oroszok nem 
álltak Berlin kapujában. 

Aztán akadtak olyan lelkes és könnyen befolyásolható berliniek, akik 
soha nem hittek a vereségben. Ezek közé tartozott Erna Schultze, az OKM 
(Oberkommando der Kriegsmarine) a haditengerészeti főparancsnokság 
negyvenegy éves titkárnője, akinek most vált valóra élete nagy álma, hogy 
egy igazi admirális titkárnője lehetett. Erna ma ment először be új 
munkahelyére. 

A Shell-házat, ahol a főparancsnokság székelt, az előző negyvennyolc 


órában súlyos légitámadások érték. A mindent ellepő por és törmelék 
azonban cseppet sem zavarta Ernát. Nem izgatta fel az parancs sem, amely 
épp az imént került az íróasztalára. Eszerint minden Geheime 
Kommandosache (titkos parancsnoki ügyirat) aktát el kell égetni. Annál 
jobban elszomorította az a rendelkezés, melyet első munkanapja végeztével 
közöltek vele, s amely szerint az alkalmazottakat - köztük őt is - 

, meghatározatlan időre" szabadságolják. A szabadság ideje alatt fizetésüket 
csekken fogják megkapni. 

Erna ennek ellenére rendíthetetlen maradt. Hite oly erős volt, hogy még a 
hivatalos kommünikéknek sem hitt, ha vereségről számoltak be. Hitt benne, 
hogy a harci szellem Berlinben töretlen, és csak idő kérdése, mikor fog 
győzni a Birodalom. Erna még most is, amikor elhagyta az épületet, biztos 
volt benne, hogy a haditengerészet pár nap múlva vissza fogja hívni. 

De akadtak mások is, akik annyira bíztak a náci vezetésben, és oly szoros 
kapcsolatban álltak a náci hierarchia vezető klikkjével, hogy nem is igen 
törődtek a háborúval és következményeivel. Annyira elragadta őket 
kiváltságos helyzetük részegítő hatalma és ragyogása, hogy tökéletes 
biztonságban érezték magukat. Ilyen elvakult Hitler-imádó volt a vonzó 
külsejű, kékszemű Káthe Heusermann. 

A szőke, jókedvű, harmincöt esztendős Káthe a Kurfürstendamm 213 alatt 
dolgozott, Hugo J. Blaschke professzor, a náci vezérkar fogorvosa 
asszisztenseként. Blaschke, aki 1934 óta szolgálta Hitlert és udvartartását, 
jutalmul SS-Brigadeführer (vezérőrnagynak megfelelő) rendfokozatot 
kapott, és kinevezték a berlini SS egészségügyi központ fogászatának 
vezetőjévé. Blaschke, a tüzes náci, a Hitlerhez fűződő kapcsolata jóvoltából 
egész Berlin legnagyobb és legelőkelőbb ügyfélkörét mondhatta magáénak. 
Mostanában azonban arra készült, hogy odébbáll. Káthével ellentétben ő 
nagyon is tudott olvasni a vészjelekből, és azt tervezte, hogy az első adandó 
alkalommal elhagyja Berlint. Ha ott marad, SS-rendfokozata és pozíciója 
veszélyt hozhat rá. A mai előnyök az oroszok alatt könnyen hátránnyá 
válhatnak. 

Káthe szinte teljesen megfeledkezett a körülményekről. Ma különösen sok 
munkája volt. Kora reggeltől késő estig megállás nélkül tette a dolgát, 
asszisztált Blaschkénak a klinikán, a parancsnokságokon és a 
kurfürstendammi magánrendelőben. A náci elit annyira megbízott a 
szakmájához kitűnően értő és közkedvelt Káthében, hogy kezelte már Hitler 


szinte egész sleppjét, sőt, egyszer magát a Führert is. 

Az eset a karrierje csúcsa volt. 1944 novemberében őt és Blaschkét 
sürgősen odarendelték a kelet-poroszországi Rastenburgba, a Führer 
főhadiszállására. Hitlert heveny fájdalmak között találták. ,, Arca, különösen 
a bal orcája rettenetesen feldagadt" - emlékezett később Kathe, - , A fogai 
rendkívül rossz állapotban voltak. Összesen három hídja volt. Mindössze 
nyolc felső foga maradt, de azokban is arany tömés volt. A felső fogsort híd 
egészítette ki, amelyet, a megmaradt fogak szilárdan tartottak. Az egyik fog, 
a jobb bölcsességfog csúnyán el volt fertőzve. 

Blaschke egy pillantást vetett a fogra, és közölte Hitlerrel, hogy 
semmiképp sem lehet megmenteni, ki kell húzni. Elmagyarázta azt is, hogy 
tulajdonképpen két fogat kell eltávolítani: egy műfogat, a híd hátsó 
részénél, és a mellette lévő fertőzött fogat. Ez azt jelenti, hogy a műfog 
elején egy ponton át kell vágni a porcelán és arany hidat. A művelet 
meglehetősen sok fúrással és fűrészeléssel jár. Ezután eltávolítja a beteg 
fogat, később pedig vagy teljesen új: hidat készít, vagy visszaerősíti a régit. 

Blaschke idegeskedett: a műtét bonyolultnak ígérkezett, és nem lehetett 
megjósolni, hogyan fog Hitler viselkedni. A helyzetet bonyolította, hogy a 
Führer nem szerette az érzéstelenítést. Közölte Blaschkéval - s erre Káthe jól 
emlékezett -, hogy , csak a minimális érzéstelenítéshez járul hozzá" . 
Blaschke és Káthe egyaránt jól, tudta, hogy a Führer pokoli fájdalmat fog 
érezni. Ráadásul a műtét, akár negyven-ötven percig is eltarthat. De semmit 
sem lehetett, előre tudni. Blaschke beadott egy injekciót Hitler felső 
állkapcsába, és megkezdődött a műtét. Káthe ott állt a Führer mellett, egyik: 
kezével hátrahúzta a szájszegletét, a másikkal a tükröt tartotta" Blaschke 
fúrója sebesen behatolt a hídba. Aztán a doktor kicserélte a fúrófejet, és 
nekilátott fűrészelni. Hitler mozdulatlanul ült. 

Mintha jéggé dermedt volna" - mesélte később Kaáthe, Blaschke végül 
megtisztította a fogat, és gyorsan elvégezte az extrakciót. , A Führer az 
egész műtét alatt meg sem mozdult, és egyetlen szót sem szólt" - 
emlékezett Káthe, - , Ez fantasztikus teljesítmény volt. Csak bámultuk, 
mennyire bírja a fájdalmat." 

Az eset öt hónappal ezelőtt történt. Azóta semmit sem sikerült tenni a 
Führer félig levegőben lógó hídjával. Hitler legközvetlenebb környezetén 
kívül nem sokan tudtak a műtétről. Azok számára, akik a Führer körül 
dolgoztak, az egyik legfontosabb szabály az volt, hogy mindent, ami vele 


kapcsolatos, de különösen a betegségeit, a legszigorúbb titokban kell 
tartani. 

Káthe remekül tudott titkot tartani. Tudta például, hogy a Birodalom 
elismert - bár hajadon - első hölgye részére különleges protézis készült. 
Blaschke készen állt, hogy amint Hitler szeretője legközelebb Berlinbe 
érkezik, felteszi neki. Eva Braunnak minden bizonnyal nagy szüksége volt 
már rá. 

Végül Káthénak tudomása volt az egyik legszigorúbban őrzött titokról, a 
Führer hollétéről is. Az ő feladata volt, hogy egy teljes fogászati 
szerszámkészletet küldjön mindenhová, ahol a Führer tartózkodik. Mi több, 
éppen egy arany hídon dolgozott Hitler négy titkárnője egyikének, az 
alacsony, tömzsi, negyvenöt éves Johanna Wolfnak. Káthe hamarosan 
feltette , Wolfinak" az új hidat a Birodalmi Kancellária egyik orvosi 
szobájában. Az utóbbi kilenc héten szinte naponta ingázott Blaschke 
rendelője és a Birodalmi Kancellária között. Adolf Hitler január 16. óta itt 
tartózkodott. 

x 

A tavaszi éjszaka lassan leszállt. A város kihaltnak tűnt. Berlin, a romos 
kolosszus, kísérteties és fájdalmas látványt nyújtott a sápadt holdfényben, 
és kitűnő célpontot jelentett az éjszakai támadók számára. A berliniek a föld 
alá bújva várták a bombázókat, és találgatták, ki éri meg közülük a reggelt. 

Este kilenckor visszatértek a brit bombázók. Huszonnégy órán belül 
negyedszer is felvijjogtak a szirénák, és megkezdődött a város, elleni 
háromszáztizenhetedik légitámadás. Helmuth Reymann altábornagy, a 
Hohenzollerndammon berendezett parancsnokságon kitartóan dolgozott az 
íróasztala mellett, és csak elvétve figyelt oda a légelhárító ágyúk ugatására 
és a bombák robbanásaira. Lázasan harcolt az idővel, s már nem sok volt 
hátra. 

Alig hat nappal korábban megcsörrent a telefon Reymann drezdai 
otthonában. Wilhelm Burgdorf tábornok, Hitler szárnysegédje volt a 
vonalban. , A Führer kinevezte önt Drezda katonai parancsnokává" - 
közölte vele Burgdorf. Reymann először meg sem tudott szólalni. A 
tizenhatodik századi szász fővárost, csúcsos templomaival, kastélyaival és 
macskaköves utcáival addigra már csaknem porig rombolta a három 
tömeges légicsapás. Reymann, akinek szívét összetörte a szeretett város 
pusztulása, elveszítette türelmét. , Mondja meg neki, hogy itt nincs semmi 


védeni való, itt, csak romok vannak" - ordította, és lecsapta a kagylót. 
Ideges szavait a meggondolatlan harag mondatta vele. Egy órával később 
Burgdorf ismét felhívta. , A Führer megváltoztatta döntését, és kinevezte 
önt Berlin parancsnokává." 

Március 6-án Reymann átvette a parancsnokságot. Néhány órával később 
ijesztő felfedezést tett. Bár Hitler kijelentette, hogy Berlin valóságos Festung, 
az erődök valójában csak a Führer képzeletében léteztek. Semmi sem történt 
annak érdekében, hogy a várost felkészítsék az ostromra. Hiányoztak a 
tervek, hiányoztak a védelmi berendezések, és gyakorlatilag semmilyen 
csapatok sem álltak a védelem rendelkezésére. De ami még rosszabb: szinte 
semmi élelmiszertartalékot nem halmoztak fel a civil lakosság számára; 
nem készült kiürítési terv a nők, gyermekek és öregek számára. 

Reymann tehát megállás nélkül dolgozott, és lázas igyekezettel próbálta 
helyrehozni a kusza helyzetet. Elképesztő problémákkal kellett 
szembenéznie: honnan kerítsen csapatokat, lövegeket, lőszert és felszerelést 
a főváros megtartásához? Vajon kap-e engedélyt a nők, gyermekek és 
idősek elszállításához? Ha nem, hogyan fogja etetni és megvédeni őket, ha 
megkezdődik az ostrom? Agyában újra meg újra felbukkant ugyanaz a 
nagy kérdés: az idő. Vajon mennyi idő maradt hátra? 

Még a törzs tisztjeinek biztosítása is nehéz feladatnak bizonyult. Reymann 
csak a legutóbbi napokban nevezte ki vezérkari főnökét, Hans Refior 
vezérkari ezredest. A talpraesett Refiort, aki néhány órával azelőtt érkezett, 
még Reymann-nál is jobban megdöbbentette a Berlinben uralkodó 
zűrzavar. Néhány nappal korábban a Das Reich című fényképes folyóiratban 
olvasott egy cikket amely azt állította, hogy Berlin gyakorlatilag 
bevehetetlen. Különösen emlékezetébe vésődött egy mondat: ,, A 
sündisznóállássá fejlesztett Berlin tele van erődökkel." Ha ez igaz, akkor az 
erődöket nagyon gondosan álcázták. Refior alig néhányat tudott felfedezni. 

Az ötvenhárom esztendős, őszes Reymann, egész hivatásos szolgálata 
alatt soha nem gondolta, hogy valaha is ilyen feladattal, fog találkozni. 
Mégis, most meg kellett találni a megoldást minden problémára, méghozzá 
gyorsan. Lehetséges-e Berlin megmentése? 

A hadtörténet számtalan olyan esetről tud, amikor a vereség szinte 
biztosnak látszott, végül sikerült kivívni a győzelmet. Eszébe jutott Bécs, 
amelyet 1683-ban sikerült megvédeni a törökök ellen, aztán Gneisenau gróf, 
tábornok, Blücher vezérkari főnöke, aki 1806-ban megvédte Kolberget. Igaz, 


ezeket az eseteket aligha lehetett a jelenhez hasonlítani, de azért mégis 
nyújtottak legalább némi reményt. Reymann azonban tudta, hogy minden 
az oderai fronton tevékenykedő csapatoktól és vezénylő tábornokuktól 
függ. 

Az igazi nagy tábornokok - Rommel, von Rundstedt, von Kluge, von 
Manstein -, azok a győztes hadvezérek, akiknek neve valamikor közszájon 
forgott, eltűntek. Mind eltűntek, meghaltak, elvesztették tisztességüket, 
nyugdíjba kényszerültek. A nemzetnek és a hadseregnek soha nem volt 
még ekkora szüksége vérbeli katonára egy rámenős Rommelre, egy 
aprólékos Rundstedtre. Berlin biztonsága, és talán a német nemzet 
fennmaradása múlik ezen. De kérdés, hol akad ilyen ember? 


II. A TÁBORNOK 


ELSŐ FEJEZET 


Március 22. ködös és hűvös hajnala. A várostól délre a 96-os műút ázott 
fenyveseken haladt keresztül. A széles aszfaltsávon jégfoltok csillogtak 
halványan. A tavasz második napjának hideg reggelén az országút 
zsúfolásig megtelt. A szállítmányok még a háborús német viszonyokhoz 
képest is meghökkentőek voltak. 

Néhány nehéz teherautó esetlen irattartó szekrényeket, iratládákat, irodai 
felszereléseket, kartotékos fiókokat szállított. Másokat zsúfolásig raktak 
műalkotásokkal, faragott bútorokkal, fakeretbe csomagolt festményekkel, 
bronzokkal, kerámiákkal, szobrokkal. Egy nyitott teherautó tetején Julius 
Caesar vak szobra zötykölődött. 

A teherkocsik között elszórva a legkülönbözőbb márkájú személykocsik 
haladtak: Horchok, Wandererek, Mercedes limuzinok. Valamennyin ezüst 
horogkereszt csillogott, jelezve, hogy ezek a náci párt hivatalos járművei. És 
valamennyi ugyanabba az irányba haladt: dél felé. Az autókban a 
Harmadik Birodalom pártbürokratái az , aranyfácánok" - ültek, azok a 
kiváltságosok, akik a náci, elit aranyozott horogkeresztjét viselhették. Az 
aranyfácánok most feleségükkel, gyermekeikkel és ingóságaikkal 
menekültek. A barna egyenruhás, kemény arcvonású, komor férfiak 
mereven néztek maguk elé, mintha attól tartanának, hogy valaki megállítja 
és visszairányítja őket oda, ahol a legkevésbé sem akartak lenni: Berlinbe. 

Az országút túloldalán egyetlen Wehrmacht parancsnoki kocsi robogott 
észak felé: egy nagy Mercedes, bal sárhányóján a 
hadseregcsoport-parancsnoki kockás fémzászlóval. A sofőr mellett 
Gotthard Heinrici vezérezredes ült, nyűtt irhakabátba burkolódzva, nyakán 
sállal, és komoran nézett kifelé az útra. Ismerte ezt az utat, ahogy ismerte a 
Birodalom minden tábornoka. Heinrici unokatestvére, Gerd von Rundstedt 
tábornagy egyszer csípősen így nevezte: , der Weg zur Ewigkeit" - út az 
örökkévalóságba. Sok katonai vezető főtiszt jutott rajta a feledésbe, mert a 
96-os birodalmi út közvetlenül az OKW-hoz, a Wehrmacht 
főparancsnokságához és az OKH-hoz, a szárazföldi haderő 
főparancsnokságához vezetett, tizennyolc mérföldnyire Berlintől. A legfelső 


katonai körökön kívül kevés németnek volt tudomása a főparancsnokság 
helyéről. Még a helyi lakosok sem tudták, hogy a tizenötödik századi 
Zossen város közvetlen szomszédságában, gondosan álcázva, mélyen az 
erdőben működik a hitleri Németország katonai központja. Most Heinrici is 
Zossen felé tartott. 

Nem lehet tudni, milyen benyomást tett a tábornokra a szembejövő 
forgalom, mely az állami hivatalok költözködéséről tanúskodott - Heinrici 
nemigen szólt segédtisztjéhez, a huszonhat esztendős Heinrich von Bila 
századoshoz, aki a tábornok tisztiszolgájával, Balzennal együtt a hátsó 
ülésen foglalt helyet. Az ötszáz mérföldes út hosszú órái alatt alig néhány 
szót váltottak. Hajnal előtt indultak Eszak-Magyarországról, ahol Heinrici a 
német 1. páncélos és a magyar 1. hadsereget vezette. Repülőgépen jutottak a 
Cseh-Morva Protektorátus határa közelében lévő Bautzenbe, onnan 
gépkocsin folytatták útjukat. Az ötvennyolc esztendős Heinrici, a 
Wehrmacht egyik legkitűnőbb védelmi szakembere, most óráról órára 
közelebb került negyven esztendős katonai pályafutása legnagyobb 
próbatételéhez. 

Heinrici majd Zossenban fogja részletesen megismerni új beosztását, de 
azt már tudta, hogy nem a nyugati szövetségesekkel lesz dolga, hanem régi 
ellenségeivel, az oroszokkal. Keserű, de klasszikus feladat várt rá: a 
Visztula-hadseregcsoport parancsnokságát kellett átvennie, hogy társaival 
együtt az Oderánál feltartóztassa az oroszokat, és megmentse Berlint. 

Hirtelen felüvöltött egy légiriadó-sziréna. Heinrici összerezzent, 
hátrafordult, és kinézett a favázas házak csoportjára, amelyet épp az imént 
hagytak el. Nyoma sem látszott se bombázásnak, se a szövetségesek 
repülőgépeinek. A sziréna tovább üvöltött, de ahogy távolodtak, a hangja 
egyre gyengült. Heinricit nem maga a hang: lepte meg. Hozzászokott már a 
bombatámadásokhoz. Meglepetéssel állapította viszont meg, hogy itt, 
mélyen Németország belseiében, még a kis falvak is fel vannak szerelve 
légoltalmi szirénával. Heinrici lassan hátrafordult. Bár a háború legelejétől. 
1939-től egységparancsnokként szolgált, előbb a nyugati fronton, aztán 
1941-től Oroszországban, több mint két esztendeje nem járt 
Németországban, és nemigen tudta, milyen hatással volt a háború az 
otthoniakra. Amit tapasztalt, mélyen lesújtotta: erre nem számított. 

Kevés tábornok szerzett annyi háborús tapasztalatot, mint ő, mégis 
kevesen akadtak a főtisztek között olyanok, akik nála kisebb 


megbecsülésben részesültek. Ő más volt, mint a rámenős Rommel, akit 
sikerei nyomán a németek annyira felkaptak, akinek volt érzéke a 
propagandához, és akit Hitler tábornagyi bottal jutalmazott. Heinrici neve a 
harcparancsokon kívül nemigen szerepelt nyomtatásban. A hírnév és a 
dicsőség, amelyet minden katona keres, elkerülte, mivel évekig a keleti 
fronton, az oroszok ellen harcolt, mégpedig olyan szerepben, amely 
természeténél fogva ismeretlenségre kárhoztatta. Neve nem a 
villámháborús előrenyomulások dicsőségével fonódott össze, hanem a 
csüggesztő visszavonulásokkal. Az ő szakterülete a védelem volt, de ebben 
nemigen akadt párja. Heinrici, a mélyenszántó, precíz stratéga, a látszólag 
szelíd természetű parancsnok valójában nagyon is kemény katona volt, a 
régi arisztokrata iskolából, az a fajta, aki rég megtanulta, hogyan kell tartani 
a vonalat minimális emberanyaggal, a legkisebb veszteségek árán. ,, Heinrici 
csak akkor vonul vissza - jegyezte meg egyik egy törzstisztje -, ha már 
végképp ég a lába alatt a talaj, és akkor is csak alapos megfontolások után." 

A háborúban, mely számára lassú, fájdalmas visszavonulást jelentett 
Moszkva elővárosaitól a Kárpátokig, Heinricinek újra meg újra csaknem 
reménytelen helyzetekben kellett helytállnia. A makacs, dacos és igényes 
tábornok minden lehetőséget megragadott, még akkor is, ha csupán annyit 
érhetett el, hogy egy mérföldnyi frontszakaszt egy órával tovább tarthatott. 
Olyan vadul harcolt, hogy tisztjei és katonái büszkén úgy emlegették: 
, Unser Giftzwerg" - a mi kis kemény fattyúnk.[4] Azok, akik először 
találkoztak vele, eleinte nem tudták mire vélni a , kemény" jelzőt. Az 
alacsony, törékeny alkatú, nyugodt, kék szemű Heinrici szőke hajával 
takaros bajuszával első pillantásra inkább látszott iskolamesternek 
méghozzá a kopottabb fajtából -, semmint tábornoknak. 

x 

Segédtisztjének, von Bilának sok gondot okozott, hogy Heinrici nemigen 
törődött vezérezredesi megjelenésével. Von Bila folyton bosszankodott 
Heinrici külseje - különösen a csizmája és a kabátja miatt. Heinrici utálta a 
fényesre suvikszolt térdig érő csizmát, amely oly népszerű volt a német 
tisztek körében. Szívesebben viselt rövid szárú bakancsot, első világháborús 
oldalt csatos bőr lábszárvédővel. Ami a kabátjait illeti, több is volt neki, de a 
kedvence egy nyűtt irhabunda volt, amelytől - Bila minden erőfeszítése 
ellenére - sem volt hajlandó megválni. Heinrici az egyenruháit is addig 
használta, amíg szét nem foszlottak. Minthogy pedig szeretett könnyű 


poggyásszal utazni, ritkán vitt magával egynél több egyenruhát, azt, amit 
magán viselt. 

Ha Heinricinek új ruhára volt szüksége, Bila feladata volt, hogy megtegye 
a szükséges lépéseket, ő pedig gyűlölte az ezzel járó csetepatékat, mert 
általában vesztesen került ki belőlük. Amikor legutóbb megpróbálta 
előhozni a témát, óvatosan kezdett hozzá a dologhoz. ,, Vezérezredes úr, 
nem tudnánk találni egy pár percet, hogy méretet vegyenek önről egy új 
egyenruhához?" - puhatolódzott. Heinrici az olvasószemüvege fölött 
felpillantott Bilára, és szelíden azt kérdezte: , Csakugyan úgy gondolja, 
Bila?" Bila egy pillanatig azt hitte, győzött. Aztán a Giftzwerg jegesen 
megkérdezte: , Minek?" Von Bila azóta nem hozta elő újra a kérdést. 

Lehet, hogy Heinrici nem úgy nézett ki, mint egy tábornok, de úgy 
cselekedett. Minden ízében katona volt, és az, ahogy a parancsnoksága alá 
tartozó csapatokkal bánt, különösen Moszkva után, legendássá vált. 

1941 decemberében Hitler oroszországi villámháborúja közvetlenül 
Moszkva határában elakadt. A teljes német front hosszúságában több mint 
1.250.000 könnyen öltözött katona került a korai és keserves tél csapdájába. 
Amikor a németek már alig bukdácsoltak a hóban, jégben, egyszerre, 
mintha a semmiből léptek volna elő, megjelentek a szovjet hadseregek, 
amelyeket Hitler és szakértői gyakorlatilag már leírtak. A szovjetek egyetlen 
támadásbantélhez edzett száz hadosztályt vetettek be a betolakodókkal 
szemben. A német csapatok iszonyú veszteségekkel visszavonulásra 
kényszerültek, és egy időre úgy tűnt, hogy megismétlődik Napóleon 
hadainak 1812-es szörnyű visszavonulása, csak még nagyobb méretekben, 
és még több véráldozattal. 

Ekkor stabilizálni kellett a vonalakat. A legkeményebb terepszakaszt 
Heinrici kapta. 1942. január 26-án kinevezték a német 4. hadsereg 
maradványainak élére. Ezek a csapatok, amelyek közvetlenül Moszkva 
szomszédságában tartották a frontot, a német vonalak alappillérét képezték. 
A legcsekélyebb visszavonulás is veszélyeztette volna a szomszédos 
hadseregek szárnyát, és fejveszett megfutamodást idézhetett volna elő. 

Heinrici egy keservesen hideg napon vette át a parancsnokságot. A 
hőmérő mínusz negyvenkét Celsius-fokot mutatott. A víz belefagyott a 
mozdonyok kazánjába. A géppuskák nem tudtak tüzelni. A talaj olyan 
kemény lett, mint a vas, nem lehetett lövészárkokat és -gödröket ásni. 
Heinrici rosszul felszerelt katonái derékig érő hóban harcoltak, 


orrlyukaikból, szemöldökükről jégcsapok lógtak. , Azt a parancsot kaptam, 
hogy tartsam a frontot, mindaddig amíg meg nem kezdődik a nagy 
támadás, amellyel egész biztosan bevesszük Moszkvát" - emlékezett 
később a tábornok. - Csakhogy körülöttem halomra pusztultak az 
embereim, méghozzá nem az oroszok lövedékeitől. A legtöbbjük 
megfagyott." 

Heinrici csapatai csaknem tíz hétig tartották magukat. Heinrici minden 
hagyományos és nem hagyományos módszert kipróbált. Szüntelenül 
bátorította, ösztökélte embereit, volt akit előléptetett, volt, akit leváltott, és 
újra meg újra szembeszállt Hitler régi keletű, rugalmatlan parancsával, 
amely azt mondta: ,, Starke Verteidigung" - szilárdan kitartani. A francia 
hadsereg vezérkarának becslése szerint azon a hosszú télen a Giftzwerg 
nemegyszer tizenkétszeres túlerővel szemben harcolt. 

Moszkva alatt Heinrici kidolgozott egy olyan technikát, amely híressé 
tette a nevét. Amikor tudomására jutott, hogy az oroszok hamarosan 
támadást indítanak egy meghatározott szektorban, egy éjszakával korábban 
egy-két mérföldnyire hátrább vonta a csapatokat. , Ennek olyan hatása volt, 
mintha üres zsákot ütne meg az ember - magyarázta. - , Az oroszok 
támadása lelassult, az én csapataim viszont sértetlenül készen álltak. Ezután 
a nem támadott szakaszokról csapataim összezártak, és helyreállították az 
eredeti ellenállási vonalat." A nagy kérdés az volt, hogyan lehet megtudni, 
mikor támadnak az oroszok. Heinrici a felderítési adatokból, járőröktől és a 
kihallgatott hadifoglyoktól szerzett információk és saját különleges hatodik 
érzéke révén szinte matematikai pontossággal meg tudta jósolni a 
támadások idejét és helyét. 

Persze, nem mindig lehetett alkalmazni ezt a módszert, de ha igen, 
Heinricinek akkor is roppant óvatosnak kellett lennie: Hitler börtönbe 
csukatta, sőt, kivégeztette azokat a tábornokait, akik megszegték a 
visszavonulás tilalmát. , Bár az engedélye nélkül még egy őrszemet sem 
helyezhettünk át az ablaktól az ajtóhoz, voltunk néhányan, akik, ha csak 
tehettük, megkerültük a leginkább öngyilkos parancsait" - emlékezett 
később a tábornok. 

Heinrici, érthető okoknál fogva soha nem volt Hitler és udvaroncai 
kegyeltje. Arisztokrata és konzervatív katonai neveltetése arra kötelezte, 
hogy becsülettel teljesítse Hitlernek tett hűségesküjét, de egy diktátor 
szeszélyeit nem könnyű kielégíteni. A háború legelején ráadásul Heinrici a 


vallásos nézetei miatt összeütközésbe került a Führerrel. 

Heinrici, aki egy protestáns pap gyermeke volt, naponta olvasta a Bibliát, 
vasárnaponként templomba járt, és ragaszkodott, hogy csapatainál 
megtartsák az egyházi ünnepeket. Az ilyesmi nemigen volt ínyére 
Hitlernek. Heinrici többször is kapott célzásokat, hogy Hitler helyteleníti, ha 
egy tábornok nyilvánosan templomba jár. Amikor legutóbb 
Németországban járt, és szabadságát töltötte Münsterben, meglátogatta őt 
egy magas beosztású náci párttisztviselő, akit azért küldtek oda, hogy 
beszéljen a fejével. Heinricivel, aki soha nem volt a náci párt tagja, közölték: 
"A Führer úgy véli, az ön vallásos ténykedése nincs összhangban a nemzeti 
szocializmus céljaival". Heinrici rezzenéstelenül hallgatta a figyelmeztetést. 
A következő vasárnap, feleségével, fiával és lányával együtt szokása szerint 
ismét elment a templomba. 

Ettől fogva lassan és vonakodva léptették elő. Talán teljesen meg is 
tagadják az előrejutását, ha nincsenek tagadhatatlanul briliáns vezetői 
képességei, és ha elöljárói - különösen Günther von Kluge tábornagy - nem 
ragaszkodik az előléptetéséhez. 

1943 végén Heinrici - ismét a vallásosságával - magára vonta Hermann 
Göring birodalmi marsall haragját. Göring felháborodottan bepanaszolta 
Hitlernél, mert a 4. hadsereg oroszországi visszavonulása idején nem volt 
hajlandó követni a Führer , felégetett föld" politikáját. Vádja szerint a 
tábornok szándékosan megtagadta azt a parancsot, hogy , gyújtson fel és 
romboljon le minden lakható épületet Szmolenszkben". Az épségben 
hagyott épületek között volt a város nagy temploma. Heinrici mindössze 
annyi magyarázatot adott, hogy ha felgyújtja Szmolenszket, nem tudta 
volna saját csapatait a városon keresztül visszavonni. A válasz nem 
elégítette ki sem Hitlert, sem Göringet, de elegendő katonai logika 
érvényesült benne ahhoz, hogy Heinrici elkerülje a hadbíróságot. 

Hitler azonban nem felejtett. Henricinek, aki az első világháborúban egy 
gáztámadás során megsérült, azóta is állandó gyomorpanaszai voltak. 
Néhány hónappal az incidens után Hitler ezekre a betegeskedésekre 
hivatkozva , egészségügyi okokból" rendelkezési állományba helyezte. 
Heinrici bevonult egy karlisbadi szanatóriumba. Mint maga mondta, 

, egyszerűen félreállítottak". Néhány héttel ezután az oroszoknak először 
sikerült áttörniük egykori csapatának, a 4. hadseregnek a védelmét. 

1944. első hónapjaiban Heinrici továbbra is Karlsbadban tartózkodott, és 


csak távolról figyelte azokat az apokaliptikus eseményeket, amelyek lassan 
a végső pusztulásba vitték Hitler birodalmát. Itt élte áta nyugati 
szövetségesek júniusi normandiai partraszállását, az angol-amerikai 
csapatok előrenyomulását az olasz csizmán, Róma elfoglalását, az oroszok 
feltartóztathatatlan előrenyomulását Kelet-Európán át. Amint a helyzet 
egyre kritikusabbá vált, Heinrici kezdte elviselhetetlennek érezni 
tétlenségét. Visszakaphatta volna parancsnoki beosztását, ha kérelemmel 
fordul a Führerhez, de erre nem volt hajlandó. 

Végre 1944 nyarán, nyolc hónapi kényszerű visszavonultság után 
Heinricit ismét aktív állományba helyezték. Ezúttal Magyarországra 
vezényelték, és kinevezték a keményen szorongatott német 1. páncélos 
hadsereg parancsnokának. 

Magyarországon Heinrici visszatért a régi módszerekhez. A csata kellős 
közepén Ferdinand Schörner, Hitler kegyeltje és Heinrici elöljárója utasítást 
adott ki, amely szerint , minden katonát, aki külön parancs nélkül a front 
mögött tartózkodik, haladéktalanul ki kell végezni, és holttestét 
figyelmeztetésül közszemlére kell tenni." Heinrici, akiben ez a parancs 
undort keltett, ingerülten visszavágott: , Ilyen módszereket soha nem 
alkalmaztak a parancsnokságom alá tartozó egységeknél, és nem is fognak." 

Bár Észak-Magyarországról kénytelen volt visszavonulni a Cseh-Morva 
Protektorátus területére, olyan szívósan védekezett, hogy 1945. március 
3-án értesítették: Lovagkeresztje mellé megkapja a tölgyfalombokat, ami 
figyelemre méltó elismerés egy olyan ember esetében, akit Hitler ennyire 
nem kedvelt. Most pedig, alig két héttel később, sietve Zossenbe 
vezényelték, hogy vegye át a Visztula-hadseregcsoport parancsnokságát. 

Ahogy Heinrici elnézte a 96. Birodalmi Utat, ahol a Mercedes sebesen 
nyelte a kilométereket, azon töprengett, vajon az ő útja merre vezet. Eszébe 
jutott, hogyan fogadta a törzse Magyarországon a hírt, hogy berendelték 
jelentéstételre Heinz Guderian vezérezredeshez, az OKH (Oberkommando 
des Heeres) vezérkari főnökéhez, a főparancsnokságra. Az emberei meg 
voltak döbbenve. , Csakugyan akarja ezt a munkát?" - kérdezte Guderian. 

A szókimondó Heinrici, az aggódó beosztottak szerint a biztos 
veszedelembe tart. Annak az oderai frontnak a parancsnokaként, amely az 
oroszok és Berlin közötti utolsó nagy védelmi vonalat jelentette, Hitler és - 
Heinrici kifejezésével - udvari bolondjai állandó felügyelete alatt lesz. 
Heinrici soha sem volt kapható a talpnyalásra, soha nem tudta szépítgetni a 


tényeket. Hogy fogja elkerülni az összecsapásokat a Führer környezetével? 
Azt pedig mindenki tudta, mi történik azokkal, akik szembeszállnak 
Hitlerrel. 

A Heinricihez közel álló tisztek, amilyen tapintatosan csak lehetett, azt 
javasolták, találjon valami ürügyet, hogy visszautasítsa a kinevezést. 
Hivatkozzék akár , egészségi állapotára". Heinrici csodálkozva csak annyit 
felelt: ő ugyanúgy teljesíti a parancsot, mint , akármelyik Schulz vagy 
Schmidt közlegény" . 

Most, amint elérte Zossen szélét, eszébe jutott, hogy távozásakor 
beosztottai úgy néztek rá, mint , egy vágóhídra szánt bárányra" . 


MÁSODIK FEJEZET 


A bázis főkapujánál Heinrici kocsiját egykettőre beengedték. A 
vörös-fekete sorompó felemelkedett, és a kocsi izgatott tisztelgésektől 
kisérve begördült a zosseni főparancsnokságra. Heinrici mintha egy másik 
világba érkezett volna. Bizonyos értelemben így is történt. Ezt a rejtett, 
álcázott, fegyelmezett katonás világot, melyet , Maybach [" és , Maybach II" 
kódnéven emlegettek, csak kevesen ismerték. 

A komplexumban, amelyen keresztülhajtottak, az OKH működött, 
amelynek megbízott vezérkari főnöke Guderian vezérezredes volt, aki 
innen irányította a keleti fronton harcoló hadseregeket. Egy mérföldnyire 
innen terült el egy másik, teljesen különálló tábor, a Maybach II, az OKW, a 
Wehrmacht főparancsnoksága. A kettes jelzés ellenére a Maybach II volt a 
nagyobb hatalom, ez volt a Főparancsnok, Adolf Hitler vezetési pontja. 

Ellentétben Guderiannal, aki közvetlenül az OKH parancsnokságáról 
irányította csapatait, az OKW felső szintje - főnöke: Wilhelm Keitel 
tábornagy, Alfred Jodl vezérezredes, a vezérkari törzs főnöke - mindig 
Hitler közvetlen közelében tartózkodott, bárhova ment is a Führer. Csak az 
OKW operatív gépezete maradt mindig Zossenben. Keitel és Jodl rajtuk 
keresztül irányította a nyugati frontot. Emellett ők közvetítették Hitler 
valamennyi parancsát a csapatokhoz. 

A Maybach II volt tehát a legfőbb szentély, még Guderian törzsének 
tisztjei közül is csak kevesen kaptak ide bebocsátást. A biztonsági 
intézkedések rendkívül szigorúak voltak, a parancsnokságokat állandó 


őrséggel megerősített szögesdrót választotta el egymástól. Hitler 1941-ben 
kijelentette: senki nem tudhat többet, mint amennyire a feladata ellátásához 
szükséges. , Ha az ellenség elfoglalja az OKW-t - tréfálkozott egyszer 
Guderian a törzsénél -, mi azért tovább végezzük a munkánkat. Senki nem 
fog tudni róla, mi történt a szomszédban." 

Heinrici kocsija az erdő fáinak védő boltozata alatt végighaladt a 
komplexumot behálózó keskeny, sáros utak egyikén. A fák között, 
rendszertelenül elszórva betonépületek álltak. Ezek annyira távol 
helyezkedtek el egymástól, hogy a fák maximális takarást biztosítottak 
számukra, de a biztonság kedvéért zöld, barna és fekete, álcázó színre 
festették őket. A gépkocsik álcahálóval letakarva az út szélén parkoltak, a 
barakkszerű épületek mellett. Lépten-nyomon őrség posztolt, a tábor körül, 
a stratégiai fontosságú pontokon, alacsony betonbunkerek kupolái 
látszottak ki a földből. 

Ezek a bunkerek egy olyan zegzugos föld alatti építményrendszer részét 
képezték, amely az egész tábort behálózta. A Maybach I és a Maybach II 
nagyobb része ugyanis nem a föld felett, hanem a föld alatt húzódott. A 
legnagyobb rendszer a Wechsel 500, Németország legnagyobb telefon-, 
távíró- és katonai rádiórendszere volt. A rendszer teljesen önellátóan 
működött, saját légkondicionálóval volt felszerelve, amelybe külön szűrőt 
építettek az ellenséges gáztámadások kivédésére, ellátták vízvezetékkel, 
konyhával és lakóépületekkel. A rendszer csaknem hetven lábbal a felszín 
alatt épült, ami hét emeletnyi mélységet jelent. 

A Wechsel 500 volt az egyetlen olyan létesítmény, amelyet az OKH és az 
OKW közösen használt. A berendezések azonkívül, hogy összeköttetést 
tartottak fent a hadsereg, a légierő és a haditengerészet távol lévő vezetői és 
a két berlini főhadiszállás között, biztosították a kapcsolatot a birodalmi 
kormány és a különböző adminisztratív testületek között is. Az 1939-ben 
befejezett rendszert úgy tervezték, hogy képes legyen kiszolgálni egy igen 
nagy kiterjedésű birodalmat. A főközpontban, a távolsági vonalak 
helyiségében vagy két tucat kezelő ült a kapcsolótáblák előtt, amelyeken a 
villogó lámpák fölött kis tábla jelezte a kapcsolható várost: Berlint, Prágát, 
Bécset, Koppenhágát, Oslót, és így tovább. Egyes kapcsolótáblákon azonban 
már kialudtak a lámpák, bár a névtáblák még fent maradtak: Athén, Varsó, 
Budapest, Róma, Párizs. 

A gondos álcázás ellenére a zosseni komplexumot már több 


bombatámadás érte. Heinrici jól látta az árulkodó nyomokat, amint kocsija 
odagördült Guderian parancsnoki épülete elé. A térség tele volt hintve 
bombatölcsérekkel, gyökerestől kiforgatott fákkal, egyes épületeken súlyos 
sérülések látszottak. A bombázás következményeit azonban minimálisra 
csökkentette az épületek súlyos szerkezete - egyes falakat három láb 
vastagra építettek.[5] 

A főépület belsejében még több nyoma látszott a támadásnak. Az első 
személy, akit Heinrici és Bila megpillantott, Hans Krebs gyalogsági 
tábornok, Guderian vezérkari főnöke volt, aki maga is megsebesült a 
légitámadás során. Bal szemén monoklival ült íróasztala mögött, a 
Guderian irodájával szomszédos helyiségben, fején turbánszerű nagy 
kötéssel. Heinrici nem sokat törődött Krebsszel. Bár a tábornok nagyon 
intelligens ember volt, Heinrici olyan valakinek ismerte, aki képes rá, hogy 
ne higgyen a valóságnak, aki , a feketét fehérnek láttatja, és így 
elbagatellizálja a helyzetet Hitler előtt." 

Henrici egy pillantást vetett a vezérkari főnökre, aztán kertelés nélkül 
nyersen rákérdezett: , Mi történt magával!" 

Krebs vállat vont. , Ó, semmiség az egész - felelte -, semmiség". Krebs 
híres volt rendíthetetlenségéről. A háború előtt katonai attaséként szolgált 
Németország moszkvai nagykövetségén, és csaknem tökéletesen beszélt 
oroszul. Az 1941-es orosz-japán semlegességi megállapodás aláírása után 
Sztálin átölelte Krebset, és azt mondta: , Mi mindig barátok maradunk". 
Most, Heinricivel csevegve megemlítette, hogy még mindig tanulja az 
oroszt. , Minden reggel borotválkozás közben odateszem a szótárat a tükör 
alá, és amíg borotválkozom, megtanulok egy pár szót" - mesélte. Heinrici 
helyeslőn bólintott. Meglehet, Krebs hamarosan hasznát veszi 
orosztudásának. 

Belépett Freytag von Loringhoven vezérkari őrnagy, Guderian 
szárnysegédje. Vele érkezett Gerhard Boldt vezérkari százados, Guderian 
személyi törzsének egy másik tagja. Hivatalos hangon üdvözölték Heinricit 
és von Bilát, aztán átkísérték őket a tábornok irodájába. Von Bilának szemet 
szúrt, hogy mindenki kifogástalanul van öltözve, lábukon fényes 
lovaglócsizma, jól szabott, jól vasalt tábori szürke egyenruhát viselnek, 
gallérjukon vörös vezérkari tiszti hajtókával. Heinrici, aki Loringhovennel a 
többiek előtt lépkedett, ruházatilag rendkívül kirítt a környezetből, 
különösen hátulról nézve. A prémgalléros irhabunda láttán von Bila 


egyszerűen összerándult. Von Loringhoven eltűnt Guderian irodájában, 
majd néhány másodperc múlva újra megjelent, és kinyitotta az ajtót 
Heinrici előtt. , Heinrici vezérezredes úr" - jelentette, amint Heinrici 
bevonult mellette. Von Loringhoven becsukta az ajtót, aztán csatlakozott 
Boldthoz és Bilához az előszobában. 

Guderian egy papírokkal teleszórt jókora íróasztalnál ült. Amint Heinrici 
belépett, felállt, melegen üdvözölte a látogatót, hellyel kínálta, aztán pár 
percig Heinrici útjáról beszélgettek. Heinrici látta, hogy Guderian feszült és 
ingerlékeny. A széles vállú, közepes termetű Guderian ritkás ősz hajával és 
borzas bajuszával jóval többnek látszott ötvenhatnál. A tábornok - bár ezt 
nemigen tudták róla - beteg volt, magas vérnyomásban és 
szívgyengeségben szenvedett, és állapotának nem tett jót az állandó 
frusztráció. Hitler hatalmas páncélos haderejének megteremtője, akinek 
páncélos technikája 1940-ben alig huszonhét nap elfoglalta Franciaországot, 
és akinek kis híján sikerült ugyanezt megismételni Oroszországban is, 
ezekben a napokban csaknem teljesen tehetetlennek érezte magát. Vezérkari 
főnök létére szinte semmi befolyása sem volt Hitlerre. Guderian, aki legjobb 
napjaiban maga is indulatos ember hírében állott, most annyira elvesztette 
hatalmát, hogy, mint Heinrici értesült róla - maga volt kitéve a Führer 
dührohamainak. 

Beszélgetés közben Heinrici körülnézett Guderian irodájában. A helyiség 
spártai egyszerűséggel volt berendezve: egy nagy térkép asztal, néhány 
egyenes hátú szék, két telefon, egy zöld ernyős asztali lámpa, a sárgás 
falakon semmi dekoráció, csak egy egyszerű keretbe foglalt Hitler-kép a 
térkép fölött. A vezérkari főnök még egy karosszéket sem tartott. 

Bár Guderian és Heinrici nem voltak közeli jóbarátok, évek óta ismerték 
egymást, tisztelték egymás szakmai tudását, és eléggé megbíztak 
egymásban ahhoz, hogy szabadon és fesztelenül beszélgessenek. Amint a 
lényegre tértek, Heinrici őszintén elmondta a véleményét. , Tábornok úr! Én 
eddig a magyarországi vadonban szolgáltam, és szinte semmit nem tudok a 
Visztula-hadseregcsoportról, nem ismerem az összetételét, és nem ismerem 
a helyzetet az Oderánál." 

Guderian ugyanilyen kendőzetlenül válaszolt. , Meg kell mondjam, 
Heinrici, Hitler nem akarta átadni önnek ezt a parancsnoki posztot. Neki 
más elgondolásai voltak." 

Heinrici hallgatott. 


, Én felelősnek éreztem magam, és megmondtam Hitlernek: ön az az 
ember, akire szükségünk van. Először hallani sem akart önről, de végül 
sikerült meggyőznöm." 

Guderian száraz, tényszerű hangon kezdte, de ahogy belemelegedett a 
témába, hangja megváltozott. Heinrici még húsz esztendő múltán is 
részletesen emlékezni fog mindarra, amit mondott. 

, Himmler!" - bökte ki Guderian. - , Ő jelentette a legnagyobb problémát. 
Hogyan lehet megszabadulni tőle, attól" az embertől, akinek ön a helyébe 
lép?" 

Hirtelen felpattant a székéből, kilépett az asztal mögül, aztán fel-alá 
járkálva folytatta. Heinrici csak nemrég szerzett tudomásul hogy a 
Visztula-hadseregcsoport parancsnoka eddig Heinrich Himmler, az SS 
birodalmi vezetője volt. Ez a hír annyira megdöbbentette, hogy először 
hinni sem akarta. Himmlert Hitler szűkebb kabinetje tagjaként ismerte, és 
tudta, hogy alighanem Hitler után ő a birodalom második legerősebb 
embere. Arról azonban nem volt tudomása, hogy Himmlernek bármiféle 
tapasztalata lenne a hadvezetésben, nemhogy egy egész hadseregcsoport 
vezetésében. 

Guderian keserűen felidézte, hogy januárban, amikor a lengyel front 
kezdett összeomolni a Vörös Hadsereg rázúduló támadásai alatt, hasztalan 
sürgette a Visztula-hadseregcsoport létrehozását. Akkoriban úgy képzelte, 
hogy ez a vegyes összetételű északi hadseregcsoportosítás fogja tartani a fő 
védelmi vonalat az Odera és a Visztula között, Kelet-Poroszországtól egy 
távoli déli pontig, ahol egy másik hadseregcsoporthoz csatlakozik. Ha 
sikerül tartani ezt a vonalat, az megakadályozza, hogy az oroszok lavinája 
Alsó-Pomeránián és Felső-Szilézián át bezúduljon egyenest Németország 
szívébe, Brandenburgba, aztán végül Berlinbe. 

Guderian a hadseregcsoport élére Freiherr von Weichs tábornagyot 
javasolta. , Abban a helyzetben ő látszott a legalkalmasabb embernek erre a 
posztra" - mondta Guderian. - , De mi történt? Hitler kijelentette, hogy von 
Weichs túl öreg. A megbeszélésen jelen volt Jodl, és én arra számítottam, 
hogy mellém áll. Ehelyett valami megjegyzést tett Weichs vallásos 
érzelmeiről. Ezzel a kérdés el volt döntve." 

, Hová jutottunk!" - mennydörgött Guderian. - , Hitler kinevezte, 
Himmlert! Annyi lehetőség közül éppen Himmlert!" 

Guderian, a saját szavai szerint, megpróbált vitatkozni, érvelni a katonai 


képzettséggel nem rendelkező Himmler , megdöbbentő és képtelen 
kinevezése ellen", de Hitler hajthatatlan maradt. Himmler vezetése alatt 
pedig a front óhatatlanul összeomlott. A Vörös Hadsereg pontosan úgy 
nyomult előre, ahogy Guderian megjósolta. Amint az oroszok átkeltek a 
Visztulán, erőik egy része észak felé fordult, Danzignál elérték a 
Balti-tengert, és egyedül Kelet-Poroszországban elvágtak és körülzártak 
huszonöt hadosztályt. A szovjet csapatok másik része átszelte Pomerániát 
és Felső Sziléziát, és kiért az Oderához és a Neisséhez. A német vonalak a 
keleti front egész hosszában meginogtak. De egyik szektor sem omlott össze 
úgy, mint Himmleré. A birodalmi marsall kudarca megnyitotta az utat 
Németországon át, és lehetővé tette a szövetségesek egyesülését. 
Legfőképpen pedig végveszélynek tette ki Berlint. 

x 


Guderian elmondta Heinricinek, hogy alig negyvennyolc órával azelőtt 
elhajtatott a Visztula-hadseregcsoport főparancsnokságára, Birkenhainba, 
körülbelül ötven mérföldnyire Berlintől, és megpróbálta rábeszélni 
Himmlert, hogy mondjon le a parancsnokságról. Ott értesült róla, hogy 
Himmler beteg. Mintegy húsz mérföldnyire odébb, Lychen városában talált 
rá az SS birodalmi vezetőjére, ahol , szanatóriumban ápoltatta magát egy 
közönséges náthával" . 

Guderian gyorsan felismerte, hogy kihasználhatja Himmler betegségét" . 
Együttérzését fejezte ki a birodalmi vezetőnek, bizonyára agyondolgozta 
magát - mondta -, hiszen ennyi poszt , bárki erejét próbára tenné". Az 
ambiciózus Himmler a Visztula-hadseregcsoport parancsnoksága mellett 
maga volt egy személyben a belügyminiszter, a Gestapo - a német 
rendőrség és titkosszolgálat - főnöke, az SS főnöke és a Gyakorló Hadsereg 
parancsnoka. Miért ne szabadulna meg ezek közül egytől, mondjuk a 
Visztula-hadseregcsoporttól? - javasolta Guderian. 

Himmler kapott a javaslaton. Nagyon igaza van, mondta Guderiannak, 
számtalan feladata csakugyan rendkívüli megterhelési jelent. , De hogyan 
javasolhatnám én magam a Führernek, hogy otthagynám a 
Visztula-hadseregcsoportot?" - tette fel a kérdést Himmler. Guderian sietve 
megnyugtatta Himmlert, hogy ha felhatalmazza, majd ő megteszi a 
javaslatot. Himmler gyorsan beleegyezett. Azon az estén Hitler felmentette 
az , agyonhajszolt birodalmi vezetőt, de csak sok dohogás után, és 
láthatólag kelletlenül" . 


Guderian, akinek maró helyzetrajzát dühkitörések tarkították, most egy 
pillanatra elhallgatott, de nyomban újra kirobbant. ,, Elképesztő, micsoda 
felfordulás" - háborgott dühtől fuldokolva. - , Ami a hadvezetésben folyik, 
egyszerűen hihetetlen. Hihetetlen!" 

Az elmúlt hónapokban - folytatta Guderian - számtalanszor igyekezett 
megértetni Hitlerrel, hogy , az igazi veszély a keleti fronton fenyeget", és 
hogy , drasztikus intézkedésekre van szükség". Sürgette, hogy hajtsanak 
végre stratégiai visszavonulást a balti országokból, különösen a lettországi 
Kurlandból és a Balkánról, sőt javaslatot tett, hogy hagyják el Norvégiát és 
Olaszországot is. Mindenütt le kell rövidíteni a vonalakat. Minden így 
felszabaduló hadosztályt haladéktalanul át kell dobni az oroszországi 
frontra. A hírszerzés szerint az oroszoknak kétszer annyi hadosztályuk van, 
mint a nyugati szövetségeseknek - keleten mégis kevesebb német 
hadosztály harcol, mint nyugaton. Mi több, Eisenhower ellen vetették be a 
legjobb német hadosztályokat. Hitler azonban hallani sem akart a 
védelemről. Egyszerűen nem hitt az elé tárt tényeknek és számoknak. 

, Hitler alighanem elkövette a legnagyobb hibát" - jelentette ki Guderian. 
1944 decemberében utolsó ütőkártyaként erőteljes ellentámadást indított a 
nyugati szövetségesek ellen az Ardennekben, Belgium erdős-hegyes 
vidékein és Luxemburg északi körzetein át. Azzal hencegett, hogy a 
támadás kettészakítja a szövetségeseket, és megfordítja a háború egész 
menetét. Ezen a fronton három teljesen feltöltött hadsereget vetett be. Ez 
összesen húsz hadosztályt, köztük tizenkét páncélos hadosztályt jelentett. A 
csapatok azt a feladatot kapták, hogy törjék át az ellenség vonalát, jussanak 
ki a Meuse-höz, majd északnak fordulva foglalják el Antwerpent, a 
szövetségesek létfontosságú utánpótlási kikötőjét. A csapás váratlanul érte 
és megrendítette a szövetségeseket, és kénytelenek voltak súlyos 
veszteségekkel meghátrálni. A támadás azonban hamarosan kifulladt. A 
szövetségesek gyorsan magukhoz tértek, alig öt hét alatt ftelmorzsolták 
Hitler csapatait, és visszavetették őket Németország határai mögé. 

, Amikor nyilvánvalóvá vált, hogy a támadás kudarcot vallott folytatta 
Guderian -, könyörögtem Hitlernek, hogy vonjuk vissza csapatainkat az 
Ardennekből, és dobjuk át őket a keleti frontra, ahol minden pillanatban 
számítani lehetett az oroszok támadására. Hasztalan. Hitler nem volt 
hajlandó hinni erőbecsléseinknek" . 

Január 6-án Guderian jelentette Hitlernek, hogy az oroszok bármelyik 


percben megindíthatják nagy erejű támadásukata Baltikumból a Balkán 
felé, összesen mintegy 225 hadosztállyal és huszonkét harckocsihadtesttel. 
A helyzetértékelést Reinhard Gehlen tábornok, Guderian hírszerzőfőnöke 
készítette. Ebből kiderült, hogy az oroszok gyalogságban tizenegyszeres, 
páncélosokban hétszeres, tüzérségben és repülőkben legalább hússzoros 
fölényben lesznek. Hitler az asztalra csapott, és őrjöngve elmondta 
mindennek a jelentés készítőjét. ,, Ki készítette ezt a szemetet?" - üvöltötte. - 
, Akárki volt is, bolondok házába kell csukatni!" Három nappal később az 
oroszok megindították támadásukat, és Gehlen becslései beigazolódtak. 

A front gyakorlatilag összeomlott - mondta Guderian Heinricinek -, 
mégpedig egyszerűen azért, mert páncélos erőink nyugaton voltak lekötve. 
Hitler végre beleegyezett, hogy páncélosaink egy részét átdobjuk keletre, de 
azt már nem engedte meg, hogy a harckocsijainkat használjuk az oroszok 
előrevetett egységei ellen Berlintől keletre. Hová küldte őket ehelyett? 
Magyarországra, ahol tökéletesen felesleges harcokba bocsátkoztak az 
olajmezők visszaszerzéséért." 

Mi az ördögnek van még mindig tétlenül lekötve tizennyolc 
hadosztályunk Kurlandban? - dühöngött Guderian. - Itt van rájuk szükség, 
nem a Baltikumban. Ha életben akarunk maradni, mindenünket az 
Odera-frontra kell összpontosítanunk." 

Guderian elhallgatott, és erőt vett magán. Aztán folytatta: , Az oroszok 
már a torkunkba látnak. Most megállították az offenzívájukat, hogy 
átszervezéseket és átcsoportosításokat hajtsanak végre. Számításaink 
szerint, önnek három-négy hete van még az előkészületekre, amíg a folyón 
levonul az ár. Ezalatt az oroszok meg fogják kísérelni, hogy új 
hídfőállásokat foglaljanak a nyugati parton, és kiszélesítsék a már 
meglevőket. Ezt meg kell akadályozni. Nem számít, mi történik másutt, az 
oroszokat meg kell állítani az Oderánál. Ez az egyetlen reményünk." 


HARMADIK FEJEZET 


Guderian most bekérette a térképeket. Az előszobában az egyik 
szárnysegéd felvett az előkészített térképek közül néhányat, bevitte őket az 
irodába, és odaterítette a térképasztalra a két tábornok elé. 

Heinricinek most nyílt alkalma először áttekinteni az általános helyzetet. 


Németország több mint egyharmada elveszett - elnyelték a nyugatról és 
keletről előrenyomuló szövetségesek. A megmaradt rész két nagy 
víziakadály között terült el: nyugatról a Rajna határolta, keletről az Odera és 
mellékfolyója, a Neisse. És Heinrici tudta, hogy a Birodalom két nagy ipari 
körzete, amelyet a szövetségesek még nem foglaltak el, éjjel-nappal 
bombatámadásoknak van kitéve. Nyugaton, mint Heinrici már korábban is 
hallott róla, Eisenhower hadseregei csakugyan elérték a Rajnát, 
Németország nagy természetes védelmi vonalát. Az angol-amerikai erők 
mint egy ötszáz mérföld hosszúságban húzódtak a nyugati part mentén, 
nagyjából a Fekete-tengertől a svájci határig. Egy ponton még a Rajna 
vonalát is áttörték. Március 7-én az amerikaiak Bonntól délre elérték a 
remageni hidat, mielőtt még sikerült volna teljesen szétrombolni. A keleti 
parton egy húsz mérföld széles és öt mérföld mély hídfőállás ékelődött be. 
További átkelésekre bármelyik percben számítani lehetett. 

Keleten a szovjetek végighömpölyögtek egész Kelet-Európán, és a 
Baltikumtól az Adriáig több mint nyolcszáz mérföldes frontot tartottak. 
Magában Németországban ott álltak végig az Odera-Neisse vonalán, 
egészen a csehszlovák határig. Most, mint Guderian elmondta, lázasan 
készülődnek, hogy felújítsák támadásukat. A felderítő repülőgépek 
felderítették a front felé özönlő erősítést. Minden vasúti kirakóállomás ontja 
a lövegeket és a felszerelést. 

Minden út zsúfolásig megtelt harckocsikkal, gépkocsi- és fogatolt 
oszlopokkal, menetelő csapatokkal. Hogy mekkora erőkkel rendelkezhet a 
Vörös Hadsereg, senki még csak fel sem tudta becsülni, de Németországon 
belül három hadseregcsoportot sikerült azonosítani. Ezek túlnyomórészt 
éppen a Visztula-hadseregcsoporttal szemközt foglaltak állásokat. 

Ahogy Heinrici végignézett a megöröklött frontszakaszon, most látta 
először, amit később úgy fog emlegetni: ,a megdöbbentő igazsága maga 
teljességében" . 

A térképen a Visztula-hadseregcsoportot jelölő vékony, kanyargó vörös 
vonal százhetvenöt mérföld hosszúságban futott, a balti partvidéktől az 
Odera és a Neisse sziléziai találkozásáig, ahol csatlakozott Schörner 
vezérezredes erőihez. A front nagyobbrészt az Odera nyugati partján 
húzódott, de három nagyobb hídfőállás még megmaradt a keleti parton, 
északon Stettinnél, Pomeránia tizenharmadik századi fővárosánál, délen 
Küstrinnél és Frankfurt-am-Oderrél, a régi egyetemi városnál. Mindegyik 


léttontosságú szakasz, szemközt Berlinnel. 

Heinricinek, mint most megtudta, mindössze két hadsereg állt 
rendelkezésére, hogy megakadályozza az oroszokat a főváros 
elfoglalásában, és abban, hogy behatoljanak Németország szívébe. A front 
északi szárnyát a 3. páncélos hadsereg tartotta, az apró termetű Hasso von 
Manteuffel parancsnoksága alatt, aki Guderian és Rommel mögött a 
Wehrmacht harmadik legnagyobb páncélos harcásza volt. Manteuffel 
állásai mintegy kilencvenöt mérföld hosszúságban húzódtak, Stettintől 
északra, a Hohenzollern-csatorna és az Odera találkozásáig, Berlintől 
nagyjából huszonnyolc mérföldnyire északkeletre. Onnan lejjebb, a Neisse 
torkolatáig mintegy nyolcvan mérföld hosszúságban a védelem a nagy 
tekintélyű, negyvenhét esztendős Theodor Busse vezette 9. hadseregre volt 
bízva. 

Heinricit, akit lesújtott az általános kép - nem minden ok nélkül meglepte 
az ellene felvonultatott erők nagysága. A keleti fronton Heinrici 
hozzászokott, hogy légi oltalom nélkül, minimális számú harckocsival 
védekezett, legalább kilencszeres vagy akár tízszeres számbeli túlerővel 
szemben. Heinrici azonban tudta, a lényeg a csapatok minősége. Ami most 
különösen nyugtalanította, az saját két hadseregének felépítése volt. 

A tapasztalt Heinrici ha egy hadosztály vagy hadosztályparancsnok nevét 
hallotta, nyomban eszébe jutott az egység története és harcképessége. Most, 
ahogy áttanulmányozta a térképet, meg kellett állapítania, hogy keleten alig 
akadt olyan reguláris hadosztály amelyet felismert volna. A szokásos 
hadrendi számok helyett olyan talányos neveket látott, mint , Kassen 
Csoport", , Döberitz", , Nederland" , , Kurmatrtk" , , Berlin" és 
, Münchenberg" . Heinrici megkérdezte, mi ezeknek az egységek az 
összetétele. Mint kiderült töredékes csapatok voltak, különböző 
hadosztályok maradványainak összevonásából hozták létre őket, és 
Guderian térképe nem adott világos képet róluk. Szeretett volna 
alaposabban utána nézni a dolognak, de az volt a halvány gyanúja, hogy 
ezek az alakulatok csak a nevükben hadosztályok. Nem mondta ki a gyanú 
ját, mert Guderian néhány más, még sürgősebb kérdést is meg akart vitatni 
vele. Ezek egyike Küstrin volt. 

Heinrici legnagyobb hadserege a Busse-féle 9. hadsereg volt, amely Berlin 
közvetlen védőpajzsát jelentette. A vörös térképjelek futásából világosan 
látszott, hogy Bussénak szorító problémákkal kellett szembenéznie. Az 


oroszok, mint Guderian elmondta, a 9. hadsereggel szemben koncentrálták 
fő erőiket. Hatalmas erőfeszítéseket tesznek, hogy felmorzsolják a németek 
két hídfőállását a keleti parton Küstrinnél és Frankfurt körzetében. A 
legveszélyesebb helyzet Küstrinnél alakult ki. 

Ebben a térségben az elmúlt hetekben az orosz csapatok többször is 
kísérletet tettek, hogy átkeljenek az Oderán és megvessék lábukat a nyugati 
parton. A kísérleteket többnyire sikerült vissza verni, ám a védelmi 
erőfeszítések ellenére az oroszok még mindig tartották magukat Küstrin 
környékén, és jelentős hídfőállásokat sikerült megtartaniuk a város mindkét 
oldalán. A harapófogó beékelődések között csupán egyetlen folyosó 
maradt, amely Küstrin védőit a 9. had sereggel összekötötte. Ha egyszer a 
harapófogó összezárul. Küstrin elesik, és a két hídfőállás összekötése fontos 
ugródeszkát fog jelenteni az oroszok számára a nyugati parton, útban Berlin 
felé. 

Guderian most újabb kínos meglepetéssel szolgált. , Hitler elhatározta - 
közölte -, hogy támadást kell indítani a Küstrintől délre kialakult hídfőállás 
megtisztítására, és Busse tábornok már készül a feladatra. Úgy gondolom, a 
műveletre negyvennyolc órán belül sor fog kerülni" . 

A Guderian által vázolt terv szerint a Küstrintől tizenhárom mérföldre 
délre fekvő Frankfurt felől indítanak támadást. Öt páncélgránátos 
hadosztály átkel a folyón a német hídfőállásokba, onnan támadást indít a 
keleti part mentén, majd hátba támadja a Küstrintől délre kiépült orosz 
hídfőállást. 

Heinrici gondosan szemügyre vette a térképet. Frankfurt-am-Oder 
nagyobb része a nyugati parton, kisebbik része a keleti parton terült el. A 
város két részét egyetlen híd kötötte össze. A Visztula-hadseregcsoport 
újdonsült parancsnoka számára egy dolog teljesen világos volt: a dombos 
keleti part ideális terepet jelent az orosz tüzérség számára: a magaslatokról 
egy-kettőre képesek megtorpantani a németeket. A rosszabb azonban az, 
hogy a folyón átvezető híd túlságosan szűkös egy öt hadosztályból álló 
csoportosítás számára. 

Heinrici néhány percig a térképre szegezte tekintetét. Egy pillanatig sem 
kételkedett benne, hogy az oroszok azonnal felfedezik a gyülekező német 
csapatokat, először megsemmisítő tüzérségi, majd légi csapást mérnek 
rájuk. Heinrici Guderianra pillantott és egyszerűen csak annyit mondott: 

, Ez szinte lehetetlen" . 


Guderian egyetértett, majd ingerülten hozzátette: az egyetlen lehetőség a 
hadosztályok összevonására az lenne, ha mintegy tizenöt mérföldes 
gyalogos és harckocsioszlopot alkotva egymás után haladnának át a hídon. 
Hitler azonban ragaszkodott a támadáshoz. , Sikerülni fog - jelentette ki 
Guderiannak -, mert az oroszok nem számítanak egy ilyen vakmerő, 
minden hagyományt felrúgó hadműveletre" . 

Heinrici, aki még mindig a térképet tanulmányozta, látta, hogy Küstrin és 
Frankfurt közötti arcvonalszakasz zsúfolásig van orosz tankokkal. Még ha 
sikerülne is egyenesen a hídfőállásokról támadást indítani, az orosz 
csapatok olyan erősek, hogy a német hadosztályok soha nem érik el 
Küstrint. , Csapatainkat neki fogják szorítani az Oderának. Az pedig 
katasztrófa lesz" - jelentette ki komoran. 

Guderian nem válaszolt - nem volt mit mondania. Hirtelen az órájára 
pillantott. , Jó Isten! - csattant fel ingerülten. - Háromra vissza kell érnem 
Berlinbe, a Führer tanácskozást tart." A puszta gondolat is újabb 
dühkitöréseket váltott ki belőle. ,, Képtelenség dolgozni" - háborgott 
Guderian. , Napjában kétszer végig kell hallgatnom azt a sok marhaságot 
azoktól, akik Hitlert körülveszik. Képtelen vagyok bármit is elérni! Egész 
időmet vagy úton töltöm, Berlinben azt a sok locsogást hallgatom!" 

Guderian dühe oly heves volt, hogy Heinricit nyugtalanság fogta el. A 
vezérkari főnök arca céklavörösre vált, és Heinrici már-már attól tartott, 
hogy Guderian a következő pillanatban szívrohamot kap, és holtan 
végigvágódik a padlón. Aztán baljós csend támadt. Guderian megpróbált 
erőt venni magán, aztán annyit mondott: , Hitler meg akarja vitatni a 
küstrini támadást. Valószínűleg jobban teszi, ha velem jön." 

Heinrici udvariasan elhárította az ajánlatot. , Ha holnapután meg kell 
indítanom azt az őrült támadást, jobb, ha minél előbb megyek a 
törzsemhez" - mondta. Aztán konokul hozzátette: ,, Hitler várhat még egy 
pár napot a viszontlátásig" . 

Az előszobában Heinrich von Bila azzal mérte az időt, hogyan fogy a 
kikészített térképek és táblázatok halma, amelyeket egymás után bevittek 
Guderian irodájába. Már talán csak egy vagy kettő maradt, így arra gondolt, 
hogy a megbeszélésnek most biztos egy-kettőre vége. Odasétált az 
asztalhoz, és szórakozottan odapillantott a legfelső térképre. A térkép 
Németországot ábrázolta, de a vonalak valahogy furcsán különböztek a 
megszokottaktól. Von Bila már éppen vissza akart fordulni, amikor valamin 


megakadt a tekintete. Jobban odanézett a térképre. Ez csakugyan 
különbözött az összes többitől. A feliratai akasztották meg von Bila 
tekintetét. Angol feliratok voltak rajta. Von Bila lehajolt, és belemélyedt a 
tanulmányozásába. 


NEGYEDIK FEJEZET 


Már hat felé járt, amikor a csüggedt Heinrici Prenzlau közelében, 
Birkenhainnál elérte a parancsnokságát. Zossentől idáig, a két és fél órás 
úton végig hallgatott. Egyszer Bila megpróbált beszélgetést kezdeményezni, 
megkérdezte, látta-e a tábornok azt a bizonyos térképet. Von Bila 
feltételezte, hogy Guderian megmutatta egy másolatát Heinricinek, és 
elmagyarázta a tartalmát. Valójában Heinrici nem tudott a térképről, és von 
Bila nem kapott választ. A tábornok összeszorított szájjal hallgatott. Ideges 
volt. Von Bila soha nem látta ilyen levertnek. 

Amikor Heinrici megpillantotta új parancsnokságát, a látványtól még 
jobban elkomorodott. A Visztula-hadseregcsoport vezetési pontja egy nagy, 
impozáns kastélyból állt, amelyhez kétoldalt fából épült barakkokat 
tapasztottak. A főépület valami építészeti borzalom volt. Hatalmas, díszes 
alkotmány, homlokzatán egy sor túlméretezett oszloppal. Évekkel ezelőtt 
maga Himmler építtette a helyet saját tuszkulánumául. Egy közeli 
mellékvágányon ott állt saját luxus berendezésű magánvonata, a 
, Steiermark" . 

Zossenhez hasonlóan ezt a parancsnokságot is erdőbe rejtették, de 
másban aztán semmiben nem hasonlítottak. Itt nyoma sem volt annak a 
nyüzsgésnek, amire Heinrici egy aktív hadseregcsoport parancsnokságán 
számított. A főépület előcsarnokában egy szem S5S-tizedesen kívül egy lelket 
sem lehetett látni. A tizedes megkérdezte az érkezők nevét, odavezette őket 
egy kemény lócához, azzal eltűnt. 

Néhány perc múlva megjelent egy magas, kifogástalanul öltözött 
SS-vezérőrnagy, és bemutatkozott. Heinz Lammerding volt, Himmler 
vezérkari főnöke. A vezérkari főnök édeskés modorban elmagyarázta, hogy 
a birodalmi vezető , egy roppant fontos megbeszélésen vesz részt", és 
pillanatnyilag , nem lehet zavarni". Az udvarias, de hűvös Lammerding 
nem hívta be Heinricit, hogy várakozzék az ő irodájában, de még a 
vendégszeretet szokásos gesztusait is mellőzte. Sarkon fordult, és otthagyta 


Heinricit és von Bilát, előcsarnokban. Heinricivel, amióta tábornokként 
szolgált, így még nem bántak. 

Türelmesen várt vagy tizenöt percig, aztán nyugodtan odaszólt Milához. 
s Menj, és mondd meg ennek a Lammerdingnek, hogy nem vagyok hajlandó 
egyetlen percet sem várni. Követelem, hogy haladéktalanul vezessen 
Himmlerhez"7. Pár másodperc múlva a vezérkari főnök már vezette is végig 
a folyosón, egyenest Himmler irodájába. 

Himmler az íróasztala mellett állva fogadta. Közepes termetű volt, a 
törzse hosszabb, mint a lába. Heinrici törzsénél ezért úgy emlegették: ,,a 
bika hátsó patája". Arca keskeny, álla csapott, kancsal szemein egyszerű 
drótkeretes szemüveg, keskeny ajka fölött kis bajusz. Keze kicsi, finom és 
nőies, az ujjai hosszúak. Heinricinek feltűnt, hogy bőre , sápadt, petyhüdt és 
szinte szivacsosf . 

Himmler Heinrici elé sietett, üdvözölte, majd nyomban hosszas 
magyarázkodásba kezdett. , Meg kell értenie, hogy számomra rendkívül 
nehéz döntés elhagyni a Visztula-hadseregcsoportot" - magyarázta, 
Heinrici karját fogva, és odavezette egy székhez. , De tudnia kell, annyi 
tisztségem van, annyi a munkám - ráadásul nem a legjobb az egészségem." 
Himmler maga is leült az íróasztala mellé, hátradőlt, és így folytatta: , Most 
elmondom önnek, hogy mi is történt. Már bekérettem az összes térképet és 
az összes jelentést." Belépett két SS5-katona. Az egyik a gyorsíró volt, a 
másik egy jókora térképköteget hozott be. Mögöttük belépett két törzstiszt. 
Heinrici örült, hogy ezek nem SS, hanem Wehrmacht-egyenruhát viseltek. 
Az egyik Eberhard Kinzel altábornagy, a vezérkari főnök helyettese volt, a 
másik Hans Georg Eismann, a hadműveleti osztály vezetője. Heinrici 
különösen Eismannak örült, akit rendkívül ügyes törzstisztként ismert. 
Lammerding nem jelent meg. 

Himmler megvárta, amíg mind leülnek. Aztán drámai önigazoló 
szónoklatba kezdett. Heinrici utólag úgy emlékezett: , Ádám és Évánál 
kezdte", aztán olyan tekervényes magyarázatokba fogott, hogy amit 
mondott, annak , az égvilágon semmi értelme nem volt". 

Kinzel és Eismann tudta, hogy Himmler képes órákon át így szónokolni. 
Kinzel pár perc múlva , sürgős teendőire" hivatkozva felállt és távozott. 
Eismann ülve maradt, hol Himmlerre, hol Heinricire tekintett, és magában 
összehasonlította őket. Heinriciben , állhatatos, őszülő öreg katonát" látott. 
Ez a komoly, csendes, feszes tartású kis ember, akinek az udvariasság a 


vérében volt, kénytelen volt végighallgatni egy olyan, a katonasághoz mit 
sem értő jöttment dagályos halandzsáját, aki , még a léptéket sem képes 
leolvasni a térképről." Ahogy elnézte a vadul gesztikuláló Himmlert, aki 
s teátrális tirádáiban hetet-havat összehordott", tudta, hogy Heinricit 
felháborodás és undor tölti el. 

Eismann várt, ameddig bírt, aztán ő is elnézést kért, sok a dolga, mondta, 
és távozott. Pár perccel később Heinrici észrevette, hogy a gyorsíró, miután 
képtelen volt lépést tartani Himmler szóözönével, letette a ceruzáját. 
Heinrici halálos unalomba süppedve szótlanul ült, és hagyta, hogy a 
szóáradat átcsapjon a feje fölött. 

Egyszerre Himmler íróasztalán megcsörrent a telefon. Himmler felvette a 
kagylót, és belehallgatott. Arcán riadt meglepetés tükröződött. 
Odanyújtotta a kagylót Heinricinek. , Ön az új parancsnok - mondta -, jobb, 
ha ön fogadja ezt a hívást" . 

Heinrici átvette kagylót. 

, Itt Heinrici - szólt bele. - Kivel beszélek?" 

Busse tábornok volt, a 9. hadsereg parancsnoka. Heinrici dermedten 
hallgatta. A katasztrófa már bekövetkezett. Az oroszok felfedezték Busse 
előkészületeit Küstrin megtámadására. A 25. páncélos hadosztály, Busse 
egyik legjobb hadosztálya, amely hónapokig nyitva tartotta a folyosót a 
Küstrin két oldalán létesített orosz hídfőállások között, csendben kivonult 
állásaiból, hogy felkészüljön a támadásra. Egy másik hadosztály, a 20. 
páncélos hadosztály, hozzáfogott, hogy elfoglalja a 25. hadosztály állásait. 
Az oroszok észrevették a cserét, és északról és délről támadást indítottak. 
Bekövetkezett, amitől Guderian tartott: a harapófogó összezárult. Az 
oroszok elvágták a 20. páncélos hadosztályt. Küstrin elszigetelődött, és az 
oroszok most hatalmas hídfőállást nyertek Berlin ostromához. 

Heinrici eltakarta a kagylót, és dühöngve közölte Himmlerrel a hírt. A 
birodalmi vezető idegesen hallgatta, aztán megrándította a vállát. ,, Nos, ön 
a Visztula-hadseregcsoport parancsnoka" mondta. 

Heinrici rámeresztette a szemét. , [de hallgasson" - szólt élesen. - , A fene 
egye meg, egyelőre az égvilágon semmit nem tudok erről a 
hadseregcsoportról. Még azt sem tudom, miféle katonáim vannak, vagy 
hogy kit hol találok!" 

Himmler üres tekintettel bámult Heinricire, s az látta, hogy a birodalmi 
vezetőtől semmi segítségre nem számíthat. Újra beleszólt a telefonba, 


felhatalmazta Bussét, hogy indítson ellentámadást, és megígérte, hogy 
amilyen gyorsan csak lehet, kimegy a frontra. Amint lette a kagylót, 
Himmler megint belekezdett zavaros magyarázkodásaiba, mintha mi sem 
történt volna. 

Heinrici alig tudta türtőztetni magát. Azzal állította le Himmlert, hogy 
tudni szeretné a Birodalmi vezető jól megalapozott véleményét 
Németország általános helyzetét és katonai céljait illetően. A kérdés - mint 
később emlékezett - , láthatólag kellemetlenül érintette" Himmlert. A 
birodalmi vezető felállt a székből, megkerülte az íróasztalt, és karon fogva 
odavezette Heinricit egy pamlaghoz, a szoba távoli sarkába, a gyorsíró 
hallótávolságán kívül. Aztán fojtott hangon olyan hírt közölt Heinricivel, 
amely csakugyan bombaként hatott: , Egy semleges országon keresztül 
megtettem a szükséges lépéseket, hogy béketárgyalásokat kezdjünk a 
Nyugattal" - közölte bizalmasan, majd hozzátette: ,, Természetesen ez 
abszolút bizalmas információ. Ugye, érti?" . 

Hosszú csend állt be. Himmler várakozóan nézett Heinricire, alighanem a 
véleményét szerette volna hallani. Heinrici meg volt döbbenve. Ez 
hazaárulás. Németország, a hadsereg és vezetői elárulása. Heinrici alig 
tudott úrrá lenni magán. Vajon Himmler igazat beszél-e! Vagy csak lépre 
akarja csalni? Heinrici meg volt győződve, hogy Himmler, ez a hírhedt 
törtető, mindenre képes, még a hazaárulásra is, csakhogy megragadja a 
hatalmat. A tapasztalt frontharcos tábornok némán ült. Undorodott 
Himmler puszta jelenlététől is. 

Egyszerre nyílt az ajtó, és belépett egy S5-tiszt. Himmler láthatóan 
megkönnyebbült, hogy félbeszakadt a jelenet. , Birodalmi vezető úr, a 
személyi állomány a búcsúzáshoz együttáll" - jelentette. Himmler felállt, és 
szó nélkül elhagyta a helyiséget. 

Este nyolckor Himmler, SS-tisztjeivel és testőrével eltávozott. Mint 
Heinrici tisztiszolgája, Balzen hamarosan megállapította, mindent magával 
vitt, még a kastély evőeszközeit, tányérjait, de még a poharakat és 
csészealjakat is. Úgy távozott, hogy még nyoma sem maradt, mintha soha a 
lábát sem tette volna a parancsnokságra. Himmler a saját luxusvonatán 
sebesen távolodott bele az éjszakába, egyre távolabb az oderai fronttól, 
nyugat felé. 

A magára hagyott Heinrici tombolt. Ahogy az új parancsnok körülnézett 
a parancsnokságon, dühe és undora egyre nőtt. Egyik tisztjének 


visszaemlékezése szerint Heinrici haragja a végsőkig fokozódott, amikor 
meglátta Himmler kastélyának elpuhult berendezését. A hatalmas iroda és 
egész berendezése fehérben pompázott. A hálószoba díszítése halványzöld: 
halványzöldek a drapériák, a kárpitok, a függönyök, de még a takarók és az 
ágyhuzatok is. Heinrici maró megjegyzése szerint a hely , jobban illett volna 
valami nagyvilági dámához, mint egy katonához, aki egy hadsereget 
irányít" . 

Heinrici késő éjjel ígéretének megfelelően telefonált korábbi 
magyarországi vezérkari főnökének, és elmondta, mit tapasztalt. Már 
visszanyerte önuralmát, és hidegebb fejjel végig tudta gondolni 
összecsapását a birodalmi vezetővel. A bizalmas információt, amit Himmler 
adott, túlságosan fantasztikusnak ítélte, semhogy hitt volna benne. 

, Himmler örült, hogy távozhatott - mondta a telefonba régi magyarországi 
kollégájának. - Most aztán szedheti a lábát. Nem akarja, hogy ő legyen a 
felelős, amikor az összeomlás bekövetkezik. Hogy is ne! Jó ahhoz egy 
egyszerű tábornok is. Úgyhogy most én leszek a bűnbak." 

Heinrici szárnysegédje, Heinrich von Bila százados idegesen járkált fel-alá 
a rendelkezésére bocsátott szobában. Képtelen volt kiverni a fejéből a 
térképet, amit Guderian parancsnokságán, Zossenben látott. A furcsa az, 
gondolta, hogy senki nem akadályozta meg, amikor tanulmányozni kezdte, 
holott a térkép nyilvánvalóan szigorúan titkos dokumentum volt. Guderian 
minden bizonnyal megmutatta Heinricinek, de a tábornok nem említette. 
Lehet, hogy a térkép kisebb jelentőségű, mint ő, von Bila hitte? Lehet, hogy 
ott készítették Guderian törzsénél, a szövetségesek szándékainak német 
becsléseként? De Bila még így sem tudta megmagyarázni, miért nyomtatták 
angolul, nem pedig németül. Csak egyetlen magyarázatot talált: ez 
csakugyan a szövetségesek térképe volt, ami valahogy a német hírszerzés 
kezébe került. Honnan máshonnét került volna oda? Ha pedig ez igaz - és 
von Bila el nem tudott képzelni más változatot -, akkor leghelyesebb, ha 
sürgősen figyelmezteti a feleségét és három gyermekét. A térkép szerint ha 
Németországot legyőzik, az ő bernbergi otthona az oroszok által ellenőrzött 
zónába fog kerülni. Mert ha csak nem képzelődött, amit látott, egy 
szigorúan titkos térkép volt, amely azt ábrázolja, hogyan szándékoznak a 
szövetségesek elfoglalni és feldarabolni Németországot. 


ÖTÖDIK FEJEZET 


A térkép eredetije egy kísérő irat társaságában ott pihent egy széfben, 
hatvan kilométerrel arrább, Berlin Dahlem kerületében, az Auf dem Grat 1. 
alatt, Alfred Jodl vezérezredesnek, az OKW vezetési törzse főnökének 
irodájában. Ez a vörös dosszié, amely egyike volt legfantasztikusabb 
titkoknak, amelyeket a német hírszerzés a háború során megkaparintott, a 
legbrutálisabb mondanivalót tartalmazta, amit Jodl valaha is olvasott. 

A dossziéban egy levél és egy hetvenoldalas háttéranyag lapult. A hátsó 
borítóhoz két kiteríthető térkép volt tűzve, mindkettő körülbelül hússzor 
tizennyolc hüvelyk, a lépték szerint egy hüvelyk egyenlő huszonkilenc 
mérfölddel. Jodl azon tűnődött, vajon a szövetségesek észrevették-e már, 
hogy az egyik legtitkosabb háborús direktívájuk bevezetőjének egy 
másolata hiányzik. A németek a dokumentumot a britektől zsákmányolták 
január vége felé, az ardenneki offenzíva táján. 

Hitler olyan veszedelmesnek tartotta a szövetségesek tervét, hogy az 
OKW törzsének is csupán néhány vezetője láthatta. A Führer február első 
hetében, miután egy egész este tanulmányozta a dossziét, , legszigorúbb 
államtitoknak" minősítette az anyagot, melyet csupán katonai tanácsadói és 
ezek törzsei tanulmányozhatták, senki más. Még a kabinet tagjait sem 
tájékoztatta róla. A korlátozások ellenére akadt egy civil személy is, aki látta 
a dokumentumot és a dossziét: Frau Luise JodI, aki mindössze néhány hete 
volt a tábornok hitvese. 

Egy este, közvetlenül házasságkötésük előtt, Jodl tábornok elhatározta, 
hogy megmutatja a papírokat a menyasszonyának. Végülis Luise kezén 
számtalan katonai titok ment keresztül: korábban az OKW-n dolgozott, 
bizalmas ügyekkel foglalkozó titkárnőként. Jodl tábornok az aktatáskájába 
tette az egész dossziét, és így vitte lakására, néhány háztömbnyire a 
parancsnokságától. Alighogy a bejárati ajtót biztonságosan bezárta maga 
mögött, elővette a papírokat, és odamutatta a menyasszonyának: ,, Látod, 
ezt akarják a szövetségesek művelni Németországgal." 

Luise az asztalra tette a vörös dossziét, és nekifogott, hogy átlapozza. Rég 
megtanulta, hogyan kell a katonai okmányokat és térképeket olvasni, de 
ebben az esetben semmiféle különleges ismeretre nem volt szükség: az 
okmány írói kristálytisztán fogalmaztak. Luise szíve elakadt. A dosszié, 
amelyet a kezében tartott, hazája megszállásának részletes terve volt. 


Valahol, Eisenhower parancsnokságán van valaki - gondolta -, akit a 
kódszavak kitalálásában éli ki bosszúálló hajlamát. A dosszié borítólapján 
baljós cím állt: ,, Eclipse-hadművelet" . 

JodIl tábornok kivette Luise kezéből a dossziét, széthajtogatta a térképeket, 
és kiteregette őket az íróasztalon. , Nézd meg" - szólt keserűen -, , nézd 
meg a határokat." 

Luise némán követte a térképlapot átszelő vastag határvonalakat. Az 
északi és északnyugati területeken hüvelyknyi betűkkel az UK rövidítés 
állt. A déli, bajor zónában az USA felirat látszott. A Birodalom többi részén, 
ami magába foglalta csaknem a teljes központi részt és az onnan keletre 
húzódó területeket, ez állott: 

USSR Luise döbbenten állapította meg, hogy a , Három Nagy" még 
Berlint is felosztotta egymás között. A fővárost, amely az orosz zóna 
közepén terült el, külön bekarikázták, és három részre osztották: az 
amerikaiak kapták a déli részt, a britek az északi kerületek egy részét és az 
egész északnyugati részt, a szovjetek az északkeleti és a keleti szektort. Ez 
tehát a vereség ára - gondolta Luise. , Olyan ez, mint valami lidércálom" - 
nézett fel jövendőbelijére. 

Bár Luise tudta, hogy a térkép minden bizonnyal hiteles, nehezen tudta 
elhinni, amit kiolvasott belőle. Honnan van ez a dosszié? - kérdezte. Bár 
évek óta ismerte Jodl tábornokot, tudta, hogy vannak dolgok, amikről 
nagyon szűkszavúan beszél. , Zárkózott ember, álarc mögé rejtőzik, még 
előlem is" - gondolta mindig Alfredról. A tábornok most is kitérő választ 
adott. Megerősítette ugyan, hogy a térképek és a dokumentumok hitelesek, 
azt azonban nem volt hajlandó elárulni, hogyan szerezték, csupán annyit 
jegyzett meg, hogy a brit főparancsnokságról származnak. 

Jóval később, amikor Jodl már rég visszatért a parancsnokságra, Luise 
hirtelen rádöbbent az ,, Eclipse-hadművelet" egy további félelmetes 
következményére. Ha Németország vereséget szenved, akkor az ő 
Harz-hegységben élő rokonai az orosz megszállási zónába Jognak kerülni. 
Bár Luise szerette Alfred Jodlt, és tökéletesen hű volt a hazájához, most 
mégis egy nagyon emberi döntést hozott. Ha így állnak a dolgok, gondolta, 
ő bizony ez egyszer figyelmen kívül hagyja Jodl figyelmeztetését, hogy soha 
senkinek ne árulja el, amit látott, olvasott vagy hallott. Azt mégsem 
engedhette meg, hogy a sógornője a négy kisgyerekkel az oroszok kezére 
jusson. 


Luise elhatározta, hogy kihasználja a rendelkezésére álló lehetőségeket. 
Tudta a tábornok sürgősségi telefonkódját. Felvette a kagylót, és a kezelő 
közvetítésével felhívta a rokonait. Pár percen belül kapcsolták is őket. 
Néhány gyors, ártatlan mondatot váltott meglepett sógornőjével, aztán 
befejezésül mintegy véletlenül megjegyezte: , Tudod, mostanság nagyon 
erős a keleti szél. Azt hiszem, jobban tennéd, ha te és a gyerekek 
átköltöznétek a folyón túlra." 

Lassan letette a kagylót. Remélte, hogy esetlenül kódolt üzenetét meg 
fogják érteni. Amint a vonal másik végén a sógornője meghallotta a 
kagylóban a kattanást, gondolkodóba esett. El nem tudta képzelni, miért 
hívhatta Luise ilyen késő este. Jólesett, persze, hallani a hangját, de sejtelme 
sem volt, mit akarhatott. Többet nem is gondolt a dologra. 

A tábornok és Luise március 6-án kelt egybe. Attól fogva Frau Jodl 
egyfolytában azon aggódott, hátha a férje valahogy tudomást szerez a 
hívásról. Pedig nem kellett volna aggódnia. A túlterhelt tábornokot sokkal 
nyomasztóbb gondok gyötörték. 

Addigra Jodl és törzse olyan alaposan áttanulmányozta az 
, Eclipse-hadműveletet" , hogy betéve tudták szinte minden paragrafusát. A 
dosszié tartalma nem volt ugyan kimondottan stratégiai dokumentum, 
vagyis nem jelzett fenyegető ellenséges hadmozdulatokat, amelyekre 
megfelelő válaszlépéseket kell tenni, mégis, legalább ilyen jelentőséggel bírt. 
Először is, választ adott sor olyan kérdésre, amelyek évek óta gyötörték 
Jodlt és az OKW-t: milyen erős a szövetség a nyugati hatalmak és 
Szovjetunió között? Vajon szétesik-e ez a szövetség, mihelyt leülnek, hogy 
megosztozzanak a prédán? Most, hogy az orosz csapatok kezükben tartják 
Közép-Európa nagyobb részét, fennáll-e még a feltétel nélküli kapituláció" 
követelménye, amelyet Churchill és Roosevelt az 1943-as casablancai 
konferencia után kinyilvánított? És vajon a szövetségesek komolyan ilyen 
feltételeket akarnak-e szabni a legyőzött Németországnak? Ahogy Jodl és a 
német parancsnokság vezetői áttanulmányozták az Eclipse-dossziét, 
feleletet kaptak a szövetségesek szándékait illető minden ilyen kérdésükre. 
A dokumentumok félreérthetetlen szavakkal fogalmazták meg a válaszokat. 

Ennek ellenére Jodl egészen február második hetéig nem fogta fel teljesen 
a dosszié - különösen pedig a térképek - fontosságát. Február 9-én és az azt 
követő három napon Roosevelt, Churchill és Sztálin titkos találkozót tartott 
Jaltában. A hírszerzés minden erőfeszítése ellenére, Jodlnak nem sikerült 


többet megtudnia a találkozón elhangzottakról, mint amennyit a február 
12-i hivatalos kommiüniké közölt, de ez is éppen elég volt. Bármilyen 
homályosan és óvatosan fogalmazott is a közlemény, az teljesen 
egyértelművé vált, hogy az Eclipse-okmányok és térképek jelentik a kulcsot 
a szövetségesek kinyilvánított szándékához. 

A hivatalos kommüniké egyik pontja kimondta: , Megállapodtunk a 
közös politikai lépésekben és tervekben a feltétel nélküli kapituláció 
kikényszerítésére... A megállapodás részleteit Németország végleges 
veresége után hozzuk nyilvánosságra... Az egyeztetett terv szerint a három 
nagyhatalom haderői Németország egy-egy különálló zónáját fogják 
megszállni..." Jodinak nem volt szüksége, hogy a szövetségesek 
nyilvánosságra hozzák a , részleteket" , ismerte őket az Eclipse-dosszié 
alapján. Es bár a jaltai kommüniké nem határozta meg a jelzett megszállási 
zónákat, Jodl ismerte őket. A térképek pontosan megmutatták a zónák 
helyzetét és határait. 

A történtekből sokféle következtetést lehetett levonni, de az egyik 
különösen fájdalmasan érintette. Nyilvánvalóvá vált, hogy bármi történt is 
Jaltában, a Három Nagy találkozóján csupán ratifikálták a szövetségesek 
Németországra vonatkozó korábbi terveit. A jaltai kommiüniké ugyan olyan 
benyomást igyekezett kelteni, hogy az ország feldarabolásának és 
megszállásának terve a találkozón született, az Eclipse-dokumentumok 
dátumai kétséget kizáróan bizonyították, hogy a fő döntések már 
hónapokkal korábban megszülettek. Az anyaghoz csatolt kísérő levelet 
januárban írták alá. A térképeket tehát azt megelőzően kellett, hogy 
elkészítsék: negyvennégy vége felé nyomtatták őket, és novemberi dátum 
állt rajtuk. Nyilvánvaló, hogy az Eclipse-tervezet, amely , Németország 
megszállásának tervezetét és hadműveleteit" tartalmazta, soha nem 
született volna meg, ha nincs meg a teljes egyetértés a szövetségesek között. 
Ez a kijózanító tény elsorvasztotta Németország utolsó reményeit is. 

Attól a perctől fogva, hogy a Vörös Hadsereg átlépte a Birodalom keleti 
határait, Hitler és katonai tanácsadói egyre arra vártak, hogy mikor jelennek 
meg az első repedések a szövetségesek kapcsolatában. Hitték, hogy ennek 
előbb-utóbb be kell következnie, mert a Nyugat soha nem fogja 
megengedni, hogy Szovjet-Oroszország az uralma alá hajtsa 
Közép-Európát. Jodl maga is osztotta ezeket a nézeteket. Különösen a 
britekre számított, mert úgy érezte, ők semmi körülmények között nem 


fogadnák el ezt a helyzetet.[6] De ez még azelőtt történt, hogy kezükbe 
került az , Eclipse hadművelet" terve. Ez a terv egyértelműen arra vallott, 
hogy a szövetség még ép, sőt Jalta meg is szilárdította. 

De ezen túl a kísérő levél első bekezdése is arra vallott, hogy a 
szövetségesek között teljes az egyetértés. Ez a következőket mondja a 
megadás feltételeinek Németországra való erőltetése érdekében az Egyesült 
Államok, a Szovjetunió és az Egyesült Királyság (ez utóbbi a domíniumai 
nevében is) megállapodott Németország megszállásában a három 
nagyhatalom fegyveres erői által."[7] A levél hitélességét illetően semmi 
vitának nem volt helye. A levelet 1945 januárjában, a brit 21. 
hadseregcsoport törzsénél írták alá, Belgiumban. Az aláíró pedig nem 
kisebb személyiség, mint Sir Francis de Guingand, Montgomery tábornagy 
vezérkari főnöke. 

Jodl szemében a legsúlyosabb csapás a feltétel nélküli megadás ismételt 
követelése volt. A követelés újra meg újra szerepelt a szövegben. A németek 
eleinte úgy vélték, hogy a szövetségesek a feltétel nélküli megadás 
követelésével mindenekelőtt belpolitikai okból, propaganda céljából álltak 
elő. Most már bizonyosak lehettek: a szövetségesek szó szerint értették a 
követelést. A , Napfogyatkozás-terv" kimondta: ,, A totális háborúra az 
egyetlen lehetséges válasz a totális vereség és a totális megszállás... 
Világossá kell tenni, hogy Németországnak nem lesz módja tárgyalásokra." 

A szövetségesek szándéka semmi reményt, semmi jövőt nem hagyott 
Németország számára. Világossá vált, hogy még ha a Birodalom hajlandó 
lenne is kapitulálni, semmi más mód nincs rá, csak a feltétel nélküli teljes 
megadás. Jodl számára ez azt jelentette, hogy Németországnak nincs más 
választása, mint harcolni, a végsőkig.[8] 

x 


Március utolsó hetében - a pontos napra később senki nem emlékezett - 
Reinhard Gehlen tábornok, Guderian hírszerző főnöke Prenzlauba utazott, 
hogy találkozzék a Visztula-hadseregcsoport új parancsnokával. 
Aktatáskájában ott volt az Eclipse-hadművelet egy példánya. Gehlen 
vázolta Heinricinek az orosz csapatok legutóbbi ismert elhelyezkedését az 
Odera mentén, aztán elővette a Napfogyatkozás-dossziét, és elmagyarázta, 
mi az. Heinrici lassan átnézte a lapokat, aztán a térképekre szegezte a 
tekintetét, és hosszan tanulmányozta őket. Végül feltekintett Gehlenre, és 
egyetlen mondatban így foglalta össze, amit a főparancsnokságon már 


mindenki tudott:" , Das ist ein Todesurteil". - Ez egy halálos ítélet. 

Néhány nappal később, március 25-én, virágvasárnapon Jodl 
vezérezredes ismét kezébe vette az Eclipse-dossziét. Jó oka volt erre. Szerda 
este a George S. Patton tábornok vezette amerikai 3. hadsereg Oppenheim 
falunál. Mainz közelében átkelt a Rajnán, és megindult Frankfurt am Main 
felé. 

Másnap északon Montgomery tábornagy csapatai huszonöt mérföld 
szélességben erőszakos átkelést hajtottak végre a folyón. A Rajna-vonal 
minden erőfeszítés ellenére összeomlott, és a nyugati szövetségesek gyorsan 
nyomultak előre. Jodl most nyugtalanul újra áttanulmányozta a 
Eclipse-dosszié anyagait. Azt akarta ellen őrizni, milyen mélyen akarnak a 
nyugati szövetségesek benyomulni Németországba. Ez volt az egyetlen 
kérdés, amelyre a kísérőlevél nem adott választ. Jod! szerette volna, ha a 
terv más részei, különösen a katonai hadműveletekkel foglalkozó anyagok, 
szintén a kezében vannak. . 

A térképek azonban így is adtak némi támpontot. A dolgot még 
feleségének is megemlítette. Amit mondott, csak gyanú volt, de Jodl meg 
volt győződve, hogy igaza van. A térkép szerint a demarkációs vonalnak az 
angol-amerikai és az orosz csapatok között nagyjából az Elba folyó mentén 
kell húzódnia, Lübecktől Wittenbergig, onnan délnek tart Eisenach felé, 
majd elfordul keletnek, a cseh határ irányába. Vajon ez a zónahatár 
egyszersmind az az amerikai előrenyomulás végpontját is jelenti? Jodl 
csaknem bizonyos volt ebben. Meg is mondta a feleségének: nem hiszi, 
hogy , amerikaiak és a britek Berlinbe igyekeznek". Meg volt győződve, 
hogy a nyugatiak átengedték a főváros elfoglalását a Vörös Hadseregnek. 
Ha az Eclipse-terv térképeit azóta meg nem változtatták. Eisenhower 
csapatai meg fognak torpanni az Eclipse-tervben megszabott határvonalon. 


III. A CÉLPONT 


ELSŐ FEJEZET 


Virágvasárnap éjszakáján, valamivel éjfél előtt az észak-franciaországi 
Sissonne-ban egy amerikai parancsnoki kocsi állt meg a 82. légi szállítású 
hadosztály parancsnokságának szürke kőépülete előtt. A kocsiból két tiszt 
szállt ki. Az egyik amerikai egyenruhát viselt, a másik rangjelzés nélküli brit 
tábori öltözéket viselt. A második magas volt és szikár, fején hetyke zöld 
barett. Félelmetes, dús vörös szakálla erősen elütött szőke hajától. Neve a 
britek és amerikaiak számára szinte kiejthetetlennek bizonyult: Arie D. 
Bestebreurtjénak hívták, de széles körökben csak Ariénak vagy Harry 
századosnak ismerték. Valahányszor újabb feladatra indult, nevét újra meg 
újra megváltoztatta, ideje nagyobb részét ugyanis a német vonalak mögött 
töltötte. Arie a Holland Felderítő Szolgálatnál szolgált, a Különleges 
Csapatok ügynökeként. 

Néhány nappal korábban elöljárói Brüsszelbe rendelték Ariét, és közölték 
vele, hogy különleges feladattal kiküldik a 82. légi szállítású hadosztályhoz. 
Ariénak a hadosztályparancsnoknál, a fiatalos, harmincnyolc esztendős 
James M. Gavin vezérőrnagynál kellett jelentkeznie, azzal, hogy vegyen 
részt egy szigorúan titkos tájékoztatón. Arie és a kíséretében lévő tiszt most 
felsietett a lépcsőn a második emeletre, ott végigment a folyosón a jól őrzött 
térképszobához. Itt egy katonai rendőr ellenőrizte az engedélyeiket, aztán 
tisztelgett, és kinyitotta előttük az ajtót. 

Odabent Gavin tábornok és vezérkari főnöke, Robert Wienecke ezredes 
fogadta őket melegen. A teremben Arie szinte csupa régi ismerőst látott: 
együtt ugrott ki ejtőernyőjével és együtt harcolt velük a hollandiai 
Nijmegen megtámadásánál. Brüsszeli elöljárói nem túloztak azokat a 
biztonsági intézkedéseket, amelyekre most számítania kellett. Csupán 
tizenöt tiszt volt jelen: ezredparancsnokok és törzseik egyes tagjai, csupa 
válogatott katona. A helyiség maga meglehetősen egyszerűen volt 
berendezve: néhány pad és asztal, a falakon táblázatok. A szoba egyik 
végében függönnyel eltakart, egész falat betöltő térkép. 

Egy biztonsági tiszt névsorolvasást tartott, aztán Gavin vezér őrnagy 
gyorsan megnyitotta a tanácskozást. Odaállt az elfüggönyözött térkép elé, 
és odaintette a többieket maga köré. , Csak olyanokat hívtunk meg erre a 


tájékoztatóra, akiknek jelenléte nélkülözhetetlen" - kezdte. 

, Hangsúlyoznom kell, hogy további parancsig az itt hallottakból semmi 
nem kerülhet ki e szoba falai közül. Az embereiket is bizonyos értelemben 
vakon kell kiképezniük, mivel nem tárhatják fel előttük kiképzésük konkrét 
célját. Tulajdonképpen önök már el is végezték a felkészítésük egy részét, 
mégpedig úgy, hogy többségüknek egyáltalán nem volt erről tudomása. Az 
elmúlt néhány héten önök és embereik egy olyan gyakorló körzetben 
hajtottak végre ugrásokat és berepüléseket, amelyet úgy választottunk ki és 
úgy rendeztünk be, hogy a következő támadási célpontunk valódi méreteit 
szimulálja." 

, Uraim, gyilkos harcba indulunk. Ünnepi feladat lesz ez." Megrántotta a 
térkép oldalánál lógó zsinórt, a függöny széthúzódott, és előtűnt a célpont: 
Berlin. 

Arie közelről látta a tisztek arcát, akik a térképre szegezték tekintetüket. 
Türelmetlen várakozást olvasott le róluk. Ez nem lepte meg. Ezek a 
parancsnokok hónapok óta úgy érezték, hogy nem kapnak méltó feladatot. 
Legtöbbjük maga is ott volt, amikor egységüket ledobták Szicíliában, 
Normandiában és Hollandiában, az utóbbi időben azonban hadosztályuk 
földi akciókra kényszerült, főképp az Ardennekben, a német offenzíva 
idején. Arie tudta, hogy ezek az elit légideszant alakulatok úgy érzik, nem 
arra használják őket, amire ki lettek képezve. Az ő igazi feladatuk, hogy 
támadást intéznek meghatározott objektumok ellen jóval az előre nyomuló 
hadsereg előtt, elfoglalják, és megtartják a főerők beérkezéséig. Az igazság 
az, hogy a szövetségesek olyan gyorsan nyomultak előre, hogy a tervezett 
ejtőernyős bevetéseket újra meg újra lefúj ták. 

Gavin elmagyarázta: a Berlin elleni támadás része lesz a szövetséges 1. 
légideszant hadsereg hadműveletének, amelyben három hadosztály 
egységei fognak részt venni. A fő szerep az , A" csoportosításnak nevezett 
82. hadosztálynak jut. Gavin kigöngyölített a térkép tetején egy átlátszó 
kiegészítő vázlatot, és megmutatott néhány fekete zsírkrétával megrajzolt 
négyzetet és oválist, amelyek különböző célpontokat és kidobási zónákat 
jelöltek. , A jelenlegi tervek szerint a 101. légi szállítású hadosztály feladata, 
hogy elfoglalja a várostól nyugatra fekvő Gatow repülőteret." Itt egy kis 
szünetet tartott, majd folytatta. , A mi ingatlanunk magában Berlinben van. 
A Tempelhof repülőtér." 

A 82-esek célpontja valószerűtlenül kicsinek tűnt. A 321 


négyzetmérföldön elterülő hatalmas városhoz és környékéhez képest a 
repülőtér olyan volt, mint egy postabélyeg, alig másfél négyzetmérföldnyi 
zöld folt egy sűrűn beépített körzetben. Eszaki, keleti és déli szegélyén, 
meglehetősen baljóslatúan, nem kevesebb, mint kilenc temető terült el. , Két 
ezred körkörös védelemre rendezkedik be harmadik elfoglalja az épületeket 
a repülőtértől északra, Berlin központja irányában. A feladatunk, hogy 
megtartsuk ezt a légi Unt, amíg a földi csapatok beérkeznek. Ez nem tarthat 
soká, legalább néhány napig." 

Gavin elmondta, hogy fokozni kell az ejtőernyősök , vak" 
gyakorlatozását. A parancsnokság rezsimépületében be fogják rendezni 
Tempelhof és környéke modelljét. Az ezredparancsnokok és törzseik a 
tervezéshez meg fogják kapni a kidobási zóna légi fényképeit, a felderítési 
adatokat és értékeléseket. , Külön szerencsénk, hogy számíthatunk Harry 
századosra, aki Berlin-szakértő, és különösen jól ismeri Tlempelhofot és 
környékét. Ő is velünk ugrik, mostantól fogva rendelkezésünkre áll, hogy 
tájékoztassa önöket, és válaszoljon a kérdéseikre." 

Gavin újra szünetet tartott, és végignézett a tisztjein. , A fő kérdés 
bizonyára az: milyen hamar kezdhetjük? Ez a németeken múlik tavaly 
november óta dolgozunk a légideszant bevetési tervein. Időközben újra 
meg újra meg kellett változtatni a terveket, és a kitűzött napig még sok 
további változtatásra kell számítanunk. Az úgynevezett , A-nap" pontos 
időpont ja attól függ, milyen gyorsan nyomulnak előre a szövetségesek 
Berlin felé. A kidobás időpontja nyilván nem határozható meg, amíg a földi 
csapatok nem érnek kellőképpen közel a városhoz. Az azonban bizonyos, 
hogy az A-napig legfeljebb két-három hét lehet hátra. Ez minden, amit most 
elmondhatok." 

Gavin hátralépett, és a folytatást a törzstisztjeire bízta. Azok végigvették a 
hadművelet minden fázisát. Gavin csak fél füllel hallgatta őket. Mint később 
elmondta, sajnálta, hogy biztonsági okokból nem tárhatta fel a terv 
részleteit. Nem volt őszinte az embereihez, mert csak részben mondta el a 
szövetséges 1. légideszant hadsereg hadműveletének célját. Erre a 
hadműveletre akkor kerülhet sor, ha a szövetségesek támadást indítanak 
Berlin elfoglalására. Azt azonban nem mondta el, hogy a légideszant 
hadműveletre más katonai feltételek között is sor kerülhet: Németország és 
a német hadsereg hirtelen összeomlása és kapitulációja esetén. A tervnek 
ezt a részét azonban még szigorú titokként kellett kezelnie. Ez a terv 


tulajdonképpen logikus kiterjesztése volt az , Overlord hadműveletnek" - 
az európai inváziónak -, és egy ideig , Rankin hadművelet", C változat, 
később ,, Talisman hadművelet" néven volt ismert. Ezt a nevet 1944 
novemberében biztonsági okokból ismét megváltoztatták. Ekkor kapta az 
,, Felipse-hadművelet" kódnevet. 

Az Eclipse olyan szigorú titkot képezett, hogy a Főparancsnokság 
legmagasabb beosztású törzstisztjein kívül alig két tucatnyi tábornak 
nyerhetett bele betekintést. Ezek vagy hadtestparancsnokok vagy más 
szolgálati ágak hasonló beosztású vezetői voltak. A 
hadosztályparancsnokok közül alig valaki tudott bármit is az Eclipse-ről. 
Gavin maga is csak sejtette a terv igazi célját, és csak azokat a részleteket 
ismerte, amelyek kifejezetten rá és hadosztályán vonatkoztak. 

Az előző hónapokban számos tanácskozáson, amelyeken rész: vett Lewis 
H. Brereton altábornagy, a szövetséges 1. légideszant hadsereg 
parancsnoka, Gavin közvetlen elöljárója, Matthew B. Ridgway vezérőrnagy, 
a 18. légi szállítású hadtest parancsnoka, az ,, Eclipse hadműveletet" úgy 
emlegették, mint Németország megszállásának tervét. Olyan 
hadműveleteket tartalmazott, amelyeket Németország kapitulációja vagy 
összeomlása esetén kell megvalósítani. Fő célja a feltétel nélküli kapituláció 
kikényszerítése, valamint a német haderő lefegyverzése és ellenőrzése. 

Az Eclipse szerint a Berlin elleni légideszant támadás esetén az 
ejtőernyősök azt a feladatot kapják, hogy gyors ütemben , vegyék 
ellenőrzésük alá az ellenség fővárosában a legfontosabb adminisztratív és 
szállítási központokat, és demonstrálják katonai erőnket". Feladatuk, hogy 
számolják fel az esetleges fanatikus ellenálló csoportokat; szabadítsák ki és 
vegyék gondozásukba a hadifoglyokat; szerezzék meg a különösen fontos 
szigorúan titkos dokumentumokat, dossziékat és filmeket, mielőtt az 
ellenség megsemmisíthetné őket; vegyék ellenőrzésük alá az információs 
központokat postahivatalokat és távírdákat, rádióállomásokat, 
lapszerkesztőségeket és nyomdákat; fogják el a háborús bűnösöket és a 
kormányzat életben maradt vezetőit, és állítsák helyre a törvényes rendet. A 
légideszant csapatok addig látják el ezeket a feladatokat, amíg a földi 
csapatok és a katonai irányító csoportok be nem érkeznek. 

Maga Gavin ennyit tudott az , Eclipse-hadműveletről". Arról, hogy mit 
tartalmaz a terv Németországnak és Berlinnek a vereséget követő 
megszállása és felosztása tekintetében, nem volt tudomása. Gavint most 


csupán az foglalkoztatta, hogyan tudja felkészíteni a 82. légi szállítású 
hadosztályt. A követelményeket figyelembe véve ez két különböző terv 
kidolgozását igényelte. Az első a főváros elfoglalására indítandó 
hadművelet terve volt. A második, az Eclipse elgondolásának megfelelően 
azt a feladatot szánta a légideszant csapatoknak, hogy berlini kidobásuk 
után előrevetett osztagként tevékenykedjenek, de csupán rendfenntartó 
feladattal. Gavin elmondott a parancsnokainak mindent, amit 
elmondhatott, de tudta, hogy ha a háború váratlanul véget ér, az egész 
légideszant hadművelet tervét radikálisan meg kell változtatni. Ami a 
pillanatnyi helyzetet illeti, a feladata világos volt: a hadműveleti tervet 
követve fel kellett készítenie a 82. hadosztályt légi szállítású bevetéssel 
Berlin elfoglalására. 

Gavin egyszerre arra lett figyelmes, hogy a holland felderítő tiszt éppen 
befejezi tájékoztatóját. , Még egyszer hangsúlyoznom kell ne számítsanak 
arra, hogy Berlinben bárkitől is segítségre számíthatnak" - mondta Harry 
százados. - , Ha azt kérdik: találnak-e olyan személyeket, akik hajlandók 
útbaigazítani önöket, a válasz: nem. Ha azt kérdik: vannak-e Berlinben 
földalatti ellenállók, a válasz nincsenek. Még ha akadnak is Berlinben 
egyesek, akik magánemberként szimpatizálnak velünk, túlságosan meg 
vannak félemlítve, semhogy ezt kimutassák. Később még részletesen is 
megbeszélhetjük ezeket a kérdéseket, de most higgyék el nekem első szóra: 
ne legyenek olyan illúzióik, hogy felszabadítóként, pezsgővel rózsával 
fogják fogadni önöket. A hadsereg, az SS, a rendőrség az utolsó töltényig 
harcolni fog, aztán amikor feltartott kézzel előmerészkednek, azt fogják 
mondari, hogy az egész dolog szörnyű tévedés volt, hogy Hitler a vétkes, 
és hogy hálásak, amiért az oroszok előtt elfoglaltuk a várost." 

A holland megpödörte a bajuszát. , De úgy fognak harcolni, mint a 
fenevadak" - tette hozzá -, és ezért egy időre szorult helyzetbe is 
kerülhetünk. Mindenesetre meg fogja érni a fáradságot, és büszke vagyok, 
hogy önökkel tarthatok. Barátaim, amint elfoglaljuk Berlint, vége a 
háborúnak." 

Gavin tudta, hogy Berlint nem lesz könnyű elfoglalni, de arra számított, 
hogy a légi deszant bevetés pszichológiai sokkja egymaga le tudja gyűrni a 
védőket. Ez lesz a háború egyik legnagyobb légideszant támadása. Az 
eredeti terv szerint a hadműveletben fedezetként részt vesz háromezer 
vadászgép, ezerötszáz szállító repülőgép, valószínűleg több mint ezer 


vitorlázó gép és mintegy húszezer ejtőernyős, több, mint amennyit 
Normandiában dobta k le a D-napon. , Most nincs másra szükségünk, mint 
az elhatározásra és az cÍIndulás!" parancsra" - fejezte be a tanácskozást 
Gavin tábornok. 

Harminc mérfölddel odébb, Mourmelon-le-Grandban, a híresen kemény 
101. légi szállítású hadosztály szintén gyakorlatokat hajtott végre, és készen 
állt bármilyen hadműveletre, a hadosztálynál azonban senki nem tudta, 
milyen parancsot kapnak. A felsőbb parancsnokságnak annyi légideszant 
bevetési terve ment füstbe, hogy Maxwell D. Taylor vezérőrnagy 
hadosztályparancsnok, a helyettese, Gerald J. Higgins dandártábornok és 
törzse nehéz helyzetben találta magát. Fel kellett készülniük valamennyi 
tervre, de komolyan kételkedtek, hogy a tervezett bevetések közül 
akármelyikre sor kerül. 

A berlini terven kívül voltak tervek a kieli német haditengerészeti bázis 
elleni támadásra (Eruption hadművelet), egy-sor bevetésre a 
hadifogolytáborok ellen (Jubilant hadművelet), és egy olyan támadásra, 
amelynek az a célja, hogy foglalják el a Fekete-erdő felé tartó amerikai 7. 
hadsereg előtti objektumokat (Effective hadművelet). Számos más tervet is 
megvizsgáltak, köztük akadtak meglehetősen fantasztikusak is. A 101. légi 
szállítású hadosztály törzsében még egy olyan elképzelésről is tudtak, hogy 
a szövetséges 1. légideszant hadsereget ledobják Bajorországban, 
Berchtesgaden környékén, azzal a feladattal, hogy foglalja el az 
Obersalzbergen berendezett Sasfészket, és ejtse foglyul tulajdonosát, Adolf 
Hitlert. 

Persze, nem minden bevetés volt betervezhető. , Egyszerűen nincs annyi 
szállító repülőgépünk, amennyi akkor kéne, ha ezeket a hadműveleteket 
mind parancsba adják - jegyezte meg Higgins tábornok a törzsének. - De 
mi nem vagyunk mohók, mi igazából csak egyet akarunk!" De hogy a 
deszant hadsereg végül melyik hadműveletet fogja megkapni, és 
kiváltképp, hogy milyen feladat jut benne a 101. légi szállítású 
hadosztálynak - ki tudja? A legvalószínűbbnek a berlini bevetés látszott, 
bár Harry Kinnard ezredes, a hadműveleti főnök úgy vélte: , Az bizony 
meglehetősen gubancos dolog lenne". Mindenki keserűen gondolt arra, 
hogy ha a berlini bevetés sorra kerül, a 101. hadosztály állományának a 
Gatow repülőtér jut, és vetélytársuk, a 82. hadosztály kapja meg az egyes 


számú objektumot, Tempelhofot. Igaz, Berlin a legnagyobb háborús célpont, 
jut ott feladat mindenkinek. 

Kinnard ezredes szerint egy légideszant bevetés tökéletes befejezése lenne 
az európai háborúnak. A hadszíntéri térképre fel is rajzolt egy vörös vonalat 
a 101. hadosztály franciaországi összpontosítási körletétől a berlini kidobási 
körletekig: a német főváros légvonalban mindössze 475 mérföldnyire volt 
tőlük. Ha megkapják a zöld utat, az első amerikaiak alig öt óra alatt 
Berlinben lehetnek. 

Taylor tábornok, a 101. hadosztály parancsnoka, és helyettese, Higgins 
tábornok alig várta a támadást. Jó lett volna tudni, kap-e a légideszant 
hadosztály egyáltalán lehetőséget? Higgins mogorván nézegette a térképet. 
, Abból, ahogy a földi csapatok mozognak, úgy látom, ki akarnak szorítani 
bennünket a buliból" - állapította meg. 


Ugyanezen a napon, március 25-én, szombaton, a Nyugati Szövetséges 
Erők katonai vezetői lelkesítő híreket kaptak a szövetséges expedíciós Erők 
Legfelsőbb Főhadiszállásáról (SHAEF). Washingtonban és Londonban 
George C. Marshall tábornagy, az Egyesült Államok vezérkari főnöke és Sir 
Alan Brooke tábornagy, brit vezérkari főnök táviratot kapott Dwight D. 
Eisenhower vezérezredestől, aki előző éjszaka érkezett meg. , A Rajnától 
nyugatra elért győzelmeink sorozata eredményeképpen sikerült 
megsemmisíteni az ellenség jelentős csoportosításait a nyugati fronton. 
Anélkül, hogy a túlzott optimizmus hibájába esnék, az a meggyőződés 
alakult ki bennem, hogy ma adva van a lehetősége annak, amiért eddig 
harcoltunk, és amit most merészen meg kell ragadnunk... Személyes 
meggyőződésem szerint az ellenség annyira kimerült, hogy az áttörések és 
előrenyomulások ütemét hamarosan csakis saját kapacitásaink fogják 
korlátozni. A magam részéről készen állok a lehető leglendületesebb 
műveletekre valamennyi fronton. Elhatároztam, hogy minden sikert a 
legnagyobb gyorsasággal ki fogok használni. 


MÁSODIK FEJEZET 


Nyolcszáz láb magasságból az ember- és járműoszlopok végtelennek 
látszottak. Ahogy Duane Francies hadnagy kinézett a Miss Me-nek nevezett 


fegyvertelen Piper Cub felderítő gép ablakán, nem 1011 csodálkozni a 
látványon. A vidéket elözönlötték a csapatok, harckocsik, a járművek. 
Francies azóta figyelte az áttörés kifejlesztését, amikor március végén az 
utolsó hadseregek is átkeltek a Rajnán. Mostanra a nagy folyó messze 
mögöttük maradt, és bármerre nézett Francies, ameddig a szeme ellátott, 
terepszínű járművek és katonák özönlötték el a vidéket. 

Francies előre nyomta a botkormányt, és a Miss Me végigsuhant a brit 2. 
és az amerikai 9. hadsereg sávhatára mentén. Megbillegtette a gép szárnyát, 
és látta, hogy a csapatok visszaintegetnek, aztán keletnek fordult, hogy 
folytassa feladatát az amerikai 5. páncélos hadosztály vezető 
harckocsioszlopa , szemeként". Mint az akkor huszonnégy esztendős pilóta 
később felidézte, , látni lehetett, hogy remeg a föld, szinte a rögök is 
vágtattak az Elba felé". Ez volt az utolsó nagy víziakadály Berlin előtt. 

Amit Francies látott, csupán parányi része volt a szövetségesek nagy 
támadásának. Ettől a naptól fogva, csípős fagyban, szakadó esőben, sárban, 
hóban, jégen, a Hollandiától csaknem a svájci határig húzódó egész nyugati 
front mentén katonák, szállítóeszközök, harcjárművek háromszázötven 
mérföld széles áradata özönlötte el a német síkságot. Megindult az utolsó 
nagy támadás. Hét iszonyú erejű hadsereg - nyolcvanöt hatalmas 
hadosztály, köztük öt légideszant és huszonhárom páncélos hadosztály, a 
négymillió-hatszázezres óriási Nyugati Szövetséges Hadsereg túlnyomó 
része - indult halálos csatába a Birodalom ellen, hogy szétzúzza Német 
ország katonai erejét. 

Mindenütt rögtönzött fehér zászlók - fehér lepedők, törölközők, 
rongydarabok - kísérték útjukat. A városokban és falvakban a rémült 
németek, még kábán a fejük felett átzúduló csatáktól, döbbenten bámulták 
házuk ablakából és ajtajából a szövetségesek félelmetes haderejét. A 
hadművelet elképesztő kiterjedésű, üteme lélegzetelállító volt. 

Minden úton járműoszlopok dübörögtek: harckocsik, rohamlövegek, 
tüzérségi ütegek, páncélozott szállító járművek, gépágyúk, lőszerszállító 
járművek, sebesültszállítók, tartálykocsik, hatalmas dízelmotoros vontatók, 
rájuk kapcsolt utánfutókkal, megrakva a legkülönbözőbb felszerelésekkel: 
hídszelvényekkel, pontonokkal, páncélozott buldózerekkel, sőt, 
átkelőhajókkal. A hadosztályok parancsnokságai úton voltak, dzsipjeikkel, 
parancsnoki kocsijaikkal, törzsbuszaikkal, masszív építésű rádiós 
kocsijaikkal, rajtuk imbolygó antennaerdőkkel. A járművek között pedig, az 


utakat eltömítve, hullámokban csapatok vonultak, teherkocsikon, 
páncélozott járművek hátán, gyalogmenetbern, a járműoszlopok mellett, 
vagy az út menti mezőkön gázolva. 

Olyan volt az egész, mint egy félelmetes, de látványos felvonulás. A 
csapatok közepén harci zászlók, ezredjelvények díszelegtek, azoknak az 
egységeknek a jelei, amelyek a II. világháború történetét írták. A 
hadosztályok, dandárok és ezredek soraiban akadtak olyan katonák, akik 
annak idején utóvédként részt vettek Dunguergue kiürítés ében, szakállas 
kommandósok, fakult zöld barettben, ott voltak Lord Lovat dandárjának 
veteránjai, akik a háború legsötétebb éveiben le-lecsaptak a megszállt 
Európa partvidékeire, a kanadaiak a híres 2. hadosztályból, akik részt vettek 
Dieppe-nél a partraszállásban, a normandiai invázió véres főpróbáján. A 
harckocsioszlopok között akadt néhány valódi , Sivatagi Patkány" a brit, 
páncélos hadosztályból, akik annak idején segítettek kiűzni Erwin Rommel 
tábornagyot Líbia homokjából. Az emberek és harcjárművek fültépő zaja 
fölött pedig ott lebegett a , Szoknyás Ördögök" , a brit 51. felföldi hadosztály 
indulója, mint mindig, most is az ő dudáik játszották az ütközet nyitányát. 

Az amerikaiak hadoszlopai között vonultak az olyan hetyke nevekkel 
ékesített és színpompás legendákkal övezett egységek, mint a , Harcos 
69-es" , az 5. páncélos , Győzelem" hadosztály, a 84. gyaloghadosztály 
, Faaprítói" , a , Borostyán" 4. gyaloghadosztály. Ott volt a , Kerekes Pokol" 
2. páncélos hadosztály, amelynek meghökkentő harcászati fogásai nagy 
pusztítást okoztak a németek soraiban Észak-Afrika wadijaitól a Rajna 
partjaiig. Ott volt az 1. gyaloghadosztály, a , Nagy Vörös Egyes", amely 
több partraszálló rohamot könyvelhetett el, mint bármely más amerikai 
egység. Az 1. gyaloghadosztály, az Egyesült Államok haderejének egyik 
legrégibb egységével, a kőkemény hagyományokkal átitatott , Kékszürke" 
29. gyaloghadosztályával keményen kitartott akkor is, amikor minden 
veszni látszott a normandiai Omaha keskeny partsávján. 

Az egyik egység, a híres-nevezetes 83. gyaloghadosztály, amely olyan 
ütemben mozgott előre, amennyire páncélozott szállítójárművei 
megengedték, a , Iragacs Cirkusz" becenevet kapta a tudótoktól. 
Leleményes parancsnokuk, Robert C. Macon vezérőrnagy azt a parancsot 
adta, hogy a hadosztály járműállományának kiegészítéséhez , kérdezés 
nélkül" használjanak fel minden mozgó eszközt. Tragacs Cirkusz" most 
sietve átmázolt zsákmányolt német járművek meghökkentő gyűjteményét 


használta az előrevonáshoz. Akadtak köztük Wehrmacht-terepjárók, 
törzskocsik, lőszerszállító teherkocsik, Párduc és Tigris páncélosok, 
motorkerékpárok, buszok, sőt, két jól ápolt tűzoltókocsi is. Az egyik 
tűzoltókocsin fürtökben lógtak a lövészek. Hátsó lökhárítóján nagy zászló 
csattogott, rajta felirat: , Következő megálló: BERLIN". 

Három hatalmas hadseregcsoport tevékenykedett Nyugaton. Március 
23-án a hollandiai Nijmegen és a Rajna-parti Düsseldorf között 
Montgomery tábornagy 21. hadseregcsoportja villámgyorsan átkelt a 
Rajnán, és a vesztfáliai síkságon át északi irányban a Ruhr völgye, 
Németország iparának fő ütőere felé vágtatott. Montgomery 
alárendeltségében, az északi szárnyon a kanadai 1. hadsereg 
tevékenykedett, Crerar altábornagy vezetésével. Középen Sir Miles 
Dempsey parancsnoksága alatt a brit 2. hadsereg harcolt. (Ez volt a 
,legszövetségesebb" szövetséges hadsereg, melyben a brit, skót és ír 
egységek mellett lengyel, holland, belga, cseh kontingens, sőt, egy amerikai 
hadosztály - a 17. légi szállítású hadosztály - is tevékenykedett.) A 
hadseregcsoport déli szélén haladt Montgomery harmadik csoportosítása, a 
William H. Simpson altábornagy vezette nagy erejű amerikai 9. hadsereg. 
Montgomery csapatai már csaknem ötven mérföldre maguk mögött 
hagyták a Rajnát. 

A szövetségesek vonalában a Rajna mentén Düsseldorítól Mainzig 
százhuszonöt mérföldön át húzódó térséget a 12. hadseregcsoport tartotta, a 
nyugodt temperamentumú, tűrőképes Omar N. Bradley vezérezredes 
vezetésével. 

Montgomeryhez hasonlóan Bradley alárendeltségébe is három hadsereg 
tartozott. Ezek közül azonban az egyik, a Leonard Gerow altábornagy által 
vezetett amerikai 15. hadsereg , vendégként" került ide. Ez a hadsereg 
megszállói tevékenységre készült, és az adott időszakban viszonylag 
kevéssé játszott aktív szerepet: a Rajna nyugati partját tartotta, közvetlenül a 
Ruhrral szemközt, Düsseldorf környékétől Bonnig. Bradley hadereje, a nagy 
erejű amerikai 1. és 3. hadsereggel együtt mintegy félmilliós csoportosítást 
képezett. Courtney Hodges tábornok hadereje, az 1. amerikai hadsereg, az 
európai hadszíntér , igáslova", amely annak idején a normandiai inváziót 
vezette, a Ruhrtól délre lóhalálában vágtatott kelet felé. Március 7., a 
remageni híd elfoglalása óta Hodges szívósan növelte hídfőállását a Rajna 
keleti partján. A hadosztályok egymás után keltek át erre az oldalra. Aztán 


március 25-én az 1. hadsereg állománya hihetetlen erővel előzúdult a 
körletéből. Három nappal később több mint negyven mérföldre jártak 
megindulási pontjuktól. Az 1. hadsereg közelében George S. Patton 
tábornok híres amerikai 3. hadserege viharzott végig Németország középső 
részén. A vitatkozásra hajlamos, lobbanékony Patton, aki azzal 
büszkélkedett, hogy az ő 3. hadserege messzebbre és gyorsabban nyomult 
előre, több négyzetmérföldet szabadított fel, és több németet ölt meg és 
ejtett fogságba, mint bármely másik hadsereg, még egy elsőséget szerzett. 
Sikerült megelőznie Montgomeryt, úgy, hogy titokban átkelt a Rajnán, és 
ezzel több mint huszonnégy órával megelőzte a 21. hadseregcsoport nagy 
hírverést kapott március 23-i támadását. Patton harckocsioszlopai most napi 
harminc mérföldes sebességgel nyomultak előre kelet felé. 

Patton mellett, Bradley vezérezredes jobb szárnyán, a harmadik nagy 
szövetséges haderő, Jacob Devers vezérezredes 6. hadseregcsoportja 
helyezkedett el. Devers két hadserege - az Alexander Patch altábornagy 
által vezetett amerikai 7. hadsereg és Jean de Lattre de Tassigny francia 1. 
hadserege a front déli szárnyán nagyjából százötven mérföldes fronton 
támadott. Patch és Patton három hadserege csaknem vállvetve nyomult 
előre. De Tassigny hadserege az egész front talán legátszegdeltebb terepén 
harcolt: a Vogézek és a Fekete-erdő hegyei között. Ez a hadsereg, a 
felszabadulás utáni első francia hadsereg fél évvel azelőtt még nem is 
létezett. Százezer harcosa most mind arra vágyott, hogy még a háború 
befejezése előtt kvittelhessen a boche-okkal. 

Mindenkinek volt elszámolnivalója. Ám a nyugati front egész hosszában 
lényegében már nem létezett semmiféle összefüggő, szervezett német 
haderő. A Birodalom valaha félelmetes hadserei, amelyek megtizedelődtek 
az ardennes-i offenzíva harcaiban, végképp felmorzsolódtak a Mosel és a 
Rajna közötti egy hónapos hadműveletek során. Hitlernek az az 
elhatározása, hogy inkább a Rajnától nyugatra vetik meg a lábukat, 
semhogy viharvert csapatait visszavonja a keleti part előkészített állásaiba, 
katasztrofális következményekkel járt. Ezt a döntést később a háború egyik 
legnagyobb baklövéseként fogják emlegetni. A harcok során közel 
háromszázezer ember esett fogságba, a halottak és sebesültek száma elérte a 
hatvanezret. Németország összesen több mint húsz teljes hadosztálynak 
megfelelő erőt vesztett. 

Az adott időpontban, bár a becslések szerint Németországnak még több 


mint hatvan hadosztálya maradt, ezek csupán papíron léteztek, egy-egy 
ilyen hadosztály létszáma nem lehetett több ötezernél, a teljes feltöltöttség 
12-15 ezres állományával szemben. Valójában azt lehet mondani, hogy 
Nyugaton legfeljebb huszonhat teljes hadosztály tevékenykedett, de még 
ezek is rosszul felfegyverzettek voltak, alig rendelkeztek lőszerrel, 
üzemanyaggal, szállítóeszközökkel, tüzérséggel és harckocsikkal. Ezenkívül 
számítani lehetett a megsemmisült hadosztályok szétzilálódott 
maradványaira, az S5-egységek szilánkjaira, a légvédelmi tüzér csapatok 
maradványaira, a Luftwaffe néhány ezer emberére (a német légierő 
gyakorlatilag megszűnt létezni), egyes félkatonai szervezetekre, a 
Volkssturm (népfelkelés) kiképzetlen öregekből és gyerekekből álló 
osztagaira, a kadétiskolák tizenéves növendékeire. A szétzilált német 
hadsereg, amely nem rendelkezett megfelelő hírösszeköttetéssel és gyakran 
megfelelő vezetőkkel, képtelen volt megállítani vagy akár csak lelassítani 
Eisenhower hadseregeinek szisztematikus támadásait. 

A rajnai átkelés óta alig egy hét telt el, és Montgomery és Bradley 
hadseregcsoportjainak vágtató hadseregei már az utolsó német erősség, a 
kemény védelemre felkészült Ruhr-vidék felé közeledtek. A három 
amerikai hadsereg, miközben lendületesen kifejlesztette a támadását kelet 
felé, váratlanul élesen irányt váltott, hogy északról és délről átkarolja a 
Ruhr-vidéket. Eszakon Simpson 9. hadserege keletről délkelet felé fordult. 
Délen, Hodges 1. és Patton 3. párhuzamosan mozgó hadserege, melyek 
közül Pattoné haladt kívül, ugyancsak bekanyarodott, és most északkelet 
felé tartott, hogy egyesüljön Simpsonnal. A csapda olyan gyorsan 
becsapódott, hogy a németek - főképp Walther Model tábornagy B 
hadseregcsoportja, amely nem kevesebb, mint huszonegy hadosztályból 
állt, szinte észre sem vette, hogy a harapófogó összezárult körülöttük. Az a 
veszély fenyegette őket, hogy bent rekednek egy hetven mérföld hosszú, 
ötvenöt mérföld széles katlanban, amelyben a szövetségesek hírszerzése 
szerint több élőerő és technika szorult bent, mint amennyit az oroszok 
Sztálingrád alatt összeszedtek. 

Németország legyőzésének általános tervében az átkelés a Rajnán és a 
Ruhr-vidék elfoglalása mindig alapvető - és félelmetes célként szerepelt. A 
nagy kiterjedésű Ruhr-medence; szénbányáival, olajfinomítóival, 
acélműveivel és fegyvergyáraival csaknem négyezer négyzetmérföldet 
foglalt magába. A tervezők úgy gondolták, hogy elfoglalása hónapokba 


kerülhet, ez azonban a rajnai front összeomlása előtt történt. Most a 
harapófogó manóvert - a csendes missouri Omar Bradley stratégiai remekét 
- lélegzetelállító gyorsasággal hajtották végre. Az amerikaiak olyan gyorsan 
nyomultak előre, hogy a hadosztályparancsnokok szerint a bekerítést 
egy-két nap alatt be lehetett fejezni. A Ruhr-vidék pecsétjének feltörése után 
a németeknek úgyszólván semmi erejük nem maradt, hogy késleltessék a 
szövetséges haderő nagy offenzíváját. Az ellenség annyira felmorzsolódott, 
hogy folyamatos védelmi vonal voltaképpen már nem létezett. 

A német erők annyira szét voltak zilálva, hogy Isaac D. White 
vezérőrnagy, az amerikai 2. páncélos hadosztály parancsnoka azt a 
parancsot adta csapatainak, hogy kerülj ék meg a, nagyobb ellenálló 
gócokat, és folytassák az előrenyomulást. Így a hadosztály, amely a 
harapófogó hadműveletet végrehajtó 9. hadsereg élén ékként haladt a 
Ruhr-vidék északi peremén, alig három nap alatt több mint ötven mérföldet 
tett meg. A németek egyes elszigetelt katlanokban keményen harcoltak, de a 
2. páncélos hadosztálynak több gondot okoztak a felrobbantott hidak, a 
sietve felállított útakadályok, az aknamezők és a nehéz terepsajátosságok, 
mint az ellenséges akciók. Ugyanez volt a helyzet szinte mindenütt. 

Wheeler G. Merriam alezredes, a 82. felderítő zászlóalj parancsnoka, 
akinek csapatteste a 2. páncélos hadosztály élén nyomult előre, sok 
bonyodalommal, de csak kevés ellenállással találta szembe magát. Március 
28-án, harckocsijaival egy kelet-nyugati irányú fő vasútvonal két oldalán 
nyomult előre. Egy adott helyen megállást vezényelt, hogy jelentse új 
helyzetét. Miközben rádiósa megpróbált összeköttetést teremteni a 
parancsnoksággal, Merriam egyszerre mintha vonatfüttyöt hallott volna. 
Hirtelen feltűnt egy csapatszállító vagonokból és páncélozott járműveket és 
lövegeket szállító pőrekocsikból álló szerelvény, és füstöt okádva átrobogott 
Merriam alegységei között. A németek és az amerikaiak döbbenten 
meredtek egymásra. Merriam oly közelről látta az ablakokon kihajoló 
Wehrmacht-katonákat, hogy látta , a szőrszálakat a rosszul borotvált 
arcokon". Katonái elképedten bámultak a nyugat felé vágtató szerelvény 
után. Egyetlen lövés sem csattant el egyik fél részéről sem. 

Merriam végre felocsúdott, és felkapta a rádiótelefont. Néhány mérföldre 
nyugatra, White vezérőrnagy, hadosztályparancsnok szinte ugyanakkor 
pillantotta meg a közeledő szerelvényt, amikor rádiójában meghallotta 
Merriam izgatott figyelmeztetését. White látta, hogy egy katonai rendőr, aki 


a 2. páncélos hadosztály oszlopait terelgeti, hirtelen megállítja a 
vágányokon átmenő forgalmat következő pillanatban felbukkant a 
szerelvény, és White ugyanolyan hipnotizáltan nézte, amint elvágtat 
mellette, mint az imént Merriam. De alig telt bele pár másodperc, és White 
már hívta a tüzéreket. Pár perc múlva pedig az amerikai 92. tábori tüzér 
osztály, amely valamivel távolabb, nyugatra települt, olyan össztüzet 
zúdított a szerelvényre, hogy a szó szoros értelmében kettévágta. Később 
kiderült, hogy a pőrekocsikon nagy mennyiségű páncéltörő löveget, tábori 
ágyúkat és 16 hüvelykes vasúti lövegeket szállítottak a foglyul ejtett 
katonák, akik a szerelvényen utaztak, elmondták fogalmuk sem volt a 
szövetségesek előrenyomulásáról. Azt hitték, az amerikaiak és a britek még 
valahol a Rajnától nyugatra tartózkodnak. 

A zűrzavar hol segítette, hol hátráltatta a szövetségeseket. Ellis W. 
Williamson alezredes az amerikai 30. gyaloghadosztálytól olyan gyorsan 
tört előre, hogy egyszer belekerült egy másik szövetséges hadosztály 
tüzérségének tüzébe. A tüzérek Williamson embereiről azt hitték, hogy 
nyugat felé visszavonuló németek. Clarence Nelson hadnagynak, az 
amerikai 5. páncélos hadosztálytól hasonló meghökkentő élményben volt 
része. Nelson dzsipjét kilőtték alóla, ekkor a hadnagy beugrott egy 
kisteherautóba, amely hamarosan erős tűzbe került. Nelson parancsot adott 
egy harckocsinak, hogy lője ki az ellenség erődjét. A harckocsi megindult, 
felkapaszkodott egy dombra, és kilőtt három lövedéket - egy brit 
páncélozott járműre. A britek dühösek voltak, de szerencsére sértetlenek. 
Ők magukis célpontra várva lapultak. Ben L. Rose százados, a 113. 
gépesített felderítő zászlóaljtól is beszámolt egy esetről, amikor egy 
harckocsiparancsnok ünnepélyesen jelentette: , Az utolsó száz yardot a fű 
alatt kellett megtennünk. Az ellenállás erős, az ellenségé is, meg a sajátunké 
is." 

A hadmozdulatok olyan nagy ütemben folytak, és a német védelem olyan 
gyorsan összeomlott, hogy sok parancsnok jobban tartott a közlekedési 
balesetektől, mint az ellenség tüzétől. Charles King százados a híres brit 7. 
páncélos hadosztálytól könyörögve kérte az embereit, , legyenek óvatosak 
ezeken az utakon. Bosszantó lenne épp most meghalni egy balesetben" . 
Néhány órával később King, az eredeti Sivatagi Patkányok egyike halott 
volt: dzsipje német aknára futott. 

Az emberek többségének fogalma sem volt, merre járhatnak vagy hogy 


kik vannak a szárnyakon. A 82. felderítő zászlóalj leleményes felderítői is 
gondban voltak: vészhelyzetre szánt térképeket használtak. Ezek az 
amerikai légierőnél rendszeresített, zsebkendő nagyságú selyem térképek 
segítették korábban a harci repülőket, hogy ha gépüket találat érte, ki 
tudjanak menekülni az ellenséges területről. A 82-es felderítők egyszerűen a 
német útjelző táblák alapján állapították meg helyzetüket. Az amerikai 834. 
gyaloghadosztály szektorában Norman D. Carnes alezredes meglepetten 
tapasztalta, hogy az egész zászlóaljában mindössze két olyan térkép van, 
amely feltünteti a tervezett előrenyomulás helyszínét. Mégsem aggódott, 
legalábbis addig, amíg a rádiói működtek, és tudta tartani az összeköttetést 
a parancsnoksággal. Arthur T. Hadley hadnagy, a pszichológiai hadviselés 
szakértője, akit a 2. páncélos hadosztályhoz osztottak be, hogy a harckocsi 
lövege helyére beépített hangszóróján át megadásra szólítsa fel a német 
városok lakosságát, most egy régi bédekker turistatérképét próbálta 
használni. Francis Schommer százados a 83. gyaloghadosztálytól mindig 
tudta, merre viszi a zászlóalj át: a módszere az volt, hogy elkapta az első 
útjába akadó németet, a pisztolyát a német oldalának szorította, és 
folyékony németséggel megkérdezte, merre járnak. Mindeddig 
egyetlenegyszer sem kapott félrevezető választ. 

A páncélos hadosztályok a rajnai átkelést követően igazán elemükben 
voltak. A kígyózó páncélososzlopok, amelyek most ékként törtek előre, 
megkerülték, bekerítették az ellenséget, átvágtak a német városokon és 
hadseregeken, a páncélos harcászat klasszikus példáit adták. Akadtak, akik 
leveleikben megpróbálták leírni a kelet felé tartó páncélosok vágtáját. 
Clifton Batchelder alezredes, amerikai 67. páncélos ezred 1. zászlóaljának 
parancsnoka szerint a , kocsikázás" , megismételte a Polgárháború nagy 
lovas hadműveleteinek lendületét és merészségét" . Gerald P. Leibman 
hadnagy, arra célozva, hogy az 5. páncélos hadosztály úgy vágott át az 
ellenségen, hogy a katlanokban többezres harcoló német csoportosítások 
maradtak mögötte, tréfásan azt írta: , Előbb áttörjük az ellenség 
peremvonalát, és csak aztán látunk hozzá az ellenséges hadtápterület 
felderítéséhez." Ez a támadás Leibmant Patton tábornok Normandiából 
kiinduló páncélos csapására emlékeztette, amelyben szintén részt vett. 
Nincs időnk alvásra, nincs időnk evésre - jegyezte fel. - Semmi más nem 
csinálunk, csak támadunk nyomulunk előre, támadunk, és nyomulunk 
előre. Szakasztott úgy, mint Franciaországban, csak éppen itt a házakon 


nem francia trikolorok fogadnak bennünket, hanem fehér zászlók." A brit 7. 
páncélos hadosztállyal vágtató devonshire-i ezredben Frank Barnes 
hadnagy így lelkendezett barátjának, Robert Davey hadnagynak: , Nincs 
remekebb dolog, mint folyton előre törni". Mindketten mámorban úsztak, 
mert a támadás előtti eligazításon megmondták nekik: ez lesz az utolsó 
nagy roham, és a végső cél: Berlin. 

Maga Montgomery tábornagy is mindig abban a tudatban volt, hogy a 
végső cél: Berlin. A gyorsan megdühödő, türelmetlen, temperamentumos és 
gyakran tapintatlan, de mindig realistán gondolkodó és bátor Montgomery 
szemei előtt már akkor ott lebegett, Berlin mikor nagy sivatagi győzelmét 
aratta El Alameinnél. Amikor attól lehetett tartani, hogy az időjárás miatt el 
kell halasztani a normandiai inváziót, ő mindenki mással szemben 
fenntartás nélkül az indulás mellett volt, és most is újra meg újra azt 
követelte, hogy kapjon végre zöld utat. Minthogy hiába várta az egyértelmű 
döntést a főparancsnoktól, ő maga döntött. Március 27-én, kedden 18:10-kor 
a ftőparancsnokságra küldött rejtjeles üzenetében a következőkről 
tájékoztatta Eisenhower tábornokot: , Ma parancsot adtam a 
hadseregparancsnokoknak az újabb keleti irányú hadműveletekre. 
Elgondolásom az, hogy az amerikai 9. és a brit 2. hadsereg erőivel teljes 
lendülettel kijutok az Elba vonaláig A 9. hadsereg jobb szárnyát Magdeburg 
felé, a 2. hadsereg bal szárnyát Hamburg felé irányítom... A kanadai 1. 
hadsereg megtisztítja Észak-Kelet-Hollandiát és Nyugat-Hollandiát, 
valamint a partvidéki körzetet a 2. hadsereg bal sávhatárától északra. .. 
Megparancsoltam a 9. és a 2. hadseregnek, hogy páncélos és gépesített 
erőikkel nyomuljanak előre, és teljes sebességgel és lendülettel jussanak ki 
az Elbához. A helyzet kedvezőnek látszik, és az események néhány napon 
belül fel fognak gyorsulni. 

A vezetési pontom március 29-én, szerdán áttelepül Bonninghardt-tól 
északra, majd tovább települ 
Wesel-Münster-Wiedenbrück-Herford-Hannover irányban, onnan pedig, 
remélhetőleg, az Autobahnon Berlinbe." 

A kötélre kötött Effie néni és Otto bácsi szomorúan bámult lefelé a 
levegőből a törmelékkel teleszórt berlini udvarba. A wilmersdali második 
emeleti lakás erkélyéről Carl Wiberg szelíd de bátorító szavak kíséretében 
igyekezett biztonságos helyre vonszolni a tacskókat. A légiriadó esetére 


kidolgozott menekülést próbálta el ismét velük, és a kutyák a több heti 
gyakorlás után kellőképp be voltak idomítva. Wiberg szomszédai szerint 
ugyan a svéd úr túlzásba viszi az aggódást kutyáiért, de hozzászoktak már 
a két állat fényesre kefélt bundájának látványához, amint ott libegtek, hol le 
hol fel az ablakaik alatt. Senkit nem érdekelt különösebben a lelógó kötél 
sem. Wiberg éppen ezt akarta. Egy nap, ha jönne érte Gestapo, ő 
kisurranhat a hátsó erkélyre, és a kötélen lemászva kereket oldhat. 

Alaposan kigondolt mindent. Tudta: a legkisebb botlás esetén felfedhetik, 
hogy a szövetségesek kémje, és most, hogy a berliniek napról napra egyre 
gyanakvóbbak és idegesebbek, Wiberg igazán kerülni akart minden 
kockázatot. Még mindig nem sikerült kiderítenie Hitler hollétét. Itt-ott 
elejtett, ártatlannak látszó kérdései senkiben nem keltettek gyanút, igaz, 
információt sem sikerült velük szereznie. Még a Wehrmacht és a Luftwaffe 
kötelékeihez tartozó magas rangú barátai sem tudtak semmit. Wibergben 
lassan az a meggyőződés alakult ki, hogy a Führer és udvartartása nincs is 
Berlinben. 

Amint felvonszolta a kutyákat az erkélyre, hirtelen megszólalt csengő. 
Wiberg felkapta a fejét: nem várt látogatót, viszont állandó gyötrő 
félelemben élt, hogy egy nap, amikor ajtót nyit, ott fog állni a rendőrség. 
Óvatosan kiszabadította a kutyákat, aztán odakint az ajtóhoz. Egy idegen 
állt odakint. Magas, tagbaszakadtférfi volt, munkásruhában és 
bőrkabátban. Jobb vállán nagy kartondobozt egyensúlyozott. 

- Carl Wiberg? - kérdezte. 

Wiberg bólintott. 

Az idegen belépett, és tompa puffanással a földre zökkentette a csomagot. 

- Egy kis ajándék a svédországi barátaitól - mondta az idegen 
mosolyogva. 

- Svédországi barátaimtól? - nézett rá Wiberg kételkedve. 

- O, a fenébe is, nagyon jól tudja, mi az - mondta az idegen. Azzal sarkon 
fordult, és lesietett a lépcsőn. 

Wiberg finoman becsukta az ajtót. Dermedten állt, és csak nézte dobozt. 
Az egyetlen , ajándék" , amit Svédországból kaphatott, kémtevékenységhez 
szolgáló eszközök lehettek. Vajon nem csapda? Nem fognak-e rendőrök 
tódulni a lakásába, mihelyt kinyitja a csomagot? Wiberg keresztülsietett a 
nappalin, és óvatosan kinézett az ablakon. Az utca üres volt. A látogatónak 
nyoma veszett. Wiberg visszament az ajtóhoz, és egy darabig hallgatódzott. 


Nem hallott semmi rendkívülit. Végre becipelte a dobozt a nappaliba, a 
díványra tette, és kinyitotta. A dobozban, amelyet az ismeretlen olyan laza 
könnyedséggel hozott, egy jókora rádióadó rejlett. Wiberg érezte, hogy 
hirtelen elönti a verejték. 

Néhány héttel korábban a felső kapcsolata, egy Hennings Jessen-Schmidt 
nevű dán értesítette Wiberget, hogy hamarosan ő lesz a berlini 
kémtevékenység egyik , raktárosa". Ettől fogva futárokon keresztül 
különféle holmik érkeztek hozzá. Mindeddig azonban mindig előre 
értesítették, és a szállítmányt a legnagyobb gonddal juttatták el hozzá. 
Általában úgy történt, hogy a telefonja kettőt csörrent, aztán abbahagyta - 
ez jelentette, hogy szállítmány jön. A küldemények kizárólag sötétedés után 
érkeztek, általában légiriadó idején. Wiberget soha nem keresték fényes 
nappal. Most tombolt a dühtől. ,, Valaki elképesztő naiv és amatőr munkát 
végzett fogalmazta meg később -, és attól lehetett tartani, hogy zátonyra 
futtatja az egész akciót" . 

Wiberg helyzete fokozottan veszélyessé vált. Most egy rendőrségi 
látogatás a biztos véget jelenthette számára, lakása ugyanis valóságos 
kémeszköz-raktárrá vált. A lakás különböző zugaiban nagy mennyiségű 
külföldi valutát, kódtáblázatokat, különféle gyógy szereket és mérgeket 
rejtegetett - a gyorsan ható , knock-out" tablettáktól, amelyek különböző 
időtartamú eszméletlenséget okoznak, a halálos adagú ciánkészítményekig. 
A széntárolóban és a közeli bérelt garázsban puskák, revolverek és lőszerek 
valóságos arzenálját tartotta. Egy bőröndben még nagy erejű robbanóanyag 
is rejlett. Ezek a holmik különösen a légi támadások miatt okoztak gondot 
neki. De Wiberg és Jessen-Schmidt tökéletes rejtekhelyet talált a számukra. 
A robbanóanyagok most a Deutsche Union Bank páncéltermében, egy nagy 
páncéldobozban pihentek. 

A lakás mindeddig csodával határos módon épségben megúszta a 
légitámadásokat, de Wiberg rettegve gondolt arra, milyen következményei 
lennének, ha találat érné. Ő azon nyomban lelepleződne. Jessen-Schmidt 
megígérte, hogy a felszereléseket megfelelő időben szét fogják osztani a 
hamarosan Berlinbe érkező operatív és szabotőr csoportok között. Ezek a 
válogatott ügynökök Londonból egy rádión vagy a futárhálózaton keresztül 
érkező jelre kezdik meg tevékenységüket. Wiberg nagyon remélte, hogy az 
eszközök szétosztás a hamarosan megtörténik. Jessen-Schmidt 
figyelmeztette, hogy legyen készenlétben: az üzenet egy-két héten belül 


megérkezik, mert a csoportok tevékenysége összefügg majd a város 
elfoglalásával. Jessen-Schmidt és Wiberg információja szerint a brit és 
amerikai csapatok valamikor április közepe táján érik el Berlint. 


HARMADIK FEJEZET 


Winston Churchill, kedvenc bőrfoteljébe kuporodva, füléhez szorított 
telefonkagylóval ült a Downing Street 10. csendes dolgozószobájában. A 
miniszterelnök Sir Hastings Ismay tábornok vezérkari főnök jelentését 
hallgatta, aki Montgomery üzenetét olvasta a telefonba. A tábornagy 
ígérete, hogy , teljes sebességgel és lendülettel" folytatja a támadást, igazán 
jó hír volt; de még ennél is jobb az a szándéka, hogy Berlinig meg sem áll. 

, Montgomery figyelemre méltó sikereket ér el" - jegyezte meg a 
miniszterelnök Ismaynek. 

A brit és az amerikai katonai vezetők között hónapokig tartó viharos viták 
után a szövetséges stratégia végre sínre került. Eisenhower tábornok tervei, 
amelyeket 1944 őszén vázolt fel, és amelyeket az Egyesített Vezérkar 1945 
januárjában, Máltán elfogadott, azt a feladatot szabta Montgomery 21. 
hadseregcsoportjának, hogy fő támadási iránya az Alsó-Rajna vidéke és az 
északi Ruhr-vidék legyen; ezt az irányt nevezte Churchill egy Rooseveltnek 
írott levelében ,, a Berlin felé vezető legrövidebb útnak". Délen az amerikai 
csapatok feladata az, hogy keljenek át a folyón, és támadjanak Frankfurt 
irányában, maguk felé terelve az ellenséget Montgomery elől. Ha 
Montgomery támadása elakadna, ez a kisegítő irány átveheti a fő irány 
szerepét. Eddig azonban, Churchill tudomása szerint minden 
gördülékenyen haladt. A , Nagy Keresztes Hadjárat" a vége felé közeledett, 
és Churchillt roppant elégedettséggel töltötte el, hogy úgy látszott: a 
szövetséges parancsnokok közül éppen El Alamein hőse fogja elfoglalni az 
ellenséges fővárost. A 21. hadseregcsoport külön erősítést kapott a 
támadáshoz, elsőbbséget élvezett a légi támogatásban, az utánpótlásban, a 
felszerelésben. Mindent egybe véve, Montgomery parancsnoksága alá 
csaknem egymillió ember tartozott, mintegy harmincöt hadosztály, a 
kiegészítő egységekkel, beleértve az amerikai 9. hadsereget. 

Négy nappal korábban Churchill Eisenhower tábornokkal 
Németországba utazott, hogy tanúja legyen a folyón való erőszakos átkelés 


első fázisának. Ahogy ott állt a Rajna partján, és elnézte a kibontakozó 
monumentális támadást, így szólt Eisenhowerhez: , Drága tábornokom, 
odacsördítünk a németnek. Most elkapjuk. Befellegzett neki." 

És csakugyan, az ellenség a legtöbb körletben meglepően csekély 
ellenállást tanúsított. Az amerikai 9. hadsereg szektorában, ahol két 
hadosztály - mintegy 34 000 fő - a britekkel vállvetve vett részt az 
átkelésben, mindössze harmincegyen estek el. Montgomerynek több mint 
huszonöt hadosztálya és ezerötszáz harckocsija kelt át a folyón, és tartott az 
Elba felé. Ugy látszott, nyitva áll az út Berlin - Churchill szavai szerint ,, az 
angol-amerikai hadseregek elsőszámú, igazi célja" - felé. 

Nyitva állt az út politikai értelemben is. A Három Nagy között korábban 
sosem voltak viták akörül, ki veszi be a fővárost. Berlin szabad préda volt, 
amelyet az a szövetséges hadsereg foglal el, amelyik először éri el. 

Annál több vita folyt az ellenséges ország többi részének megszállása 
körül - amint ez az Eclipse-hadművelet térképeiből ki is derült. 
Németország megszállásával kapcsolatos elhatározások pedig döntően 
befolyásolták Berlin elfoglalását és politikai jövőjét. A szövetségesek vezetői 
közül legalább egy már az induláskor felismerte ezt a tényt. ,, Berlinért 
minden bizonnyal nagy versenytutás fog folyni" - jelentette ki az illető: 
Franklin Delano Roosevelt 

x 

Tizenhét nappal korábban, 1943. november 19-én történt, hogy a kérdést 
felvetették Roosevelt előtt. Ez alkalommal az elnök az USS Iowa csatahajó 
fedélzetén, Ernest J. King tengernagy vendégeként foglalt helyet a 
tanácskozó asztal mellett. Körülötte a szárnysegédek és tanácsadók, 
közöttük az Egyesült Államok haderőnemi vezérkari főnökei. Roosevelt a 
Közép-Kelet felé tartott, a kairói és a teheráni konferenciára, a szövetségesek 
5. és hatodik háború alatti találkozójára. 

Jelentőségteljes napok voltak ezek a tengelyhatalmakkal vívott 
világméretű küzdelemben. Az orosz fronton a németek elszenvedték 
legnagyobb és legvéresebb vereségüket: a körülzárt Sztálingrád 
huszonhárom nap után felszabadult, elesett, megsebesült vagy fogságba 
esett több, mint háromszázezer német katona. A Csendes-óceánon, ahol 
több mint egymillió amerikai harcolt, sikerült minden fronton 
meghátrálásra kényszeríteni a japánokat. Nyugatot Rommelt sikerült kiűzni 
Észak-Afrikából. Olaszország, az Afrikából Szicílián át indított invázió 


nyomán megadta magát. A németek kétségbeesetten küzdöttek az ország 
északi részeiben. Az angol-amerikai hadvezetés pedig javában dolgozott az 
Overlord hadműveleten, az európai általános invázió tervén. 

Az Iowa fedélzetén Roosevelt ingerültnek látszott. Az elé tett 
dokumentumok és térképek az úgynevezett Rankin hadművelet C 
variánsának fő darabjai voltak. Ez a közelgő invázió számos tervének 
egyike volt. A Rankin C azokkal a lépésekkel foglalkozol amelyeket az 
ellenség váratlan összeomlása vagy kapitulációja esetén kell megtenni. A 
tervezet szerint egy ilyen esetben a Birodalmat és Berlint szektorokra kell 
bontani, úgy, hogy a Három Nagy mindegyike kapjon egy-egy megszállási 
zónát. Ami az elnököt idegesítette, az a körzet volt, amelyet a brit tervezők 
az országa számára kiválasztottak. 

A Rankin C-t sajátos és kényszerű körülmények között dolgozták ki. Az a 
személy, akit ezek az elgondolások leginkább érinteni fognak, a szövetséges 
csapatok európai főparancsnoka. Ezt a személyt azonban még nem jelölték 
ki. Azt a bonyolult feladatot, hogy készítse el a majdani főparancsnok 
számára a megfelelő terveket - vagyis a Csatornán való átkelés és a 
partraszállás tervét, Overlord hadműveletet és a Németország 
felmorzsolódása esetén érvénybe lépő Rankin hadműveletet - Frederick E. 
Morgan brit altábornagy kapta meg[9], akit a COSSAC (Chief of Staff to the 
Supreme Allied Command - a szövetséges Főparancsnok vezérkari főnöke) 
kóddal jelöltek. Keserves és hálátlan feladat volt ez. Kinevezésekor Morgan 
ki is jelentette Sir Alan Brooke-nak, a vezérkar főnökének: , Ez a brit dolog 
nem fog működni, persze, de piszok jól meg kell csinálni." 

A Rankin C előkészületei során Morgannak számtalan alig megfogható 
tényezőt is figyelembe kellett vennie. Mi történik, ha ellenség olyan hirtelen 
kapitulál, hogy a szövetségesek kibillennek az egyensúlyukból, ahogy az 
első világháborúban történt, az, 1918 novemberi váratlan fegyverletétel 
következtében? Kinek a csapatai hova fognak bevonulni? Németország 
mely részét szállják meg az amerikai, a brit és az orosz csapatok? Ki fogja 
elfoglalni Berlint? Ezek voltak a fő kérdések, amelyekre világosan és 
határozottan választ kellett adni, nehogy a szövetségeseket meglepetés érje 
egy váratlan összeomlás esetén. 

Egészen eddig nem készült egyetlen terv sem a háború befejezését 
illetően. Az Egyesült Államok és Nagy-Britannia különböző kormányzati 
testületei megvitatták ugyan azokat a problémákat, amelyek az 


ellenségeskedések beszüntetése esetén be fognak következni, de az 
általános politika tekintetében kevés előrehaladás történt. Egyetlen 
kérdésben mutatkozott teljes egyetértés: az ellenséges országot meg fogják 
szállni. 

Az oroszoknál ezzel szemben semmi gondot nem jelentett a politika 
meghatározása. Sztálin az első perctől kezdve eldöntött tényként kezelte a 
megszállást, és pontosan tudta azt is, hogyan fogja keresztülvinni. Már 1941 
decemberében kertelés nélkül tudatta Anhony Eden brit külügyminiszterrel 
a háború utáni állapotokkal kapcsolatos követeléseit, és megnevezte a 
megszállandó és annektálandó területeket. A lista tekintélyes volt: a 
hadizsákmány részeként Sztálin ragaszkodott a Lettországra, Litvániára és 
Észtországra vonatkozó igényei elfogadásához, ugyancsak ragaszkodott 
Finnországnak ahhoz a részéhez, amelyet a finnek 1939-es megtámadása 
során szerzett, szerepelt a listán a romániai Besszarábia; Lengyelországnak 
az a keleti része, amelyet a szovjetek a nácikkal kötött 1939-es megállapodás 
alapján lerohantak, továbbá Kelet Poroszország nagy része. Amikor ezeket 
az igényeket a legnagyobb nyugalommal megfogalmazta, az ágyúk a 
Kremltől alig tizenöt mérföldnyire, Moszkva külvárosaiban dörögtek, ahol a 
német csapatok még ádáz küzdelmet vívtak a védőkkel. 

Bár a britek korainak tartották Sztálin 1941-es követeléseit[10], 1943-ban 
maguk is elkészítették saját terveiket. A brit külügyminiszter, Anthony 
Eden azt javasolta, hogy a szövetségesek teljes egészében szállják meg és 
osszák fel három zónára Németországot Ebből a célból Clement Attlee 
miniszterelnök-helyettesnek, a Munkáspárt vezérének vezetésével 
létrehozták a Fegyverszüneti és Háború Utáni Ügyek Bizottságát (Armistice 
and Post-war Committee). Az Attlee-bizottság összeállított egy bő ajánlást, 
amely szintén Németország hármas felosztását ja vasolta, mégpedig úgy, 
hogy Nagy-Britannia szállja meg az iparilag és kereskedelmileg fejlett 
észak-nyugati körzetet. A javaslat szerint Berlint a három nagyhatalom 
közösen szállja meg. Az egyetlen olyan szövetséges, amely gyakorlatilag 
nem készített tervet Németország veresége esetére, az Egyesült Allamok 
volt. A hivatalos amerikai vélemény szerint a háború utáni helyzet 
elrendezésének kérdésével jobb, ha várnak a végső győzelemhez közelebbi 
időpontig. Eszerint a megszállási politika elsősorban katonai kérdés. 

Most azonban, amikor a szövetségesek összefogása már valamennyi 
fronton éreztette hatását, és amikor felgyorsult a támadás üteme, nagyon is 


aktuálissá vált a politikai tervek koordinálása. 1943 októberében a 
külügyminiszterek moszkvai értekezletén megtették az első puhatolózó 
lépéseket a háború utáni közös politika meghatározásához. A szövetségesek 
elfogadták a közös felelősség eszméjét Németország ellenőrzése és 
megszállása ügyében, és létrehoztak egy háromoldalú testületet: az Európai 
Tanácsadó Bizottságot (European Advisory Commission - EAC), hogy 

, tanulmányozzák az ellenségeskedések beszüntetésével kapcsolatos 
európai kérdéseket, és ajánlásokat dolgozzanak ki a három kormány 
számára." 

Időközben Morgan elkészítette a maga tervét - Németország 
megszállásának hozzávetőleges vázlatát, amelyet - mint később elmondta - 
úgy állított össze, hogy szemét intenzíven egy jósdai kristálygömbre 
meresztette. Morgan, politikai utasítás híján, eredetileg egy korlátozott 
megszállási tervet állított össze. A Rankin C végső változata azonban már 
összhangban állt az Attlee-bizottság kidolgozottabb tervezetével. Morgan 
fogott egy térképet, és Németországot matematikailag felosztotta három 
egyenlő részre, , úgy, hogy halvány kék ceruzával követte a meglévő 
tartományi határokat". Az nyilvánvaló volt, hogy a keletről érkező oroszok 
a keleti szektort fogják megszállni. Az angol-amerikai és az orosz 
megszállási övezet határa a Rankin C javított változata szerint a Balti-tenger 
partján fekvő Lübecktől a közép-németországi Eisenachig, majd onnan a 
cseh határig húzódott. Hogy a szovjet zóna milyen kiterjedésű lesz, az nem 
tartozott Morganra. Ennek mérlegelésére nem kérték fel, mivel, úgymond, 
az , természetesen az oroszok dolga, akik nem tartoznak a COSSAC 
hatáskörébe". Berlin azonban nagyon is foglalkoztatta, mivel a terv szerint 
az az orosz övezetben fog feküdni. , Fővárosnak tekintjük-e továbbra is, 
lesz-e egyáltalán főváros mint olyan?" - töprengett. - , A hadművelet 
nemzetközi természete azt sugallta, hogy Berlint - vagy bármely más 
fővárost, ha lesz egyáltalán - az amerikai, a brit és az orosz csapatok 
egyenlő arányban megosztva szállják meg." 

Ami a brit és az amerikai zónát illeti, az északi és a déli térfél közötti 
osztozást Morgan szerint egy látszólag nevetséges, de még is jelentős 
tényező határozta meg: ez pedig a brit és az amerikai bázisok és raktárak 
elhelyezkedése Angliában. Attól fogva, hogy az első amerikai csapatok 
megérkeztek az Egyesült Királyság területére, előbb Észak-Írországban, 
majd Anglia déli és délkeleti részén lettek elszállásolva. A brit erők az 


ország északi és északkeleti részében települtek. Így a csapatok körletei, 
készletei és közlekedési útvonalai elkülönültek: az amerikaiak arccal a 
kontinensnek mindig a jobb, a britek a baloldalon helyezkedtek el. Morgan 
elgondolása szerint az Overlord ugyanezt a felállást követi a Csatornán való 
átkeléstől a normandiai partraszállásig, következésképpen keresztül egész 
Európán, Németország szívéig. A tervek szerint a britek vonulnak be 
Észak-Németországba, ők szabadítják fel Hollandiát, Dániát és Norvégiát. 
A jobb oldalon az amerikaiak Franciaországon, Belgiumon és Luxemburgon 
át folytatják előrenyomulásukat, mely a dél-németországi tartományokban 
ér véget. 

Nem hiszem - mondta később Morgan -, hogy akkoriban bárki felfogta 
volna a felosztás teljes és végső következményeit, amit egyébként minden 
valószínűség szerint a Hadügyminisztérium valamelyik alacsonyabb 
beosztású tisztviselője készített. De ennek lett a folyománya minden." 

Az Iowa fedélzetén az amerikai elnök pontosan felismerte a teljes és végső 
következményeket. Ezek azok a következmények voltak, amelyek miatt 
nem tetszett neki a Rankin C terv. Három órakor, amikor a délutáni ülés 
elkezdődött, Roosevelt azonnal belevágott a probléma taglalásába, és 
szemmel láthatólag ingerült volt, Roosevelt azt a kísérő memorandumot 
kommentálva, amelyben a Vezérkari Főnökök Tanácsa útmutatást kért 
Morgan átdolgozott tervéhez, alaposan megmosta a katonai tanácsadók 
fejét, mert , belementek holmi találgatásokba" , feltételezik, például, hogy az 
Egyesült Allamok mindenképpen elfogadja a brit javaslatot, amely szerint 
neki jut Németország déli része. , Nekem ez a megoldás nem tetszik" - 
jelentette ki az elnök:. Ő Németország északnyugati részét akarta 
megszerezni. Hozzáférést akart Bréma és Hamburg, valamint Norvégia és 
Dánia kikötőihez. Ezenkívül szilárd álláspontot alakított ki még egy 
kérdésben: az amerikai zóna kiterjedésében. ,, El kell jutnunk Berlinig" - 
közölte. - , Az Egyesült Allamoknak meg kell szereznie Berlint." Majd 
hozzátette: , A keleti területek a szovjeteké lehetnek." 

Rooseveltnek nem volt ínyére a Rankin C egy másik vonatkozása sem. Az 
Egyesült Államoknak délen egy olyan fennhatósági sáv jutott volna, 
amelybe beletartozik Franciaország, Belgium és Luxemburg. Roosevelt 
aggódott Franciaország miatt, különösen nyugtalanította a Szabad Francia 
Haderő vezetőjének, Charles de Gaulle tábornoknak a személye, aki miatt 
, politikai fejfájás" gyötörte. Ahogy a csapatok folytatják előrenyomulásukat 


az ország belsejébe - mondta az elnök a tanácsadóinak -, de Gaulle , ott lesz 
egy mérföldnyire a csapatok mögött", készen állva, hogy átvegye a 
kormányzást. Roosevelt mindenekelőtt attól tartott, hogy amint a háború 
véget ér, Franciaországban polgárháború tör ki. Semmiképp sem akart 
belebonyolódni , Franciaország helyreállításába". Franciaország ,,a britek 
gyermeke" - jelentette ki. 

De nemcsak Franciaországról volt szó. Úgy vélte, Nagy-Britanniának kell 
felelősséget vállalnia Luxemburgért és Belgiumért is. Ami az amerikai zónát 
illeti, ez az elnök elképzelése szerint Németország északi részére terjedt ki 
(beleértve Berlint), egészen az Odera menti Stettinig. Roosevelt minden 
szavát gondosan mérlegelve még egyszer hangsúlyozta, mennyire nincs 
megelégedve az övezetek javasolt elosztásával. ,, A britek azt tervezik, hogy 
az Egyesült Államok a déli övezetet kapja meg. Ez viszont kifejezetten nem 
tetszik nekem" - mondta. 

Az elnök javaslatai megriasztották tanácsadóit. Három hónappal azelőtt, a 
guébeci konferencián a Vezérkari Főnökök Egyesített Bizottsága elvben 
jóváhagyta a tervet. Ugyanakkor Roosevelt elnököt élénken foglalkoztatta 
Németország megosztása, tekintélye teljes súlyával sürgette a tervezést, és 
kifejezte azt az óhaját, hogy a , csapatoknak készen kell állniuk, hogy az 
oroszokkal egy időben kijussanak Berlinhez" . 

Az Egyesített Vezérkar úgy vélte, hogy a Rankin C változattal kapcsolatos 
minden probléma meg van oldva. Csak azért hozták elő a tervet az Iowa 
fedélzetén, hogy megtárgyalják a vele kapcsolatos politikai és gazdasági, 
valamint katonapolitikai kérdéseket. Most azonban az elnök nem 
egyszerűen a megszállási tervet kérdőjelezte meg, hanem magát az 
Overlord hadművelet alapját. Ha az elnök óhajának engedve megcserélik a 
megszállási zónákat, a csapatok helycseréjét még Angliában, az invázió 
megkezdése előtt végre kell hajtani. Ez késleltetni fogja - sőt, akár kockára is 
teszi, csatornán való átkeléssel kezdődő hadműveletet, minden idők 
háborúinak egyik legbonyolultabb műveletét. A katonai tanácsadók 
számára nyilvánvaló volt, hogy Roosevelt elnök vagy nem fogta fel, milyen 
óriási változtatásokra van szükség, vagy tökéletesen felismerte, de kész volt 
megadni a cserével járó félelmetes árat azért, hogy megszerezze az Egyesült 
Államok számára az északnyugati zónát és Berlint. Véleményük szerint a 
költségek egyszerűen kizárták a változtatás lehetőségét. 

Marshall tábornok diplomatikusan hozzáfogott, hogy részletesen ecsetelje 


a helyzetet. Egyetértett azzal, hogy , az ügy megéri, hogy még egyszer 
átgondoljuk". Hozzátette azonban, hogy a Rankin C javaslatai elsősorban 
katonai megfontolásokból indultak ki. Utánpótlási megfontolásokból - 
érvelt - , az Egyesült Államok csapatainak a jobb oldalon kell felállniuk. A 
kérdés lényege az angliai kikötőkben rejlik." 

Ernest King tengernagy, az Egyesült Államok haditengerészetének 
vezérkari főnöke Marshall mellé állt. Az inváziós tervek annyira 
előrehaladott állapotban vannak, mondta, hogy nem volna célszerű 
elfogadni semmiféle változtatást a csapatok településén. 

A probléma olyan súlyú volt, hogy Marshall szerint a csapatok 
helycseréjéhez egy teljesen új sémát kellene kidolgozni, olyat, amely elég 
rugalmas ahhoz, hogy ,,a fejlemények bármely stádiumában" elérhető 
legyen, amit az elnök Németországban meg akar szerezni. 

Roosevelt nem értett egyet ezzel. Úgy vélte, a hitleri Birodalom 
összeomlása esetén az Egyesült Államoknak annyi embert kell küldenie 
Németországba, amennyit csak képes, és hogy egy részüket , Skócia 
megkerülésével" is el lehet juttatni a kontinensre. Ezek tehát észak felől 
jutnának el Németországba. Itt megjegyezte, bizonyos benne, hogy a 
szövetségesek között verseny kezdődik Berlinért. Ebben az esetben az 
amerikai hadosztályoknak ,,a lehető leggyorsabban" oda kell érniük. Harry 
Hopkins, Roosevelt bizalmasa és tanácsadója, aki szintén jelen volt az Iowa 
fedélzetén, ugyanígy fogta fel a sürgősség kérdését: úgy vélte, az Egyesült 
Államoknak készen kell állnia, hogy két órával az összeomlás után le tudjon 
dobni Berlinbe egy légideszant hadosztályt. 

A tanácsadók újra meg újra azt hangoztatták, milyen komoly 
problémákkal járna, ha megváltoztatnák a Rankin C tervet. Roosevelt 
hajthatatlan maradt. Végül odatette eléjük a National Geographic 
Németország-térképét, amely ott hevert az asztalon, és rajzolni kezdett. 
Először húzott egy vonalat Németország nyugati határán át Düsseldorf felé, 
majd délre, a Rajna mentén, Mainzig. Onnan egy vonallal kettévágta 
Németországot az 50. szélességi fok mentén. A vonal nyugaton nagyjából 
Mainznál indult, és keleten a cseh határnál, Aschnál ért véget. Aztán 
ceruzája tovább haladt az Odera-menti Stettin irányába. Az amerikaiaké 
lenne a vonal fölötti szektor, a briteké a vonal alatti. Az amerikai és a brit 
zóna határa azonban, Roosevelt rajza szerint éket alkotna, melynek csúcsa 
Lipcse. A határvonal innen északkeleti irányban Stettin, délkeleti irányban 


Asch felé tart tovább. Az elnök nem mondta ki ugyan, de nyilvánvaló, hogy 
ez a lapos háromszög lenne a szovjet zóna. Ez kevesebb, mint fele volt 
annak a területnek, amit a Rankin C terv az oroszoknak juttatott, és Berlin 
sem került bele az oroszoknak hagyott területbe. A város a szovjet és az 
amerikai zóna határára esett, Marshall úgy látta, az elnök így akarta 
megoldani Berlin közös, amerikai, brit és szovjet megszállását. 

A térkép félreérthetetlenül megmutatta, mi volt az elnök elgondolása. Ha 
az Egyesült Államok a COSSAC által a Rankin-tervben vázolt módon a déli 
zónát foglalja el, mondta az elnök a katonai vezetőinek, akkor ,,a britek 
minden lépésünknél betartanának nekik". Teljesen nyilvánvaló, mondotta 
Roosevelt, hogy ,, a javaslatok mögött brit politikai megfontolások állnak". 

A vita világosan megfogalmazott döntés nélkül ért véget, de Roosevelt 
nem hagyott kétséget afelől, hogy mi az, amit katonai vezetőitől elvár. Az 
amerikai megszállás. Roosevelt elgondolása szerint egymilliós haderő 
európai állomásoztatását jelentette, legalább egy, de talán két évig". A 
háború utáni rendezésre vonatkozó tervei összhangban álltak magával a 
háborúval kapcsolatos amerikai elgondolásokkal. Eszerint teljes 
erőbevetésre van szükség, amelynek azonban az időtartama minimális, 
emellett az Egyesült Allamok csak minimális mértékben keveredhet bele az 
európai ügyekbe. Az elnöki elvárás: gyors és sikeres betörés az ellenség 
földjének szívébe - , Németország inváziója, kevés harccal vagy egyáltalán 
harc nélkül" -, amelynek eredményeképpen az amerikai csapatok 
elfoglalják az északnyugati zónát, és onnan Berlint. Az Egyesült Allamok 
elnöke mindenek felett ahhoz ragaszkodott, hogy megszerezzék Berlint.[11] 

Így született az első konkrét amerikai terv Németország elfoglalására. 
Csak egy volt a bökkenő. Roosevelt, akit gyakran bíráltak, azért, mert úgy 
cselekedett, mintha egy személyben saját külügyminisztere is volna, nem 
fejtette ki nézeteit, csak a katonai vezetőknek. Ők pedig csaknem négy 
hónapig ültek a terven. 

Az Iowa-konferencia után Marshall tábornok átadta a Roosevelt-féle 
térképet - az egyetlen kézzelfogható bizonyítékát a Németország 
megszállására vonatkozó elképzeléseknek - Thomas T. Handy 
vezérőrnagynak, a Hadügyminisztérium Hadműveleti Osztálya 
vezetőjének. Amikor Handy tábornok visszatért Washingtonba, a térképet 
elhelyezték a Hadműveleti Osztály szigorúan titkos archívumába. ,, Legjobb 
tudomásom szerint - írta később - sosem kaptunk utasítást, hogy juttassuk 


el bárkinek a Külügyminisztériumba" . 

Az a tény, hogy Roosevelt tervét a saját katonai tanácsadói fiókba dugták, 
csak egyike volt azoknak a különös és költséges baklövéseknek és hibás 
ítéleteknek, amelyeket az amerikai tisztségviselők az Iowa-találkozó utáni 
időszakban elkövettek. Ezeknek pedig súlyos következményei lettek 
Németország és Berlin jövőjére. 

November 29-én Roosevelt, Churchill és Sztálin először találkozott 
Teheránban. Ezen a konferencián a Három Nagy megnevezte képviselőit, 
akiket a rendkívül fontos Európai Tanácsadó Bizottságba delegálnak. Ez a 
Londonban ülésező testület volt hivatva felvázolni Németország kapituláció 
s feltételeit, meghatározni a megszállási zónákat, és megfogalmazni az 
ország közös kormányzásának tervét. Az angolok Anthony Eden közeli 
barátját, Sir William Strang külügyminiszter-helyettest nevezték a 
bizottságba. Az oroszok Fjodor Guszevet, a Szovjetunió londoni 
nagykövetét, a makacsságáról ismert kemény fejű alkudozót delegálták. 
Roosevelt jelöltje, a tehetséges, ám bátortalan, és nehezen megszólaló John 
G. Winant volt. Winantot soha nem tájékoztatták új feladatáról, és soha sem 
ismertették vele az elnök elgondolásait Németországgal kapcsolatban. 

A követnek azonban hamarosan lehetősége nyílott volna, hogy 
megismerkedjék azzal a politikával, amelyet a bizottságban követnie kell, 
ám ez a lehetőség is füstbe ment. A kairói konferenciára (Roosevelt, 
Churchill és Csang Kai-sek) november 22. és 26. között került sor, a teheráni 
konferencia (Roosevelt, Churchill, Sztálin) november 28-án kezdődött és 
december 1-ig tartott. Teherán után Roosevelt és Churchill december 4-én 
ismét találkozott Kairóban. Azon a hosszúra nyúlt munkavacsorán, 
amelyen részt vett Churchill, Eden és az amerikai haditengerészet vezérkari 
főnöke, William D. Leahy flottatengernagy, Roosevelt még egyszer hangot 
adott kifogásainak a Rankin C tervezettel szemben. Elmondta a briteknek - 
anélkül, hogy felfedte volna térképvázlata tartalmát vagy változtatásai 
mértékét -, hogy úgy érzi: az Egyesült Államoknak Németország 
északnyugati zónáját kell megkapnia. Churchill Eden erélyesen vitatta a 
javaslatot, de végül is az ügyet áttették az Egyesített Vezérkarhoz, 
tanulmányozás végett. A vezérkar pedig azt javasolta, hogy a COSSAC, 
Morgan altábornagy, vegye fontolóra a Rankin C terv revízióját. 

Winantot, bár tagja volt a kairói delegációnak, nem hívták meg ebédre, és 
nyilvánvalóan soha nem informálták az ott megvitatott témákról. Amikor 


Roosevelt hazautazott, Winant úgy repült vissza Londonba a Bizottság első 
ülésére, hogy csak igen homályos elképzelései voltak arról, mit akar 
valójában elérni az elnök és a kormányzat. 

x 

A sors iróniája, hogy alig néhány mérföldnyire az Egyesült Államok 
londoni követségétől, a St. James Sguare-en, a Norfolk House-ban volt egy 
ember, aki nagyon is jól tudta, mit akar Roosevelt elnök. Sir Frederick 
Morgan altábornagy, akit teljesen elképesztett az új parancs, hogy vizsgálja 
felül a Rankin C tervet, mégpedig abból szempontból, hogyan lehetne 
megcserélni a brit és az amerikai zónát, haladéktalanul munkába állította 
nyomasztó helyzetbe került törzsét. Az altábornagy nagyon hamar arra a 
meggyőződésre jutott, hogy a kérés teljesítése lehetetlen, legalábbis amíg 
Németországot le nem győzik. Ezt a következtetését jelentette is 
elöljáróinak, és ezzel - mint később feljegyezte - számára az ügy 
befejeződött. 

Eközben az amerikai katonai vezetők, bármennyire tiltakoztak, hogy nem 
hajlandók belebonyolódni a politikába, olyan helyzetbe kerültek, hogy rájuk 
maradt Amerika háború utáni Európa-politikájának a meghatározása. 
Számukra Németország zónákra osztása és megszállása szigorúan katonai 
feladatot jelentett, amit ahadügyminisztérium Civil Ügyek Alosztályának 
kell kezelnie. A hadügyminisztérium végül is Németország ügyében 
óhatatlanul szembe került a Külügyminisztériummal. Olyan kötélhúzás 
alakult ki, amelynek következtében visszavonhatatlanul elveszett egy 
koherens, egységes amerikai politika kialakításának lehetősége ebben a 
tárgyban. 

Az mindenki számára világos volt, hogy valamit tenni kéne Winant 
nagykövet londoni tárgyalásainak irányítására. Az ellentmondásos amerikai 
nézetek koordinálására 1943. december elején Washingtonban létrehoztak 
egy Biztonsági Munkabizottság (Working Security Committee) nevű 
testületet, melyben részt vettek a Külügy-, a Hadügy- és a Haditengerészeti 
Minisztérium képviselői. A Hadügyminisztérium képviselői, a Civil Ügyek 
Osztályának tisztjei, először nem voltak hajlandóak részt venni a bizottság 
munkájában, sőt, nem ismerték el annak szükségességét sem, hogy 
egyáltalán szükség van egy Európai Tanácsadó Testületre. Németország 
kapitulációjának és megszállásának kérdése a hadsereg tisztjeinek a 
szemében tisztán katonai kérdés volt, amit megfelelő időben, megfelelő 


katonai szinten, az Egyesített Vezérkarnál el fognak dönteni. Ebben a 
vígjátéki helyzetben az üléseket két hétre felfüggesztették. Eközben Winant 
megfelelő instrukciók nélkül tárgyalóasztalhoz ült Londonban. 

A katonák végül mégis hajlandónak mutatkoztak részt venni a 
megbeszéléseker, és a bizottság megkezdte üléseit - de kevés haszonnal. A 
bizottság minden egyes csoportjának tisztáznia kellett ajánlásait, mielőtt 
bármit is megtáviratoztak volna Winantnak Londonba. Még ennél is 
rosszabb volt, hogy minden ügyosztály vezetőjének jogában állt 
megvétóznia a beterjesztett javaslatot. A Hadügyminisztérium sűrűn élt is 
ezzel a lehetőséggel. A bizottság elnöke, Philip E. Mosley professzor, a 
Külügyminisztérium képviselője, akit Winant politikai tanácsadójának 
szántak, később megjegyezte: a Civil Ügyek osztályának tisztjei szigorú 
utasítást kaptak, hogy semmit vagy szinte semmit ne fogadjanak el, és csak 
annyi hatáskörük volt, hogy jelentették a vita folyását elöljáróiknak. A 
, merev utasításokat követő vita, a vétó alkalmazása a szovjetek 
leghajthatatlanabb tárgyalási stílusát idézte fel" . 

1943 egész decemberében folyt az alkudozás. A hadsereg véleménye 
szerint a megszállási zónák elhelyezkedését valószínűleg többé-kevésbé a 
csapatoknak a kapituláció aláírásakor elfoglalt pozíciója fogja meghatározni. 
Ilyen körülmények között a hadsereg képviselői semmi értelmét nem látták, 
hogy megengedjék Winantnak, hogy a zónákat illetően bármiféle 
megállapodásról tárgyaljon. 

A katonák annyira hajthatatlannak bizonyultak, hogy még a 
Külügyminisztérium egy olyan tervét is elutasították, amely ugyan hasonló 
volt a brit tervhez - ez is három egyenlő részre osztotta Németországot -, 
de volt egy igen fontos kiegészítő eleme: egy folyosó, amely a szovjet 
övezeten keresztül összekötötte Berlint a nyugati zónával. A folyosó 
elgondolása Mosley professzortól származott. A professzor teljes mértékig 
tisztában volt vele, hogy a szovjetek tiltakozni fognak, mégis ragaszkodott 
hozzá, mivel, mint később elmagyarázta, úgy vélte: , ha kellő 
határozottsággal nyújtjuk be a tervet, kellő súllyal nyom majd a latban, 
amikor a szovjetek kezdik körvonalazni a javaslatukat." Gondoskodni kell 
róla, mondta, , hogy Berlinhez szabad és közvetlen területi hozzáférési 
lehetőség maradjon nyugat felől." 

A Külügyminisztérium a bizottság plenáris ülése előtt átadta 
tanulmányozásra a tervet a Hadügyminisztérium Civil Ügyek Osztályának. 


A tervet egy darabig ott tartották. Végül Mosley ellátogatott a Civil Ügyek 
Osztályára, megkereste azt az ezredest, aki az üggyel foglalkozott, és 
megkérdezte tőle, megkapta-e a tervet. Az ezredes kihúzta íróasztala 
legalsó fiókját, és közölte: , [tt van, ni" Aztán hátradőlt a székében, a lábát 
betette a fiókba, és kijelentette: ,, És itt is fog maradni, frankón" . A tervet 
sosem küldték el Winantnak. 

Az EAC első, informális találkozójára 1943. december 15-én került sor 
Londonban, és Winant nagykövetnek valószínűleg nagyon jól jött, hogy a 
megbeszélés ügyrendi kérdésekről folyt. Még mindig nem rendelkezett 
hivatalos utasításokkal. Brit forrásokból nem hivatalosan tudomást szerzett 
a tervről, amely annyira kedve ellen volt Rooseveltnek, de azt nem tudta, 
hogy ez Morgantól származik, és a fedőneve Rankin C. Neki Attlee-tervként 
beszéltek a dologról. Ugyancsak tudomása volt - bár szintén nem 
hivatalosan (John J. McCloy amerikai hadügyminiszter-helyettestől) -, hogy 
az elnök az északnyugati övezetet akarja megkapni. Winant nem tudta 
elképzelni, hogy a britek belemennek a helycserébe,[12] és helyzetértékelése 
tökéletesen helytállónak bizonyult. 

1944. január 14-én Dwight D. Eisenhower vezérezredes, az újonnan 
kinevezett főparancsnok megérkezett Londonba, hogy átvegye posztját, és a 
katonai tervezés egész gépezete, Morgan tábornoktól hivatalosan átkerült 
az ő hatáskörébe. De volt egy olyan terv, amelyet ebben a stádiumban máris 
aligha tudott volna befolyásolni. Az Eisenhower megérkezését követő 
napon, az EAC első hivatalos tanácskozásán, Sir William Strang bemutatta a 
Rankin C tervet Winant nagykövetnek és orosz partnerének, Fjodor 
Guszevnek. Az Egyesült Államok a washingtoni huzavona miatt elvesztette 
a kezdeményezést. Nem is szerzi vissza többé. Strang később azt írta: 
kollégáival szemben az volt az előnye, hogy , amazok kénytelenek voltak 
táviratilag utasításokat kérni távoli, olykor bizalmatlan és tájékozatlan 
kormányuktól, én viszont magam voltam a dolgok középpontjában, és 
általában rövid időn belül tisztázni tudtam a követendő vonalat. Ezenkívül 
megvolt az az előnyöm is, hogy kormányom kellő időben és megfelelő 
módon kezdte a felkészülést a háború utáni rendezésre." 

Február 18-án, az EAC második hivatalos találkozóján, a szovjet 
diplomáciai döntések között alighanem páratlan módon, a hajthatatlan 
Guszev mindenfajta érvelés nélkül ünnepélyesen elfogadta a brit 
zónabeosztási javaslatot. 


A brit javaslat a szovjeteknek juttatta Németország területének csaknem 
40 százalékát, lakosságának 36 százalékát és anyagi forrásainak 33 
százalékát. Berlin - bár a szövetségesek azt is felosztották egymás között - 
mélyen a szovjet zónán belülre került, száztíz mérföldnyire az 
angol-amerikai demarkációs vonaltól. , Ez a felosztás kifejezetten 
tisztességes volt" - emlékezett később Strang -, , és ha egy kissé túl 
bőkezűnek mutatkozott is a szovjetek irányában, ez összhangban állt 
katonai vezetőink óhajával, akik aggódtak, hogy a háború utáni helyzetben 
nem rendelkeznek majd kellő élőerővel, és ezért nem kívántak a 
szükségesnél nagyobb megszállási övezetet." De akadt sok más ok is. Így 
például mind a brit, mind az amerikai vezetők tartottak attól, hogy a 
Szovjetunió különbékét köt Németországgal. Egy másik ok, ami különösen 
az Egyesült Allamok katonai vezetőit aggasztotta, az volt, hogy a 
Szovjetunió esetleg nem csatlakozik a Japán elleni háborúhoz. Végül a 
britek úgy vélték, a Szovjetunió, ha nem előzik meg egy lépéssel, képes akár 
Németország ötven százalékát követelni, tekintettel a háború alatt 
elszenvedett veszteségeire. 

Ami az Egyesült Államokat illeti, a kocka, úgy látszott, el volt vetve. Bár a 
Három Nagynak még jóvá kellett hagyni a brit tervet, az Egyesült 
Államoknak szembe kellett néznie azzal a kemény ténnyel, hogy 
Nagy-Britannia és a Szovjetunió között egyetértés alakult ki a 
kérdésben.[13] Bizonyos értelemben tehát befejezett tényekről volt szó, és 
Winant nemigen tehetett mást, mint hogy tájékoztatta kormányát. 

Az, hogy a szovjetek sietve elfogadták a brit tervet, váratlanul érte 
Washingtont és az elnököt. Roosevelt azonnal feljegyzést küldött a 
Külügyminisztériumba. , Milyen zónák szerepelnek a brit és az orosz 
vázlatban, és milyen zónabeosztást javasolunk mi!" - tette fel a kérdést. 

, tudnom kell róla, hogy összhangban van-e ez azzal, amit hónapokkal 
ezelőtt elhatároztam?" A Külügyminisztérium hivatalnokai zavarban 
voltak, mégpedig alapos okból: nem volt ugyanis tudomásuk arról, milyen 
döntést hozott a zónákat illetően Roosevelt Teheránban és Kairóban. 

Villámgyors telefonváltásra került sor a Vezérkari Főnökök Egyesített 
Bizottsága és a Külügyminisztérium között, mielőtt tájékoztatták az elnököt. 
Ezt követően, február 21-én, Roosevelt, miután megtekintette az 
angol-amerikai tervet, elégedetlenségének adott hangot. , Nem értek egyet a 
brit javaslattal a demarkációs vonalakat illetően" - közölte nyíltan a 


Külügyminisztériumhoz intézett hivatalos memorandumban. A szovjet 
zónával kapcsolatban nem tett megjegyzést, viszont ismét élesen kifogásolta 
az amerikaiak számára javasolt övezetet, és ha lehet, még nyomatékosabban 
megismételte, amit katonai tanácsadóinak az Iowa fedélzetén elmondott. Az 
elnök memoranduma általános megdöbbenést keltett 
Külügyminisztériumban. 

A mi legfőbb célunk - írta -, hogy ne vegyünk részt Dél-Európa 
ügyeiben, annál inkább abban, hogyan lehet megakadályozni, hogy 
Németország egy harmadik világháború lehetséges és valószínű okozója 
legyen. Különböző nézetek hangzottak el arról, milyen nehézségekkel jár a 
csapatok mozgatása a francia frontról az északi német frontra, amit úgy 
neveznek: cállásváltoztatáss. Ezek a kitogások megtévesztőek, mivel bárhol 
tartózkodnak is a brit és az amerikai csapatok a német kapituláció napján, 
fizikailag egyáltalán nem olyan nehéz számukra, hogy bárhova eljussanak, 
északra, keletre vagy délre... Mindent egybevetve, ha figyelembe vesszük, 
hogy az utánpótlás 3.500 mérföldről vagy még messzebbről érkezik a 
tengeren, az Egyesült Allamok használhatja az északi német kikötőket - 
Hamburgot és Brémát -, továbbá a holland kikötőket. Éppen ezért úgy 
gondolom, az amerikai politika célja az kell, hogy legyen, hogy 
Németország északnyugati részét foglaljuk el..." 

, Ha további érvekre van szükség, hogy igazoljam egyet nem értésemet a 
brit javaslattal kapcsolatosan, annyit tehetek hozzá, hogy a politikai 
megfontolások döntő jelentőségűek az elhatározásomban." Ezután, hogy 
abszolút bizonyos legyen, hogy a külügyminiszter csakugyan megértette, 
mit akar, még hozzátett egy aláhúzott sort: ,, Kérem, értesítsen, ha a fentiek nem 
teljesen világosak" . 

Derűsebb hangvétellel elmagyarázta álláspontját Churchillnek is. ,, Ne 
kérje, hogy amerikai csapatokat tartsunk fenn Franciaországban - írta a 
miniszterelnöknek. - Ezt nem tehetem meg! Amint korábban elmondtam, 
nem vállalom az apaságot Belgium, Franciaország és Olaszország esetében. 
Önöknek maguknak kell felnevelniük és megfegyelmezniük saját 
gyermekeiket. Tekintettel arra, hogy ezek az országok a későbbiekben az 
önök védőbástyái lehetnek, legalább az iskoláztatásuk költségeit állniuk 
kell!" 

Az Egyesült Államok Vezérkari Főnökeinek Tanácsa szintén megkapta a 
magáét az elnöktől. A Civil Ügyek Osztályának tisztjei csaknem azonnal 


visszavonták álláspontjukat a Biztonsági Munkabizottságban. Néhány 
nappal később a londoni EAC-ülésen egy ezredes besietett Mosley 
professzor külügyminisztériumi irodájába, és kiterített elé egy térképet. ,, Ez 
az, amit az elnök óhajt" mondta. Mosley a térképre pillantott. Fogalma sem 
volt róla, hogy az okmány mikor és milyen körülmények között készült. 
Soha az, előtt nem látta, mint ahogy nem látta senki más sem a 
Külügyminisztériumban. Ez volt az a térkép, amelyet Roosevelt elnök az 
Iowa fedélzetén felvázolt. 

Ám amilyen titokzatosan felbukkant Roosevelt térképe, ugyan olyan 
titokzatosan el is tűnt. Mosley úgy tervezte, hogy a bizottság következő 
washingtoni ülése elé terjeszti az anyagot. Erre azonban sohasem került sor. 
,Hogy mi történt a térképpel, nem tudom" - mondotta Mosley évekkel 
később. Amikor utoljára találkoztunk, a Civil Ugyek osztályának tisztjei 
elém tettek egy vadonatúj térképet, rajta egy változattal, amely, mint 
elmagyarázták, az elnök utasításain alapult. Hogy ki vette ezeket az 
utasításokat, soha sem sikerült megállapítanom" . 

Az új koncepció bizonyos mértékig egyezett az elnök térképével, de nem 
teljesen. Az amerikai zóna északnyugatra került, a briteké délre, de a kettő 
közötti elválasztó vonal, amely az 50. szélességi fok mentén futott, most 
megállt valamivel a cseh határ előtt. Mi több, az amerikai zóna keleti határa 
Lipcse fölött élesen kelet felé fordult, s így még nagyobb területet fogott át. 
Volt még egy fontos változtatás, amely talán fontosabb volt az összes 
többinél: Berlin nem tartozott az amerikai zónába. Roosevelt eredeti 
változatában az amerikai zóna keleti határa áthaladt a fővároson. Most ez a 
vonal nyugatra tolódott, és félkörben megkerülte a várost. Vajon az 
történt-e, hogy Roosevelt, aki a katonai vezetőkkel szemben ragaszkodott, 
hogy , el kell jutnunk Berlinig" és hogy , az amerikaiaknak meg kell 
szerezni Berlint" - megváltoztatta volna a véleményét? A Civil Ügyek 
Osztályának tisztjei erről nem mondtak semmit. Viszont követelték, hogy az 
új javaslatot haladéktalanul juttassák el Londonba, ahol Winantra várt a 
feladat, hogy fogadtassa el az EAC tagjaival! 

A javaslat nyilvánvalóan elfogadhatatlan volt, és a Külügyminisztérium 
tisztában is volt ezzel. Az új terv szerint mind a britek, mind az oroszok 
kisebb megszállási területet kaptak volna. Aligha lehetett elhinni, hogy a két 
fél elfogadott volna egy ilyen felosztást, miután mindketten jóváhagytak 
egy számukra kedvezőbb változatot. A Civil Ügyek Osztályának tisztjei a 


javaslathoz nem mellékeltek semmiféle feljegyzést, ami segíthette volna 
Winantot, hogy megindokolja a javaslatot az EAC előtt. Amikor kérték, 
hogy készítsenek ilyen háttéranyagot, a tisztek megtagadták, és 
kijelentették, hogy ez a Külügyminisztérium dolga. A javaslat végül minden 
kiegészítő írás nélkül érkezett Winanthoz. A nagykövet tombolva 
táviratozott Washingtonba, hogy küldjenek részletes instrukciókat. Amikor 
semmit nem kapott, félretette a tervet, és azt soha nem nyújtotta be. 

Ez volt az utolsó próbálkozás, hogy az Egyesült Államok saját tervvel 
álljon elő. Roosevelt egészen 1944 márciusáig továbbra is tiltakozott a brit 
javaslat ellen. Ekkoriban George F. Kennan, Winant nagykövet politikai 
tanácsadója Washingtonba repült, hogy elmagyarázza az elnöknek azokat a 
problémákat, amelyek miatt az EAC-ban zsákutcába jutottak a tárgyalások. 
Roosevelt újra áttekintette a helyzetet, és miután még egyszer megvizsgálta 
a brit javaslatot, közölte Kennannal, hogy , mindent egybevéve, végül is 
alighanem tisztességes döntés." Ezután jóváhagyta a szovjet zónát és az 
általános tervet, egyetlen fenntartással: ragaszkodott hozzá, hogy az 
Egyesült Allamok kapja az északnyugati szektort. Mint Kennan később 
beszámolt Mosleynek, amikor a tárgyalásokon áttörés történt, Kennan 
megkérdezte az elnököt, mi történt az eredeti tervével. Roosevelt nevetve 
válaszolta: , Ó, az csak egy ötlet volt". 

x 

1944 emlékezetes hónapjaiban, amikor az angol-amerikai csapatok 
elözönlötték a kontinenst, kiűzték a németeket Franciaországból, és az 
üldözés már a Birodalom határain belül folytatódott, egyre zajlott a 
színfalak mögötti politikai küzdelem. Roosevelt keményen ragaszkodott 
Németország északnyugati zónájához. Churchill ugyanilyen makacsul 
kitartott eredeti álláspontja mellett. 

Áprilisban Winant szóban tájékoztatta az EAC-t kormánya álláspontjáról, 
de nem terjesztette írásban is mindjárt a küldöttek elé az elnök óhaját. A 
nagykövet várni kívánt ezzel, amíg megfelelő utasítást kap egy bizonyos 
kérdésben, amelyet sarkalatosan fontosnak tartott. A brit tervben még 
semmi jel nem utalt a nyugatiak összeköttetésére Berlinnel. 

A britek nem számítottak semmiféle problémára ezzel kapcsolatban. Úgy 
vélték, hogy amikor az ellenségeskedéseknek vége, valamiféle német 
kormány aláírja a kapitulációt, és tovább kormányozza az országot a 
főparancsnok felügyelete alatt. Strang szerint a zónák nem lesznek 


hermetikusan elzárva egymástól, és , a németek számára is lesz bizonyos 
fokú szabad mozgás egyik zónából a másikba, valamint a nyugati zónákból 
a fővárosba, továbbá megfelelő indok esetén szabad mozgást kap a 
szövetségesek katonai és civil személyzete is." Mi több, valahányszor a 
kérdés felvetődött az EAC előtt, az orosz Guszev nyomban biztosította 
Strangot és Winantot, hogy nem lát semmiféle nehézséget. Végül is - 
hangsúlyozta többször Guszev -, magával az amerikai és brit csapatok, 
berlini jelenlétével automatikusan együtt jár a város megközelítésének joga. 
A választ ekkor gentlemen "s agreementként mindenki elfogadta. 

Winant mindazonáltal úgy vélte, helyesebb, ha meg is fogalmazzák a 
kikötéseket. Szerinte a folyosókat", úgy, ahogy Mosley eredetileg javasolta, 
be kell venni a tervezetbe, mielőtt a Három Nagy hivatalosan is elfogadja a 
vázlatot. Úgy tervezte, hogy benyújt egy ilyen javaslatot, egyúttal 
hivatalosan is beterjeszti az EAC elé az elnök elgondolását a zónákat 
illetően. Garanciákat akart külön vasúti, közúti és légi útvonalakra a szovjet 
zónán keresztül Berlinbe. 

Májusban a nagykövet Washingtonba repült, hogy találkozzék az 
elnökkel, és felvázolja a folyosóval kapcsolatos elgondolását a 
Hadügyminisztérium előtt. A Civil Ügyek Osztálya egyszerűen elutasította 
Winant tervét.[14] Tisztjei biztosították, hogy a Berlin megközelíthetősége 
, tisztán katonai kérdés", és a megszállás után katonai vonalon a helyi 
parancsnokságok fogják kezükben tartani. Winant legyőzötten tért vissza 
Londonba. Június 1-jén hivatalosan elfogadta a brit tervet és a javaslatban 
szereplő szovjet szektort, azzal az egyetlen kivétellel, hogy az Egyesült 
Államoknak kell megkapnia az északnyugati zónát. A dokumentum 
továbbra sem tartalmazott semmi kikötést, amely Berlin 
megközelíthetőségét biztosította volna.[15] Ha tapogatódzva is, de a 
szövetségesek végre meghozták a döntést a város jövőjét illetően: amint a 
háború véget ér. Berlin közösen megszállt sziget lesz a szovjet zónának 
csaknem a közepén. 

A nagyhatalmak küzdelme gyorsan haladt a végkifejlet felé, 1944 
júliusának végén Guszev, aki azon volt, hogy minél előbb formába öntsék a 
szovjetek nyereségét az EAC-ban, maga hozta elő a kérdést. Ha az angolok 
és az amerikaiak nem rendezik a vitájukat, hogy a Három Nagy aláírhassa a 
megállapodást, közölte mézesmázosan, akkor a Szovjetunió nem látja 
értelmét a további vitának az EAC-ban. Ez a burkolt fenyegetés, mely azt 


jelentette, hogy a szovjet fél kivonul a Tanácsadó Bizottságból, és ily módon 
semmivé válik hónapok munkája, megtette a kívánt hatást. 

Az Atlanti-óceán mindkét partján buzgó diplomaták és katonai 
tanácsadók egyre jobban sürgették vezetőiket, hogy adják be a derekukat. 
De mind Churchill, mind Roosevelt keményen kitartott. Úgy látszott, 
Rooseveltet kevésbé aggasztja a szovjet fenyegetés, Winanttal közölték: 
mivel az Egyesült Államok már elfogadta a szovjet zónát, az elnök nem érti, 
, miért volna szükség a szovjetekkel való további vitára" . 

Rooseveltre azonban minden oldalról egyre nagyobb nyomás nehezedett. 
Miközben folyt a politikai civakodás, a hatalmas angol-amerikai hadseregek 
elözönlötték Németországot. Augusztus közepén Eisenhower tábornok 
táviratban figyelmeztette az Egyesített Vezérkart: ,, Előfordulhat, hogy a 
vártnál hamarább meg kell kezdeniük Németország megszállását". Ekkor a 
tervezők bosszúságára ismét előkerült a csapatok elosztásának az a terve, 
amelyet Morgan fogalmazott meg annak idején a Rankin C tervbe: a brit 
csapatok a bal szárnyon Németország északi részébe vonulnak be, az 
amerikaiak a jobb oldalon dél felé tartanak. Eisenhower ekkor politikai 
útmutatást kért a megszállási zónákat illetően - ő volt az első amerikai 
katonai vezető, aki ezt megtette. , Amit mi megtehetünk, az a kérdés tisztán 
katonai szempontú megközelítése mondta -, ez pedig azt jelenti, hogy 
hadseregeink megtartják jelenlegi felállásukat". Majd hozzátette: , Ha nem 
kapunk ellenkező utasítást, ezt a megoldást elfogadhatónak kell tartanunk. 
Ebben az esetben két dolgot kell figyelembe vennünk: a várható helyzetet és 
a megszállási zónákra vonatkozó döntések hiányát." 

A régóta elkerülhetetlennek látszó válság most bekövetkezett Az Egyesült 
Államok Hadügy- és Külügyminisztériuma ez egyszer kemény dilemmával 
találta szembe magát: senki nem állt készen, hogy újra felvesse a kérdést az 
elnök előtt. Annyi bizonyos volt, hogy a kérdés fel fog vetődni az őszre 
tervezett Roosevelt-Churchill találkozón, addigra tehát mindenképpen meg 
kell hozni a végleges döntést. Közben viszont Eisenhower tervezési 
munkálatait nem lehetett tovább halogatni. Minthogy az Egyesült Államok 
vezérkara már kidolgozta terveit mind az északi, mind a déli övezet 
megszállására, augusztus 18-án közölték Eisenhowerrel, hogy , teljesen 
egyetértenek" a megoldásával. Így, bár Roosevelt még nem hirdette ki a 
döntését, azt az alapfeltevést, hogy az Egyesült Államok a déli zónát fogja 
megszállni, véglegesnek lehetett tekinteni. 


Roosevelt és Churchill 1944 szeptemberében, Ouebecben találkozott 
ismét. Roosevelt szemmel láthatólag megváltozott. Az általában élénk elnök 
most gyengének és komornak látszott. A sorvasztó paralízis, amelyet eddig 
az elnök szívélyessége és szellemes közvetlensége eltakart, most 
szembeötlően érződött mozdulatai fájdalmas bizonytalanságában. De 
nemcsak erről volt szó. Roosevelt 1933 óta volt hivatalában - hosszabb ideje, 
mint bármelyik elnök azt megelőzően -, egy negyedik időszakra is 
pályázott. A kampány, a diplomácia odahaza és külföldön, a háborús évek 
számtalan terhe, a túlfeszített munka megtette hatását. Nem volt nehéz 
rájönni, miért könyörögnek az orvosok, a rokonok, a barátok, hogy ne 
induljon az újabb választásokon. Ouebecben a brit delegáció úgy látta, hogy 
Roosevelt egészsége rohamosan hanyatlik. Churchill vezérkari főnökét, Sir 
Hastings Ismayt megdöbbentette a látvány. , Két évvel ezelőtt az elnök 
maga volt az egészség és a vitalitás - mondta -, mostanra annyira lefogyott, 
hogy szinte összezsugorodott: a kabát lötyögött egykor széles vállán, az ing 
gallérja mintha több számmal nagyobb lenne a kelleténél. Éreztük, hogy 
közel a vég." 

Az elnök, akit kimerítettek az események, a körülmények fogságában, a 
tanácsadók és Churchill nyomása alatt végül megadta magát, és elfogadta a 
déli zónát. A britek készségesen elébe mentek döntésének: hozzájárultak, 
hogy átadják az amerikaiaknak Bréma és Bremerhaven nagy kikötőit és 
összpontosítási körleteit.[16] 

A Három Nagy utolsó háborús találkozójára 1945 februárjában került sor 
Jaltában. Ez a konferencia sorsdöntő jelentőségűnek bizonyult. A győzelem 
már karnyújtásnyira látszott, de az is érződött, hogy amint a politikai 
megfontolások kiszorítják a katonai realitásokat, a szövetséges vezetők 
közötti kötelékek egyre gyengülnek. Ahogy az oroszok mérföldről 
mérföldre beljebb nyomultak Közép-Európába, egyre követelődzőbbek és 
erőszakosabbak lettek. Churchillt, a kommunizmus régi ellenségét, egyre 
jobban nyugtalanította azoknak az országoknak a sorsa, amelyeket, mint 
Lengyelországot, a Vörös Hadsereg szabadított fel, és amelyek most az 
oroszok ellenőrzése alá kerültek. 

A nagyon sovány Roosevelt, aki most jóval gyengébb volt, mint 
OÖOuebecben, még mindig a Nagy Döntőbíró szerepében látta magát. 
Véleménye szerint a háború utáni békés világ csak a Sztálinnal való 
együttműködés révén érhető el. Egyszer a következőképpen fogalmazta 


meg a vörös vezető iránti politikáját: , Azt hiszem, ha odaadok neki 
mindent, amit lehet, és nem kérek tőle cserébe semmit, noblesse oblige, ő nem 
fog elvenni semmit, és hajlandó lesz együttműködni velem egy 
demokratikus és békés világért." Az elnök úgy vélte, az Egyesült Államok 
képes , kijönni Oroszországgal", és ő képes , kezelni Sztálint", mivel, mint 
egyszer kifejtette, , Joe bácsi személyes alapon könnyen megközelíthető" . 
Bár az idő előrehaladtával az elnököt egyre jobban nyugtalanították az 
oroszok háború utáni szándékai, még mindig rendíthetetlenül optimistának 
mutatkozott. 

Jaltában meghozták a háborús időszak utolsó nagy döntéseit. Ezek egyike 
az volt, hogy Franciaországot teljes értékű partnerként bevonják 
Németország megszállásába. A franciák németországi és berlini megszállási 
zónáját a brit és az amerikai zónákból hasították ki; Sztálin, aki ellenezte a 
franciák részvételét, elutasította, hogy akár egy talpalatnyit is átengedjen az 
orosz zónából. 1945. február 11-én a Három Nagy hivatalosan is elfogadta 
az országuknak jutó megszállási zónákat. B 

Így, hat hónapi zűrzavar és huzavona után, az Egyesült Allamok és 
Nagy-Britannia végre ismét összhangba került. Az a meg szállási terv 
azonban, amely a Rankin C terven alapult, és amelyet a katonák most 
Eclipse hadművelet néven ismertek meg, egy fontos kérdésben nem foglalt 
állást: egyetlen szóban sem foglalkozott a berlini megközelítési 
útvonalakkal. 

x 

Alig telt bele hat hét, és Sztálin már meg is sértette a jaltai megállapodást. 
Három héttel a konferencia után az oroszok elűzték a szovjetek által 
megszállt Románia kormányát. A vörösök egy Mihály királyhoz intézett 
ultimátumban köntörfalazás nélkül megparancsolták az uralkodónak, hogy 
nevezze ki Petru Groza román kommurista vezetőt miniszterelnökké. 
Elveszett Lengyelország is: a beígért szabad választásokra nem került sor. 
Sztálin szemmel láthatólag arcátlanul hátat fordított a jaltai egyezmény 
lényegének, amely kijelentette, hogy a szövetséges erők segíteni fogják ,, a 
náci Németország és az egykori tengelyhatalmak uralma alól felszabadított 
népeket, hogy létrehozzák saját választásuk szerinti demokratikus 
intézményeiket." Sztálin ugyanakkor gondosan ügyelt arra, hogy a jaltai 
határozatok közül mindazokat, amelyek neki kedveztek - mint 
Németország és Berlin felosztása - gondosan betartsák. 


Az Egyesült Államok moszkvai nagykövete, W. Averell Harriman, 
gyakran figyelmeztette Rooseveltet Sztálin könyörtelen területi ambícióira, 
a szovjet vezető nyílt hitszegése mégis mélységesen megdöbbentette. 
Március 24-én, szombaton délután a Fehér Ház egy emeleti kis szobájában 
Roosevelt éppen befejezte az ebédjét Mrs. Anna Rosenberggel, a hazatérő 
veteránok ügyeivel megbízott személyes képviselőjével, amikor 
megérkezett Harriman távirata a lengyel helyzetről. Amint az elnök 
elolvasta a jelentést, olyan iszonyú dühroham fogta el, hogy karjával 
többször is rácsapott tolószéke karfájára. Mrs. Rosenberg később így 
emlékezett: , Ahogy a karfát csapkodta, egyre azt ismételgette: cAverellnek 
igaza van! Nem kötetünk üzletet Sztálinnal! Máris megszegte minden egyes 
ígért, amit Jaltában tett! s"[17] 

Londonban Churchillt annyira felháborította, hogy Sztálin eltávolodott a 
jaltai egyezmény szellemétől, hogy közölte titkárával: attól tart, a világ azt 
fogja hinni, hogy Mr. Roosevelt és ő , fabatkátsem érő jegyzőkönyvet" írtak 
alá. Amikor visszatért Jaltából, azt mondta a brit népnek, hogy , Sztálin és a 
szovjet vezetők barátságban és egyenlőségben akarnak élni a nyugati 
demokráciákkal. Úgy éreztem, adni lehet a szavukra." Ezen a bizonyos 
március 24-i szombati napon a nyugtalan miniszterelnök ezt a megjegyzést 
tette segítőjének: , Nem szeretném megkezdeni Németország feldarabolását, 
amíg meg nem szabadulok az Oroszország szándékait illető kételyeimtől." 

Minthogy a szovjetek lépései valósággal , dárdát szegeztek" a nyugatnak, 
Churchill úgy érezte, a nyugati szövetségesek alkupozícióját az jelenti, ha az 
angol-amerikai csapatok mélyen bent lesznek Németország belsejében, 
ezért az a célszerű, ha csapataik , a lehető legkeletebbre találkoznak az 
oroszokkal". Éppen ezért Montgomery tábornok üzenete, melyben 
bejelentette, hogy megindul az Elba és Berlin felé, igazán biztató hír volt 
Churchill számára. Berlin gyors elfoglalását most létfontosságúnak látta. 
Am Montgomery üzenete ellenére a nyugati fronton egyetlen parancsnok 
sem kapott parancsot a főváros bevételére. Ezt a parancsot egyetlen ember 
adhatta volna ki: Eisenhower tábornok, a főparancsnok. 


NEGYEDIK FEJEZET 


A légitámadás váratlanul érte Berlin védőit. Március 28-án, szerdán, nem 
sokkal délelőtt 11 óra előtt megjelentek az első repülő gépek. Szerte a 
városban azonnal felugattak a légvédelmi ütegek, és lövedékek ezreit 
ontották az égbe. A levegőt megtöltötte az ágyúk dörgése, mely 
összevegyült a megkésett szirénák fülsiketítő vijjogásával. Ezt a támadást 
nem amerikai gépek hajtották végre. Az amerikaiak légitámadásai csaknem 
percre megjósolhatók voltak: először általában reggel kilenckor, aztán dél 
felé jelentek meg. A mostani légitámadás különbözött amazoktól. Keletről 
indult, és mind az időzítés e, mind a taktikája új volt. Az orosz vadászok a 
háztetők magasságában húztak el a város felett, és géppuskáikkal az utcákat 
verették. 

A Potsdamer Platzon az emberek szertefutottak a szélrózsa minden 
irányába. A Kurfürstendammon a vásárlók beugrottak a kapualjakba, 
berohantak a földalatti-állomásokra, vagy futva menekültek a Vilmos 
császár Emléktemplom védelmet nyújtó romjai közé. Sokan azonban, akik 
már órák óta várakoztak a sorban a heti fejadagjukért, nem tágítottak. 
Wilmersdorfban a harminchat esztendős Charlotte Winckler ápolónő 
elhatározta, hogy mindenáron megszerzi az élelmet két gyerekének, a 
hatéves Ekkehartnak és a kilenc hónapos Barbarának. Az 
Adolf-Hitler-Platzon két régi barátnő, Gertrud Ketzler és Inge Rühling 
nyugodtan várakozott a zöldségbolt előtt. Nemrég történt, hogy mindketten 
öngyilkosságot fogadtak arra az esetre, ha az oroszok elérik a várost, de 
most ez eszükbe sem jutott. Húsvéti kalácsot akartak sütni, és napok óta 
gyűjtögették a hozzávalókat. Arrább, Köpenickben a kövér, negyvenéves 
Hanna Schultze egy kis pótlisztet szeretett volna venni az ünnepi 
süteményhez. De Hanna még valamire vágyott: egy nadrágtartót szeretett 
volna a férjének, mert a régit már meg sem lehetett javítani. 

A légitámadás alatt Erna Saenger mindig a , papa" miatt aggódott - így 
hívta férjét, Konradot. Konrad makacsul elutasította, hogy lemenjen a 
zehlendorfi légópincébe, inkább az utcán tartózkodott. Konrad most éppen 
kedvenc étterme, a Königin-Luise-Strassén lévő Alte Krug felé tartott. A 
hetvennyolc esztendős veteránt semmiféle légiriadó nem tartotta vissza, 
hogy szerdánként találkozzék első világháborús bajtársaival. Nem 
akadályozhatja meg semmi, a mai sem. 


Volt Berlinnek egy olyan lakosa is, aki kifejezetten élvezte a támadás 
minden percét. A kis Rudolf Reschke, fején ócska katonai sisakkal, ide-oda 
nyargalt dahlemi otthonának ajtaja és az utca közepe között, és mintha 
csúfolódna, felintegetett a pilótáknak. Az egyik nyilván észrevette a 
bolondozást, és lecsapott rá. Ahogy Rudolf félreugrott, egy sorozat vágott 
végig a járdán. Ez is hozzátartozott Rudolf játékához. Ami aztilleti, a 
háború volt a legérdekesebb dolog ami élete eddigi tizennégy esztendeje 
alatt történt körülötte. 

A repülőgépek egyre újabb hullámokban értek a város fölé. Amint a 
repülőszázadok eltüzelték minden lőszerüket, visszafordultak kelet felé, 
átadva helyüket az újabbaknak. A váratlan orosz támadás tovább fokozta a 
várost fogva tartó rémületet. A támadásnak sok halottja volt. A civilek 
közül sokak életét nem az ellenség golyói, hanem a város védőinek 
válaszlövései oltották ki. A légvédelmi gépágyúk irányzóinak ahhoz, hogy 
fegyverüket az alacsonyan szálló gépekre tudják tartani, csaknem a fák 
tetejéig le kellett ereszteni a csövet. Ennek következtében a városban 
mindenfelé csak úgy röpködött az izzó vörös srapnel. A repeszek főképp 
abból az óriási légvédelmi toronyból repkedtek, amelyek Friedrichshainban, 
Humboldthainban és az állatkert területén emelkedtek. Ezeket a masszív, 
bombabiztos erődöket még 1941-42-ben, a szövetségesek első támadásai 
után építették. Mindegyik nagy volt, de a legmagasabb az a légvédelmi 
komplexum, amelyet - oda nem illően az állatkerti madárház 
szomszédságába építettek. Ezen két torony emelkedett. A kisebbik, az L 
torony, kommunikációs és irányító központ volt, rajta radarantennák 
erdejével. Mellette állt a G torony, amely most lángokat okádott. 

A G torony óriási volt. Szinte egy egész háztömb területét elfoglalta, és 
132 láb magasra emelkedett, ami egy tizenhárom emeletes épületnek felelt 
meg. A vasbeton falak több mint nyolc láb vastagra készültek, az oldalán 
sorakozó mély lőréseket 3-4 hüvelyk vastagságú acélzsaluk védték. A 
tetején egy 4 csövű öthüvelykes légvédelmi ágyúból álló üteg tüzelt 
folyamatosan, a négy sarkára épített lövegtoronyból 4 csövű gyorstüzelő 
gépágyú köpködte a lövedékeket az égbe. 

A torony belsejében csaknem elviselhetetlen zaj uralkodott. A lövegek 
dörgése egybevegyült az automata lövedéklitftek zakatolásával, amelyek 
szakadatlanul szállították a lőszert a földszinti raktárakból az ütegekhez. A 
G torony nemcsak lövegállásnak épült, hanem egyben hatalmas, ötemeletes 


raktárat, kórházat és légvédelmi óvóhelyet is tartalmazott. A felső emeleten, 
közvetlenül az ütegek alatt kapott helyet a százfős katonai őrség. Ez alatt 
helyezkedett el a kilencvenöt ágyas Luftwaffe-kórház, benne 
röntgenhelyiségekkel és két teljesen felszerelt műtővel. A szolgálatot hat 
orvos, tizenkét ápolónő és harminc betegszállító és műtős látta el. Egy 
emelettel lejjebb egy kincsmegőrző kapott helyet, ahol Berlin legnagyobb 
múzeumainak fő értékeit tárolták. Itt őrizték a híres Pergamon-szobrokat, 
amelyek II. Eumenész hellén király i.e. 180-ban épített hatalmas áldozati 
oltárát díszítették, volt itt temérdek más egyiptomi, görög és római kincs, 
köztük szobrok, domborművek, edények és vázák, itt volt a nagy 
Priamosz-kincs, ez az arany és ezüst karperecekből, nyakláncokból, 
fülbevalókból, amulettekből, díszekből és ékszerekből álló hatalmas 
kincsegyüttes, amelyeket Heinrich Schliemann német régész ásott ki 
1872-ben az ősi Trója városa helyén. Voltak továbbá felbecsülhetetlen értékű 
gobelinek, rengeteg festmény - köztük Wilhelm Leibl tizenkilencedik 
századi német művész remek portréi -, és itt helyezték el Vilmos császár 
óriási érmegyűjteményét. A két alsó szint óriási légoltalmi helyiség volt, 
nagy konyhákkal, élelmiszerraktárakkal. Itt rendezték be a német 
rádióállomás, a Deutschlandsender biztonsági adóját. 

A teljesen önellátó G torony saját víz- és energiaszolgáltatással 
rendelkezett, és a légitámadások idején könnyedén képes volt be fogadni 
akár tizenötezer embert is. A komplexum olyan jól el volt látva élelmiszerrel 
és lőszerrel, hogy a helyőrségben úgy gondolták, bármi történjék is Berlin 
többi részével, a torony, ha kell, képes akár egy egész esztendeig kitartani. 

A légitámadás, amilyen hirtelen kezdődött, olyan hirtelen végetis ért. A 
G torony ágyúi elhallgattak. Berlin fölött itt is, ott is fekete füst gomolygott a 
gyújtólövedékek nyomán támadt tüzekből. A légitámadás alig tartott húsz 
percnél tovább. A berlini utcák, amilyen gyorsan kiürültek, most olyan 
gyorsan megteltek megint. A piacokon, az üzletek előtt azok, akik sorban 
álltak, most idegesen próbálták visszaszerezni régi helyüket, az újonnan 
beálltak viszont ugyanolyan makacsul tartották a helyüket. 

Mihelyt a G torony ágyúi a tüzet beszüntették, egy férfi sietett kifelé az 
állatkert területéről. A hatvanhárom esztendős Heinrich Schwarz idegesen, 
mint légitámadás után mindig, a madárház felé futott, kezében egy kis 
vödör lóhússal. , Abu, Abu" - kiáltozta. Egy tavacska széléről különös 
csattogó Zaj válaszolt. Aztán kilábalt a vízből egy furcsa külsejű, 


kékesszürke tollazatú nílusi madár, melynek hatalmas csőre felkunkorodó 
orrú holland fapapucsra emlékeztetett, és hosszú lábain a férfi elé sietetett. 
Schwarz melléről kő esett le. A ritka Abu Markub gólya életben volt. 

A madárral való mindennapi találkozás már a légitámadások nélkül is 
egyre nagyobb megpróbáltatást jelentett Schwarz úrnak. Odakínálta a 
lóhúst a madárnak. , Csak ezt tudom adni" - mondta. - , Mit tehetek? Nincs 
hal. Kéred vagy nem kéred?" A madár lehunyta a szemét. Schwarz 
szomorúan megrázta a fejét. A madár minden nap ugyanígy elutasította a 
kínálást. Ha ez a madár továbbra is így makacskodik, előbb-utóbb el fog 
pusztulni. De hát mit tehetett szegény Schwarz? Már az utolsó doboz 
halkonzerv is rég elfogyott, friss halat pedig hiába is keresne Berlinben, 
legalábbis a Berlini Állatkert számára. 

Az életben maradt madarak közül az Abu Markub volt a fő állatgondozó 
Schwarz úr kedvence. A többi kedvenc rég eltűnt. Arrát, a hetvenöt 
esztendős papagájt, amelyet Schwarz megtanított kimondani a , Papa" szót, 
biztonsági okokból két évvel azelőtt elszállították a Saar-vidékre. A struccok 
mind elpusztultak a légitámadások megrázkódtatásaitól. Csak Abu maradt, 
de ő is közel járt az éhhalálhoz. Schwarz vigasztalhatatlan volt. , Szegény 
állat, napról napra soványabb" - mondta feleségének, Annának. ,, Az 
izületei megduzzadtak. Mégis, valahányszor megpróbálok enni adni neki, 
úgy néz rám, mintha azt mondaná: , Azt hiszem, tévedsz. Ez nem az 
enyém." 

Az állatkertet 1939-ben benépesítő tizennégyezer állatból, madárból, 
kétéltűből, halból alig ezerhatszáz maradt. A háború hat esztendeje alatt a 
hatalmas állatkertet - benne az akváriummal, rovarházzal, az elefánt- és 
hüllőházzal, az éttermekkel, a mozival, színházzal, bálteremmel és az 
irodaépületekkel - több mint száz rombolóbomba találta el. A legsúlyosabb 
támadás 1943-ban érte, amikor tömegesen pusztultak el az állatok. Az 
életben maradottak többségét hamarosan átszállították Németország más 
állatkertjeibe. A többiek számára egyre nehezebben lehetett beszerezni az 
élelmet a fejadagrendszerre áttért Berlinben. Az állatkert, még így, csökkent 
állatsereglettel is, elképesztően sok élelmet igényelt, mégpedig nemcsak 
lóhúst és halat, hanem harminchat más különböző ételt is, tésztától kezdve 
a rizsen és a búzaőrleményen át a gyümölcskonzervig, a lekvárig és a 
lárvákig. Széna, szalma, lóhere és nyers zöldségféle volt bőven, de szinte 
minden más csaknem beszerezhetetlenné vált. Bár megpróbálkoztak az 


élelmiszerpótlókkal, a madarak és állatok kevesebb mint fél fejadagot 
kaptak, és ez meg is látszott rajtuk. 

Az állatkert kilenc elefántjából csak egy maradt meg, a Sziám. Az állat 
bőre lebernyegekben lógott, és szegény pára olyan ingerültté vált, hogy az 
ápolók nem mertek bemenni a ketrecébe. Rózára, a hatalmas vízilóra rossz 
volt ránézni, bőre kiszáradt, kicserepesedett. Kétesztendős borja, 
Knatuschke, mindenki kedvence, még megőrizte ifjonti játékosságát. Pongo, 
az általában barátságos természetű 530 fontos gorilla több mint ötven fontot 
vesztett a súlyából, és csak ült a ketrecében, sokszor órákig meg se mozdult, 
csak bámult komoran az emberekre. Az öt oroszlán (köztük három kölyök), 
a medvék, a zebrák, antilopok, majmok, a ritka vadlovak mind az 
alultápláltság tüneteit mutatták. 

De még valami fenyegette az állatkert lakóinak életét. Walter Wendt, az 
ápoló, nap mint nap jelentette, hogy megint eltűnt egy értékes állata. Csak 
egy magyarázat jöhetett számításba: akadtak berliniek, akik ellopták és 
felfalták az állatokat, hogy kiegészítsék nyomorúságos fejadagjukat. 

Az állatkert igazgatója, Lutz Heck súlyos dilemma előtt állt, amelyen még 
vadászbajtársa. Hermann Göring birodalmi marsall sem tudott segíteni. Ha 
a város hosszú ostromot kell, hogy kiálljon, az állatok egész biztos éhen 
pusztulnak. Vagy ami még rosszabb: a veszedelmes állatok; az oroszlánok, 
medvék, rókák, hiénák, tibeti vadmacskák és az állatkert igen értékes 
galléros páviánja, amelyeket Heck hozott személyesen Kamerunból, 
könnyen elszabadulhatnak. Vajon mikor jön el az a pillanat, amikor neki, 
Hecknek kell elpusztítania a páviánt és az öt oroszlánt, amelyeket annyira 
szeretett? 

Gustav Riedel, az oroszlánok gondozója, aki üvegből cumiztatta a kilenc 
hónapos oroszlánkölyköket, Sultant és Bussyt, szilárdan elhatározta: bármi 
legyen is a parancs, ő megóvja a kis oroszlánokat. Riedel nem volt egyedül 
az érzelmeivel. Szinte minden gondozó terveket kovácsolt, hogyan óvja 
meg kedvencét. Dr. Katherina Heinroth, a szétbombázott akvárium 
hetvennégy esztendős igazgatójának felesége, már lakásába fogadta és 
gondjába vette Piát, a kis majmot. Robert Eberhardt ápolónak a ritka 
lovakra és zebrákra volt gondja. Walter Wendtnek tíz bölényről kellett 
gondoskodnia. Ezek az állatok jelentették legfőbb büszkeségét és örömét. 
Élete harminc esztendejének legszebb szakaszát ezeknek az állatoknak a 
tudományos igényű tenyésztésére áldozta. Az egyedülálló példányok 


darabja jóval több mint egymillió márkát is megért. 

Ami Heinrich Schwarzot, a madárápolót illeti, nem bírta tovább nézni 
Abu Markub szenvedését. Ott állt a tó mellett, és magához hívta a nagy 
madarat. Amikor az odaért hozzá, Schwarz lehajolt, és gyengéden a karjára 
vette. Mostantól fogva a madár ott fog, élni - vagy meghalni - a Schwarz 
család fürdőszobájában. 

x 

A karmesteri pálca éles kopogása hirtelen csendet támasztott a barokk 
pompájú, aranyozott Beethoven Hallban. Robert Heger karmester felemelte 
jobb karját, és mozdulatlanná dermedt. Odakint, valahol a romokban 
heverő városban lassan elhalt egy távolodó tűzoltókocsi vijjogása. Heger 
pár másodpercig nem mozdult. Aztán pálcája megmozdult, és négy 
tompított dobütés után puhán felzengett a hatalmas berlini filnarmonikus 
zenekar hangszerein Beethoven hegedűversenye. 

Miközben a fafúvósok megkezdték csendes dialógusukat a dobokkal, a 
szólista Gerhard Taschner, a karmesterre szegezett tekintettel várt. A 
Köthenerstrassén álló sértetlen hangversenytermet zsúfolásig megtöltő 
közönség többsége a huszonhárom esztendős briliáns hegedűs kedvéért jött 
el a koncertre, és elragadtatva hallgatta, amint a csengettyű tisztaságú 
hangok hol felszárnyaltak, hol lecsendesültek, majd ismét felszárnyaltak 
vonója alatt. Szemtanúk szerint e március végi délutánon Taschner játéka 
annyira elbűvölte közönségét, hogy voltak, akik csendesen sírtak. 

A háború alatt a százöt tagú filharmonikus zenekar ritka és örvendetes 
feloldást nyújtott a félelem és csüggedés fogságában. A zenekar Josef 
Goebbels propagandaügyi miniszter fennhatósága alatt állt, és tagjai 
mentesültek a katonai szolgálat alól, mert a nácik úgy vélték, hogy a 
filharmonikusok hozzájárulnak a jó erkölcsök erősítéséhez. A zenekedvelők 
számára a zenekar afféle nyugtatót jelentett, amely legalább egy kis időre 
képes kiszakítani őket a háború borzalmai közül. 

Albert Speer birodalmi miniszter, Hitler fegyverkezési minisztere, egyike 
volt azoknak, akiket mindig mélyen megindított a zenekar játéka. A 
miniszter most is ott ült megszokott székén a nézőtér közepén. Speer, a náci 
hierarchia legkulturáltabb tagja, ritkán mulasztott el egyetlen hangversenyt 
is. A zene minden másnál inkább képes volt rá, hogy elfeledtesse 
aggodalmait - márpedig soha nem volt akkora szüksége erre a segítségre, 
mint mostanság. 


Speernek pályafutása legnehezebb problémájával kellett szembenéznie. 
Mostanáig a háború egész ideje alatt, a visszaesések ellenére sikerült 
működésben tartania a birodalom ipari kapacitását. Ám a statisztikákból és 
előrejelzésekből már jó ideje félreérthetetlenül ki lehetett olvasni, hogy a 
Harmadik Birodalom napjai meg vannak számlálva. Amikor a 
szövetségesek egyre mélyebben behatoltak az ország belsejébe, a realista 
Speer volt az egyetlen, aki meg merte mondani Hitlernek az igazságot. ,, A 
háború elveszett" - írta a Führernek 1945. március 15-én. , Ha a háború 
elveszett - vágott vissza Hitler -, akkor a nemzet is megsemmisül". Március 
19-én Hitler iszonyú utasítást tett közzé: meghirdette a felperzselt föld 
stratégiáját. Mindent fel kell robbantani vagy fel kell gyújtani az 
erőműveket, a víz- és gázműveket, a gátakat és zsilipeket, a kikötőket és 
víziutakat, az ipari komplexumokat és az elektromos hálózatot, a kikötőket 
és hidakat, a vasúti gördülő állományt és a közlekedési műtárgyakat, 
minden járművet és raktárat, még az országutakatis. 

Speer hitetlenkedve kihallgatást kért Hitlertől. Külön személyes érdeke is 
fűződött ahhoz, hogy ezt a parancsot visszavonják. Ha Hitlernek sikerül 
megsemmisíteni Németország iparát, kereskedelmét és épületállományát, 
elpusztul Speer számos saját műve is: a hídjai, a széles országútjai, épületei. 
Ez az ember, aki mindenki másnál inkább felelős volt azért, hogy pusztító 
eszközökkel táplálta Hitler totális háborúját, képtelen volt elfogadni ezt a 
totális önpusztítást. De volt egy másik, még lényegesebb megfontolása is. 
Mindegy, hogy mi történik a rezsimmel, mondotta Speer Hitlernek, 

, mindent meg kell tennünk, hogy a nemzet létalapjait, bármilyen primitív 
szinten is, fenntarthassuk... Nincs jogunk, hogy olyan pusztítást vigyünk 
véghez, amely tönkreteszi az emberek életlehetőségét." 

Hitlert azonban nem lehetett meghatni. , Semmi szükség többé, hogy akár 
a legprimitívebb szinten fenntartsuk az alapokat" - felelte. - ,, Ellenkezőleg, 
a legjobb, ha mindent elpusztítunk, és végzünk magunkkal is. Egyetlen 
nemzet sem érdemli meg az életet, ha gyengének bizonyul..." Hitler e 
szavakkal végképp leírta a német népet. ,, Azokért, akik a csata után életben 
maradnak, nem kár - magyarázta Speernek -, mert a jók elesnek" 

Speert iszonyat fogta el. Azok az emberek tehát, akik eddig oly keményen 
harcoltak vezérükért, ezek szerint a semminél is kevesebbet jelentenek a 
Führernek. Speer hosszú éveken át szemet hunyt a nácik működésének 
legbrutálisabb mozzanatai fölött, mert úgy érezte, intellektuálisan felette áll 


mindennek. Most megkésve kimondta a nagy felismerést, amivel hónapok 
óta nem mert szembenézni. , Hitler teljesen őrült - mondta Alfred Jodl 
tábornoknak -, meg kell őt fékezni." 

Március 19. és 23. között egy egész sor , felperzselt föld" parancs indult 
Hitler parancsnokságáról a Gauleiterekhez és a katonai parancsnokokhoz, 
szerte Németországban. Azokat, akik késlekedtek a végrehajtásban, 
felkoncolás fenyegette. Speer haladéktalanul akcióba lépett. Tökéletesen 
tisztában volt vele, hogy azzal, amit tesz, a tulajdon életét teszi kockára, 
mégis nekifogott, hogy meghiúsítsa Hitler tervét. Ebben segítségére volt a 
baráti társasához tartozó néhány magas rangú katonai vezető is. Speer 
telefonon felhívta a gyáriparosokat, elrepült a katonai helyőrségekbe, 
meglátogatta a tartományok vezetőit, és még a legmegátalkodottabb nácikat 
is meggyőzte, hogy ha Hitler terve megvalósul, akkor Németországnak 
örökre befellegzett. 

Ha meggondoljuk, milyen súlyos ügyben indított kampányt a birodalmi 
miniszter, talán frivolnak tűnhet, hogy most itt ült a filharmonikusok 
koncertjén. Csakhogy azoknak a német értékeknek a táján, amelyek 
megóvásáért Speer síkra szállt, előkelő helyen állt a filnharmonikusok 
zenekara. Néhány héttel korábban Dr. Gerhart von Westermann, a zenekar 
igazgatója felkérte a hegedűs Taschnert, Speer egyik kedvencét, hogy járjon 
közben a birodalmi miniszternél a Filharmonikusok fennmaradása 
érdekében. A zenészek elvileg fel voltak mentve a katonai szolgálat alól. 
Ahogy azonban közeledett Berlin ostroma, Westermann egyre jobban félt, 
hogy egy szép napon az egész zenekart behívhatják a Volkssturmba. A 
zenekar ügyei ugyan Josef Goebbels propagandaügyi minisztériumának 
fennhatósága alá tartoztak, von Westermann azonban tudta, hogy ebből az 
irányból nem várhat segítséget. , Segítenie kell - mondta a hegedűs - 
Goebbels elfeledkezett rólunk. Menjen el Speerhez, és kérje a segítségét. Mi 
mind készek vagyunk: a lábai elé borulni." Taschner eleinte hajthatatlannak 
látszott: mindenfajta defetizmus kegyvesztéssel vagy akár börtönnel 
fenyegetett. De végül beleegyezett. 

, Miniszter úr - kezdte Taschner bizonytalanul. - Egy igen kényes 
kérdésről szeretnék beszélni önnel. Remélem, nem fog félreérteni... De 
manapság vannak dolgok, amikről nehéz beszélni... , Speer szúrósan 
ránézett, aztán bátorítólag felszólította, hogy folytassa, és Taschner 
kiteregette előtte, milyen nehéz helyzetben van a zenekar. A birodalmi 


miniszter figyelmesen meghallgatta, aztán azt mondta: Westermannak nem 
kell nyugtalankodnia. Ő már ki gondolt egy tervet, amely nemcsak a 
Volkssturm-szolgálat ami mentesíti a zenészeket. Arra készül, hogy az 
utolsó pillanatban titokban elmenekíti az egész százöt fős zenekart. 

Speer most hozzáfogott, hogy megvalósítsa terve első részét A Beethoven 
Hall színpadán ülő százöt zenész a szokásos frakk helyett sötét öltönyt 
viselt, de ennek az egész közönségből egyedül Speer tudta az okát. A 
frakkokat - a zenekar koncertzongoráival, hárfáival, híres 
Wagner-kürtjeivel és partitúráival együtt - három héttel korábban csendben 
elszállították. Az értékes szállítmány nagy részét a Kulmbach melletti 
Plassenburgban, Berlintől kétszáz negyven mérföldre délre rejtették el, úgy, 
hogy az előrenyomuló amerikaiak útjába kerüljön. 

Speer tervének második része - az emberek mentése - bonyolultabb 
feladatnak bizonyult. A propagandaügyi minisztérium a heves 
légitámadások és az ellenséges hadseregek közelsége ellenére nem adott 
utasítást a zenekar évadának megrövidítésére. A műsortervben a légiriadók 
között is heti három-négy koncert szerepelt egészen április végéig, a 
hivatalos évadzárásig. Ezt megelőzően szó sem lehetett a zenészek 
evakuálásáról. Goebbels kétség kívül dezertálással vádolná a zenészeket. 
Speer viszont szilárdan elhatározta, hogy nyugatra menekíti a zenekart, 
esze ágában sem volt, hogy hagyja őket az oroszok kezére jutni. Terve 
azonban szorosan függött a nyugati szövetségesek előrenyomulásának 
gyorsaságától: arra számított, hogy az angolszászok megelőzik az oroszokat 
Berlinben. 

Speer nem akarta bevárni, amíg a nyugatiak beérnek a városba úgy 
határozott: mihelyt a nyugatiak olyan távolságba érnek, hogy egyetlen 
éjszakai autóbuszúttal elérhetők lesznek, kiadja az evakuálási parancsot. A 
terv kritikus pontját a jel kiadása jelentette. A zenészeknek besötétedés után 
egyszerre kell indulniuk. Ez azt jelenti, hogy közvetlenül a koncert 
befejezése után kell megkezdeni a műveletet. Biztonsági okokból 
gondoskodni kell arról, hogy a távozás híre a lehető legkésőbb 
szivároghasson ki. Speer eredeti ötlettel állt elő, hogyan lehet riadóztatni a 
zenészeket: a karmester a legutolsó pillanatban műsorváltozást fog 
bejelenteni, és a zenekar egy Speer által összeállított válogatást fog előadni. 
Ez lesz a jel a zenészek számára: közvetlenül a koncert után buszkonvoj vár 
rájuk a Beethoven Hall mellett a sötétben. 


Von Westermannak már a kezében volt a műsor, amit Speer a jeladás 
céljából kiválasztott. Amikor Speer kulturális szakértője átnyújtotta von 
Westermannak az anyagot, a karmester nem tudta elrejteni meglepetését. 
, Ön, ugyebár ismeri az utolsó jelenet zenéjét tette fel óvatosan a kérdést 
Speer asszisztensének. - Tudja, ezek az istenek halálát, a Valhalla 
pusztulását, a világ végét festik." Szó sem volt tévedésről. Speer a Berlini 
Filharmonikusok utolsó koncertjére Wagner művét, Az istenek alkonyát 
választotta. 

Ha von Westermann tudta volna, hogy ez a választás egyben utalás Speer 
utolsó, legambiciózusabb tervére! A birodalmi miniszter, ugyanis elszánta 
magát, hogy amit csak tud, megment Németországból, és már tudta, hogy 
ennek egyetlen módja lehetséges. Albert Speer hetek óta azon fáradozott, 
hogy megtalálja a módját, hogyan lehetne megölni Adolf Hitlert. 

x 


A keleti front egész hosszában félelmetes orosz hadak gyűltek össze, de 
távolról sem álltak még készen, hogy megindítsák a támadást Berlin ellen. 
A szovjet parancsnokok bosszankodtak a késedelem miatt. Az Odera 
félelmetes akadály volt, és a tavaszi olvadás késlekedett: a folyót helyenként 
még jég borította. Azon túl ott húzódtak a német védelmi vonalak: a 
bunkerek, aknamezők, harckocsiakadályok, a tüzérségi állások. A németek 
védelme napról napra erősödött, és ez a tény aggasztotta a Vörös Hadsereg 
tábornokait. 

De talán egyikük sem várta olyan türelmetlenül az indulást, mint a 
negyvenöt esztendős Vaszilij Ivanovics Csujkov vezérezredes az elit 8. 
gárdahadsereg parancsnoka, aki Sztálingrád védőjeként óriási tekintélyre 
tett szert a Szovjetunióban. Csujkov a nyugati szövetségeseket vádolta a 
fennakadásért. Amikor a németek decemberben váratlan támadást 
indítottak az Ardennekben, a britek és az amerikaiak azt kérték Sztálintól, 
enyhítse a rájuk nehezedő nyomást azzal, hogy felgyorsítja a Vörös 
Hadsereg támadását keletről. Sztálin engedett a kérésnek, és a tervezettnél 
hamarább indította az orosz offenzívát Lengyelországban. Mint Csujkov 
később elmondta, meg volt győződve: ha az utánpótlási vonalak nem 
nyúltak volna el annyira, és a hadtáp nem lett volna annyira túlhajszolva, 
már februárban lecsaphattak volna Berlinre. Ám a szovjetek olyan gyorsan 
nyomultak előre Lengyelországból, hogy amikor hadseregeik elérték az 
Oderát, azon vették észre magukat, hogy messze megelőzték az utánpótlási 


és hírközlési vonalaikat. A támadás elakadt, mégpedig Csujkov szerint 
azért, mert , szükség volt lőszerre, üzemanyagra és pontonokra az Odera, a 
többi folyó és csatorna leküzdéséhez." 

x 

A németek már csaknem két hónapot nyertek, ezalatt megszervezhették a 
védelmüket. Csujkov komor volt. Minden nap késlekedés egyre súlyosabb 
veszteségeket fog okozni gárdistáinak, ha majd megindul a támadás. 

Mihail Jefimovics Katukov vezérezredes, az 1. gárda harckocsi hadsereg 
parancsnoka is szerette volna már, ha megkezdődik a támadás, de azért 
hálás volt a késlekedésért. Az embereinek szüksége volt a pihenőre, a javító 
alakulatoknak pedig arra, hogy kijavít hassák a páncélosokat. ,, A harckocsik 
jó ötszázhetven kilométert mentek egyhuzamban" - mondta Getman 
tábornoknak, amikor megkapták a parancsot. - , De tudja, Andrej 
Lavrentyevics, a műszerek már több mint kétezer kilométert mutatnak. Az 
embereken pedig nincs kilométeróra, és senki nem tudja, mennyi a 
kopásidejük" 

Getman igazat adott neki. Egy pillanatig sem kételkedett, hogy a németek 
hamarosan összeomlanak, és Berlin elesik, de ő is örült a lehetőségnek, hogy 
átrendezze csapatait. , A háború ábécéje szerint, tábornok elvtárs - mondta 
Katukovnak -, a győzelmet nem a városok elfoglalásával, hanem az ellenség 
szétzúzásával lehet elérni. 1812-ben Napóleon megfeledkezett erről. El is 
vesztette Moszkvát is. Pedig Napóleon nem akármilyen hadvezér volt." 

Jórészt ugyanilyen hangulat uralkodott a front teljes hosszában, a többi 
hadsereg parancsnokságán is. Bár mindenki türelmetlenkedett a késlekedés 
miatt, sietett kihasználni a haladékot, mert mindenki sejtette, milyen gyilkos 
ütközet áll előttük. Zsukov Rokosszovszkij és Konyev marsall dermesztő 
jelentéseket kapott arról, mi várhat rájuk. Felderítésük becslései szerint több 
mint egymillió német készült a védelemre, és mintegy hárommillió civil 
lakos állhatott készen, hogy segítse a harcolókat. Ha ezek a jelentések 
igazak, akkor a németek több mint háromszoros túlerőben lesznek a Vörös 
Hadsereggel szemben. 

Vajon mikor indulhat meg a támadás? Mindeddig a marsallok sem 
tudták, hogy Zsukov hatalmas hadseregcsoportja, az 1. Belorusz Front már 
ki van jelölve a város elfoglalására - de hát még ez is megváltozhatott. 
Ahogy a nyugati fronton az angol-amerikai csapatok arra vártak, hogy 


Cab 4 Ai 


Eisenhower kimondja: , Indulás", ugyanúgy várták a Vörös Hadsereg 


parancsnokai a Legfelső Főparancsnok parancsát. A marsallokat legjobban 
az nyugtalanította, hogy az angol-amerikai csapatok a Rajna leküzdése után 
vészes gyorsasággal törtek előre, és napról napra közeledtek az Elbához - és 
Berlinhez. Ha Moszkva nem adja ki rövid időn belül a támadási parancsot, 
könnyen előfordulhat, hogy a britek és az amerikaiak megelőzik a Vörös 


Hadsereget a városban. De az , Indulás" parancs egyre késlekedett. Mintha 
maga Sztálin is várt volna még valamire. 


IV. AZ ELHATÁROZÁS 


ELSŐ FEJEZET 


A katonai szállító járművek végeláthatatlan oszlopa végiggördült a 
francia város keskeny, poros főutcáján. A dübörgő járművek szakadatlan 
sorban vonultak messzi céljuk felé, a Rajnához és a nyugati frontra. Ezeket 
az oszlopokat senki sem tartóztathatta fel. Mindenütt katonai csendőrök 
posztoltak, hogy biztosítsák a folyamatos forgalmat. A sofőröknek nem is 
akaródzott megállni. Hiszen Reims is csak egy álmos francia kisváros, 
benne a szokásos katedrálissal, meg a szokásos ellenőrző ponttal. Egyikük 
sem tudta, hogy a háború adott pillanatában ez volt talán Európa 
legfontosabb városa. 

E stratégiai fontosságú észak-franciaországi város birtoklásáért 
évszázadokon át súlyos csaták tomboltak. A gótikus katedrális, amely 
fenségesen magasodik a város központja fölé, megszámlálhatatlan támadást 
vészelt át, de az építményt újra meg újra helyreállították. Falai között 
koronáztak meg minden francia királyt I. Clovistól (496) XVI. Lajosig (1774). 
Ebben a háborúban a város és a csodálatos műemlék szerencsésen 
megmenekült. Most a hatalmas kéttornyú katedrális árnyékában egy nagy 
hadvezér főparancsnoksága székelt: Dwight D. Eisenhoweré. 

A SHAEF egy mellékutcában húzódott meg, nem messze a 
vasútállomástól, egy egyszerű, modern, háromemeletes házban. Az 
épületben eredetileg fiútechnikum működött. A jókora négyszögletes vörös 
téglaépület, mely egy belső udvart vett körül, több mint ezerötszáz tanuló 
számára készült. A törzsben dolgozók csak , kis vörös iskolaként" 
emlegették. Alighanem a SHAEF igényei voltak nagyok, és ezért tartották 
az épületet kicsinek: a parancsnokság létszáma 1944 óta csaknem 
megkétszereződött, jelenleg közel ezerkétszáz tiszt és mintegy négyezer 
sorkatona szolgált itt. Végülis a kollégiumban csak a főparancsnok, 
közvetlen törzse és a hozzájuk tartozó osztályok kaptak helyet. A többiek 
más épületekben dolgoztak, Reims legkülönbözőbb pontjain. 

A tábornok, akinek egy irodává átalakított második emeleti tanterem 
jutott, egész álló nap szinte szünet nélkül dolgozott. A fényezett 
tölgyfaparkettás szoba kicsi volt, a berendezése spártai. Az utcára néző 


ablakokon sötétítő függöny lógott. A kényelmet mindössze néhány 
karosszék jelentette. Eisenhower íróasztala a szoba egyik végében egy 
beugróban, az egykori tanári dobogón állt. Az asztalon bőr íróasztalkészlet, 
bőr keretben a tábornok feleségének és fiának az arcképe, mellette 
távbeszélő-kapcsoló és két fekete telefonkészülék az egyik általános 
használatra, a másik közvetlen vonal Washingtonba és Londonba. A 
szobában több hamutartót is elhelyezték, mert a főparancsnok valódi 
láncdohányos volt, aki naponta több mint hatvan cigarettát is elszívott.[18] 
Az asztal mögött ott állt a főparancsnoki zászló, a szemközti sarokban a 
csillagos-sávos lobogó. 

Előző délután Eisenhower villámlátogatásra Párizsba repült, ahol 
sajtókonferenciát tartott. A nagy hír, amit bejelentett, a szövetségesek 
Rajna-menti győzelme volt. A főparancsnok közölte, hogy az ellenség fő 
védelmi vonala a nyugati fronton összeomlott. Eisenhower figyelmeztette a 
tudósítókat: szó sincs arról, hogy befejezettnek nyilvánítaná a háborút, 
mivel a németek , kitartanak és küzdenek, ameddig tudnak", de véleménye 
szerint Németország már legyőzött ellenség". A konferencián burkoltan szó 
esett Berlinről is. Valaki megkérdezte, ki fogja elfoglalni elsőként a fővárost, 
, az oroszok vagy mi!" Eisenhower azt felelte: , a távolság egymagában 
mindkét félnek lehetővé tenné", de gyorsan hozzátette, hogy nem kíván 
jóslásokba bocsátkozni. Az oroszoknak ugyan rövidebb távolságot kell 
megtenniük, viszont velük szemben harcol , a német csapatok zömef . 

Eisenhower a Hotel Raphaelben töltötte az éjszakát. Másnap kora 
hajnalban elhagyta Párizst, és visszarepült Reimsbe. 7:45-kor már az 
irodájában megbeszélést folytatott vezérkari főnökével, Walter Bedell Smith 
altábornaggyal. Smith altábornagy kék bőrmappájában Eisenhowernek 
szánt egész sor távirat lapult, melyek az éjszaka érkeztek. Valamennyin a 
legmagasabb titkossági fokozat jelzése állt: ,, Kizárólag Eisenhower 
tábornoknak". Az egyik távirat Montgomerytől érkezett, aki Eisenhower 
jóváhagyását kérte, hogy folytassa előrenyomulását az Elba és Berlin 
irányába. A legfontosabb távirat azonban Eisenhower elöljárójától, az 
amerikai hadsereg vezérkari főnökétől. George C. Marshall tábornagytól 
érkezett. A véletlen úgy hozta, hogy Marshall és Montgomery rendkívül 
fontos üzenete előző este, két órával egymás után érkezett a SHAEF-hez. 
Ezen a napon, március 28-án, szerdán e két távirat katalizátorként járult 
hozzá, hogy a főparancsnokban kikristályosodjék az a stratégia, amelyet a 


háború befejezéséig követni fog. 

Hónapokkal korábban az Egyesített Vezérkar egyetlen mondatban 
foglalta össze EFisenhowernek mint főparancsnoknak a feladatát: , Hatoljon 
be az európai kontinensre, és együttműködésben a szövetséges nemzetekkel 
hajtson végre hadműveleteket, melyek célja, hogy csapást mérjen 
Németország területére, és szétverje az ország fegyveres erőit." Eisenhower 
mindeddig ragyogóan teljesítette az utasítást. Egyénisége erejének, 
adminisztratív és diplomáciai képességeinek köszönhetően képes volt rá, 
hogy több mint egy tucat ország katonáiból kikovácsolja a világtörténelem 
legfélelmetesebb hadseregét. Kevés más ember lett volna erre képes, úgy, 
hogy működését ilyen minimális rosszindulat kísérje. Ennek ellenére az 
ötvenöt esztendős Eisenhower nemigen illett bele a katonai vezetőről 
alkotott európai elképzelésekbe. A brit tábornokokkal ellentétben például 
nem volt hozzászokva, hogy a politikai kérdéseket a katonai stratégia 
részeként kezelje. Eisenhower, bár kiváló diplomáciai képességekkel 
rendelkezett a kompromisszumok és az engedmények politikája 
tekintetében, a nemzetközi fogalmak szerint politikailag járatlannak 
számított - és erre büszke volt. Az amerikai katonai hagyományok 
szellemében azt tanulta, hogy katonaként Noha ne akarjon fölébe kerekedni 
a civil irányításnak. Egyszóval, ő harcolni és győzni akart, a politikát 
meghagyta az államférfiaknak. 

Eisenhower még most, a háború döntő fordulópontján is megmaradt 
tisztán katonának. Soha nem adott ki egyetlen politikai direktívát sem a 
háború utáni Németországot illetően, mert úgy tekintette, hogy ez az ügy 
nem rá tartozik. , A feladatom az volt mondta később -, hogy minél előbb 
befejezzem a háborút, és amilyen gyorsan csak lehet, verjem szét a német 
hadsereget." 

Eisenhowernek minden oka megvolt rá, hogy elégedett legyen, a dolgok 
menetével: hadseregei huszonegy nap alatt átkeltek a Rajnán, és jóval 
mélyebbre hatoltak már Németország területére, mint azt az eredeti tervek 
előirányozták. Mégis, azok a szalagcímekbe kívánkozó előrenyomulások, 
amelyeket a szabad világ oly izgatottan figyelt, most egy sor bonyolult 
parancsnoki döntés meghozatalára késztették a főparancsnokot. Az a 
tempó, amivel az angol-amerikai támadás haladt, értelmetlenné tett néhány 
hónapokkal korábban megtervezett stratégiai húzást. Eisenhowernek most 
hozzá kellett igazítani a terveit a helyzethez. Ez azt jelentette, hogy meg 


kellett változtatnia és újra meg kellett határoznia egyes hadseregek és 
parancsnokaik szerepét - különösen vonatkozott ez Montgomery 
tábornagyra és hatalmas erejű 21. hadseregcsoportjára. 

Montgomery legutóbbi üzenete úgy hangzott, mint valami harsonajel. Az 
ötvennyolc esztendős tábornagy nem azt kérdezte, hogyan vívja meg az 
ütközetet - azt követelte, hogy kapja meg a jogot a feladat irányítására. 
Montgomery, aki a többi parancsnoknál is hamarabb felfogta a katonai 
helyzet politikai következményeit, úgy látta, hogy Berlin elfoglalása döntő 
jelentőségű fegyvertény, és meg volt győződve, hogy ezt a 21. 
hadseregcsoportnak kell véghez vinnie. Táviratából, amely akár 
Montgomery kezelhetetlenségének a jeleként is felfogható lett volna, 
világosan kiderült, hogy még mindig sarkalatos véleménykülönbség áll 
fenn közte és a főparancsnok között. A tábornagy távirata olyan volt - mint 
Smith tábornok és a SHAEF más munkatársai később tanúsították - 

, mintha egy lónak parazsat dugnak a nyerge alá." 

A döntő különbség Montgomery és Eisenhower katonai 
gondolkodásmódja között abban nyilvánult meg, hogy az egyik az egyszerű 
előrenyomulásra, a másik a teljes frontszélességű stratégiára épült. 
Montgomery és elöljárója, Sir Alan Brooke tábornagy, a brit hadsereg 
vezérkari főnöke, hónapokig amellett agitált, hogy villámgyors csapást kell 
mérni Németország szívére. Alig fejeződött be Párizs felszabadítása, és a 
németek még rendezetlenül menekültek Franciaországból; amikor 
Montgomery már felterjesztette tervét Eisenhowerhez. , Most olyan 
helyzetben vagyunk - írta -, amikor Berlin ellen irányuló egyetlen, valóban 
nagy erejű és lendületes csapással elérhetnénk a német fővárost, és 
befejezhetnénk a németországi háborút." 

Montgomery kilenc tömör pontban foglalta össze elgondolását. Abból 
indult ki, hogy az angol-amerikai erőknek nincs elég szállító és utánpótlási 
kapacitásuk ahhoz, hogy képesek legyenek Németországba benyomuló két 
éket kiszolgálni. Véleménye szerint azonban elég lenne egy is - az övé -, 
feltéve, ha megszorítás nélkül megkap minden utánpótlási kapacitást. A 
többi hadműveletei hajtsák végre a maradék támogatás felhasználásával. 

, Ha kompromisszumos megoldást keresünk, és szétforgácsoljuk az 
utánpótlásunkat, úgy, hogy egyik csapás sem lesz elég erőteljes, akkor azzal 
csak meghosszabbítjuk a háborút." Az időtényező - írta - annyira fontos, 
hogy azonnali döntésre van szükség. 


A terv határozottan fantáziadús és Montgomery szempontjából jól 
időzített volt. Emellett látszólag ellentmondott a tábornagy szokásos 
megközelítési módjának. Sir Frederick Morgan altábornagy, Eisenhower 
vezérkari főnökének helyettese később így írt: , Röviden szólva, 
Montgomery, aki eddig az óvatos ütemű felszabadítást hirdette, most 
egyszerre úgy látta, ha az amerikai hadseregcsoportok rovására megkap 
mindent, akkor rövid időn belül képes legyőzni az ellenséget, bevonulni 
Berlinbe, és véget vetni a háborúnak." 

A terv nyilvánvalóan óriási hazárdjátékot jelentett volna. Ha a két 
hatalmas hadseregcsoport, több mint negyven hadosztály, egyetlen óriási 
északkeleti irányú csapást mér Németországra, lehet, hogy csakugyan gyors 
és döntő győzelmet sikerül kicsikarni - csakhogy lehet a következménye 
teljes és valószínűleg helyrehozhatatlan katasztrófa is. A főparancsnok 
szerint a kockázat nagysága, messze meghaladta a siker valószínűségét, és 
ezt, amilyen tapintatosan csak lehetett, közölte is Montgomerynek küldött 
válaszában. , Bár egyetértek önnel a Berlinre mérendő nagy erejű csapás 
kérdésében - mondta Eisenhower -, nem értek egyet azzal, hogy éppen 
most kéne megindítanunk." Véleménye szerint először meg kell nyitni Le 
Havre és Antwerpen kikötőjét, hogy biztosítani lehessen az utánpótlást egy 
nagy erejű csapáshoz, mélyen Németország belsejébe." Meglévő 
tartalékaink semmiféle átcsoportosítása nem lenne elegendő, hogy 
megfelelő utánpótlást biztosítson egy Berlin elleni csapáshoz." A 
főparancsnok stratégiája szerint széles fronton folytatni kell az 
előrenyomulást Németország területén, át kell kelni a Rajnán, elfoglalni az 
iparosított Ruhr-vidéket, mielőtt megindítanák a támadást a főváros ellen. 

Erre a fordulatra 1944 szeptemberének első hetében került sor. Egy héttel 
később Eisenhower a három hadsereg parancsnokának Montgomerynek, 
Bradleynek és Deversnek - küldött üzenetében tovább finomította a tervét: 
A fő objektum nyilvánvalóan Berlin, de a védelem számára is, ezért az 
ellenség minden valószínűség szerint oda fogja összpontosítani erői zömét. 
Semmi kétségem sincs afelől, hogy minden erőnket és eszközünket egy 
Berlin elleni gyors csapásra kell összpontosítanunk. Stratégiánkat azonban 
össze kell hangolnunk az oroszokkal, így alternatív célpontokat is, el kell 
fontolnunk." 

Az alternatív célpontok Eisenhower szerint széles skálát ölelnek fel: az 
északi német kikötők (, ezek elfoglalása biztosítja a szárnyainak a Berlin 


elleni csapás sikerét"), az olyan fontos ipari és közlekedési csomópontok, 
mint Hannover, Brunswick, Lipcse, Drezda (,,a németek valószínűleg köztes 
állásként tartják őket Berlin fedezésére"); és végül Dél-Németország, a 
Nürnberg-München vonal, amelyet szintén el kell foglalni (, hogy elvágjuk 
az ellenség visszavonulási útvonalait Olaszországból és a Balkánról"). 
Éppen ezért - figyelmeztetett a főparancsnok - , készen kell állnunk a 
következő feladatok közül egy vagy több teljesítésére: 

Északi és középső hadseregcsoportjaink támadást indítanak Berlin felé a 
Ruhr-Hannover-Berlin vagy a Frankfurt-Lipcse-Berlin tengely mentén, vagy 
mindkét irányban. 

Ha az oroszok megelőznek bennünket Berlinben, az északi 
hadseregcsoportok elfoglalják Hannover környékét és a hannoveri 
kikötőket. A középső hadseregcsoport az oroszok előrenyomulásától 
függően elfoglalja a partvidéket vagy az egész Lipcse-Drezda körletet. 

A déli hadseregcsoport minden esetben az Augsburg-München 
körzetet foglalja el. A Nürnberg-Regensburg körzetet a helyzettől és az 
időponttól függően a középső vagy a déli hadseregcsoport foglalja el." 

Eisenhower a következőképpen foglalta össze stratégiai elgondolását: 

, Röviden: az a szándékom, hogy Berlint a legegyenesebb és leggyorsabb 
útvonalon közelítsük meg az amerikai-brit közös csapatokkal, minden 
bevonható erő támogatásával, a kulcsfontosságú központokon át, a 
szárnyakon lévő körzetek elfoglalásával, egyetlen összehangolt, koncentrált 
hadműveletben." De hozzátette: mindezzel várni kell, , az adott pillanatban 
nem lehet meghatározni ezeknek a csapásoknak sem az időpontját sem a 
nagyságát . 

Akár helyes volt a széles fronton való támadás stratégiája, akár nem, 
Eisenhower volt a főparancsnok, és Montgomery kénytelen volt teljesíteni a 
parancsait, de keserű csalódást érzett. A britek szemében Wellington óta ő 
volt a legnépszerűbb katona, és csapatai számára Monty már annak idején 
is élő legendának számított. A britek közül sokan úgy vélték, hogy ő a 
legtapasztaltabb parancsnok az európai hadszíntéren (s ezt maga is így 
gondolta), és az, hogy terve, mely meggyőződése szerint három hónap alatt 
befejezhetné a háborút, elutasításban részesült, mélységesen sértette.[19] Ez 
a stratégiai vita 1944 őszén olyan repedést okozott a két parancsnok 
kapcsolatában, amely soha nem forrott össze teljesen. 

Az azóta eltelt hét hónap alatt Eisenhower nem tért el a széles fronton 


végrehajtott, koordinált támadás elvétől. De Montgomery sem mulasztott el 
egyetlen lehetőséget sem, hogy kifejtse, hogyan, hol és milyen erőkkel 
lehetne megnyerni a háborút. Vezérkari főnöke, Sir Francis de Guingand 
vezérőrnagy később így írt: , Montgomery úgy érzi, jogában áll igénybe 
venni minden összeköttetését, hogy álláspontja felülkerekedjék. Ami azt 
illeti, a végeredmény szinte minden eszközt igazol." Az egyik összeköttetés 
csakugyan nagy hatalom volt: a brit vezérkar főnöke, Brooke tábornagy 
határozatlan és döntésképtelen embernek tartotta Eisenhowert. , Nagyon 
vonzó személyiség - jellemezte egyszer a főparancsnokot -, de stratégiai 
kérdésekben nagyon korlátozott elmef . 

Eisenhower maga is tudott azokról a maró megjegyzésekről, amelyek a 
brit hadügyminisztériumból és Montgomery parancsnokságáról 
kiszivárogtak De a főparancsnok nem adta jelét, hogy a stratégiája ellen 
irányuló suttogó kampány sértené őt. És soha nem ütött vissza. Még amikor 
Brooke és Montgomery azt igyekezett elérni, hogy nevezzenek ki egy 
, szárazföldi parancsnokot", aki afféle szigetelőelem lett volna Eisenhower 
és a hadseregcsoportok között, akkor sem mutatott haragot. Végül azonban, 
miután Omar Bradley kifejezésével élve - hónapokig ült , összeszorított 
fogakkal", egyszer mégis elvesztette az önuralmát. Az esetre a németek 
ardenneki támadása után került sor. 

Minthogy a németek beékelődtek az angol-amerikai frontba, Eisenhower 
kénytelen volt az északi hegynyúlvány körzetében tevékenykedő 
valamennyi csapatát Montgomery parancsnoksága alá helyezni. Ezek 
között volt Bradley vezérezredes 12. hadseregcsoportja, vagyis az amerikai 
1. és a 9. hadsereg is. 

Miután a németeket visszavetették, Montgomery rendkívüli 
sajtókonferenciát hívott össze, amelyen valami olyasmit állított, hogy ő 
egyedül, csaknem puszta kézzel megmentette az amerikaiakat a 
katasztrófától. A tábornagy kifejtette: ő volt az, aki rendet teremtett a 
fronton, visszafordulásra kényszerítette, kitessékelte és felmorzsolta az 
ellenséget. , Ez volt talán a legérdekesebb és legravaszabb csata, amelyet 
valaha is vezettem". , Kihasználtam a brit hadseregcsoport minden 
rendelkezésre álló erejét, és önök tanúi lehettek, hogyan harcoltak a brit 
csapatok az amerikaiak két oldalán, akik keserves fiaskót szenvedtek." 

Montgomery csakugyan két irányból, északról és keletről indította fő 
ellentámadását, és valóban remekül vezette csapatait. Azon a 


sajtókonferencián azonban, Eisenhower szavaival élve , a tábornagy olyan 
benyomást igyekezett kelteni, mintha ő lett volna az amerikaiak 
megmentője." Montgomery elfelejtette megemlíteni, milyen szerepet 
játszott Bradley, Patton és a többi amerikai parancsnok, valamint hogy 
minden brit katona mellett harminc-negyven amerikai vett részt a harcban. 
De ami a legfőbb: nem említette meg azta tényt, hogy minden brit áldozatra 
negyvenhat amerikai jutott.[20] 

A német propaganda gyorsan igyekezett tovább mérgesíteni a helyzetet. 
Az ellenséges rádióadók eltúlzott, eltorzított változatban számoltak be a 
konferenciáról, és adásaikat egyenesen az amerikai vonalak felé 
irányították. Sok amerikai ezekből az eltorzított adásokból szerzett először 
tudomást az incidensről. 

A sajtókonferencia[21] és az azt követő általános idegesség légkörében 
újra felvetődött a szárazföldi parancsnok kinevezésének kérdése, amelyet 
ezúttal aktívan támogatott a brit sajtó is. Bradley felhördült. Kijelentette: ha 
a tábornagyot kinevezik a szárazföldi csapatok parancsnokának, akkor 
lemond a beosztásáról. , A történtek után, ha Montgomeryt kinevezik, 
akkor engem haza kell küldenie" - közölte EFisenhowerral. Patton 
csatlakozott Bradleyhoz. ,, Veled megyek" - mondta. 

Soha azelőtt az angol-amerikai csapatok között nem támadtilyen hasadás. 
Ahogy fokozódott a Montgomery kinevezését szorgalmazó kampány - 
amelyet egyes amerikaiak szerint egyenest Montgomery törzséből szítottak 
- a főparancsnok végképp úgy érezte, hogy a helyzet tarthatatlan. Ugy 
döntött, hogy egyszer s mindenkorra véget vet a civakodásnak. Elhatározta, 
hogy az Egyesített Vezérkar elé viszi az ügyet, és meneszti Montgomeryt. 

Montgomery vezérkari főnöke, de Guingand tábornok, tudomást szerzett 
a fenyegető botrányról, és igyekezett menteni az angol-amerikai egységet. A 
SHAEF-hez repült, és találkozott a főparancsnokkal. ,, Eisenhower mutatott 
nekem egy táviratot, amit éppen el akart küldeni Washingtonba" - 
emlékezett később de Guingand. - , Mélységesen meg voltam döbbenve, 
amikor elolvastam." Bedell Smith tábornok segítségével rábeszélte 
Eisenhowert, hogy halassza el az üzenetet huszonnégy órával. Eisenhower 
csak nagy vonakodva egyezett bele a haladékba. 

Amikor de Guingand visszatért Montgomery parancsnokságára, kertelés 
nélkül a tábornagy elé tárta a tényeket. , Elmondtam Montynak, hogy 
láttam Ike üzenetét, s hogy abban kereken az áll: csvagy Monty vagy én" . 


Montgomery megdöbbent. De Guingand soha nem látta ilyen magányosnak 
és csüggedtnek , Mit gondolsz, Freddy, mit kéne tennem?" - nézett fel a 
vezérkari főnökre. De Guingand már vázlatosan megfogalmazott egy 
üzenetet. Ennek alapján Montgomery írt Eisenhowernek egy nagyon 
katonás táviratot. Ebben világosan közölte, hogy távol áll tőle a 
függelemsértés. , Bármilyen döntést hoz is, Ön száz százalékig számíthat 
rám" - írta, majd így írta alá: ,, Az Ön odaadó alárendeltje, Monty" .[22] 

Így az ügy lezárult - legalábbis egyelőre. Most, 1945. március 28-án, a 
döntés napján Eisenhower reimsi főhadiszállására ismét beszűrődött a régi 
mondóka távoli visszhangja: nem a szárazföldi csapatok parancsnoki 
posztjáról volt szó ezúttal, hanem a régebbi, alapvetőbb nézeteltérésről: az 
egyetlen csapás kontra széles front kérdéséről. Montgomery anélkül, hogy 
megtanácskozta volna a dolgot Eisenhowerral, saját szavai szerint 
, parancsot adott az alárendelt parancsnokoknak a keleti irányú 
hadműveletekre" , és most azt remélte, hogy egyetlen nagy rohammal 
kijuthat az Elbához és Berlinhez, nyilván azzal a szándékkal, hogy 
dicsfénytől övezetten bevonuljon a fővárosba. 

Tény és való: Montgomery azzal, hogy a fő csapást a Ruhrtól Északra 
mérte, az egyeztetett stratégiát követte, vagyis azt az Eisenhowertől 
származó tervet, amelyet az Egyesített Vezérkar januárban Máltán 
jóváhagyott. Amit most Montgomery javasolt, csupán logikai kiterjesztése 
volt a támadásnak, egy olyan hadmozdulat, amely eljuttathatja őt Berlinbe. 
Ha sietett, igyekezete érthető volt, Montgomery, akárcsak Winston 
Churchill és Brooke tábornagy azon a véleményen volt, hogy az idő szalad, 
és ha az angol-amerikai csapatok nem érik el Berlint az oroszok előtt, akkor 
politikailag elveszíthetik a háborút. 

A főparancsnok viszont nem kapott semmiféle olyan politikai direktívát 
washingtoni elöljáróitól, amely választ adott volna erre a brit sürgetésre. És 
bár Eisenhower az Egyesült Haderő parancsnoka volt, a parancsokat az 
Egyesült Államok Hadügyminisztériumától kapta. Mivel pedig 
Washingtonból nem kapott újabb politikai utasítást, a saját célkitűzése sem 
változott: ez pedig Németország legyőzése és fegyveres erőinek 
megsemmisítése. Most viszont úgy látta, hogy az a módszer, amivel ezt a 
célkitűzést a leggyorsabban el lehet érni, gyökeresen más, mint amit 
januárban az Egyesített Vezérkar elé terjesztett terv. 

Eisenhower terve szerint Bradley tábornok 12. hadseregcsoportja középen 


eredetileg csak korlátozott szerepet kapott, és a feladata Montgomery északi 
fő csapásának támogatása lett volna. De hát ki láthatta előre azt a látványos 
sikert, amelyet Bradley hadseregei március eleje óta elértek? 

A hadiszerencse és a briliáns hadvezetés káprázatos eredményeket 
hozott. Az amerikai 1. hadsereg még Montgomery nagy erejű rajnai 
támadása előtt elfoglalta a remageni hidat, és gyorsan átkelt a folyón. 
Délebbre Patton 3. hadserege csaknem akadálytalanul átkelt a Rajnán. 
Azóta Bradley csapatai győzelmet győzelem re halmozva lendületesen 
törnek előre. Sikereik feltüzelték a amerikai közvélemény képzeletét, és 
Bradley most azon van, hogy nagyobb szerepet kapjon a végső 
hadműveletben. Ebben a tekintetben Bradley és tábornokai semmiben sem 
különböztek Montgomerytől: ők is részesülni akartak a háború 
befejezésének - és ha lehet, Berlin elfoglalásának - presztízséből és 
dicsőségéből. 

Eisenhower megígérte, hogy a megfelelő időben nagy erejű támadást indít 
kelet felé, de nem határozta meg, melyik csoport vagy csoportok - mérik a 
végcső csapást. Most, a döntés meghozatala előtt, Eisenhowernek 
mérlegelnie kellett több olyan tényezőt, amelyek befolyásolták a végső 
hadművelet megtervezését. 

Az első az oroszok váratlanul gyors előrenyomulás a az Odera irányába. 
Annak idején, amikor a főparancsnok megtervezte a rajnai erőszakos 
átkelést és Montgomery offenzíváját a Ruhrtól északra, úgy látszott, hogy 
még hónapokba telik, mire az oroszok elérhető közelségbe kerülnek 
Berlinhez. Most azonban a Vörös Hadsereg már alig harmincnyolc 
mérföldre volt Berlintől, miközben a brit és amerikai csapatokat még jó 
kétszáz mérföld választotta el a fővárostól. Vajon mennyire sietnek az 
oroszok az offenzívájuk megindításával? Hol és hogyan szándékoznak 
megindítani a támadást? Középen. Zsukov hadseregcsoportjával, szemből, 
vagy egyidejűleg mindhárom hadseregcsoporttal? Hogyan értékelik a velük 
szemben álló német csapatok erejét, és mennyi idejébe telik a Vörös 
Hadseregnek, hogy áttörje a védelmet? Ha pedig átkelnek az Oderán, 
mennyi időbe telik a szovjeteknek, hogy elérjék és elfoglalják Berlint? A 
főparancsnok nem tudott válaszolni ezekre a kérdésekre, holott döntő 
fontosságúak lettek volna a tervezéshez. 

Az egyszerű igazság az volt, hogy Eisenhower szinte semmit sem tudott a 
Vörös Hadsereg szándékairól. Nem volt folyamatos katonai koordináció az 


angol-amerikai és a szovjet parancsnokok között. De még csak közvetlen 
rádiókapcsolat sem állt fenn a SHAEF és a moszkvai angol-amerikai katonai 
összekötő-misszió között. A két front közötti üzenetváltás a normális 
diplomáciai: csatornákon keresztül folyt - ez a módszer viszont, tekintettel 
az események gyorsaságára, teljességgel alkalmatlannak bizonyult. Bár 
Eisenhower hozzávetőlegesen ismerte az oroszok erejét, fogalma sem volt a 
hadrendjükről. A különböző - többnyire kétes pontosságú[23] - felderítési 
forrásokból összegyűjtött adatokon kívül a SHAEF fő információs forrása az 
oroszok hadmozdulatairól a BBC esti adásainak szovjet kommünikéje volt. 

Egy tény azonban világos volt: a Vörös Hadsereg már csaknem elérte 
Berlint. Vajon ha az oroszok ilyen közel vannak, ajánlatos-e, hogy a 
főparancsnok egyáltalán megkísérelje a főváros bevételét? 

A problémának számos dimenziója volt. Az oroszok már több mint két 
hónapja tartózkodtak az Oderánál, és kisebb, helyi előrenyomulásoktól és 
járőrtevékenységtől eltekintve teljesen megálltak. Utánpótlási és 
kommunikációs vonalaik minden bizonnyal túlságosan megnyúltak, és 
valószínűtlennek látszott, hogy képesek megindítani támadásukat a tavaszi 
olvadás előtt. Ugyanakkor a nyugati hadseregek, amelyek hihetetlen 
sebességgel haladtak előre, egyre mélyebben nyomultak be Németország 
mélyébe. Egyes helyeken naponta több mint harmincöt mérföldet is képesek 
voltak megtenni. A főparancsnoknak, bármi legyen is az oroszok terve, nem 
állt szándékában csökkenteni az ütemet. Tartott azonban attól, hogy 
vetélkedés kezdődik a nyugatiak és az oroszok között Berlinért. Ez nemcsak 
azzal járhatott, hogy a vesztesben sértődöttség alakul ki, hanem azzalis, 
hogy ha a két egymás felé vágtató hadsereg váratlanul egymásnak ütközik, 
a találkozás katasztrofális következményekkel járhat mindkét haderő 
részére. 

Volt egy taktikai probléma is, amely viharfelhőként sötétlett Eisenhower 
gondolatainak horizontján. Az irodája melletti tágas térképteremben ott 
függött egy gondosan megrajzolt felderítési vázlat, amely a felirata szerint a 
s Nemzeti Erődrendszert" ábrázolta. A térkép a Münchentől délre elterülő, 
Bajorország alpesi körzeteire, Nyugat-Ausztriára és Észak-Olaszországra 
kiterjedő, csak nem húszezer négyzetmérföldnyi területet ábrázolta, 
melynek központja Berchtesgaden volt. A hét-kilencezer láb magas, rejtett 
légelhárító ütegekkel teli hegyekkel körülvett közeli Obersalzbergen rejlett 
Hitler hegycsúcsra épült búvóhelye, a , Sasfészek" . 


A térképet ellepték a vörös jelek, melyek mindegyike egy-egy védelmi 
berendezést jelentett. Voltak közöttük élelmiszer-, lőszer-, üzemanyag- és 
vegyianyag-raktárak; rádióállomások és erőművek, csapatösszpontosítási 
körletek, laktanyák és törzsek, cikkcakkos vonallal jelzett megerődített 
körletek, gépfegyveres kiserődtől az erős betonbunkerekig, sőt, még 
bombabiztos föld alatti építmények is. Most nap mint nap újabb jelek 
kerültek a térképre, és bár mindegyik a , meg nem erősítve" jelzéssel volt 
ellátva, a SyHAEF szerint ez a félelmetes hegyi védelmi rendszer jelentette a 
legnagyobb veszélyt az európai háború hátralévő időszakában. A körzetet 
hol Alpesi Erőd, hol Alpenfestung, hol Nemzeti Erődrendszer néven 
emlegették. A felderítés szerint a nácik, élükön Hitlerrel, ebben a hegyi 
citadellában a Wagner-hősökhöz méltó végső harcra készültek. A hegyi 
erőd szinte bevehetetlennek látszott, és a fanatikus védők akár két teljes 
esztendeig kitarthattak benne. De volt még egy hátborzongatóbb eshetőség 
is: a különlegesen kiképzett kommandók, amelyeket Goebbels 
Werwolfoknak nevezett. A feltételezések szerint ezek készen álltak, hogy 
kirontsanak az alpesi erődből, és nagy felfordulást támasszanak a megszálló 
csapatok körében. 

Vajon ez az Alpenfestung csakugyan létezett? A jelek szerint 
Washingtonban a katonai vezetők hittek benne. Az információt 1944 
szeptemberében kezdték gyűjteni róla, amikor az OSS a dél-németországi 
vidékekről készített általános tanulmányában arra a következtetésre jutott, 
hogy a háború végének közeledtével a nácik egyes kormányhivatalokat 
valószínűleg Bajorországba fognak menekíteni. Ettől fogva csak úgy 
özönlöttek a felderítő jelentések és becslések a csapatoktól, a semleges 
országokból, sőt, még Németországon belüli forrásoktól is. A becslések 
többsége mértéktartó volt, de akadtak közöttük csaknem fantasztikusak is. 

1945. február 12-én a Hadügyminisztérium nagy figyelmet keltő felderítő 
jelentést adott ki, amelyben ez állt: , Nem kap kellő súlyt az a 
nagymennyiségű jelentés, amely a náciknak a Bajor Alpokban berendezett 
feltételezett utolsó állására vonatkozik. A náci mítosz, amelyre fontos 
odafigyelni, ha olyan emberekkel van dolgunk, mint Hitler, 
Götterdümmerungot ír elő. Figyelemre méltó már az a tény is, hogy maga 
Berchtesgaden, a főhadiszállás, , Barbarossának a sírja helyén épült, aki a 
német mitológia szerint vissza fog térni a túlvilágról." [24] A feljegyzés 
sürgette, hogy a harcoló csapatok parancsnokait, le egészen hadtest szintig, 


figyelmeztessék a veszélyre. 

Február 16-án szövetséges ügynökök Svájcból meghökkentő jelentést 
küldtek Washingtonba, melyet semleges országok berlini katonai attaséitól 
szereztek. , A nácik minden jel szerint arra készülnek, hogy kétségbeesett 
harcokat vívjanak hegyi fellegvárukban. Az erődítményeket föld alatti 
vasútvonalak kötik össze. Több napra való készletet halmoztak fel a legjobb 
minőségű lőszerekből, és ide gyűjtötték Németország csaknem teljes 
mérgesgáz-készletét. Ha a harc megkezdődik, mindenkit, aki részt vett a 
titkos berendezések építésében, beleértve az életben maradt civileket is, meg 
fognak semmisíteni." 

Bár mind a brit felderítő ügynökségek, mind az OSS óvatos 
nyilatkozatokat bocsátott ki, hogy lehűtse a félelmetes jelentések hatását, a 
következő huszonhét napon a Nemzeti Erődrendszer fantomja egyre 
növekedett. Március 21-re a fenyegető jelzések már érzékeltették hatásukat 
a harcászati gondolkodáson is. Bradley 12. hadseregcsoportjának 
parancsnoksága memorandumot adott ki , A stratégia iránymódosítása" 
címen. Ez kijelentette: a szövetségesek céljai módosultak, elavulttá téve 
egyes terveinket, amelyeket még Normandia előtt dolgoztunk ki.". Az egyik 
ilyen változás: alaposan csökkent Berlin fontossága. , A főváros már nem 
foglal el központi szerepet" - állította a jelentés. - , Minden jel arra vall, 
hogy az ellenség politikai és katonai vezetése már átköltözőben van az 
alsó-bajorországi erődrendszerbe." 

Az ebből adódó veszélyt figyelembe véve Bradley azt javasolta, hogy az 
északi irányú csapás helyett a középső irányba mért csapással hasítsa ketté 
Németországot, ezzel megelőzve a német csapatok visszavonulását déli 
irányba, a Nemzeti Erődrendszerbe. Emellett ez a hadmozdulat , északi 
irány ba tereli az ellenséget, ahol neki lehet szorítani a Balti- és az 
Északi-tengernek." Később, javasolta a memorandum, a 12. hadseregcsoport 
erői déli irányba fordulnak, hogy felszámolják a maradék ellenállást az 
Alpenfestungban. 

A legnyugtalanítóbb elemzés március 25-én érkezett Patch altábornagy 7. 
hadseregének felderítő főnökétől. Ez a hadsereg a front déli szárnyán 
tevékenykedett. Az elemzés szerint nincs kizárva, hogy a németek 
létrehoztak erődjükben egy 200-300 000 fős elit haderőt, túlnyomórészt 
SS-ekből és hegyivadász csapatokból Már érkeznek a készletek az 
erődrendszer körletébe, , hetenként három-öt igen hosszú szerelvénnyel" 


(1945. február 1. óta). A jelentések szerint a szerelvényeken egy új típusú 
löveget is megfigyeltek. Még egy föld alatti repülőgépgyárról is szó volt, 
amely , képes Messerschmitteket előállítani" . 

A SHAEF-hez nap mint nap áramlottak a jelentések. Az elemzések és 
újraelemzések mind ugyanoda vezettek: lehet, hogy az Alpenfestung 
valójában blött, mégsem lehet kizárni a létezését. Egy március 11-ei 
felderítési adatértékelésből világosan kitűnik, mi aggasztotta magát a 
SHAEF-et: , Elméletileg lehetséges, hogy ebben a természeti viszonyoktól 
oltalmazott, és a legmodernebb fegyverekkel védett erődben a 
Németországot vezető erők képesek lesznek a túlélésre és a feltámadás 
megszervezésére. Németország védelmi politikájának fő súlya elsősorban 
az alpesi zóna biztosítására irányul. A jelek szerint folyamatban van jelentős 
számú SS és válogatott egység rendszeres kivonása Ausztriából. 
Megalapozottnak látszik a feltételezés, hogy a náci rezsim egyes különösen 
fontos minisztériumai és személyiségei már áttelepültek az erőd körletébe. 
Göring, Himmler, Hitler állítólag átköltözőben van személyes hegyi 
erődjébe." 

A SHAEF felderítő főnöke, Kenneth W. D. Strong brit vezérőrnagya 
következő megjegyzést tette a vezérkari főnöknek: , Lehet, hogy nincs ott 
olyan erődrendszer, de nekünk meg kell tennünk a megfelelő lépéseket, 
hogy megelőzzük a létrehozását." Bedell Smith egyetértett vele. Véleménye 
szerint , okkal hihetjük, hogy a nácik a szirtek között akarják berendezni 
végső állásukat." 

Ahogy Eisenhower irodájában egyre halmozódtak a SHAEF törzsétől és a 
csapatparancsnokoktól származó megfontolásra méltó nézetek, megérkezett 
a legfontosabb üzenet is, mégpedig a főparancsnok elöljárójától, Marshall 
tábornoktól, attól az embertől, akit Eisenhower szinte mindenki másnál 
többre becsült.[25] 

A legutóbbi hadműveleti jelentésekből úgy látszik, hogy a német 
védelmi rendszer nyugaton kezd megtörni" - jelezte táviratában Marshall. - 
, Ez lehetővé teszi, hogy jelentős számú hadosztállyal széles fronton 
folytassuk a támadást kelet felé. Mi a véleménye arról, hogy az amerikai 
erők gyorsan támadjanak tovább mondjuk, a Nürnberg-Linz vagy a 
Karlsruhe-München tengely mentén? Az elgondolás emögött az, hogy a 
gyors tevékenység megelőzné mindenfajta ellenállási góc kialakulását. Az 
ország hegyes déli vidéke egy ilyen ellenállási körzet helyszíne lehet." 


, Az egyik probléma, amely a német ellenállás összeomlása esetén 
felmerül, a találkozás az oroszokkal. Mi az ön elgondolása a folyamat 
ellenőrzésére és koordinálására, a veszedelmes események elkerülésére? Az 
egyik lehetőség az előre megállapított demarkációs vonal. A jelenleg 
érvényben lévő megállapodások nem megfelelőek, ezért haladéktalanul 
lépéseket kell tenni a kommunikáció és az összeköttetés biztosítására." 

1 Marshall gondosan fogalmazott üzenete végképp megérlelte a 
főparancsnok terveit. Eisenhower, miután mérlegelte a problémákat, 
megtanácskozta a dolgot a törzsével, hetekig vitatkozott a helyzetről régi 
barátjával, West Point-i osztály társával, Bradley tábornokkal, és főképp 
miután megismerkedett elöljárója nézeteivel, végképp formába öntötte a 
stratégiáját, és meghozta elhatározását. 

Ezen a hűvös márciusi délutánon megfogalmazott három táviratot. Az 
első történelmi jelentőségű, példa nélkül álló üzenet volt: Moszkvába ment, 
a szövetséges Katonai Missziónak szóló kísérő üzenettel. A SHAEF 
hadműveletei - írta Eisenhower - egy olyan pontot értek el, amikor , a gyors 
siker érdekében okvetlenül ismernie kell az oroszok terveit" . Ezért azt kérte 
a Missziótól, adják át személyes üzenetét Sztálin marsallnak, és tegyenek 
meg mindent , az alapos válasz érdekében . 

A főparancsnok soha azelőtt nem kommunikált közvetlenül a szovjet 
vezetővel, de az ügy most sürgős volt. Eisenhowernek meg volt a 
felhatalmazása, hogy katonai kérdésekben, az együttműködés ügyében 
közvetlenül kapcsolatba lépjen az oroszokkal, ezért most nem látta 
szükségét, hogy előre konzultáljon az Egyesített Vezérkarral, sem az 
amerikai vagy a brit kormánnyal. Még a főparancsnok helyettese, Sir Arthur 
Tedder, légi tőmarsall sem tudott a lépéséről. De a táviratról másolatot 
készíttetett a számukra is. 

A főparancsnok valamivel három óra után jóváhagyta a Sztálinnak szóló 
távirat fogalmazványát. Négy órára elkészült a kódolás, és a , Sztálin 
marsallnak szóló személyes üzenetet" útjára bocsátották. Az üzenetben a 
tábornok arra kérte a generalisszimuszt, ismertesse meg a terveivel, 
egyúttal a maga részéről feltárta a saját elgondolását. , Közvetlen 
hadműveleteim arra irányulnak - írta, hogy bekerítsem és megsemmisítsem 
a Ruhr-vidéken védekező ellenséget.... Becslésem szerint ez a fázis április 
végére vagy még hamarább befejeződik. Ezt követően az lesz a feladatom, 
hogy az Ön csapataival egyesülve kettévágjam az ellenség maradék erőit. A 


találkozás szempontjából a legelőnyösebb az Erfurt-Lipcse-Drezda tengely 
lehetne. Úgy vélem, ez az a körzet, ahová a legfontosabb német 
kormányhivatalokat visszavonják. Elgondolásom szerint a fő erőkifejtést e 
tengely mentén alkalmazom. Emellett a lehető leggyorsabban egy további 
támadást indítok, az Ön csapataival a Regensburg-Linz körzetben történő 
találkozás hatékonyságának fokozása érdekében, ezzel megakadályozva a 
németek ellenállásának megszilárdulását a dél-németországi 
erődrendszerben. 

Mielőtt végképp meghozom elhatározásomat, fontosnak tartom, hogy 
egyeztessem terveimet az Önökével, mind irányok, mind időpontok szerint. 
Kérem, tudassa velem elgondolását, és hogy mennyire formálódtak ki a 
tervei, hogy kellő összhangba hozzuk terveinket az Önök várható 
tevékenységével. Ugy vélem, ha az a szándékunk, hogy a legrövidebb időn 
belül megsemmisítsük a német hadseregeket, akkor alapvetően fontos, hogy 
összehangoljuk tevékenységünket, és tökéletesítsük az együttműködést 
előrenyomuló csapataink között." 

A következő táviratokat Eisenhower Marshallnak és Montgomerynek 
szánta. Ezeket este hétkor, öt perccel egymást követően adta fel. Eisenhower 
közölte az Egyesült Államok haderejének vezérkari főnökével, hogy felvette 
a kapcsolatot Sztálinnal , abban a kérdésben, hol kell létrejönnie a 
találkozásnak." Rámutatott: , Nézeteim igen közel állnak az Önéihez, bár 
úgy vélem, a legfontosabb a Lipcse-Drezda körzet", mert ez nyújtja , a 
legrövidebb utat a jelenlegi orosz állásokhoz", és , beleesik az utolsó német 
ipari körzet, amely felé a jelentések szerint a Főparancsnokság és a 
minisztériumok áttelepülőben vannak." 

Ami Marshallnak a , Nemzeti Erődrendszerrel" kapcsolatos aggodalmait 
illeti, Eisenhower jelentette, hogy maga is tisztában van azzal, milyen fontos 
, megelőzni az ellenséges szervezett ellenállási körzetek kialakulását" , és 
, mihelyt a körülmények megengedik", haladéktalanul megindítja 
támadását Linz és München irányába. Ami az oroszokkal való koordinációt 
illeti, Fisenhower hozzátette: , nem szükséges kötni magunkat egy bizonyos 
demarkációs vonalhoz", és azzal a javaslattal fog élni, hogy , amikor 
csapatok találkoznak, a másik fél kérésére mindkét fél visszavonja csapatait 
a saját megszállási zónájába." 

Eisenhower harmadik távirata, mely Montgomerynek szólt, 
elkedvetlenítő hírt tartalmazott. , Amint Ön [a Ruhrtól keletre] kezet szorít 


Bradleyvel, az amerikai 9. hadsereg átkerül Bradley alárendeltségébe" - 
közölte a főparancsnok. Bradley azt a feladatot kapja, hogy tisztítsa meg a 
Ruhr-vidéket, majd a fő csapást az Erfurt-Lipcse-Drezda irányban méri, 
hogy találkozzék az oroszokkal." Montgomerynek az Elba felé kell tartania. 
, Lehetséges - írta a főparancsnok -, hogy ezen a ponton az lesz célszerű, ha 
a 9. hadsereg visszakerül az Ön alárendeltségébe, hogy elősegítse a vízi 
akadályon való átkelést". Eisenhower, miután elolvasta a fogalmazványt, 
ceruzával egyetlen utolsó sort tett hozzá: , Ahogy Ön szokta mondani: a 
helyzet kedvezőnek látszik" . 

A főparancsnok tehát tovább finomította eredeti terveit: ahelyett, hogy a 
fő támadást Eszak-Németországon át vezette volna, mint eredetileg 
tervezte, úgy határozott, hogy a csapást egyenest az ország középső része 
felé méri. Az amerikai 9. hadsereg visszakerült Bradley alárendeltségébe, és 
most neki jut a főszerep. Ő indította meg a végső támadást, azzal a céllal, 
hogy juttassa el csapatait, Drezda körzetébe, jó száz mérföldre délre 
Berlintől. 

Bár Eisenhower elfogadta Marshall javaslatainak egy részét, tervezett 
hadmozdulatai hasonlóak voltak ahhoz, amit Bradley ja vas olt , Stratégiai 
irányváltás" című memorandumában. Eisenhower három táviratában 
azonban feltűnően hiányzott valami, egy olyan célpont, amelyet a 
főparancsnok egykor , nyilvánvalóan a fő objektumnak" nevezett. A 
táviratokban nem esett szó Berlinről. 

x 

A belövésektől megrongálódott Brandenburgi Kapu tömbje feketén 
rajzolódott ki a sötétben. Dr. Josef Goebbels közeli villája félig be deszkázott 
ablakából nézte a diadalkaput. Hitler gnómszerű propagandaminisztere 
megvetően hátat fordítva állt látogatóinak, legalábbis így látta az, aki éppen 
beszélt: Hellmuth Reymann altábornagy, Berlin városparancsnoka. A 
tábornok azon fáradozott, hogy végre döntés szülessen abban az ügyben, 
amit a legfontosabbnak tartott: mi legyen a város lakosságával most, a csata 
előestéjén. 

Reymann és vezérkari főnöke, Hans Refior vezérkari ezredes egy 
hónapon belül immár negyedszer találkozott Goebbelsszel. Hitler után most 
a negyvenhét esztendős Goebbels volt a legfontosabb ember Berlinben. 
Nemcsak felvilágosítási és propagandaügyi miniszter volt, hanem Berlin 
Gauleitere is egy személybern, és mint ilyen, ő felelt a civil lakosságot érintő 


minden intézkedésért. A Volkssturm megszervezéséért és kiképzéséért, 
valamint az erődítmények építéséért. Most, amikor a katonai és civil 
hatóságok jogosítványai amúgy sem voltak világosan elkülönítve, Goebbels 
tovább fokozta a zavart. Bár teljesen járatlan volt mind a katonai, mind az 
elöljárósági ügyekben, azt világosan érzékeltette, hogy egyedül ő a felelős 
Berlin védelméért. Ennek következtében Reymann lehetetlen helyzetbe 
került. Sejtelme sem volt, kitől fogja kapni a parancsokat, Hitler 
főhadiszállásától vagy Goebbelstől, de senki nem is igyekezett 
felvilágosítani a helyzetről. 

Az altábornagy minden korábbi találkozón felvetette az evakuáció 
kérdését. Goebbels először azt felelte: szó sem lehet róla. Aztán tájékoztatta 
a tábornokot, hogy létezik egy terv, amelyet , a legmagasabb S5- és rendőri 
hatóságok készítettek elő". Reymann vezérkari főnöke sürgősen utánajárt a 
dolognak, és csakugyan talált egy tervet. ,, Ez a terv egy I:300.000 léptékű 
térképből áll, amelyre az illetékes, egy rendőr százados vörös tintával 
gondosan rávezette a Berlinből nyugat és dél felé vezető kiürítési 
útvonalakat." Az útvonal mentén nem voltak sem közegészségügyi 
állomások, sem élelmiszerellátó pontok, sem szállítóeszközök a betegek és 
járóképtelenek számára." Reymann úgy látta, , a terv szerint az evakuáltak 
csak kézipoggyászt vihetnek magukkal, és húsz-harminc kilométert kell 
gyalog menetelniük a bevagonírozási állomásig, ahonnét Thüringiába, 
Sachsen-Anhaltba és Mecklenburgba szállítják őket. A kiürítés akkor 
kezdődik meg, ha Goebbels megnyomja a gombot. De hogy honnan lesz rá 
vasúti kapacitás, az nincs tisztázva." 

Reymann megpróbálta megvitatni a kérdést Hitlerrel is. Kétszer 
találkozott vele: egyszer a kinevezésekor, majd néhány nappal később, 
amikor meghívták a Führer egyik éjszakai hadműveleti értekezletére. Ezen 
az értekezleten főképp az oderai frontról esett szó, és Reymannak nem volt 
lehetősége, hogy ismertesse a berlini helyzetet. A megbeszélés alatt, amikor 
pillanatnyi szélcsend támadt, sikerült szót váltania Hitlerrel, és sürgette, 
adjon haladéktalanul parancsot, hogy a tíz évesnél kisebb gyermekek 
hagyják el a fővárost. A Reymann megszólalását követő váratlan csendben 
Hitler a tábornok felé fordult, és jegesen megkérdezte: , Mire gondol! 
Pontosan mire gondol!" Majd lassan, minden szót megnyomva annyit 
mondott: , Ebből az életkori csoportból egyetlen gyermek sem hagyja el 
Berlint!" Senki nem mert ellentmondani neki. Hitler ezután gyorsan áttért a 


többi témára. 

Berlin városparancsnokát nem rémítette meg a visszautasítás, és 
Reymann most ugyanezt a kérdést szegezte neki Goebbelsnek. ,, Birodalmi 
miniszter úr - kezdte -, hogyan fogjuk segíteni a lakosságot egy ostrom 
esetén? Hogyan látjuk el élelemmel? Honnan fog érkezni az élelmiszer? A 
polgármesteri hivatal statisztikái szerint a városban pillanatnyilag mintegy 
száztízezer tíz évesnél fiatalabb gyermek él az édesanyjával. Hogyan fogjuk 
ellátni a csecsemőket tejjel?" 

Reymann elhallgatott, várta a választ. Goebbels továbbra is kifelé bámult 
az ablakon. Aztán anélkül, hogy visszafordult volna, odavágta: , Hogyan 
fogjuk élelmezni őket? Be fogjuk terelni a jószágot a környékről, és így 
etetjük őket. Ami pedig a gyerekeket illeti, három hónapra elegendő 
tejkonzervvel rendelkezünk." A tejkonzerv újdonság volt Reymann és 
Refior számára. Ami a jószágokat illeti, ez a terv színtiszta őrültségnek 
hangzott. Ha megkezdődnek a harcok, a tehenek sebezhetőbbek lesznek 
még az embereknél is. Ki tudna legalább fedelet biztosítani számukra! Hová 
akarja Goebbels beterelni az állatokat? Es mivel akarja etetni? 
Haladéktalanul át kell gondolnunk egy evakuálási tervet - szólalt meg 
nagyon komolyan Reymann. - Nem várhatunk tovább. Minden 
elszalasztott nap tovább fokozza későbbi nehézségeinket. E! kell szállítani a 
városból legalább a nőket és a gyermekeket, amíg nem késő." 

Goebbels nem válaszolt. Hosszú csend támadt. Odakint egyre sűrűsödött 
a sötétség. Goebbels hirtelen kinyújtotta a karját, elkapott az ablak mellett 
egy zsinórt, és megrántotta. Nagy zörögve lehullt a sötétítő függöny. 
Goebbels megfordult. Bicegve megkerülte az íróasztalát - születése óta 
bicegett -, körbesántikálta az íróasztalát, felkattintotta az állólámpát, egy 
pillantást vetett az írómappáján heverő órájára, aztán Reymannra nézett. 

, Kedves tábornokom - kezdte szelíden -, hogy mikor válik szükségessé az 
evakuáció - ha egyáltalán szükségessé válik -, azt én fogom eldönteni." 
Aztán dühösen rávicsorgott a tábornokra: , De most nem áll szándékomban, 
mert nem akarom, hogy Berlinben pánik törjön ki miatta. Különben is, 
rengeteg időnk van! Most pedig viszontlátásra, uraim" - bocsátotta el őket. 

Amint Reymann és Refior kilépett az épületből, egy pillanatra megálltak a 
lépcsősoron. A tábornok valahová a messzeségbe nézett, a városon túlra. 
Bár sehol sem szóltak a szirénák, a messzeségben reflektorsugarak 
tapogatták végig az eget. Reymann lassan felhúzta a kesztyűjét. 


,Megoldhatatlan feladattal kell szembenéznünk - jelentette ki. - A sikerre 
semmi remény. Csak a csoda menthet meg bennünket, vagy ha a háború 
még Berlin ostroma előtt véget ér. - Reymann a vezérkari főnökére 
pillantott. - Különben az Isten legyen irgalmas a berliniekhez." 

Valamivel később Reymann a vezetési pontján, a Hohenzollerndammon 
telefonhívást kapott a hadsereg főparancsnokságáról. Ebből értesült, hogy 
őt, Reymannt, a főparancsnok Hitler, valamint Berlin Gauleitere, Goebbels 
doktor mellett még egy harmadik elöljárónak is alárendelték. Intézkedések 
történtek, közölték vele, hogy a berlini védelmi körzet a 
Visztula-hadseregcsoport és parancsnoka, Gotthard Heinrici vezérezredes 
fennhatósága alá kerül. Heinrici nevének hallatán először csillant meg 
Reymann előtt némi remény. Utasította Refiort, hogy a legsürgősebben 
keresse fel a Visztula-hadseregcsoport parancsnokságát. Egyetlen dolog 
volt, ami nyugtalanította. Tudni akarta, hogyan képes Heinrici a szárnyai 
alá venni Berlint, miközben arra készül, hogy feltartóztassa az oroszokat az 
Oderánál. Reymann jól ismerte Heinricit. El tudta képzelni a Giftzwerg 


reakcióját a hír hallatán. 
x 


, Ez abszurdum! - háborgott Heinrici. - Abszurdum!" 

Eberhard Kinzel altábornagy; a Visztula-hadseregcsoport vezérkari 
főnöke, és Hans EHismann vezérkari ezredes, a hadseregcsoport hadműveleti 
osztályának főnöke egymásra pillantott, de nem szólt egyikük sem. Nem 
volt mit mondaniuk. Ez a szó, , abszurdum", a legenyhébb kifejezés volt. Az 
a javaslat, hogy a berlini védelmi körzetet hozzácsatolják Heinrici amúgy is 
súlyos nyomásnak kitett parancsnokságához, egyszerűen képtelenségnek 
tűnt mindkét tiszt számára. El sem tudták képzelni, hogyan volna képes 
Heinrici irányítani vagy akár csak áttekinteni Reymann védelmi 
hadműveleteit. Már maga a távolság is ellene szólt az elgondolásnak. A 
Visztula-hadseregcsoport parancsnoksága több mint ötven mérföldnyíre 
volt Berlintől. Az pedig nyilvánvaló volt: bárkitől származik is a javaslat, 
fogalma sincs azokról a nyomasztó problémákról, amelyekkel Heinricinek 
szembe kell néznie. 

Aznap este, valamivel korábban, az OKH hadműveleti osztályának tisztjei 
óvatosan felvázolták Berlin védelmi tervét Kinzelnek. A tervet voltaképpen 
csak puhatolódzásként vezették elő. Most, ahogy Heinrici, ódivatú 
lábszárvédőjén még a front sarával, róni kezdte a szobát, egykettőre 


világossá tette alárendeltjei számára, hogy ami őt illeti, a terv nem is lesz 
több, mint javaslat. A Visztula-hadseregcsoportnak egyetlen feladata van: 
megállítani az oroszokat az Oderánál. , Ha csak rá nem kényszerítenek, nem 
veszem át a felelősséget Berlinért" - jelentette ki Heinrici. 

Ez nem azt jelentette, hogy nincs tisztában a főváros lakosságának 
szorongatott helyzetével. Berlin csaknem hárommillió lakosa nagyon is 
gyakran foglalkoztatta Heinricit. Gyakran kísértette a gondolat, hogy Berlin 
harctérré változik. Ha valaki, hát ő nagyon jól tudta, mi vár a civil 
lakosságra a tomboló tüzérségi tűzben és az utcai harcok során. Sejtette, 
hogy az oroszok nem ismernek könyörületet, és tudta, hogy a harc hevében 
nem fognak különbséget tenni katona és civil között. Mégis, ebben a 
pillanatban elképzelhetetlennek tartotta, hogy magára vállalja Berlin és civil 
lakossága problémáit. A Visztula-hadseregcsoport volt az egyetlen gát 
Berlin és az oroszok között, és Heinrici - mint mindig - most is elsősorban a 
katonaira gondolt. A háborúhoz szokott, zsémbes Giftzwerg valósággal 
tombolt, ha Hitlerre és Guderianra, az OKH vezérkari főnökére gondolt, 
mert úgy látta, szándékosan áldozzák fel az ő katonái életét. 

, Kapcsolja Guderiant" - fordult Heinrici Kinzelhez. Heinrici, amióta 
átvette a parancsnokságot, állandóan kint tartózkodott a fronton. 
Fáradhatatlanul járta a vezetési pontokat, hogy segítse a 
hadosztályparancsnokokat a stratégia kidolgozásában, meglátogatta a 
peremvonal alegységeit lövészárkaikban és bunkerjeikben. Hamar 
megbizonyosodott, hogy gyanúja alapos: a rendelkezésére álló erők csak 
névleg voltak hadseregek. Riadtan állapította meg, hogy a legtöbb egysége 
alegységtöredékekkel és valaha dicső, de rég szétzúzott hadosztályok 
maradékaival van feltöltve. A csapatok között még nem német egységek is 
akadtak. A Nordland és a Nederland páncélgránátos hadosztályok 
nácibarát norvég és holland önkéntesekből álltak. Az orosz hadifoglyokból 
összehozott alakulat parancsnoka egy kiváló katona, Andrej VIlaszov 
altábornagy, Kijev egykori védője volt. Amikor VIlaszov 1942-ben megadta 
magát, sikerült rávenni, hogy szervezzen meg egy németbarát, 
antisztálinista orosz hadsereget. VIlaszov gyenge harcfegyelmű csapatai 
különösen aggasztották Heinricit. Heinrici páncélos erőinek egy része jó 
állapotban volt, és a parancsnok erősen támaszkodott is rájuk. Az összkép 
azonban nagyon kevéssé volt biztató. A felderítő jelentések szerint az 
oroszok összlétszáma megközelítette a hárommilliót. Heinrici csapatainak 


létszáma, a tőle északra elhelyezkedő, von Manteuffel vezetése alatt álló 3. 
páncéloshadsereg és a déli szektorban berendezkedett. Busse vezette 9. 
hadsereg között, alig volt több százhúszezer főnél, és szinte semmi 
tartalékkal nem rendelkezett. 

Heinricinek aggasztóan kevés harcedzett egység állt a rendelkezésére, 
ráadásul híján volt a felszerelésnek és az utánpótlásnak. Szüksége lett volna 
harckocsikra, rohamlövegekre, híradó berendezésekre, ágyúkra, lőszerre, de 
még puskákra is. Az utánpótlás azonban csekély volt. Eismann ezredes, a 
hadműveleti osztály vezetője megütközve értesült róla, hogy puskák helyett 
utánpótlás gyanánt páncélöklök érkeztek, de eszközönként csupán egyetlen 
lövedékkel. 

, Ez őrület - háborgott Eismann. - Hogyan fognak harcolni ezek az 
emberek, ha kilőtték az egyetlen lövedéküket? Mit vár a Főparancsnokság 
tőlük? Furkósbotnak használják a fegyverüket? De hisz ez 
tömeggyilkosság!" Heinrici egyetértett vele. , A Főparancsnokság úgy 
gondolja, az emberek várják türelemmel, mit hoz a sors. Én erre nem 
vagyok hajlandó." Heinrici minden erejével azon volt, hogy kiegészítse a 
felszerelést és javítsa az utánpótlást, még akkor is, ha egyes cikkek 
egyszerűen eltűntek. 

A legnagyobb hiánya tüzérségi eszközökben mutatkozott. Az oroszok 
már megkezdték a hídverést az Oderán és a folyó mocsaras megközelítési 
útvonalain. A Heinrici parancsnoksága alá vont különleges flottilla úszó 
aknákat bocsátott a folyóra, hogy szétrombolja a pontonokat, de az oroszok 
gyorsan kifogtak rajta: védőhálókat feszítettek ki a folyókon. A hídépítők 
légi bombázásáról szó sem lehetett. A Luftwaffe vezetői tájékoztatták 
Heinricit, hogy sem gépük, sem üzemanyaguk nincs erre a feladatra. A 
legtöbb amit tehetnek, hogy egy-egy gépet adtak felderítésre. Az oroszok 
lázas hídépítő tevékenységét egyetlen eszközzel lehetett volna 
megakadályozni: tüzérséggel. Heinrici azonban ezzel alig rendelkezett. 

A nyomasztó hiány enyhítésére megparancsolta, hogy használják a 
légvédelmi lövegeket tábori ágyúként. Igaz ugyan, hogy így gyengül a 
légvédelem, de Heinrici szerint most így nagyobb hasznát veszik a 
lövegeknek. És csakugyan, ez a húzás enyhített a helyzeten. Manteuffel 3. 
páncélos hadserege egyedül Stettin körzetéből hatszáz légvédelmi löveget 
tudott begyűjteni. Ezeket mindet beton talapzatra kellett állítani, és 
minthogy túl nagyok és esetlenek voltak, nem lehetett járműre szerelni őket, 


azért a rések betömésére így is megfeleltek. Bár csövük fenyegetően 
meredezett állásukból, csak akkor sütötték el őket, ha végképp szükség volt 
rá. A lőszerhiány olyan súlyos volt, hogy Heinrici úgy határozott: azt a 
keveset, ami van, az oroszok támadására tartogatja. , Arra ugyan nincs 
elegendő lövegünk és lövedékünk, hogy megállítsuk az oroszokat - mondta 
törzsének -, de legalább lelassítjuk őket." , A hadseregcsoport olyan volt, 
mint egy nyúl, amelyik megbabonázva nézi a kígyót, amint készül lenyelni 
őt - mondta később. - Képtelen megmozdulni, és csak várja a pillanatot, 
amikor a kígyó egy villámgyors mozdulattal lecsap rá. Heinrici tábornok 
nem volt hajlandó beismerni a tényt, hogy a hadseregcsoport a saját erejéből 
képtelen egyetlen értelmes lépést sem tenni." 

Heinrici egy hete vette áta parancsnokságot, és fáradhatatlanul törte az 
utat a leküzdhetetlennek látszó akadályok tengerében. Akárcsak Moszkva 
alatt, hol dicsérettel, hol ösztökéléssel, hol korholással, hol magasztalással 
azon fáradozott, hogy felélessze csapatában a harci kedvet, ami elősegítheti, 
hogy időt nyerjen, és megóvja minél több katonája életét. Bármit érzett is 
magánemberként, a tisztjeivel és katonáival szemben a legendás 
rettenthetetlen, megtörhetetlen Heinrici maradt, és hírnevéhez méltóan 
harcolt a felső parancsnokság , őrültségeivel és balfogásaival" szemben. 

Dühe főleg Hitler és az OKH vezérkari főnöke, Guderian ellen irányult. 
Március 23-án Busse gyalogsági tábornok, a 9. hadsereg parancsnoka 
kétszer is támadást indított, hogy áttörjön Küstrin elszigetelt védőihez, de 
nem járt sikerrel. Ezt a várost azon a napon zárták körül, amikor Heinrici 
átvette a parancsnokságot Himmlertől. Heinrici előzetesen jóváhagyta 
Busse taktikáját. Úgy gondolta, csak így lehet megelőzni, hogy az oroszok 
megszilárdítsák az állásaikat. Az oroszok azonban sokkal erősebbeknek 
bizonyultak, és mindkét támadás kudarcba fulladt. 

Amikor Heinrici jelentette Guderiannak a támadás kimenetelét, az 
kereken utasította: , Indítsanak még egy támadást." Ez volt Hitler akarata, 
és így Guderiané is. , De hisz ez őrültség - háborgott Heinrici. - Én inkább 
azt javasolnám, hogy a Küstrinben rekedt páncélosok kíséreljék meg a 
kitörést. Ez az egyetlen értelmes megoldás." Március 27-én Busse még 
egyszer ütközetbe vetette csapatait Küstrin alatt. Ez a támadás olyan heves 
volt, hogy egyes páncélos alakulatainak sikerült áttörni a városhoz. Ekkor 
azonban az oroszok tüzérségi tüzet zúdítottak a németekre, és szétzúzták 
őket. A parancsnokságon Heinrici nem kertelt: , Ez a támadás közönséges 


tömegmészárlás volt - mondta. - A 9. hadsereg hihetetlen veszteségeket 
szenvedett, abszolút semmiért." 

Haragja még most, kilenc nappal később sem csillapult. Amíg Guderian 
telefonjára várt, fel-alá járkált a szobában, és egyre azt hajtogatta: , Micsoda 
kudarc." Heinrici elhatározta, bármi történjék is vele, ha Guderian 
jelentkezik, kereken meg fogja vádolni kilencezer ember lemészárlásával. 
Küstrin alatt csaknem egy teljes hadosztály veszett oda. 

A telefon megcsörrent, Kinzel felvette a kagylót. , Zossen az" mondta 
Heinricinek. 

Hans Krebs gyalogsági tábornoknak sima hangja nem az volt, amire 
Heinrici számított. , En Guderiannal akarok beszélni" mondta. De Krebs 
tovább mondta a magáét. Heinrici arca megkeményedett. A törzstisztek 
lesték a parancsnokot, és próbálták ki találni, mi történik. , Mikor?" - 
kérdezte végül Heinrici. Meghallgatta a választ, aztán kurtán csak annyit 
mondott: , Köszönöm" és letette a kagylót. , Guderian már nem a vezérkar 
főnöke - fordult Kinzel és Eismann felé. - Ma délután Hitler felmentette 
Krebs azt mondja, Guderian beteg, de hozzátette, hogy igazából maga sem 
tudja, mi történt." Heinrici dühe egyszeriben elpárolgott. Csak egyetlen 
további észrevételt tett: , Azért ez nem jellemző Guderianra. Még csak el 
sem köszönt" - mondta elgondolkodva. 

x 

Késő estére járt, mire Heinrici törzsének sikerült a részletekből 
összeállítani a teljes képet. Guderian felmentését a Birodalmi Kancellária 
történetének legvadabb jelenete előzte meg. Hitler értekezlete elég 
nyugodtan indult, de bizonyos elfojtott ellenséges indulni is érződött a 
levegőben. Guderian feljegyzést írt a Führernek, amelyben megmagyarázta, 
miért fulladt kudarcba a küstrini támadás. Hitlert nemcsak a Guderian által 
alkalmazott hangnem dühítette, hanem az is, hogy Guderian védelmébe 
vette a 9. hadsereget és személy szerint Busse tábornokot. A Führer Bussét 
tette meg bűnbaknak, és berendelte jelentéstételre. 

Hitler legfőbb katonai tanácsadói szokás szerint mind együtt voltak. 
Guderianon és Bussén kívül jelen volt Keitel, az OKH vezérkari főnökei Jod!l 
az OKH vezetési törzsének főnökei Burgdorf, a Führer szárnysegédje, 
továbbá néhány más főtiszt, a szárnysegédeikkel. Hitler néhány percig 
figyelte az egyik tábornok jelentését a pillanatnyi helyzetről, aztán 
felszólította Bussét, hogy tegyen jelentést. A tábornok gyorsan ismertetni 


kezdte a támadás elgondolását és a résztvevő erőket. Hitler arcán kiült a 
düh. Hirtelen közbevágott: , Miért mondott csődöt a támadás?" - rivallt a 
tábornokfa. Aztán nyomban válaszolt is saját kérdésére: , A kontárságuk 
miatt, a hanyagságuk miatt!" Azzal gyalázkodó szavak áradatát zúdította 
Busséra, Guderianra, az egész vezérkarra. Mind , kontárok". A küstrini 
támadást , megfelelő tüzérségi előkészület nélkül" Indították meg. Aztán 
Guderianhoz fordult: , Ha Bussénak, mint maga állítja, nem volt elég 
lőszere, miért nem adott neki többet?" 

Egy pillanatra csend támadt. Aztán Guderian csendesen beszélni kezdett. 
, Már elmagyaráztam önnek..." De Hitler hadonászva közbevágott: 

, Magyarázkodások! Ürügyek! Ezt mind maguk művelték velem!" - 
üvöltötte. - , Hát jó! Akkor mondják meg, ki hagyott cserben bennünket 
Küstrinnél: a csapatok vagy Busse?" Guderian hirtelen kirobbant: ,, Ez 
képtelenség!" - hadarta. - , Ez képtelenség!" - kiabálta szinte köpködve. 
, Bussét nem lehet vádolni" - harsogta haragtól kivörösödve. - ,, Én 
megmondtam önnek. Ő a parancs szerint járt el! Busse felhasználta az 
összes rendelkezésére álló lőszert! Mindet, ami csak volt!" Guderian hangja 
el-elfúlt a haragtól, a szavakat kereste. , Ki meri azt mondani, hogy a 
csapatok cserben hagytak bennünket? Nézze meg a veszteségeket!" 
üvöltötte. , Nézze meg a veszteségeket! A csapatok megtették a 
kötelességüket! Az önfeláldozásuk őket igazolja!" 

, Vesztettek!" - vágott vissza tombolva Hitler. - ,, Vesztettek!" , Megkérem 
önt" - üvöltötte bíborvörösen, végsőkig feszített hangon Guderian - 
, megkérem önt... ne illesse több váddal sem Bussét, sem a csapatait 

Egyikük sem volt már ura önmagának, de csak nem hagyták abba. A jelen 
lévő tisztek és szárnysegédeik döbbenettől dermedten hallgatták Guderian 
és Hitler félelmetes tomboló szóváltását. Hitler most a vezérkarnak rontott 
neki, , gerincteleneknek7, , hülyéknek", , hájfejeknek" titulálta őket. Ezek az 
emberek , félrevezették" , , megtévesztették", , kijátszották" őt - harsogta. 

, Félrevezették? Megtévesztették? - hördült fel Guderian. - " Félrevezette-e 
Gehlen tábornok felderítő jelentése az oroszok erejéről? , Nem" üvöltötte 
Guderian. , Gehlen egy hülye! - vágott vissza Hitler. , Mi van azzal a 
tizennyolc bekerített hadosztállyal, amelyek még mindig ott vannak a balti 
országokban és Kurlandban? - tajtékzott Guderian. - Ki vezette félre önt 
ezekkel kapcsolatban? És mikor lesz hajlandó végre hátravonni a kurlandi 
hadsereget?" 

Az összecsapás olyan hangos és heves volt, hogy a későbbiekben senki 
sem emlékezett pontosan a vádak sorrendjére.[26] Még Busse, a vita ártatlan 
kiváltója sem volt képes később pontosan fel idézni Heinricinek a 
részleteket. , Szinte megbénultunk" - mondta. - , Egyszerűen nem hittünk a 
szemünknek." 

Elsőként Jodl avatkozott közbe. Elkapta az üvöltöző Guderian karját, és 
könyörögve csitítani próbálta: , Kérem, kérem, csillapodjék!" Azzal 
félrevonszolta Guderiant. Keitel és Burgdorf Hitlert nyugtatgatta, aki 
kimerülten zuhant a székébe. Guderian rémült szárnysegédje, Freytag von 
Loringhoven vezérkari őrnagy, aki meg volt győződve, hogy Guderiant 
letartóztatják, ha azonnal nem sikerül neki kimenteni a szobából, kirohant, 
és behívta Krebs gyalogsági tábornokot, és elmondta, mi történt. Von 
Loringhoven könyörögve kérte Krebst, hívja fel Guderiant, azzal az 
ürüggyel, hogy fontos hírek érkeztek a frontról, és tartsa a kagylónál, amíg a 
tábornok le nem csillapodik. Guderiant nagy nehezen sikerült rábeszélni, 
hogy hagyja el a helyiséget. Krebs számára, aki nagy mestere volt az efféle 
cselszövéseknek, nem jelentett nehézséget, hogy több mint negyed óráig 
elvonja Guderian figyelmét, és ezalatt a vezérkari főnök visszanyerte 
önuralmát. 

A szünet alatt a Führer is lehiggadt. Amikor Guderian visszatért, Hitler 
már úgy vezette tovább a megbeszélést, mintha mi sem történt volna. 
Amikor Guderian belépett, a Führer Keitelt és Guderiant kivéve mindenkit 
kiparancsolt a szobából. Aztán hidegen a következőket mondta: , Guderian 
vezérezredes, az ön fizikai állapota azt követeli, hogy vegyen ki hat hét 
egészségügyi szabadságot". Hitler hangja nem árult semmi érzelmet. 

, Elmegyek" - szólt ekkor Guderian. De Hitler még nem fejezte be. , Kérem, 
várja meg megbeszélés végét". A megbeszélés még órákig eltartott. A végén 
Hitler csaknem őszinte aggodalommal fordult Guderianhoz. , Kérem tegyen 
meg mindent az egészsége visszanyerése érdekében mondta. - Hat hét 
múlva a helyzet rendkívül kritikusan alakulhat, és sürgősen szükségem lesz 
önre. Hova akar utazni?" Ezt Keitel is tudni akarta. Guderian, aki 
gyanakvással fogadta a váratlan aggódást, bölcsen úgy határozott, hogy 
nem árulja el a terveit. Valahogy kimagyarázta magát, és elhagyta a 
Birodalmi Kancellária épületét. Guderian bukott ember lett. Őt, a páncélos 
technika megújítóját, Hitler utolsó nagy nevű tábornokát elcsapták. Vele 
együtt eltűnt a német vezérkarból a józan ítélőképesség maradéka is. 


Másnap, március 29-én, szerdán reggel hatkor Heinrici már jó okkal 
érezte, hogy Guderiannak befellegzett. Éppen az imént vette át a táviratot, 
amely értesítette, hogy Hitler Krebst nevezte ki a vezérkar főnökének. A 
sima modorú Krebs, aki Hitler fanatikus híveinek egyike volt, széles körben 
szívből jövő utálatnak örvendett. Visztula-hadseregcsoport törzsében 
kinevezése, közvetlenül Guderian távozása után, nyomott hangulatot 
keltett. Eismann vezérkari ezredes, a hadműveleti osztály vezetője - egy 
későbbi feljegyzés szerint - így foglalta össze az alaphangot: , Ez az ember, 
azzal az örökös barátságos mosolyával egy faunra emlékeztetett... Világos 
volt, mit várhatunk tőle. Krebs felbötfög néhány magabiztos mondatot, és a 
szituáció újra rózsaszínű lesz. Hitler sokkal nagyobb támogatást fog kapni 
tőle, mint Guderiantól." 

Heinrici nem fűzött megjegyzést a kinevezéshez. Guderian szenvedélyes 
kiállása Busse mellett megmentette a hadseregparancsnokot, és nem lesz 
több öngyilkos támadás Küstrin ellen. Ezért Heinrici hálás volt annak az 
embernek, akivel egyébként sokszor nem értett egyet. Tudta, hogy 
hiányozni fog Guderian, mert régóta ismerte Krebst, és nem sok 
támogatásra számított tőle. Nem lesz többé szókimondó Guderian, aki 
támogatná Heinricit, amikor felmegy Hitlerhez, hogy megvitassa az oderai 
front problémáit. Heinrici április 6. péntekre volt hivatalos a Führerhez, egy 
ünnepélyes alkalomra. 

A kocsi március 29-én, valamivel reggel 9 után fékezett le a 
Visztula-hadseregcsoport parancsnoksága előtt, és a hat láb magas berlini 
vezérkari főnök kiszállt a kocsiból. Az energikus Hans , Teddy" Refior 
izgatottan készült találkozására Heinrici vezérkari főnökével, Kinzel 
tábornokkal. Nagyon bízott benne, hogy a megbeszélés sikeres lesz. Az, 
hogy Berlin védelme Heinrici fennhatósága alá fog kerülni, a lehető legjobb 
megoldásnak látszott. A tagbaszakadt harminckilenc esztendős Refior egész 
nyaláb térképpel és táblázattal lépett be az épületbe. Mint később írta, meg 
volt győződve, hogy bár a berlini helyőrség kicsi, Heinrici , örülni fog, hogy 
erői ennyivel is megnőnek" . 

Az első kétely akkor fogta el, amikor találkozott Kinzel vezérkari 
főnökkel. A tábornok tartózkodóan, bár nem barátságtalanul üdvözölte. 
Refior eddig abban reménykedett, hogy hajdani osztály társa, Eismann 
ezredes is jelen lesz - pár héttel korábban már megvitatták a berlini 
helyzetet -, de most egyedül Kinzel fogadta. A hadseregcsoport vezérkari 


főnöke megviseltnek látszott, csak nem türelmetlenül viselkedett a 
jövevénnyel. Refior Kinzel intésére kiterítette a térképeit és táblázatait, és 
gyorsan nekifogott a tájékoztatónak. Az a tény, hogy Reymannak nem volt 
egyértelműen kijelölt elöljárója, szinte tarthatatlan helyzetet teremtett a 
berlini parancsnokságon - magyarázta. , Amikor kértük az OKH-t, hogy 
kerüljünk közvetlenül az ő fennhatóságuk alá, azt a választ kaptuk, hogy az 
OKH csak a keleti frontért felel. :Maguk - mondták - az OKW alá kell, 
hogy tartozzanak.5 Erre elmentünk az OKW-hoz. Ott azzal fogadtak: 
cMinek jöttek hozzánk? A berlini front kelet felé néz, maguk tehát az OKH 
hatáskörébe tartoznak.: Amíg Refior beszélt, Kinzel áttanulmányozta a 
térképeket és a berlini erők elhelyezkedését. Kinzel hirtelen felpillantott 
Refiorra, és közölte vele Heinrici előző este hozott döntését, hogy nem veszi 
át a főváros védelmének irányítását. Ezután - Refior későbbi feljegyzései 
szerint - Kinzel tett néhány megjegyzést Hitlerre, Goebbelsre és a többi 
bürokratára. , Személyes véleményem, hogy azok a berlini őrültek egyék 
meg maguk a saját főztjüket." 

Refior, akinek lelkesedése elszállt, útban vissza Berlinbe, életében először 
fogta fel, mit jelent a , kitaszított árva" kifejezés. Refior szerette Berlint. 
Annak idején a fővárosban tanult a katonai akadémián itt nősült meg, itt 
nevelte fel két gyermekét. Most úgy érezte, egyre inkább magára marad e 
város védelméber, ahol élete legboldogabb éveit töltötte. A felső vezetésben 
senki nem akadt, aki vállalta volna a legsúlyosabb döntést: a felelősséget 
Berlin védelméért és megóvásáért. 

Heinz Guderian vezérezredesnek nem maradt más tennivalója, mint hogy 
az íróasztalán lévő kevéske személyes holmiját berakja egy kis dobozba. 
Már elköszönt a beosztottaitól, tájékoztatta utódját, Krebset, és most készen 
állt, hogy elhagyja a zosseni parancsnokságot. A tábornok jól őrizte végső 
úti célja titkát. Előbb azonban, úgy tervezte, feleségével elutazik egy 
München környéki szanatóriumba, hogy kezeltesse rendetlenkedő szívét. 
Ezt követően tovább utazik Németország egyetlen békés vidékére: 
Dél-Bajorországba. A vidék központjában katonai kórházak és 
szanatóriumok működtek, ahol visszavonult vagy kegyvesztett tábornokok 
és evakuált államhivatalnokok tengették napjaikat. A tábornok gondosan 
megválasztotta a helyet. Ott fogja kivárni a háború végét a Bajor Alpok 
háborút nem ismerő ege alatt. Guderian, mint az OKH egykori feje, tudta, 
hogy azon a vidéken az égadta világon semmi nem fog történni. 


MÁSODIK FEJEZET 


Március 30. nagypéntek, a húsvéti hétvége első napja. Roosevelt elnök 
rövid pihenőre érkezett a georgiai Warm Springsbe, a Kis Fehér Házba. A 
vasútállomás előtt jókora tömeg gyűlt össze a meleg napsütésben, várva, 
hogy szokás szerint üdvözölhesse az elnököt. Amikor az emberek először 
megpillantották, a megdöbbenés moraja hömpölygött végig a tömegen. 
Rooseveltet a titkosszolgálat emberei a karjukon emelték le a vasúti 
kocsiból. Teste ernyedten lógott az erős karok között. Szó sem volt a 
szokásos derűs integetésről, a kedélyes tréftálkozásról. Sokan úgy látták, 
hogy Roosevelt szinte kómában van, és csak alig van tudomása róla, mi 
történik körülötte. Az emberek döbbenten és nyugtalanul, némán néztek a 
távolodó elnöki limuzin után. 

Moszkvában szokatlanul enyhe volt az idő. John R. Deane vezérőrnagy a 
Mohovaja utcai követségi épület első emeleti lakosztályából elnézte a Kreml 
bizáncias kupoláit és tornyait. Deane, az amerikai katonai misszió vezetője 
és brit társa, Ernest R. Archer tengernagy a két nagykövet, W. Averell 
Harriman és Sir Archibald Clark-Kerr értesítését várta, hogy megtörténtek-e 
a Sztálinnal sorsdöntő találkozó előkészületei. A nagykövetek ezen a 
találkozón szándékoztak átnyújtani Sztálinnak az SCAF 252 jelű táviratot, 
amely egy nappal korábban érkezett Eisenhower tábornoktól (és amelyet az 
Egyesült Államok gyengélkedő elnöke nem látott). 

Londonban Winston Churchill, szájában fityegő szivarral integetett a 
Downing Street 10. előtt összeverődő nézelődőknek aztán kocsiba szállt, 
hogy elinduljon a buckinghamshire-i Cheguersbe, a brit miniszterelnökök 
hétszáz holdas hivatalos rezidenciájára. A miniszterelnök a derűs külső 
ellenére nyugtalan volt és ingerült. A táskájába tett papírok között ott lapult 
a szövetséges főparancsnok Sztálinhoz írott táviratának másolata. A szoros 
együttműködés három esztendeje alatt először fordult elő, hogy a 
miniszterelnök ilyen dühös volt Eisenhowerre. 

A brit reagálás Eisenhower táviratára több mint huszonnégy óráig 
érlelődött. A britek először zavarba jöttek, aztán megdöbbentek, végül 
elfogta őket a düh. Londonban - akárcsak a Washingtonban, az Egyesített 
Vezérkarnál - másodkézből, a , tájékoztatás céljából" kapott másolatokból 


értesültek az üzenetről. Még Sir Arthur Tedder légi főmarsallt, a brit 
főparancsnok helyettesét is meglepetésként érte a dolog. Londonban senki 
nem értesült róla előre. Maga Churchill teljesen kijött a sodrából. A 
miniszterelnök, aki még emlékezett Montgomery március 17-i jelentéséről - 
amelyben jelezte, hogy megindul az Elba felé, onnan pedig , a műúton 
egyenesen Berlinbe" - dühös levelet írt vezérkari főnökének, Sir Hastings 
Ismay tábornoknak. Eisenhower Sztálinhoz küldött üzenete - írta , a jelek 
szerint különbözik Montgomery tervétől, aki az Elbáról beszélt. 
Magyarázatot kérek." Ismay azonban az adott pillanatban nem 
szolgálhatott ilyesmivel. 

Ekkor Montgomery meglepő hírt közölt főnökeivel. Jelentette Brook 
tábornagynak, hogy a nagy erejű amerikai 9. hadsereget visszavezényelték 
Bradley tábornok 12. hadseregcsoportjába, amely ezután a központi csapást 
méri a Lipcse-Drezda irányba. , Úgy gondolom, rettenetes hiba történt" - 
állította Montgomery. 

A briteket több dolog is felháborította. Először is, ennek az információnak 
nem Montgomerytől, hanem Eisenhowertől kellett volna érkeznie. De ami 
még rosszabb, Londonban úgy látták, a főparancsnok túlságosan sok 
hatalmat gyűjt a kezébe. Brit vélemény szerint Eisenhower azzal, hogy 
közvetlenül felvette a kapcsolatot Sztálinnal, nemcsak hogy túllépte a 
hatáskörét, de ráadásul figyelmeztetés nélkül felrúgta a régóta kialakított 
terveket. Bradley csapatait, ahelyett, hogy ezek Montgomery kifejezetten az 
offenzíva céljaira létrehozott 21. hadseregcsoportjával együtt Németország 
északi síkságain át támadnának, átdobta más irányba, hogy ők hajtsák végre 
a háború utolsó támadását a Birodalom szíve felé. Brooke keserűen így 
foglalta össze a brit véleményt: ,, Először is, Fisenhowernek egyszerűen 
nincs joga, hogy közvetlenül felvegye a kapcsolatot Sztálinnal, az 
érintkezésnek az Egyesített Vezérkaron keresztül kell történnie. Másodszor, 
a távirat, amelyet küldött, érthetetlen. Végül pedig, amiről írt, az teljesen 
eltér és alapjaiban különbözik mindattól, amiben korábban 
megállapodtunk." Március 29-én a dühös Brooke, anélkül, hogy konzultált 
volna az ügyben Churchillel, éles tiltakozást küldött Washingtonba. Az 
SCAF 252 körül lassacskán áldatlan, vitriolos vita alakult ki. 

Nagyjából ugyanebben az időben Deane tábornok Moszkvában, miután 
megtette az első lépéseket a Sztálinnal való találkozás érdekében, sürgős 
táviratot küldött Eisenhowernek. Deane , további háttérinformációt" 


igényelt, arra az esetre, ha Sztálin részletesebben meg akarja tárgyalni 
Eisenhower terveit. Deane, aki már hónapok óta eredménytelen 
alkudozásokat folytatott az oroszokkal. Pontosan tudta, mit fog kérni a 
generalisszimusz, és ezt világosan ki is fejtette Eisenhowernek: ,,1. A 
hadseregek jelenlegi felépítését; 2. egy kissé több részletet a hadműveletek 
tervéről; 3. melyik hadsereg vagy hadseregek mérik a csapást a fő, illetve a 
mellékirányokban...; 4. milyen az ellenség feltételezett elhelyezkedése és 
szándéka." A SHAEF gyorsan eleget tett Deane kérésének. Aznap este nyolc 
óra ötvenkor az információ már úton volt Moszkvába. Deane megkapta az 
angol-amerikai hadseregek felépítését és harcrendjét északról délre. A 
részletes információ még aztis tartalmazta, hogy az amerikai 9. hadsereg 
visszakerült Montgomery alárendeltségéből Bradleyébe. 

Ötvenegy perccel később Montgomery jelentkezett a SHAEF-nél. A 
tábornagy természetesen le volt sújtva. Simpson hadseregének elvesztése 
után csapásának ereje meggyengült, és nyilvánvalóvá vált, hogy oda lett 
Berlin dicsőséges bevételének lehetősége. De Montgomery még mindig 
reménykedett, hogy sikerül rábeszélnie Eisenhowert az átalárendelés 
elhalasztására. Montgomery üzenete szokatlanul tapintatos volt. , Úgy 
látom - írta -, hogy ön át akarja alakítani a parancsnoki struktúrát. Ha ön 
csakugyan ezt tervezi, nagyon kérem, ne tegye meg mindaddig, amíg el 
nem érjük az Elbát, mivel egy ilyen lépés nem segítené elő azt a 
nagyszabású előnyomulást, amelyet most kezdünk kifejleszteni." 

Montgomery brit feletteseinek viszont semmi kedvük nem volt viaskodni, 
és ezt az amerikai illetékesek hamarosan meg is tapasztalták. A 
Pentagonban sir Henry Maitland Wilson, az Egyesített Vezérkar brit 
képviselője átadta Marshall tábornoknak Brook tiltakozását. A brit jegyzék 
kifogásolta azt az eljárást, ahogy Eisenhower kapcsolatba lépett Sztálinnal, 
és szemére vetette, hogy a fő parancsnok megváltoztatta a terveket. 
Marshall, akit részint meg leptek, részint aggasztottak a fejlemények, 
sürgősen rádiótáviratot küldött Eisenhowernek. Üzenete jórészt 
szókimondó reagálás volt a brit tiltakozásra. A britek szerint, mondta 
Marshall, folytatni kell a jelenlegi stratégiát, így Montgomery északi 
támadásával megszerezhetők a német kikötők, ami , jórészt lehetetlenné 
tenné a tengeralattjáró-háborút" , ezen kívül felszabadulna Hollandia, 
Dánia, és újra szabaddá válnának a közlekedési útvonalak Svédországgal, 
ami lehetővé tenné a svéd kikötőkben veszteglő mintegy kétmillió tonna 


svéd és norvég áru elszállítását." A brit vezérkar - folytatta Marshall - 
, meg van győződve, hogy a fő csapást az észak-német síkságon kell mérni, 
és ragaszkodni kell! Berlin elfoglalásához." 

Marshall, annak érdekében, hogy elhárítsa az Eisenhowert ért brit kritikát, 
és a lehető leggyorsabban helyreállítsa az amerikai-brit egységet, igyekezett 
megérteni mindkét felet. Ám üzenete utolsó bekezdéséből még így is 
kiérződik a főparancsnok lépése feletti értetlensége és bosszúsága: , Mielőtt 
elküldte volna a SCAF 252-t, mérlegelte-e a britek tengerészeti 
megfontolásait?" Majd üzenetét így fejezte be: , Haladéktalanul várom 
magyarázatát." 

Winston Churchill mindenki másnál erőteljesebben érezte a helyzet 
megoldásának sürgősségét, és a fenyegető káosz veszélyét. A 
miniszterelnök nyugtalansága óráról órára növekedett. Az 
Eisenhower-incidens. olyan pillanatban pattant ki, amikor a kapcsolatok a 
három szövetséges között amúgy sem álltak valami fényesen. Kritikus 
időszak volt ez, és Churchill nagyon egyedül érezte magát. A 
miniszterelnök nem tudta, mennyire beteg Roosevelt, de egy ideje 
tanácstalan volt, és baljós érzések gyötörték. Mint később írta: , Hosszú 
távirataim írása közben úgy éreztem, megbízható barátommal és 
kollégámmal beszélgetek, de ő már nemigen fogta fel, amit mondok. Idegen 
kezek írták a nevében küldött válaszokat. Roosevelt csak arra volt képes, 
hogy általános útmutatást adjon, és jóváhagyja, amit a nevében tettek. 
Közben teltek az értékes hetek." 

Churchillt még jobban aggasztotta a Nyugat és Oroszország politikai 
kapcsolatának gyors romlása. Gyanakvása Sztálin háború utáni politikai 
szándékait illetően Jalta óta egyre erősödött. A szovjet vezető 
szemérmetlenül felrúgta az ott tett ígéreteit, és napról napra élesebben 
kirajzolódott politikájának új, veszedelmes irányvonala. A Szovjetunió 
bekebelezte Kelet-Európát; a Vörös Hadsereg vonalai mögött 
üzemanyaghiány vagy műszaki okok miatt kényszerleszállást végrehajtó 
angol-amerikai bombázókat személyzetükkel együtt fogva tartották; a 
légibázisokat és más létesítményeket, amelyeket Sztálin ígérete szerint az 
amerikai bombázók szabadon használhattak volna, váratlanul lezárták 
előttük; az oroszok, akik szabadon hozzáférhettek a Németország nyugati 
részében felszabadított hadifogolytáborokhoz, hogy katonáikat 
hazatelepíthessék, megtagadták a nyugatiak képviselőinek, hogy 


felkeressék, elszállítsák vagy bármi más módon segítsék a kelet-európai 
táborokban fogva tartott angol-amerikai katonákat. De ami még rosszabb, 
Sztálin azzal a váddal állt elő, hogy , az amerikai táborokban a kiszabadult 
szovjet hadifoglyok méltatlan bánásmódban, törvénytelen üldözésben, sőt, 
verésben részesülnek". Amikor a németek Olaszországban megpróbáltak 
titokban tárgyalásokat kezdeni csapataik kapitulációjáról, az oroszok 
válaszul dühödt jegyzékben reagáltak a szövetségesek , álnokságára", akik 
tárgyalásba kezdtek az ellenséggel , a szovjetek háta mögött, akik a háború 
fő terhét viselik."[27] 

És ekkor jött Eisenhower üzenete Sztálinhoz. Most, amikor a katonai célok 
megválasztása nagy valószínűséggel meghatározta a háború utáni Európa 
jövőjét, Churchill úgy látta, hogy Eisenhower kapcsolatfelvétele a szovjet 
diktátorral veszélyes beavatkozást jelent a globális és politikai stratégiába, 
arra a területre, amely szigorúan Roosevelt és a miniszterelnök hatáskörébe 
tartozott. Churchill szemében Berlinnek döntő politikai jelentősége volt, 
most pedig látnia kellett, hogy Eisenhower nem tesz meg minden 
erőfeszítést a főváros elfoglalására. 

Március 29-én éjfél előtt Churchill titkosított telefonon felhívta 
Eisenhowert, és kérte a főparancsnokot, világítsa meg terveit. A 
miniszterelnök gondosan elkerülte a Sztálinnak szóló üzenet említését. 
Ehelyett nyomatékosan hangsúlyozta Berlin fontosságát, és amellett érvelt, 
hogy Montgomerynek meg kell engedni az északi támadás folytatását. 
Churchill érezte: életbevágóan fontos, hogy a nyugatiak megelőzzék az 
oroszokat a német főváros elfoglalásában. Most, március 30-án, ahogy 
elindult a hatvan-egynéhány mérföldnyire lévő - Cheguersbe, mélységes 
aggodalommal latolgatta Eisenhower válaszát. , Berlin - mondta a 
főparancsnok - nem tartozik a legfontosabb katonai célpontok közé." 

Eisenhowert nyugtalanították a brit tiltakozások A főparancsnokot 
meglepte, milyen hevesen reagál London Montgomery északi támadásának 
átirányítására, de még jobban megdöbbentette a Sztálinnak küldött távirat 
nyomán támadt vihar. A maga részéről semmi okát nem látta a 
tiltakozásnak. Meggyőződése szerint lépése helyes és katonai szempontból 
nélkülözhetetlenül fontos volt, és felbőszítette, hogy a britek kétségbe 
vonták döntése helyességet. A heves vérmérsékletű Eisenhower volt most a 
legdühösebb a szövetségesek között. 

Március 30-án reggel nekifogott, hogy megválaszolja a Washingtonból és 


Londonból érkezett üzeneteket. Először is rövid igazoló választ küldött 
Marshall előző esti táviratára. Megígérte, hogy néhány órán belül részletes 
választ küld, egyelőre egyszerűen annyit közölt elöljárójával, hogy nem 
változtatta meg a terveket, és hogy a brit vádak , teljességgel alaptalanok. 
Tervem révén sokkal gyorsabban és biztosabban fogjuk megszerezni a 
kikötőket és minden mást az északi parton, mint erőinknek azzal a 
szétforgácsolásával, amelyet önhöz írott üzenete sürget." 

Ezután, válaszul a miniszterelnök éjszakai telefonjára, további 
részletekkel szolgált Churchillnek, amelyek megvilágították a 
Montgomerynek adott parancsokat. , Az oroszok szándékait figyelembe 
véve, nagyon is Bradley vezetésével kívánatos egy központi támadás a 
Lipcse-Drezda irányba, mert az xcnagyjából kettévágja és szét zúzza a 
nyugati oldalon lévő maradék ellenséges erők nagy részét: ,, Ha a siker itt 
biztosítva van, Eisenhower további szándéka, hogy akciót indítson , az 
északi kikötők megtisztítására" . Ezekért a feladatokért, mondotta a 
főparancsnok, Montgomery lesz a felelős, és Eisenhower, ha szükségét látja, 
a maga részéről javasolni fogja a tábornagy csapatainak megerősítését. A 
fenti követelmények kielégítése után Eisenhower azt tervezi, hogy Devers 
tábornok 6. hadseregcsoportját megindítja déli irányba az Erőd ellen, azzal a 
feladattal, hogy , akadályozza meg a német védelem megszilárdulását 
délen, és találkozzék az oroszokkal a Duna völgyében." A főparancsnok 
azzal a megjegyzéssel zárta levelét, hogy tervei , rugalmasak, és 
módosíthatók, ha a helyzet váratlan alakulása úgy kívánja." Berlinről nem 
ejtett szót. 

Eisenhower üzenete a miniszterelnökhöz visszafogott hangú és korrekt 
volt, nem érzékeltette a főparancsnok haragját. Annál nyilvánvalóbban 
kiérződött a Marshallhoz intézett, beígért részletes táviratából. Eisenhower 
elmondta az Egyesült Államok hadereje vezérkari főnökének, nem érti, mi 
váltotta ki a britek tiltakozását. 

, Én azt az utasítást kaptam, hogy a katonai együttműködés ügyében 
vegyem fel a kapcsolatot az oroszokkal." Ami a stratégiát illeti, Eisenhower 
ismételten hangoztatta, hogy abban nincs változás. ,, A brit vezérkari főnök 
a múlt nyáron tiltakozott, amikor meg akartam nyitni egy középső támadási 
irányt, mondván, hogy ez felesleges, és erőket von el az északi támadástól. 
Én akkor is hangsúlyoztam, hogy a fő erőkifejtés iránya északon lesz, azzal 
a céllal, hogy elszigetelje a Ruhr-vidéket, de tervem a kezdet kezdetétől, 


már a D-napot megelőzően is tartalmazott egy fő és egy kisegítő irányt, 
mely egyesülve nagy erejű csapást mér kelet felé. Még a felületes szemlélő 
számára is világos, hogy a fő erőkifejtést Lipcse irányába kell mérni, 
melynek körzetében koncentrálódik a maradék német ipari kapacitás 
nagyobb része, és ahová tudomásunk szerint a német minisztériumok 
költöznek" 

Eisenhower, visszautalva Montgomery és Brooke vitájára az egy csapásos 
stratégiát illetően, a következőket írja: , Azt az elvet követve, amelyet 
Brooke tábornagy erőltetett, elhatároztam, hogy az erőket egyetlen fő 
irányba koncentrálom. Ami a tervemet illeti, ez abból áll, hogy az amerikai 
9. hadsereget visszahelyezem Bradley parancsnoksága alá, mivel a 
hadműveleteknek ebben a szakaszában az előrenyomulás a középső 
frontszakaszon történik A tervből tökéletesen kiviláglik, hogy a 9. 
hadsereget később vissza lehet adni, hogy segítse a brit és a kanadai 
csapatokat a teljes partvidék megtisztításában Lübecktől nyugatra. Ezután 
lehetőségünk nyílik egy déli irányú mozdulatra, amivel megelőzzük, hogy a 
nácik elfoglalják a hegyi erődjüket." 

A Nemzeti Erőd, amelyet Eisenhower , hegyi erődnek" nevezett, most 
nyilván egyike lett a legfontosabb katonai célpontoknak, és valóban jobban 
foglalkoztatta, mint Berlin. , Szeretném hangsúlyozni - írta a főparancsnok 
-, hogy maga Berlin már nem különösebben fontos célpont. A város jórészt 
elvesztette jelentőségét a németek számára, és a kormány is arra készül, 
hogy távozzék onnan egy másik körzetbe. Most az a fontos, hogy erőinket 
egyetlen irányba egyesítsük, és ez hamarabb meg fogja hozni Berlin elestét, 
Norvégia felszabadulását, a hajószállítmányok és a svéd kikötők 
megszerzését, mint erőink szétforgácsolása." 

Mire Eisenhower az üzenet végére ért, alig tudta leplezni haragját britek 
ellen. , A miniszterelnök és a vezérkar helytelenítette az cAnvib -t [a 
dél-franciaországi inváziót]" - jelentette ki. - , Helytelenítették azt az 
elgondolásomat, hogy a németeket szét kell verni a Rajnától nyugatra, 
mielőtt nekifogunk a folyón való erőszakos átkelésnek, viszont kitartottak 
amellett, hogy a Frankfurttól északkeletre vezető út csak átszegdelt terepen 
vívott lassú harcokból fog állni. Most a jelek szerint azt akarják, hogy 
mielőtt a németeket teljesen legyőzzük, állítsam le a hadműveletet, 
amelyben sok ezer egység vesz részt. Állítom, hogy magam és tanácsadóim 
nap mint nap, óráról órára gondosan tanulmányozzuk ezeket a kérdéseket, 


és semmi más nem vezérel bennünket, mint a mielőbbi győzelem 
akarása." [28] 

Később, de még ugyanazon a napon, Marshall tábornok és az Egyesített 
Vezérkar megkapta a brit vezérkar előző napi tiltakozásának egy bővített 
változatát. Ez a második üzenet jórészt az első terjedelmesebb kifejtéséből 
állt, de tartalmazott két fontos új mozzanatot is. A britek időközben a 
Moszkvában tartózkodó Archer tengernagytól tudomást szereztek azokról a 
kiegészítő adatokról, amelyeket a SHAEF Deane-nak küldött. A britek 
erőteljesen köve telték, hogy az információt ne adják át az oroszoknak. Ha a 
tárgyalások már megkezdődtek, függesszék fel, amíg az Egyesített Vezérkar 
át nem tekinti a helyzetet. 

Ekkorra azonban már a britek között sem volt meg az egyetértés, 
méghozzá nemcsak Eisenhower üzenetének helyességét illetően, hanem 
abban a kérdésben sem, hogy mely részeit kell meg támadni. A brit 
vezérkar nem mutatta be a tiltakozás szövegét Churchillnek, mielőtt a 
táviratot elküldték Washingtonba. Churchill vádjai pedig különböztek a 
katonai tanácsadók vádjaitól. A miniszterelnök főképp azt helytelenítette, 
hogy , az új Eisenhower-terv eltéríti az előrenyomulás fő irányát Berlintől 
Lipcse és Drezda felé". Ő úgy látja, az új terv a brit csapatokat , úgyszólván 
passzív szerepre kárhoztatja Északon" . De ami még rosszabb, , kizárja 
annak lehetőségét, hogy a britek az amerikaiakkal együtt vonuljanak be 
Berlinbe." 

Berlin, mint mindig, most is minden másnál jobban foglalkoztatta a 
miniszterelnököt. Úgy látta, Eisenhower , valószínűleg téved, amikor úgy 
véli, hogy Berlin lényegében elveszítette katonai és politikai jelentőségét" . 
Bár a kormányhivatalok , nagyrészt átköltöztek délre, nem szabad 
figyelmen kívül hagyni, mit jelent a németek számára Berlin eleste". 
Nyugtalanította az a veszély, hogy a nyugatiak alábecsülik Berlin 
fontosságát, és a várost átengedik az oroszoknak. Kijelentette: , Mindaddig, 
amíg Berlin kitart és romjaiban ellenáll az ostromnak, ami könnyen 
megtörténhet, ébren fogja tartani a németek ellenállását. Ha viszont Berlin 
elesik, szinte minden német feladja a küzdelmet." 

Churchill, bár elvben egyetértett a vezérkar érveivel, úgy érezte, 
belekevertek , számos jelentéktelen, mellékes dolgot is". Rámutatott, hogy 
, Eisenhower és az amerikai vezérkar nagy tiszteletnek örvend, és az 
amerikaiak úgy érezhetik, Eisenhowernek, mint győzedelmes 


főparancsnoknak joga és kötelessége, hogy megpróbálja kikényszeríteni az 
oroszoktól a legjobb találkozási pontot a nyugati és a keleti hadseregek 
között" . Churchill attól tartott: a brit tiltakozás csak , újabb" érveket fog 
szolgáltatni az amerikai vezérkar számára". Arra számított, hogy az 
amerikaiak , keményen visszavágnak" . Így is történt. 

Március 31-én, szombaton, az amerikai vezérkar egyhangú támogatásáról 
biztosította Eisenhowert. Csupán két pontban értettek egyet a britekkel: 
Eisenhowernek részletesen ismertetnie kell terveit az Egyesített Vezérkarral, 
a Deane-nak küldött kiegészítő adatokat pedig vissza kell tartani. Az 
amerikai vezérkar szerint , a németországi csata most olyan stádiumba ért, 
amikor a harcoló csapatok parancsnoka az, aki képes a legjobban megítélni 
azokat az intézkedéseket, amelyek révén a németek hadereje és ellenállása a 
lehető leghamarabb felszámolható. Eisenhower tábornoknak szabad kezet 
kell kapnia, hogy kapcsolatba lépjen a szovjet hadsereg főparancsnokával." 
Az amerikai katonai vezetők számára egyetlen cél létezett, és ez nem 
tartalmazott politikai megfontolásokat. , Az egyetlen célkitűzés - 
mondották - a gyors és teljes győzelem." 

Ám a viszály még távolról sem ért véget. Reimsben a felingerelt 
Eisenhower arra kényszerült, hogy újra meg újra elmagyarázza álláspontját. 
A nap folyamán Marshall utasításainak megfelelően a főparancsnok hosszú 
táviratot küldött az Egyesített Vezérkarnak, amelyben részletesen 
elmagyarázta terveit. Ezután táviratozott Moszkvába, és utasította Deane-t, 
hogy ne továbbítsa Sztálinnak a. SHAEF-től kapott kiegészítő információt. 
Ezt követően újabb üzenetben biztosította Marshallt: , A jövőben azokról a 
politikai tartalmú táviratokról, amelyeket a moszkvai katonai missziónak 
küldök, másolatot kap az Egyesített Vezérkar és a brit vezérkar is." Végül 
sorra került Montgomery mindeddig megválaszolatlan vádja is, amely 
csaknem negyvennyolc órával korábban érkezett. 

Nem csupán a többi üzenet sürgőssége okozta, hogy Eisenhower utoljára 
hagyta Montgomeryt. A két hadvezér közötti kapcsolat annyira feszültté 
vált, hogy Eisenhower most csupán akkor kommunikált a tábornaggyal, ha 
erre elkerülhetetlenül szükség volt. A főparancsnok évekkel később a 
következőképpen magyarázta a dolgot:[29] , Montgomery olyan 
személyeskedő módon bizonygatta, hogy az amerikaiak - különösképpen 
én - nem érdemlik meg a bizalmat, aminek valójában semmi köze nem volt 
a háborúhoz, úgy hogy végül nem voltam hajlandó tovább érintkezni vele." 


A főparancsnok és törzse - benne, érdekes módon, a SHAEF legmagasabb 
beosztású brit tábornokai is - olyan egocentrikus bajkeverőnek tartották 
Montgomeryt, aki a harcmezőn kívül óvatos és lassú. , Monty fehér lovon, 
fején kalappal akart belovagolni Berlinbe - mesélte később John Whiteley 
brit vezérőrnagy, a S]HAEF hadműveleti főnökének helyettese -, de úgy 
éreztük, ha valamit gyorsan kell megtenni, azt jobb, ha nem adjuk neki." Sir 
Frederick Morgan altábornagy, a SHAEF vezérkari főnökének helyettese, 
másképp fogalmazott: , Akkoriban Monty volt az utolsó, akit Ike egy Berlin 
elleni támadásra kiválasztott volna - Montynak legalább hat hónap kellett 
volna a felkészüléshez." Bradleyt más fából faragták. , Bradley - mondta 
Eisenhower a szárnysegédjének - soha nem késlekedett, soha nem állt meg, 
hogy átcsoportosítsa erőit, amikor úgy látta, hogy lehetőség van a 
támadásra." 

Eisenhower haragja, amit a Sztálinnak küldött levéllel kapcsolatos 
bírálatok váltottak ki, hozzáadódott a Montgomery és közte hosszú ideje 
fennálló ellenséges viszonyhoz, és ez világosan kiolvasható a tábornagyhoz 
írott válaszából, melyből csak úgy süt il méltatlankodás. , Ragaszkodnom 
kell ahhoz a döntésemhez, hogy a 9. hadsereget Bradley parancsnoksága alá 
rendelem - írta. - Mint már elmondtam önnek, ezzel együttjár, hogy egy 
későbbi szakaszban, az Elbán túli hadműveletek idején egy másik amerikai 
alakulat kerül majd az ön parancsnoksága alá. Ön bizonyára felfigyelt rá, 
hogy egyik üzenetemben sem említettem Berlint. Ez a város, 
meggyőződésem szerint nem több, mint egy földrajzi pont, és az ilyesmi 
soha nem érdekelt. Az én célom az ellenséges erők szétzúzása." 

Eisenhower javában írta Montgomerynek szóló üzenetét, amelyben 
teljesen világossá tette álláspontját, ugyanekkor Churchill Cheguersben 
történelmi jelentőségű vádló levelet fogalmazott a főparancsnok számára. 
Ez a levél szinte minden tekintetben az ellentéte volt annak, amit 
Eisenhower Montgomerynek írt. Valamivel este hét előtt a miniszterelnök a 
következőket táviratozta a főparancsnoknak: , Ha az ön számítása szerint az 
ellenség helyzete meggyengül, miért nem kel át az Elbán, és miért nem 
nyomul, előre keletre olyan messzire, amennyire csak lehetséges? Ennek 
fontos politikai jelentősége van, mert az orosz hadsereg a jelek szerint 
bizonyosan elfoglalja Bécset, és keresztülvág Ausztrián. Ha mi szándékosan 
nekik hagyjuk Berlint, annak ellenére, hogy egy karnyújtásnyira vagyunk a 
várostól, ez a két esemény még jobban megerősíti amúgy is érezhető 


meggyőződésüket, hogy mindent ők csináltak. 

Továbbá, nem hiszem, hogy Berlin elveszítette katonai, még kevésbé 
politikai jelentőséget. Berlin elestének rendkívüli lélektani hatása lesz a 
németek ellenállására a Birodalom minden részében. Amíg Berlin kitart, a 
németek nagy tömegei kötelességüknek fogják érezni, hogy folytassák a 
harcot. Nem tartom meggyőzőnek azt az elgondolást, hogy Drezda 
elfoglalása és az egyesülés az oroszokkal nagyobb jelentőségű volna. Amíg 
Berlin fölött német zászló lobog, a város lesz Németország legfontosabb 
pontja. 

Éppen ezért minden erőmmel támogatom azt a tervet, amelyik alapján 
átkelünk a Rajnán, mégpedig, hogy az amerikai 9. hadseregnek a 21. 
hadseregcsoporttal együtt kell haladnia az Elbáig és Berlinen túl..." 

Amikor Moszkvában besötétedett, az amerikai és a brit nagykövet, Deane 
és Archer kíséretében, találkozott a szovjetek vezetőivel, és átadták 
Eisenhower üzenetét. A megbeszélés rövid volt. Mint, mint Deane később a 
főparancsnoknak jelentette, , örömmel töltötte el a Németország középső 
részén indított támadás iránya és úgy vélte, , Eisenhower fő erőkifejtése 
nagyon helyesen arra irányul, hogy Németországot kettévágja" . Egyetértett 
azzalis, hogy a németek utolsó védőbástyája valószínűleg Csehszlovákia 
északi részén és Bajorországban lesz. Sztálin, miközben helyeselte az 
angol-amerikai stratégiát, diplomatikusan hallgatott a sajátjáról. A szovjet 
tervek végső összehangolására várni kell - mondta Sztálin -, amíg még 
egyszer konzultál vezérkarával. A találkozó befejezéseként megígérte, hogy 
huszonnégy órán belül válaszol Eisenhower üzenetére. 

Alighogy a látogatók távoztak, Sztálin felhívta Zsukov és Konyev 
marsallt. Tömören beszélt, de parancsa világos volt: a két parancsnok 
másnap, húsvét vasárnapján sürgős megbeszélésre haladéktalanul repüljön 
Moszkvába. Sztálin nem magyarázta meg parancsa okát, de titokban biztos 
volt, hogy a nyugati szövetségesek hazudnak, és Eisenhower azt tervezi, 
megelőzi a Vörös Hadsereget Berlinben. 


HARMADIK FEJEZET 


Az ezer mérföldes repülőút a keleti frontról Moszkvába hosszú volt és 
fárasztó. Georgij Zsukov marsall elcsigázottan dőlt hátra az ülésen, ahogy a 


terepszínű parancsnoki kocsi felzötyögött a kockakővel burkolt dombra, és 
kigördült a hatalmas Vörös térre. A kocsi elsuhant a sokkupolás, tortadíszes 
Vaszilij Blazsennij székesegyház mellett, balra fordult, és behajtott a Kreml 
erődfalának nyugati kapuján. Közvetlenül Zsukov mögött egy másik 
parancsnoki kocsiban Ivan Konyev marsall érkezett. A kaput őrző 
Szpasszkaja torony óráján az arany mutatók pár perc híján délután ötöt 
mutattak 

A két parancsnoki kocsi áthaladt a széljárta belső udvarokon, a 
freskódíszes paloták, aranykupolás katedrálisok és sárga homlokzatú, 
masszív kormányzati épületek között, és a hajdani orosz cárok székhelye, a 
Kreml épületegyüttesének központja felé tartott. A Nagy Ivánnak nevezett 
monumentális, tizenhetedik századi fehér téglatorony mellett a kocsik 
lelassítottak, elhagytak néhány ősi ágyút, és megálltak egy hosszú, 
háromemeletes homoksárga épület előtt. Néhány pillanattal később a két jól 
szabott sötétszürke egyenruhás férfi, súlyos arany váll-lapján a szovjet 
marsallok egy hüvelyknyi csillagával, belépett a liftbe, amely felvitte őket 
Sztálin második emeleti irodájába. Abban a pár percben, amíg 
szárnysegédekkel és kísérő tisztekkel körülvéve odaértek, a két katona 
szívélyesen elbeszélgetett egymással. Felületes szemlelő jó barátoknak 
nézhette volna őket. Valójában ádáz vetélytársak voltak. 

Zsukov is, Konyev is elérte pályafutása lehetséges csúcsát. Mindkettő 
kemény, pragmatikus maximalista volt, és a tisztikarban a legnagyobb 
dicsőségnek és egyben hatalmas felelősségnek számított az ő kezük alatt 
szolgálni. A zömök, köpcös, nyájasnak látszó Zsukov volt az ismertebb 
kettejük közül, a nagyközönség és a sorkatonaság egyaránt a Szovjetunió 
legnagyobb katonájaként bálványozta őt. A tiszti állományban azonban 
akadtak, akik szörnyetegnek tartották. 

Zsukov a cári időkben a dragonyosoknál közlegényként kezdte hivatásos 
pályafutását. Amikor 1917-ben kitört a forradalom, csatlakozott a 
forradalmárokhoz. A szovjet lovasság kötelékében harcolt a bolsevikellenes 
csapatokkal, és olyan bátorságot és kíméletlenséget tanúsított, hogy a 
polgárháború utáni Vörös Hadseregben tiszti rendfokozatot kapott. Bár 
ragyogó képzelőtehetséggel és természetes parancsnoki vénával 
rendelkezett, előfordulhatott volna, hogy viszonylag ismeretlen tiszt marad, 
ha a harmincas években , Sztálin nem hajt végre brutális tisztogatást a 
Vörös Hadsereg tábornokai között. A tisztogatások áldozatai többségükben 


a forradalom veteránjai lettek, Zsukov azonban, talán azért, mert inkább 
volt katona, mint pártember, megmenekült. A régi gárda könyörtelen 
félreállítása felgyorsította előmenetelét. 1941-re elérte a Szovjetunió 
legmagasabb katonai beosztását: ő lett a Szovjetunió haderejének vezérkari 
főnöke. 

Zsukovot a , katonák katonájaként" ismerték. Talán mert valamikor maga 
is sorkatonaként kezdte, az a hír járta róla, hogy együtt érez a legénységgel. 
Úgy vélte, amíg a csapatok jól harcolnak, a háborús zsákmányszerzés a 
megérdemelt jutalmuk. A tisztjeitől azonban könyörtelen fegyelmet 
követelt. A magasabb parancsnokok közül azokat, akik nem ütötték meg a 
mértéket, nem egyszer a helyszínen leváltotta, és utóbb keményen 
megbüntette a hibájukért. A büntetés általában kétféle lehetett: a tisztet 
vagy büntetőzászlóaljba küldték, vagy a frontvonal legveszélyesebb 
szakaszára vezényelték, közkatonaként. A tiszt néha választási lehetőséget 
kapott. 

1944-ben a lengyelországi hadjárat során Zsukov Konsztantyin 
Rokosszovszkij marsall és Pavel Batov vezérezredes, a 65. hadsereg 
parancsnoka társaságában figyelte a csapatok előrenyomulását. Zsukov, aki 
látcsövön keresztül követte az eseményeket, hirtelen, odakiáltott Batovnak: 
A hadtestparancsnokot és a 44. lövészhadosztály parancsnokát 
büntetőzászlóaljba! " Rokosszovszkij és Batov azonnal könyörögni kezdett, 
hogy megmentsék a két tábornokot. Rokosszovszkijnak sikerült 
megmenteni a hadtestparancsnokot. A másik tiszt esetében Zsukov 
hajthatatlannak bizonyult. A tábornokot haladéktalanul lefokozták, a 
frontra küldték, és rábízták egy öngyilkos roham vezetését, amelynek 
csaknem az első perceiben el is esett. Ezt követően Zsukov a Szovjetunió 
legmagasabb katonai kitüntetésére, a Szovjetunió Hőse arany csillagára 
terjesztette fel az elesettet. 

Maga Zsukov, akárcsak fő vetélytársa, Konyev, háromszor kapta meg a 
Szovjetunió Hőse kitüntetést. A kitüntetések csak úgy záporoztak mindkét 
marsallra, de míg Zsukov hírnevétől visszhangzott az ország, Konyev 
gyakorlatilag ismeretlen maradt, és ez a névtelenség fájt neki. 

Konyev magas, durván faragott, életerős férfi volt, akinek tekintetében 
ravasz fény csillogott. Negyvennyolc esztendős volt, egy esztendővel 
fiatalabb mint Zsukov, és a két férfi pályafutása bizonyos tekintetben 
párhuzamosan futott. Konyev is harcolt a cárért, majd ő is átállt a 


forradalmárokhoz, és tovább szolgált a szovjet csapatoknál. Volt azonban 
egy különbség köztük, és ez a különbség az olyan emberek szemében, mint 
Zsukov, fontosnak számított. Konyev politikai komisszárként került a 
Vörös Hadseregbe, és bár 1926-ban áttért a parancsnoki vonalra, és 
szabályos tiszt lett, a többi katona szemében pályáján örökre folt maradt. A 
hadseregben mindig is szívből utálták a politikai tiszteket, akik akkora 
hatalommal voltak felruházva, hogy a parancsnok egyetlen parancsot sem 
adhatott ki a rangidős komisszár ellenjegyzése nélkül. Zsukov lojális 
párttag létére soha nem tartotta az egykori komisszárokat igazi hivatásos 
katonáknak. Állandó bosszúságot jelentett számára, hogy a háború előtti 
esztendőkben ő és Konyev ugyanazokon a hadszíntereken tevékenykedett, 
és nagyjából vele azonos ütemben haladt előre a ranglétrán. Sztálin, aki 
mindkettejüket személyesen választotta ki magának a harmincas évek fiatal 
tábornokai közül, tisztában volt kettejük rivalizálásával, ravaszul ki is 
használta azt, és nemegyszer kijátszotta kettejüket egymás ellen. 

Konyevet, goromba, szókimondó modora ellenére katonai körökben 
általában okosabbnak és műveltebbnek tartották Zsukovnál. 
Szenvedélyesen szeretett olvasni, a parancsnokságon mindig tartott egy kis 
könyvtárat, és olykor-olykor egy-egy Turgenyev vagy Puskin-idézettel lepte 
meg munkatársait. A legénységi állomány kemény fegyelmezőnek ismerte 
őt is. Zsukovval ellentétben azonban megértőbben bánt a tisztjeivel, és 
haragját megtartotta az ellenségnek. A harctéren barbár dolgokat tudott 
művelni. A dnyeperi csata egyik szakaszában, amikor csapatai bekerítettek 
több német hadosztályt. Konyev azonnal megadást követelt tőlük. Amikor a 
németek ezt visszautasították, Konyev rájuk eresztette kardforgató 
kozákjait. Megengedtük kozákjainknak, hogy üssék-vágják, őket, 
kényük-kedvük szerint - mondta 1944-ben Milovan Gyilasznak, a moszkvai 
jugoszláv katonai misszió vezetőjének. - Ők pedig lekaszabolták a karját 
annak, aki megadásra feltartotta a kezét." Ebben a tekintetben Zsukov és 
Konyev közt nem volt véleménykülönbség: nem tudták megbocsátani a 
nácik atrocitásait. A németek egyiküktől sem várhattak kegyelmet vagy 
könyörületet. 

Most, amint a két marsall végigvonult a második emeleten Sztálin irodája 
felé, mindketten okkal sejtették, hogy a megvitatandó kérdés Berlin lesz. Az 
ideiglenes tervek szerint a város bevétele Zsukov középen elhelyezkedő 1. 
Belorusz Frontjára várt. Rokosszovszkij 2. Belorusz Frontja északról, 


Konyev 1. Ukrán Frontja délről segíti a támadást. De Zsukov el volt szánva, 
hogy egymaga veszi be Berlint. Esze ágában sem volt segítséget kérni, 
különösen nem Konyevtől. Ám Konyevet ugyancsak foglalkoztatta a város. 
Zsukov csapatai könnyen elakadhatnak a terep nehézségei miatt, különösen 
az Odera nyugati partjának közvetlen közelében. Ha ez megtörténik, 
gondolta Konyev, esélyt kap rá, hogy elorozza Zsukovtól a pálmát. Fejben 
még az akció vázlatátis kidolgozta. Természetesen minden Sztálinon múlik, 
de Konyev mohón áhította, hogy fölébe kerekedjék Zsukovnak, és 
megszerezze a rég áhított dicsőséget. Biztos volt benne, hogy ha a 
jószerencse úgy hozza, meg tudja előzni riválisát Berlinben. 

A vörös kárpitbevonatú folyosó közepén a kísérő tisztek betessékelték 
Zsukovot és Konyevet egy tárgyalóhelyiségbe. Az asztal fölött két súlyos 
kristálycsillár szórta a fényt. Az egyik sarokban ferdén egy kis íróasztal és 
egy bőr karosszék állt, mellette a falon nagy Lenin-kép függött. Az 
ablakokon sötétítő függöny. A helyiségben nem volt egyetlen zászló vagy 
más jelvény sem, de ott díszelgett azonos keretben Oroszország két 
leghíresebb hadvezérének képmása. Az egyik metszet II. Katalin ragyogó 
tábornagyát, Alekszandr Szuvorovot, a másik azt a Mihail Kutuzovot 
ábrázolta, aki 1812-ben szétzúzta Napóleon seregeit. A helyiség végében 
kétszárnyú ajtó vezetett Sztálin irodájába. 

A két marsall számára nem volt ismeretlen ez a hely. Amikor 1941-ben 
Zsukov lett a vezérkar főnöke, itt dolgozott a hallban; emellett mindkét férfi 
sokszor találkozott már Sztálinnal. Ez a megbeszélés azonban nem holmi 
magánbeszélgetésnek ígérkezett. Alig pár perccel azután, hogy a két marsall 
belépett a helyiségbe, megjelent az a hét férfi, akik a háború alatt Sztálin 
után a Szovjetunió legfontosabb személyei voltak: az Állami Védelmi 
Bizottság tagjai, amely a szovjet hadigépezet leghatalmasabb döntéshozó 
testülete volt. 

A szovjet vezetők minden formalitás és rangtisztelet nélkül töltötték meg 
a termet. Ott volt Vjacseszlav Molotov, a bizottság elnökhelyettese, 
Lavrentyij Berija, az: NKVD kövérkés, rövidlátó vezetője, Oroszország egyik 
legrettegettebb alakja, Georgij Malenkov, a Kommunista Párt Központi 
Bizottsága korpulens titkára és a hadiellátás vezetője, Anasztasz Mikojan, az 
iparral kapcsolatos ügyek keskeny arcú, karvalyorrú koordinátora, Nyikolaj 
Bulganyin vezérezredes, a Legfelsőbb Főhadiszállás elegáns, 
kecskeszakállas képviselője, a flegmatikus, bajszos Lazar Kaganovics, 


szállítási szakértő, a bizottság egyetlen zsidó tagja, valamint Nyikolaj 
Voznyeszenszkij, gazdasági tervező. A katonaságot A. A. Antonov 
tábornok, vezérkari főnök és Styemenko tábornok a vezérkar hadműveleti 
főnöke képviselte. Amint a legfelső szovjet vezetők elfoglalták helyüket, 
kinyílt a generalisszimusz irodájának ajtaja, és belépett az alacsony, köpcös 
Sztálin. 

Egyszerű mustárszín egyenruhát viselt, váll-lapok és rangjelzés nélkül. 
Széles vörös lampasszal díszített nadrágja szárát térdig érő puha fekete 
csizmájába tűrve viselte. Zubbonyának bal zsebe fölött egyetlen kitüntetést 
viselt: a Szovjetunió Hőse vörös szalagon függő arany csillagát. Foga között 
egyik kedvenc pipája, egy brit Dunhill. Nem sok időt fecsérelt a 
formalitásokra. Konyev visszaemlékezése szerint alighogy üdvözölték 
egymást, Sztálin beszélni kezdett.[30] 

Először feltett Zsukovnak és Konyevnek néhány kérdést arról, mi a 
helyzet a fronton, aztán sietve rátért a lényegre. Halk, jellegzetes grúzos 
akcentusával hatásosan bejelentette: , Drágalátos szövetségeseink 
(szojuznyicski) a Vörös Hadsereget megelőzve el akarják foglalni Berlint." 

Itt egy rövid hatásszünetet tartott, aztán így folytatta: tudomása van az 
angol-amerikai szövetségesek terveiről, amelyekből kitűnik, hogy 
, szándékaik a legkevésbé sem , szövetségesek". Nem tett azonban említést 
Eisenhower előző este küldött üzenetéről sem más információforrásról. 
Aztán Styemenko tábornokhoz fordult, és felszólította: , Tegyen jelentést!" 

Styemenko felállt. Eisenhower csapatai azt tervezik - jelentette -, hogy 
bekerítik és megsemmisítik az ellenséges csoportosításokat a Ruhr-vidéken, 
majd tovább támadnak Lipcse és Drezda irányába. De , mintegy út közben" 
el akarják foglalni Berlint is. Mindezt pedig úgy fogják feltüntetni, mint a 
Vörös Hadseregnek nyújtott segítséget. Valójában Eisenhower fő 
célkitűzése a szovjet csapatok megelőzése Berlin elfoglalásában. Mi több, a 
SZTAVKA (a Legfelsőbb Főparancsnokság Főhadiszállása) tudomása 
szerint , folyamatban van két szövetséges légideszant hadosztály gyorsított 
felkészítése egy berlini bevetésre." [31] 

Konyev a maga verziójában úgy emlékezett, hogy a szövetségesek tervei, 
Styemenko leírása szerint, tartalmazták Montgomery támadását a 
Ruhr-vidéktől északra ,,a Berlint a brit haderő fő csoportosításától 
elválasztó legrövidebb út mentén." Styemenko azzal fejezte be, emlékezett 
Konyev, hogy ,, a rendelkezésünkre álló valamennyi adat és információ 


alapján ez a terv - Berlin bevétele a szovjet hadsereg előtt - az 
angol-amerikai parancsnokság szerint teljesen realisztikusnak tekinthető, és 
előkészítése teljes erővel folyik." [32] 

Amint Styemenko befejezte a katonai értékelést, Sztálin a két marsallhoz 
fordult. , Szóval - kérdezte lágyan -, ki fogja bevenni Berlint? Mi, vagy a 
szövetségesek!" 

Konyev később büszkén vallotta, hogy elsőnek ő válaszolt: , Mi - felelte -, 
mégpedig az angol-amerikai csapatokat megelőzve." 

Sztálin rátekintett, és halvány mosoly futott át az arcán. , Szóval, ilyen 
kemény legények vagyunk?" - mondta esetlen humorral. Aztán, Konyev 
visszaemlékezése szerint hangja egy szempillantás alatt ismét hideg és 
tárgyilagos lett, és egy sor kérdést szegezett a marsallnak. Hogyan gondolja 
Konyev, hogy délről időben el tudja foglalni Berlint? , Nem lesz szükség 
erői nagyobb átcsoportosítására?" - kérdezte. Konyev túl későn vette észre 
a csapdát. Sztálin ismét a régi trükköt vette elő, hogy kijátssza egymás ellen 
az embereit, de mire Konyev ráébredt volna erre, már belefogott a válaszba. 
, Sztálin elvtárs - mondta -, minden szükséges intézkedést meg fogunk 
tenni. A Berlin bevételéhez szükséges átcsoportosítást időben végrehajtjuk." 

Ez volt a pillanat, amire Zsukov várt. , Szót kérek - jelentkezett 
nyugodtan, szinte leereszkedőn. Aztán választ sem várva belekezdett. - Ha 
jól megfontoljuk, az 1. Belorusz Front csapatainak nincs szükségük 
átcsoportosításra. Mi már most készen állunk. Pontosan szemközt állunk 
Berlinnel. Mi vagyunk a legközelebb Berlinhez. Mi fogjuk bevenni Berlint." 
Sztálin szó nélkül egy pillantást vetett a két marsallra. Újra mosoly futott át 
az arcán. , Nagyon helyes - mondta lágyan. - Önök most mindketten itt 
maradnak Moszkvábar, és a vezérkarral együtt kidolgozzák a terveiket. 
Negyvennyolc órán belül várom a jelentésüket. Azután a jóváhagyott 
tervekkel visszatérhetnek a frontra." 

A két marsallt egyaránt megdöbbentette a rendelkezésükre bocsátott idő 
rövidsége. Mindeddig úgy gondolták, Berlin ostromának megindítására 
május elején kerülhet sor. Most Sztálin nyilvánvalóan azt várta tőlük, hogy 
hetekkel korábban megindítsák a támadást. Ez különösen Konyevre hatott 
kijózanítóan. Volt ugyan egy vázlatos elgondolása, amellyel, úgy gondolta, 
képes Zsukovot megelőzve elfoglalni Berlint, de ebből semmit nem vetett 
még papírra. A megbeszélés nyomán egyszeriben ráébredt, milyen 
iszonyatos szállítási feladatokat kellene a lehető legrövidebb idő alatt 


megoldani. Minden felszerelést és utánpótlást haladéktalanul ki kell juttatni 
a frontra. De a legrosszabb, hogy Konyevnek nem volt elegendő embere. A 
felső-sziléziai harcok után csapatai jelentős része még szét volt szórva 
valahol délen. Egyes egységek mérföldekre lehettek Berlintől. Ezeket 
haladéktalanul át kellett volna csoportosítani, ami óriási szállítási problémát 
jelentett volna. 

Zsukov sem volt kevésbé nyugtalan. Bár törzsének tisztjei már javában 
dolgoztak a támadás tervein, távolról sem állt még készen. Hadseregei 
kedvező állásokat foglaltak el, de még neki is folytatnia kellett az erők és 
eszközök utánszállítását, hogy feltöltse kimerült csapatait. Egyes 
hadosztályai, amelyek teljesen feltöltve 9-12.000 főből álltak, most alig 
számláltak háromezer-ötszáz főt. Zsukov tisztában volt vele, hogy a berlini 
hadművelet rendkívüli nehézségekkel fog járni, és fel akart készülni 
minden eshetőségre. Felderítése jelentette, hogy , a város és környéke 
gondosan felkészült a szívós ellenállásra. Minden utca, tér, útkereszteződés, 
ház, csatorna és híd részét képezi az általános védelmi rendszernek..." Ha 
most meg akarják előzni a nyugatiakat Berlin elfoglalásában, fel kell 
mindent gyorsítani. Milyen hamar tudja elkezdeni a támadást? Ez volt az a 
kérdés, amelyre Sztálin választ várt, mégpedig a lehető leggyorsabban. 

Mielőtt a megbeszélés véget ért, Sztálin még egyszer megszólalt. 
Hangjában nyoma sem volt melegségnek. , Figyelmeztetem önöket, hogy 
különösen fontosnak tartjuk a hadműveletek kezdő időpontját." 

Ezzel ismét felszította a két hadvezér közötti, sohasem túlságosan titkolt 
rivalizálást. Sztálin kurtán biccentett a környezetének, aztán elhagyta a 
helyiséget. 

A szovjet vezetőre, miután mozgásba hozta a gépezetet, még egy fontos 
feladat várt: gondos, részletes választ kellett küldenie Eisenhower 
táviratára. Sztálin nekifogott, hogy kidolgozza a már kész vázlatot. Este 
nyolcra elkészült, és a választ el is küldték. , Megkaptam március 28-i 
táviratát" - telegrafálta Sztálin Eisenhowernek. - Az a terve, hogy a német 
csapatokat a szovjet csapatokkal való találkozás után kettévágja, teljes 
egészében egybe esik a szovjet Legfelsőbb Főparancsnokság tervével." 
Sztálin egyetértett azzal is, hogy a találkozásnak Lipcse-Drezda körzetében 
kell megtörténnie, mivel , a szovjet csapatok ebbe az irányba mérik fő 
csapásukat". Ami a Vörös hadsereg támadásának dátumát illeti, Sztálin erre 
is határozott választ adott. Erre , előre láthatólag május második felében" 


kerül sor. 

Üzenetének legfontosabb része a harmadik bekezdés. Ebben azt a 
benyomást igyekezett kelteni, hogy a német főváros egyáltalán nem érdekli. 
, Berlin elveszítette korábbi stratégiai jelentőségét" - írta. Igen, közölte 
Sztálin, a város annyira érdektelen számunkra, hogy ,,a szovjet legfelső 
hadvezetés tervei szerint a berlini irányba csak másodrendű erőket 
szánunk." 

Winston Churchill csaknem egész délután a brit vezérkarral tanácskozott. 
Nyugtalan volt és bosszús. A nyugtalanság oka Eisenhower üzenete, volt, 
amely pontatlanul jött át a közvetítésen. A távirat egyik mondata így 
hangzott: , Montgomery őrjárati feladatokat fog kapni..." Churchill erre 
élesen azt válaszolta: úgy látja, , Őfelsége csapatai érthetetlenül szűk 
szférába kényszerülnek". Eisenhower meghökkenten visszatáviratozott: 
Meg vagyok döbbenve, mi több, meg vagyok sértve... Mi sem áll távolabb 
szándékaimtól, mint ez, és azt hiszem, feljegyzésemből ez ki is fog derül ni." 
Kiderült, hogy Eisenhower nem használta az , őrjárati feladatok" kifejezést. 
Ő azt mondta: ,, ilyen feladatokat" , de szavait tévesen továbbították. 
Churchillt bosszantotta az incidens, amely jelentéktelen volt ugyan, mégis 
komoly zavart okozott. 

Korántsem volt azonban jelentéktelen a miniszterelnök szemében az, 
hogy az amerikaiak továbbra is közönyösnek mutatkoztak Berlin iránt. 
Churchill a rá jellemző szívóssággal ragadta most meg egyszerre mindkét 
problémát: a szövetségesek kapcsolatát és Berlin kérdését. A miniszterelnök 
a gyengélkedő Roosevelthez írott hosszú táviratában - mely az első volt az 
SCAF 252 konfliktus óta - először hosszasan kifejtette, hogy tökéletesen 
megbízik Eisenhowerben. Miután így eloszlatta , a valaha is együtt harcoló 
legigazabb barátok és szövetségesek közötti félreértést", azonnal rátért a 
német főváros sürgős elfoglalásának kérdésére. , Semmi nem lenne képes 
olyan pszichológiai hatást gyakorolni a német csapatokra, ami felérne Berlin 
elestével - érvelt. - Ez lesz a vereség legfontosabb jele. Ha az oroszok 
foglalják el Berlint, vajon nem vésődik-e tudatukba az a megalapozatlan 
vélemény; hogy ők járultak hozzá a legtöbb el a közös győzelemhez, s vajon 
nem ébreszt-e ez bennük olyan szándékokat, amelyek a későbbiekben 
súlyos és veszedelmes bonyodalmakhoz vezetnek? Éppen ezért úgy vélem: 
politikai szempontból igen fontos, hogy ha Berlin elérhető közelségbe kerül, 
okvetlenül el kell foglalnunk." 


Másnap, amikor Churchill megkapta Sztálin Eisenhowerhez írott 
üzenetének a másolatát, aggodalma tovább fokozódott. Ennek tartalmát a 
miniszterelnök módfelett gyanúsnak érezte. Este háromnegyed tizenegykor 
táviratot küldött Eisenhowernek. , Egyre inkább meg vagyok győződve 
annak fontosságáról, hogy mi foglaljuk el Berlint, amit könnyen meg is 
tehetünk annak alapján, amit az Önnek küldött moszkvai válasz harmadik 
pontja mond: xBerlin elveszítette korábbi stratégiai jelentőségét.;: Ezt annak 
fényében kéne megvizsgálni, amit a dolog politikai aspektusáról 
mondottam." Majd hevesen hozzátette: most úgy látja, , rendkívül fontos, 
hogy az oroszokkal a lehető legkeletebbre szorítsunk kezet." 

Mindent egybe véve, Churchill egyáltalán nem tett le Berlin 
megszerzéséről. Még optimista volt. EFisenhowerhez intézett üzenetét így 
fejezte be: , Nyugaton még nagyon sok minden történhet Sztálin végső 
offenzívája előtt." Leghőbb vágya most az, hogy a szövetségesek lendülete 
és lelkesedése jóval a Sztálin által megjelölt dátum előtt eljuttassa a 
csapataikat Berlinbe. 

x 

Sztálin parancsnokságán Zsukov és Konyev marsall éjt nappallá téve 
dolgozott. Aprilis 3. keddre, a negyvennyolc órás határidő lejárta előtt 
mindkét terv elkészült. A két marsall most ismét találkozott Sztálinnal. 

Először Zsukov mutatta be a tervét. A marsall már hónapok óta 
foglalkozott a támadás gondolatával, és a hatalmas 1. Belorusz front 
tervezett mozdulatai a kisujjában voltak. A fő támadást virradat előtt indítja 
- mondta -, Küstrintől nyugatra, az Oderán átnyúló 44 kilométeres hídfőtől, 
egyenesen arccal Berlinnek. Északról és délről kisegítő támadások fogják 
támogatni a fő csapást. 

Zsukov terve elképesztő méretű utánpótlási feladatot jelentett. A fő 
csapásban nem kevesebb, mint négy összfegyvernemi és két harckocsi 
hadsereget, a kisegítő támadásokhoz irányonként két hadsereget kívánt 
bevetni. A második lépcsőt is figyelembe véve összesen 768.100 fő vesz 
részt a küzdelemben. Zsukov nem bízott semmit a véletlenre, ezért a 
küstrini hídfő biztosítására a front minden kilométerére minimálisan 
kétszázötven, vagyis négy méterenként egy löveget szánt! A támadást 
mindent elsöprő pergőtűzzel kívánta előkészíteni, amelyben mintegy 
tizenegyezer löveg vesz részt, nem számítva a kisebb űrméretű 
aknavetőket. 


A marsall most ért el terve legkedvesebb mozzanatához. Az ellenség 
megrémítésére Zsukov szokatlan és meghökkentő fogást eszelt ki. A 
támadást még virradat előtt indítják meg. Zsukov tervei szerint az indulás 
pillanatában száznegyven nagy fényerejű légvédelmi reflektor fényét 
irányítják az ellenség állásaira, hogy elvakítsák és demoralizálják a 
németeket. A marsall arra számított, hogy terve tömegmészárlást fog 
eredményezni. 

A féktelen ambícióktól fűtött Konyev terve ugyanilyen monumentális, s 
ha lehet, még összetettebb és bonyolultabb volt. ,, Berlin olyan mohón 
áhított célpont volt valamennyiünk számára, hogy a közkatonától a 
tábornokig mindenki ugyanazt akarta: a saját szemével látni és a saját 
fegyvere erejével elfoglalni Berlint - mondta később. - Ez volt nekem is a 
leghőbb vágyam... Teljesen eltöltött ez az óhaj." 

A tények azonban azt mutatták, hogy Konyevnek a várostól legközelebb 
állomásozó csapatai is több mint hetvenöt mérföldre voltak Berlintől. Ennek 
leküzdéséhez Konyev a gyorsaságra számított. Harckocsi hadseregeit 
ravaszul a jobb szárnyra összpontosította, hogy egy áttörés után 
északnyugat felé lecsapva Zsukov előtt becsusszanhasson a városba. Ez volt 
az az elgondolás, amit már hetek óta dédelgetett. Most, Zsukov előadása 
után jobbnak látta, ha nem fedi fel a kártyáit, ehelyett a hadművelet 
részleteire koncentrált. Terve szerint csapatai hajnalban, az alacsonyan 
szálló vadászgépek által fejlesztett füsternyő védelme alatt erőszakos 
átkelést hajtanak végre a Neissén. A támadásban részt vesz öt 
összfegyvernemi és két harckocsi hadsereg, 511.700 fő. Figyelemre méltó, 
hogy Konyev ugyanolyan csaknem hihetetlen sűrűségű tüzérségre 
számított, mint Zsukov - kétszázötven löveg a front minden kilométerére -, 
és még nálánál is nagyobb mértékben akarta ki használni hatásukat. 

, Szomszédomtól eltérően - emlékezett Konyev - a tüzérségi előkészítést két 
óra harmincöt percesre terveztem." 

Konyevnek azonban roppant nagy megerősítésre lett volna szüksége. Míg 
Zsukovnak nyolc hadserege tartózkodott az Odera mentén, Konyevnek a 
Neisse mentén nem volt csak öt. Terve végrehajtásához még két további 
hadsereg kellett volna. Némi vita után Sztálin beleegyezett, hogy átadja 
neki a 28. és a 31. hadsereget, mert , a frontok a Baltikumban és 
Kelet-Poroszországban lerövidültek." Sztálin azonban rámutatott, hogy sok 
időbe telik, mire ezek a hadseregek elérik az 1. Ukrán Frontot. A szállító 


eszközök túl voltak terhelve. Konyev ekkor úgy határozott, hogy 
hazardírozni fog. Úgy gondolja, mondta Sztálinnak, hogy meg tudja 
indítani a támadást, miközben az erősítés még útban van, és majd menetből 
veti ütközetbe őket. 

Sztálin, miután meghallgatta mindkét javaslatot, egyelőre jóváhagyta 
mindkettőt. De Zsukovot tette felelőssé Berlin elfoglalásáért. Iávolabbi 
feladatként a marsallnak ki kell jutnia az Elba vonalához. Konyev 
ugyanazon a napon indítja meg a támadást, mint Zsukov, szétzúzza az 
ellenséget Berlin déli peremén, majd csapatai tovább törnek előre nyugat 
felé, hogy találkozzanak az amerikaiakkal. A harmadik szovjet 
hadseregcsoport. Rokosszovszkij marsall 2. Belorusz Frontja, mely 
Zsukovtól északra, az Odera alsó folyása mentén összpontosul, egész a 
tengerpartig, nem vesz részt Berlin ostromában. Rokosszovszkij 315.000 fős 
csoportosítása később indítja meg támadását, keresztülvág 
Észak-Németországon, és találkozik a brit csapatokkal. A három szovjet 
hadseregcsoportosítás összesen 1.593.800 főből fog állni. 

Mint kitűnt, Konyev csapatai támogató szerepet kaptak Berlin 
ostromában. Ezután azonban Sztálin a térkép fölé hajolt, és megrajzolta a 
sávhatárt Zsukov és Konyev csoportosításai között. Különös határvonal volt 
ez. Az orosz fronttól keletre kezdődött, keresztülszelte a folyót, és 
továbbfutott egyenest a tizenhatodik századi Lübben városáig a Spree 
partján, Berlintől mintegy hatvanöt mérföldnyire délre. Sztálin ceruzája itt 
hirtelen megállt. A vonalat, mely keresztülvágott Németországon, eddig a 
pontig Konyev nem léphette át. Ezek szerint az 1. Ukrán Front hadseregei 
nyilvánvalóan teljesen kiszorultak volna a Berlin elleni támadásból. De a 
ceruza megállt, és Konyev felvillanyozódott. Bár , Sztálin nem mondott ki 
semmit - emlékezett később -, hallgatólagosan jelezte, hogy a front 
parancsnoksága részéről lehetőség van a kezdeményezésre." Konyev - 
kimondatlanul - megkapta a zöld utat Berlin ostromára - ha képes lesz azt 
megoldani. Konyev úgy érezte, Sztálin , olvas a gondolataiban. Ezzel a - 
Konyev szavaival élve - , titkos versenyfelhívással" véget ért a megbeszélés. 

A marsallok terveit haladéktalanul hivatalos direktívák formájába 
öntötték. Másnap reggel a rivális parancsnokok, kezükben a parancsokkal, 
gomolygó ködben kihajtottak a moszkvai repülőtérre, égve a 
türelmetlenségtől, hogy mielőbb visszajussanak a parancsnokságukra. A 
nekik szóló parancs egy teljes hónappal előbbre irányozta elő a támadást 


annál a dátumnál, amit Sztálin Eisenhowernek megadott. Biztonsági 
okokból a direktívákban nem jelölték meg a dátumot, de Sztálin 
személyesen közölte Zsukovval és Konyevvel a döntést. A Berlin elleni 
támadás április 16-án, hétfőn fog megindulni. 
x 

Zsukov és Konyev már nekifogott, hogy lázas sietséggel felkészítse berlini 
bevetésre tizenhárom hadseregük több mint egymillió emberét, amikor 
Adolf Hitler előállt egy újabb hírhedt ötletével. Szerinte a fővárossal 
szemközt Küstrinnél összegyülekezett orosz , csoportosítás csupán 
hatalmas félrevezetés. A szovjetek fő támadási célja nem Berlin, hanem 
délen Prága. Hitler tábornokai közül csupán egyetlenegy volt, aki 
ugyanebben a , sugallatban" részesült. Az illető, Ferdinand Schörner 
vezérezredes, a Heinrici déli szárnyán elhelyezkedő Közép 
Hadseregcsoport új parancsnoka, ugyancsak átlátott a szitán. , Führerem! 
Gondoljunk a történelemre! - figyelmeztette Hitlert. - Emlékezzék Bismarck 
szavaira: , Akié Prága, azé Európa!" A brutális Schörnert, a Führer 
kegyencét, a németek egyik legtehetségtelenebb tábornokát azonnal 
előléptették tábornaggyá. Ezzel egy időben Hitler kiadott egy végzetes 
parancsot. Aprilis 5. éjjelén utasította az OKH-t, hogy irányítsak át délre 
Heinrici négy harcedzett páncélos egységét, éppen azt az erőt, amelyet 
Heinrici arra szánt, hogy felfogja az oroszok támadását. 


NEGYEDIK FEJEZET 


Heinrici vezérezredes kocsija lassan haladt Berlin romjai között a 
Birodalmi Kancellária felé, ahová kilenc nappal korábban Hitler díszruhás 
gyűlést hívott össze. Heinrici a kocsi hátsó ülés én ült hadműveleti főnöke, 
Eismann vezérkari ezredes mellett, és némán nézett kifelé a tűzmarta, 
kormos utcákra. Az utóbbi két évben egyetlenegyszer járt csak a 
fővárosban. Most nem akart hinni a szemének. Ebben a romhalmazban soha 
nem ismerte volna fel Berlint. 

Normális körülmények között az út a parancsnokságról a Birodalmi 
Kancelláriáig nem tartott volna tovább másfél óránál, most azonban 
csaknem három órája voltak úton. A járhatatlanná vált utcák újra meg újra 
bonyolult kitérőkre kényszerítették a kocsit. Gyakran még a fő közlekedési 


útvonalak is járhatatlannak bizonyultak. Másutt a düledező házak tették 
veszedelmessé az utat. A hatalmas bombatölcsérekben víz bugyborékolt. A 
szivárgó gáz kék lánggal lobogott a repedezett csővezetékeken. 
Úton-útfélen elkerített területek fölött táblák látszottak. , Vigyázat! Akna!" 
felirattal, figyelmeztetve a fel nem robbant légi aknákra. , Hát itt vagyunk a 
tengernél - a romtengernél" - szólt oda Heinrici keserűen Eismannak. 

Bár a házak a Wilhelmstrasse mindkét oldalán romokban hevertek, a 
Birodalmi Kancellária, néhány repesz okozta sérülési kivéve, szinte semmit 
nem változott. Még a bejárat előtt álló kifogástalan öltözékű SS-őrök is 
mintha ugyanazok lettek volna mint előző alkalommal. Az őrök feszes 
vigyázzba vágták magukat, amint Heinrici és mögötte Eismann belépett az 
épületbe A késlekedés ellenére a tábornok idejében érkezett. Az értekezlet, 
amelyet Hitler délután háromra tűzött ki, sok fejtörést okozott Heinricinek 
az utóbbi napokban. Az volt a szándéka, hogy amilyen nyíltan és pontosan 
csak lehet, ismerteti Hitlerrel azokat a tényeket, amelyekkel a 
Visztula-hadseregcsoportnak szembe kell néznie. Heinrici tökéletesen 
tisztában volt vele, milyen veszélyes a nyílt beszéd, de a várható 
következmények nem aggasztották. Annál nyugtalanabb volt Eismann. 

, Ugy láttam - mondta később -, hogy Heinrici általános támadást tervezett 
Hitler és tanácsadói ellen, márpedig csak nagyon keveseknek sikerült 
túlélniük egy ilyen lépést." 

Az előcsarnokban egy makulátlan fehér zubbonyt, fekete nadrágot és 
tükörfényes lovaglócsizmát viselő SS-tiszt köszöntötte Heinricit, és 
értesítette, hogy a tanácskozásra a Führer bunkerjében kerül sor. Heinrici 
már hallott róla, hogy a Kancellária, a szomszédos épületek és kertek alatt 
hatalmas föld alatti labirintusrendszer húzódik, de még soha nem járt 
benne. A kísérőt követve, Eismann társaságában elindult lefelé az alagsorba, 
aztán ki az udvarra. Bár a Birodalmi Kancellária homlokzata ép maradt, az 
épület hátsó homlokzatán súlyos sérülések látszottak. Itt valamikor 
szökőkutakkal díszített pompás kert terült el. Ezek eltűntek, akárcsak Hitler 
teapavilonja és a mellette épült pálmaházak. 

A hely Heinricit csatatérre emlékeztette, annyira tele volt hatalmas 
bombatölcsérekkel, betontörmelékkel, szobrok roncsaival és gyökerestül 
kifordított fákkal." A kormos falakban , óriási fekete lyukak tátongtak az 
ablakok helyén." A rombolás láttán Eismannak a tizenkilencedik századi 
német balladaíró Uhland A dalnok átka című költeménye jutott eszébe: , Csak 


egy oszlop szól a letűnt dicsőségről, ledől az is reggelre." Heinrici prózaibb 
hangulatban volt. , Gondold csak meg - dünnyögte Eismannak. - Három 
évvel ezelőtt Hitler az uralma alatt tartotta egész Európát, a Volgától az 
Atlanti-óceánig. Most pedig egy föld alatti lyukban kuporog." 

Áthaladtak a kerten és egy téglalap alakú házhoz értek, amely előtt két 
őrszem posztolt. Az őrök ellenőrizték az érkezők igazolványait, aztán 
kinyitották a nehéz páncélajtókat, és beengedték őket. Heinrici soha nem 
felejtette el, ahogy az ajtók becsapódtak mögöttük. ,, Valami fantasztikus 
föld alatti világba érkeztünk" emlékezett. A beton csigalépcső aljában két 
fiatal SS-tiszt bekísérte őket egy fényárban úszó szalonba. Udvariasan 
lesegítették a kabátjukat, aztán ugyanolyan udvariasan mindkettejüket 
megmotozták. Különös alapossággal vizsgálták át Eismann aktatáskáját: 
negyvennégy júliusában egy robbanóanyagot tartalmazó aktatáska oltotta 
ki kis híján Hitler életét. Attól fogva a Führer elit gárdája nem engedett 
senkit a közelébe, mielőtt alaposan meg nem motozták az illetőt. Heinrici az 
SS-ek bocsánatkérései ellenére fuldoklott a dühtől. Eismann is vérig volt 
sértve, hogy , egy német tábornokkal így lehet bánni". Amint véget ért a 
motozás, bekísérték őket egy két részre osztott, hosszú, keskeny folyosóra, 
melynek első részéből kényelmes fogadószobát alakítottak ki. A 
mennyezetről tompított fény hullott alá, amitől a bézs vakolatú falak sárgás 
színben játszottak. A padlóra terített keleti szőnyeget nyilván a kancellária 
egy nagyobb fenti helyiségéből hozták le, mert a szélei minden oldalon 
vissza voltak hajtva. Bár a helyiség kényelmes volt, a bútoron - akárcsak a 
szőnyegen - nem látszott, hogy használnák. A helyiségben különböző 
székek álltak, akadtak köztük egészen egyszerűek és pompás kárpitozásúak 
is. A fal mellett egy keskeny tölgyfaasztal állt, a falakon köröskörül Schinkel 
német építész és festő nagy olajképei függtek. A bejárattól jobbra egy nyitott 
ajtó vezetett egy kisebb tárgyalóterembe, mely már elő volt készítve a 
tanácskozáshoz. Heinrici csak találgatta, mekkora lehet és milyen mélyen 
van berendezve a Führer bunkerje. Abból, amit látott, arra következtetett, 
hogy az építmény elég tágas lehet, mert a fogadó szobából és azon túl is a 
folyosóból mindkét oldalon szobák nyílottak. Az alacsony mennyezet, a 
keskeny vasajtók és az ablakok hiánya olyan érzést keltett, mintha egy 
kisebb hajó folyosóján lennének, de Heinrici úgy becsülte, jó negyven 
lábnyira vannak a felszín alatt. 

Amint beléptek, csaknem azonnal megjelent egy magas, elegánsan 


öltözött SS-tiszt, Hitler személyes segédtisztje és testőre, Otto Günsche 
ezredes. Günsche udvariasan kikérdezte a vendégeket az útjukról, 
frissítővel kínálta őket. Heinrici elfogadott egy csésze kávét. Hamarosan 
szállingózni kezdtek a tanácskozás többi résztvevői is. Hitler szárnysegédje, 
Wilhelm Burgdorf tábornok érkezett következőnek. A tábornok, Eismann 
visszaemlékezései szerint , valami sikerről lelkendezve üdvözölte őket" . 
Aztán megérkezett Wilhelm Keitel tábornagy, az OKW vezérkari főnöke, 
majd Himmler, Karl Dönitz flottatengernagy és Martin Bormann, akit Hitler 
legközelebbi bizalmasának tartottak. ,, Valamennyien harsányan üdvözöltek 
bennünket - emlékezett Eismann. - Elnéztem őket, és büszkeség töltött el a 
parancsnokom miatt. Ahogy ott áll, feszes tartásban, komolyan és kimérten, 
tetőtől talpig vérbeli katona volt az udvaroncok között." 

Eismann észrevette, milyen feszült lett Heinrici, amint Himmler a 
helyiség másik végéből elindult felé. , Ez az alak soha nem teszi be a lábát a 
parancsnokságomra. Ha valaha is megtisztelne a látogatásával, azonnal 
szólj, hogy eltűnhessek. Hányingerem van tőle." És csakugyan, Eismann 
úgy látta, Heinrici elsápad, amint Himmler odament hozzá, és magával 
vonszolta a beszélgetők közé. 

Ebben a percben belépett Hans Krebs gyalogsági tábornok, Guderian 
utóda, és amint megpillantotta Heinricit, azonnal odasietett hozzá. Heinrici 
aznap reggel szerzett tudomást Krebstől, hogy létfontosságú páncélos 
egységeit átirányították Schörner hadseregcsoportjához. Bár Heinrici dühös 
volt Krebsre, hogy nem tiltakozott erélyesen a döntés ellen, most szinte 
megörült az OKH új főnökének. Végre nem kellett Himmlerrel beszélnie. 
Krebs szokás szerint diplomatikus volt és gondterhelt. Reméli, mondta 
Heinricinek, minden simán fog menni a tanácskozáson. Most Dönitz, Keitel 
és Bormann is csatlakozott hozzájuk, és hallgatták Heinricit, aki 
megemlítette néhány gondját. Mindhárman megígérték, támogatni fogják 
Heinricit, amikor jelentést tesz Hitlernek, , Mi az ön véleménye a 
hadseregcsoport helyzetéről - fordult Bormann Eismannhoz. - Hiszen 
mindez szorosan összefügg Berlin és egész Németország sorsával." 
Eismann meglepődött. Most, hogy az oroszok alig harmincnyolc 
mérföldnyire voltak a fővárostól, a szövetségesek pedig 
feltartóztathatatlanul törtek előre kelet felé, ez a kérdés az őrültséggel volt 
határos. , A helyzet komoly felelte nyersen. - Ezért is vagyunk itt." 
Bormann csillapítóan megveregette Eismann vállát. , Nem kell annyira 


nyugtalankodni mondta -, a Führer egész biztos megadja a kellő segítséget. 
Meg fogják kapri a csapatokat, és mindent, amire szükségük van." Eismann 
elképedve nézett rá. Vajon mit gondol Bormann, honnan kerülnek elő azok 

a csapatok? Egy percig az a kényelmetlen érzés fogta el, hogy a helyiségben 
tartózkodók közül egyedül ő és Heinrici épeszű. 

A tisztek és kísérőik egyre jobban megtöltötték a már amúgy is zsúfolt 
folyosót. Hitler hadműveleti főtisztje, a higgadt és tartózkodó Alfred Jodl 
tábornok a helyettesével jött. A Luftwaffe vezérkari főnöke, Karl Koller 
tábornok és az OKW vezetési törzsének főnöke együtt érkezett. Szinte 
minden tisztet elkísérte egy szárnysegédje, tisztiszolgája vagy a helyettese. 
A kialakult hangzavar és nyüzsgés méhkasra emlékeztette Eismannt. 

Heinrici szótlanul állt a zsúfolt folyosón, és közömbösen hallgatta a 
társalgás zsivaját. A beszélgetés jórészt semmitmondó fecsegésből állt. A 
bunker fojtogató légkörében az egész társaság valószerűtlenül hatott. 
Heinriciben az a nyugtalanító benyomás alakult ki, hogy Hitler környezete 
valami álomvilágba vonult, és így sikerült meggyőzniük magukat, hogy 
valamilyen csoda folytán a katasztrófa elkerülhető lesz. Ahogy most ott 
várakoztak arra az emberre, akitől ezt a csodát remélték, hirtelen kisebb 
kavarodás támadt a folyosón. Burgdorf tábornok a feje fölé emelt kézzel 
csendre intette a jelenlévőket. , Uraim, uraim - szólt -, a Führer jön." 

x 

, Gustav! Gustav!" bömbölték a rádiók a riadójelet Tempelhofban, ahogy 
a repülőgépek elérték a körzetet. Az U-Bahn állomásfőnöki irodájában a 
hangszórók vészjelzéseket harsogtak. Városszerte elkezdődött az újabb 
szőnyegbombázás. 

A föld megremegett. Csörömpölve kizuhantak az ablakokból az 
üvegtáblák. Az utcákra betontörmelék zúdult, száz és száz helyen fekete 
poroszlop kavarodott fel, és sötétszürke fojtogató felhőbe borította a várost. 
Az utcákon férfiak és nők rohantak bukdácsolva, tülekedve le az 
óvóhelyekre. Ruth Diekermann, mielőtt elérte a menedéket, felpillantott az 
égre. A bombázók hullámai úgy követték odafent egymást, mintha 
futószalagon érkeznének. Jacgues Delaunay francia kényszermunkás a 
Krupp és Druckenmüller gyártelepen félrelökte azt a rettenetes embert 
karmaradványt, amelyet az imént húzott elő a javítása alatt álló 
harckocsiból, és rohant a légóhelyiség felé. A Sieges Alleen a 
brandenburgi-porosz uralkodók márványszobrai meginogtak és szinte 


felnyögtek talapzatukon. És a tizenkettedik századi hadvezér, Margrave 
Albert, a Medve, magasra tartott kezéből a feszület rázuhant kiváló 
kortársa, Bambergi Ottó püspök mellére. A közelben, a Skagerrak téren 
fedél alá rohantak a rendőrök, otthagyva egy friss öngyilkos holttestét, mely 
még mindig ott lógott egy fán. 

Gyújtóbombák zápora zúdult végig a Lehrterstrassén álló börtön B 
szárnyán, és tucatnyi magnéziumtüzet lobbantott az első emeleten. A 
kétségbeesett rabok, akik nekifogtak a tűz oltásának, homokos vödrökkel 
kezükben bukdácsoltak a maró füstben. Egy rab hirtelen abbahagyta a 
munkát. A 224. zárka foglya rámeredt a 227. zárka lakójára. Aztán 
összeölelkeztek. Herbert és Kurt Kosney, a két fivér, most fedezte fel, hogy 
napok óta ugyanazon a folyosón tartják fogva őket. 

Pankowban, Möhringék földszinti kétszobás lakásában, ahol a Weltlinger 
család rejtőzött, Sieggmund átölelte szipogó feleségét, Margarétét a 
konyhában. , Ha ez így folytatódik" - kiáltotta a férfi, hogy túlharsogja a 
légelhárító ütegek ugatását -, a zsidók is bátran lemehetnek a légópincékbe. 
Most mindenki túlságosan meg van rémülve, semhogy azzal törődjön, hogy 
lebuktasson bennünket." 

A tizennégy éves Rudolf Reschkének csak annyi ideje volt, hogy 
felpillantson az égen úszó ezüst gépekre, amelyek túl magasan szálltak, 
semhogy eljátszhassa velük veszélyes játékát, amit az alacsonyan támadó 
vadászokkal szokott űzni. Az anyja csaknem hisztérikus sikoltozással 
lerángatta a fiút a pincébe, ahol már ott állt reszketve és zokogva kilencéves 
húga, Christa. Az egész óvóhely rengett a robbanásoktól. A mennyezetről és 
a falakról hullott a vakolat. Frau Reschke és Christa hangos inádkozásba 
fogott. Egy perccel később Rudolf is csatlakozott a Miatyánkhoz. A 
bombázás zaja egyre félelmetesebbé vált, a falak szinte folyamatosan 
remegtek, Reschkéék már jó pár légitámadást átéltek, de ehhez hasonlót 
még egyszer sem. Frau Reschke a gyerekek vállára fonta karját, és 
zokogásban tört ki. Rudolf azelőtt szinte soha nem hallotta anyját sírni, bár 
tudta, hogy a mama sokat aggódik, különösen a papa miatt, aki a fronton 
harcol. A gyerekben egyszerre feltámadt a düh a gépek ellen, amelyek 
halálra rémítették az anyját. Most először őt magátis elfogta a félelem. 
Némi bosszúsággal vette észre, hogy ő is sír. 

Rudolf egyszerre felugrott, és mielőtt az anyja visszafoghatta volna, 
kirohant az óvóhelyről. Felszaladt a lépcsőn a család földszinti lakásába, és 


odaszaladt egyenest a játékkatona-gyűjteményéhez. Kiválasztotta közülük a 
legmutatósabbat, amelynek porcelán fején jellegzetes arcvonások látszottak. 
Aztán kiment a konyhába, és elővette anyja húsvágó bárdját. Rudolf, 
mintha megfeledkezett volna a légitámadásról, kiment a ház kertjébe, letette 
a bábut a földre, és egyetlen csapással levágta a fejét. , Nesze!" - sziszegte 
hátrébb lépve. Arca még mindig könnyben ázott, de szánalom nélkül nézett 
le Adolf Hitler levágott fejére. 

x 

A Führer meggörnyedve, bal lábát vonszolva, tehetetlenül csüngő bal 
karral becsoszogott a bunker folyosójára. Bár öt láb, nyolc és fél hüvelyk 
magas volt, most, hogy feje és teste balra billent, sokkal alacsonyabbnak 
látszott. Szeme, melyet rajongói , magnetikusnak" láttak, lázas és vörös volt, 
mintha napok óta nem aludt volna. Arca püffedt, egészségtelen, fakó 
szürke. Jobb kezében világoszöld szemüveget lóbált - zavarta az éles fény. 
Egy percig kifejezéstelenül bámult tábornokaira, akik kezüket magasba 
lendítve harsány Heil Hitlerrel üdvözölték.[33] 

A folyosó annyira zsúfolt volt, hogy Hitlernek némi nehézséget okozott 
keresztültörni az emberek között a kis tárgyalóhelyiségbe. Eismann 
felfigyelt rá, hogy sokan, amint a Führer elhalad előttük, a várt tiszteletteljes 
csend helyett gyorsan újra belemerülnek a beszélgetésbe. Ami Heinricit 
illeti, őt valósággal sokkolta a Führer látványa. Ugy látta, mintha Hitlernek 
legfeljebb huszonnégy órája van hátra. Mint egy élő halott. 

Hitler szemmel láthatóan fájdalommal küszködve vánszorgott el az 
asztalfőhöz. Eismann csodálkozva nézte, amint , bezökkent a karosszékbe, 
mint egy zsák, egy szót sem ejtett ki, csak ült, dermedten, karjait 
lecsüggesztve a törzse mellett." Krebs és Bormann a Führer nyomában 
odalépett a fal mellett álló padhoz, és leült. Krebs társasági hangon 
bemutatta Heinricit és EFismannt. Hitler erőtlenül kezet fogott mindkettővel. 
Heinrici felfigyelt rá, hogy alig érezte a Führer kézfogását. 

Mivel a helyiség kicsi volt, nem mindenki tudott leülni. Heinrici a 
Führertől balra, Eismann jobbra állt. Keitel, Himmler és Dönitz az asztal 
túlsó oldalához húzta a székét. A többiek kívül rekedtek a folyosón, és 
Heinrici meglepetésére tovább beszélgettek, bár a hangjukat visszafogták. 
Krebs megnyitotta a tanácskozást. , Annak érdekében, hogy a parancsnok 
úr - itt Heinricire pillantott - mielőbb visszajuthasson a 
hadseregcsoportjához, azt javasolom, kezdjük azonnal az ő jelentésével." 


Hitler bólintott, felvette zöld szemüvegét, és intett Heinricinek, hogy kezdje. 

A tábornok a maga kimért, precíz modorában mindjárt a lényegre tért. 
Végignézett az asztal mellett ülőkön, aztán egyenest Führerre szegezte 
tekintetét. , Führerem - kezdte -, el kell mondandóját, hogy az ellenség 
rendkívüli erejű támadásra készül. Jelenleg az előkészületek folynak, 
Schwedt kelet, Frankfurt dél körletben." Heinrici végigfuttatta ujját Hitler 
szétterített térképén, és rámutatott az oderai front veszélyeztetett 
szakaszára, erre a durván hetvenöt mérföld hosszú vonalra, közben futólag 
rámutatott azokra a varosokra, ahol a legsúlyosabb csapások várhatók, 
ilyen volt Schwedt, Wriezen körzete, a küstrini hídfőállás környéke és a 
Frankfurttól keletre eső vidék. Semmi kétsége, folytatta, hogy , a fő csapást 
Busse 9. hadseregére mérik, mely a középső körletet védi. Csapást mérnek 
továbbá Manteuffel 3. páncéloshadseregének déli szárnyára Schwedt 
körzetében." 

Heinrici gondosan leírta, milyen fogásokat eszelt ki, hogy Busse 9. 
hadserege megfelelő felépítésben fogadja a várható szovjet támadást. 
Minthogy azonban ehhez meg kellett erősíteni Bussét, Mannteuffeltől kellett 
elvonni erőket. A 3. páncélos hadsereg frontját most a leggyengébb 
csapatoknak kellett védeniük: idős volkssturmosok, néhány magyar egység 
és VIaszov tábornok pár átállt orosz hadosztálya, akiknek megbízhatósága 
igencsak kérdéses. Ezután szárazon leszögezte: ,, Bár a 9. hadsereg most jobb 
állapotban van, mint volt, a 3. páncélos hadsereg egyszerűen nincs hadra 
fogható állapotban. Manteuffel csapatainak harcértéke, legalábbis frontjuk 
középső és északi szakaszán, igen alacsony. Nincs tüzérségük. A légvédelmi 
ágyúk nem pótolhatják a tüzérséget, egyébként még ezek sincsenek ellátva 
megfelelő mennyiségű lőszerrel." 

Krebs itt hevesen közbevágott. , A 3. páncélos hadsereg hamarosan kap 
tüzérséget" - jelentette ki nyomatékosan. Heinrici leszegte a fejét, de nem 
tett megjegyzést, csak magában gondolta: akkor fog hinni Krebsnek, ha a 
saját szemével látja majd azokat az ágyúkat. A félbeszakítással mit sem 
törődve folytatta. Elmagyarázta Hitlernek, hogy a 3. páncélos hadsereg 
egyetlen dolognak köszönheti jelenlegi biztonságos helyzetét: az Odera 
áradásának. Felhívom figyelmét - mondta -, hogy a 3. páncélos hadsereg 
állapota csak addig lesz elfogadható, amíg az Odera árad." Ha 
megkezdődik az apadás, tette hozzá, , az oroszok ezen a szakaszon is 
támadni fognak." 


A jelenlévők érdeklődve, bár kissé kényszeredetten figyelték Heinrici 
jelentését. Ez a nyíltság szokatlan volt Hitler tanácskozásain. A tisztek 
többnyire a pozitívumokról beszéltek, és elsiklottak a negatívumok felett. 
Guderian távozása óta senki nem beszélt itt ilyen őszintén - és az is 
nyilvánvaló volt, hogy Heinrici épp csak elkezdte. A tábornok most áttért a 
Frankfurt-am-Oder melletti helyőrség helyzetére. Hitler ezt a várost olyan 
erődnek nyilvánította, mint amilyen a balvégzetű Küstrin volt. Heinrici el 
akarta hagyni Frankfurtot. Úgy érezte, különben az ottani csapatok fel 
lesznek áldozva Hitler , erődmániájának". Bármi lesz is a következménye, 
őt nem lehet megfélemlíteni. Így aztán felvetette ezt a kérdést is. 

A 9. hadsereg szektorában van a front egyik leggyengébb pontja, 
mégpedig Frankfurt környékén - kezdte. - A helyőrség ereje igen csekély, 
alig van lőszerük. Ugy vélem, le kell mondanunk Frankfurt védelméről, és 
ki kell vonni onnan csapatainkat." 

Hitler hirtelen felpillantott, és a tanácskozás megkezdése óta most először 
megszólalt. , Ebbe nem vagyok hajlandó beleegyezni" - jelentette ki 
nyersen. 

Egészen eddig Hitler nemcsak hogy hallgatott, de meg sem moccant, 
mintha tökéletesen érdektelenül hagyná a dolog. Eismannak egyenesen úgy 
tűnt, hogy a Führer oda sem figyel. Most azonban , hirtelen magához tért, és 
egyre nagyobb érdeklődést mutatott." Kérdéseket tett fel a helyőrség erejét, 
az utánpótlást és a lőszertartalékot illetően, sőt, valami kifürkészhetetlen 
okból a frankfurti tüzérség telepítésére is kíváncsi volt. Heinrici megadta a 
válaszokat. Lépésről lépésre ismertette a helyzetet, sorra vette át Eismanntól 
az előkészített táblázatokat és statisztikákat, és odahelyezte őket az asztalra 
a Führer elé. Hitler végignézte az elé helyezett papírokat, és látszott rajta, 
hogy hatnak rá. Heinrici, aki érezte, hogy most itt az alkalom, halkan, de 
nyomatékosan kijelentette: ,, Führerem, őszintén szólva úgy vélem, 
Frankfurt védelmének feladása józan és bölcs lépés lenne." 

A szobában tartózkodók többségének meglepetésére Hitler odafordult az 
OKH vezérkari főnökéhez, és így szólt: , Azt hiszem, a tábornok véleménye 
Frankfurtot illetően megfontolandó. Készítse elő a szükséges parancsokat, 
és még a mai napon adja át nekem. 

A Hitler szavait követő dermedt csendben a folyosóról beszűrődő 
duruzsolás zavaróan hangosnak tűnt. Eismann érezte, hírtelen mennyire 
megnőtt Heinrici tekintélye. , A tábornok egyáltalán nem látszott 


meglepettnek - emlékezett később -, de ahogy rám pillantott, azt olvastam 
ki a tekintetéből: Győztünk." Csakhogy ez a diadal rövid életűnek 
bizonyult. 

Ebben a percben hangos mozgolódás támadt a folyosón, és a kis 
tárgyalóterem ajtaját betöltötte Hermann Göring birodalmi marsall 
hatalmas teste. Göring becsörtetett, szívélyesen köszöntötte a jelenlévőket, 
élénken kezet rázott Hitlerrel, és elnézést kért a kért. Benyomakodott Dönitz 
mellé, aztán kisebb kínos fennakadás támadt, amíg Krebs pár szóval 
ismertette előtte Heinrici jelentését. Amikor Krebs befejezte, Göring felállt, 
mindkét kezével a térképasztalra támaszkodott, és Hitler felé hajolt, mintha 
megjegyzéseket akarna fűzni a hallottakhoz. Ehelyett széles mosollyal, 
humoros kedvvel mesélni kezdett. , El kell mesélnem, mi történt velem, 
amikor egyszer ellátogattam a 9. ejtőernyős hadosztályhoz..." 

Nem folytathatta. Hitler hirtelen kihúzta magát a székéber, és kipattant. 
A szavak úgy zúdultak elő a szájából, hogy a jelenlévők alig értették, mit 
mond. , Olyan volt, mint egy vulkánkitörés", emlékezett Eismann. 

A Führer haragjának semmi köze nem volt Göringhez. Heves kirohanást 
intézett tanácsadói és tábornokai ellen, akik nem hajlandók megérteni az 
erődök hadászati jelentőségét. , A háború folyamán az erődök újra meg újra 
tökéletesen betöltötték hivatásukat üvöltötte. - Igazolták létjogosultságukat 
Posenben, Breslauban, Schneidemühlben. Mekkora orosz erőket kötöttek le! 
És mindig nehéz volt elfoglalni őket! Minden erőd az utolsó katonáig 
harcolt! A történelem igazolt engem, és igazolta a parancsomat, hogy az 
erődöket az utolsó emberig védeni kell!" Aztán tekintetét Heinriciébe fúrva 
felüvöltött: , Frankfurtnak is meg kell őriznie az erőd státusát"! 

A szóáradat amilyen hirtelen támadt, ugyanolyan hirtelen abba maradt. 
De Hitler, bár rogyadozott a kimerültségtől, nem bírt felállni. Eismann úgy 
látta, teljesen elveszítette önuralmát. ,, Az egész teste remegett - emlékezett. 
- Ceruzát szorongató keze vadul ugrált a szék karfáján, a ceruza hangosan 
kopogott a fán. Úgy tűnt, mintha megtébolyodott volna, félelmetesnek és 
valószerűtlennek hatott, hogy egy egész nép sorsa ott volt ennek az emberi 
roncsnak a kezében." 

Heinrici Hitler ingerült kirohanása és Frankfurttal kapcsolatos hisztérikus 
véleményváltoztatása ellenére makacsul kitartott a magáé mellett. Úgy tett, 
mintha nem is hallotta volna az iménti kirohanást, hanem higgadtan, 
türelmesen sorra vette újra összes érveit, melyek napnál világosabban 


igazoltak, hogy Frankfurtot fel kell adni. Dönitz, Himmler és Göring 
támogatta a javaslatot. De ez inkább csak amolyan jelképes támogatás volt. 
A jelenlévő három legtekintélyesebb tábornok hallgatott. Keitel és Jodl nem 
szólt semmit, Krebs pedig, amint Heinrici számított is rá, nem adott sem 
pozitív, sem negatív véleményt. A szemmel láthatólag kimerült Hitler 
csupán fáradt kézmozdulatokat tett, félretolva Heinrici érveit. Aztán újra 
feléledt, és hevesen követelte, hogy jelentsék neki, miféle ember a frankfurti 
helyőrség parancsnoka, Bichler tábornok. ,, A vezérőrnagy nagyon 
megbízható és tapasztalt tiszt - felelte Heinrici -, aki számos alkalommal 
bizonyította képességeit a harctéren." 

, Az ezredes egy Gneisenau?" - csapott le Hitler, Graf von Gneisenau 
tábornokra célozva, aki 1806-ban sikeresen megvédte Kolberg erődjét 
Napóleon ellen. 

Heinrici megőrizte a hidegvérét. , Majd a frankfurti csata bebizonyítja, 
hogy Gneisenau-e vagy sem" - felelte. , Rendben van vágta el a további 
vitát Hitler -, küldjék hozzám holnap reggel ezt a Bichlert, majd én 
megnézem. Aztán majd eldöntöm, mi legyen Frankfurttal." Heinrici tehát 
elveszítette az első frankfurti csatát, és úgy érezte, valószínűleg a másodikat 
is elveszíti majd. A vastag szemüveget viselő Bichler nem volt valami 
megnyerő egyéniség, aligha képes különösebb benyomást tenni Hitlerre. 

A tanácskozás most holtpontra jutott. Amint Heinrici újra nekifogott a 
mondandójának, sajnálattal állapította meg, hogy nincs érzéke a 
diplomáciai fogásokhoz, csak egyféleképpen tudta kifejezni magát: most is, 
mint mindig, a lakkozatlan igazságot mondta, , Führerem - mondta -, én 
nem hiszem, hogy csapataink az oderai fronton képesek lesznek ellenállni 
az oroszok rendkívül heves támadásának." 

Hitler még mindig reszketett, de hallgatott. Heinrici leírta mennyire 
hiányzik szedett-vedett csapataiból a harckészség. A legtöbb egység 
kiképzetlen, tapasztalatlan, vagy annyira fel van hígítva, hogy egyszerűen 
használhatatlanná vált. Ugyanez áll a parancsnoki állomány jó részére. 

, Engem például nyugtalanít a 9. ejtőernyős hadosztály helyzete - 
magyarázta Heinrici. - A parancsnokok és a tiszthelyettesek csaknem 
kivétel nélkül adminisztratív beosztásból kerültek át az egységhez, és nincs 
meg sem a képzettségük, sem a gyakorlatuk a harcoló egység vezetéséhez." 

, Az én ejtőernyőseim! - horkant fel hirtelen Göring, - Maga azén 
ejtőernyőseimről beszél? Ezek a létező legjobb emberek! Hallani sem akarok 


ilyen becsmérlő megjegyzéseket róluk! Én személyesen kezeskedem a harci 
képességeikért!" 

, Ön kissé elfogult, birodalmi marsall úr - jegyezte meg jegesen Heinrici. - 
Nincs egy szavam sem az ön csapatai ellen, de a tapasztalat arra tanított, 
hogy kiképzetlen csapatok - különösen ha zöldfülű tisztek irányítják őket - 
gyakran olyan iszonyatos sokkot kapunk az első tüzérségi támadás 
hatására, hogy utána nem sok hasznukat lehet venni." 

Most ismét megszólalt Hitler, hangja ezúttal nyugodt volt és megfontolt, 
,Mindent meg kell tenni ezeknek az alakulatoknak a felkészítése érdekében 
- jelentette ki. - Bizonyos, hogy van még erre idő a csata előtt." 

Heinrici biztosította, hogy minden lehetőt meg fognak tenni a hátralévő 
időben, aztán hozzátette: , A gyakorlatozás nem biztosíthatja a harci 
tapasztalatot, holott éppen ez az, ami hiányzik." Hitler elvetette ezt a 
megállapítást. , A jó parancsnokok biztosítani fogják a tapasztalatot. 
Különben is, az oroszok is legyengült csapatokkal harcolnak. Sztálin az erői 
végéhez érkezett - állította Hitler -, szinte alig maradt neki más, mint 
rendkívül korlátozott képességű rabszolga katonák." Heinricit 
megdöbbentette Hitler elképesztő félreinformáltsága. , Führerem - szállt 
szembe vele határozottan -, az orosz csapatok nagy erejűek és óriási 
létszámúak." 

Heinrici úgy érezte, elérkezett a perc, amikor ki kell mondani az igazságot 
a reménytelen helyzetről. , Meg kell mondjam önöknek - szólalt meg 
keményen -, attól fogva, hogy a páncélos egységeimet átadták Schörnernek, 
a saját csapataimat - akár jók, akár rosszak - kizárólag az első lépcsőben 
vagyok kénytelen alkalmazni Nincs semmi tartalékom. Egy szál sem. 
Hogyan fogják ezek állni támadást megelőző súlyos tüzérségi tüzet? 
Fogják-e állni az első rohamot? Egy ideig talán igen. De egy olyan 
támadásban, amilyenre most kell számítanunk, minden hadosztály naponta 
el fog veszíteni egy zászlóaljat. Ez azt jelenti, hogy a front teljes hosszában 
hetenként el fogunk veszteni egy hadosztályt. Ekkora veszteségeket nem 
fogunk kibírni. Nincs mivel helyettesítenünk őket." A tábornok most 
megállt. Minden szempár rá szegeződött. Aztán Heinrici vakmerőn 
kimondta a konklúziót: , Führerem, a valóság az, hogy legjobb esetben is 
legfeljebb néhány napig tudjuk kihúzni. Aztán - s itt körülnézett a 
helyiségben - mindennek vége." 

Halálos csend támadt. Heinrici tudta, hogy a számai vitathatatlanok. A 


jelenlévők éppúgy tisztában voltak a veszteségstatisztikákkal, mint ő maga. 
A különbség az, hogy amazok hallgattak róluk. 

Elsőnek Göring törte meg a dermesztő csendet. , Führerem - szólalt meg 
-, haladéktalanul a rendelkezésére bocsátok százezer főt a Luftwaffe 
állományából. A kontingens néhány napon belül jelentkezik az oderai 
fronton." 

Himmler felvont szemöldökkel odapillantott ősi vetélytársára, Göringre, 
majd Hitlerre, lesve a Führer reakcióját. Aztán ő is megszólalt. , Führerem - 
mondta átható hangján -, az SS megtiszteltetésnek veszi, hogy kiállíthat 
huszonötezer harcost az oderai front számára." 

Dönitz sem akart lemaradni. Ő már küldött néhány tengerészgyalogos 
hadosztályt Heinricinek. Most bejelentette, hogy ő is kész további 
csapatokat adni. , Führerem - jelentette -, haladéktalanul leveszek a 
hajóimról tizenkétezer tengerészt, és útnak indítom őket az Oderához." 

Heinrici rámeredt a fővezérekre. Ezek csupa kiképzetlen, rosszul 
felfegyverzett, alkalmatlan embert akarnak rásózni a magánhadseregükből, 
és pénz helyett mások életével licitálnak egy másra. Nem azért tették meg 
ajánlataikat, hogy megmentsék Németországot, hanem hogy elkápráztassák 
Hitlert. A szörnyű licit egyre élénkebb lett. A résztvevők kórusban kínálták 
a legalkalmatlanabb csapatokat. Valaki a tartalékcsapatok adatait kérdezte, 
erre Hitler kiszólt: , Buhle! Buhle!" 

A kiáltás végigzúgott a folyosón, ahol a várakozó tábornokok és 
szárnysegédek tömege a kávé után rátért a konyakra. , Buhle! Buhle! Hol 
van Buhle?" Újabb mozgolódás támadt, amikor Walter Buhle vezérőrnagy, 
az OKW utánpótlásért és szállításért felelős főnöke keresztülnyomakodott a 
tömegen, és belépett a tárgyalóterembe. Heinrici rápillantott, aztán 
utálkozva elfordult. Buhle részeg volt, és csak úgy dőlt belőle az 
alkoholbűz, [34] de senki nem vette észre, még Hitler sem. A Führer feltett 
egy pár kérdést Buhlénak a tartalékokról, a fegyver-, kézifegyver- és 
lőszerutánpótlásról. Buhle borízű hangon válaszolt, Heinrici szerint csupa 
szamárságot, de amit mondott, szemmel láthatólag kielégítette Hitlert. 
Buhle válaszai alapján úgy látta, hogy még tizenháromezer főt össze lehet 
kotorni az úgynevezett tartalékhadseregből. 

Hitler elbocsátotta Buhlét, majd odafordult Heinricihez. ,, Tessék - mondta 
-, kap még százötvenezer embert - az körülbelül tizenkét hadosztály. Ez a 
tartaléka." Az árverésnek vége lett. Hitler nyilván úgy gondolta, hogy a 


hadseregcsoport problémái meg vannak oldva. Holott mindössze annyit ért 
el, hogy vásárolt még tizenkét napot a Harmadik Birodalomnak, amiért 
iszonyú véráldozatokkal fog fizetni. 

Heinrici alig tudta megőrizni önuralmát. , Ezeknek az embereknek nincs 
harci tapasztalatuk - mondta szárazon. A mögöttes területeken, hajókon 
vagy a Luftwaffe bázisainak karbantartó műhelyeiben dolgoztak. Soha nem 
harcoltak a fronton. Soha nem láttak egyetlen oroszt sem." Göring 
közbevágott. , Azok a csapatok, amiket én adok, nagyobb részt harci 
repülők. Mégpedig a színe-java. Ezenkívül vannak olyan csapatok, akik ott 
voltak Monte Cassinónál, olyanok, amelyeknek híre elhomályosítja az 
összes többiét! Ezekben az emberekben megvan az akarat, a bátorság, és 
természetesen a tapasztalat is" - szónokolt nekihevülten Heinricinek. 

Dönitz is dühöngött. , Legyen nyugodt, a csatahajók legénysége van olyan 
jó, mint a maga Wehrmacht csapatai" - vágta oda Heinricinek. Most egy 
pillanatra Heinricit is elöntötte a düh. , Nem gondolja, hogy mégiscsak nagy 
különbség a tengeren harcolni, vagy a szárazföldön? - kérdezte maróan. - 
Tudja meg, ezeket az embereket a fronton egyszerűen le fogják mészárolni!" 

Lehet, hogy Heinrici hirtelen kitörése meglepte Hitlert, de nem mutatta. 
Amíg a többiek dúltak-fúltak. Hitleren jeges nyugalom látszott. , Nos - 
szólalt meg -, akkor ezeket a tartalék csapatokat a második vonalban fogjuk 
elhelyezni, mintegy nyolc kilométerre az, első mögött. A frontvonal felfogja 
az oroszok tüzérségi előkészítését, súlyát. Eközben a tartalékok 
hozzászoknak a harci helyzethez, és ha az oroszok áttörnek, ők is harcolni 
fognak. Ha az oroszok áttörnek, a visszavetésükhöz ott lesznek önnek a 
páncélos hadosztályai." Azzal Heinricire szegezte a tekintetét, várva a 
tábornok helyeslését erre az igazán pofonegyszerű megoldásra. 

Heinrici azonban nem találta ilyen egyszerűnek a dolgot. , Ön elvette a 
legtapasztaltabb, harcedzett páncélos egységeimet mondta, - A 
hadseregcsoport kéri ezeknek a csapatoknak a visszaadását. Vissza kell 
kapnunk őket!" - jelentette ki minden szót megnyomva Heinrici. 

Riadt mozgás támadt a háta mögött, és Burgdorf, Hitler szárnysegédje 
idegesen odasúgta Heinrici fülébe: , Hagyja abba! Azonnal hagyja abba!" 
Heinrici azonban folytatta. , Führerem! Vissza kell kapnom azokat a 
páncélos egységeket" - ismételte. 

, Nagyon sajnálom - tárta szét szinte bocsánatkérően a karját Hitler -, el 
kell vennem őket. Az ön déli szomszédjának sokkal nagyobb szüksége van 


azokra páncélosokra. Az oroszok fő támadása teljesen nyilvánvalóan nem 
Berlin ellen irányul. Sokkal nagyobb ellenséges csoportosítást hoztak létre 
az ön frontjától délre, Szászországban." Hitler most végighúzta a kezét az 
oroszok Odera-menti állásai fölött: ,, Ami itt készül, csupán megtévesztő 
kisegítő támadás - jelentette ki fáradt, fakó hangon. - Az ellenség nem 
Berlinre méri a fő csapását, hanem ott - bökött drámai mozdulattal Prágára. 
- Következésképpen a Visztula- hadseregcsoportnak ki kell állnia ezt a 
másodlagos támadást." 

Heinrici hitetlenkedő tekintetet vetett Hitlerre[35], aztán Krebsre 
pillantott. A vezérkari főnök bizonyára ugyanolyan irracionálisnak kellett, 
hogy lássa ezt az egészet, mint ő. , A rendelkezésünkre álló információk 
alapján semmi okunk sincs kételkedni, hogy a Führer helyesen mérte fel a 
helyzetet" - szólt Krebs. 

Heinrici még mindig nem adta fel. , Führerem - tett még egy utolsó 
kísérletet -, mindent megtettem a támadás visszaverésére. De ezt a 
százötvenezer főt nem tekinthetem tartaléknak. Ugyancsak nem tehetek 
semmit azoknak a szörnyűséges veszteségeknek a megelőzésére, amelyeket 
egész biztosan el fogunk szenvedni. Kötelességemnek tartom, hogy ezt 
világossá tegyem. Ugyancsak kötelességem, hogy megmondjam: nem 
garantálhatom, hogy a támadást visszaverjük. " 

Hitler hirtelen megelevenedett. Nagy nehezen talpra állt, és az asztalra 
csapott. , Hit! - üvöltötte. - Hit és meggyőződés! Ez fogja pótolni, ami 
hiányzik! Minden parancsnokot el kell, hogy töltse a bizonyosság! Önnek - 
mutatott Heinricire -, igen, önnek kell sugároznia. Önnek kell hitet öntenie 
a csapataiba!" 

Heinrici mereven Hitlerre szegezte a tekintetét. , Führerem szólalt meg -, 
kénytelen vagyok megismételni, kötelességem megismételni, hogy a hit és a 
remény egymaga kevés ennek a csatának a megnyeréséhez." 

, Hagyja abba, hagyja abba!" - sisteregte a háta mögött egy hang, Hitler 
azonban már nem is törődött azzal, mit mondott Heinrici. , Vegye 
tudomásul, vezérezredes úr - ordította -, ha ön tudatában lesz annak a 
ténynek, hogy ezt a csatát meg kell nyerni, akkor meg is fogjuk nyerni! Ha 
ön képes lesz ezt a hitet kiterjeszteni a csapataira, akkor öné lesz a 
győzelem, a háború legnagyobb diadala!" 

Feszült csend támadt. Heinrici sápadt arccal összeszedte papírjait, átadta 
Eismannak, és a két tiszt elhagyta a még mindig dermedt némaságba borult 


helyiséget. Odakint a folyosón valaki közölte velük, hogy a városban 
javában tart a légitámadás. A két férfi várakozásba dermedt, mindkettőn 
bénultság vett erőt, szinte nem is vettek tudomást a körülöttük újra 
kezdődő fecsegésről. 

Kis idő múltán kiengedték őket a bunkerból. Felmentek a lépcsőn és 
kiléptek a kertbe. Amióta elhagyták a tárgyalóhelyiséget, Heinrici most 
szólalt meg először. , Minden hiába - mondta csüggedten. - Mintha le 
kellene hoznom a holdat az égről. Feltekintett a város fölött gomolygó 
súlyos füstfelhőkre, és újra azt mormogta: Minden hiába. Hiába."[36] 

x 

A Chiem-tó kék vize tükrök sorozataként verte vissza a hóhatárig húzódó 
fenyveseket. Walther Wenck erősen botjára támaszkodva meredt a túlsó 
partra és azon túl a Berchtesgadent körülvevő festői hegykoszorúra. A táj 
mesebelien szép és békés volt. 

Mindenütt korai virágok nyíltak. A magas hegyek hósapkája lassan 
olvadni kezdett, és bár a naptár még csak április 6-ot mutatott, a levegő 
megtelt a tavasz édes illatával. A környék csendje jócskán felgyorsította 
Guderian egykori vezérkari főnökének a felépülését, aki akkoriban, 
negyvenöt évesen, a Wehrmacht legfiatalabb tábornoka volt. 

Itt, a Bajor Alpok szívében a háború mintha sokezer mérföldnyire innen 
dúlt volna. A háborús és baleseti sérülteket - mint Wenck - kivéve nemigen 
akadt katona a környéken. 

Wenck bár még gyenge volt, már lábadozott. A baleset súlyosságát 
figyelembe véve szerencsésnek mondhatta magát, hogy életben maradt. 
Február 13-án érte a gépkocsibaleset, amelyben fejsérülést és több 
csonttörést szenvedett. Ezt követően hat hétig feküdt kórházban. Annyi 
bordája törött össze, hogy válltól csípőig még most is fűzőben kellett járnia. 
A jelek szerint számára már véget ért a háború, melynek szomorú 
kimenetele világosan kirajzolódott előtte. Wenck nem hitte, hogy a 
Harmadik Birodalom néhány hétnél tovább képes lesz kitartani. 

Bár Németország jövőjét sötét színekben látta, ő maga mégis örült: 
felesége, Irmgard, valamint tizenöt esztendős iker gyermekeik, Helmuth és 
Siegrid odautaztak hozzá, a biztonságos Bajorországba. Wenck kínos 
lassúsággal visszasétált a festői kis fogadóba, ahol megszálltak. Ahogy 
belépett a hallba, Irmgard egy üzenettel fogadta: haladéktalanul hívja vissza 
Berlint. 


Hitler szárnysegédje, Burgdorf tábornok volt a vonalban, és közölte 
Wenckkel, hogy másnap sürgősen jelentkeznie kell Berlinben Hitlernél. ,, A 
Führer kinevezte önt a 12. hadsereg parancsnokának". Wenck meglepődött. 
,12. hadsereg? Melyik az?" - kérdezte. 

Majd megtudja, ha ideér" - felelte Burgdorf. 

De Wencket nem elégítette ki a válasz. , Soha nem hallottam a 12. 
hadseregről" - morgolódott. ,, A 12. hadsereg most van szervezés alatt" - 
felelte végre Burgdorf ingerülten, aztán letette a kagylót. 

Néhány órával később Wenck újra egyenruhában elköszönt aggódó 
feleségétől. , Bármi lesz is, maradj Bajorországban - figyelmeztette az 
asszonyt. - Ez egy biztonságos hely." Aztán a feladatáról mit sem sejtve 
elindult Berlinbe. Az elkövetkező huszonegy nap során ennek a 
gyakorlatilag alig ismert tábornoknak a neve szinte valamennyi berlini 
számára a remény jelképe lett. 

x 

Heinrici törzse már hozzászokott, hogy a parancsnokon olykor-olykor 
kitör a dühroham, de ilyennek még soha senki nem látta. A 
Visztula-hadseregcsoport parancsnoka tajtékzott a dühtől. Épp az imént 
kapott jelentést Bichlertől, a frankfurti , erőd" ügyeletes tisztjétől, a fiatal 
tábornok Hitlernél tett látogatásáról. Amint Heinrici joggal sejtette, a 
szemüveges, keskeny arcú tiszt távol állt attól, amit Hitler az északi hős 
ideáljának tartott. Néhány felszínes mondat után, amelyek során Frankfurt 
neve fel sem merült, Hitler kezet fogott a tiszttel, és elbocsátotta. Amint 
Bichler eltávozott a bunkerból, Hitler parancsnokcserét rendelt el 
Frankfurtban, ,, Kerítsen valaki mást - utasította a Führer Krebset. - Ez a 
Bichler csakugyan nem egy Gneisenau!" 

Busse gyalogsági tábornok, akinek 9. hadseregéhez a frankfurti helyőrség 
tartozott, már hallott a fenyegető cseréről, és sürgősen értesítette Heinricit. 
Bichler most ott állt Heinrici íróasztala előtt, és fültanúja lehetett, amint a 
tomboló Giftzwerg Krebsnek telefonál. A törzs tagjai némán figyelték. Jól 
ismerték elöljárójukat, és le tudták olvasni ingerültsége fokát az asztallapon 
doboló ujjaiból. 

A tábornok jobb keze vészes dobszólót vert. Megérkezett a telefonhoz 
Krebs. , Krebs - reccsent rá Heinrici -, Bichler vezérőrnagy itt van az 
irodámban. Jól figyelje meg, amit mondok. Bichlert vissza kell helyezni a 
frankfurti helyőrség parancsnokának. Ezt megmondtam Burgdorfnak, és 


most magának is. Nem vagyok hajlandó elfogadni senki mást. Világos, amit 
mondok?" Aztán a választ meg sem várva folytatta: , Még valami. Mi van 
Bichler Lovagkeresztjével? Hónapok óta vár a kitüntetésére. Itt az ideje, 
hogy megkapja. Világos, amit mondok?" Heinrici még mindig nem tartott 
szünetet. , Ha Bichler nem kapja meg a Lovagkeresztet, vagy ha nem 
helyezik vissza Frankfurtba parancsnoknak, lemondok a parancsnokságról. 
Világos, amit mondok?" Heinrici ujjai még mindig dühödten doboltak. 
Még a mai napon várom a pozitív választ. Világos?" Azzal lecsapta a 
kagylót. Krebs egyetlen szót sem szólt. 

Eismann vezérkari ezredes emlékezete szerint április 7-én délelőtt a 
hadseregcsoport két távirati üzenetet kapott a Führer törzsétől. Az első 
szerint Bichlert ismét kinevezték Frankfurt parancsnokának, a második 
szerint megkapta a Lovagkeresztet." 

x 

Alfred Jodl vezérezredes, Hitler vezetési törzsének főnöke dahlemi 
irodájában ülve várta Wencket, a páncélos csapatok tábornokát. Az új 12. 
hadsereg parancsnoka épp az imént távozott Hitlertől, és most Jodlra várt a 
feladat, hogy tájékoztassa Wencket a nyugati fronton kialakult helyzetről. 
Jodl íróasztalán ott feküdt egy nagy halom jelentés Kesselring tábornagytól, 
a Nyugat hadseregcsoport parancsnokától. A jelentésekből óráról órára 
egyre sötétebb kép alakult ki. Az angol-amerikai csapatok mindenütt 
áttörték a védelmet. 

A 12. hadsereg feladata elméletileg az lett volna, hogy a nyugati oldalon, 
az Elba és a Mulde alsó folyásától mintegy 125 mérföldnyire pajzsot tartson 
Berlin elé, és megakadályozza az angol-amerikai csapatokat a főváros 
megtámadásában. Wenck hadserege, Hitler elhatározása szerint, tíz 
hadosztályból kellett, hogy álljon, amelyeknek állományába a páncélos 
kiképző alakulatok tisztjei, népfelkelők, tisztképző iskolák alakulatai, 
különböző töredék egységek, valamint a Harz-hegységben szétvert 11. 
hadsereg maradványai tartoztak. Ha ez a hadsereg idejében összeáll, Jodl 
akkor is kételkedett volna, hogy képes bármilyen eredményt elérni. De az is 
lehet, hogy a hadsereg meg sem tudja kezdeni tevékenységét az Elbánál - 
bár ezt nem állt szándékában elmondani Wencknek. Jod!l még mindig ott 
őrizte irodája páncélszekrényében a zsákmánykérnt szerzett Eclipse-tervet, 
amely részletesen tartalmazta az angol-amerikai csapatok tevékenységét a 
németek kapitulációja vagy összeomlása esetére, a térképmellékletek pedig 


feltüntették a szövetségesek egyeztetett megszállási zónáit a háború 
befejezésekor, Jodl bizonyos volt benne, hogy az amerikaiak és a britek 
megállnak az Elbánál, amely nagyjából egybeesett az angol-amerikai és az 
orosz háború utáni megszállási zónák határvonalával. Számára tökéletesen 
nyilvánvaló volt, hogy Eisenhower Berlint átengedi az oroszoknak. 

x 

, lermészetesen, ha az Eclipse feltételei [a németek összeomlása vagy 
kapitulációjal] a front bármely pontján bekövetkezne - írta Eisenhower 
tábornok Churchillhez intézett legutóbbi táviratában -, teljes sebességgel 
tovább nyomulunk előre, és Berlin bekerül a fontos célpontjaink közé." Ez 
persze nem volt elkötelező ígéret, ezért a brit vezetés és a vezérkar további 
nyomást igyekezett gyakorolni a főparancsnokra, hogy hozzon egyértelmű 
döntést. Üzenetet küldtek Washingtonba, melyben találkozót sürgettek 
Eisenhower stratégiájának megvitatása céljából. Sztálin távirata tovább 
fokozta gyanakvásukat. A generalisszimusz - mondták a brit vezérkarnál - 
azt állítja hogy a támadást május közepére tervezi, azt azonban nem jelölte 
meg, mikor kívánja bevetni , másodlagos erőit" Berlin irányában. Márpedig 
Londonban úgy látták, hogy Berlint a lehető leggyorsabban el kell foglalni. 
Meg voltak győződve továbbá, hogy , helyes volna, ha az Egyesített 
Vezérkar megfelelő útmutatást adna Eisenhowernek ebben a kérdésben" . 

Marshall tábornok válasza keményen és határozottan véget vetett a 
vitának. , Azok a pszichológiai és politikai előnyök, amelyek abból 
származnának, hogy az oroszokat megelőzve elfoglalnánk Berlint - írta, - 
nem múlják felül azon katonai megfontolások fontosságát, amelyeknek 
lényege, szerintünk, a német fegyveres erők szétzúzása és 
megsemmisítése." 

Marshall nem zárta ki teljesen Berlin bevételét, tekintettel arra, hogy a 
város , a fő csapás hatáskörzetében helyezkedik el". De az Egyesített 
Vezérkarnak nem volt ideje a probléma alapos meg fontolására. A 
szövetségesek olyan gyorsan nyomulnak előre Németország belsejében - 
állapította meg Marshall -, hogy az kizárja , ahadműveleti kérdések 
áttekintésének bármilyen bizottsági formáját". Marshall végül egyértelmű 
támogatásáról biztosította a főparancsnokot: , Egyedül Eisenhower van 
olyan helyzetben, hogy tudja, hogyan kell megvívni ezt a csatát, és hogyan 
lehet a legteljesebben kihasználni a gyorsan változó helyzetet." 

Eisenhower, akit megviselt a zaklatás, a maga részéről kijelentette, hogy 


kész megváltoztatni a terveit, de csak ha parancsot kap rá. Április 7-én a 
következőt táviratozta Marshallnak: , Ha bármikor úgy adódik, hogy 
csekély veszteségek árán elfoglalhatjuk Berlint, természetesen meg fogjuk 
tenni." Minthogy azonban az oroszok olyan közel voltak a fővároshoz, úgy 
vélte: , az adott helyzetben katonailag nem volna okos dolog Berlint fő 
célpontnak tekinteni." Ő maga, mondta, elsőként fogadta el, hogy , a háború 
politikai célokért folyik, és ha az Egyesített Vezérkar úgy határoz, hogy a 
szövetségesek szempontjából fontosabb Berlin bevétele a térségben 
érvényes tisztán katonai megfontolásoknál", akkor készséggel felülvizsgálja 
terveit, és mindent megtesz egy ilyen hadművelet végrehajtásához. 
Hangsúlyozta azonban azt a meggyőződését, hogy ,, Berlin elfoglalását félre 
kell tenni, mert ésszerűbb és praktikusabb, ha követjük általános tervünket, 
amelynek lényege (A) a német csapatok kettévágása... (B) Lübeck és 
környéke szilárd megragadása, és (C) minden olyan német próbálkozás 
meghiúsítása, amelynek célja megerődített körlet kialakítása a déli 
Iwgyekben." 

Másnap csaknem ugyanezt a választ adta Montgomerynek is. Monty 
csaknem ugyanott vette fel a csatabárdot, ahol Churchill és, a Brit Vezérkar 
letette. Tíz újabb hadosztályt kért EFisenhowertől, hogy folytassa a támadást 
Lübeck és Berlin felé. Eisenhower lehűtötte. , Ami Berlint illeti - jelentette ki 
a főparancsnok -, készséggel elismerem, hogy a városnak van pszichológiai 
és katonai jelentősége, de sokkal nagyobb jelentősége lesz a többi német 
haderőnek. Erre akarom összpontosítani minden figyelmemet. 
Természetesen, ha úgy adódik, hogy olcsón bevehetjük Berlint, meg fogom 
tenni." 

Ezen a ponton Churchill úgy határozott, hogy véget vet a viszálynak, 
mielőtt további károkat okozna a szövetségesek kapcsolatának. Értesítette 
Rooseveltet, hogy a maga részéről befejezettnek tekinti a vitát. 

, Őszinteségem igazolására az általam ismert nagyon kevés latin idézet 
egyikét használnám - táviratozta az elnök. - Amentium irae amoris ingratio 
est." Ami annyit jelent: A szerelmesek veszekedése megújítja a szerelmet. 

Miközben azonban a színfalak mögött tovább folyt a vita a SCAF 252 és 
az angol-amerikai tervek körül, az angol-amerikai csapatok óráról órára 
egyre mélyebben hatoltak be Németország területére. Senki nem mondta 
meg nekik, hogy Berlin nem számít többé fontos katonai célpontnak. 


ÖTÖDIK FEJEZET 


Javában folyt tehát a versenyfutás. A hadviselés történetében még soha 
ennyi ember nem hajtott végre ilyen gyors előremozgást. Az angol-amerikai 
offenzíva sebessége egyre újabb egységeket ragadott magával, és az egész 
front egyetlen hatalmas versenypályává vált. A hadseregek most arra 
összpontosítottak, hogy mielőbb elfoglalják az Elba mindkét partját, és 
hídfőállásokat hozzanak létre az utolsó diadalmas csapáshoz, amely véget 
vet a háborúnak. A nyugati front északi és középső szakaszán minden 
hadosztály azon igyekezett, hogy elsőként érje el a folyót. Azon túl pedig 
ott lebegett a végső cél: Berlin. 

A brit zónában a 7. páncéloshadosztály - a híres Sivatagi Patkányok - 
szinte meg sem állt a Rajna óta. Lewis Lyne vezérőrnagy, a hetesek 
parancsnoka az átkelés után kijelentette: , Mostantól fogva mindenki az 
Elba folyóra szegezze a tekintetét. Ha egyszer megindulunk, nem állunk 
meg sem nappal, sem éjjel, amíg oda nem érünk. Jó vadászatot a következő 
útszakaszra!" A Sivatagi Patkányok a heves ellenállás ellenére átlagosan 
több mint napi húsz mérföldet tettek meg. 

Charles Hennell törzsőrmester meg volt győződve, hogy ,,a hetesek 
megérdemlik és alkalmasak is rá, hogy ők foglalják el a fővárost, annak a 
sok és kemény erőfeszítésnek a jutalmaként, amelyet a Nyugati Sivatag óta 
tanúsítottak. Hennell El Alamein óta harcolt a hetesek kötelékeiben. Eric 
Cole törzsőrmesternek még alaposabb oka volt, hogy el akarja érni Berlint. 
Dunguergue veteránjaként 1940-ben a németek beleszorították a tengerbe. 
Most Cole ádázul készült, hogy kiegyenlítse a számlát. Állandóan azzal 
nyaggatta a harckocsik kezelőszemélyzetét, hogy tartsák járműveiket 
tökéletesen működőképes állapotban. Cole azt tervezte, hogy 
harckocsijaival a 7. páncéloshadosztály élén egész Berlinig üldözi a 
németeket. 

Normandiában, a D-napor, a brit 6. légi szállítású hadosztály emberei 
jártak honfitársaik előtt. Most arra készültek, hogy a végső harcban is ők 
haladnak majd az élen. Hugh McWhinnie őrmester azt hallotta a német 
hadifoglyoktól, hogy mihelyt a britek ál kelnek az Elbán, az ellenség , kaput 
nyit, és beereszti őket egészen Berlinig." Ő maga kételkedett ebben. A 
hatosoknak eddig is meg kellett harcolniuk minden egyes mérföldért. 
Wilfred Davison százados, a 13. ejtőernyős zászlóaljtól biztos volt benne, 


hogy nagy versenytutás lesz a fővárosért, de, mint hadosztályából a 
legtöbben, nem kételkedett, hogy , a hatosok ott lesznek az elsők között." A 
hadosztály parancsnokságán azonban John L. Shearer százados lelkesedése 
már alábbhagyott: olyan pletykát hallott, hogy ,, Berlint az amerikaiak 
kapják" . 

Az amerikai légideszant hadosztályokban is terjedt ez a szóbeszéd. A baj 
csak az volt, hogy ez a szóbeszéd nem emlegette az ejtőernyősöket. James 
Gavin 82-es légi szállítású hadosztályának összpontosítási körletében, ahol 
az ejtőernyősök napok óta gyakorlatoztak, már nyilvánvalóvá vált, hogy 
harci bevetésüket ejtették. Tudták, csak akkor kerül sor légideszant 
hadműveletre, ha az ellenség váratlan összeomlása következtében érvénybe 
lép az Eclipse-terv, és a rendfenntartó feladattal sürgős szükség lesz 
Berlinben a deszantosokra. Ez azonban egyre távolabbi eshetőségnek tűnt. 
A SHAEF már utasítást adott Lewis Breton 1. légideszant hadseregének, 
hogy , Jubilant hadművelet" kódnéven bevetéseket hajtsanak végre a 
szövetséges katonák hadifogolytáborainak felszabadítására. Bármennyire 
kívánták is az ejtőernyősök a hadifoglyok felszabadítását, az az esély, hogy 
harci bevetés helyett mentőakcióban kell részt venniük, nemigen töltötte el 
lelkesedéssel őket. 

Hasonló csalódottság érződött a többi deszantos egységnél is. Maxwell 
Taylor vezérőrnagy 101. deszant hadosztályának harcosai, a ,, Vijjogó Sasok" 
ismét gyalogosokként kellett, hogy harcba lépjenek, ezúttal a Ruhr-vidéken. 
Ugyanide rendelték Gavin nyolcvanketteseinek egyik ezredét. Később 
ugyancsak nyolcvanketteseket vetették be Montgomery 21. 
hadseregcsoportjának megsegítésére az Elbán történő átkeléskor is. 

A legjobban talán Arthur Shultz, a , Holland", az amerikai 505. ejtőernyős 
ezred közlegénye fogalmazta meg a deszant hadosztályok érzéseit. Amikor 
felkapaszkodott a Ruhr-vidék felé tartó teherkocsi platójára, cinikusan így 
szólt cimborájához, Joe Tallett közlegényhez , Látod, komám, jó voltam 
Normandiában, jó voltam Hollandiában. Nézz meg jól! Én egy kékvérű 
amerikai vagyok, és egyetlenegy vagyok egész Amerikában. Vigyáznak is 
rám piszkosul, meg a pénzre, amit belém feccöltek. Nem akarnak 
elpocsékolni arra a koszos Berlinre. Hogy is ne! Egy frászt! Majd Tokióban 
fognak ledobni!" 

Az ejtőernyősök tehát az orrukat lógatták, annál jobban fűtötte a 
várakozás a szárazföldi hadseregeket. 


A front középső szakaszán felvonult valamennyi amerikai haderő, és 
iszonyú nagyságú összpontosítás jött létre. Amikor Simpson 9. hadserege 
visszatért Montgomery 21. hadseregcsoportjától, Bradley lett az első 
amerikai tábornok, akinek keze alatt egyszerre négy szárazföldi hadsereg 
harcolt. A 9. mellett hozzá tartozott az 1., a 3. és a 15. hadsereg is - összesen 
közel egymillió ember. 

Április 2-án, alig kilenc nappal a Rajnán való átkelés után, a 
szövetségesek csapatai befejezték a Ruhr-vidék körülzárását. A négyezer 
négyzetmérföldnyi katlanban ottrekedt Walther Model B hadseregcsoportja, 
amelynek létszáma megközelítette a három százhuszonötezer főt. Model 
lekötésével széles szakaszon megnyílt a nyugati front, és Bradley, 
hátrahagyva a 9. és az 1. hadsereget a katlan felszámolására, lendületesen 
zúdult tovább. Csapatai most teljes gőzre kapcsoltak. Eszakról a britek, 
délről Devers tábornok 6. hadseregcsoportjának alakulatai fedezték a 
szárnyait, miközben ő maga őrült tempóban vágtatott Németország 
központi vidékén Lipcse és Drezda irányába. Az amerikai hadseregek 
észak-dél irányú vonalában a 9. volt a legközelebb az Elbához, és a 
parancsnokok úgy látták, Bradley Simpsonnak szánta azt a fel adatot, hogy 
menetből mért csapással egyetlen lendülettel eljuttassa az amerikai 
csapatokat Berlinig. 

Aznap, amikor a Ruhr-vidék bekerítése befejeződött, Eisenhower 
parancsot adott ki csapatainak. Eszerint Bradley hadseregcsoportjának 
feladata, hogy , számolja fel a Ruhr-vidék katlanját, majd mérjen csapást a 
Kassel-Lipcse főirányban, ragadjon meg minden lehetőséget, hogy 
hídfőállást nyerjen az Elbán, és legyen kész hadműveletek folytatására az 
Elbán túl." Április 4-én, aznap, amikor a 9. hadsereg visszakerült Bradley 
alárendeltségébe, maga Bradley is új parancsot adott ki hadseregeinek A 12. 
hadseregcsoport ,,20. sz. utasításában" a 9. hadsereg azt a feladatot kapta, 
hogy középső részével támadjon Hannovertől nagyjából déli irányban, és 
foglalja el Hildesheim város környékét, mintegy hetven mérföldnyire az 
Elbától. Ezután , külön parancsra" kezdetét veszi a támadás második 
szakasza. Ez volt az a sarkalatos fontosságú pont, amely megszabta a 9. 
hadsereg feladatát, és amely, a hadseregparancsnok véleménye szerint 
semmi kétséget nem hagyott csapatai végcélját illetően. Ebben ugyanis ez 
állt: , 2. szakasz. A parancsnak megfelelően folytassa a támadást keleti 
irányba, használjon ki minden lehetőséget, hogy hídfőállást foglaljon az 


Elbán, és készüljön fel a további előrenyomuláshoz Berlin felé vagy 
északkeleti irányba." Az 1. szakasz - a támadás Hildesheim irányába - 
egyszerű iránymegszabó parancsnak látszott. Senki nem számított itt 
jelentős ellenállásra. A 2. szakasz viszont azt a startzászlót jelentette, 
amelyre a 9. hadsereg minden nap legalább olyan türelmetlenül várt, mint a 
parancsnok, William Simpson altábornagy, a , Nagy Simp" .[37] 

, Az embereim fel voltak tüzelve - emlékezett később Simpson tábornok. 
- Annak idején elsőként érkeztünk ki a Rajnához, és most úgy látszott, 
elsőnek érkezünk Berlinhez. Egész idő alatt , egyetlen dolog járt az 
eszünkbern: elfoglaljuk Berlint, átvágunk rajta, és a túloldalon találkozunk 
az oroszokkal." A hadseregcsoport parancsnok utasítása után Simpson 
tábornok egyetlen pillanatot sem vesztegetett. Számításai szerint pár nap 
alatt el kellett érniük Hildesheim vonalát. Ezután, mint törzse tisztjeinek 
elmondta, úgy tervezte, hogy felkészít egy páncélos és egy 
gyaloghadosztályt, hogy az Elba-parti Magdeburg fölött vezető autópályán 
át kijut Potsdamhoz, és ott készen áll Berlin ostromára. Simpson arra 
készült, hogy ezután, amilyen gyorsan csak lehet, ütközetbe veti a 9. 
hadsereg maradékát, ha megszerzik a hídfőállást, és elengedik őket a 
pórázról. , A fene egye meg, emberek, el akarok jutni Berlinbe, és azt 
hiszem, maguk mind, az utolsó közlegényig, ugyanezt akarják" - jelentette 
ki törzsének diadalmasan. 

Isaac D. White vezérőrnagy, a 2. páncéloshadosztály, a , Kerekes Pokol" 
elszánt, izmos parancsnoka, egy jókora lépéssel előbbre tartott, mint 
Simpson: ő már akkor készen állt Berlin bevételének tervével, mielőtt 
emberei átkeltek a Rajnán. White hadműveleti főnöke, Briard P. Johnson 
ezredes hetekkel korábban megkezdte a főváros elleni támadás tervezését. 
Ez a terv olyan gondosan készült, hogy a részletes parancsok és a 
térképvázlatok már március 25-re készen voltak. 

A 2. hadsereg támadási terve bizonyos mértékig egybeesett Simpson saját 
koncepciójával. Ez is az Elba-parti Magdeburgon át vezető autópályát 
követte. A térképvázlat gondosan feltüntette a javasolt napi előrenyomulást, 
és minden lépcsőfok külön kódnevet kapott. Az utolsó szakasznak, amely 
mintegy hatvan mérföldnyire volt Magdeburgtól, a fázisvonalai a 
következő neveket kapták: , Silver", , Silk", , Satin" , , Daisy" , , Pansy" , 
vJug7, és végül a Berlint takaró hatalmas horogkereszten ott ragyogott a 
,Goal" (végcél) szó. White biztos volt benne, hogy a 2. páncéloshadosztály, 


a szórványos ellenállást leküzdve, gyakran napi harmincöt mérföldnyi 
előrenyomulással képes lesz Berlin elfoglalására. Ha emberei képesek 
tartani a hídfőállást Magdeburgnál, amely most alig nyolcvan mérföldnyire 
volt, akkor negyvennyolc órán belül el lehet érni Berlint. 

A 9. hadsereg ötvenvalahány mérföldes frontján White 2. 
páncéloshadosztálya haladt az élen. A hadosztály a nyugati front egyik 
legnagyobb alakulata volt. Harckocsijai, rohamlövegei, páncélozott szállító 
járművei, buldózerei, teherkocsijai, terepjárói és lövegei jó hetvenkét 
mérföld hosszú folyamot alkottak. A maximális harci hatékonyság 
érdekében a hadosztály három páncélozott egységre volt osztva: az A és B 
egység mellett az R egység képezte a tartalékot. A hadosztálynak, mely 
óránként mintegy két mérföldet volt képes megtenni, csaknem tizenkét 
órába tellett, mire áthaladt egy bizonyos ponton. Ez a nehézkes páncélos 
haderő megelőzte a 9. hadsereg minden más egységét - egy figyelemre 
méltó kivétellel. 

A 2. páncéloshadosztály, mely a hadsereg jobb szárnyán szakadatlan 
harcok közepette szívósan nyomult előre, csapatokkal zsúfolt, vásári 
összevisszaságban összeválogatott járműkollekciójával tűnt ki. A levegőből 
nézve nem hasonlított sem páncélos, sem gyaloghadosztályra. Az oszlopok 
közt néhány elszórt amerikai teherkocsit figyelmen kívül hagyva könnyen 
össze lehetett volna téveszteni akár egy német konvojjal is. Robert C. Macon 
vezérőrnagy roppant egyéni 83. lövészhadosztálya, a ,, Iragacs Cirkusz" 
lóhalálában vágtatott zsákmányolt járművein az Elba felé. Minden 
ellenséges egység vagy város, amely megadta magát, vagy amelyet 
elfoglaltak, némi fegyveres fenyegetésre beszolgáltatta gördülő állományát 
a hadosztálynak. Minden újonnan szerzett jármű sebtében olajzöld festést 
kapott, és felkerült az oldalára az Egyesült Allamok csillaga, aztán bekerült 
a nyolcvanhármasok állományába. A Iragacs Cirkusz még egy német 
repülőgépet is zsákmányolt, mi több, pilóta is akadt hozzá, s attól fogva a 
gép általános rémületet keltve ott repkedett a front fölött. William G. 
Presnell tiszthelyettes, a 30. gyaloghadosztálytól, aki Omaha Beach óta 
végigharcolta az egész háborút, pontosan ismerte a Luftwaffe minden 
vadászgéptípusának a körvonalát, így amikor meglátta, hogy a német gép 
feléjük tart, elkiáltotta magát: , ME-109" - és menedéket keresett, aztán 
meglepetten kapta fel a fejét, amikor a gépről nem zúdult alá a várt 
géppuskatűz. A gép foltos olajzöldre volt festve, a szárnya alatt pedig ez a 


felirat állt: ,83. gyaloghadosztály" . 

Ha a nyolcvanhármasok járművei meglepték a hontitársakat, még 
nagyobb meglepetést okoztak a németeknek. Amint a hadosztály nagy 
sebbel-lobbal az Elba felé vágtatott, Haley Kohler őrnagy egyszerre makacs 
tülkölést hallott. , Egy Mercedes robogott mögöttünk - emlékezett később -, 
aztán megelőzött bennünket és sorra a többieket is." Az esetnek szemtanúja 
volt John J. Devenney százados is. , A kocsi ide-oda cikázott az oszlopokon 
belül" - mesélte. Amint a Mercedes elhagyta Devenneyéket, a százados 
döbbenten vette észre, hogy az bizony egy sofőr vezette német parancsnoki 
kocsi, tele német tisztekkel. Egy rövid géppuskasorozat megállította a 
járművet, és a halálra vált németek egy szempillantás alatt hadifoglyok 
lettek az oszlop közepén, melyet a sajátjuknak néztek. A Mercedest, mely 
kifogástalan állapotban volt, sebtében átfestettek, és azon nyomban 
használatba is vették. 

Macon tábornok úgy határozott, hogy a nyolcvanhármas lesz, az első 
gyaloghadosztály, amely átkel az Elbán, és tovább halad Berlin felé. A 
vetélkedés a nyolcvanhármasok és a 2. páncéloshadosztály között most oly 
hevessé vált, hogy amikor a két hadosztály előrevetett osztagai április 5-én 
egy időben elérték a Weser folyót, Macon szerint , komoly veszekedés 
alakult ki közöttük, melyikük kel át először a folyón." Végül is 
kompromisszumot kötöttek: a két hadosztály csapatai szendvicsszerűen 
egymás közé ékelve egyszerre kelnek át a folyón. A nyolcvanhármasok 
parancsnokságán állítólag White tábornok tombolt a , Tragacs Cirkusz" 
miatt. , Szó sem lehet róla, hogy egy rohadt gyaloghadosztály lefőzze az én 
brancsomat az Elbánál" - háborgott a pletyka szerint. 

A 2. páncéloshadosztály egy másik versenyben is részt vett. A 
, Győzelem" -nek nevezett amerikai 5. páncéloshadosztály csaknem 
ugyanolyan gyorsan tört előre, mint White oszlopai, és harcosainak 
ugyancsak megvoltak a maguk tervei a német főváros bevételére. ,, Az 
egyetlen nagy kérdés azt volt, hogy ki jut be elsőnek Berlinbe" - emlékezett 
később Gilbert Farrand ezredes, az 5. páncéloshadosztály vezérkari főnöke. 
- , Úgy terveztük, hogy Tangermündénél, Sandaunál, Arneburgnál és 
Werbennrél kelünk át az Elbán. Hallottunk róla, hogy az oroszok készen 
állnak a megindulásra, ezért megtettünk minden lehetséges előkészületet." 
A hadosztály szakadatlanul menetben volt, ezért - Farrand 
visszaemlékezése szerint - senki sem aludt többet négy-öt óránál, sőt, 


gyakran egyáltalán le sem hunyta a szemét. Tekintettel az állandó 
előrenyomulásra, most Farrand féllánctalpas harcjárműve lett a hadosztály 
vezetési pontja. A hadosztály előrenyomulását nagyban elősegítette, hogy 
csupán szórványos ellenállásba ütköztek. , Az előrenyomulás gyakorlatilag 
nem jelentett egyebet, mint az ellenséges utóvéd felmorzsolását" - 
emlékezett Farrand. Ám ezek is hordozhattak halálos veszedelmet, amint 
maga Farrand is tapasztalhatta, amikor egy lövedék belefúródott a 
kocsijába. 

A gyaloghadosztályok közül a 84., a 30., és a 102. szintén Berlinre vetette 
tekintetét. A 9. hadsereg harcosai, akik mosdatlanul, menet közben étkezve 
törtek előre, mind ott akartak lenni a végső győzelemnél. A támadásnak 
pusztán a lendülete is lelkesedéssel töltötte el az embereket. Mégis, bár a 
németeknek nem volt idejük általános védelemre berendezkedniük, 
előfordultak harcok, még hozzá nemegyszer súlyosak is. 

Egyes körletekben a védők már mielőtt kapituláltak volna, fel hagytak a 
küzdelemmel. Roland Kolb alezredes, a 84. gyaloghadosztálytól 
megfigyelte, hogy a legkeményebb ellenállást azok a szétszórt 55-alakulatok 
tanúsították, amelyek elrejtőztek az erdőkben, és onnan támadták az előre 
nyomuló csapatokat. A páncélos oszlopok általában megkerülték ezeket a 
fanatikus töredékalakulatokat, és felszámolásukat ráhagyták a lövészekre. 
Elkeseredett harc alakult ki gyakran a kisvárosokban is. A támadás során 
Kolb egyszer megdöbbenve látta, hogy tizenkét éves, sőt kisebb gyerekek 
ágyút kezelnek. , Ezek a gyerekek inkább halálukig harcoltak, sem hogy 
megadták volna magukat" - emlékezett később. 

Mások emlékezete is őrzött szörnyű pillanatokat. James F. Hollingsworth 
őrnagy, a 2. páncéloshadosztály előrevetett osztagának parancsnoka a 
Teutoburger Wald erdős hegyei között egyszerre azt vette észre, hogy 
osztagát német harckocsik veszik körül. Az amerikai oszlop egyenesen 
beleszaladt egy német páncélos lőtérbe. Szerencsére a harckocsik régi 
roncsok voltak, amelyekről leszerelték a motorokat, de azért a lövegeket 
rajtuk hagyták, hogy az újoncok azokon gyakoroljanak, és a németek 
egykettőre tüzet is nyitottak. Clyde W. Cooley törzsőrmester, Észak-Afrika 
veteránja, Hollingsworth harckocsijának lövegkezelője haladéktalanul 
akcióba lépett. Célra fordította a tornyát, és ezerötszáz yardról kilőtt egy 
német harckocsit. Újabb irányzás után hetvenöt yarddal arrább kilőtt még 
egyet. , Akkor aztán mindenki tüzet nyitott, és elszabadult a pokol" - 


mesélte Hollingsworth. Aztán alighogy a harc véget ért, egy katonákkal 
zsúfolt német teherkocsi indult meg száguldva a hadosztály oszlopa felé. 
Hollingsworth sietve utasította embereit, hogy várjanak, amíg a kocsi 
lőtávolságon belül kerül. Amikor a kocsi hetvenöt yardnyira ért, tüzet 
vezényelt. A .50 hüvelykes géppuskalövedékekkel megsorozott teherkocsi 
kigyulladt, felfordult, és az egyenruhás utasok az útra zuhantak. 
Legtöbbjük szörnyethalt, de néhányan még éltek, és rettenetesen 
jajveszékeltek. Amikor Hollingsworth közelebb ment, hogy megszemlélje a 
szétszaggatott és szitává lőtt testeket, akkor vette észre, hogy a katonák 
egyenruhába bújtatott német nők. 

Az ellenállás mértéke teljesen megjósolhatatlan volt. Sok körzetben a 
védők egyetlen lövés nélkül megadták magukat. Egyes városokban a 
polgármester már akkor kapitulált, amikor a visszavonuló német csapatok 
még a lakott területen belül voltak; gyakran még egy-két háztömbnyire az 
amerikai harckocsizó és lövész alakulatoktól. Detmoldban, ahol az egyik 
legnagyobb német fegyvergyár működött, egy civil fogadta Wheeler G. 
Merriam alezredes harckocsijait, aki a 82. felderítő zászlóaljjal a 2. 
hadosztály előtt a felderítő végezte. A németek képviselője kijelentette, 
hogy ő mint a gyár felügyelője, kész feladni a gyárat. , A lövedékek csak 
úgy záporoztak körülöttünk, ahogy behajtottunk a gyár területére - idézte 
fel az eseményeket Merriam. - Az épület előtt felsorakozott a felügyelő, az 
igazgató és a munkás állomány. A felügyelő rövid beszédet mondott, 
amelyben bejelentette a kapitulációt, aztán ajándékként átnyújtott nekem 
egy gyönyörű, krómozott Mauser pisztolyt." Néhány háztömbbel arrább 
ugyancsak megadta magát Merriamnak egy teljes német számvivői cég, úgy 
ahogy volt, hatalmas bankjegykészleteivel. Néhány órával később azonban, 
amikor Merriamot követve beérkeztek a városba az amerikai 
lövészegységek, kemény harcot kellett folytatniuk a város megtisztításáért. 
Mint kiderült, Detmoldban egy SS kiképzőközpont is működött. 

Hasonló esetek lépten-nyomon előfordultak. Néhány városban kapitulált 
városrész csendjét megtörte a pár háztömbbel arrább kirobbanó heves 
tűzpárbaj. Macon tábornok, a nyolcvanhármasok parancsnoka az egyik 
ilyen város főutcáján zavartalanul lépett be parancsnoksága főbejáratán, de 
amikor ki akart lépni a hátsó ajtón, szinte harcolva kellett utat vágnia 
magának. A német katonák az egyik város környékén puskájukra tűzött 
fehér zsebkendővel fogadták a 30. lövészhadosztályt. Ám amikor előjöttek, 


hogy megadják magukat az amerikaiaknak, hátulról néhány egységétől 
lemaradt, de még harcoló SS géppuskatüzet zúdított rájuk. 

Voltak, akik külön technikát alakítottak ki a kapituláció biztonságos 
lebonyolítása érdekében. Francis Schommer százados a 83. 
lövészhadosztálytól, aki folyékonyan beszélt németül, többször is telefonon 
bonyolította le a kapitulációt, amit azonban negyvenötös Coltjával tett 
nyomatékosabbá. Schommer rászegezte a pisztolyát az újonnan elfogott 
polgármesterre, és felszólította az illetőt: , hívja fel aszomszéd város 
polgármesterét, és közölje vele: ha szeretné, hogy városa épségben 
maradjon, legjobb, ha most mindjárt megadja magát. Mondja meg neki: 
szólítsa fel a város la kosságát, hogy akasszanak ki lepedőket vagy 
ilyesmiket az ablakokba." A halálra rémült polgármesterek , általában még 
rá is tettek egy lapáttal, mondván, az amerikaiak több száz harckocsival és 
löveggel, sok ezer fővel vonultak be a városukba. Ez a trükk újra meg újra 
bevált." 

Ahogy a hatalmas támadás nekilendült, az országutakat dugulásig 
ellepték a kelet felé tartó motorizált és páncélos oszlopok és a nyugat felé 
tartó sokezres német hadifogolycsoportok. Még arra sem jutott idő, hogy a 
hadifoglyokkal törődjenek. A kimerült, borostás Wehrmacht-tisztek és 
sorkatonák kíséret nélkül vánszorogtak vissza a Rajna felé. Egyesek még a 
fegyverüket is megtartották. Ben L. Rose, a 113. páncélos felderítő zászlóalj 
tábori lelkésze elmondott egy esetet, amikor két díszruhába öltözött tiszt 
, végigvonult az egész oszlop mellett, hátha találnak valakit, aki a 
figyelmére méltatja őket, és akiknek átadhatják oldalfegyverüket." De a 
katonák, akiknek most a naponta megtett mérföldek száma volt a 
legfontosabb, csak nyugat felé böktek. 

A városok és falvak egymás után adták meg magukat az előre törő 
csapatoknak. Az amerikaiak jobbára soha nem hallották ezeknek a 
településeknek a nevét, és egyikben sem tartózkodtak elég ideig ahhoz, 
hogy megjegyezzék. Az olyan települések, mint Minden, Bückeburg, 
Tündern és Stadhagen csak egy-egy ellenőrző pontot jelentettek az Elba felé 
vezető úton. De a 30. hadosztály katonái mégiscsak beleütköztek egy 
ismerős névbe. Ez a név annyira ismerős volt, hogy sokan máig 
emlékeznek, mennyire elcsodálkoztak, hogy ez a név csakugyan létezik. 
Hameln volt az, a Furulyás Patkányfogó városa. A 2. páncéloshadosztály 
korábban megkerüli néhány SS-erődöt, amelyek most öngyilkos ellenállást 


tanúsítottak. A harmincasok kemény választüze nyomán április 5-re csupán 
kiégett falak és romhalmazok maradtak a mesekönyvekbe illő mézeskalács 
házikókból és macskaköves utcákból. ,, Ezúttal másféle muzsikával 
tisztítottuk meg a várost a patkányoktól" - mondta Walter M. Johnson 
ezredes a 117. ezredtől. 

Április 8-ra a 84. gyaloghadosztály elérte a tizenötödik századi Hannover 
külvárosát. Ez a négyszázezres város a legnagyobb volt a 9. hadsereg 
támadási sávjában. Alexander R. Bolling vezérőrnagy, a nyolcvannégyesek 
parancsnoka úgy tervezte, hogy megkerüli Hannovert, de olyan utasítást 
kapott, hogy el kell foglalnia a várost. Bolling cseppet sem örült a 
feladatnak. Ha leköti csapatait Hannovernél, rengeteg drága időt veszít az 
Elba felé vágtató más lövészhadosztályokkal folytatott versenyben. Ádáz 
csata alakult ki, de az ellenállás negyvennyolc órán belül szórványos 
lövöldözéssé szelídült. Bollingot, akit büszkeséggel töltött el a 
nyolcvannégyesek hősiessége, bár még bosszús volt a lemaradás ért, az az 
örömteli megtiszteltetés érte, hogy ellátogatott hozzá Hannoverbe a 
főparancsnok Smith tábornokkal, a vezérkar főnökével és Simpson 
altábornaggyal, a 9. hadsereg parancsnokával. Bolling így emlékezett az 
eseményre: , A hivatalos találkozó végén Ike azt mondta: -xNo, Alex, most 
merre tovább? cTábornok úr - feleltem -, mi bizony nyomulunk tovább 
előre, tiszta az út egész Berlinig, és semmi sem képes feltartóztatni 
bennünket." 

Eisenhower - Bolling szerint - megfogta a hadosztályparancsunk karját, 
és azt mondta: ,, Menjetek csak tovább, sok szerencsét kívánok nektek. Ne 
hagyjátok, hogy bárki is megállítson benneteket." Amikor Eisenhower 
eltávozott Hannoverből, Bolling úgy érezte, a főparancsnok világosan 
értésére adta, hogy , a nyolcvannégyesek útja csakugyan Berlinbe vezet." 

Ugyanazon a napor, április 8. vasárnapján, a 2. páncéloshadosztály, mely 
az adott időpontban kissé előbbre járt, mint a nyolcvanhármasok, 
megtorpant az első fázisvonalnál, Hildesheimnél. A hadosztály parancsra 
várt, hogy megkezdhesse a támadás második szakaszát. White tábornok 
örült a rövid szünetnek. A hadosztály olyan gyorsan haladt előre, hogy a 
karbantartásra nem jutott idő, és most White-nak legalább negyvennyolc 
órára volt szüksége, hogy elvégezzék a legfontosabb javításokat. De azzalis 
tisztában volt, hogy a megálló idején a többi egység felzárkózik hozzájuk. A 
katonák többsége viszont az előző néhány nap vágtatás a után nem értette, 


miért torpantak meg. Az emberek morgolódtak a késlekedés miatt. 
Korábban előfordult, hogy az ilyesfajta megállások lehetőséget adtak az 
ellenségnek, hogy összeszedje magát és megkapaszkodjék. Most, hogy a 
győzelem olyan közelinek látszott, senki sem akarta elszalasztani az 
alkalmat. George Petcoff tiszthelyettes, normandiai veterán már alig várta 
Berlin ostromát, mert valamiért úgy érezte, napjai meg vannak számlálva. 
Rose tiszteletes visszaemlékezése szerint az egyik harckocsizót babonás 
szorongás fogta el a jövő miatt, kimászott a harckocsijából, végignézett a 
gép oldalára pingált , Rettenthetetlen Joe" feliraton, aztán gondosan 
lekaparta a , Rettenthetetlen" szót. , Mostantól kezdve legyen a neve 
egyszerűen csak Joe" - jelentette ki. 

Ha a legénységet nyugtalanság és félelem töltötte el a késlekedés miatt, 
parancsnokaik - köztük White tábornok felettesei a 19. hadtest 
parancsnokságán - még jobban aggódtak. Raymond S. McLain 
vezérőrnagy, a hadtestparancsnok, nagyon remélte, hogy semmi nem fogja 
elrontani a terveiket. McLain a nagy sebesség ellenére nem aggódott, hogy 
az utánszállítás akadozni fog. Hadteste most jóval több mint százhúszezer 
főből állt, és nagyobb volt, mint az Unió hadserege Gettysburgnél. Ráadásul 
ezer páncélos járművel is rendelkezett. Ilyen erő birtokában McLain - mint 
később el mondta - tökéletesen biztos volt, hogy hat nappal az Elbán való 
átkelés után az egész 19. hadtest bent lesz Berlinben. 

McLain korábban úgy értesült Simpson parancsnokságától, hogy a szünet 
csak időleges, és hogy a késlekedés oka részint taktikai, részint politikai. Ez 
az információ mindkét tekintetben helytállónak bizonyult. Előtte ott 
húzódott az amerikai és a szovjet megszállási zóna leendő határvonala, és a 
megállás időt adott a SHAEF-nek, hogy átgondolják a szituációt. Egyelőre 
még nem született döntés a , stopvonalat" illetően sem az angol-amerikai, 
sem az orosz csapatok részére, éppen ezért még fennállt a , frontális 
ütközés" veszélye. Jelentős német erőkoncentráció hiányában a magasabb 
parancsnokságoknak nem állt szándékában megállítani a támadást, mégis 
volt egy olyan komoly tényező, amelyet figyelem be kellett venni: ha 
egyszer átlépik a szovjet megszállási övezet ha tárát, minden elfoglalt 
mérföldet előbb vagy utóbb vissza kell adni az oroszoknak. 

Az előrenyomulás legtávolabbi pontja most mindössze százhuszonöt 
mérföldnyire volt Berlintől. és a 9. hadsereg frontvonalán minden katona 
arra várt, hogy meginduljanak, mit sem törődve azzal a kényes 


problémával, amellyel a főparancsnokságnak szembe kellett néznie. Minden 
okuk megvolt, hogy égjenek a türelmet lenségtől. Carroll Stewart őrvezető 
például sokszor hallotta, hogy Európa valamennyi fővárosa közül Berlin a 
legszebb, ezért alig várta, hogy megpillanthassa a várost. 


James , Dixie" Deans, a brit légierő tiszthelyettese vigyázzba vágta magát 
az íróasztal előtt, és feszesen tisztelgett a német ezredesnek. Hermann 
Ostmann, a Hannovertől északra, Fallingbostel közelében lévő 
hadifogolytábor, a Stalag 357 parancsnoka, ugyancsak katonás tisztelgéssel 
viszonozta a köszöntést. A jelenet egyike volt azoknak a katonai 
formaságoknak, amelyeket Deans hadifogoly és Ostmann ezredes minden 
alkalommal eljátszott, valahányszor találkoztak. Mint mindig, mindkettő 
most is maga volt a megtestesült korrektség. 

A két férfi között egyfajta erőltetett és gyanakvó kölcsönös tisztelet 
alakult ki. Deans jóindulatú katonaembernek tartotta a középkorú, első 
világháborús veteránt, akit béna karja akadályozott az aktív szolgálatban, és 
úgy látta, hogy olyan munkát végez, amit tulajdonképpen utál. Ostmann a 
maga részéről tudta, hogy a huszonkilenc esztendős Deans, akit a foglyok a 
szóvivőjüknek választottak, csökönyös, elszánt alkudozó, aki már sokszor 
megkeserítette Ostmann életét. Az ezredes mindig tisztában volt vele, hogy 
a Stalag 357 rendje a nyúlánk Deans szilárd vezetésén és a foglyok iránta 
tanúsított rendíthetetlen hűségén múlik. 

Deanst valóságos legenda övezte. A navigátor, akit még 1940-ben lőttek le 
Berlin fölött, az idők kezdete óta volt a hadifogolytáborok lakója. A 
táborokban egyre jobban kitanulta, hogyan lehet a legnagyobb 
kedvezményeket kicsikarni a maga és fogolytársai számára. Megtanulta azt 
is, hogyan lehet a lágerparancsnokokkal tárgyalni. Ami Deanst illeti, 
egyetlen egyszerű elvet követett: , A nyakukra kell mászni, és kész." 

Most Deans várakozó tekintettel nézett lefelé az idősödő ezredesre, várva, 
hogy megtudja, éppen miért hivatta be a parancsnok az irodába. 

, tt vannak ezek a parancsok - kezdte Ostmann, és felmutatott néhány 
okmányt. - Úgy látszik, át kell telepítenünk magukat." 

Deans felkapta a fejét. , Hová, ezredes úr?" - kérdezte. 

, Valahová északabbra - felelte Ostmann. - Hogy pontosan hová, nem 
tudom, út közben kapom meg az utasításokat." Majd hozzátette: , Ön 
persze tisztában van vele, hogy erre éppen az önök biztonsága érdekében 


van szükség. - Itt szünetet tartott, majd halványan elmosolyodott. - A 
hadseregeik közeledőben vannak." 


Dean ezt már napok óta tudta. A hadifoglyok , szabadidős" 
tevékenységének eredményeként a táborban két kitűnő titkos rádió 
működött. Az egyiket egy özönvíz előtti, állandóan működtetett gramofon 
rejtette. A másik, egy apró elemes készülék a tulajdonos csajkájából 
közvetítette a legfrissebb híreket a Stalag 357 lakóinak. Deans ezekből a 
kincset érő hírforrásokból tudta, hogy Eisenhower csapatai átkeltek a 
Rajnán, és a Ruhr-vidéken harcolnak. Az angol-amerikai támadás 
méreteiről a foglyoknak egyelőre még nem volt tudomása, de ha a németek 
át akarják telepíteni a tábort, az azt jelenti, hogy a csapatoknak már közel 
kell lenniük. 

, Hogyan történik az áttelepítés, ezredes úr?" - kérdezte Deans, bár 
pontosan tudta, hogy a hadifoglyokat a németek szinte kizárólag 
gyalogmenetben mozgatták. 

,Menetoszlopban" - felelte Ostmann. Aztán egy jellegzetes udvariassági 
gesztussal felajánlotta Deansnek: , Maga velem jöhet a kocsimon, ha akar." 
Deans ugyanilyen udvariasan elhárította él meghívást. 

"Mi lesz a betegekkel? - kérdezte. - Sokan vannak, akik járni sem 
tudnak." 

,, Ezek itt maradnak, úgy, hogy minden segítséget megadunk nekik, amit 
csak tudunk. Néhányan maguk közül is itt maradhatnak velük." 

Deans most azt szerette volna tudni, mikor kell indulni. Voltak pillanatok, 
amikor Ostmann úgy érezte, Deans majdnem annyit tud a katonai 
helyzetről, mint ő maga, de volt valami, amiről Deans bizonyosan nem 
hallhatott. A parancsnokságról érkezett információk szerint a britek éppen 
Fallingbostel irányában nyomulnak előre, és már csupán ötven-hatvan 
mérföldnyire lehetnek, az amerikaiak pedig a jelentések szerint bevonultak 
Hannoverbe, alig ötven mérföldnyire a lágertől délre. 

, Haladéktalanul indulni kell - közölte Deansszel. - Ezt a parancsot 
kaptam." 

Amint Deans elhagyta a parancsnoki irodát, tudta, nem sokat tehet, hogy 
előkészítse embereit a menetre. Az élelem kevés volt, és szinte valamennyi 
fogoly legyengült és lesoványodott a rosszul tápláltságtól. Egy hosszú, 
kimerítő menet egész biztos sokuk számára a véget jelenti. De amint 
visszatért a barakkokba, hogy elterjessze a hírt, ünnepélyes fogadalmat tett 
magában: minden trükköt kipróbál, amit csak ki tud eszelni, a lassításoktól 
és késlekedésektől a kisebb rendbontásokig, hogy ő, Dixie Deans, a Stalag 


357 mind a tizenkétezer foglyával elérje a szövetségesek vonalát. 
x 


Walther Wenck tábornoknak mindeddig nem sikerült kiderítenie, hol az 
újonnan szervezett 12. hadsereg parancsnoksága. Úgy tudta, valahol a 
Harz-hegységtől északra, Berlintől mintegy hetven mérföldnyire kell 
keresnie, de már órák óta utazott, hiába. Az utak feketéllettek a 
menekültektől és a mindkét irányban haladó járművektől. A menekültek 
egy része kelet felé igyekezett, a közeledő amerikaiak elől. Mások az 
oroszoktól rettegve nyugat felé siettek. 

A katonai oszlopok mozgása ugyanilyen céltalannak tűnt. Dorn, Wenck 
sofőrje a dudát nyomkodva igyekezett megelőzni az előttük haladókat. 
Ahogy dél felé tartva egyre távolabb értek, a helyzet mind kaotikusabbá 
vált. Wencket egyre jobban elfogta a nyugtalanság. Vajon mi vár rá, ha 
végre eléri a parancsnokságot? 

Végül kerülő utat választott, hogy eljusson a parancsnokságálli Széles 
kanyart tett, azzal, hogy először eljut a Lipcsétől délnyugatra fekvő 
Weimarba, és onnan megy tovább a Bad Blankenburg közelében található 
parancsnokságra. Bár a kerülő csaknem száz mérfölddel meghosszabbította 
útját, Wencknek mégis jó oka volt, hogy így tegyen. Egy weimari bankban 
tartotta ugyanis élete megtakarított vagyonát, mely mintegy tízezer 
márkára rúgott, és most elhatározta, hogy kiveszi az egész összeget. De 
amikor a kocsija elérte a várost, az utak furcsán üressé váltak, és a távolból 
ágyútűz moraja hallatszott. Néhány kilométerrel arrább a Wehrmacht tábori 
csendőrei állították meg a kocsit, és tudatták a tábornokkal, hogy Patton 3. 
amerikai hadseregének harckocsijai már a város szélén járnak. Wenck 
megdöbbent és becsapottnak érezte magát. A helyzet súlyosabb volt, mint 
ahogy Hitler főparancsnokságán tájékoztatták. Nem tudta elképzelni, hogy 
a szövetségesek ilyen gyorsan nyomulnak előre, és hogy Németországnak 
már ekkora része a kezükön van. Azt pedig végképp nehéz volt elhinnie, 
hogy az ő tízezer márkája minden valószínűség szerint szintén 
odaveszett.[38] 

A Wehrmacht helyi parancsnokságán közölték Wenckkel, hogy egész 
körzet veszélyessé vált, a csapatok visszavonulnak, egyes helyeket a 
körülzárás fenyeget. Wenck parancsnoksága minden valószínűség szerint 
már áttelepült. Wenck tovább hajtatott Dessau felé, ahol a feltételezések 
szerint hadseregének egyes egységei gyülekeztek. Rosslau közelében, 


Dessautól mintegy nyolc mérföldnyire a Wehrmacht egykori műszaki 
iskolájában végre ráakadt a parancsnokságára. Itt aztán megtudta, mi az 
igazság a 12. hadsereg ügyében. 

A front vonala az Elba és mellékfolyója, a Mulde mentén haladt, mintegy 
százhuszonöt mérföld hosszúságban, nagyjából az Elba menti Wittenbergtől 
észak felé, majd délre egy bizonyos ponttól lejjebb, és a Mulde menti 
Lipcsétől keletre. Az északi szárnyon a britekkel szemben Ernst Busch 
tábornagynak, az Észak-Nyugat hadseregcsoport főparancsnokának 
csapatai harcoltak. Délre Albert Kesselring tábornagynak, a Nyugat 
hadseregcsoport főparancsnokának szétvert egységei vergődtek. Wencknek 
nem sok információ állt a rendelkezésére ezeknek a csapatoknak az erejéről. 
Kettejük között az ő sávjában a 12. hadsereg jóformán csak papíron létezett. 
Az Elba mentén itt-ott elszórt állásokban megkapaszkodott csapatok, 
kísértethadosztályok gyér maradványai. Löbb alakulat még nem volt hadra 
fogható, néhány , árnyékegység" pedig még fel sem állt. Tüzérségének nagy 
része nem volt mobil, állásokban volt beásva a nagyobb városok - 
Magdeburg és Wittenberge -, valamint az Elba hídjai és átkelőhelyei 
környékén. Rendelkezésére állt továbbá néhány rohamlöveg, néhány 
páncélozott csapatszállító jármű, valamint körülbelül negyven Volkswagen 
gyártmányú terepjáró gépkocsi. Ami a harckocsikat illeti, Wenck 12. 
hadserege az adott időpontban legjobb esetben is legfeljebb egy tucattal 
rendelkezett. 

A szétszórt, töredékes kötelékek összlétszáma végső soron valószínűleg 
elérné ugyan a százezer főt, az adott pillanatban azonban még szinte semmi 
sem volt meg abból a tíz hadosztályból, amit megígértek neki. A 
maradványegységek között olyan tekintélyt parancsoló nevek szerepeltek, 
mint a Clausewitz, a Potsdam, a Scharnhorst, az Ulrich von Hutten, a 
Friedrich Ludwig Jahn, a Theodor Körner, de összesen legfeljebb öt és fél 
hadosztállyal, alig ötvenöt ezer emberrel lehetett kalkulálni. 

Egyes csapatok már elfoglalták állásaikat, vagy harcban álltak, az új 12. 
hadsereg zömét azonban buzgó tisztjelöltek és kiképzőtisztek alkották. Sem 
Wencknek, sem vezérkari főnökének, Günther Reichhelm ezredesnek nem 
volt a legkisebb kétsége sem az előttük álló csata kimenetelét illetően. 
Wenck azonban nem hagyta, hogy erőt vegyen rajta a csüggedés. Minthogy 
maga is fiatal és lelkes volt, olyasmiben is bízott, amivel egy idősebb 
tábornok már nem kalkulált volna: úgy gondolta, amennyi a 12. hadsereg 


erejéből hiányzik, azt pótolhatja a fiatal tisztek és tisztjelöltek lelkesedése és 
odaadása. 

Wenck arra gondolt, hogy zöldfülű, de lelkes csapatait mobil elrettentő 
erőként alkalmazza, amelyet szükség szerint ide-oda mozgó, legalábbis 
addig, amíg a többi egység átcsoportosul és elfoglalja állásait. Wenck meg 
volt győződve, hogy ezzel a módszerrel energikus fiataljai értékes időt 
nyerhetnek Németország számára. Szinte első parancsnoki húzása az volt, 
hogy a legerősebb és legjobban felszerelt alakulatokat a front középső 
szakaszára vonta össze, hogy akár az Elbánál, akár a Muldénál bevethetők 
legyenek. A térképet tanulmányozva bekarikázta a várható tevékenységi 
körleteket. Ilyen volt Bitterfeld. Dessau, Belzig, Wittenberge. Volt ezenkívül 
még egy olyan hely, amelyről bizonyosan tudta, hogy az amerikaiak meg 
fogják kísérelni az átkelést az Elbán. Ez pedig a folyó három ága között 
fekvő Magdeburg városa volt, mely a harmincéves háború alatt csaknem 
teljesen elpusztult, majd újra feltámadt. A hatalmas erőd és a szigetre épült 
citadella, valamint a tizenegyedik századi katedrális most szinte 
irányjelzőként állt az amerikai hadseregek útjában. Wenck ebben a 
körletben, különösen Magdeburgtól délre helyezte el legjobban felszerelt 
erőit, a Scharnhorst, a Potsdam és a von Hutten gyaloghadosztályok 
egységeit, hogy amennyire tőlük telik, tartóztassák fel az amerikaiak 
támadását. 

x 

Mire a védelem tervei a legapróbb részletekig elkészültek, tisztjei pedig 
emlékezetükbe vésték a taktika lényegét, a Visztula-hadseregcsoport 
parancsnokságán, Wencktől mintegy százhúsz mérföldnyire, Gotthard 
Heinrici is készen állt az ütközetre. 

Heinrici az első fő ellenállási vonal mögött kiépített egy második vonalat 
is, és közölte tisztjeivel, hogy közvetlenül a várható orosz tüzérségi 
előkészítés előtt parancsot fog adni a frontvonal elhagyására. Ekkor 
valamennyi csapata haladéktalanul hátrahúzódik a második vonalba. Régi 
fogása volt ez Heinricinek, már Moszkvánál is azt eredményezte, hogy az 
oroszok , a levegőbe ütöttek". Amint az oroszok bombázása leáll, a csapatok 
azonnal előremozognak, és újra elfoglalják állásaikat a frontvonalban. A 
trükk néhányszor már bevált, és Heinrici most is számított rá. A nagy 
kérdés, mint mindig, az volt, hogyan lehet eltalálni a támadás pontos 
időpontját. 


Voltak már bizonyos becslések. Von Manteuffel 3. páncéloshadseregének 
sávjában, Berlintől északra, Martin Gareis gyalogsági tábornok, a gyenge 46. 
páncéloshadtest parancsnoka meg volt győződve, hogy a támadás április 
8-án fog megindulni. A front irányában észlelt élénk járműforgalom és a 
tüzérség mélységben tagolt koncentrálása közvetlenül szemközt Gareis 
frontszakaszával mind a közelgő támadásra utalt. Foglyul ejtett orosz 
katonák még a dátumot is elfecsegték. De Heinrici nem hitt a jelentéseknek. 
Saját felderítési adatai, valamint katonai ösztöne, melyben mindig is bízott, 
azt súgta neki, hogy ez a dátum túlságosan korai. És mint kiderült, igaza 
volt. Április 8. az Odera mentén nyugodtan, eseménytelenül telt el. 

Ám Heinrici ébersége egy pillanatra sem lankadt. Egy kis felderítő gépen 
minden nap berepült az orosz vonalak fölé, hogy szemügyre vegye a 
csapatok mozgását és a tüzérség állásait. Minden éjjel tüzetesen mérlegre 
tette a felderítő jelentéseket és a foglyok vallomásait, egyre keresve a jeleket, 
amelyek elárulhatnák a támadás idejét 

Ebben a feszült és kritikus időszakban Hermann Göring birodalmi 
marsall meghívta ebédre Heinricit a kastélyába. Bár Heinricinek pokolian 
nem volt ínyére, hogy akár csak egyetlen órára elhagyja a parancsnokságát, 
ezt a meghívást nem utasíthatta vissza. Karinhall, a birodalmi marsall 
hatalmas birtoka alig néhány mérföldre feküdt a Visztula birkenheimi 
parancsnokságától. A birtok, akkora volt, hogy Göring még saját 
magánállatkertet is tartott benne. Amint Heinrici és szárnysegédje, von Bila 
százados megérkezett, ámulva nézték Göring pazar birtokát, a tó tükrét, a 
parkot, a tájkerteket, a fasorokkal szegélyezett autóutakat. A főkaputól 
egészen a kastélyig az út mentén Luftwaffe-egyenruhás nyalka ejtőernyősök 
sorakoztak, Göring testőrcsapatának tagjai. 

A kastély, akárcsak maga Göring, erős volt és fényűző. A hall akkora, 
hogy Heinricit templomra emlékeztette. , Az ember tekintete ösztönösen a 
tetőgerendák felé emelkedett". A fehér vadászkabátbanpompázó Göring 
hűvösen fogadta Heinricit. Viselkedése baljós előjelnek bizonyult, mert az 
ebéd pocsék volt. 

A birodalmi marsall és a tábornok mélységesen utálta egymást Heinrici 
mindig Göringet vádolta a sztálingrádi vereségért, mert a Luftwaffe, Göring 
minden ígérgetése ellenére, képtelen volt biztosítani Paulus 6. hadserege 
bekerített csapatainak az utánpótlásár De Heinrici ettől függetlenül is utálta 

a birodalmi marsallt arroganciájáért és pompakedveléséért. Göring a maga 


részéről veszedelmesen engedetlennek tartotta Heinricit. Soha nem 
bocsátotta meg a tábornoknak, hogy amikor elhagyta Szmolenszket, nem 
gyújtotta fel a várost, az elmúlt néhány napban pedig még jobban 
eltávolodott Heinricitől. Azok a megjegyzések, amelyeket a tábornok Hitler 
fogadásán tett a 9. ejtőernyős hadosztályról. Súlyosan sértették a hiúságát. 
A találkozót követő napon Göring telefonált a Visztula parancsnokságára, 
és beszélt Eismann ezredessel. , Egyszerűen elfogadhatatlan számomra - 
jelentette ki a birodalmi marsall ingerülten - hogy Heinrici így beszéljen az 
ejtőernyőseimről. Ezt személyes sértésként fogom fel! Egyelőre én vagyok a 
2. ejtőernyős hadosztály parancsnoka. Mondja meg tehát a nevemben a 
parancsnokának, hogy nem fogja megkapni őket. Nem! Schörnernek adom 
őket. Ő valódi katona! Egy igazi katona!" 

Az ebéd folyamán Göring rátámadt Heinricire. Elesen kritizálta a 
csapatokat, amelyeket a Visztula-hadseregcsoport frontján a közelmúltban 
tett látogatásán látott. A birodalmi marsall hátradőlt trónszerű székében, és 
egy hatalmas ezüst söröskancsóval hadonászva azzal vádolta Heinricit, 
hogy alárendeltjei körében rossz a fegyelem. ,, Végigjártam az ön összes 
hadseregét - mondta -, és sorra mindegyikben azt láttam, hogy az emberek 
lazsálnak! Láttam olyanokat, akik a lövészárkokban kártyáznak! Láttam 
munkaszolgálatosokat, akiknek még ásójuk sem volt. Egyes helyeken az 
embereknek nem volt még tábori konyhájuk sem! Más körletekben még 
szinte hozzá sem fogtak a védelmi berendezések építéséhez. A maga 
emberei mindenütt a napot lopják!" Göring nagyot kortyolt a sörből, aztán 
vészjóslón hozzátette: , Fel fogom erre hívni a Führer figyelmét!" 

Heinrici semmi értelmét nem látta, hogy vitába bocsátkozzék. Semmi 
mást nem akart, csak mielőbb megszabadulni innen. A tábornok önuralmat 
erőltetett magára, és valahogy kibírta az ebéd végéig. De amint Göring két 
látogatóját kísérte az ajtóhoz, Heinrici egy pillanatra megállt, lassan 
körülnézett a pazar kerten és a kastély látványos tornyain és 
szárnyépületein. , Remélem - szólalt meg - naplopóimnak sikerül 
megvédenie ezt a szép helyet az előttünk álló csata pusztításaitól." Göring 
egy pillanatra jeges tekintettel meredt Heinricire, aztán sarkon fordult, és 
visszament a házba. 

Göring hamarosan búcsút vehet Karinhalltól, gondolta Heinrici, amint 
visszafelé autóztak. A felderítő jelentések, a légi megfigyelések és az Odera 
gyorsan apadó vízszintje, valamint saját csalhatatlan megérzése alapján 


lassan kialakult benne az elgondolás az oroszok várható támadásának 
időpontját illetően. Heinrici meg volt győződve, hogy a támadás egy héten 
belül - április 15-én vagy 16-án - indul meg. 


Georgij Zsukov marsall félrevonta az asztalt eltakaró terítőt, amely alól 
előtűnt Berlin hatalmas dombortérképe. Nem is térkép volt ez, inkább a 
város modellje, miniatűr kormányzati épületekkel, hidakkal és 
vasútállomásokkal, a fő útvonalak, csatornák és repülőterek pontos 
másával. A maketten gondosan fel voltak tüntetve a feltételezett védelmi 
állások, légvédelmi tornyok és bunkerek. A legfontosabb célpontokat 
számozott kis zöld táblácskák jelölték. A Reichstag a 105. számot kapta, a 
Birodalmi Kancellária a 106-osat, a 107-108 a belügyminisztérium és a 
külügyminisztérium épületeit jelölte. 

, Nézzék a 105. számú objektumot - fordult a marsall a parancsnokaihoz. 
- Ki akarja elsőként elérni a Reichstagot? Csujkov a 8. gárdahadsereggel? 
Vagy Katukov harckocsizói? Vagy Berzarin és az 5. csapásmérő hadsereg? 
Vagy talán Bogdanov 2. gárda harckocsihadserege? Ki lesz az első?" 

Zsukov szándékosan csigázta a parancsnokait. Mindegyikben égett a 
vágy, hogy elsőként érje el a várost, de mindenek felett, hogy ő foglalja el a 
Reichstagot. Nyikolaj Popjol tábornok visszaemlékezése szerint Katukov, 
aki lelki szemeivel már ott látta magát, hirtelen így szólt: , Gondolják csak 
meg. Ha elérem a 107. és a 108. objektumot, egyszerre foghatom el 
Himmlert és Ribbentropot." 

Egész álló nap folytak az eligazítások. Az előkészületek a front egész 
hosszában már befejeződtek. Az ágyúk és a lőszerek üti rejtőztek az 
erdőkben. A harckocsik irányba álltak, hogy lövegei k kel támogatni tudják 
a tüzérséget. A megindulási körletekben hatalmas mennyiségű anyagi 
eszközök, hídépítő anyagok, gumicsónakok és tutajok álltak készenlétben, 
az országutak zsúfolásig megteltek a hadosztályokat a gyülekezési 
körletekbe szállító oszlopokkal. A szovjetek ezúttal először légihídon 
szállítottak egyes csapatokat a mögöttes területekről. Minden orosz katona 
számáru már nyilvánvaló volt, hogy a támadás hamarosan megindul, habár 
a hadseregparancsnokságok szintjétől lefelé senki sem kapta még meg a 
dátumot. 

Szergej Ivanovics Golbov százados, a Vörös Hadsereg tudósítója, 
végighajtott Zsukov frontján, hogy megszemlélje az előkészületeket. Golbov 


minden hírforrást igyekezett megcsapolni, hogy megszerezze a támadás 
dátumát, de hasztalan. Golbov soha azelőtt nem tapasztalt ilyen előkészítő 
tevékenységet, és meg volt győződve, hogy a németek figyelemmel kísérik 
minden mozdulatukat. De, mint jóval később megjegyezte, , a kutya se 
törődött vele, mit láttak a németek" . 

Az előkészületeknek azonban volt egy olyan mozzanata, amely 
gondolkodóba ejtette Golbovot. Néhány nappal korábban 
megszámlálhatatlan, legkülönbözőbb méretű és formájú légelhárító 
reflektor érkezett a frontra. A fényszórók kezelőszemélyzete nőkből állt. 
Ezeket az egységeket jóval a front mögött helyezték el, és álcahálókkal 
gondosan eltakarták. Golbov soha azelőtt nem látott ennyi kereső reflektort. 
Azon töprengett, vajon mi szükség lehet rájuk a támadás során. 

A berlini Birodalmi Posta központi épületében Wilhelm Ohnesorge 
postaügyi miniszter elégedetten hajolt az asztalára kiterített ragyogóan, 
tarka bélyeglapok fölé. Egy új sorozat mintapéldányai voltak ezek, és 
Ohnesorge rendkívül meg volt elégedve velük. A művész igazán remek 
munkát végzett, a Führer egész biztos örülni fog az eredménynek, 
Ohnesorge gyönyörködve hajolt még közelebb két bélyeghez. Az egyik egy 
SS-katonát ábrázolt, Schmeisser géppisztollyal a vállán; a másikon egy 
egyenruhás náci pártvezér volt látható, jobb kezében felemelt fáklyával. 
Ohnesorge úgy érezte, a különleges emléksorozat igazán méltó lesz az 
eseményhez, melynek a tiszteletére kibocsátják. A bélyegek április 20-án, 
Hitler születésnapján fognak megjelenni. 


Erich Bayernek szintén egy nevezetes dátum járt az eszében. A 
wilmersdorfi könyvelő hetek óta azon törte a fejét, mit fog csinálni április 
10-én kedden - azaz holnap. Tizedike a befizetési határidő ha elmulasztja, 
abból sok hivatalos kellemetlenség származhat Bayernak rendelkezésére állt 
a pénz, nem ez volt a probléma. De vajon számít-e a dolog manapság? 
Vajon a Berlint elfoglaló csapatok - akár az amerikaiak, akár az oroszok - 
törődnek-e majd a dologgal? És mi lesz, ha sem ezek, sem azok nem 
foglalják el a várost Bayer minden oldalról meghányta-vetette magában a 
dolgot. Végül fogta, elment a bankjába, és kivett négyszáz márkát. Aztán 


átment a közeli irodába, és befizette az 1944. évre szóló jövedelemadóját. 
x 


A dolog olyan gyorsan történt, hogy mindenkit meglepetésként ért. A 
nyugati fronton, az amerikai 9. hadseregnél Simpson tábornok 
haladéktalanul továbbadta az utasítást két hadtestparancsnokának, 
Raymond S. McLain vezérőrnagynak, a 19. és Alvan Gillem 
vezérőrnagynak, a 13. hadtest parancsnokának. Hamarosan további 
parancsokat is kapnak, mondta, de a lényeg ez: , Indulás". Elkezdődött a 
második szakasz. Ez a hivatalos utasítás. A hadosztályok ugrásra készek az 
Elbához és azon túl. Amint White tábornok a 2. páncélos hadosztály 
parancsnokságán értesült a hírről, haladéktalanul elküldött Paul A. Disney 
ezredesért, a hadosztály fő erejét képező 67. páncélosezred parancsnokáért. 
Disney visszaemlékezése szerint, alighogy megérkezett a parancsnokságra, 
szinte arra sem jutott ideje, hogy köszönjön, White máris közölte vele: 

, Indulás keletre." Disney egy pillanatra meghökkent. A pihenő alig 
huszonnégy órája tartott. Aztán még mindig kissé zavartan megkérdezte: 
Mi a cél!" White egyetlen szóval válaszolt: ,, Berlin" . 


HATODIK FEJEZET 


Az amerikai 2. páncéloshadosztály öt nagy oszlopban vágtatott az Elba és 
Berlin felé. Úgy hagyták el a megüresedett német parancsnoksági 
épületeket, hogy még csak le sem lassítottak. Atszáguldottak a városokon, 
ahol a félelemtől megdermedve, puskát szorongató idős volkssturmosok 
álltak tehetetlenül az utcák mentén. Sorra hagyták el a velük egy irányba 
tartó német gépesített oszlopokat is. A lövegek megdördültek, de egyik fél 
sem állt meg. A harckocsin száguldó amerikaiak vaktában odapörköltek 
egyet-egyet a német motorkerékpárosoknak. Valahányszor az ellenséges 
csapatok meg próbáltak ellenállást tanúsítani, és beásni magukat, az 
amerikai parancsnokok úgy alkalmazták a páncélosokat, mint valaha a 
lovasságot volt szokás. James F. Hollingsworth őrnagy például 
felsorakoztatta harmincnégy harckocsiját, és rohamot vezényelt. A 
harckocsik bömbölő motorral száguldva megindultak az ellenséges állások 
felé, mire a németek szertefutottak. A harckocsik megállás nélkül 
keresztülgázoltak az ellenséges állásokon és minden terepen. Aprilis 11 
szerdájára a Shermanok alig huszonnégy óra alatt egy páratlan erejű 
páncélos csapással ötvenhét mérföldet tettek meg. Nem sokkal este nyolc 
óra után Paul Disney ezredes ezt a lakonikus üzenetet rádiózta a 
parancsnokságra: , Kijutottunk az Elbához." 

Egy páncélos járművekből álló kisebb csapat még korábban elérte 
Magdeburg külvárosát. Délután Wheeler Merriam ezredes felderítő 
járművei óránként ötvenöt mérföldes sebességgel betörtek az Elba nyugati 
partján egy külvárosi kerületbe. A kocsik itt megálltak, de nem a német 
védők állították meg őket, hanem a civil forgalom és a bevásárlók." A 
szakasz megeresztett egy géppuskasorozatot, hogy megtisztítsa az utcát. A 
lövöldözés hatására káosz tört ki. Több asszony elájult. A bevásárlók rémült 
csoportokba verődtek, vagy a földre vetették magukat. Néhány német 
katona jelent meg, vaktában lövöldözve. Merriam csoportjának nem volt 
elegendő ereje ahhoz, hogy megtartsa a körletet, de a felderítő járműveknek 
sikerült kiszabadulniuk a tömegből, és tovább hajtottak úticéljuk, a 
repülőtér felé. Ahogy ott robogtak a repülőtér mentén, látták fel- és leszállni 
a német gépeket. Az amerikaiak ágyútüzet nyitottak a felszállásra kész 
repülőgépekre. Aztán a védők észbe kaptak, és heves tűzzel visszavetették a 
felderítő szakaszt. A szakasz végül úgy tért vissza, hogy csupán egyetlen 


páncélozott járművet vesztett, megjelenésük viszont nagy riadalmat keltett 
Magdeburg védői között. Most, ahogy az amerikai egységek egymás után 
értek ki a város mindkét oldalán az Elba partjára, a németek egyre hevesebb 
ellenállásába ütköztek. Merriam felderítői fontos hírrel tértek vissza: az 
autópálya hídja még áll. Ez a híd azon nyomban a hadosztály fő célpontjává 
vált, mert ez az út egyenesen Berlin felé vezetett. Az amerikaiakat azonban 
olyan heves ágyútűz fogadta, hogy egykettőre kiderült: a hidat menetből 
nem tudják elfoglalni. Magdeburg védői elszántan harcoltak. Volt azonban 
a várostól északra és délre néhány további híd is. Ha ezek közül egyet 
sikerül elfoglalni, mielőtt az ellenség felrobbantaná, a 2. 
páncéloshadosztálynak már nyert ügye lenne. 

A várostól hét kilométerre délre, Schönebecknél is vezetett egy híd az 
Elba túlsó partjára. Disney ezredes 67. páncélosezrede kapta a feladatot, 
hogy foglalja el ezt a hidat. Hollingsworth zászlóaljának harckocsijai 
szerdán akadálytalanul száguldottak át egymás után a környék kisvárosain, 
míg elértek egy Osterwieck nevű helyhez. Itt egy német Volkssturm ezred 
megállásra kényszerítette őket. Hollingsworth meglepődött. Sok idős 
németen látni lehetett, hogy legszívesebben megadnák magukat - egyesek 
zsebkendőt is kötöttek a puskájukra, és úgy dugták ki a lövészárkokból - az 
ellenállás mégsem csökkent. Egy fogoly, akit még az összecsapás első 
perceiben fogtak el, elmagyarázta: a volkssturmosokat tizenegy SS katona 
kényszeríti, hogy harcoljanak. Hollingsworth dühösen akcióba indult. 

Hivatta a dzsipjét, maga mellé vett a sofőrön kívül egy őrmestert meg egy 
rádióst, megkerülte a várost, és egy földúton hajtott be a városba. Az őrnagy 
furcsa látványt nyújtott. Csípőjén vadnyugati stílusban két automata Colt 
fityegett, a nagyobb nyomaték kedvéért kezében géppisztolyt szorított. 
Hollingsworth igazi mesterlövész volt, aki személyesen lőtt le, több mint 
százötven németet. Most elkapott egy arra járó civilt, és azt követelte tőle, 
mondja meg, hol ütöttek tanyát az S5-ek. A halálra rémült férfi azonnal 
odamutatott egy nagy házra és mellette egy csűrre, melyet magas kerítés 
vett körül. Hollingsworth, aki észrevett egy ajtót, embereivel leugrált a 
kocsiról, és vállukkal nekifutásból betörték az ajtót, úgy, hogy a pántjai is 
kiszakadtak. Amint bezúdultak a kertbe, egy SS rohant szembe velük, 
felemelt géppisztollyal. Hollingworth beleeresztetett egy sorozatot. A másik 
három amerikai kézigránátokat dobott be az ablakon. Amint az őrnagy 
körülnézett, észrevett még egy SS-t a csűr szénapadlásának ajtajában, és 


negyvenötösével megelőzte. Az épületen belül hat halottat találtak, akikkel 
a kézigránátok végeztek. Három másik SS megadta magát. Hollingsworth 
lóhalálában rohant vissza a kocsioszlopához. Elvesztegetett értékes 
negyvenöt percet. 

Három órával később Hollingsworth harckocsijai felfelé kapaszkodtak a 
Schönebeck és Bad Salzelmen városra néző meredek dombokra. A távolban 
az alkonyi fényben ott csillogott az Elba, mely itt csaknem ötszáz láb széles 
volt. Ahogy Hollingsworth táv csövön át szemügyre -ette a környéket, 
észrevette, hogy a közúti híd még áll, s ennek megvolt a jó oka: a német 
páncélozott járművek azon keresztül menekültek a folyón túlra. 
Hollingsworth azon törte a fejét, hogyan tudná az ellenséges páncélosok 
gyűrűjében elfoglalni a hidat, mielőtt felrobbantanák. 

Ahogy jobban körülnézett, kirajzolódott benne a terv. Magához hívatta 
két századparancsnokát, James W. Starr századost és Jack A. Knight 
századost. Hollingsworth felvázolta előttük elgondolását. , Azok ott a Bad 
Salzelmen felé vezető úton haladnak északról dél felé - mondta -, aztán a 
kereszteződésnél keletnek fordulnak, Schönebeck felé és át a hídon. Az 
egyetlen esélyünk, hogy betörünk Bad Salzelmenbe, és birtokba vesszük az 
útkereszteződés t. Ezt pedig a következőképpen tesszük. Amikor odaérünk 
a kereszteződéshez, a maga százada, Starr, leválik az oszlopról, és az út 
blokkolásával feltartóztat ja a dél felől jövő németeket. Én csatlakozom 
annak a német oszlopnak a végéhez, amelyik már elfordult keletnek, 
Schönebeck felé, és követem át a hídon. Knight, maga jön mögöttem. E! kell 
foglalnunk a hidat, és Isten segedelmével, el is fogjuk foglalni." 

Hollingsworth tudta, hogy terve csak akkor válik be, ha elég gyorsak 
lesznek. Kezdett szürkülni. Ha egy kis szerencséjük van, a németek nem 
fognak rájönni, hogy követik őket a hídon. 

Hollingsworth harckocsijai pillanatokon belül rátértek az útra, és lezárt 
búvónyílással Bad Salzelmen felé robogtak. Mielőtt a németek felfoghatták 
volna, mi történik, Starr tankjai blokkolták dél felől az utat, és lekötötték a 
német páncélosokat. Az oszlop elején haladó német harckocsik már 
bekanyarodtak a híd felé. Hamarosan felfigyelhettek a mögöttük kezdődött 
lövöldözésre, mert fokozták a sebességüket. Ez volt az a pillanat, amikor 
Hollingsworth harckocsijai beékelődtek a német oszlopban támadt hézagba, 
és felvették az előttük haladók sebességét. 

Ekkor azonban észrevették őket. A közeli vasútállomáson néhány 


pőrekocsira szerelt löveg tüzet nyitott az amerikai oszlop végére. Amint 
Hollingsworth Shermanjei bekanyarodtak Schönebeckbe, egy német Párduc 
harckocsi megfordította a tornyát, és célba vette az élen haladó amerikai 
harckocsit. Cooley törzsőrmester, Hollingsworth lövegkezelője tüzet nyitott, 
és eltalálta a Párducot. A páncélos oldalra fordult, nekirohant egy falnak, és 
pokolian lángolni kezdett. Hollingsworth harckocsijának alig maradt hely 
mellette, de nagy keservesen mégis kikerülte. Nyomában az oszlop többi 
járműve. Az amerikai harckocsik a német páncélosok farába tüzelve, az égő 
harckocsikkal párbajozva keresztülvágtattak a városkán. Mire elérték a 
város központját, , mindenki tüzelt mindenre - emlékezett később 
Hollingsworth. - Pokoli felfordulás volt. Az ablakokban németek csüngtek. 
Amelyik nem lőtt bennünket páncélököllel, az halott volt. 

Hollingsworth harckocsiját nem lőtték ki, és már csak három vagy négy 
háztömbnyire lehetett a hídtól. Az utolsó útszakasz bizonyult azonban a 
legrosszabbnak. Ahogy a megmaradt tankok nekilódultak, minden oldalról 
ellenséges tűz fogadta őket. Köröskörül égtek a házak, és bár este tizenegy 
felé járt, olyan világos volt, mintha nappal lett volna. 

Már ott volt előttük a híd feljárója. A harckocsik rárobogtak. A feljutást az 
út két oldaláról szabálytalan térközönként benyúló kőfalak akadályozták, 
amelyeket a dombtetőről nem lehetett látni. A járművek kénytelenek voltak 
lelassítani és éles jobb-bal manőverekre kényszerültek, mielőtt elérték volna 
a híd középső ívét. Hollingsworth kiugrott a harckocsijából, hogy 
körülnézzen, képes-e az utat mutatni, és közben a harckocsija hátsó 
részéhez kötött telefonon keresztül irányítani a lövegkezelője tüzét. Ebben a 
pillanatban alig tizenöt yardnyira előtte felrobbant egy páncéltörő gránát. 
Kőtörmelék csapódott fel körülötte, és az őrnagy érezte, hogy arcát vér önti 
el. 

Egyik, kezében a negyvenötösével, másikban a harckocsi telefonjával 
makacsul tovább futott a híd felé. Harckocsija összeütközött egy dzsippel. 
Ekkor Hollingsworth lövészeket vezényelt maga mellé, és elindult velük az 
útakadályok között, közben heves tűzpárbajt folytatva a németekkel, akik 
elkeseredetten védték az utat. Egy lövedék belefúródott a bal térdébe, de ő 
tovább irányította a lövészeket. Végül tántorogva, saját vérétől félvakon 
megállt. A német állások felől tűz záporozott felé, és Hollingsworth 
kénytelen volt visszavonulást parancsolni. Alig negyven lábnyira lehetett 
már csak a hídtól. Amikor a parancsnoka, Disney ezredes odaért a 


helyszínre, az őrnagy , már járni sem tudott, és egész teste vérzett." Az 
ezredes visszavezényelte az oszlop végére. Hollingsworth-t alig néhány 
perc választotta el attól, hogy elfoglalja a hidat. Meg volt győződve: ha ez 
sikerül, tizenegy órán belül elérte volna Berlint. 

Április 12. hajnalán, amikor a lövészek és a műszakiak ismét 
megpróbálták birtokba venni a schönebecki hidat, a németek a szemük előtt 
felrobbantották. 

x 

Duane Francies hadnagy, magasan a 9. hadsereg frontvonala fölött, széles 
ívet írt le fegyvertelen tüzérségi megfigyelő gépével, a Miss Menek 
elnevezett Piper Cubbal. Francies háta mögött a második ülésen William S. 
Martin hadnagy tüzérségi megfigyelő ült. A két férfi a Rajna óta végzett 
felderítést az 5. páncéloshadosztály számára, felderítették az ellenséges 
támpontokat és jelentették a beérkező harckocsizóknak. Nem egyszerű 
rutinfeladat volt ez: 

Francies és Martin nemegyszer megtette, hogy miközben elhúztak az 
ellenséges oszlopok fölött, negyvenötös Coltjukkal oda-odalőttek rájuk. 

Távolabb, keletre, felszakadoztak a felhők, és a két repülő néhány magas 
kéményt látott derengeni a távolban. ,, Berlin!" - kiáltott Francies, és előre 
mutatott. - , A spandaui üzemek" . Most, ahogy az 5. páncéloshadosztály 
lendületesen támadott, Francies nap mint nap figyelte égi figyelőhelyéről a 
város jellegzetes épületeit. A fiatal pilóta úgy tervezte, hogy amikor az 
amerikai harckocsik megindulnak Berlin felé, a Miss Me vezesse őket, ő 
pedig könnyedén felismerje a fő útvonalakat és épületeket, és kellő időben 
értesíthesse róluk a harckocsizókat. Azt akarta, hogy , elsőrangú 
idegenvezetésben" részesítse a fiúkat, amint elérik Berlint. 

Francies már éppen le akart szállni a harckocsioszlop melletti réten, 
amikor hirtelen előretolta a botkormányt. Odalent a harckocsiktól nem 
messze megpillantott egy száguldó oldalkocsis motorkerékpárt. Ahogy 
lejjebb ereszkedett, hogy jobban szemügyre vegye a járművet, jobbra 
pillantott, és csaknem sóbálvánnyá dermedt a meglepetéstől. Alig párszáz 
lábnyira a fák fölött egy német tüzérségi megfigyelő gép, egy Fieseler Storch 
repült csaknem észrevétlenül. Ahogy a Miss Me közelebb ért, jól ki lehetett 
venni a német gép szürkésfekete törzsén és szárnyán a fehér kereszteket. A 
Fieseler, akárcsak a Cub, textilborítású, felső szárnyas monoplán volt, de 
nagyobb, mint a Miss Me, és mint Francies tudta, jó harminc mérföld del 


gyorsabb. Az amerikai gép azonban előnyben volt a magassága miatt. ,, Ezt 
elcsípjük!" - kiáltotta Francies a mikrofonba, és nyomban meghallotta, hogy 
ugyanezt kiáltja Martin is. 

Martin rádión jelentette, hogy észrevettek egy német gépet, és nyugodt 
hangon hozzátette: , Harcba szállunk vele". Odalent a földön az elképedt 
harckocsizók felkap ták a fejüket, és úgy figyelték a kibontakozó párharcot. 

A gép szűk kört írt le a német gép fölött, és mindkét férfi tüzet nyitott 
negyvenötösével. Francies arra számított, hogy a lövöldözés a németeket a 
harckocsizók fölé kényszeríti, azok aztán könnyen leszedik a gépet a 
géppuskájukkal. Csakhogy az ellenséges gép pilótája, bár a váratlan 
támadás szemmel láthatólag zavarba hozta, nem hagyta magát. A Storch 
élesen elfordult, aztán gyors körözésbe kezdett. Francies és Martin a német 
gép felett a vadnyugati filmek postakocsijainak őreihez hasonlóan kihajolt a 
gépből, és olyan gyorsan tüzeltek pisztolyukból, ahogy az elsütő billentyű 
engedte. Francies meglepetésére a német gép nem válaszolt. Még amikor 
újratöltötték fegyvereiket, a Storch pilótája akkor sem próbált eltávolodni 
tőlük, hanem tovább körözött. Francies szerint a pilóta még mindig nem 
tudta felfogni, mi történik körülötte. 

Az amerikaiak most hirtelen húsz lábnyira az ellenséges gép fölé kerültek, 
és egymás után többször belelőttek a szélvédőbe. Olyan közel voltak a 
német géphez, hogy Francis jól látta a pilótát is. , Majd kiugrott a szeme, 
úgy nézett bennünket." Aztán a német hirtelen éles fordulatot tett és 
dugóhúzóba került. Martin, aki menetközben rádióján közvetítette a harcot, 
felkiáltott: ,, Eltaláltuk! Eltaláltuk!" Hangja annyira elszorult az izgalomtól, 
hogy Israel Washburn alezredes, aki furgonjából hallgatta, úgy értette 
Martin szavait: ,, Eltaláltak!" 

A Storch dugóhúzóban zuhant lefelé, jobb szárnya nagy csattanással a 
földnek ütődött, a gép bukfencet vetett, aztán mozdulatlanná vált a mező 
közepén. Francies letette a Miss Met a szomszédos szántón, és futva elindult 
a lezuhant gép felé. A német pilóta és a megfigyelő már kint volt a gépből, 
de a megfigyelő, akinek a lábát találat érte, elesett. A pilóta beugrott egy 
nagy cukorréparakás mögé, de Martin figyelmeztető lövéseire feltartott 
kézzel előjött. Miközben Martin sakkban tartotta a pilótát, Francies 
megvizsgálta a sebesült figyelőt. Amikor lehúzta a német bakancsát, egy 
negyvenöt milliméteres pisztolylövedék hullott ki belőle. Amíg Francies 
bekötözte a sérülést, a német nem győzött hálálkodni. , Danke. Danke. 


Danke" - hajtogatta. 

Később, a nap folyamán Francies és Martin boldogan odaállt 
fényképezkedni a zsákmányuk elé. Alighanem ez volt a második 
világháború egyik utolsó légi párbaja az európai hadszíntéren, de 
kétségkívül egy olyan eset, amikor pisztollyal szedtek le egy német 
repülőgépet. Francies számára ez a nap , tömör gyönyör" volt. Az egyetlen 
dolog, ami felülmúlhatta volna ezt az érzést, az lett volna, ha ő irányíthatta 
volna az 5. páncélos hadosztályt Berlin felé. Francies meg volt győződve, 
hogy legfeljebb egy-két napot kell várni, és megjön a parancs.[39] 


Amikor a Robert E. Nicodemus hadnagy által vezetett harckocsiszakasz 
éjfélkor megérkezett Tangermündébe, gyanús csend fogadta őket. Az 5. 
páncéloshadosztályhoz tartozó alosztály feladata az volt, hogy jusson ki a 
Magdeburgtól negyven mérföldre északra elterülő festői kisváros hídjához, 
és foglalja el azt. Most, miután a schönebecki híd használhatatlanná vált, a 
tangermündei volt a háború legfontosabb hídja, legalábbis a 9. hadsereg 
számára. 

Nicodemus harckocsijai végigvágtattak Tangermünde főutcáján, és 
kiértek egy térre. Az utcák itt, mint a városban mindenütt, üresek voltak. 
Aztán amint a tér megtelt harckocsikkal, felvijjogtak a szirénák. , Minden 
egy szempillantás alatt történt - mesélte később Nicodemus. - A nyakunkba 
szakadt a pokol." 

Az ablakokból, ajtókból, háztetőkről, amelyek az imént még üreseknek 
látszottak, páncélöklök tüze zúdult a harckocsikra. Az amerikaiak 
viszonozták a németek tüzét. Charles Householder őrmester a harckocsija 
tornyában állt, és vadul tüzelt géppisztolyából, amikor a harckocsit találat 
érte. Hausholder kiugrott. Ugyancsak találat érte a mögötte álló harckocsit, 
amelynek Leonard Haymaker őrmester volt a parancsnoka. A tank 
kigyulladt. Haymakernek sikerült kiugrani, de a kezelőszemélyzet az 
ellenséges tűz miatt bent rekedt. Haymaker mélyen leguggolva rövid 
sorozatokkal pásztázta a környéket, hogy fedezze az embereit, amíg 
kimenekülnek. A harc kellős közepén egy amerikai katona felugrott 
Nicodemus harckocsijának tetejére, és a lövöldözést túlharsogva azt 
kiáltotta, hogy ő egy szökött hadifogoly. Sietve elmondta, hogy a varosban 
két elkülönített fogolytáborban mintegy ötszáz hadifoglyot tartanak. 
Nicodemus súlyos dilemma elé került. Az imént még tüzérségi támogatást 


akart kérni, de mégsem lövethetett egy várost, amely tele van amerikai 
hadifoglyokkal. Úgy határozott, hogy megpróbál betörni a közelebbi 
táborba, és kivezeti a hadifoglyokat a tűzzónából. 

Nicodemus a szökevény segítségével az épületeken keresztül, a kertek 
alatt, a kerítéseken át eljutott a folyóparton álló táborhoz. Amint a foglyok 
megpillantották a közeledő amerikai tisztet, ráugrottak őreikre. A kézitusa 
rövid volt. Az őröket lefegyverezték, és Nicodemus kivezette a foglyokat. 
Amint a csoport elérte az ellenség kezén lévő utolsó utcát, és 
megpillantották mögötte az amerikai harckocsikat, az egyik kiskatona 
odafordult Nicodemushoz, és ujjongva felkiáltott: , Most már szabad ember 
vagyok. Nem ölhetnek meg." Azzal kiugrott az utca közepére. Egy német 
mesterlövész abban a pillanatban fejen találta. 

Miközben Nicodemus kiszabadította a foglyokat, elkeseredett küzdelem 
indult a városban minden egyes házért. Végre, amikor a híd már 
karnyújtásnyira volt, az amerikaiak előőrse előtt megjelentek a német 
helyőrség képviselői, és közölték, hogy meg akarják adni magukat. 
Alighogy a tárgyalások megkezdődtek, iszonyú robbanás rázta meg a 
levegőt. Hatalmas porfelhő emelkedett a magasba, és a városra 
törmelékzápor zúdult. A német műszakiak felrobbantották a hidat. A 
, Győzelem" hadosztály, a fővároshoz legközelebb került amerikai egység 
Berlintől alig ötvenhárom mérföldre megtorpant. 

A 9. hadsereg parancsnokságán izgalom lett úrrá. Április 12 késő 
délutánjáig minden okuk megvolt az önbizalomra. Az 5. 
páncéloshadosztály alig tizenhárom nap alatt hihetetlen távolságot: kétszáz 
mérföldet tett meg. Egy nappal később a 2. páncélos hadosztály is 
ugyanennyit mondhatott maga mögött. Simpson hadserege, amikor átkelt a 
Rajnán, mindent egybe véve kétszázhuszonhat mérföldet nyomult előre. A 
9. hadsereg hadosztályai a front egész hosszában birtokba vették az Elba 
partját. 

Csakhogy eddig még egyetlen hidat sem sikerült megszerezniük, és 
egyetlen hídfőt sem tudtak elfoglalni a folyó keleti partján. Hányan, de 
hányan szerették volna, ha megismétlődik a remageni Rajna-híd híres 
elfoglalása, amely március elején egyetlen éjszaka alatt megváltoztatta az 
angol-amerikai stratégiát. Most azonban nem következett be ilyen 
szerencsés fordulat. A 2. páncéloshadosztály parancsnokságán végre 


megszületett az elhatározás: erőszakos átkelést kell végrehajtani a folyón. 
Először a kétéltű járművek kelnek át a vízen, hogy hídfőállást foglaljanak a 
keleti parton, aztán pontonhidat vernek a folyón át. 

Sidney R. Hinds dandártábornok, a 2. páncéloshadosztály parancsnoka 
dolgozta ki az akció tervét. A hadműveletre Magdeburgtól délre, egy 
Westerhüsen nevű kisvárosnál kerül sor. A terv kockázatosnak ígérkezett. 
Előfordulhatott, hogy az ellenséges tüzérség szétlövi a hidat, még mielőtt 
elkészülne, sőt, ami még rosszabb, teljesen meg is akadályozhatja a 
hídverést. De Hinds joggal tartott attól is, hogy minél tovább vár, annál 
koncentráltabbá válik az ellenség védelme. Amellett minden óra késlekedés 
csökkentette az esélyt, hogy sikerül megelőzni az oroszokat Berlinben. 


Április 12-én, este nyolc órakor két páncélos gyalogos zászlóalj 
DUKW-nak nevezett kétéltű járműveken csendben átkelt a keleti partra. Az 
átkelés során az amerikaiak nem ütköztek ellenállásba. A két zászlóalj 
éjfélre odaát volt, és virradatkor csatlakozott hozzájuk egy harmadik. A 
csapatok a keleti parton gyorsan szétbontakoztak, és nagy félkörben 
védőállásokat ástak a pontonhíd kijelölt helye körül. White tábornok 
diadalmasan jelentette telefonon Simpson tábornoknak, a 9. hadsereg 
parancsnokának: , Átkeltünk a folyón!" 

A németek csaknem ugyanakkor szereztek tudomást az átkelésről, mint 
Simpson. Magdeburgban a helyőrség parancsnoka, egy normandiai veterán, 
haladéktalanul jelentette a hírt a 12. hadsereg parancsnokságára Wenck 
tábornoknak. 

A magdeburgi parancsnok, tapasztalt tüzér lévén, régen megtanulta már, 
hogy az ellenséget nem szabad alábecsülni. Amikor 1944. június 6-án kora 
reggel kinézett előretolt tüzérségi állásából, és megpillantotta a 
szövetségesek partraszálló flottáját, akárcsak most, haladéktalanul jelentette 
a helyzetet elöljáróinak." Itt az invázió - mondta a telefonba - Legalább 
tízezer hajó." De az üzenetet senki sem akarta elhinni. , Milyen irányba 
tartanak azok a hajók?" - kérdezték tőle. - , Egyenest felém" - hangzott az 
egyszerű, kemény válasz. 

Werner Pluskat őrnagy, aki annak idején Omaha Beach központjából 
irányította a németek tüzét, arra készült, hogy szilárdan megveti lábát az 
Elbánál. Tüzérei a folyó mentén, Magdeburgtól északra és délre 
feltartóztatják az amerikaiakat, ameddig csak lehet. De Pluskat túlságosan 
tapasztalt volt ahhoz, hogy a legcsekélyebb kételye legyen a végső kimenet 
tekintetében. 

A fiatal tisztjelöltekből azonban, akikre Wenck különösen számított, 
idegenek voltak a pesszimista gondolatok. A buzgó és friss fiatalok alig 
várták a közelgő ütközetet. A Potsdam, a Scharnhorst és a von Hutten 
gyaloghadosztály új motorizált harci egységei sorra érkeztek állásaikba, 
hogy felszámolják az amerikaiak hídfő állását az Elba keleti partján. 

Az Elba nyugati partján a műszakiak megfeszített erővel dolgoztak. 
Sebtében felállítottak néhány légvédelmi reflektort, a fténycsóvájukat a 
felhőkre irányították, és az így keletkezett mesterséges holdfény mellett 
sikerült biztonságosan vízre bocsátani az első pontonokat. Az úszó 


egységeket aztán sorra egymáshoz rögzítették. 

Paul A. Disney ezredes, a 67. páncélosezred parancsnoka, növekvő 
türelmetlenséggel figyelte a közelből a hídverési akciót. Hirtelen lövedékek 
süvítettek el a feje fölött, aztán hatalmas szökőkutat lövellve becsapódtak az 
első pontonok mellett. A tűz szokatlan módon érkezett: a lövedékek nem 
sortűz formájában csapódtak be, hanem egyesével jöttek, nyilván több, 
egymástól távol elhelyezkedő lövegből. Disney meg volt győződve, hogy a 
tüzet egy közelben rejtőző tüzérségi megfigyelő irányítja, ezért parancsot 
adott, hogy azonnal kutassák át a folyóra néző négyemeletes romos 
lakóházakat. A kutatás nem járt eredménnyel, a tűz halálos pontossággal 
tovább folytatódott. 

Az eltalált pontonok elsüllyedtek, a víz felett röpködő srapnelek újra meg 
újra fedezékbe kényszerítették a hídépítőket. A sebesülteket sürgősen 
védett helyre vitték, helyüket mások foglalták el. Összesen kilenc sortűz 
zúdult az amerikai műszakiakra, semmivé téve ádáz igyekezetük 
eredményeit. Bekövetkezett, amitől Hinds a legjobban tartott. Elkeseredett 
dühvel parancsot adott egy lövész alegységnek, hogy induljon meg 
erőltetett menetben déli irányba, és keressen másik átkelőhelyet. 

A következő reggelen a németek ágyúikkal szétlőtték a híd maradványait 
is. Amikor az utolsó lövedékek becsapódtak, és széttombolták a megroskadt 
roncsot, a híd alig hetvenöt yardnyira volt a keleti parttól. Hinds fásult 
arccal, kimerülten parancsot adott a helyszín elhagyására. Amint az 
emberek, magukkal hozva a sebesülteket, összegyűltek, üzenet érkezett: a 
lövészek a keleti parton valamivel távolabb, lefelé a folyón, hídverésre 
alkalmas körletre akadtak. 

Péntek délután a DUKW-k átvontattak a folyón egy nehéz kábelt az új 
hídfőhöz. A kábelt kisegítő megoldásként akarták használni. Ha sikerül 
rögzíteni, járműveket, harckocsikat és lövegeket szállító pontonokat lehet 
majd átvontatni vele. Bár ez a módszer rettenetesen lassú, mégiscsak 
használható lesz mindaddig, amíg a helyszínre nem érnek az új hídépítő 
anyagok. 

Hinds feje most elsősorban a keleti parton rekedt három zászlóalj ért főtt. 
Az alegységek, hátuk mögött a folyóval, durván félkörben rendezkedtek be 
két iker falu, Elbenau és Grünewalde körletében. Mindössze egy kis 
hídfőállás volt a kezükön, páncélos és tüzérségi támogatás nélkül. Csupán a 
nyugati parton álló lövegek tüzére számíthattak. Ha a három zászlóalj ellen 


nagyerejű támadás indul, helyzetük végzetessé válhat. Hinds most egy 
DUKW-n át küldte az Elba túloldalára Disney ezredest, hogy vegye át a 
lövészek parancsnokságát. 

Disney egy kis ligetben akadt rá a John Finnell százados által vezetett 
egyik zászlóalj vezetési pontjára. Finnell nyugtalan volt. A németek 
nyomása egyre fokozódott. , Ha nem kapunk ideátra sürgősen néhány 
harckocsit, bajban leszünk" - mondta. 

Disney rádión ismertette a helyzetet Hindsszel, majd elindult, hogy 
megkeresse a másik zászlóaljat. Ahogy elindult lefelé a folyó közelében, 
zuhogni kezdtek körülötte a lövedékek. Disney beugrott egy árokba, de a 
lövedékek egyre közelebb csapódtak be, ezért kimászott, és másik 
menedéket keresett. Ezúttal a szerencse elpártolt mellőle. Egy 
srapnelsorozat csapódott be mellette, aztán egy másik. A harmadik 
leterítette. Disney félig eszméletlenül, súlyos sebesülten feküdt a földön. Bal 
felkarja szétroncsolódott, egy jókora repesz lehasított egy darabot a jobb 
combja felső részéből. 

Hollingsworth és Disney, az a két ember, aki a legelszántabban küzdött 


azért, hogy az amerikai csapatokat - bevezessék Berlinbe, harminchat órán 
belül kidőlt a sorból. 

Április 12-én 13:15-kor, körülbelül ugyanakkor, amikor az 5. 
páncéloshadosztály élharckocsijai begördültek Tangermündébe, Warm 
Springs-i betegágyában elhunyt Franklin D. Roosevelt elnök. 

Egy festő épp a portréját festette, amikor az elnök hirtelen a fejéhez emelte 
a kezét, és fejfájásra panaszkodott. Pár másodperc múlva halott volt. Az 
asztalán ott hevert a Constitution című atlantai lap egy példánya. A 
szalagcímen ez állt: ÖTVENHÉT MÉRFÖLDRE BERLINTŐL. 

Huszonnégy óra is beletelt, mire az elnök halálának híre elszivárgott az 
első vonalban harcoló csapatokhoz. Alcee Peters őrnagy, a 84. 
gyaloghadosztálytól a németektől értesült a hírről. Wahrenholz közelében 
egy vasúti kereszteződésben egy idős váltóőr odajött hozzá, hogy kifejezze 
együttérzését , a szörnyű hír miatt". Peters döbbenten és hitetlenül hallgatta 
a németet, de mielőtt teljesen felfogta volna a mondottakat, az oszlopa újra 
elindult az Elba felé, és mással kellett törődnie. Norman Carnes alezredes, a 
33. gyalogezred egyik zászlóaljának parancsnoka Brunswicktól északra egy 
szétbombázott olajmezőn haladt keresztül, amikor értesült az elnök 


haláláról. A hír elszomorította, de neki is más dolgok kötötték le a 
gondolatait. , Nehéz feladat várt rám - mondta később. A következő célom 
Wittingen volt, és ezen járt az eszem. Roosevelt ha él, ha nem, ott nem 
segíthetett nekem." Ben Rose káplán így írt feleségének, Anne-nek. 
, Valamennyiünket elszomorított a hír... de annyi embert láttunk meghalni, 
hogy a legtöbben tudtuk: még Roosevelt sem pótolhatatlan. Magam is 
meglepődtem, mennyire nyugodtan fogadtuk a hírt és beszéltünk róla." 

x 


Josef Goebbels majd kibújt a bőréből. Abban a pillanatban, amikor 
meghallotta a hírt, azonnal telefonált Hitlernek a Führerbunkerbe. 

, Führerem, gratulálok! Roosevelt halott! - ujjongott. - Meg volt írva a 
csillagokban. Április második fele fordulópont lesz a számunkra. Ma április 
13. péntek van. Ez a fordulópont." 

Valamivel azelőtt Goebbels átadott két asztrológiai jóslatot. Schwerin von 
Krosigk grófnak, a birodalmi pénzügyminiszternek. Az egyik Hitler 
számára készült 1933. január 30-án, azon a napon, amikor átvette a 
hatalmat. A másik, amely 1918. november 9-re datálódott, a weimari 
köztársaság jövőjével foglalkozott. Krosigk a következőket jegyezte fel 
naplójába: ,, Feltárult előttem egy döbbenetes tény. Mindkét jóslat 1939-re 
jelezte előre a háború kitörését, megjövendölték, hogy 1941-ig egymást 
követik a győzelmek, aztán a vereségek, melyek legsúlyosabbjai 1945 
elejére, különösen április első felére esnek. Aztán április második felében 
döntő győzelem következik, ezután augusztusig szélcsend lesz, majd 
néhány hónappal később megtörténik a békekötés. A következő három 
évben Németország nehéz időknek néz elé, de 1948-tól kezd talpra állni." 

Goebbels is olvasta korábban Thomas Carlyle Poroszországi II. Frigyes 
című könyvét, s ez további okot adott neki az örömre. Az egyik fejezet a 
hétéves háborúról szólt (1756-1763), amikor Poroszország egyedül harcolt 
Franciaország, Ausztria és Oroszország koalíciója ellen. A küzdelem 
hatodik esztendejében Frigyes megmondta tanácsadóinak, hogy ha február 
15-ig nem következik be fordulat a hadiszerencsében, végez magával. 
Ezután 1762. január 5-én meghalt Erzsébet cárnő, és Oroszország kilépett a 
kontliktusból. , A Brandenburg-házzal csoda történt" - írta Carlyle. A 
háború egész menete megváltozott. Most, a második világháború hatodik 
esztendejében meghalt Roosevelt. A párhuzam szembeszökő. 

A propagandamirniszter ujjongott. A minisztériumban Goebbels pezsgőt 


rendelt mindenkinek. 

, Vízre! Vízre! Aztán mozgás!" - hajtotta embereit a rohamcsónakokba 
Edwin , Őz-sörét" Crabill, a 83. gyaloghadosztályból. Olykor-olykor még a 
csizmája orrával is nógatva a lassúbbakat. 

, Nehogy elszalasszák ezt az alkalmat - kiáltotta egy másik csónak 
átkelőinek. - Ez az út Berlinbe vezet!" Az alacsony, lobbanékony Crabill 
ezzel indította el egy vízre szálló DUKW átkelőit: , Ne törődjenek a 
szervezettséggel! Ne várják, hogy valaki megmondja maguknak, mit kell 
tenniük! Nem érdekes, milyen alakzatban érnek át. Ha most indulnak, 
egyetlen puskalövés nélkül átjutnak." 

Crabillnak igaza volt. Magdeburgtól tizenöt mérföldre délre, Barby 
városnál, alig valamivel lejjebb attól a ponttól, ahol az ős rivális, a 2. 
páncéloshadosztály hasztalan próbálkozott a kábelkomppal, a 
nyolcvanhármasok ellenállás nélkül átkeltek a folyón. Ami kor beértek a 
városba, látva, hogy a hidat már felrobbantották, Crabill, anélkül, hogy 
megvárta volna a hadosztályparancsnok utasítását, azonnal kiadta a 
parancsot az átkelésre. Egykettőre vízre kerültek a rohamcsónakok, és pár 
órán belül egy egész zászlóalj a túlparton volt. Most már a második 
következett. Egyidejűleg a tüzérség is pontonokra került, a műszakiak 
pedig megkezdték egy egynyompályás híd építését, amelynek estig el 
kellett készülnie. Még magát Crabillt is lenyűgözte az a viharos igyekezet, 
amivel parancsait teljesítették. Ide-oda rohant egyik csoporttól a másikig 
sürgette őket, közben diadalmasan egyre azt mondogatta a többi tisztnek: 
, Ha ezt egyszer otthon, Fort Benningben elmesélem, senki nem fog hinni 
nekem." 

A lázas tevékenységet kisebb német nézőközönség is figyelemmel kísérte 
a városháza óratornyának erkélyéről. Granville Sharpe alezredesnek, az 
egyik lövészzászlóalj parancsnokának, addig a néhány óráig, amíg 
leküzdötte azt a kevéske ellenállást, amivel a városban találkozott, 
mindvégig tudomása volt erről a közönségről, és egyre nyugtalanabb lett 
tőle. , Az embereim szerettek volna odapörkölni egyet, de ott álltak a 
németek, és nagy érdeklődéssel nézték a harcot, meg a rohamcsónakok 
átkelését" - mesélte később Sharp végül megelégelte. Odament az egyik 
harckocsihoz, és azt mondta a lövegkezelőnek: , Lődd át az óra számlapját, 
mondjuk, ötösnél". A harckocsizó engedelmeskedett, és szép kerek lyukat 


ütött az ötös számnál. Az erkély egy szempillantás alatt kiürült. 

A látványosság különben is véget ért. A nyolcvanhármasok átkeltek a 
folyón. Ezzel megszerezték az első szilárd hídfőállást az Elba bal partján. 

Tizenharmadika estére a műszakiak befejezték feladatukat. A végén táblát 
magas erkölcsi szintje jeleként a következő volt olvasható: TRUMAN-HÍD. 
BERLIN KAPUJA. A 83. GYALOGHADOSZTÁLY TISZTELETÉRE. 

A hírt haladéktalanul megüzenték Simpson altábornagynak, ő pedig 
Bradley vezérezredesnek. Bradley azonnal telefonált EFisenhowernek. A 
nyolcvanhármasok hídfőállása egy csapásra a figyelem középpontjába 
került. A főparancsnok figyelmesen meghallgatta a hírt. Aztán a jelentés 
végén feltett egy kérdést. Ahogy Bradley később rekonstruálta a 
beszélgetést, Eisenhower azt kérdezte: 

Mit gondolsz, Brad, mibe kerülne nekünk egy áttörés az Elbától 
Berlinig?" 

Bradleyt ekkor már napok óta foglalkoztatta a gondolat. Eisenhowerhez 
hasonlóan most ő sem tekintette Berlint katonailag fontos célnak, de ha 
könnyen bevehetőnek látszik, vállalná az elfoglalását. Bradleyt azonban, 
akárcsak a főnökét, aggasztotta az a lehetőség, hogy túlságosan mélyen 
behatolnak a leendő szovjet zónába, valamint hogy túlságosan sok 
áldozattal járna, ha most bevonulnak egy olyan körletbe, ahonnét végül 
mindenképpen ki kell üríteniük. Úgy vélte, az út Berlinig nem járna túl 
nagy veszteségekkel, más azonban a helyzet a városon belül. Berlin 
elfoglalásáért esetleg nagy árat kell fizetni. 

Bradley tehát azt felelte a főparancsnoknak: ,, Becslésem szerint ez 
mintegy százezer emberünkbe kerülne." 

Rövid hallgatás következett, aztán Bradley hozzátette: , Elég borsos ár egy 
presztízscélpontért, különösen ha tudjuk, hogy aztán ki kell vonulnunk, és 
át kell adnunk a helyet amazoknak" .[40] 

A beszélgetés ezzel véget ért. A főparancsnok nem árulta el, mi a 
szándéka. Bradley azonban félreérthetetlen világossággal kialakította 
véleményét: az amerikai katonák élete sokkal fontosabb, mint a presztízs 
vagy egy értéktelen terület ideiglenes elfoglalása. 


x 


A 19. hadtest parancsnokságán McLain vezérőrnagy ott állt a térkép előtt, 


és a helyzetet tanulmányozta. Véleménye szerint az ellenség vonala az Elba 
keleti partján csupán afféle kemény kéreg, semmi egyéb. Ha egyszer a 
hadosztálya átkel, és áttör ezen a vonalon, semmi sem akadályozhatja meg, 
hogy begördüljön Berlinbe, George B. Sloan ezredes, McLain hadműveleti 
tisztje, úgy vélte, az amerikaiak semmivel se ütköznének nagyobb 
ellenállásba, mint a Rajnától idáig: akadnának elkeseredetten védekező 
katlanok, amelyeket azonban a gyorsan előrenyomuló csapatok könnyedén 
meg kerülhetnek. Meg volt győződve, hogy a támadás felújítása után 
negyvennyolc órával az amerikai páncélos egységek előőrsei beérkeznének 
Berlinbe. 

Április 14 szombatjának hajnalán az amerikai 2. páncélos had osztály 
kábelkompjánál Hinds dandártábornok arra várt, hogy három ponton 
összekapcsolásával elkészüljön a komp, amelyet a kábel segítségével 
ide-oda vontathatnak, addig is, amíg a híd elkészül. A gránátok még mindig 
hullottak mindkét parton, a keleti oldalra átjutott csapatok pedig heves 
harcban álltak. Egy darabig még tarthatták magukat az ellenséges 
lövészekkel szemben, de Hinds erősen tartott egy páncélos támadástól. A 
keleti parton az amerikaiaknak még mindig nem volt támogató tüzérségük 
vagy harckocsijuk. 

Az első jármű, amelynek fel kellett gördülnie a pontonkompra, egy 
buldózer volt. A folyó keleti partját előbb el kellett egyengetni, mielőtt a 
harckocsik és a nehézfegyverek rámerészkednének. A kompot egy 
DUKW-nek kellett átvontatnia, de a nagyobb sebesség végett a kábelt is 
rácsatlakoztatták. Hinds nyugtalanul figyelte a készülődést. Két kábel már 
megsérült, és el is vitte őket a víz. Már csak egy maradt. Ráadásul a 
komphoz felhasználták az utolsó nagy méretű pontonokat. 

Kezdetét vette a vesződséges művelet. A komp a katonák figyelő 
tekintetétől kisérve lassan elindult az Elba közepe felé. Aztán ahogy már a 
keleti part felé közeledett, hihetetlen dolog történt. Egyetlenegy gránát 
süvített át a víz felett, és bekövetkezett, aminek a valószínűsége egy a 
millióhoz: telibe találta a kábelt. Hinds a döbbenettől sóbálvánnyá 
dermedve nézte, amint a kábelt, a kompot és a buldózert elragadja a folyó 
sodra. ,, Ezt elvitte az ördög" - sóhajtott keserűen. 

Ez a hihetetlen találat mintha jeladás lett volna a teljes katasztrófa 
kezdetéhez. Hindsnek jelentették, hogy a keleti parton rekedt egységeket 


páncélozott járművekkel támadják. 
x 

Arthur Anderson ezredes az Elba keleti partja fölött lebegő hajnali pára 
fátyolán és a tüzérségi tűz füstjén át figyelte, amint a német páncélosok 
keresztülgázolnak a lövészei védelmi vonalán. Hét vagy nyolc páncélozott 
jármű tevékenykedett odaát, köztük pár harckocsi is. A szemüveges 
Anderson jól látta, amint a páncélos csoport, mely jóval kívül esett az ő 
páncéltörő fegyvereinek a hatótávolságán, módszeresen lövi az amerikai 
lövészgödröket. Azt is látta, amint a németek áttörtek a vezetési pontjától 
jobbra eső század állásain. A katonák kiugráltak a lövészgödreikből, és a fák 
közé menekültek. A németek most Anderson másik két századát vették tűz 
alá, és sorra lőtték szét a lövészgödröket. Anderson kétségbeesetten hívta 
rádióján az Elba nyugati partján felállított ütegeket segítségért. A támadás 
azonban olyan gyors volt, hogy mire a 2. páncéloshadosztály tüzérségének 
első lövedékei süvítve becsapódtak, Anderson már tudta, hogy késő. 

A hídfő távolabbi pontján Bill Parkins hadnagy, az 1. század parancsnoka 
hirtelen meghallotta, hogy géppuskái tüzet nyitnak, aztán válaszként 
felkelepelnek a német géppisztolyok is. Parkinshoz odarohant az egyik 
szakasz futára, és jelentette, hogy három lövészekkel rakott német jármű 
közeledik a peremvonal mentén, és , menet közben szétlőnek mindent" . 
Parkins azzal a paranccsal küldte vissza őt, hogy tartsák az állásaikat, és 
folytassák a tüzelést. Aztán kiugrott a vezetési pontjáról, hogy a saját 
szemével győződjék meg, mi történik. , Mintegy száz yardnyira 
megpillantottam három kelet felől érkező Sz. V. harckocsit" - jelentette 
később -, mindegyiken egy-egy szakasznyi lövész lehetett. A németek 
amerikai hadifoglyokat tereltek maguk előtt, és közvetlenül az ő fejük fölött 
tüzeltek." Parkins néhány embere páncéltörő fegyverrel viszonozta a tüzet, 
de a távolság túl nagy volt. Azok a lövedékek, amelyek találtak, egyszerűen 
lepattantak a harckocsikról. Nyilvánvaló volt, hogy a védelmet pillanatok 
alatt felmorzsolják, ezért Parkins parancsot adott az embereinek, hogy 
húzódjanak vissza, mielőtt mindegyiküket foglyul ejtik vagy lemészárolják. 

Északról, keletről és délről újabb német járművek törtek a hídfő felé. 
Wilfred Kramer törzsőrmester, az egyik lövészszakasz parancsnoka, 
mintegy kétszázhúsz yard távolságban megpillantott egy német harckocsit. 
Körülötte és mögötte legyezőszerűen szétbontakozva lövészek közeledtek. 
Kramer azt a parancsot adta az embereinek, hogy várjanak. Aztán amikor a 


németek már mintegy negyven yardnyira lehettek, tüzet vezényelt. , Alapos 
munkát végeztünk - magyarázta később -, de aztán a páncélos tüzet nyitott. 
Az első gránát tíz yardnyira a géppuskánktól csapódott be. Majd a német 
végigment a vonalunkon. Jól láthatta minden lövészgödrünket, és pontosan 
célzott." Kramer kitartott, amíg bírt, aztán ő is hátravonta az embereit. 

Grünewalde körül olyan elkeseredett harcok alakultak ki, hogy Carlton E. 
Stewart alezredes, az egyik zászlóalj parancsnoka nem is csodálkozott, 
amikor az egyik század a saját állásaira kérte a tüzérségi támogatást: 

, Sózzanak csak ide, az embereim lent vannak a házak pincéiben." Mindenki 
légi csapást igényelt a harckocsik ellen, de a hajnaltól délig tartó harc idején 
alig néhány gép szállt fel. Az Elba felé előrenyomuló csapatok olyan messze 
maguk mögött hagyták a vadászgépek felszállóhelyeit, hogy a gépek, 
ahhoz, hogy utolérjék a földi csapatokat, kénytelenek voltak 
pótüzemanyagot szállítani a szárnytartályokban, ami viszont azt jelentette, 
hogy bombát nem tudtak magukkal vinni. 

Hinds tábornok délre valamennyi lövész alegységét visszarendelte a 
keleti partról. Bár az első értékeléskor a veszteségek súlyosaknak látszottak, 
még napokig szivárogtak odaátról az emberek. 

Végül is a keleti parton elszenvedett veszteségek végső számát 304 főben 
állapították meg. Egy zászlóaljnál elesett, megsebesült vagy eltűnt 7 tiszt és 
146 sorkatona. A harc véget vetett a reménynek, hogy a 2. 
páncéloshadosztály hidat vagy hídfőállást szerez az Elbán. White 
tábornoknak, a hadosztály parancsnokának ezért nem volt más választása, 
mint hogy a 83-asok hídját használja Barbynál. A németek villámgyorsan és 
eredményesen megállították a 2. páncéloshadosztály lendületét. 

A hídfőállás felszámolása olyan hirtelen történt, és a harc olyan heves 
volt, hogy az amerikai parancsnokok még azt sem tudták megállapítani, 
melyik egységek támadták meg őket. Valójában nem is voltak azok teljes 
egységek. Wenck tábornok számítása tehát bevált: a tejfölösszájú 
tisztjelöltek és a kiképzőtisztek derekasan harcoltak. Dicsőségvágyuk és 
buzgalmuk arra sarkallta őket, hogy erejüket és silány felszerelésüket 
maximálisan kihasználva időt nyerjenek Wenck számára. Ezek a 
visszarettentésre létrehozott motorizált csapatok azzal, hogy visszavetették 
a 2. páncéloshadosztályt, valami olyasmit hajtottak végre, ami egyetlen más 
német egységnek sem sikerült harminc hónap harcai során. Ha az amerikai 
hadosztálynak sikerült volna megszereznie egy hidat vagy akár egy hídfőt 


az Elba túloldalán, valószínűleg a parancsot be sem várva meg sem állnak 
Berlinig. 
x 

A főparancsnok németországi támadási tervének megvalósítása 
ragyogóan haladt. A nagy angol-amerikai előrenyomulás sebessége még őt 
magátis meglepte. Északon Montgomery 21. hadseregcsoportja kitartóan 
tört előre. Az Arnhem felé tartó kanadaiak készen álltak, hogy 
hozzáfogjanak a Hollandia északkeleti részén kialakult hatalmas katlan 
felszámolásához. A brit 2. hadsereg átkelt a Leine folyón, elfoglalta Celle 
városát, és Bréma külvárosa környékén járt. A Birodalom nyugati részén a 
bekerített Ruhr-vidék már csaknem összeomlott. De ami a legfontosabb: 
Simpson 9. hadserege az amerikai 1. és 3. hadsereggel együttműködésben 
már csaknem kettévágta Németországot. Az 1. hadsereg Lipcse felé 
nyomult előre. Patton 3. hadserege a cseh határ felé közeledett. 

Ezeknek a viharos győzelmeknek azonban ára volt: Eisenhower 
utánpótlási vonalai maximálisan széthúzódtak. Bradley csapatai számára a 
teherkocsi konvojokon kívül szinte semmiféle szárazföldi szállítási 
lehetőség nem állt rendelkezésére. A Rajnán csupán egyetlen vasúti híd 
maradt használható állapotban. A harcoló csapatok ellátása továbbra is jó 
volt ugyan, de az általános kép nyugtalanította a SHAEF törzsének tisztjeit. 
A messze előretört csapatok kiszolgálására több száz csapatszállító 
repülőgép kapta azt a feladatot, hogy a nap huszonnégy órájában 
szüntelenül szállítsák az utánpótlást. A C-47-esek légi hídja egyedül április 
5-én több mint 3.500 tonna lőszert és felszerelést, és csaknem 750.000 gallon 
üzemanyagot szállított ki a frontra. 

Ráadásul, ahogy a szövetségesek egyre mélyebben nyomultak be 
Németország területére, mind nagyobb nem harcoló tömegeket kellett 
ellátniuk. Etetni kellett száz- és százezer német hadifoglyot. Fedelet, élelmet 
és orvosi ellátást kellett biztosítani tucatnyi ország kényszermunkásainak és 
a felszabadított brit és amerikai hadifoglyoknak. Hirtelen megnőtt az igény 
a kórházakra, egészségügyi intézményekre és felszerelésekre. És bár a 
bevetett kapacitások óriásiak voltak, a váratlanul nagy igény messze 
meghaladta a lehetőségeket. 

A legutóbbi napokban felszínre kerültek azok a borzalmak, amelyek a 
Harmadik Birodalom legszörnyűbb gyalázatának bizonyultak. A fergeteges 
támadás hetében a front teljes hosszában mindenkit megdöbbenés és undor 


töltött el, amikor saját szemével látta meg Hitler koncentrációs táborait, az 
itt tengődő száz- és százezreket, és a sokmilliónyi áldozat tanúbizonyságát. 

A harcokban megkeményedett szívű katonák alig hittek a szemüknek 
azok láttán, amik a felszabadított lágerekben és börtönökben eléjük tárultak. 
Az emberek még húsz esztendővel később is vad dühvel fognak emlékezni 
ezekre a jelenetekre: a feléjük botorkáló félholt, két lábon járó csontvázakra, 
akiknek a náci rezsim a puszta életükön kívül semmit nem hagyott meg; a 
tömegsírokat, a tetemekkel teli gödröket és árkokat; az elszenesedett 
csontokkal teli krematóriumok sorát, a , politikai foglyok" módszeres és 
tömeges megsemmisítésének iszonyú néma tanúit, a foglyokét, akiket egy 
buchenwaldi őr magyarázata szerint azért pusztítottak el, , csak mert zsidók 
voltak". 

A katonák látták a zuhanyozóknak berendezett gázkamrákat, ahol a 
zuhanyrózsákból víz helyett mérgesgáz szivárgott. Látták Buchenwaldban a 
lágerparancsnok otthonában az emberbőrből készült lámpaernyőket. A 
parancsnok feleségének, Ilse Kochnak emberbőrből készített könyvborítóit 
és kesztyűit. Az állványra helyezett zsugorított és kitömött emberfejet. A 
cipővel, ruházattal, művégtagokkal, műfogakkal és szemüvegekkel teli 
raktárakat, ahol minden darab szenvtelenül és módszeres alapossággal meg 
volt számozva. A fogakból kivert és a Birodalom kincstárába szállított 
aranyat. 

Hányan lehettek a megsemmisítettek? A felfedezés első borzalmában még 
csak fel sem lehetett becsülni. A front minden pontjáról érkező jelentések 
alapján azonban nyilvánvaló volt, hogy csillagászati számról lehet szó. 
Hogy kik voltak az áldozatok, afelől semmi kétség sem lehetett. A 
Harmadik Birodalom definíciója szerint a nem-árják" , a , kultúrát 
megfertőző alacsonyabb rendű faj" képviselői, tucatnyi nemzet és tucatnyi 
hit képviselői, de túlnyomó többségükben zsidók. Voltak közöttük 
lengyelek, franciák, csehek, hollandok, norvégok, oroszok, magyarok, 
németek. A világtörténelem legördögibb tömeggyilkosságának áldozataival 
a legtermészetellenesebb módokon végeztek. Sokakat laboratóriumi 
kísérletekben használtak. Ezreket agyonlőttek, megmérgeztek, 
felakasztottak vagy elgázosítottak. Másokat egyszerűen hagytak, hogy éhen 
pusztuljanak. 

Az ohrdrufi lágerben, amelyet az amerikai 3. hadsereg április 12-én 
szabadított fel, George S. Patton tábornok, az Egyesült Államok 


hadseregének egyik legkeményebb tisztje végigment a haláltáboron, aztán 
elfordult, arcán patakzottak a könnyek, és nem tudott megálljt parancsolni 
nekik. Másnap Patton odavezényelte a táborba egy közeli falu lakosait, akik 
azt állították, hogy semmit sem tudtak a táborban történtekről. Aki 
vonakodott, azokat fegyverrel kényszerítették. A következő reggelen a falu 
polgármestere és a felesége felakasztotta magát. 

A brit csapatokra ugyanilyen borzalmak vártak előrenyomulásuk 
útvonalán. Hugh Glyn Hughes dandártábornok, a brit 2. hadsereg 
egészségügyi parancsnoka napok óta azon aggódott, hogy abban a 
táborban, amelynek létéről már korábban értesült, egy bizonyos Belsen 
nevű hely közelében, súlyos járványveszéllyel kell számolnia. Amikor 
megérkeztek, Hughesnak be kellett látnia, hogy a tífusz a legkisebb 
szörnyűség, amivel szembe kell nézni. , Nincs az a fénykép, nincs az a 
leírás, ami képes lenne érzékeltetni az otthoniakkal azokat a borzalmakat, 
amiket láttam" - mondta évekkel később. - A táborban még ötvenhatezer 
ember volt életben. Ezek negyvenöt barakkba voltak bezsúfolva. Egy-egy 
barakkban, amelyben száz főnek is alig lenne hely, hatszázan, sőt ezren 
zsúfolódtak össze. A barakkokban a végelgyengülés és a betegség minden 
stádiumában lévő nyomorultak tengődtek. Ehezés, bélfertőzés, tífusz, 
tuberkulózis... Mindenütt halottak, sokszor az élőkkel egy priccsen. A 
földön, a betemetetlen tömegsírokban, árkokban, a csatornákban, a tábort 
körülvevő szögesdrótkerítés tövében, a barakkok mellett még vagy tízezren 
hevertek. Harmincéves orvosi pályafutásom alatt még csak hasonlót sem 
láttam soha." 

Ahhoz, hogy az életben maradottakat megmenthessék, a had seregeknek 
haladéktalanul orvosi segítséget kellett nyújtaniuk Egyes esetekben még a 
katonai szükségletek is második helyre szorultak. , Nem hiszem - mondta 
Hughes később -, hogy bárki tudta volna, mi vár ránk, vagy tisztában lett 
volna vele, micsoda egészségügyi feladatokkal kell szembenéznünk." 
Orvosokra, ápolónőkre, kórházi ágyak ezreire, ezer és ezer tonna 
gyógyszerre, orvosi felszerelésre volt sürgősen szükség. Hughes 
dandártábornok egy maga egy tizennégyezer ágyas kórházat igényelt - bár 
tudta, bármit tesz is, a tábor lakói közül naponta legalább ötszázan meg 
fognak halni, mire sikerül nagyjából úrrá lenni a helyzeten. 

Eisenhower tábornok személyesen is ellátogatott Gotha környékén az 
egyik táborba. Hamuszürke arccal, összeszorított fogakkal járta végig a 


lágert. , Mindeddig csak általánosságokban és másodkézből volt 
tudomásom minderről - emlékezett később. - Soha életemben nem éreztem 
ehhez fogható döbbenetet." 

Az a pszichológiai hatás, amelyet a lágerek a katonákra gyakoroltak, 
felülmúlt minden várakozást. A 9. hadsereg frontvonalán, egy Magdeburg 
közelében lévő faluban, Julius Rock orvosőrnagy a 30. gyalogezredtől azt a 
feladatot kapta, hogy vizsgáljon át egy teherszerelvényt, amelyet a 
harmincasok megállítottak. A vonat zsúfolásig tele volt lágerlakókkal. Rock, 
a látottaktól elszörnyedve haladéktalanul kiüríttette a szerelvényt, aztán a 
polgármester heves tiltakozása ellenére beszállásolta a szerencsétleneket a 
németek otthonaiba. Rock zászlóaljparancsnok kereken megmondta a 
polgármesternek: , Ha nem hajlandóak befogadni ezeket az embereket, 
túszokat szedek, és agyonlövetem őket." 

Aki csak egyszer is látott koncentrációs tábort, abban a győzelem, 
méghozzá a mielőbbi győzelem akarása minden más érzésen 
felülkerekedett. A főparancsnok pontosan ugyanígy érzett. Amikor 
Gothából visszaérkezett a SHAEF-re, táviratot küldött Washingtonba és 
Londonba, követelve, hogy haladéktalanul küldjenek tudósítókat és 
jogászokat Németországba, hogy lássák a lágerek borzalmát, és első kézből 
mutassák be az amerikai és a brit közönségnek mindazt, amit láttak, 

, méghozzá oly módon, hogy semmi helye ne maradjon cinikus 
kétkedésnek." 

Mielőtt azonban Eisenhower tovább folytathatta volna az előrenyomulást 
a háború mielőbbi befejezéséért, kénytelen volt megszilárdítani messze 
előretört csapatai helyzetét. Április 14-e éjszakáján reimsi főhadiszállásáról 
táviratban értesítette Washingtont a további terveiről. 

Miután csapataink a front középső szakaszán sikeresen befejezték 
csapásukat - írta Eisenhower -, két fontos feladatra kell felkészülni. Az 
egyik , az ellenség megmaradt erőinek további szétdarabolása, a másik 
azoknak a körzeteknek az elfoglalása, ahol még utoljára hatékonyan képes 
lenne megkapaszkodni." Ilyen hely lehetett Eisenhower véleménye szerint 
Norvégia és a bajorországi Nemzeti Erőd. Ezért úgy tervezte, hogy 
Montgomeryt átdobja északi irányba, az Elbán túlra, hogy biztosítsa 
Hamburgot, és tovább támadjon Lübeck és Kiel irányába. Dél felé, úgy 
tervezte, Devers tábornok 6. hadseregcsoportját küldi, Salzburg körzete felé. 
, Egy téli hadművelet rendkívül bonyolult volna a Nemzeti Erőd körzetében 


- állapította meg Eisenhower. - A Nemzeti Erőd még akkor is 
fennmaradhat, ha már egyesültünk az oroszokkal, ezért a lehető 
leggyorsabban lépnünk kell, mielőtt a németeknek lehetőségük nyílna, hogy 
a védelmüket kellőképp feltöltsék erőkkel és eszközökkel." 

Ami a német fővárost illeti, Eisenhower úgy vélte, , nagyon kívánatos 
volna csapást mérni Berlin irányába is, mert az ellenség a főváros körül is 
összevonhatja erőit, és bizonyos, hogy Berlin eleste nagy morális hatással 
lesz mind az ellenségre, mind saját népcinkre." Ez a hadművelet azonban - 
tette hozzá a főparancsnok pillanatnyilag háttérbe kell, hogy szoruljon, 
hacsak a szárnyaink megerősítésére irányuló hadműveleteink nem 
fejeződnek be váratlan gyorsasággal." 

Eisenhower terve röviden a következő volt: 1. szilárdan tartani a frontot 
az ország középső részén, az Elba mentén, 2. hadműveletet indítani Lübeck 
és Dánia irányába; 3. nagy erejű csapást indítani, találkozni a Duna 
völgyében közeledő szovjet csapatokkal, és áttörni a Nemzeti Erődöt. 
Mivel a Berlinre mérendő csapással be kell várni a fent említett három 
hadművelet kimenetelét - mondotta Eisenhower -, ezt a pontot nem vettem 
fel a tervembe." 

x 

Április 14-én az Elba menti Barbynál a , Iragacs Cirkusz" és a 2. 
páncéloshadosztály katonái egész éjszaka vonultak a 83. hadosztály hídjain. 
Bár az első híd mellett már felépült egy második is, az áthaladás továbbra is 
lassan ment. White tábornok páncélososzlopa ennek ellenére úgy tervezte, 
hogy mihelyt újra összegyülekeznek a nyugati parton, ismét megindulnak 
Berlin felé. A 83-asok között az a hír járta, hogy Crabill ezredes felajánlott 
kölcsönbe a 2. páncéloshadosztálynak egy Barbynál zsákmányolt nagy 
vörös buszt, amelybe ötven fő is befér. A nyolcvanhármasoknak jó okuk 
volt a diadalérzetre. Előőrseik már Zerbst várostól északra, Berlintől alig 
negyvennyolc mérföldnyire jártak. 

x 

Április 15-én vasárnap kora reggel Simpson altábornagy, a 9. hadsereg 
parancsnoka telefont kapott Bradley tábornoktól. Simpsonnak 
haladéktalanul át kellett repülnie Wiesbadenbe, a 12. hadseregcsoport 
főparancsnokságára. , Nagyon fontos közlendőm van, az ön számára - 
mondta Bradley -, olyan, amit nem akarok elmondani a telefonban." 

Bradley a repülőtéren várta Simpsont. , Kezet fogtunk - emlékezett vissza 


a jelenetre Simpson -, aztán ott helyben közölte is velem a hírt. cÖnnek meg 
kell állnia az Elbánál. Nem nyomulhat tovább előre Berlin felé. Nagyon 
sajnálom, Simp, de ez a helyzet. 

, Honnan a pokolból vette ezt?" - háborgott Simpson. , Magától Iketól" - 
felelte Bradley. 

Simpson annyira le volt sújtva, hogy a felét sem jegyezte meg annak, amit 
ezt követően Bradley mondott neki. , Csak arra emlékszem, hogy a szívem 
megszakadt, és szinte kábán szálltam fel ismét a repülőgépbe. Máson sem 
járt az eszem, csak azon, hogyan mondom meg a törzsemnek, a 
hadtestparancsnokaimnak és a csapataimnak. Mindenek felett: hogyan 
mondom el a katonáimnak?" 

Simpson a parancsnokságáról továbbadta a hírt a 
hadtestparancsnokoknak, aztán azonnal elindult az Elbához. Hinds dandár 
tábornok a 2. páncéloshadosztály parancsnokságán találkozott Simpsonnal, 
és amint meglátta, nyugtalanság fogta el. , Azt hittem mesélte később -, az 
öregúrnak nem tetszik a mód, ahogy átkeltünk a folyón. Megkérdezte, hogy 
mennek a dolgok. Azt feleltem: 

Azt hiszem, minden rendben, tábornok. Volt két szép visszavonulásunk. 
Semmi kétségbeesés, semmi pánik, Barbynál pedig rendben megy az 
átkelés." 

, Remek - mondta erre Simpson. - Tartsa az emberei egy részét a keleti 
parton, ha úgy gondolja. De tovább nem mehetnek." Aztán Hindsre 
tekintett. , Sid - mondta -, ez a pont az út vége." Hinds annyira meg volt 
döbbenve, hogy fegyelemsértésre vetemedett. , Ez nem így van, uram - 
vágta ki hirtelen. - Mi Berlinbe megyünk." Simpsonon látszott, hogy alig 
tud erőt venni az érzelmein. Súlyos csend támadt. Aztán Simpson száraz, 
élettelen hangon azt mondta: , Nem megyünk Berlinbe, Sid. Számunkra ez a 
háború vége." 

Barleben és Magdeburg között, ahol az amerikai 30. gyaloghadosztály 
egységei még a folyó felé tartottak, gyorsan terjedt a hír. Az emberek 
csoportokba verődve, élénken gesztikulálva vitatkoztak róla, részint 
dühösen, részint lelkesen. Alexander Korolevich őrvezető a 120. 
gyalogezred D századából nem vett részt a beszélgetésekben. Nem volt 
benne biztos, szomorú-e vagy boldog. Egyszerűen leült, és sírt. 


x 


Heinrici helyesen ismerte fel a jeleket. Az oroszok a front egy szakaszán 


rövid tüzérségi pergőtüzet lőttek. Egy másik frontszakaszon kisebb 
támadást indítottak. Ezek csak elterelő műveletek voltak, és Heinrici 
tisztában is volt ezzel. Már évekkel ezelőtt jól kiismerte az oroszok 
cselfogásait. Ezek a kis akciók a fő támadás előjátékai voltak. Most a fő 
kérdés az volt számára, mikor jön el az a pillanat, amikor hátra kell 
vezényelnie embereit a második vonalba. 

Miközben ezt latolgatta, ellátogatott hozzá Albert Speer fegyverkezési 
miniszter. Éppen egy olyan napon érkezett, amikor Heinrici igazán nem 
kívánt látogatókat, különösen nem olyanokat, mint az ideges és szemmel 
láthatólag ingerült Speer. A birodalmi miniszter Heinrici irodájának négy 
fala között elárulta látogatása lényegét. Speer a tábornok támogatását kérte. 
Heinrici ne kövesse Hitler , felperzselt föld" taktikájának parancsait, ne 
pusztítsa el a német ipar létesítményeit, az erőműveket, a hidakat és 
hasonlókat. , Miért kéne elpusztulnia mindennek, még ha most 
Németország vereséget is szenved? - kérdezte Speer. - A német népnek 
életben kell maradnia." 

Heinrici végighallgatta. Egyet értett azzal, hogy Hitler parancsa 
, ártalmas", és megígérte Speernek, minden tőle telhetőt meg fog tenni, 
hogy segítsen. , De - tette hozzá -, minden, amit most tehetek, annyi, hogy 
megpróbálom ezt a csatát olyan jól megvívni, ahogy csak tudom." 

Speer hirtelen előhúzott a zsebéből egy pisztolyt. , Az egyetlen eszköz, 
amivel meg lehet állítani Hitlert, az valami ilyesmi." 

Heinrici a pisztolyra pillantott, és felvonta a szemöldökét. , Nos - mondta 
hidegen -, meg kell mondjam önnek, én nem gyilkosnak születtem." 

Speer fel és alá járkált az irodában. Úgy látszott, mintha nem is hallotta 
volna, amit Heinrici mondott. ,, Teljességgel lehetetlen megértetni Hitlerrel, 
hogy fel kell adnia - mondta. - Én megpróbáltam, háromszor is, 1944 
októberében, idén januárban és márciusban. Hitler legutóbb azt válaszolta: 
xcHa egy katona beszélne így velem, arra gondolnék, hogy az idegei 
felmondták a szolgálatot, és agyonlövetném.: Egyszerűen képtelenség 
meggyőzni, hogy minden elveszett. Képtelenség." 

Speer visszatette a pisztolyt a zsebébe. , Persze, úgysem lehetne megölni 
sem" - mondta aztán nyugodtabb hangon. Nem árulta el Heinricinek, hogy 
hónapok óta azon gondolkozik, hogyan végezhetne Hitlerrel és egész 
udvartartásával. Még olyasmire is gondolt, hogy gázt vezet a Führer 
bunkerének szellőzőrendszerébe, de kiderült, hogy ez lehetetlen: a 


légbeszívó nyílás fölé tizenkét láb magas kéményt építettek. , Én megölném, 
ha tudnám, hogy ezzel segítek a német népnek, de nem tudom megtenni - 
mondta, és Heinricire pillantott. - Hitler mindig bízott bennem - folytatta, 
aztán hozzá tette: - Valahogy erkölcstelenségnek tartanám." 

Heinricinek nem volt ínyére a beszélgetés hangneme. Nyugtalanította 
Speer modora és következetlensége. Ha valaha is kitudódna, hogy Speer így 
beszélt vele, a parancsnokságon bárki alighanem agyonlőné. Heinrici 
ügyesen visszakormányozta a beszélgetést az eredeti témához, ahhoz, 
hogyan lehetne megóvni Németországot a , felperzselt föld" politikájától. 
,Minden, amit tehetek ismételte a Visztula-hadseregcsoport parancsnoka -, 
hogy legjobb tudásom szerint igyekszem teljesíteni a kötelességemet, mint 
katona. A többi Isten kezében van. Egy dolgot megígérhetek. Berlinből nem 
lesz Sztálingrád. Nem engedem, hogy ez megtörténjék." 

Sztálingrádban utcáról utcára, háztömbről háztömbre folyt harc. 
Heinricinek nem állt szándékában hagyni, hogy csapatai az oroszok 
nyomása alatt a városig hátráljanak, és ott a sztálingrádihoz hasonló 
harcokba bocsátkozzanak. Ami Hitlernek azt az utasítását illeti, hogy 
semmisítsék meg a város létfontosságú berendezéseit, Heinrici már kiadta a 
maga ezzel ellentétes parancsait. Most közölte Speerrel, hogy minden 
percben várja Berlin helyőrségparancsnokát, Reymann vezérőrnagyot. 
Azért hívta ide Reymannt, mondta, hogy megvitassák ezeket a kérdéseket, 
és személyesen megmagyarázza, miért lehetetlen, hogy a berlini, 
helyőrséget közvetlenül a Visztula-hadseregcsoport alárendeltségébe 
helyezzék. Néhány perccel később csakugyan megérkezett Reymann. Vele 
jött Heinrici hadműveleti osztályának vezetője, Eismann ezredes is. Speer is 
ottmaradt a katonai megbeszélésre. 

Heinrici, Eismann későbbi megjegyzése szerint, közölte: nem akarja, hogy 
Reymann a Visztula-hadseregcsoporttól függjön. Reymann úgy nézett rá, 
mint akinek utolsó reménye füstbe ment. , Most aztán fogalmam sincs, 
hogyan fogom megvédeni Berlint" . mondta, Heinrici elmondta, azt reméli, 
hogy csapatai meg tudják kerülni Berlint. ,, Természetesen 
megparancsolhatják, hogy küldjek egységeket Berlinbe - tette hozzá -, de 
jobb, ha ön nem számít rá." 

Reymann beszámolt Heinricinek, parancsot kapott Hitlertől, hogy 
rombolják le a város hídjait és bizonyos épületeit. , A berlini hidak vagy 
bármi más lerombolása csupán a várost bénítaná meg tiltakozott ingerülten 


Heinrici. - Ha mégis olyan parancsot kapnék, hogy vegyem 
alárendeltségembe Berlint, meg fogok tiltani minden ilyen rombolást." 

Itt Speer is csatlakozott a vitához, és könyörgött Reymannak, ne teljesítse 
az ilyen parancsnokat. Ellenkező esetben a város nagy részében megszűnne 
a víz- és áramszolgáltatás. Speer - Eismann emlékei szerint - kijelentette: 

, Ha önök szétrombolják ezeket a vezetékeket, a város legalább egy évre 
megbénul. Ez pedig milliós járványokhoz és éhhalálhoz fog vezetni. Önnek 
az a kötelessége, hogy megelőzze ezt a katasztrófát! Felelős azért, hogy 
ezeket a parancsokat ne teljesítsék!" 

A légkör egyre feszültebbé vált. , Reymann keményen küzdött magával - 
emlékezett Eismann. - Végül rekedtes hangon azt mondta: ő becsülettel 
teljesítette tiszti kötelességét; a fia elesett a fronton; háza és vagyona 
megsemmisült; mása nem maradt, csak a becsülete. Emlékeztetett 
bennünket, mi történt azzal a tiszttel, aki nem robbantotta fel a remageni 
hidat: közönséges bűnözőként kivégezték. Ugyanez fog történni vele is, ha 
nem teljesíti a parancsokat." 

Heinrici és Speer minden erejét latba vetve igyekezett jobb belátásra bírni, 
de hiába. Végül Reymann távozott. Nem sokkal később Speer is útnak 
indult. Heinrici végre egyedül maradt - és orra összpontosíthatott, ami a 
legfontosabb volt számára: az orosz támadás időpontjára. 

A legutóbbi felderítő jelentések arra vallottak, hogy a támadás bármely 
pillanatban megindulhat. Reinhard Gehlen tábornok, az OKH hírszerző 
főnöke a legfrissebb fogolyvallomásokat is csatolta. Az egyik jelentésben az 
állt, hogy a Vörös Hadsereg 49. lövészhadosztálya egy katonájának 
vallomása szerint , a nagy támadó hadművelet öt-tíz napon belül 
megindul." A fogoly szerint a katonák azt beszélik, , nem engedik át az 
amerikaiaknak és az angoloknak Berlin elfoglalását." Hasonlókról számolt 
be egy másik jelentés is, amely még több spekulációt tartalmazott. Egy 
fogoly a szovjet 79. lövészhadtestből, akit pár nappal korábban fogtak el 
Küstrinnél, kijelentette: ha megindul a támadás, a fő cél ,, Berlin elfoglalása 
az amerikaiak előtt". A katona szerint , számítani kell kisebb csetepatékra az 
amerikaiakkal, akik ctévedésbőb kapnak a nyakukba egy kis tüzérségi 
tüzet, hogy megérezzék az orosz tüzérség erejét." 

x 

Moszkvában ugyanezen a napon, április 15-én vasárnap, Averell 

Harriman nagykövet találkozott Sztálinnal, hogy megvitassák a távol-keleti 


háború kérdéseit. A találkozó előtt Deane tábornok, az Egyesült Államok 
katonai missziójától felhívta Harriman figyelmét azokra a német 
rádiójelentésekre, amelyek szerint bármelyik percben várható az oroszok 
támadása Berlin ellen. Amikor a megbeszélés véget ért, Harriman, mintegy 
mellesleg, felvetette ezt a kérdést is. Igaz-e, kérdezte, hogy a Vörös 
Hadsereg a közeljövőben megindítja támadását Berlin ellen? Deane 
Washingtonba küldött távirata szerint , Sztálin kijelentette, csakugyan 
támadásra készül, de nem tudja, sikeres lesz-e. A fő csapás azonban nem 
Berlin, ha nem Drezda felé irányul, amint ezt Eisenhowernek megígérte." 

A délután hátralevő részében Heinrici a felderítési jelentéseket 
tanulmányozta, tárgyalt törzse tisztjeivel, és felhívta a 
hadseregparancsnokokat. Aztán valamivel este nyolc után meghozta 
elhatározását. Addigra áttanulmányozott minden hadszíntéri jelentést, 
mérlegre tette régi ellensége legkisebb hadmozdulatát is. Most hátratett 
kézzel, leszegett fejjel fel-alá járkált a szobájában, majd meg állt. Egy 
kívülálló úgy látta volna: , beleszimatolt a levegőbe". Az tán a törzse 
tisztjeihez fordult. , Ugy vélem - mondta nyugodt hangon -, hogy a 
támadás holnap a kora reggeli órákban fog megindulni." Magához intette a 
vezérkari főnökét, és a következő egysoros parancsot küldte Busse 
gyalogsági tábornoknak, a 9. hadsereg parancsnokának: ,, Vonuljon hátra, és 
foglalja ela második védelmi vonalat." Az óra 20:45-öt mutatott. Pontosan 
hét óra tizenöt perccel később, április 16-án, hétfőn hajnalban a Giftzwerg 
megkezdi Németország utolsó csatáját. 


V. A CSATA 
ELSŐ FEJEZET 


Az 1. Belorusz Front vonala mentén, az erdők sötétjében még teljes csend 
honolt. A fenyők és az álcahálók alatt felsorakoztak az ágyúk, egymás 
mögött, mérföldről mérföldre, növekvő űrmérettel. A frontvonalra az 
aknavetők kerültek. Mögöttük a harckocsik, magasra emelve hosszú 
csövüket. Aztán következtek a rohamlövegek, majd a könnyű és a nehéz 
tüzérség ütegei. A front mögött négyszáz katyusa, azaz rakéta-sorozatvető, 


amely egyidejűleg 32-54 lövedéket képes indítani. A küstrini hídfőnél, az 
Odera nyugati partján gyűjtötték össze a fényszórókat. Georgij Zsukov 
marsall hadseregei mindenütt ugyanazt a pillanatot várták: a négy óra 
nulla-nullát. 

Szergej Golbov százados szája egészen kiszáradt. Úgy érezte, a csend 
percről percre egyre elviselhetetlenebb. Az Odera keleti partján állt, 
Küstrintől északra, azon a helyen, ahol a megáradt folyó csaknem ötszáz 
yardnyira kiszélesedett. Körülötte, mint később felidézte, , csak úgy 
nyüzsögtek a deszantosok, a harckocsioszlopok, a pontonhidakkal és 
gumicsónakokkal felszerelt műszakiak. A folyó partja mindenütt zsúfolásig 
megtelt emberekkel, mégis tökéletes csend honolt." Golbov érezte: a 
katonák , csak úgy reszketnek az izgalomtól, mint a lovak vadászat előtt." 

, Valahogy túl kell élnem ezt a napot - hajtogatta -, mert annyi minden van, 
amit meg kell írnom. Most nincs idő meghalni" - erősködött. 

A front középső szakaszán a csapatok bepréselődtek a nyugati parton 
elfoglalt hídfőállásba. Ez a harminc mérföld széles, tíz mérföld mély 
kulcsfontosságú körlet, amelyet március végén foglaltak el Busse 
tábornoktól, volt az ugródeszka Zsukov számára Berlin felé. Innen indulnak 
támadásba a 8. gárdahadsereg elit alakulatai. Mihelyt elérik közvetlenül 
előttük és kissé nyugatra az uralgó seelowi magaslatokat, megindulnak 
utánuk a harckocsik. Vlagyimir Rozanov gárdahadnagy az egyik tüzérségi 
felderítő szakasz huszonegy esztendős parancsnoka, a nyugati parton állt, a 
Vörös Hadsereg katonalányai között, akik a reflektorokat fogják kezelni 
Rozanov biztos volt benne, hogy a fényszórók meg fogják őrjíteni a 
németeket, és alig várta a pillanatot, amikor a lányok bekapcsolják őket. 

Volt valami, ami miatt Rozanov különös izgalommal gondolt a közelgő 
támadásra. Az apja Zsukov hadseregeitől délre, Konyev marsall csapatainál 
harcolt. Az ifjú tiszt haragudott az apjára, aki már két esztendeje nem írt a 
családnak. Most mégis erősen remélte, hogy Berlinben találkozni fognak, és 
talán együtt mehetnek haza a csata után, Rozanov ugyan torkig volt a 
háborúval, mégis örült, hogy részt vehet az utolsó nagy csatában. De a 
várakozás feszültsége már szinte kibírhatatlanná vált. 

Távolabb, a hídfőállás egy másik pontján, Nyikolaj Szviscsev 
törzsőrmester lövegkezelő-személyzete ott állt a löveg mellett. Szviscsev, 
aki már számtalan tüzérségi tűzelőkészítésben vett részt, tudta, mire 
számíthat. Gondosan kioktatta a kezelőszemélyzetet: , Ami kor megnyitjuk 


a tüzet, ordítsatok, ahogy a torkotokból kifér, hogy kiegyenlítsétek a 
légnyomáskülönbséget. A zaj pokoli lesz." Most Szviscsev az ágyú 
elsütőzsinórjával a kezében, türelmetlenül várta a jeladást a tűz 
megnyitására. 

Küstrintől délre, a frankfurti hídfőállásban Nyikolaj Novikov, az egyik 
lövészezred őrmestere a közeli harckocsik oldalára mázolt feliratokat 
olvasta: , Moszkvától Berlinig" - állt az egyiken. A másikon: , 50 kilométer a 
fasiszta fenevad barlangjáig". Novikov alig bírt magával az izgalomtól. 
Lelkesedését a végsőkig fokozta az ezred egyik politikai tisztjének tüzes 
beszéde. A lelkesítő szózat annyira feltüzelte, hogy ott helyben aláírta 
felvételi kérelmét a Szovjetunió Kommunista Pártjába.[42] 

Zsukov marsall a küstrini hídfőre néző domb oldalába ásott bunker 
bejáratánál állt, és szenvtelenül nézett kifelé a sötétbe Mellette állt Csujkov 
vezérezredes, Sztálingrád védője, és az ék hegyét képező 8. gárdahadsereg 
parancsnoka. Csujkov Sztálingrád óta ekcémában szenvedett. A kiütések 
különösen a kezén terjedtek el, ezért állandóan fekete kesztyűt viselt. Most, 
míg türelmetlenül várta a támadás kezdetét, izgalmában 
össze-összedörzsölte a kezét, , Mondja, Vaszilij Ivanovics - kérdezte hirtelen 
Zsukov -, a zászlóaljaik az állásaikban vannak?" , Negyvennyolc órája, 
marsall elvtárs - felelte gyorsan és határozottan Csujkov. Mindent úgy 
tettünk, ahogy parancsolta." 

Zsukov az órájára pillantott. Odatelepedett a bunker bejáratához, 
hátratolta a sapkáját, két könyökét odatámasztotta a betonpárkányra, és a 
szeméhez illesztette tábori látcsövét. Csujkov felhajtotta köpenye gallérját, a 
fülére hajtotta prémsapkája fülét, hogy valamit csökkentse majd az ágyúk 
dörgését, odaállt Zsukov mellé, és maga is belenézett a távcsövébe. A törzs 
tisztjei mögöttük vagy a bunkertől balra helyezkedtek el, hogy onnan 
figyeljék a dombot. Mindenki szótlanul meredt a sötétbe. Zsukov még egy 
pillantást vetett az órájára, aztán ismét belenézett a látcsövébe. A 
másodpercek ólomlábakon vánszorogtak. Aztán Zsukov egyszerű halkan 
megszólalt. , Most, elvtársak. Most." Pontosan négy óra volt. 

Hirtelen négy vörös rakéta röppent a magasba. A fénypontok egy 
végeérhetetlen pillanatig fent lebegtek a levegőben, és rőt fényt árasztottak 
szét az Odera vizén. Aztán a küstrini hídfőálláson felragyogott a reflektorok 
sorfala. A száznegyven hatalmas légvédelmi reflektor sugarai, kiegészítve a 
harckocsik, teherautók és más járművek lámpái fényével, egyenesen 


rászegeződött a német állásokra. A vakító fényben Pavel Trojanovszkij 
alezredes haditudósító úgy érezte, mintha , ezer nap fénye egyesült volna". 
Mihail Katukov vezérezredes, az 1. gárda harckocsizó-hadsereg 
parancsnoka maga is meglepődött, , Honnan a pokolból vettük ezeket a 
reflekrorokat!" - kérdezte a Zsukov törzséhez tartozó N. K. Popjol 
altábornagytól. , Azt csak maga az ördög tudja - felelte Popjol -, de azt 
hiszem, kifosztották értük az egész moszkvai légvédelmi zónát." Amint a 
reflektorok megvilágították Küstrin környékét, egy pillauntig még csend 
volt. Aztán három zöld rakéta röppent az égre, és megszólaltak Zsukov 
ágyúi. 

A front egész hosszában megrendült a föld, lángok csaptak fel. Olyan tűz 
kezdődött, amilyen a keleti fronton még soha. Több mint húszezer, 
legkülönbözőbb űrméretű löveg ontotta tüzét a német állásokra. A küstrini 
hídfőállástól nyugatra elterülő német táj, melyet könyörtelenül beragyogott 
a reflektorok fénye, szinte eltűnt a robbanó lövedékek fala mögött. Egész 
falvak omlottak porrá. Föld-, beton- és acéldarabok, fák röpködtek a 
levegőben. A távolban lángba borultak az erdők. Küstrintől északra és délre 
ezer és ezer ágyú torkolattüze hasított a sötétbe. A villanások ezrei viharos 
gyorsasággal követték egymást, ahogy a sok száz tonnányi lövedék 
becsapódott a célba. A robbanások hurrikánja olyan iszonyú erejű volt, 
hogy szabályos légörvény keletkezett. Évekkel később a német túlélők még 
mindig elevenen fognak emlékezni arra a pillanatra, amikor hirtelen 
különös forró szél csapott fel, átsüvített az erdőkön, fiatal fákat csavart ki 
tövestől, port és törmeléket kapott a magasba. Egyik fél katonái sem fogják 
elfelejteni az ágyúk iszonyú dörgését. Olyan szörnyű hangorkánt 
támasztottak, hogy az emberek és a berendezések alatt rengett a föld. 

A hangorkán valósággal elkábított mindenkit. Szviscsev őrmester tüzérei 
torkuk szakadtából üvöltöttek, de lövegeik dörgése és a légnyomás olyan 
iszonyatos volt, hogy vér folyt a fülükből. A legfélelmetesebb hangot a 
katyusák, vagy ahogy helyenként a csapatoknál nevezték, a Sztálin-orgonák 
adták. A rakétalövedékek izzó kötegekben röppentek ki a vetőcsövekből, és 
hosszú, izzó csóvát húzva vágtak keresztül a sötét éjszakai égen. Golbov 
százados szerint az iszonyú hang olyan volt, mintha óriási acéltömböket 
csapkodnának egymáshoz. A borzasztó lárma ellenére Golbov 
lélekemelőnek érezte a tüzet. Körülötte mindenki , valósággal lázban égett, 
mintha közvetlen közelből ölre mennének a németekkel, élt mindenki 


tüzelt, ki-ki amilyen fegyvere csak volt, pedig nem is lehetett látni a 
célpontokat." Ahogy nézte az ágyúk torkolattüzeit, eszébe jutottak a 
nagymamája szavai, aki egyszer a világ végét emlegette, , amikor a föld égni 
fog, és a gonoszokat elnyeli a tűz." 

Még javában tartott a tüzérségi tűz, amikor Zsukov csapatai megindultak. 
Csujkov vasfegyelmű 8. gárdahadserege haladt az élen a küstrini 
hídfőállástól az Odera nyugati partjára. Ahogy előrezúdultak, a tüzérségi 
zárótűz mindig pontosan előttük gördült, lehengerelve előttük mindent. 
Küstrintől északra és délre, ahol az erőszakos átkelésre készültek a 
megáradt Oderán, a műszakiak derékig a folyóban sorra tették a vízre a 
pontonokat, illesztették össze az előregyártott fa hídelemeket, lökték el a 
rohamcsónakokat. 

A katonák között voltak olyanok, akik harcoltak Leningrádnál, 
Szmolenszknél, Sztálingrádnál, azt megelőzően pedig Moszkva alatt, 
olyanok, akik végigharcolták a fél kontinenst, hogy elérjenek az Oderáig. 
Ezek a katonák látták, amint a német ágyúk eltörölték a föld színéről a 
falvaikat és városaikat, s a német katonák felgyújtják a gabonájukat, és 
lemészárolják családjukat. Éppen ezért ennek: a rohamnak most különleges 
jelentősége volt. Ezeket az embereket a bosszú vágya éltette. A németek 
elpusztították az otthonaikat, úgy hogy nem volt hová visszatérniük, ezért 
nem mehettek csak előre. Most aztán vad dühvel támadtak. Ugyanilyen 
bosszúszomj tüzelte a sok ezer nemrég kiszabadult hadifoglyot: a Vörös 
Hadseregnek olyan sürgető szüksége volt az utánpótlásra, hogy a frissen 
felszabadult hadifoglyoknak - úgy, ahogy voltak, lerongyolódottan, 
lesoványodva, testükön sokszor a brutális bánásmód nyomaival azonnal 
fegyvert adtak a kezébe. Most ők is ott rohantak, hogy iszonyú bosszút 
álljanak. 

Az orosz csapatok hurrázva, ordítozva indultak meg az Odera keleti 
partján. Az embereken féktelen düh vett erőt, olyannyira, hogy képtelenek 
voltak kivárni, hogy csónakba vagy hídra jussanak. Golbov elképedve 
nézte, amint a katonák teljes felszerelésben beugrálnak a vízbe, és úszni 
kezdenek át a folyón. Voltak, akik üres benzines hordókba, deszkákba, 
rönkökbe kapaszkodtak, jó volt bármi, ami úszott. , Olyan volt) mint egy 
hatalmas hangyahadsereg, amely faleveleken és ágacskákon igyekszik át a 
folyón - emlékezett később Golbov. - Az Odera hemzsegett az emberekkel 
rakott csónakoktól, lövegeket és lőszert szállító tutaj októl. A felszínen itt is, 


ott is úszók fejei bukdácsoltak." Golbov egyszerre megpillantotta egy 
barátját, egy ezredorvost. , A hatalmas termetű Nyikolajev egy 
nevetségesen kicsi csónakot vontatva rohant le a folyóhoz." Golbov tudta, 
hogy , Nyikolajevnek hátul kellett volna maradnia a vonalak mögött, a 
tábori kórházban, most mégis itt volt ebben az apró csónakban, és evezett, 
mint a veszett." Golbov úgy érezte, nincs a földön az az erő, amely képes 
lenne megállítani ezt az emberáradatot. 

Az ágyúzás hirtelen abbamaradt, és nyomasztó csend támadt helyette. A 
tűzorkán teljes harmincöt percig tartott. Zsukov parancsnoki bunkeriében a 
törzs tisztjei hirtelen észbe kaptak, hogy a telefonok csörögnek. Hogy mióta, 
egyikük sem tudta megmondani, többé-kevésbé mindannyian 
megsüketültek. A tisztek kezdték fogadni a jelentéseket. Elsőnek Csujkov 
parancsnokai tettek jelentést. , Eddig minden terv szerint halad" - adta 
tovább a híreket Csujkov Zsukovnak. Néhány perccel később még jobb hír 
érkezett. , Az első célokat bevettük" - közölte büszkén. Zsukov, aki a 
támadás első pillanatai óta csupa feszültség volt, egyszerre felengedett. 
Popjol altábornagy emlékei szerint , odalépett Csujkovhoz, kezet rázott 
vele, és azt mondta: Nagyszerű! Nagyszerű! Igazán remek!" De 
bármennyire elégedett volt is Zsukov, sokkal tapasztaltabb volt, semhogy 
alábecsülte volna az ellenséget. A zömök marsall sokkal jobban érezte volna 
magát, ha már elfoglalták volna a Küstrinhez közeli seelowi magaslatokat. 
Akkor úgy érezte volna, a siker biztosítva lesz. De már ez sem lehetett 
messze. Hiszen már megjelentek a levegőben az orosz bombázók, és 
bombázni kezdtek a csapatok előtt a körzetet. A tervek szerint több mint 
6.500 gép támogatta Zsukov és Konyev támadását. De Zsukov biztos volt 
benne, hogy már a tüzérségi tűz egymagábanis demoralizálta az ellenséget. 

Gotthard Heinrici vezérezredes hátratett kézzel fel-alá járkált a Berlintől 
északra elterülő Schönewalde erdőben berendezett előretolt vezetési 
pontjának hadműveleti szobájában. Körülötte csörömpöltek a telefonok, a 
tisztek vették a jelentéseket, és gondosan rávitték az információt a középen 
álló asztalon kiterített katonai térképre. Heinrici újra meg újra megállt, hogy 
a térképre tekintsen, vagy hogy elolvasson egy üzenetet, amit Eismann 
ezredes nyújtott át neki. A tábornokot nem lepte meg az orosz támadás 
módja, bár tisztjeinek többségét megdöbbentette a tüzérségi tűz ereje. Busse 
gyalogsági tábornok, a 9. hadsereg parancsnoka szerint ez volt a 


legrosszabb, amit valaha is látott, Fismann vezérkari ezredes pedig az első 
jelentések alapján úgy vélte, hogy , a tűz gyakorlatilag megsemmisítette a 
frontvonalban kiépített erődeinket." 

A tizenötödikére virradó éjszaka sötétjének leple alatt a 
Visztula-hadseregcsoport nagy része Heinrici parancsának megfelelően 
visszahúzódott a második állásokba. De akadtak nehézségek. Egyes tisztek 
elkeseredetten háborogtak, amiért feladják az első vonalbeli állásokat. Úgy 
érezték, mintha visszavonultak volna. Egyes parancsnokok panaszra 
mentek Heinricihez. , Megfordult-e már a fejében - kérdezte jeges hangon 
az egyik tiltakozó tábornoktól -, hogy a maga szépen berendezett erődjeiből 
és az embereiből semmi nem marad a Írontvonalban, ha az oroszok 
megnyitják a tüzet? Ha maga vasgyárba kerül, nem dugja a fejét a 
gőzkalapács alá, igaz? Ellenkezőleg, igyekszik elhúzódni. Mi most pontosan 
ezt tesszük." 

A bonyolult katonai műveletre ráment az egész éjszaka. A jelentések 
szerint a manőver sikeresen zajlott le. A csapatok most a második vonalban 
várták az oroszok támadását. A front egyik szakaszán Heinrici előnyös 
helyzetben volt: Küstrin nyugati része a seelowi magaslatok homokos patkó 
alakú platóján helyezkedett el. A plató magassága száz és kétszáz láb között 
mozgott, és egy elmocsarasodott völgyre nézett, amelyet a benne kanyargó 
patakról Oder Bruchnak neveztek. Az oroszoknak az Oderán való átkelés 
után ezen a völgyön keresztül kell támadniuk, márpedig Heinrici ágyúi a 
sarló alakú platón a megközelítési utakra voltak belőve. 

Itt, ezen az uralgó magaslaton volt Heinricinek egyedül esélye, hogy 
megtorpantsa Zsukov támadását, és Heinrici tudta, hogy Zsukov minden 
bizonnyal gondosan figyelembe veszi ezt a tényt a támadás megtervezése 
során. Az oroszoknak gyorsan el kell foglalniuk a platót, mielőtt Heinrici 
ágyúi tűz alá vehetnék a Vörös Hadsereg hídjait, zűrzavart keltve az 
alacsonyan fekvő, mocsaras terepen előre törő csapatok között. Zsukov 
nyilván abban bízott, hogy a félelmetes tüzérségi előkészítéssel eleve 
megtöri a németek ellenállását, így a magaslat elfoglalása jóval könnyebbé 
válhat. Minthogy azonban a németek visszavonták csapataikat az első 
vonalakból, Heinrici hadseregének és tüzérségének többsége épségben 
maradt állásaiban. A védekezési terv eddig jónak bizonyult. Egyetlen 
gyenge pontja volt csak: Heinricinek nem volt sem elegendő embere, sem 
ágyúja. Ha nem kap segítséget a Luftwaffétól, ha nem kap ember-, löveg-, 


harckocsi-, lőszer- és üzemanyag-utánpótlást, akkor legjobb esetben is csak 
lassítani tudja Zsukov támadását. Az ellenség végül egész biztosan át fog 
törni. 

Heinrici két hadseregének a front teljes hosszán összesen nem volt még 
hétszáz használható harckocsija és rohamlövege sem. Ezek szét voltak 
szórva a 9. és a 3. hadsereg különböző egységei között. A legerősebb 
alakulatnak, a 25. páncélgránátos hadosztálynak hetvenkilenc ilyen járműve 
volt, a legkisebbnek mindössze kettő. Zsukov tüzérségével szemben - 
amely húszezer legkülönbözőbb űrméretű löveget számlált[43] - 
Heinricinek összesen 744 ágyúja plusz hatszáz földi célok ellen alkalmazott 
légvédelmi lövege volt. A lőszer- és üzemanyag-ellátás egyaránt kritikus 
helyzetben volt. Az ütegeknél tárolt lőszereken kívül a 9. hadsereg 
legfeljebb két és fél napra elegendő tartalékkal rendelkezett. 

Heinrici nem tarthatta fel számottevő ideig az oroszokat, és nem 
indíthatott ellentámadást, mert az a kevés páncélosa és tüzérsége, amivel 
rendelkezett, szét volt szórva, hogy legalább némi esélyt adjanak a harcoló 
egységeknek. Csak annyit tehetett - és ezzel mindvégig tisztábanis volt -, 
hogy némi időt nyer. Ahogy a tábornok most a térképre rajzolt vastag vörös 
nyilakra pillantott, amelyek az előrenyomuló orosz csapatokat jelölték, 
keserűen gondolt azokra a páncélosokra, melyeket át kellett adnia Schörner 
tábornagy hadseregcsoportjának, hogy visszaverjék az oroszokunk azt a 
támadását, amelynek Hitler és Schörner határozott állított szerint Prága 
irányába kellett volna bekövetkeznie. Ha azokat a páncélos egységeket nem 
veszik el tőle, most összesen lett volna hét páncéloshadosztálya. 

, Ha azok most itt lennének - mondta Eismannak keserűen - az 
oroszoknak most nem sok okuk lenne az örömre." 

Bármilyen rosszul álltak is a dolgok, a neheze még hátra volt Zsukov 
támadása csak a kezdetet jelentette. Számolni kellett Rokosszovszkij északra 
lévő csapataival is. Vajon azok mikor támadják meg Manteutffel 3. 
páncéloshadseregét? És vajon Konyev mikor indítja meg a támadását délen? 

Heinricinek nem kellett soká találgatnia Konyev szándékát. Az oroszok 
második csapása a Busse hadserege által védett vonalak legdélibb pontjára 
és Ferdinand Schörner tábornagy hadseregcsoportjának arcvonalára zúdult. 
Pontosan hat órakor Konyev 1. Ukrán Frontjának csapatai megkezdték az 


erőszakos átkelést a Neisse folyón. 
x 


A szovjet vadászgépek zárt V-alakzatban húztak el a folyó felé, a 
légvédelmi tüzérség gránátjainak élénkrózsaszín pamacsai és a nyomjelző 
lövedékek vörös, sárga és fehér csíkjai között. Aztán sűrű fehér füstöt 
árasztva, bőgve kiértek a völgy fölé, alig tizenöt lábra a Neisse fémes szürke 
vize fölött. A vadászok egyre újabb hulláma tört át a légvédelmi zárótűzön, 
vastag, gomolygó füstszőnyeget terítve a felszínre, amely nemcsak a folyót 
nyelte el, hanem a keleti és a nyugati partot is. Ivan Konyev marsall, aki 
közvetlenül a folyó fölött egy magaslati megfigyelőállásból nézte az 
eseményeket, igazán meg volt elégedve. , A szomszédaink reflektorokat 
használtak, mert több fényt akartak - fordult N. P. Puhov vezérezredeshez, 
akinek 13. hadserege hamarosan ütközetbe kellett, hogy lépjen. - En meg 
azt mondom, Nyikolaj Pavlovics, nekünk több sötétségre van szükségünk." 

Bár Konyev jó ötven mérföld hosszúságú fronton támadott, több mint 
négyszer ekkora területre rendelte el a füstálcázást, hogy megtévessze a 
németeket. Most, ahogy állványra szerelt tüzérségi látcsövén át a 
fejleményeket figyelte, örömmel állapította meg, hogy a füstfelhő tartós 
lesz. A szél sebessége alig érte el az egy métert másodpercenként, az pedig 
körülbelül egy mérföld óránként. Elégedetten állapította meg, hogy a 
füsttakaró , megfelelő vastag és sűrű, és pontosan a szükséges magasságú." 
Aztán amint a gépek végeztek a füsteregetéssel, Konyev tüzérsége iszonyú 
mennydörgéssel tüzet nyitott. 

A tűzcsapás ugyanolyan könyörtelen volt, mint Zsukové, de Konyev 
szelektívebben használta tüzérsége erejét. A támadás alatt Konyev 
tüzérségének parancsnokai, tudván, hogy megfigyelőik semmit sem fognak 
látni a füsttakaró miatt, gondosan rávezettek a térképeikre minden 
ellenséges védelmi vonalat és erődítményt, aztán belőtték ágyúikat. Az 
előre kiválasztott célpontokon kívül az 1. Ukrán Front lövegei teljes erőből 
verették a Neisse folyótól nyugat felé vezető útvonalakat, hogy 
megtisztítsák a terepet az előkészítés után rohamra induló csapatok és 
harckocsik számára. A tűzhengerek tüzes kaszaként módszeres 
alapossággal több száz yard szélességű utat vágtak a német állásokon 
keresztül. Nyomukban lángra kaptak az erdők, akárcsak Zsukov támadási 
sávjában, és a tűztenger mérföldekre áradt szét a folyótól. 

Konyev semmit sem bízott a véletlenre. Nemcsak az az ambíció fűtötte, 
hogy Zsukovot megelőzve érje el Berlint, volt egy másik, még fontosabb oka 
is a sietségének: a nyugati szövetségesek váratlanul gyors előrenyomulása, 


akik már alig negyven mérföldnyire jártak a fővárostól. Konyev két dologtól 
tartott: az egyik, hogy Eisenhower csapatai megpróbálják a Vörös 
Hadsereget megelőzve elérni Berlint - a másik, hogy a németek esetleg 
megpróbálnak különbékét kötni a nyugati szövetségesekkel. Konyev 
később így fogalmazott: , Nem akartunk arra gondolni, hogy 
szövetségeseink belemennének bármiféle különmegállapodásba a 
németekkel. Ám abban a helyzetben, amely bővelkedett különböző 
tényekben és híresztelésekben, nekünk, katonáknak nem volt jogunk, hogy 
kizárjuk ezt a lehetőséget. Ez pedig különösen sürgőssé tette a berlini 
hadműveletet. Figyelembe kellett vennünk azt a lehetőséget, hogy a fasiszta 
vezetők inkább adnák meg magukat az amerikaiaknak és a briteknek, mint 
nekünk. A németek megnyitják előttük a frontot, velünk azonban 
könyörtelenül harcolni fognak az utolsó katonájukig."[44] Konyev a 
terveiben , józanul figyelembe vett minden lehetőséget". Tudta, ahhoz, hogy 
akár Zsukovot, akár a nyugati szövetségeseket megelőzze, a támadás első 
pár órájában meg kell törnie az ellenséget. Konyevnek, Zsukovval 
ellentétben, nem volt gyalogsággal teli hídfőállása a Neisse nyugati partján, 
ezért erőszakos átkelést kellett végrehajtania ezen a félelmetes vízi 
akadályon. 

A Neisse, ez a jéghideg, gyors folyó, helyenként százötven yard szélesen 
hömpölygött, és bár keleti partja viszonylag sík volt, nyugati part 
meredeken emelkedett ki a vízből. A németek tökéletesen kihasználták 
ennek a természetes akadálynak a védő sajátosságait. Beásták magukat, és 
számos megerődített betonbunkert építettek, melyek a folyóra és keleti 
megközelítő útvonalaira néztek. Konyevnek gyorsan le kellett küzdenie az 
ellenséget, ha el akarta kerülni, hogy a bunkerekből vezetett tűzzel 
megakasszák. Úgy tervezte, mihelyt sikerül egy talpalatnyi területet 
megszereznie a nyugati parton, nyomban ütközetbe veti harckocsizó 
magasabbegységeit. Ehhez azonban arra volt szükség, hogy hidakat 
verjenek a folyón még mielőtt az álcázó füst eloszlik, márpedig ha az 
ágyútűz nem teríti le az ellenséget, akkor a feladatot erős tűzben kell 
végrehajtani. Konyev a fő erők átkelését Buchholz és Triebel körzetébe 
tervezte. De tudta, hogy mások is lesznek ott. Konyev, aki az ellenség gyors 
és teljes megsemmisítésére törekedett, fantasztikus méretű erőszakos 
átkelést tervezett, melyet egyszerre több mint százötven ponton kellett 
végrehajtani: A műszakiak fogadkoztak, hogy minden egyes helyen 


egy-három óra leforgása alatt hidat vernek vagy kompátkelőt rendeznek be. 

6:55-kor megkezdődött Konyev tervének második szakasza. Az első 
hullámban támadó csapatok a keleti part egész hosszában előbukkantak az 
erdőkből, és a folyamatos tüzérségi tűz fedezete alatt, a legkülönbözőbb 
átkelő eszközökön nekivágtak a Neissének. Közvetlenül a nyomukban 
megindult a második, majd a harmadik hullám. Buchholz-Iriebel 
körzetében Puhov 13. hadseregének csapásmérő egységei elözönlötték a 
fodrozódó vizet, és már építették is a pontonhidakat. Az élen a 6. gárda 
lövészhadosztály haladt, Georgij Ivanov gárdaezredes, egy negyvennégy 
esztendős kőkemény kozák parancsnoksága alatt. Ivanov vízre parancsolt 
minden eszközt, ami úszni képes. A hidak megtámasztására a pontonok 
mellett felhasználtak üres repülőbenzines hordókat és légmentesen 
behegesztett nagy német műtrágyatartályokat is. Száz és száz műszaki 
katona nyüzsgött a vízben. Egymás után lökték vízre az előregyártott fa 
hídelemeket, és a műszakiak már csavarozták is össze őket. A katonák 
nyakig a Neisse jeges vizében állva tartották a fejük fölé a súlyos 
gerendákat, miközben a többiek beverték a cölöpöket a folyó fenekébe. 
Egyes műszaki osztagok kézicsörlővel felszerelt csónakokon kábeleket 
húztak át a folyón. A nyugati parton kompkikötőt alakítottak ki, aztán 
kézzel sorra vontatták át a folyón a tutajokra tett lövegeket és harckocsikat. 
Egyes helyeken még tutajt sem használtak, egyszerűen rákötötték a kábelre 
az ágyút, és átvontatták. Bár az ellenség szinte a front teljes hosszában 
mindenütt tüzelt, a hadművelet lendületesen haladt. Ivanov az átkélők 
oltalmazására ütegeket telepített a partra, melyek a saját csapatok feje fölött 
lőtték a nyugati oldalon kiépített német állásokat. Az ütegek tüzét nem 
kevesebb, mint kétszáz géppuska golyózápora támogatta, , hogy a németek 
fel se tudják emelni a fejüket" . 

7:15-kor Konyev jó hírt kapott: sikerült felállítani az első hídfőt a nyugati 
parton. Egy órával később értesítették, hogy a harckocsik és a rohamlövegek 
átkeltek a folyón, és már harcban állnak az ellenséggel. 8:35-kor, a két óra 
harmincöt perces ágyútűz után Konyev már tökéletesen biztos volt benne, 
hogy csapatai szilárdan megvetették lábukat a Neisse nyugati partján. 
Ekkorra már a százötven átkelőhelyből százharminchárom biztonságosan 
működött. Puhov 13. hadseregének egységei áttörtek a támadási sáv 
közepén, Triebelnél, és az ellenség minden számítás szerint összeroppant 
előttük. Most ugyanabban a szektorban, a 13. hadsereg jobbszárnyán törtek 


előre a 4. gárda harckocsihadsereg páncélosai, délre pedig az 5. 
gárdahadsereg éppen átkelőben volt a folyón. Konyev úgy látta, 
harckocsijai bármelyik pillanatban áttörhetik a védelmet. 

A marsall úgy tervezte, hogy mihelyt ez bekövetkezik, csapást mér 
Spremberg és Cottbus város irányába. Cottbust elhagyva kijut a Lübben felé 
vezető úthálózatra. Konyev különösen fontosnak tartotta ezt a körletet. Ez 
volt annak a határvonalnak a végpontja, amelyet Sztálin húzott meg Zsukov 
1. Belorusz Frontja és az ő 1. Ukrán Frontja között. Úgy tervezte, ha elég 
gyorsan kijut erre a pontra, azonnal engedélyt kér Sztálintól, hogy 
elfordulhasson északnak, egyenest Berlin felé. Konyev biztos volt benne, 
hogy megkapja az engedélyt, s már írásos parancsot is küldött Pavel 
Szemjonovics Ribalkónak, a 3. gárda harckocsihadsereg parancsnokának: 

, Alljon készen, hogy egy harckocsihadtesttel, megerősítve a 3. 
gárdahadsereg egy lövészhadosztályával, betörjön Berlinbe." Konyev úgy 
látta, máris sikerült megelőznie Zsukovot. A csata izgalmai annyira 
lekötötték, hogy észre sem vette, micsoda szerencséje volt. A támadás első 
perceiben egy mesterlövész golyója takaros lyukat ütött tüzérségi távcsöve 
állványán, alig pár hüvelyknyire Konyev fejétől.[45] 


Berlin keleti szegélyén az alig harmincöt mérföldnyire dúló csata 
ágyúdörgése távoli vihar fenyegető morajának hatott. Az Oderához 
közelebb eső kis falvakban és városokban furcsa dolgok történtek. 
Mahlsdorf rendőrőrsén a könyvek leestek a polcokról, a telefonok minden 
ok nélkül megcsörrentek. Sok helyen elhomályosodott vagy pislogni 
kezdett a villany. Dahlwitz-Hoppegartenben hirtelen felvijjogott egy 
légvédelmi sziréna, és senki nem tudta elhallgattatni. A falakról leestek a 
képek, megremegtek az ablakok és a tükrök. Egy münchebergi templom 
tornyáról lebukfencezett a kereszt, és mindenütt felugattak a kutyák. 

Berlin keleti körzeteiben a csontvázszerű, üszkös romok sokszorosan 
visszaverték a távoli tompa dübörgést. Köpenick utcáin fenyőfüst terjengett 
a levegőben. Weissensee és Lichtenberg szélén egy hirtelen támadt 
szélroham kísértetiesen meglebbentette a függönyöket, Erknerben, a 
légópincékben egyes lakók felriadtak álmukból, nem annyira a zajtól, mint 
inkább a föld riasztó rázkódásától. 

Sok berlini tudta, hogy mi ez a zaj. Möhringék pankowi lakásában, ahol 
most Weltlingerék is rejtőztek. Siegmund, aki az első világháborúban a 


tüzéreknél szolgált, azonnal felismerte a hatalmas tüzérségi tűz távoli 
hangját, és felébresztette a feleségét, Margaretet, hogy neki is elmondja. 
Akadt legalább egy berlini, aki megesküdött, hogy látta Zsukov 
tűzhengerét. A tizenhat esztendős Horst Römling nem sokkal hajnali négy 
óra után felment a Weissensee nyugati szélén álló hétemeletes toronyba, és 
tábori távcsövét keletnek szegezte. Horst gyorsan értesítette a 
szomszédokat, hogy látta , az orosz ágyúk torkolattüzeit" , de kevesen hittek 
neki - vadóc, de legalábbis képzelődő gyereknek tartották. 

A város központi kerületeibe a hang nem hatolt el, bár egyes pontokon a 
lakók határozottan állították, hogy valami szokatlant hullottak. A legtöbben 
azt gondolták, hogy légvédelmi tűz, vagy az éjszakai két óra huszonöt 
perces légitámadás során ledobott, de fel nem robbant bombák megkésett 
detonációja, esetleg egy váratlanul összeomló szétbombázott ház robaja az. 

Volt egy kis civil csoport, amely csaknem azonnal tudomást szerzett róla, 
hogy megkezdődött az orosz támadás. Ezek a schönebergi 
Winterfeldstrassén működő főposta telefonkezelői voltak. Alighogy 
megkezdődött a tüzérségi előkészítés, a távolsági és a fővonalakon azonnal 
összetorlódtak a hívások. Az Odera és a Neisse környéki helységek náci 
pártvezetői hívták a berlini vezetőket. A tűzoltóparancsnokok azt 
kérdezték, hozzáfogjanak-e az erdőtűz oltásához, vagy vonják vissza 
eszközeiket a körzetből. A rendőrfőnökök hívták az elöljárókat, és mindenki 
igyekezett, hogy kapcsolatba lépjen a hozzátartozóival. Amint a 
telefonkezelők évekkel később visszaemlékeztek, szinte minden beszélgetés 
ugyanazzal a szóval kezdődött: , Megkezdődött!" A kapcsolótáblák 
felügyelője, az istenfélő katolikus Elisabeth Milbrand elővette és 
hangtalanul morzsolgatni kezdte a rózsafüzérét. 

Aprilis 16-án reggel nyolckor a legtöbb berlini már hallotta a rádióban, 
hogy , az oderai fronton tovább folytatódik a heves orosz támadás". A hírek 
óvatosan fogalmaztak, de az átlag berlininek nem volt szüksége alaposabb 
részletezésre. Az emberek a városon túl lakó hozzátartozóik híradásából 
már tudták, hogy a pillanatról, amelytől rettegtek, elérkezett. Különös 
módon az utca embere ekkor többet tudott, mint maga Hitler. A Vezér még 
aludt a Führerbunkerben. Valamivel hajnali három előtt vonult vissza, és 
Burgdorf tábornok, a szárnysegédje, azt a szigorú utasítást kapta, hogy a 
Führert nem szabad felébreszteni. 

A Führerbunker furcsa föld alatti világa ezen a reggelen szinte derűsnek 


hatott: a kis előszobában, a folyosón és a kis tárgyalóteremben élénk 
tulipáncsokrok pompáztak. A Reichskanzlei kertészei vágták kora 
hajnalban a bombáktól feldúlt kert épen maradt ágyásaiban. Burgdorf jó 
ötletnek tartotta a dolgot, mert Eva Braun szerette a tulipánokat. A 
Birodalom hajadon Első Hölgye előző éjszaka érkezett a helyszínre. Néhány 
ajándékot is hozott a Führernek a régi müncheni jóbarátoktól. Az egyik egy 
könyv volt, amelyet Baldur von Schirach, az egykori birodalmi ifjúsági 
vezető felesége küldött. A regény hőse olyan ember volt, aki a balsors 
minden csapása ellenére sem veszíti el a reményt. , Az optimizmus egyfajta 
mánia, amikor az ember egyre azt hajtogatja, hogy minden rendben van, 
akkor is, ha rosszul mennek a dolgok" - szokta mondogatni. A bárónő úgy 
gondolta, ez a könyv most a legjobb ajándék. A könyv Voltaire Candide-ja 
volt. 

x 

Zsukov először nem akarta elhinni a hírt. Ott állt a törzs tisztjeitől 
körülvéve a küstrini vezetési ponton, és hitetlenkedve meredt Csujkovra. 
Aztán hirtelen dührohamban tört ki. , Mi a fenét jeleni az, hogy a csapatai 
elakadtak? - üvöltött a 8. gárdahadsereg parancsnokára. Csujkov látta már 
azelőtt is Zsukovot dühöngeni, ezért most tökéletesen nyugodt maradt. 

, Marsall elvtárs - szólt -, ha mi pillanatnyilag el is akadtunk, a támadás 
minden bizonnyal sikeresen folytatódik. De az ellenállás erősödik, és 
pillanatnyilag feltartóztattak bennünket." 

Az előrenyomuló csapatokat és a támogató harckocsikat erős tüzérségi 
tűz fogadta a seelowi magaslatokról, magyarázta Csujkov. Ezenkívül a 
terep rendkívül nehezen járható a páncélosok számára. A harckocsik és a 
rohamlövegek tehetetlenül össze-vissza csúszkálnak, csak a sarat dagasztják 
az Oder Bruch mocsaraiban és az öntözőcsatornák között. Több sárba 
süllyedt harckocsi találatot kapott és kigyulladt. A 8. gárdahadsereg 
mindeddig összesen másfél kilométert jutott előre. Zsukov, Popjol tábornok 
szerint , vaskos szitoközönnel" engedett utat haragjának. 

Mi történt, miért akadt el az elgondolás szerint feltartóztathatatlan 
támadás? Amikor Popjol tábornokait megkérdezte Zsukov, nyomban 
kiderült, hogy véleményük eltér egymástól. Mihail Salin altábornagy, az 1. 
gárda harckocsihadsereg törzsfőnöke szerint , a németek a támadás 
megkezdése előtt minden bizonnyal visszavonták csapataikat a 
frontvonalból, és áttelepítették őket a seelowi magaslatokon kiépített 


második védővonalba. Így a lövedékeink többsége csak a puszta földet 
találta el." Vaszilij Kuznyecov vezérezredes, a 3. csapásmérő hadsereg 
parancsnoka keserűen bírálta az 1. Belorusz Front terveit. , Szokás szerint 
megint odaragadtunk a könyv betűihez, a németek pedig már ismerik a 
módszereinket - mondta Popjolnak. - Hátravonták a csapataikat jó nyolc 
kilométerrel. A tüzérségünk mindent szétlőtt, csak az ellenséget nem" . 
Andrei Getman tábornok, a kiváló harckocsiszakértő dühös volt, de 
különösen a fényszórók miatt háborgott. , Azok a reflektorok nem 
vakították el az ellenség fő erőit - mondta -, viszont tökéletesen 
megvilágították a német tüzérek számára a mi harckocsijainkat és 
gyalogságunkat." 

Zsukov egyáltalán nem várta, hogy a támadás könnyű lesz, súlyos 
veszteségekre számított, de gyakorlatilag elképzelhetetlennek tartotta, hogy 
a támadását feltartóztassák. Mint később megfogalmazta, , az ellenséges 
védelem gyors felszámolására" számított; ehelyett erős szépítéssel így 
magyarázkodott: , a front első lépcsőjének csapása elégtelennek bizonyult" . 
Meg volt győződve, hogy hadseregei puszta súlyukkal legyűrik az 
ellenséget, de most nyugtalanítani kezdte a váratlan veszély, hogy a 
támadás lelassulhat. Elhatározta tehát, hogy taktikát változtat, és gyorsan 
kiadott egy sor parancsot. A bombázók azta feladatot kapták, hogy 
koncentráljanak az ellenség tüzérségi állásaira, a saját tüzérség kezdje el 
lövetni a magaslatot. Aztán Zsukov rászánta magát még egy lépésre. Bár az 
eredeti tervek szerint a harckocsihadseregek csak a seelowi magaslatok 
elfoglalása után indultak volna meg, most mégis úgy döntött, hogy 
haladéktalanul ütközetbe veti őket. Katukov vezérezredes, az 1. gárda 
harckocsihadsereg parancsnoka, aki éppen ott tartózkodott a bunkerban, 
közvetlenül a marsalltól kapta meg a parancsot. Zsukov félreérthetetlenül 
megmondta, mit akar: a magaslatot el kell foglalni, bármi áron. Zsukov 
térdre akarta kényszeríteni az ellenséget, és ha kell, buldózerként utat törni 
Berlinbe. Aztán a köpcös marsall, arcán még mindig a dühroham 
nyomaival, a sleppje kíséretében elhagyta a vezetési pontot. Zsukov nem 
volt hajlandó elfogadni, hogy néhány jól elhelyezett ellenséges ágyú 
lelassíthatja a támadását, sem pedig, hogy Konyev megelőzze a 
bevonulással Berlinbe. Amint a tiszteletteljesen utat adó tisztek sorfala közt 
kivonult a bunkerból, hirtelen ráförmedt Katukovra: , Na, mi lesz! Mozgás!" 

A Führer napiparancsa valamivel dél után ért el Iheodor Busse 9. 


hadseregének parancsnokságára. Április 15-i dátum állt rajta, de Hitler 
törzse nyilván visszatartotta mindaddig, amíg bizonyossá nem válik, hogy 
csakugyan megkezdődött az orosz támadás. A parancsnokok azt az 
utasítást kapták, hogy juttassák le az okmányt század szintig, de a 
napilapok semmi körülmények között sem közölhették. 

"A Német Keleti Front katonái! - szólt a napiparancs. - Az utóbbi időben 
a gyalázatos zsidó bolsevista ellenség hordái támadásra készülnek. 
Megpróbálják szétzúzni Németországot, és kipusztítani népünket. Ti, 
keleten harcoló katonák már ismeritek a vészt, amely a német nőket, 
lányokat és gyermekeket fenyegeti. Az öregeket és gyermekeket megölik, a 
nőket és lányokat a hadsereg tábori bordélyaiba kényszerítik. Aki 
megmarad, azokat Szibériába hurcolják. 

Számítottunk erre a támadásra, és január óta mindent megtettünk, hogy 
szilárd frontot építsünk ki. Az ellenséget félelmetes mennyiségű tüzérséggel 
fogadjuk. Gyalogságunk veszteségeit megszámlálhatatlan új egységgel 
töltöttük fel. Rohamegységek, újonnan szervezett alakulatok és a 
Volkssturm csapatai erősítik frontunkat. A bolsevisták ezúttal 
megtapasztalják Ázsia ősi végzetét: Ázsiának el kell buknia és el is fog 
bukni a Német Birodalom fővárosának falai alatt. 

Aki ezekben az órákban nem teszi meg, ami a kötelessége, az népének 
árulója. Bármely ezred vagy hadosztály, amely elhagyja állásait, oly 
dicstelen tettet követ el, hogy örök szégyenre kárhoztatja magát 
asszonyaink és gyermekeink színe előtt, akik a bombázások borzalmait 
szenvedik városainkban. Leplezzük le azt a néhány, áruló tisztet és katonát, 
akik annak érdekében, hogy mentsék nyomorult életüket, orosz fizetségért 
ellenünk harcolnak, még akár német egyenruhában is. Bárkit, aki 
visszavonulást parancsol, ha csak nem ismeritek jól az illetőt, azonnal le kell 
tartóztatni, és ha kell, a helyszínen fel kell koncolni, bármilyen 
rendfokozatot viseljen is. Ha az elkövetkező napokban a keleti fronton 
minden katona megteszi, ami a kötelessége, Ázsia utolsó rohama megtörik, 
és ugyanígy elbukik a nyugati betolakodók támadása is. 

Berlin német város marad, Bécs ismét német lesz[46], és Európa soha nem 
lesz orosz földrész! 

Ünnepélyesen esküdjetek, hogy harcolni fogtok, nem a Hon üres 
fogalmáért, hanem hogy megvédjétek otthonaitokat, asszonyaitokat, 
gyermekeiteket és így a jövőtöket. 


Keleti Front Harcosai! Ezekben az órákban az egész német nép rátok 
szegezi tekintetét, ti vagytok az egyedüli reménység, hogy kitartásotoknak, 
fanatikus hősiességeteknek, fegyvereiteknek és vezetőiteknek köszönhetően 
a bolsevista horda saját vérébe fullad. Ebben a pillanatban, amikor a sors 
eltette az útból minden idők legnagyobb háborús bűnösét[47], eljött e 
háború fordulópontja." 

Bussénak nem kellett külön napiparancs, amely kimondja, hogy az 
oroszokat meg kell állítani. Hónapokkal korábban megmondta Hitlernek, 
hogy ha az oroszok áttörik az Odera vonalát, Berlin és mindaz, ami addig 
Németországból megmarad, el fog bukni. Most azonban haraggal töltötte el, 
amikor holmi , szilárd frontról", ,, félelmetes számú tüzérségről" , 

, megszámlálhatatlan új egységről" olvasott. Az üres szavak nem fogják 
megállítani az oroszokat, Hitler napiparancsa túlnyomórészt merő fikció. 
Egy dolog azonban kristálytisztán kitűnt belőle: Hitler azt akarja, hogy a 
német katonák mindhalálig harcoljanak, mind a Nyugat, mind a Kelet ellen. 

Busse a lelke mélyén titkos reményt dédelgetett, annyira rejtve, hogy soha 
senki előtt nem mondta ki fennhangon, kivéve Heinricit és néhány 
legközelebbi parancsnokát. Azt remélte, sikerül szilárdan kitartani az Odera 
mentén mindaddig, amíg az amerikaiak oda nem érnek. , Ha ki tudunk 
tartani, amíg az amerikaiak ideérnek - mondta Heinricinek -, azzal 
betöltjük küldetésünket az emberek, a haza és a történelem színe előtt." 

, Maga nem tud az Eclipse-tervről?" - kérdezte mogorván Heinrici. Busse 
sosem hallott róla. Heinrici elmondta, mit tudott a megszerzett tervről, 
amely a szövetségesek demarkációs vonalait és tervezett megszállási zónáit 
tartalmazta. , Kétlem, hogy az amerikaiak egyáltalán átkelnének az Elbán" - 
mondta Heinrici. Ennek ellenére Busse sokáig ebbe a gondolatba 
kapaszkodott. Most végképp el kellett, hogy vesse. Ha Eisenhower csapatai 
már átkeltek volna az Elbán, és Berlin felé tartanának, talán már akkor is 
késő lenne. Mellesleg, Hitler nyilván el volt szánva, hogy keservesen 
megfizetteti az amerikaiakkal előnyomulásuk minden mérföldjét. A Führer 
nem tett különbséget, demokraták és a kommunisták között. Németország, 
akárcsak, a 9. hadsereg, reménytelen helyzetbe került. De amíg Hitler 
folytatja a háborút, és nem hajlandó kapitulálni, Busse csak egyet tehet 
megpróbálja feltartóztatni az oroszokat, a legutolsó pillanatig. 

A német 9. hadsereg magára vonta az orosz támadás teljes terhét. Nem is 
tehetett mást. Busse csapatai még mindig csaknem mindenütt tartották 


magukat. Sőt, Frankfurtnál sikerült vissza is vetniük az oroszokat. A 
seelowi magaslatokon berendezkedett ütegek és a csapatok - a könyörtelen 
légi bombázás és ágyútűz ellenére - makacsul kitartottak, és visszavetették 
az ellenséget. Igen, Busse emberei csaknem mindenütt megállították az 
oroszokat, de ezért iszonyú árat fizettek. Egyes körletekből a parancsnokok 
azt jelentették, hogy minden tíz emberükből egy maradt. , Hordákban 
támadnak, egyik hullám a másik után, mit sem törődve a veszteségekkel - 
jelentette telefonon az egyik hadosztályparancsnok. Géppuskával lőjük 
őket, gyakran közvetlen közelből, amíg a fegyver csöve vörös izzásig hevül. 
Az embereim addig harcolnak, amíg ki nem fogy a lőszer. Az oroszok 
egyszerűen megsemmisítik vagy teljesen elözönlik őket. Hogy meddig 
tarthat ez így, fogalmam sincs." Szinte valamennyi jelentés ugyanezt 
tartalmazta. Mindenhonnét jöttek a kétségbeesett telefonok erősítésért: 
ágyúkat, harckocsikat, de mindenekelőtt lőszert és benzint követeltek. Amit 
végképp nem lehetett pótolni, az az élőerő volt. Busse csekély tartalékai 
vagy már bevetésre kerültek, vagy éppen összevonták őket. Legnagyobb 
részüket a döntő fontosságú seelowi körzetben vetették sietve ütközetbe. 

A 9. hadsereg frontjának ezt a középső részét az LVI. páncéloshadtest 
tartotta. Zengzetes név, de semmi több. A hadtestet többször is szétverték, 
de újra meg újra talpra állt. Most éppen ismét az újjászervezés 
periódusában volt. Ami az eredeti hadtestből megmaradt, nem volt több, 
mint a törzs maroknyi kulcsembere. Mindamellett a hadtestnek volt egy 
rendkívüli értéke: Karl Weidling tüzérségi tábornok, a roppant tapasztalt, 
számtalanszor kitüntetett hadtestparancsnok, ez a goromba modortú tiszt, 
akit a barátai Bunkós Karlnak neveztek. 

Busse a létfontosságú seelowi körzet védelmének vegyes összetételű 
csapatait Weidling parancsnoksága alá rendelte. Az adott pillanatban 
Weidlingnek három hadosztálya volt: Göring megbízhatatlan 9. ejtőernyős 
hadosztálya, a rosszul felfegyverzett 20. páncélgránátos hadosztály, és a 
gyenge Müncheberg páncéloshadosztály. Weidling LVI. hadteste, amelyet 
balról a CI., jobbról a XI. SS páncéloshadtest támogatott, fogta fel az oroszok 
Berlin irányába mért fő csapását. Bár Weidling mindössze néhány nappal 
korábban, érkezett a helyszínre, és ismeretlen terepen, gyenge és gyakran 
tapasztalatlan csapatokkal harcolt, a hatvanesztendős tábornok eddig 
minden rohamot visszavert. 

Az igaz, hogy nagy szüksége lett volna a többi egységére, ám azok 


mostanáig, április 16-ig nem érkeztek meg. És Weidling problémái csak 
most kezdődtek. Még a hét vége előtt sokkal válságosabb helyzettel kell 
szembenéznie, mint bármikor, bármelyik csatatéren. Bunkós Karlt Busse is, 
Hitler is rövid úton halálra szánta, hogy aztán a sors iróniájából az utolsó 
órákban ő legyen Berlin védelmezője. 

x 

A nyugati fronton Walther Wenck a páncélos csapatok tábornoka, a 
német 12. hadsereg parancsnoka örült is, meg zavarban is volt. Fiatal és 
tapasztalatlan egységeinek sikere, akiknek sikerült visszaverniük az 
ellenséget, és kisöpörni őket a magdeburgi hídfőállásból, nagyobb 
eredmény volt, mint amit Wenck remélni mert. A barby-i hídfő azonban 
keményebb fának bizonyult. Wenck emberei mindent kipróbáltak, ami csak 
az eszükbe jutott, hogy megsemmisítsék az ottani hidakat: kísérleteztek a 
folyón lefelé úsztatott úszóaknákkal, békaemberekkel. A körzetben 
megmaradt néhány Luftwaffe-gép megpróbálkozott a bombázással, de ez 
sem sikerült. Az amerikaiak már szilárdan kezükben tartották a hídfőállást, 
és több mint negyvennyolc órája csak úgy özönlöttek a folyón át a csapatok 
és a páncélosok. Amit Wenck nem értett, az az volt, hogy bár az amerikaiak 
egyre szilárdabban tartották állásaikat az Elba keleti partján, semmiféle 
erőfeszítést nem tettek, hogy meginduljanak Berlin felé. Ez zavarba ejtette a 
tábornokot. 

Az amerikaiak április 12. és 15. közötti fékeveszett támadása alapján 
Wencknek minden oka megvolt, hogy azt higgye: kénytelen lesz véres védő 
hadműveleteket folytatni a nyugati fronton. Az amerikaiak azonban 
minden jel szerint megálltak. , Őszintén szólva, meg vagyok lepve - mondta 
Wenck a vezérkari főnökének, Reichhelm vezérkari ezredesnek. - Úgy 
látszik, elszakadtak az ellátási vonalak, és rendezni kell a soraikat. Bármi 
volt is az ok, Wenck örült a haladéknak. Csapatai széles körzetben szét 
voltak szórva, és sok helyen még most rendezkedtek be. Minden percre 
szüksége volt, hogy rendberázza hadseregét, és feltöltse azzal a kevés 
páncélosalakulattal, amelyhez éppen hozzá tudott jutni. Kapott néhány 
harckocsit és rohamlöveget, de nem sok reménye volt, hogy kap még. A 
beígért feltöltött hadosztályokat illetően sem voltak illúziói. Gyanította, 
hogy egyszerűen nincs mit küldjenek neki. Egy dologban biztos volt: a 12. 
hadsereg, amely keskeny sávban rendezkedett be az Elba mentén, hátában 
Berlinnel, képtelen tartósan ellenállni bármiféle támadásnak. , Ha az 


amerikaiak egy nagyobb támadást indítanak, egy-kettőre kivetnének 
bennünket az állásainkból - mondta Reichhelmnek. - Akkor pedig mi állítja 
meg őket? Köztünk és Berlin között nincs semmi." 

x 

A hír valósággal letaglózta Carl Wiberget. Hitetlenül meredt főnökére, 
Hennings Jessen-Schmidtre, az OSS berlini egységének parancsnokára. 

, Biztos, amit mond? - kérdezte. - Egész biztos?" 

Jessen-Schmidt bólintott. , Most kaptam az információt - mondta -, és 
semmi okom, hogy kételkedjem." A két férfi némán nézett egymásra. 
Hónapokig az a meggyőződés éltette őket, hogy Eisenhower csapatai fogják 
elfoglalni Berlint. A hír azonban, amellyel Jessen-Schmidt az egész városon 
át idejött, Wiberg lakására, szétzúzta a reményeiket. A hálózat futára csak 
nemrég érkezett Svédországból, egy Londonból kapott rendkívül fontos 
üzenettel. Ez figyelmeztette őket, hogy ne várják az angol-amerikai 
csapatokat. 

Wiberg a kettős élet hosszú hónapjai alatt szinte minden eshetőséget 
végiggondolt, kivéve ezt. Még most sem volt képes teljesen elhinni. A terv 
megváltozás a nem fogja érinteni az ő feladatát, legalábbis egy ideig: 
továbbra is küldözgeti majd az információkat, ha pedig , áru" jön, ő lesz a 
,raktáros" , aki szétosztja az , anyagot" az ügynököknek, ha megjön a 
parancs. Mindeddig azonban, legalábbis Wiberg tudomása szerint nem sok, 
vagy csak néhány olyan gyakorlott szakember és szabotőr érkezett a 
városba, akiknek az a feladata, hogy használják a berendezéseket. 
Jessen-Schmidt már hetek óta várt egy embert, egy rádiótechnikust, aki 
össze tudja szerelni az adó-vevőt, amely ott lapult Wiberg pincéjében egy 
nagy halom szén alatt. Wiberg elszoruló szívvel gondolt arra, jön-e most 
egyáltalán valaki, és hasznát veszik-e a berendezésnek! Ez a rejtegetett 
holmi nagyon veszélyes. Előfordulhat, hogy a németek ráakadnak. Vagy 
ami még rosszabb: az oroszok találják meg. Wiberg remélte, hogy 
Londonból értesítették a keleti szövetségeseket a Berlinben működő 
maroknyi kémről. Ha nem, akkor nehéz dolog lesz megmagyarázni, hogyan 
került hozzá ez a tekintélyes mennyiségű katonai felszerelés. 

Wibergnek személyes oka is volt a nyugtalanságra. Hosszú özegyi élet 
után a közelmúltban megismerkedett egy Inge Müller nevű fiatal hölggyel. 
Azt tervezték, ha vége lesz a háborúnak, összeházasodnak. Wiberg azonban 
aggódott, biztonságban lesz-e Inge, ha megérkeznek az oroszok. Most úgy 


látta, maroknyi konspiratív csoportja pusztulásra van ítélve abban a tüzes 

katlanban, amivé Berlin hamarosan válik. Wiberg megpróbálta elfojtani a 

félelmét, de soha nem érzett még ilyen csüggedést. Magukra hagyták őket. 
x 


Mihail Katukov vezérezredes, az 1. gárda harckocsihadsereg parancsnoka 
lecsapta a tábori telefon kagylóját, aztán megpenderült, és dühödten 
belerúgott a parancsnokság ajtajába. Most kapott jelentést a 11. gárda 
harckocsihadtest parancsnokától a seelowi frontról. Az oroszok egy lépést 
sem jutottak előre. ,, Itt állunk a gyalogság sarkában - jelentette Ivan Juscsuk 
harckocsizó vezérőrnagy Katukovnak. - Csak csúszkálunk a sárban." 

Amint Katukov dühe egy kissé csillapodott, visszafordult a törzs tisztjei 
felé, és csípőre tett kézzel hitetlenül megrázta a fejét. , Az a rohadt hitlerista 
banda! - háborgott. - Az egész háborúban nem találkoztam ilyen 
ellenállással!" Aztán közölte, személyesen jár utána, , mi a franctól nem 
mennek a dolgok." Ha a fene fenét eszik is, reggelig el kell foglalni a 
magaslatot, hogy Zsukov megkezdhesse az áttörést. 

Zsukovtól délre, Konyev marsall csapatai a Neissétől nyugatra egy 
tizennyolc mérföldes frontszakaszon már áttörték a németek védelmi 
vonalait. Csapatai szakadatlanul özönlöttek át a folyón. Már 
rendelkezésükre állt tizenkét, harckocsit is elbíró híd (köztük volt olyan is, 
amelynek a teherbírása elérte a hatvan tonnát), huszonegy komp- és 
csapatátkelőhely, valamint hetven könnyű rohamhíd. Konyev tankjai, 
amelyek előtt a Sturmovik csatarepülőgépek vágtak utat, nem egész nyolc 
óra alatt több mint tíz mérföldet tettek meg az ellenséges védelmi vonalak 
között, Konyev már alig huszonegy mérföldre járt Lübbentől, attól a 
ponttól, ahol az ő és Zsukov haderői között Sztálin által húzott határvonal 
véget ért. Itt harckocsijai északnyugatnak fordulnak, és az országúton 
Zossenen át meg sem állnak Berlinig. A térkép jelölése szerint ez a 96-os 
birodalmi út. Ez az az út, amelyet Gerd von Rundstedt tábornagy úgy 
nevezett: , Der Weg zur Ewigkeit" - út az örökkévalóságba. 

x 

Mintha a hatóságokat készületlenül érte volna a tény, hogy Berlin 
veszélyben van. Bár a Vörös Hadsereg már csupán harminckét 
mérföldnyire volt a fővárostól, semmiféle riasztás nem történt, és még csak 
hivatalos közlemény sem jelent meg a dologról. A Berliniek, persze, amúgy 
nagyon jól tudták, hogy az oroszok támadásba lendültek. Az első jel a 


tüzérségi tűz tompa moraja volt, aztán jöttek a hírek a menekültektől, 
telefonokból, szájról szájra. De az értesülések egyelőre töredékesek és 
ellentmondásosak voltak, és hiteles információ híján sok volt köztük a 
spekuláció, a rémhír. Egyesek azt állították, hogy az oroszok már alig tíz 
mérföldnyire vannak, mások úgy hallották, hogy már a keleti 
elővárosokban vannak. Senki nem tudta pontosan, mi a helyzet, de a 
berliniek többsége meg volt győződve, hogy a város napjai meg vannak 
számlálva, és megkezdődött az agónia. 

Meglepő módon az emberek mégis tovább végezték a dolgukat Idegesek 
voltak, és egyre nehezebben őrizték meg a normális élet látszatát, de 
mindenki igyekezett. 

Richard Poganowskát, a tejesembert minden megállónál ezernyi kérdéssel 
ostromolták. A vásárlók valamiért úgy hitték, hogy többet tud, mint bárki 
más. A beszédes természetű Poganowska azonban nem tudott semmiféle 
válasszal szolgálni. Épp úgy tele volt félelemmel, mint azok, akiket 
kiszolgált. A Kreuznacherstrassén Adolf Hitler arcképe még mindig ott 
lógott a náci postatiszt nappalijában, de Poganowska már ebben a jelben 
sem bízott. 

Örült, amikor megpillantotta ifjú barátját, a tizenhárom éves Dodo 
Marguardtot, aki Fiedenauban türelmesen várt rá a szokott sarkon. A 
kislány gyakran ült fel egy-két saroknyit a kocsira, és a puszta jelenlétével is 
felderítette az öreget. Dodo most is odaült mellé a kutyájával, Poldival, és 
boldogan csacsogott. De ezen a reggelen Poganowskának nehezére esett 
hallgatni. A környék félig romba dőlt házain új festett feliratok jelentek 
meg, és a tejesember nem nagyon örült nekik. ,, Berlin német marad" - 
hirdette az egyik. A másikon ez állt: , Győzelem vagy rabszolgaság!" , , Bécs 
újra német lesz." , , Aki Hitlerben hisz, az hisz a győzelemben". A szokásos 
megállóhelyen Poganowska letette a kocsiról a kislányt. , Viszontlátásra 
holnap, tejes bácsi" - mosolygott rá a kislány. ,, Viszontlátásra holnap, 
Dodo" - felelte Poganowska. Aztán ahogy visszakászálódott a bakra, azon 
töprengett, vajon hány holnap maradt még. 

Arthur Leckscheidt tisztelendő, aki éppen temetési szertartást vezetett a 
romos templom melletti temetőben, úgy vélte, ami elkövetkezik, az sem 
lehet rosszabb annál, ami most körülveszi. Úgy érezte, egész örökkévalóság 
telt el azóta, hogy a szép Melanchton-templom romba dőlt. Az elmúlt pár 
hétben annyian pusztultak el a légitámadások során, hogy a tisztelendő úr 


már nem is jegyezte he a halottakat. Leckscheidt ott állt egy tömegsír szélén, 
amelyben az éjszakai légitámadás negyven áldozatának teste feküdt. Alig 
néhányan voltak jelen a temetési szertartáson. Ahogy a tisztelendő úr 
befejezte, azok is szétszéledtek. Csak egy fiatal lány maradt hátra. Az egyik 
halott a bátyja volt, mondta Leckscheidnek. Aztán szeme könnybe lábadt. 
,55-katona volt. Nem tartozott az egyházhoz - tette hozzá, majd 
bizonytalanul megkérdezte: - De azért fog imádkozni érte, ugye?" 
Leckscheidt bólintott. Bármennyire is nem értett egyet a nácikkal és az 
SS-szel, a halál színe előtt nem tagadhatta meg senkitől Isten szavát. , Uram, 
ne rejtsd el orcád énelőlem - kezdte imáját bólogatva. - Napjaim telnek, 
mint az árnyak... az életem semmiség előtted... az én időm a te kezedben 
nyugszik... , Az egyik közeli falra az éjszaka valaki odafirkálta: 

, Németország győzni fog." 

Kunigunda főnővér már alig várta, hogy vége legyen mindennek. Bár a 
Dahlem Ház, a zárda és a szülőotthon, amelyet a missziós nővérek vezettek, 
valóságos kis sziget volt a maga vallásos elzártságában, az energikus 
főnővér nem maradt külső hírforrások nélkül. A Dahlem Sajtóklub, amely a 
zárdával szemközt, Joachim von Ribbentrop külügyminiszter villájában 
működött, előző este bezárt. Azok a sajtómunkatársak, akik benéztek a 
főnővérhez, hogy elköszönjenek, elmondták neki: közel már a háború vége, 
és néhány napon belül megkezdődik a város ostroma. A főnővér remélte, 
hogy a harc nem tart majd soká. Amióta a napokban egy szövetséges gép az 
üvegházba zuhant le, pár nappal azelőtt pedig találat érte a zárda tetejét, 
azóta a veszély napról napra közelebb érkezett. Nagyon ideje volt már, 
hogy ez az őrült, rettenetes háború véget érjen. Egyébként a főnővérnek 
több mint kétszáz emberre kellett, hogy gondja legyen, köztük volt százhét 
újszülött (ezek közül kilencvenegy törvénytelen), harminckét anya, 
valamint hatvan apáca és laikus nővér. 

Bár a nővéreknek amúgyis volt épp elég dolguk, a főnővér egyre több 
terhet rakott a vállukra. Néhány nővér a kapus segítségével nagy fehér 
körökbe vörös keresztet festett az épületek falára és az egész első emeletet 
borító új kátránypapírfedélre (a második emelet a tetővel együtt eltűnt). A 
főnővér, aki realista volt, a laikus nővérekkel berendeztette az érkezőt és a 
pihenőszobákat elsősegélynyújtó állomásokká. A nővérek étkezőjéből lett a 
kápolna, amelyet éjjel-nappal gyertyák világítottak meg. Az alagsort több 
részre osztották, ide került a bölcsőde és néhány kisebb szoba az elkülönítő 


számára. A főnővérnek még arra is volt gondja, hogy a környéken minden 
ablakot befalazzanak és eltorlaszoljanak homokzsákokkal. Ő maga készen 
állt, bármi történjék is. De volt egy dolog, amire egyszerűen nem tudta, 
hogyan lehet felkészülni: nagyon is osztotta gyóntatója és mentora, 
Bernhardt Happich atya aggodalmát hogy a megszállók erőszakoskodni 
fognak a nőkkel. Happich atya úgy tervezte, hogy április 23-án beszélni fog 
a dologról a nővérekkel. Most, az újságíró-ismerősöktől hallott hírek 
fényében Kunigunda nővér azon aggódott, nem halogatták-e máris túl soká 
a dolgot. Ugy érezte, bármely pillanatban megérkezhetnek az oroszok. 

Amíg az emberek a hírekre vártak, fekete humorral igyekeztek leplezni 
nyugtalanságukat. Ujfajta üdvözlés terjedt el viharos gyorsasággal a 
városban. Vadidegenek szorítottak kezet egymással, mondván: Bleib übrig - 
Igyekezzék túlélni. Sok berlini Goebbels tíz nappal korábbi rádióbeszédét 
parodizálta. A propagandaminiszter, aki kitartón hangoztatta, hogy 
Németország mellé visszapártol a szerencse, kijelentette: , A Führer tudja a 
pontos órát, mikor fog ez megtörténni. A sors küldte nekünk ezt az embert, 
hogy e súlyos külső és belső megpróbáltatások óráján tanúi legyünk a 
csodának." Most mindenütt ezeket a szavakat ismételgették, általában a 
propagandaminiszter hatásvadász stílusát parodizálva. Ugyancsak 
közszájon forgott egy másik mondása is: , Semmi okunk aggódni biztatták 
az emberek ünnepélyesen egymást. - Gröfalz majd megóv bennünket." Ezt 
a gúnynevet Hitlerre ragasztották a berliniek. A rövidítés azt jelentette: 
Grösster Feldherr aller Zeiten - Minden idők legnagyobb hadvezére. 

Bár az oroszok ágyútüze már-már elérte a várost, a berlini ipari üzemek 
nagy többsége még mindig termelt. Csak úgy özönlött a lőszer a frontra, 
ahogy csak a spandaui gyárak győzték a termelést. Siemensstadtban, a 
Siemens művek ontották az elektromos berendezéseket; Marienfelde, 
Weissensee és Erkner gyáraiban tömegével készültek a golyóscsapágyak és 
a szerszámgépek, Tegelben, a Rheinmetall-Borsig gyárban tovább 
gyártották az ágyúcsöveket és ágyútalpakat; Ruhlebenben, az Alkett 
szerelősorairól egymás után gördültek le a harckocsik, teherautók és 
rohamlövegek, Tempelhofban a Krupp und Druckenmüller műveknél, 
mihelyt elkészültek egy-egy harckocsi javításával, a munkások már küldték 
is egyenest ki a frontra. Olyan sürgős volt a dolog, hogy az igazgatóság még 
külföldi önkénteseket is felkért a járművek vezetésére. Jacgues Delaunay 
francia kényszermunkás egyike volt azoknak, akik kereken megtagadta ezt 


a szolgálatot. Nagyon okosan tette - mondta neki egy harckocsivezető, aki 
aznap délután érkezett vissza a gyárba - Tudja, hova vittük azokat a 
harckocsikat? Egyenest a frontvonalba." 

De nemcsak az iparvállalatok dolgoztak, hanem a hivatalok és, a 
különböző közszolgálati intézmények is folytatták tevékenységüket. 
Potsdamban, a fő meteorológiai állomáson a meteorológusok rutinszerűen 
megállapították, hogy a hőmérséklet délben 15 C-fok, amely estére 4 C-fokig 
csökken. Az égbolt tiszta, helyenként felhős, enyhe délnyugati szél fúj, 
amely estére várhatóan délkeletire fordul. Tizenhetedikére változást 
jeleztek: az ég beborul, záporeső várható. 

Az utcák, részben a szép időnek köszönhetően, zsúfoltak voltuk. A 
háziasszonyok, nem tudván mit hoz a holnap, összevásároltuk minden nem 
jegyre kapható élelmiszert, amit csak tudtak. Minden bolt előtt hosszú sor 
kígyózott. Köpenickben, Robert és Hanna Schultze három órát állt sorba 
kenyérért. Ki tudja, mikor vehetnek megint? Schultzéék, mint sok ezer más 
berlini, mindent megtettek, hogy elfeledkezzenek félelmeikről. Ma, dacolva 
a szeszélyes városi közlekedés viszontagságaival, hatszoros átszállással 
eljutottak Charlottenburgba - moziba. Ezen a héten ez már a harmadik 
ilyen kalandjuk volt. A város különböző pontjain megnéztek az Ein Mann, 
wie Maximilian (Egy ember, aki olyan, mint Maximilian), az Engel mit dem 
Saitenspiel (Angyal, lanttal) és a Die Grosse Nummer (A nagy szám) című filmet. 
Ez utóbbi cirkuszfilm volt, és Robert úgy érezte, messze ez volt a legjobb 
film a héten. 

Raymond Legathicre francia hadifogoly úgy látta, hogy a bendlerstrassei 
parancsnokságon akkora a zűrzavar, hogy senkinek nem fog feltűnni, ha 
hiányzik, ezért nyugodtan csinált magának egy szabad délutánt. Ezekben a 
napokban az őrök, úgy látszott, nem törődnek már semmivel. Legathiére 
kerített egy mozijegyet a Potsdamer Platz német katonák számára 
fenntartott mozijába. Most békésen pihengetett a sötétben, amíg a Goebbels 
propagandaminisztériuma által felújított film megkezdődött. A Kolberg 
című alkotás színes történelmi mű volt, és arról szólt, hogyan védte a 
napóleoni háborúk idején a pomerániai várost a hős von Gneisenau gróf 
Legathiére-t legalább annyira szórakoztatta a körülötte ülő katonák 
viselkedése, mint maga a film. A katonákat lebilincselte a legendás német 
vitézekről szóló legenda, brávózva, tapsolva, egymásnak kiáltozva figyelték 
a vásznat. Legathiére úgy érezte: nem is olyan sok idő múlva ezek a katonák 


is esélyt kapnak, hogy hősökké váljanak. 


A jel minden előzetes figyelmeztetés nélkül érkezett. Dr. Gerhart von 
Westermamnn, a Berlini Filharmonikusok zenekarának igazgatója, a 
Filharmónia épületegyüttesében, amely magába foglalta a 
hangversenytermeket és a próbahelyiségeket is, üzenetet kapott Albert 
Speer birodalmi minisztertől: a zenekar aznap este adja utolsó koncertjét. 

Von Westermann tudta, hogy a hír így, ilyen hirtelen, alig néhány órával 
a koncert előtt fog megérkezni. Speer utasítása szerint valamennyi 
muzsikus, aki távozni akar, közvetlenül az előadás után kell, hogy induljon. 
Utjuk végcélja Kulmbach-Bayreuth környéke, mintegy kétszáznegyven 
mérföldnyire Berlintől, ugyanaz a hely, ahová Speer már korábban elküldte 
a filharmonikusok különlegesen értékes hangszereit. A birodalmi miniszter 
szerint az amerikaiak néhány órán belül elfoglalják Bayreuthot. 

Csak egy volt a bökkenő. Speer eredetileg az egész zenekart el akarta 
tüntetni, ez a terv azonban füstbe ment. Először is, Westermann, aki tartott 
tőle, hogy a terv Goebbels fülébe jut, csak néhány megbízható zenekari 
tagnak árulta el a dolgot. Meglepetésére, a zenekar többsége családi, érzelmi 
okokból, vagy a városhoz fűződő más kapcsolat miatt nem volt hajlandó 
távozni. Amikor szavazásra került a sor, a tervet elvetették. Gerhard 
Taschnert, a fiatal hegedűvirtuóz koncertmestert kérték fel, hogy 
tájékoztassa elhatározásukról Speert. A birodalmi miniszter filozofikusan 
fogadta a hírt, de a lehetőséget nyitva hagyta: az utolsó este Speer saját 
kocsija és sofőrje fogja várni azokat, akik utazni akarnak. Taschner a 
feleségével és két gyermekével, valamint egy zenésztársa, Georg Diburtz a 
lányával készült távozni. De csak ők és senki más. A szavazás eredménye 
láttán még maga Westermann is úgy érezte, neki maradnia kell. 

De ha akadnak habozó zenekari tagok, meg kéne mondani nekik, hogy ez 
az utolsó esélyük. Most még van rá lehetőség, hogy aki akarja, titokban 
meggondolja magát, és mégiscsak úgy döntsön, hogy utazik. Így aztán 
Westermann alig három órával a koncert előtt megváltoztatta a 
hangverseny programját. Már ahhoz is késő volt, hogy gyorsan összehívjon 
egy próbát, így a zenészeket, akik mit sem tudtak az evakuáció s tervről, 
meglepetésként érte az új műsor. De a zene, amelyet Speer kiválasztott, 
azoknak, akik tudtak a kiürítésről, és azoknak is, akik nem, egyaránt komor 
és megindító emléket fog jelenteni. A partitúrán, amelyet von Westermann 


a kottaállványokra helyeztetett, ez a felirat állt: Die Götterdimmerung - Az 
istenek alkonya. Wagner ünnepélyes és tragikus zenéje. 
x 


Ekkorra már minden berlini számára nyilvánvalóvá vált, hogy a ,, Berlini 
Erőd" üres mítosz csupán. Még a legkevésbé hozzáértők is láthatták, 
mennyire rosszul van felkészítve a város ahhoz, hogy kiálljon egy ostromot. 
A fő utcák és az országutak még nyitva álltak. Alig néhány ágyú és 
páncélozott jármű mutatkozott az emberek szeme előtt, a koros népi 
rohamosztagosokon kívül pedig - akiknek csak egy része viselt egyenruhát, 
mások csak karszalagot kötöttek a zakójuk ujjára - gyakorlatilag semmiféle 
alakulatot nem lehetett látni. 

Azért úttorlaszok és ormótlan harckocsiakadályok mindenütt akadtak. Az 
utcák szélén, az udvarokban, a kormányépületek kör ül és a parkokban 
jókora mennyiségű erődítési anyagot halmoztak fel. Akadtak ott 
szögesdrót-tekercsek, acél harckocsielhárító akadályok, kővel rakott ócska 
teherkocsik és használatból kivont villamoskocsik. Ezekkel készültek 
eltorlaszolni a fő útkereszteződéseket, ha majd megkezdődik a város 
ostroma. De vajon meg tudják-e állítani ezek a barikádok az oroszokat? , Jó 
két és negyed órába telik, mire a vörösök áttörnek ezen" - járta a vicc 
akkoriban. Két órát röhögnek rajta, aztán negyed óra alatt széttúrják az 
egészet." Védelmi vonalak - futóárkok, tankcsapdák, barikádok és tüzérségi 
tüzelőállások - csak a külvárosokban látszottak, de - mint a berliniek 
könnyen meggyőződhettek róla - ezek sem voltak még távolról sem készek. 

Valaki, aki ezen a napon kifelé hajtott a városból, , nevetségesen 
jelentéktelennek" találta a védelmi előkészületeket. Ez a valaki Max Pemsel 
tábornok, az erődépítés szakértője volt, aki a 7. hadsereg vezérkari 
főnökeként részt vett a normandiai partraszállás elleni védelemben. 
Minthogy Pemsel csapatai nem voltak képesek feltartóztatni az inváziót, 
társaival együtt kicseppent Hitler kegyeiből. Egy jelentéktelen hadosztály 
vezetését bízták rá, valahol északon, és ő már bele is törődött, hogy itt is 
marad. 

Aztán április 2-án Pemsel legnagyobb meglepetésére utasítást kapott Jod!l 
tábornoktól, hogy haladéktalanul repüljön Berlinbe. A rossz időjárás miatt 
gépe mindenütt elakadt, és csak április 12-én ért a fővárosba. Jodl meg is 
rótta a késésért. ,, Tudja, Pemsel mondta -, önt akartuk kinevezni Berlin 
parancsnokának, de túl későn érkezett." Pemsel később beismerte: amikor 


ezt meghallotta, jókora kő esett le a szívéről. 

Most tehát ahelyett, hogy átvette volna a parancsnokságot Berlinben, az 
olasz frontra indult: Jodl kinevezte Rodolfo Graziani mellé az olasz 
hadsereg törzsfőnökének. Pemsel úgy érezte, álmodik. Már abban is 
kételkedett, hogy Graziani hadserege egyáltalán létezik. Ennek ellenére Jodl 
olyan gondosan tájékoztatta a kötelmeiről, mintha a háború legsikeresebb 
szakaszának nézne elébe, és mintha még évekig tartó harcokra kellene 
számítani. , Az Ön feladata nagyon bonyolult lesz - figyelmeztette Pemselt 
-, mert nemcsak nagy katonai tudást, hanem diplomáciai érzéket is 
igényel." Bármennyire irreálisak voltak is Jodl elképzelései, Pemsel 
örömmel utazott Olaszországba. Ut közben át fog utazni Bajorországon, és 
két év óta először viszontláthatja a feleségét és családját. Mire elér 
Olaszországba, a háborúnak már valószínűleg vége is lesz. 

Amint Pemsel elhagyta Berlint, úgy találta, hogy a sors és az időjárás 
kivételesen kegyes hozzá. Az világos volt számára, hogy a fővárost nem 
lehet megvédeni. Ahogy elhaladt a gerendákból, vasidomokból és kúpos 
betontömbökből összeeszkábált útakadályuk mellett, amelyeket 
harckocsiakadályoknak szántak, hitetlenül rázta a fejét. Valamivel távolabb 
kocsija elhagyott egy csapat idős népi rohamosztagost, akik fáradt 
mozdulatokkal futóárkokat ástak. Amint Pemsel maga mögött hagyta a 
fővárost, hálát adott Istennek, hogy elmúlt tőle ez a keserű pohár. 

Reymann altábornagy, a város parancsnoka, a Hohenzollerndammon lévő 
parancsnokságán Berlin hatalmas fali térképe előtt állt, nézte a rávitt 
védelmi vonalakat, és mint később elmondta, azon gondolkodott: , Az Isten 
szerelmére, mihez fogok itt kezdeni?" Az elmúlt három napon Reymann 
alig aludt valamit, és halálosan kimerült. Reggel óta megszámlálhatatlan 
telefont bonyolított le, részt vett fél tucat megbeszélésen, kiment a 
peremvonalba, és kiadott egy sereg parancsot - amelyek többségéről tudta, 
aligha lesznek teljesíthetők, ha az oroszok elérik a várost. 

Délelőtt Goebbels, Berlin Gauleitere és önjelölt védője megtartotta 
szokásos heti , haditanácsát". Ami Reymannt illeti, valósággal komédiába 
illőnek érezte ezeket a tanácskozásokat. Aznap dél után a következőképpen 
írta le a legutóbbit vezérkari főnökének, Refior vezérkari ezredesnek. ,, A 
Gauleiter már megint a régi nótát fújta. cMihelyt a berlini csata 
megkezdődik, önöknek azonnal rendelkezésükre fog állni mindenféle 
harckocsi és különböző űrméretű tábori löveg, több ezer géppuska és 


golyószóró, több száz aknavető, természetesen nagy mennyiségű lőszerrel. 
Goebbels szerint folytatta kis szünet után - mindent meg fogunk kapni, ha 
Berlini körülzárják.v" 

Aztán Goebbels hirtelen másfelé fordította a beszélgetést. ,, Hol 
szándékozik berendezni a parancsnokságát, ha megkezdődik a berlini 
csata?" - kérdezte. Maga Goebbels az állatkerti bunkert választotta, és azt 
tanácsolta Reymannak, ő is onnan irányítsa a védelmét. Reymann azonnal 
átlátott Goebbels szándékán: a Gauleiter teljes egészében rá akarja tenni a 
kezét Berlin védelmére. Reymann amilyen udvariasan csak tudott, kitért az 
ajánlat elől. , Jobbnak látnám, ha más helyen lennénk - mondta -, mert egy 
esetleges csapás mind a politikai, mind a katonai vezetést 
megsemmisíthetné." Goebbels elejtette a témát, de Reymann észrevette, 
hogy a birodalmi miniszter modora egyszeriben hűvössé vált. Goebbels 
tökéletesen tisztában volt vele, hogy az állatkerti bunkert még egy sorozat 
nagy légibomba sem igen képes szétrombolni. 

Reymann tudta, hogy a birodalmi miniszter nem fogja elfelejteni ezt a 
meghívást és a visszautasítást. Mégis, ebben a pillanatban, amikor azzal a 
csaknem reménytelen feladattal birkózott, hogy megpróbálja megszervezni 
a főváros védelmét, alighanem Goebbels volt az a személy, akit a 
legkevésbé kívánt a közelében tudni. Tisztában volt vele, hogy a Gauleiter 
nyilatkozatai és ígérgetései nem érnek fabatkát sem. Alig néhány nappal 
ezelőtt, amikor, ki tudja hányadszor, ismét az utánpótlás kérdését vitatták 
meg, Goebbels kijelentette, hogy Berlin védelmét , legalább száz 
harckocsival" fogják megerősíteni. Reymann írásos listát kért az ígért 
utánpótlásról. Amikor végre megkapta, azon a száz harckocsiból már kissé 
más lett: , huszonöt harckocsi elkészült, hetvenöt építés alatt". De 
akármennyi szerepelt is a papíron, Reymann már tudta, hogy egyetlen 
darabot sem fog látni belőle. Az oderai front elsőbbséget élvez az ilyen 
létfontosságú fegyverekből. 

Reymann szerint egyetlen kormánytag fogta fel igazán, mi vár Berlinre. 
Az illető Albert Speer birodalmi miniszter volt, de még ő sem látott mindent 
tisztán. Reymannt közvétlenül a Gauleiter , haditanácsa" után bekérették 
Speer irodájába. Hitler fegyverkezési miniszterének irodája a Pariser 
Platzon, az egykori francia nagykövetség épületében kapott helyet. Az 
alapjában nyugodt természetű Speer most tombolt. A miniszter a város 
térképén keresztülfutó főútra bökve felháborodottan magyarázatot követelt 


Reymanntól, hogy , mit művel a kelet-nyugati tengellyel". Reymann 
meghökkenve nézett rá. , Leszálló sávot építtetek a Brandenburgi Kapu és a 
Győzelem Oszlopa közé - felelte. - Miért?" 

,Hogy miért? - robbant ki Speer. - Maga tönkreteszi a lámpaoszlopaimat! 
Ezt nem teheti meg!" 

Reymann azt hitte, Speer tud a tervről. Breslau és Königsberg ostromakor 
az oroszok szinte azonnal elfoglalták a két város peremén elhelyezkedő 
repülőtereket. Annak érdekében, hogy megelőzzék hasonló helyzet 
kialakulását Berlinben, határozat született, hogy haladéktalanul 
leszállópályát kell építeni csaknem a kormányzati negyed közepén, a 
kelet-nyugati tengelyen, ott, ahol áthalad az Allatkerten. , A Luftwafféval 
történt egyeztetés alapján a Brandenburgi Kapu és a Győzelem Oszlopa 
közötti szakasz lett kiválasztva - mondta később Reymann. Ez azzal járt, 
hogy le kellett bontani az út menti bronz lámpaoszlopokat, és mintegy 
harminc méter szélességben mindkét oldalon ki kell vágni a fákat. Amikor 
megemlítettem a tervet Hitlernek, azt mondta, a lámpaoszlopuk mehetnek, 
de a fáknak maradniuk kell. Mindent megtettem, hogy meggyőzzem, de 
hallani sem akart a fák kivágásáról. Hiába magyaráztam, hogy ha a fákat 
nem vágjuk ki, csak kis repülőgépek fognak tudni fel- és leszállni, nem volt 
hajlandó megváltoztatni a döntését. Hogy mi volt az oka, nem tudom, de 
néhány fa kivágása azokban a napokban aligha rontott volna bármit is a 
város szépségén." Most megg itt van Speer, és szemrehányást tesz neki a 
lámpaoszlopok miatt. 

Reymann elmagyarázta a helyzetet Speernek, felhívta a figyelmét, hogy 
maga a Führer engedélyezte a lámpaoszlopok leszerelését. De ez sem hatott. 
, Maga nem bonthatja le azokat a lámpaoszlopokat - hajtogatta Speer. - 
Tiltakozom." Majd hozzátette: , Ugy látszik, maga nem fogta fel: én vagyok 
a felelős Berlin újjáépítéséért!" ; 

Reymann hasztalan próbálta meggyőzni Speert. ,, Ertse meg győzködte -, 
léttontosságú, hogy maradjon egy szabad felszállópályánk, különösen ezen 
a helyen". A birodalmi miniszter hallani sem akart a dologról. ,, A 
beszélgetés azzal ért véget, hogy kijelentette: a Führer elé viszi az ügyet. A 
lámpaoszlopok mindenesetre a helyükön maradtak, a felszállópálya építése 
pedig leállt, holott az -— oroszok veszedelmesen közeledtek." 

Közvetlenül a megbeszélés vége előtt Speer felvetette a berlini hidak 
ügyét. Reymannak is elmondta, amit előző nap Heinrici parancsnokságán, 


hogy hiba lenne felrobbantani a hidakat, mert a víz-, gáz- és elektromos 
vezetékek mind a hidak alatt vezetnek, és , ha ezek megsérülnek, az 
megbénítaná a várost, nem szólva arról, mennyire megnehezítené ez az 
újjáépítés feladatát". Reymann tudta, hogy Speernek nagy befolyása van 
Hitlerre: már kapott egy parancsot a Reichskanzleitől, hogy töröljön egy sor 
hidat a felrobbantásra szántak listájáról. Speer most azt követelte, hogy 
mindet meg kell őrizni. Reymann azonban szintén megmakacsolta magát. 
Kijelentette: amíg ellenkező parancsot nem kap Hitlertől, folytatja feladata 
teljesítését, és felrobbantja a megmaradt hidakat. Ez a terv semmivel sem 
volt inkább az ínyére, mint Speernek, de nem volt hajlandó kockára tenni az 
életét és karrierjét a hidak megóvása érdekében. 

Speer irodája után Reymann gyors látogatást tett az egyik berlini külváros 
védelmi övében. Az ilyen ellenőrzések csak elmélyítették Reymannak azt a 
meggyőződését, hogy Berlin védelme merő illúzió. Azokban a diadalmas 
években, amikor a nácik erejük teljében voltak, sosem gondoltak arra, hogy 
egyszer a főváros lesz a végső harcok színtere. Temérdek erődöt építettek 
szerte Európában: ilyen volt a Gustav-vonal Olaszországban, az Atlanti Fal 
az európai partvidéken, a Siegfried-vonal Németország nyugati határán, de 
Berlin körül még csak egy futóárkot sem ástak Hitler és katonai tanácsadói 
még akkor sem intézkedtek a város megerődítéséről, amikor az oroszok 
összevonták Berlin köré óriási hadseregüket. 

A németek csak akkor kezdték megerősíteni Berlin védelmét, amikor a 
Vörös Hadsereg 1945 elején elérte az Oderát. A város keleti szélén lassan 
megjelent néhány futóárok és harckocsiakadály. Aztán, amikor a Vörös 
Hadsereg felvonult a befagyott folyó mentén, hogy ott várja ki a tavaszi 
olvadást, a város védelmére indított munkálatok hihetetlen módon ismét 
leálltak Berlin védelmével senki sem törődött komolyan egészen márciusig, 
de addigra már túlságosan késő volt. Nem voltak többé sem csapatok, sem 
készletek, sem berendezések, hogy kiépítsék a megfelelő 
erődítményrendszert. 

Két hónapi kimerítő, kétségbeesett kapkodás után elkészült néhány 
hevenyészett védelmi vonal. Valamikor február végén sietősen létrehoztak 
egy , akadályövnek" mondott hiányos kört húsz-harminc mérföldnyire a 
fővárostól. Ez a vonal erdőkön és mocsarakon, tavak, folyók és csatornák 
mentén húzódott, főképp a város északi, déli és keleti oldalán. Mielőtt 
Reymann átvette a parancsnokságot, parancs jelent meg, amely az 


akadályok körleteit , megerődített körleteknek" nyilvánította. A helyi 
Volkssturm-alakulatok Hitler erődmániájával összhangban azt a parancsot 
kapták, hogy tartsanak ki ezekben a körletekben, és harcoljanak az utolsó 
emberig. Ahhoz, hogy ezeket a körleteket szilárd ellenállási zónákká 
lehessen fejleszteni, óriási mennyiségű élőerőre, tüzérségre és különböző 
anyagokra lett volna szükség, mivel az akadályöv mintegy százötven 
mérföld hosszúságban vette körül Nagy-Berlint. 

Reymann hamarosan rájött, hogy azokat a helyeket kivéve, ahol az 
akadályok kiépítése közvetlenül a hadsereg felügyelete alatt folyt, az 
úgynevezett megerődített körletek gyakran nem jelentettek többet, mint a 
főbb utakat fedező néhány árkot, pár elszórt lövegállást vagy betonnal nagy 
sietve megerődített építményt, amelynek ablakait befalazták, lőrést hagyva 
a géppuskák számára. Ezek a hitvány építmények, amelyekbe sokszor még 
katonák sem jutottak, nagy erődökként voltak feltüntetve a Birodalmi 
Kancellária térképén. 

A fő ellenállási vonal magában a városban húzódott. A belső Védelmi 
rendszer három koncentrikus gyűrűből állt. Az első, amelynek kerülete 
mintegy hatvan mérföld volt, a külvárosok körül futott. Megfelelő 
erődítések híján az égvilágon mindent felhasználtak a torlaszokhoz: ócska 
vasúti kocsikat, romos épületeket, erős betonfalakat, átalakított légoltalmi 
bunkereket és olyan természetes akadályokat, mint Berlin tavai és folyói. 
Most éjjel-nappal folyt a munka, hogy ezeket a természetes és mesterséges 
eszközöket összefüggő védővonallá és harckocsiakadály-rendszerré kössék 
össze. Gépek híján a munkát kézzel végezték. A nehéz földmunkagépe 
többségét már réges-rég kiküldték keletre, az oderai front megerődítésére. A 
megmaradt gépek használatát korlátozta az üzemanyaghiány: minden litert 
a páncélos hadosztályok kaptak. 

Az úgynevezett erődgyűrűn állítólag százezer munkás dolgozott, számuk 
valójában sosem érte el még a harmincezret sem. De még ezeknek sem jutott 
elég kéziszerszám. A csákányokat és lapátokat kérő újságfelhívások nem 
sok eredménnyel jártak. Mint Refior vezérkari ezredes mondta, ,,a berlini 
kertészek nyilván úgy gondolták, hogy a krumpliveteményük felásása 
fontosabb, mint a tankcsapdák ásása" . Reymann szerint hiábavalóság az 
egész. A külső gyűrű úgysem fog elkészülni soha. Reménytelen munka volt, 
és reménytelenül távol állt a befejezéstől. 

A második gyűrű félelmetes akadály lehetett volna, ha bőségesen 


felfegyverzett, harcedzett csapatok lettek volna itt elhelyezve. A kerülete 
körülbelül huszonöt mérföld lehetett, és az akadályok már jó ideje 
megépültek. A berlini vasúthálózatot halálos csapdává alakították át. 
Helyenként mély, száz, sőt kétszáz yard széles bevágások és töltések 
készültek, amelyek tökéletes tankcsapdák voltak. A vágányokra néző 
megerődített házakból a tüzérek könnyen kilőhették a csapdába került 
harckocsikat. Másfelé a védelmi vonal a gyorsvasút, az S-Bahn vonalát 
követte, amelynek töltése előnyös kilátást és kilövést jelentett a védők 
számára. 

Arra az esetre, ha ez a védelmi vonal összeomlana, még mindig maradt 
egy harmadik belső gyűrű a város központjában. Ez a Citadellának nevezett 
végső védelmi körlet a Landwehr-csatorna és a Spree folyó ágai között, a 
Mitte kerületben terült el. A fontosabb kormányzati épületek többsége mind 
ebbe a szigetbe összpontosult. Ebben a barikádokkal és betonfalakkal 
összekötött rendszerben az utolsó védők a végsőkig kitartanak Göring 
hatalmas Birodalmi Légiközlekedési Minisztériumában a Bendler Block 
főhadiszálláson, valamint a Reichskanzlei és a Reichstag üres, visszhangzó 
roncsai között. 

A Citadellától a három védőgyűrűig terjedő területet sugárirányú 
választóvonalakkal nyolc tortaszeletszerű szektorra osztották, és 
mindegyiknek megvolt a maga parancsnoka. A szektorokat a Weissensee 
kerülettől keletre, az óramutató járásával egyező irányban A-tól H-ig 
betűkkel jelölték. A belső gyűrű a Z betűt kapta. A gyűrűk védelmére hat 
félelmetes bombabiztos torony emelkedett a város fölé, Humboldthainban, 
Friedrichshainban és az Állatkert területén. 

A berlini erődrendszernek azonban nagyon sok hiányossága volt. A 
legfontosabb az élőerő hiánya. Reymann számításai szerint a város 
védelméhez még ideális esetben is kétszázezer jól képzett, harcedzett 
katonára lett volna szükség. Az az erő azonban, amellyel a 321 
négyzetmérföldnyi területet védeni kellett volna, tizenöt éves Hitlerjugend 
gyerkőcökből és hetven körüli népi rohamosztagosokból állt. 
Rendelkezésére álltak továbbá a rendőrök, bizonyos műszaki alakulatok és 
légvédelmi ütegek, de a gyalogság mindössze hatvanezer kiképzetlen 
Volkssturmost jelentett. Ezek a megfáradt öregemberek most árkokat ástak, 
vagy lassan vánszorogtak állásaik felé a városból kifelé vezető utakon. 
Ezekre hárult a főváros védelmének fő terhe. A Volkssturm a legalantasabb 


helyet foglalta el a katonaságon belül. Bár ezeknek az alakulatoknak az volt 
a kötelessége, hogy vészhelyzetben a Wehrmachttal vállvetve harcoljanak, 
nem képezték a hadsereg részét, hanem a Hitlerjugendhez hasonlóan a 
helyi pártvezetők fennhatósága alá tartoztak. Reymann a csata kezdetéig 
még a parancsnokságot sem veszi át csapataik fölött. Még a Volkssturm 
felszerelése is a náci párt kezelésébe tartozott. A népi rohamosztagosoknak 
nem voltak saját járműveik, tábori konyháik, távközlési eszközeik. 

Mindent egybevéve, Reymann embereinek egyharmada fegyvertelen volt. 
De a többiek sem álltak sokkal jobban. , A fegyvereink azokból az 
országokból származtak, amelyek szövetségeseink voltak, vagy amelyek 
ellen Németország háborúzott - mondta később. - A saját gyártmányokon 
kívül akadtak olasz, orosz, francia, csehszlovák, belga, holland, norvég és 
angol fegyverek." Nem kevesebb, mint tizenöt puska- és tíz 
géppuskatípussal kellett számolnia. Ehhez az összevissza 
fegyverállományhoz szinte képtelenség volt lőszert találni. A 
legszerencsésebbek az olasz puskákkal felfegyverezett alakulatok voltak: 
fejenként húsz lőszer jutott nekik, ez volt a maximum. A belga fegyverekről 
kiderült, hogy alkalmazhatók hozzá bizonyos cseh lőszerek, viszont a belga 
lőszer nem passzolt a cseh fegyverekhez. Görög fegyver csak néhány akadt, 
viszont görög lőszerből nagy mennyiséget találtak. Akkora volt a 
lőszerhiány, hogy kitalálták, hogyan lehet úgy megbűvölni ezeket, hogy 
használhatók legyenek az olasz puskákban. Ám ez a kétségbeesett 
improvizáció aligha könnyített az általános problémán. Az orosz támadás 
megindulásának napján a Volkssturm tartaléka fejenként mintegy öt lőszer 
volt. 

Most, amikor Reymann körüljárta a keleti külvárosok állásait, már biztos 
volt benne, hogy az oroszok egyszerűen átzúdulnak a német állásokon. 
Túlságosan sok feltétel hiányzott a sikeres védelemhez. Szinte egyetlen 
aknát sem kaptak, így nem telepíthettek a védőállások kiépítéséhez 
nélkülözhetetlen aknamezőket. Képtelenség volt beszerezni a védelem 
egyik legrégibb és leghatékonyabb eszközét, a szögesdrótot. Reymann 
tüzérségéhez tartozott néhány önjáró légvédelmi gépágyú, pár beásott 
harckocsi, amelyek azt a feladatot kapták, hogy fedezzék a város 
megközelítési útvonalait, valamint a légvédelmi tornyok lövegei. Bármilyen 
jelentős tűzerőt képviseltek is ezek, minthogy csövüket nem lehetett egy 
bizonyos szögnél lejjebb fordítani, földi célpontok - közeli gyalogság és 


rohamozó harckocsik - ellen nem lehetett alkalmazni őket. 

Reymann tisztában volt vele, hogy helyzete reménytelen. Csak nem 
ugyanilyen pesszimistán ítélte meg az általános helyzetet is. Nem bízott 
benne, hogy az oderai frontot sikerül tartani, és nem számított a fővárosba 
visszaszoruló csapatok segítségére sem. Refior vezérkari ezredes 
megpróbált segítséget kérni Busse tábornok parancsnokságának tisztjeitől, 
de kereken elutasították: , Ne számítsanak ránk - közölte vele Arthur Hölz 
vezérkari ezredes, Busse vezérkari főnöke. - A 9. hadsereg az Oderánál áll, 
és ott is marad. Ha kell, ott fogunk elesni mind, de nem vonulunk vissza." 

Reymannak az a beszélgetés járt a fejében, amit egy Volkssturmossal 
folytatott az egyik védelmi szektorban. , Mit tenne most, ha a távolban 
hirtelen orosz tankokat pillantana meg - kérdezte Reymann. Hogyan 
értesítene bennünket? Iegyük fel, hogy a harckocsik ebben az irányban 
közelednek. Mutassa be, mit fog tenni. 

Reymann legnagyobb meglepetésére az illető sarkon fordult, és futva 
elindult az állás mögött elterülő falu felé. Néhány perc múlva azonban 
kifulladva és csüggedten visszatért. , Nem tudtam telefonálni - jelentette 
zavartan. Elfelejtettem, hogy a postahivatal egy és kettő között zárva van." 

Ahogy Reymann visszafelé tartott a városba, mit sem látó szemmel 
bámult kifelé a kocsi ablakán. Úgy érezte, iszonyú égi háború közeledik, 
melynek sötét fellegei örökre elnyelik Berlint. 

x 

A védelem lassan, de feltartóztathatatlanul roskadozott az iszonyú 
ellenséges nyomás alatt. Heinrici az egész napot kint töltötte a fronton, 
végigjárta a parancsnokságokat, kilátogatott az állásokba, beszélt a 
parancsnokokkal. Nem győzött csodálkozni, hogy Busse katonái ilyen 
iszonyú túlerővel szemben is jól tartották magukat. A 9. hadsereg először 
három napig tartotta magát a súlyos előkészítő harcokban, most pedig már 
több mint huszonnégy órája állták az oroszok fő támadását. Busse csapatai 
elszántan visszaverték a rohamokat. Egyedül Seelow körzetében kilőttek 
több mint százötven harckocsit és lelőttek százharminckét repülőgépet. De 
már fogytán volt az erejük. Amint Heinrici visszafelé tartott a 
parancsnokságára, egyszerre menekülő tömegek lassították le a kocsiját. 
Ezen a napon sokfelé látta őket. Egyesek batyukat cipeltek, mások 
kézikocsin húzták a cókmókjukat, ismét mások lovas- vagy ökrösszekéren 
baktattak. A menekülök száma helyenként csaknem ugyanakkora gondot 


jelentett Heinricinek, mint az oroszok. 

Amint megérkezett a vezetési pontjára, a törzs nyugtalan tisztjei azonnal 
összegyülekeztek, hogy első kézből hallják a tábornok véleményét a 
helyzetről. Heinrici komoran összefoglalta, amit látott, , Már nem soká 
képesek kitartani - mondta. - Az embereknek kilóg a nyelvük a 
fáradtságtól. Azért mégis kitartunk - folytatta. - Schörner erre képtelen volt. 
Az a remek katona még egy napig sem volt képes feltartóztatni Konyevet." 

Valamivel később telefonált Hans Krebs gyalogsági tábornok, az OKH 
vezérkari főnöke. , Nos, minden okunk megvan, hogy elégedettek legyünk" 
- mondta Heinricinek mézesmázosan. Heinrici ráhagyta. , Ha figyelembe 
vesszük a támadás erejét, tulajdonképpen nem sok területet veszítettünk 
eddig." Krebs alighanem optimistább válaszra várt, és ezt meg is mondta, 
de Heinrici lehűtötte. , En már megtanultam, hogy nyugtával szabad csak 
dicsérni a napot" - mondta Krebsnek. 

Willy Feldheim közlegény erősebben markolta Panzerfaustját a sötétben. 
Nem tudta pontosan, hol is van, de úgy hallotta, az a sor lövészgödör, 
amely Klosterdorf környékének három útját volt hivatva fedezni, mintegy 
tizennyolc mérföldre lehet a fronttól. 

Nem sokkal előbb Willynek, aki az úton felbukkanó harckocsikra várt, 
nagy kalandban volt része. Sokat gondolkodott már, milyen is lesz, amikor 
megpillantja az elsőt, és végre elsütheti páncélelhárító fegyverét. Az 
útkereszteződést őrző három század azt a parancsot kapta, hogy mielőtt 
tüzet nyitnak, engedjék olyan közel a harckocsit, amennyire csak lehet. 
Willy oktatója azt mondta, a helyes távolság körülbelül hatvan yard lehet. A 
fiatalember sokat találgatta, mikor következik már el a pillanat. 

Willy a nedves lövészgödörben kuporogva azokra a napokra gondolt, 
amikor kürtös volt. Visszaemlékezett egy különösen verőfényes napra, 
1943-ban, amikor Hitler beszédet mondott az Olimpiai Stadionban, és Willy 
ott volt a kürtösök tömegében, akik hangszerükkel az érkező Führert 
köszöntötték. Soha nem fogja elfelejteni azokat a szavakat, amelyeket a 
Vezér az egybegyűlt Hitlerjugendeknek mondott: , Ti vagytok a jövő 
letéteményesei..." Aztán a tömeggel együtt kiáltotta: ,, Führer Befehl! Führer 
Befehl!" Ez volt Willy életének legemlékezetesebb napja. Azon a délutánon 
rendíthetetlenül biztos volt benne, hogy a Birodalomnak van a legjobb 
hadserege, a legjobb tábornoki kara és mindenek felett a legnagyszerűbb 


vezére a világon. 

Az emlékképeket hirtelen szétfoszlatta egy villanás, mely meg világította 
a sötét égboltot. Willy a front irányába kémlelt, és most megint meghallotta 
a távoli ágyúmorajt, melyről egy percre elfeledkezett, és fázni kezdett. 
Gyomra megfájdult, torkát sírás szorongatta. A tizenöt esztendős Willy 
Feldheim rettenetesen félt, és a nemes célok és a tüzes szavak mit sem 
segítettek rajta. 

A dobütés szinte alig hallatszott. A tubák puhán válaszoltak rá. Aztán 
újabb tompa dobpergés következett. A tubák mély, vészjósló hangon 
feleltek. Majd megéledtek a bőgők, és a Filharmonikusok hangszerein 
felzengett a fenséges Götterdümmerung. A Beethoven terem sötétjét 
ugyanolyan komor hangulat ülte meg, mint amilyen a tragikus zene volt. 
Az egyeden világítást a kottaállványok lámpái adták. A teremben hideg 
volt, az emberek nagykabátba ültek. Dr. von Westermann a feleségével és a 
fivérével ült az egyik páholyban. Mellette Robert Heger karnagy húga 
három barátjával. A zenekar közelében pedig megszokott székén Albert 
Speer birodalmi miniszter. 

Közvetlenül a Beethoven-hegedűverseny elhangzása után laschner, a 
családja és Georg Diburtz leánya elhagyta a termet. Már útban voltak a 
biztonság felé, de egyedül ők jöttek. Speer megtartotta ígéretét. A kocsija a 
megbeszélt helyen várt. Még a szárnysegédjét is elküldte, hogy kísérje el a 
kis csoportot a végcéljukig. Most Hitler monstre hadiiparának kiépítője 
elmerülten figyelte a viharos zenét, amely felidézte az istenek bűneit, 
Siegfried tűzhalálát, és Brünhilde vágtáját Siegfíriedhez, hogy egyesüljön 
vele a halálban. Aztán a cintányérok csattanásai és a dobok dübörgése 
közepette elérkezett a csúcspont: a szörnyű égő áldozat, amely szétrombolta 
a Valhallát. Végül fenséges gyászzene töltötte meg a nézőteret, és a 
hallgatóság szívét olyan fájdalom szorította össze, melyen a könnyek sem 
enyhíthetnek.[48] 


MÁSODIK FEJEZET 


A hajdan mindenható Harmadik Birodalomból szinte semmi sem maradt. 
A mindkét oldalról megcsonkított ország úgy festett a térképen, mint egy 


homokóra: felül az Északi- és a Balti-tenger, lent Bajorország, Csehszlovákia 
néhány darabja, Ausztria és Olaszország - melyet Németország most foglalt 
el. A két rész közötti keskeny nyakban alig kilencven mérföld választotta el 
az amerikaiakat és az oroszokat. Északon még súlyos, délen kevésbé súlyos 
harcok folytak. Középen az amerikai 9. hadsereg, William Simpson 
altábornagy parancsnoksága alatt egyszerűen csak tartotta állásait az Elba 
mentén, és azzal volt elfoglalva, hogy felszámolja azokat az ellenállási 
gócokat, amelyeket megkerült a folyó felé tartó előrenyomulás során, 
továbbá visszaverje azokat az alkalmi, de heves ellentámadásokat, 
amelyeket a németek a hídfőállások ellen indítottak. Egyetlen érzékeny 
pontja volt a kilenceseknek: Magdeburg. A város parancsnoka újra meg újra 
elutasította a kapitulációt. Simpsonnak most betelt a pohár: bevetette 
bombázáóit, és lebombázta a város több mint egyharmadát. Aztán beküldte a 
csapatait. 

Tizenhetedikén délután, amint a 30. gyalog- és a 2. páncéloshadosztály 
megkezdte támadását, Bradley vezérezredes felkereste Simpsont a 
parancsnokságán. Csörgött a telefon. Simpson felvette a kagylót, 
belehallgatott, aztán a beszélőt eltakarva odaszólt Bradleynak: ,, Úgy látszik, 
mégiscsak megszerezzük a magdeburgi hidat. Mit csináljunk utána, Brad?" 

Bradley nagyon jól tudta, mit akar Simpson mondani: az autópálya hídja 
a legegyenesebb és leggyorsabb út Berlin felé. De Bradley megrázta a fejét. 
A francba, nem kell több hídfő az Elbán. Ha elfoglaljátok, át kell dobni 
rajta legalább egy zászlóaljat. Én inkább azt remélem, azok a fickók 
felrobbantják, mielőtt nekiesnétek." 

Bradley világos utasításokat kapott a SHAEF-től, és semmi reményt nem 
hagyhatott Simpsonnak az előrenyomulást illetően. A parancs így hangzott: 
, Tegye meg a szükséges lépéseket a további támadó műveletek 
megelőzésére, beleértve az új hídfőállások elfoglalását az Elba-Mulde 
vonaltól keletre." Simpson csapatai maradnak, fenyegetve Berlint, de egy 
lépést sem tovább. 

Pár másodperccel később egy újabb telefonhívás megoldotta a kérdést. 
Nem kell tovább aggódni - mondta Simpson Bradleynek, amint letette a 
kagylót. - A németek felrobbantották a hidat." 

A híd felrobbantása pontot tett Simpson álmai végére, aki annyira 
szeretett volna 9. hadseregével bevonulni Berlinbe, amelyet a Főparancsnok 
egyszer , a legfőbb díjnak" nevezett. 


x 


Az Elba-menti Boizenburgtól északra fekvő falvak háztulajdonosait távoli 
jajongó zene riasztotta fel. A furcsa hang egyre erősödött, aztán különös 
látvány jelent meg előttük. Két skót dudás közeledett az úton, és a 
dudájukat fújták. Mögöttük ott vonultak , Dixie" Deans altiszt hadifoglyai, 
tizenkétezer fő, könnyű német őrség kíséretében. A foglyok egyenruhája 
cafatokban lógott. Kevéske motyójuk a hátukon. Kimerültek voltak, fáztak 
és éheztek, de a fejüket magasba tartották. Az elszánt Deansnek erre is volt 
gondja. , Amikor áthaladunk egy falun - mondta az embereinek, húzd ki 
magad, még ha minden porcikád fáj is, és mutasd meg ezeknek a rohadt 
übermenscheknek, hogy ki nyerte meg a háborút." 

Dixie-nek saját járműve volt: egy ősrégi bicikli, amelyik minden 
pillanatban szétesett. Az első keréken jókora dudor látszott, amely 
rongydarabbal volt átkötve. Bármennyire zötyögős volt is így az út, Dixie 
örült a mozgó eszköznek. Szüntelenül ide-oda karikázott az oszlopok 
között, figyelte az embereit, és szemmel tartotta az oszlop mellett haladó 
német őröket. A hadifoglyok teljesen megtöltötték az utakat. Körülbelül 
kétezer fő jutott egy oszlopba, és bár Deans elszántan igyekezett, hogy 
mindenhova eljusson, ez nem kevés fáradságába került. Deans emberei 
tíznapi látszólag céltalan menetelés után nagyon leromlottak. A menetben 
néhány német élelmiszer-szállító jármű is haladt, de az emberek jórészt 
abból éltek, amit a környék lakosaitól kaptak. Ostmann ezredes, a német 
táborparancsnok már-már kényelmetlenül érezte magát a végtelen menet és 
az élelemhiány miatt, de azt mondta Deansnek: , Nem tehetek semmit" . 
Dixie hitt neki. , Szerintem fogalma sincs, hogy másnap hova az ördögbe 
megyünk tovább" - mondta Deans a barátjának, Ronald Mogg altisztnek. 

A hadifoglyok nomádokként vándoroltak, amíg el nem hagyták 
Fallingbostelt. Most Gresse város felé tartottak, ahol állítólag vöröskeresztes 
élelmiszercsomagokkal rakott teherautók vártak rájuk. Deans azt remélte, itt 
végre megállnak, és nem mennek tovább. Meg is mondta Ostmannak, hogy 
nincs értelme a további menetelésnek, mert a britek hamarosan túlhaladnak 
rajtuk. Deans bízott benne, hogy igaza lesz. Abból, amit az embereinek a 
táborból kicsempészett titkos rádiókészüléken sikerült elcsípniük, kiderült, 
hogy a szövetségesek szénája jól áll. Mogg, aki hivatásos gyorsíró volt, 
napjában kétszer lejegyezte a BBC híreit. Valahányszor sikerült egy 
konnektort találni, a gyamofonba beépített rádiót használták, menet közben 


pedig a telepről működő vevőt kapcsolták be. Az egyik német őr, Ostmann 
tolmácsa, , Charlie" Gumback tizedes bolondnak nézte John Bristow 
őrmestert, amiért képes a hátán cipelni az ódivatú, nehéz gramofont. ,, Miért 
nem hajítod el a fenébe?" - kérdezte a német. , Nagyon hozzám nőtt, 
Charlie - felelte Bristow komolyan. - Meg aztán a fiúk soha nem bocsátanák 
meg nekem, ha esténként nem tudnánk egy kicsit muzsikálni." Bristow 
gyanakodva a németre pillantott. , Te nem szeretsz táncolni, Charlie!" - 
kérdezte. Gumbach lemondóan vállat vont. Ezek a britek mind hülyék - 
gondolta. 

Amikor Deans oszlopa bekanyarodott egy-egy faluba, a dudások felfújták 
hangszerüket, a fáradt katonák kihúzták magukat, és összeigazították 
lépteiket. , Na végre - mondta Ron Mogg, aki ott lépkedett nagy peckesen 
Deans kerékpárja mellett. - Most aztán táthatják a szájukat a 
bennszülöttek." 

x 

A keleti fronton Csujkov gárdistái és Katukov harckocsizói, számbeli 
fölényüknek köszönhetően, végre megvetették a lábukat a seelowi 
magaslatokon. Popjol tábornok későbbi visszaemlékezése szerint valamivel 
tizenhatodika éjfél előtt , sikerült elfoglalni Seelow város északi 
külvárosának első három házát. Keserves harcok voltak" A Vörös Hadsereg 
támadásai tizenhatodikán egész éjjel folytak, de újra meg újra elakadtak a 
páncéltörő lövegek közvetlen irányzású tüzében. , A németeknek még 
célozniuk sem igen kellett, csak belenéztek az irányzékba" - mondta Popjol 
táborunk. Csujkov maga tizenhetedikén délben érte el Seelowot. Az 
ellenállást itt olyan hevesnek látta, hogy pesszimistán úgy becsülte, hogy 
egy napba fog kerülni, mire áttör minden ellenállási vonalat az Odera és 
Berlin között. A magaslatokat csak tizenhetedike estére sikerült elfoglalni. 
Csakugyan több mint negyvennyolc órába tellett, mire áttörték az első két 
vonalat. Az oroszok úgy tudták, hogy legalább három ilyen vonalat kell 
leküzdeniük Berlinig. 

Popjol, miközben Seelow közelében Katukov parancsnokságát kereste, 
megállapította, hogy a harcok nagy zűrzavart eredményeztek Minden 
szeglet, sétány, utca és kert zsúfolásig tele volt csapatokkal és harckocsikkal. 
A német tüzérség még tüzelt. Zsukov csapatai a magaslat elfoglalása 
közben szétzilálódtak, most, mielőtt újra megindultak volna, össze kellett 
gyülekezniük. Zsukov, aki amúgy is tombolt, ráadásul tudomása volt arról 


is, mekkorát nyomult előre Konyev, egy mindent eldöntő erőbevetésre 
szánta el magát. 

A harcok közben a szovjet harckocsizók zseniális találmányt eszeltek ki a 
Panzerfaustokból kilőtt esetlen harckocsi-elhárító rakéták kivédésére. 
Juscsuk tábornok elképedve látta, hogy harckocsizói összeszedik a németek 
házaiban az ágybetétrugókat, és ezeket az összetekert drótrugókat szerelik 
fel a harckocsik homlokzatára, hogy csökkentsék a tompaorrú rakéták 
hatását. A szovjet harckocsik most ezekkel az ágybetétrugókkal felvértezve 
készültek, hogy megindítsák támadásukat a főváros ellen. 

x 

Konyev marsall Cottbusban a Spreere néző középkori kastélyban várta, 
hogy kapcsolják Moszkvát. Egy magányos ellenséges üteg még tüzelt 
valahol. Jellegzetes német tüzérségi tűz volt, Konyev könnyen felismerte a 
gondosan időzített, módszeresen irányzott lövéseket. Azon gondolkodott, 
vajon mit lőhetnek. Talán a kastélyt, vagy a parancsnokság rádióantennáját. 
Bármi volt is a cél, a tűz nem akadályozta harckocsijait, amelyek dél óta 
folyamatosan keltek át a Spreen. Mostanra már mérföldekre jártak, 
felmorzsolva széttagolt ellenséget, és tovább dübörögve Lübben felé, annak 
a pontnak a közelébe, ahol a Konyev és Zsukov hadseregeit elválasztó vonal 
végződött. Konyev elérkezettnek látta a pillanatot, hogy felhívja Sztálint, és 
engedélyt kérjen, hogy harckocsijaival északra forduljon, Berlin felé. 

Konyevnek minden oka megvolt, hogy jó kedve legyen. Harckocsizói 
előre nem látott gyorsasággal nyomultak előre, bár helyenként gyilkosan 
nehéz harcokat vívtak, és a veszteségek súlyosak voltak. Konyev ezen a 
napon, tizenhetedikén reggel, amikor a frontvonal felé tartott, hogy 
ellenőrizze az átkelést, döbbent rá igazán, hogy ilyen rettenetes harcokat 
kellett megvívniuk Kocsija füstölgő erdőkön, lövedékektől felszántott 
mezők között haladt. , Mindenütt használhatatlanná vált és kiégett 
harckocsik, a patakokba és mocsarakba süllyedt járművek, összegörbült 
fémroncsok és halottak ez maradt a csapatokból, amelyek összecsaptak, 
megütköztek és áthaladtak ezen a földön." 

Konyev arra számított, hogy az átkelés a Spreen, melynek szélessége 
helyenként elérte a száznyolcvan lábat, súlyos nehézségekkel fog járni. Mire 
elérte Ribalko vezérezredes 3. gárda harckocsihadseregének 
parancsnokságát, néhány harckocsit már sikerült kompon átszállítani a 
túlsó partra, de ez a módszer túlságosan lassú volt, márpedig a Spree 


vonalát minél hamarabb le kellett küzdeni. Konyev és Ribalko abba a 
körzetbe sietett, ahol a felderítő osztagok jelentése szerint gázló húzódott. 
Bár a folyó ezen a helyen közel százötven láb széles volt, Konyev, a 
terepszemle után megkockáztatta, hogy próbaképpen átküld egy harckocsit. 
Ribalko kiválasztotta a legjobb kezelőszemélyzetet, hogy ők vezessék az 
átkelést, és elmagyarázta, mit kell tenniük A harckocsi belegázolt a vízbe, és 
a túlsó partról érkező gránátok közepette lassan megindult. A víz lassan 
elborította a lánctalpakat, de tovább nem emelkedett. Ezen a helyen a folyó 
csupán három és fél láb mély volt. Ribalko harckocsijai egymás után 
átcsörömpöltek a folyón, és ezzel sikerült megtörni a németek védelmét a 
Spree vonalán. Konyev csapatai lendületből átkeltek a folyón, és teljes 
sebességgel támadtak tovább. 

Végre kapcsolták Moszkvát. Egy segédtiszt segített Konyevnek a 
rádiótelefon kezelésében. A marsall beszélgetés közben mindvégig tartotta 
magát a katonai formaságokhoz, amelyekhez Sztálin ragaszkodott. , Itt az 1. 
Ukrán Front parancsnoka" - szólt bele a kagylóba a marsall. , Itt Sztálin - 
hangzott a válasz -, hallgatom a jelentését." 

"A hadműveleti helyzet a következő - jelentette Konyev. 
Harckocsicsapataim huszonhárom kilométerre vannak Finsterwaldétól, 
gyalogságom a Spree két partján tartózkodik." Majd kis szünet után így 
folytatta: , Azt javasolom, hogy páncélos alakulataim haladéktalanul 
forduljanak északi irányba." A marsall óvatosan elkerülte Berlin említését. 

,Zsukov nehéz helyzetben van - szólalt meg Sztálin. - Még mindig nem 
törte át teljesen a seelowi magaslatok védelmét. Az ellenség védelme 
szilárd." Most rövid szünet következett. Aztán Sztálin újra megszólalt. , Mi 
lenne, ha Zsukov harckocsijait az ön frontján keletkezett rést kihasználva 
indulnának Berlin felé? Lehetségesnek látja ezt?" 

, Sztálin elvtárs - felelte Konyev gyorsan -, ez sok időt venne igénybe, és 
nagy zűrzavarhoz vezetne. Semmi szükség rá, hogy a páncélosokat 
átirányítsák az 1. Belorusz Frontról. Az én szektoromban remekül folynak a 
hadműveletek. - Itt hirtelen nagy levegőt vett, aztán kibökte: - Elegendő erő 
áll rendelkezésemre, és tökéletes helyzetben vagyunk ahhoz, hogy 
harckocsihadseregeinket Berlin felé fordítsuk." 

Konyev elmagyarázta, hogy elgondolása szerint csapatait Zossen 
irányába indítaná, amely Berlintől tizennyolc mérföldre délre található. , Ön 
milyen léptékű térképet használ? - kérdezte hirtelen Sztálin. , Egy a 


kétszázhoz" - felelte Konyev. Rövid szünet következett, ami alatt Sztálin 
megnézte a saját térképét. Aztán így szólt: , TIudomása van róla, hogy 
Zossenben van a német vezérkar főhadiszállása?" Konyev igennel válaszolt. 
Most újabb szünet következett. , Nagyon helyes. Beleegyezem. Fordítsa 
harckocsihadseregeit Berlin felé." A generalisszimusz még hozzátette, hogy 
új sávhatárokat jelöl ki a hadseregcsoportok számára, majd hirtelen letette a 
kagylót. Konyev végtelenül elégedetten tette le a sajátját. 

x 


Zsukov magától Sztálintól értesült Konyev új támadási irányáról és 
látszott rajta, hogy ez nem volt kellemes beszélgetés. Hogy mi hangzott el, 
senki nem tudta, de a törzsben mindenki látta a hatását. Pavel Trojanovszkij 
alezredes, a Krasznaja Zvezda című katonai lap főtudósítója később így 
idézte fel az incidenst: , A támadás elakadt, és Sztálin lehordta Zsukovot. A 
helyzet komoly volt, és Sztálin ilyenkor nagyon goromba tudott lenni. 
Zsukov, aki általában vaskeményen uralkodott az arcán, és aki senkivel 
nem volt hajlandó megosztani a dicsőséget, most rendkívül fel volt 
zaklatva." Popjol tábornok tömörebben írta le Zsukov lelkiállapotát: ,, Mint 
egy sértett oroszlán" - mondta társainak. És az oroszlán hamarosan 
megmutatta a karmait. A bősz Zsukov parancsa még aznap este 
végigszáguldott az egész 1. Belorusz Fronton: , Irány Berlin!" 

x 

Ekkorra a zűrzavar már végképp eluralkodott a német vonalakban. 
Mindenütt hiány mutatkozott mindenből. Súlyos hiány volt 
szállítóeszközökben, csaknem teljesen megszűnt az üzemanyagellátás, az 
utak annyira megteltek menekültekkel, hogy szinte lehetetlenség volt 
nagyobb méretű csapatmozgást végrehajtani. A bénulás szörnyű 
következményekkel járt: ha egy-egy egység állást változtatott, kénytelen 
volt otthagyni értékes felszerelését, így ágyúitis. A parancsok elavultak, 
mire a rendeltetési helyükre értek, vagy már amikor kiadták őket. A káoszt 
tovább fokozta, hogy ha egy-egy tiszt kiment a frontvonalba, hogy átvegye 
az alakulatát, gyakran nem volt mit átvennie, mert az alakulat már fogságba 
esett vagy felmorzsolódott. Egyes helyeken a vezető nélkül maradt 
tapasztalatlan emberek azt sem tudták pontosan, hol vannak, vagy hogy ki 
harcol a szárnyaikon. A parancsnokságok olyan sűrűn voltak kénytelenek 
helyet változtatni, hogy a csapatok gyakran azt sem tudták, hol a 
parancsnokságuk és hogyan vegyék fel vele a kapcsolatot. 


Az egységek bekerítésbe kerültek, fogságba estek, vagy egyszerűen 
áttörtek rajtuk és lemészárolták őket. Mások fejvesztetten menekültek. 
Zsukov támadása nem érintette az északi körzetet, amelyet Hasso von 
Manteuffel 3. páncéloshadserege védett, de Manteuffel minden pillanatban 
várta Konsztantyin Rokosszovszkij marsall 2. Belorusz Frontjának a 
támadását. Távolabb, délre, Busse 9. hadserege még tartotta magát, de arra 
is kezdett átterjedni az általános összeomlás: bal szárnya már kezdett 
felmorzsolódni Zsukov harckocsijainak lavinája előtt, a jobbszárnyat pedig 
félig már bekerítette Konyev pörölysúlyú csapása Berlintől délre. Az 
Igazság az, hogy a Visztula-hadseregcsoport darabokra hullott, úrrá lett 
rajta a káosz, a zűrzavar és a halál - pontosan úgy, ahogy Heinrici előre 
látta. 

Von Manteutffel, akárcsak Heinrici, soha nem becsülte alá az oroszokat, ő 
is éppen eleget harcolt velük. Most az Odera fölött egy Storch 
felderítőgépről tanulmányozta az ellenséget. Rokosszovszkij csapatai még 
csak ahhoz sem vették a fáradságot, hogy rejtsék a támadási 
előkészületeket. A tüzér- és lövészegységek teljesen nyíltan foglalták el 
állásaikat. Von Manteuffel egészen elképedt az oroszok magabiztosságán. 
Napok óta, ahogy ott repkedett vonalaik felett, senki még csak fel se nézett 
rá. 

Von Manteuffel tudta, hogy ha a támadás megindul, ő nem sokáig lesz 
képes tartani magát. Páncélos tábornok volt páncélosok nélkül. Heinrici, 
annak érdekében, hogy a 9. hadsereg sávjában fel tudja tartóztatni Zsukov 
támadását, elvette Manteuffel hadseregétől még azt a kevés 
páncéloshadosztályt is, ami megmaradt. Ezek a III. SS páncéloshadtesttől 
érkeztek, amely az arcvonal déli szakaszát védte Eberswalde erdőiben. Felix 
Steiner SS-tábornok, akti Wehrmacht tisztjei az egyik legjobb 
SS-tábornoknak tartottak, jelentette, hogy bár a harckocsijait elveszítette, 
kapott másfajta erősítést. , Most kaptam ötezer Luftwaffe-pilótát, akiknek 
mellén ott a Vaskereszt - jelentette Manteuffelnek. - Mondja meg, mit 
kezdjek velük." 

, Semmi kétségem - mondta Manteutffel a törzsének - hogy Hitler 
térképein ott van egy kis zászló, azzal a felirattal: 7. páncéloshadosztály 
holott nincs egyetlen harckocsink, egyetlen gépkocsink, lövegünk, de még 
egy géppuskánk sem. Ez egy kísértet hadsereg." 

Most, ahogy Manteutffel szemrevételezte az oroszok előkészületeit, 


kiszámította, hogy a fő támadás huszadika körül várható. Azt is tudta 
pontosan, mit fog tenni. Addig tartja az állásait, amíg csak lehet, aztán 
lépésről lépésre, katonáival vállvetve, megindul vissza, nyugat felé. Von 
Manteuffel megengedhetetlennek tartotta, hogy akár csak egy emberét is 
hagyjon orosz kézre jutni. 

A 9. hadsereg helyzete csaknem katasztrofális volt, de parancsnoka nem 
is gondolt a visszavonulásra. Iheodor Busse gyalogsági tábornok szemében 
a visszavonulás - hacsak nem parancsra történik - egyenlő az árulással, 
márpedig Hitler parancsai kitartást követeltek. Zsukov rohamozó 
harckocsijai a seelowi áttörés után áttörték a hadsereg északi szárnyát, és az 
1. Belorusz Front most nyaktörő iramban vágtat Berlin felé. Az 
összeköttetés szinte teljes hiánya lehetetlenné tette Busse számára, hogy 
felbecsülje az áttörés mértékét. Még azt sem tudta, hogy ellenlökéssel 
összébb szűkíthető-e a rés. A legmegbízhatóbb információ, amit szerzett, az 
volt, hogy Zsukov harckocsijai már huszonöt mérföldnyire megközelítették 
Berlin külvárosait. Még aggasztóbb volt Konyev támadása a 9. hadsereg 
déli : szárnya ellen. Az 1. Ukrán Front egységei Lübbenen túl 
visszakanyarodtak a 9. hadsereg mögé, és északi irányban a főváros felé 
közeledtek. Vajon a 9. hadsereget is ugyanúgy elvágják, töprengett Busse, 
mint Model hadseregcsoportját a Ruhr-vidéken! Modelnek egy tekintetben 
mégis szerencséje volt: őt az amerikaiak kerítették be.[49] 

Különösen megalázó helyzetbe került Karl Weidling tábornok, akinek 
LVI. páncéloshadteste fogta fel Zsukov seelowi áttörésének a csapását. 
Hadteste iszonyatos veszteségeket okozva, képes volt negyvennyolc óra 
hosszat feltartóztatni Zsukov csapatait. Azok a beígért tartalék 
hadosztályok, amelyeket Weidling oly türelmetlenül várt - a Nordland SS 
pácélgránátos hadosztály és a nagy erejű, teljes egészében harcra kész 18. 
páncélgránátos hadosztály - nem érkezett meg idejében, amikor megfelelő 
ellenlökésekkel még meg lehetett volna állítani Zsukov harckocsijait. 

A Nordland hadosztályból egyetlen ember került elő: a parancsnok, 
Jürgen Ziegler, a fegyveres SS vezérőrnagya. Amikor kocsijával 
Münchebergtől északra megérkezett Weidling parancsokságára, nyugodtan 
közölte, hogy hadosztálya még mérföldekre odább áll -, de elfogyott az 
üzemanyaga. Weidling halálsápadtra vált. Úgy látszott, Ziegler, aki nem 
szívesen harcolt a Wehrmacht tisztjeinek parancsnoksága alatt, nem tartotta 
olyan sürgősnek, hogy hadosztálya megérkezzék. Most, miután az 


üzemanyag-feltöltéssel elvesztegettek húsz értékes órát, Ziegler még 
mindig nem foglalta el az állásait. A 18. páncélgránátos hadosztály, 
amelynek egy nappal korábban, tizenhetedikén be kellett volna érkeznie 
Weidlinghez, szintén csak most érkezett meg. Az ellenlökésre, amelyet a 
hadosztályra számítva terveztek, már nem kerülhetett sor: a hadosztály a 
visszavonulásra érkezett. 

Weidlinget üldözte a balszerencse. Amikor Zsukov félelmetes 
harckocsioszlopai alázúdultak a platóról, a legkeményebb csapás azokat 
érte, akik miatt Heinrici a legjobban aggódott: a 9. ejtőernyős hadosztály. Az 
ejtőernyősök, akiket demoralizáltak első harci tapasztalataik a seelowi 
magaslatokon, pánikban törtek ki, és amikor az orosz harckocsik tüzet 
okádva belegázoltak a vonalaik közé, nyomban összeroppantak. Hans 
Oscar Wöhlermann ezredes, Weidling új tüzérparancsnoka, aki az Oderán 
át vezetett orosz offenzíva megindulásának napján érkezett, beszámolt 
arról, amit útközben látott. Mint mondta, , a katonák mindenütt fejetlenül 
menekülnek". A kétségbeesett ejtőernyősök még akkor sem álltak meg, 
amikor Wöhlermann előhúzta a pisztolyát. Wöhlermann úgy látta, hogy a 
hadosztályparancsnok teljesen egyedül maradt, és elcsüggesztette emberei 
megfutamodása, akiket hasztalan próbált megállítani. A fejveszett 
menekülés végül mégiscsak megállt, de Göring agyondicsért ejtőernyősei - 
Wöhlermann szavaival élve - továbbra is súlyos veszélyt jelentettek a csata 
kimenetele szempontjából. Amikor Heinrici tudomást szerzett az esetről, 
felhívta Karinhallban Göringet. ,, El kell mondjak magának valamit - kezdte 
gúnyosan. - A maga híres Monte Cassino-i csapatai, azok a híres 
ejtőernyősök, meglógtak." 

Bár Weidling kétségbeesetten igyekezett megállítani az oroszok páncélos 
rohamait, az LVI. páncéloshadtest nem soká tudta tartani a frontot. Iheodor 
von Dufving vezérkari ezredes, Weidling vezérkari főnöke így írta le a 
helyzetüket: az oroszok , mindkét oldalról egymás után mérik a csapásaikat, 
részenként bekerítenek bennünket, és ezzel az iszonyú nyomással patkó 
alakban begörbítenek bennünket". A hadtestre könyörtelen légitámadások 
is zúdultak von Dufving négy óra alatt harmincszor volt kénytelen 
fedezéket keresni. A szovjet harapófogó szorításában Weidling arra 
kényszerült, hogy délbe elrendelje két parancsnokság kiürítését, aminek 
következében elveszítette kapcsolatát Busse parancsnokságával. 

Alkonyatra Weidling Münchebergtől északnyugatra, 


Waldsieversdorfban, egy gyertyával megvilágított pincében talált 
menedéket. Itt látogatója érkezett: Joachim von Ribbentrop 
külügyminiszter, aki nagyon bizonytalannak és nyugtalannak látszott. 

, Nyugtalan, szomorú szemekkel, várakózón nézett ránk" - emlékezett 
később Wöhlermann. A külügyminiszter rekedt, csendes hangon, habozva 
feltett néhány kérdést, majd hamarosan távozott. Wöhlermann és a 
parancsnokság többi tisztje félig-meddig arra számított, hogy Ribbentrop 
közli: megkezdődtek a tárgyalások az angolokkal és az amerikaiakkal. Ez 
némi reményt jelentett volna ebben az utolsó órában. De a külügyminiszter 
semmi ilyesmit nem mondott. 

Alighogy a külügyminiszter távozott, megjelent a Hitlerjugend 
harminckét esztendős félkarú vezetője, Artur Axmann, és kijelentette: a 
szervezet fiataljai készen állnak a harcra, és már megszállták az utakat az 
LVI. hadtest mögött. Weidling reakciója erre a hírre más volt, mint amire 
Axmann számított. Wöhlermann emlékezete szerint Weidling olyan 
iszonyú dühbe jött, hogy egy pillanatig meg sem tudott szólalni. Aztán 
,rendkívül gorombán" megmondta a véleményét Axmann tervéről. , Maga 
nem áldozhatja fel ezeket a gyerekeket egy olyan ügyért, amely már 
elveszett - mondta dühösen az ifjúsági vezérnek. - Nem vagyok hajlandó 
felhasználni ezeket a gyerekeket, és követelem, vonják vissza a parancsot, 
amely ezeket a gyerekeket harcba küldi". A pocakos Axmann sietve szavát 
adta, hogy vissza fogja vonni a parancsát. 

Ha ez a visszarendelő parancs meg is született, soha nem érte el azt a száz 
meg száz Hitlerjugend fiút, akik fegyvert szorongatva ott feküdtek 4 város 
megközelítési útvonalain. A gyerekek ott maradtak állásaikban. A 
következő negyvennyolc órában az orosz támadás gőzhengere 
keresztültaposott rajtuk. Willy Feldheimet és az osztagából a többi 
százharminc fiút elsöpörték. Ekkor sietve megindultak hátrafelé, végül 
megálltak, és megpróbáltak néhány árok és bunker oltalmában védelmi 
vonalat foglalni. Willy végül a lövöldözés egy kis szünetében a félelemtől 
kimerülten elnyúlt egy priccsen és álomba zuhant. 

Órákkal később azzal az érzéssel ébredt, hogy valami baj van. Valaki azt 
mondta: , Mi lehet ez? Olyan csend van." 

A fiúk kirohantak a bunkerból, és , fantasztikus, hihetetlen látvány" 
fogadta őket, , amilyet a napóleoni háborúkról készült olajtestményeken 
lehet látni." A nap sütött, és köröskörül mindenütt halottak feküdtek. A 


házak romokban hevertek, arrább szétlőtt, elhagyott kocsik füstöltek, 
néhány még lángolt. A legszörnyűbb sokkot a halottak okozták: halmokban 
hevertek a földön, , valami tébolyult tablóban, mellettük a puskáik és 
páncélökleik. Őrült látvány volt. Aztán végre felfogtuk, hogy egyedül 
vagyunk." 

Átaludták az egész támadást. 

Berlinben óráról órára növekedett a feszültség. Reymann altábornagy 
hiányosan felszerelt csapatai, amelyek a külső gyűrűn rendezkedtek be, 
idejében megkapták a figyelmeztetést, hogy a , Clausewitz" jelszó, amely a 
város elleni támadás megindulását jelzi, bármelyik pillanatban 
megérkezhet. Ekkor különböző rendkívüli intézkedéseket kell életbe 
léptetni, amelyek világossá teszik a berliniek számára, hogy az igazság 
pillanata karnyújtásnyira van. Egyebek között, a fő utakon és 
kereszteződésekben megkezdték a barikádok lezárását. 

Most már Goebbels sem hessegethette el a veszélyt. A 
Propagandaminisztériumból hisztérikus hírek és jelszavak özöne zúdult 
elő. A Völkische Beobachter, a náci párt hivatalos lapja bejelentette, hogy a 
szovjetek átkeltek az Oderán. ÚJ súlyos, talán minden eddiginél súlyosabb 
megpróbáltatásnak nézünk elébe - írta, majd, így folytatta: - Minden 
négyzetméter terület, amelyért az ellenségnek meg kell küzdenie, minden 
szovjet harckocsi, amelyet egy harcos, egy népi rohamosztagos vagy egy 
ifjú hitlerista megsemmisít, nagyobb súllyal esik ma a latba, mint bármikor 
ebben a háborúban. A mai napiparancs így hangzik: Szorítsátok össze a 
fogaitokat! Harcoljatok, mint megannyi ördög! Ne adjatok fel könnyen egyetlen 
talpalatnyi földet se! Ez a döntő óra az utolsó, a legnagyobb erőfeszítést követeli 
tőletek! Az újság figyelmeztette a berlinieket, hogy az oroszok már 
eldöntötték, mi lesz a sorsa a főváros lakosainak. Azok, akik nem halnak 
meg a barikádokon, figyelmeztetett Goebbels, ,, deportált 
rabszolgamunkásokként" fognak elpusztulni. 

Tizennyolcadikán délután Reymann altábornagy parancsot kapott a 
birodalmi kancellártól, amelyet később Goebbels telefonon: is megerősített. 
Eszerint , minden használható erőt, beleértve a népi rohamosztagokat is, át 
kell csoportosítani a 9. hadsereghez, a második vonal megtartása 
érdekében." Más szóval, a városból, mindenkit ki kell hajtani, hogy jusson 
ember a külső védelmi vonalra. Reymann meg volt döbbenve. Hirtelenjében 


összegyűjtöttek tíz Volkssturm zászlóaljat, és melléjük adták a 
Grossdeutschland őrezred alakulatait. Több órai keresés és rekvirálás árán 
összehoztak egy szedett-vedett gépjárműkonvaojt, és a csapatok 
megindultak kelet felé. Reymann elnézte őket, aztán odafordult Goebbels 
helyetteséhez: , Mondja meg Goebbelsnek - szólt dühösen -, hogy most már 
semmi esély a Birodalom fővárosának védelmére. A lakosság védtelen." 

x 

Carl Wiberg arca nem árult el semmi érzelmet, de azt maga is észrevette, 
hogy a keze remeg. Hosszú hónapok keresése után alig hitt a fülének. A 
feketepiac élelmiszerboltjának fő pultja előtt, a vásárlók között állva lehajolt, 
hogy megpaskolgassa a tacskóját. A mozdulat lehetővé tette, hogy kissé 
jobban hallja a szófoszlányokat, bár az igazat megvallva, a mögötte álló két 
jól öltözött hölgy nem is próbálta titkolni mondandóját. 

Sok berlini a hírét sem hallotta ennek a bőséges készletekkel rendelkező 
üzletnek, mely csak válogatott vásárlókat szolgált ki, köztük náci 
nagykutyákatis. Wiberg jó ideje rendszeresen eljárt ebbe a boltba, és 
pusztán azzal, hogy kihallgatta az ilyen vevők fecsegését, mint ez a két 
jóltáplált nagysága, sok válogatott és megbízható információt sikerült 
összegyűjtenie. Nem csoda, mert a hölgyek férjei fontos nácik voltak. 

Wiberg úgy vélte, eleget hallott. Összeszedte a holmikat, amiket vásárolt, 
kalapemelve elköszönt a tulajtól, és kisétált az üzletből. Az utcán 
sietősebbre fogta a lépteit: ment, hogy megkeresse Jessen-Schmidtet. 

Néhány órával később, hosszú vita után, a két férfi arra jutott, hogy 
Wiberg információja minden bizonnyal igaz. Április 18-án, szerdán délután 
az üzenet már útban volt London felé. Bár Wiberg minden más reménye 
összeomlott, most összes idegszálával azt akarta, hogy a szövetségesek 
lépjenek akcióba a jelentése alapján. Az üzletben hallottak szerint Hitler 
egész biztosan Berlin körzetében tartózkodik, egy bernaui 
parancsnokságon, a várostól alig tizennégy mérföldre északkeletre. Mi 
lehetett volna szebb ajándék április 20-án, az ötvenhatodik születésnapján, 
mint egy kiadós légitámadás? 


Alfred Jodl vezérezredes, Hitler vezetési törzsének főnöke április 20-án 
hajnali háromkor tért haza. Arca gyűrött volt a nyugtalanságtól és a 
kimerültségtől. A helyzet válságosra fordult, mondta feleségének, Luisénak. 
, Legjobb, ha kezdesz csomagolni. Légy készen az induláshoz." Luise 
azonban ellenkezett: folytatni akarta a vöröskeresztes munkáját. De Jodl 
nem engedett. , A neved hallatán az oroszok egy napig sem várnak, hanem 
mindjárt a Lubjankára zsuppolnak" - mondta. Hova menjek, kérdezte az 
asszony. Jod! vállat vont. , Délre-e, vagy északra, nem tudja senki - felelte. - 
De remélem, együtt érjük meg a véget." A házaspár szinte az egész éjszakát 
végigbeszélgette. Valamivel reggel tíz óra előtt felüvöltöttek a szirénák. 

, Fogadni mernék, hogy Berlin ma dupla adag bombát kap - mondta Jodl. - 
Mindig így van Hitler születésnapján." 

Jodl sietve megborotválkozott, mielőtt elindult a Führerbunkerba. A 
Führernek ez a születésnapja ugyanolyannak ígérkezett, mint a többi: a 
vezető hivatalnokok és kormánytagok szokásos parádéja, akik jönnek 
felköszönteni Hitlert. Odavárták Jodlt is. Amikor kijött a fürdőszobából, 
Luise odanyújtotta neki a sapkáját és a derékszíját. Jodl felkapta a 
térképtáskáját, és búcsúzásul megcsókolta a feleségét. , Sietnem kell a 
gratulációval" - mondta. Luise, mint az utóbbi napokban mindig, 
megkérdezte, látják-e egymást egyáltalán. , Isten áldjon" - szólt a férje után, 
amint az beszállt a kocsijába. 

Hitler egy másik udvaronca is elindult a ceremóniára. Hermann Göring 
birodalmi marsall arra készült, hogy épp csak beugrik a Führerhez, csak 
hogy bizonyítsa: még hűséges hozzá, aztán mindjárt elindul dél felé. Göring 
úgy látta, itt az idő, amikor búcsút kell vennie hatalmas kastélyától és 
birtokától Karihallban, ötven mérföldre északnyugatra Berlintől. A döntést 
nem sokkal azután hozta meg, hogy hajnali 5:30-kor megkezdődött a szovjet 
bombázás. Göring azonnal felhívta Heinrici parancsnokságát, amely a 
közeli Prenzlauban székelt. Közölték vele, hogy északon megkezdődött a 
támadás, Rokosszovszkij 2. Belorusz Frontja támadást indított Manteuffel 3. 
páncéloshadserege ellen. Göring tökéletesen tisztában volt vele, hogy 
Manteuffel ereje nem elegendő az ellenálláshoz. A birodalmi marsall az 
előző hetekben többször is körbejárta azt a frontot, nagy hangon sorra 
lehordta a tábornokokat, mondván: , Itt mindenki lazsál, azért nincsenek 
felkészülve. Az oroszok röhögve átsétálnak a maguk vonalain." 

Göring annál jobban felkészült. Birtokának kapuja előtt huszonnégy 


Luftwaffe-teherkocsi sorakozott az úton, megrakva Karinhall kincseivel: 
régiségekkel, festményekkel, ezüsttel és bútorokkal. A konvoj készen állt, 
hogy bármelyik pillanatban meginduljon dél felé. A Luftwaffe berlini 
parancsnokságának személyzete többségében másnap, más konvojokkal 
készült indulni.[50] 

Göring a főkapuban állva még néhány utolsó utasítást adott a 
gépkocsioszlop parancsnokának, majd a motorkerékpárosoktól kísért 
járművek elindultak. Göring egy búcsúpillantást vetett a hatalmas 
kastélyra, a pompás szárnyépületekre és támfalakra. Egy repülő műszaki 
tiszt jött oda Göringhez, és jelentette, hogy minden rendben. Göring, 
néhány saját embere és pár helybeli lakos tekintetétől kísérve, átsétált az 
utcán, és megtekerte a detonátor karját. Karinhall iszonyú dörejjel a 
levegőbe repült. 

Göring, meg sem várva, amíg a por elül, visszament a kocsijához, majd az 
egyik műszaki tisztjéhez fordulva nyugodt hangon csak annyit mondott: 

, Látja, néha ilyesmit kell tennie egy koronahercegnek." Becsapta a kocsi 
ajtaját, és elindult Berlinbe a Führer születésnapi partijára. 

Hitler délelőtt tizenegykor kelt fel, és déltől fogadta legbelső 
bizalmasainak a jókívánságait, köztük volt Josef Goebbels, Martin Bormann, 
Joachim von Ribbentrop, Albert Speer, valamint olyan katonai vezetők, 
mint Karl Dönitz, Wilhelm Keitel, Alfred Jodl, Hans Krebs és Heinrich 
Himmler. Ezután jöttek Berlin körzetének Gauleiterei, a törzs tagjai és 
titkára. Aztán, minthogy az ágyúk a távolban dörögtek, Hitler, a sleppje 
kíséretében, előjött a bunkerből. Itt, a szétbombázott Birodalmi Kancellária 
romjai között megszemlélte két egység delegációját: az egyik a Frundsberg 
SS páncéloshadosztályé volt, amely a közelmúltban érkezett a kurlandi 
hadseregtől[51], a másik Axmann Hitlerjugendjét képviselte. , A Führer 
külseje mindenkit megdöbbentett - mondta később Axmann. - Görnyedten 
járt, a keze remegett. Mégis döbbenetes, mennyi akaraterő és elszántság 
sugárzott ebből az emberből." Hitler kezet rázott a fiúkkal, néhánynak, akik 
Axmann szerint , különösen kitűntek a fronton", kitüntetéseket adott át. 

Aztán Hitler végigment az S5S-ek sorfala között. Kezet rázott 
mindegyikkel, és magabiztosan megjósolta, hogy az ellenség vissza lesz 
verve, még mielőtt eléri Berlint. A jelenetet végignézte Heinrich Himmler, 
SS birodalmi vezető is, aki április 6. óta titokban többször találkozott Folke 
Bernadotte herceggel, a svéd Vöröskereszt vezetőjével. Himmler kissé 


homályosan közölte Bernadottéval, hogy hajlandó lenne tárgyalásokba 
bocsátkozni a szövetségesekkel a béke feltételeiről, ennek ellenére most 
előlépett, s a maga és az SS nevében biztosította Hitlert teljes lojalitásáról. 
Néhány órával később újabb megbeszélésre készült Bernadettéval. 

Közvetlenül a ceremónia után megkezdődött a katonai tanácskozás. 
Ekkorra megérkezett Göring is. Krebs gyalogsági tábornok a bevezetőben 
ismertette a helyzetet, amely lényegében mindenki számára világos volt. 
Berlin bekerítése napokon vagy akár órákon belül befejeződik. De még 
mielőtt ez megtörténne, Busse 9. hadseregét bekerítik és felmorzsolják, ha 
nem kapnak parancsot a visszavonulásra. Hitler katonai tanácsadói egy 
dologban egyetértettek: a Führer és az összes létfontosságú kormányhivatal, 
amely még Berlinben maradt, el kell, hogy hagyja a fővárost, dél felé. 
Különösen Keitel és Jodl sürgette a távozást, de Hitler nem volt hajlandó 
elismerni, hogy a dolgok ilyen rosszul állnak. Nicolaus von Below ezredes, 
a Führer Luftwaffe-szárnysegédje szerint ,, Hitler kijelentette: a berlini csata 
az egyetlen lehetőség a teljes vereség megelőzésére." Egyetlen engedményt 
volt hajlandó tenni: ha az amerikaiak és az oroszok egyesülnek az Elbánál, a 
Birodalom északi részének parancsnoka Dönitz flottatengernagy, a délié 
talán Albert Kesselring tábornagy lesz. Ezenkívül néhány kormányhivatal 
engedélyt kapott az azonnali távozásra. 

Hitler nem fedte fel saját terveit. De legalább hárman voltak a bunkerban, 
akik meg voltak győződve, hogy a Führer soha nem hagyja el Berlint. 
Fráulein Johanna Wolt, Hitler egyik titkárnője néhány nappal korábban 
hallotta a Vezér egy megjegyzését, mely szerint , végez magával, ha úgy 
érzi, hogy a helyzet menthetetlen. Von Below szintén úgy vélte: ,, Hitler 
elszánta magát, hogy Berlinben marad, és ott hal meg." Jodl, amikor 
hazatért, közölte feleségével, hogy Hitler egy magánbeszélgetésben azt 
mondta: , JodIl, én harcolni fogok, amíg azok, akik hozzám hűek, harcolnak 
mellettem, aztán főbe lövöm magam.[52] 

A kormány többsége már elhagyta Berlint, és a többi birodalmi hivatal is 
napok óta úgy készült, mint startpisztolyra váró futók. Most kezdődött meg 
az igazi exodus, mely szakadatlanul tartott, mindaddig; amíg a város 
végképp meg nem adta magát. Karl Koller repülőtábornok, a Luftwaffe 
vezérkari főnöke, naplójában feljegyezte, hogyan távozott Göring. ,, Engem, 
természetesen itt hagyott - írta Koller -, hadd zúdítsa Hitler az én fejemre a 
haragját" A nagy és kis hivatalnokok mind keresték a maguk egérútját. 


Philippe Hambert, egy fiatal francia kényszermunkás, aki rajzolóként 
dolgozott a Todt szervezet egyik építészének, Dr. Karl Dustmannak az 
irodájában, egész megrökönyödött, amikor a főnöke egy szép napon 
hirtelen a kezébe nyomott ezer márkát, majd eltűnt a városból. Margarete 
Schwarz, charlottenburgi otthona kertjéből éppen kinézett az utcára, amikor 
megpillantott egy sofőr vezette nagy kék kocsit, amely beállt a ház elé. A 
szomszédja, Otto Solimann is odament hozzá, és együtt figyelték, amint 
kilépett a házból egy makulátlan fehér zubbonyt viselő tisztiszolga, meg 
egy aranysujtásos tengerésztiszt. Gyorsan berámoltak, beugrottak a kocsiba, 
és teljes gőzzel elhajtották". , A patkányok menekülnek a süllyedő hajóról - 
mondta Solimann Margeretének. - Ez az ember Raeder flottatengernagy 
volt." 

A berlini városparancsnokság több mint ezer engedélyt adott ki a város 
elhagyására. , Szinte komikus volt, miféle indokokat találtak ki az állami és 
pártfunkcionáriusok, hogy engedélyt kapjanak a főváros elhagyására - 
mondta később Hans Refior vezérkari ezredes, vezérkari főnök. - Bár 
Goebbels megparancsolta, hogy , egyetlen hadra fogható férfi sem 
hagyhatja el Berlint", mi nem álltunk ezeknek a , honmentőknek" az útjába, 
ha egyszer távozni akartak. Miért tartottuk volna vissza ezeket a hitvány 
alakokat? Mind azt hitték, hogy ha elmenekülnek, megmenthetik drágalátos 
életüket. A. lakosság többsége azonban maradt. Már csak azért is, mert az ő 
menekülésükhöz nem volt elég a szállítóeszköz. 

A Kurfürstendamm 213. alatti fogászaton a szőke Káthe Heusermannt 
felhívta a főnöke. Hugo J. Blaschke professzor, a nácik legfőbb fogorvosa 
indulásra készen állt. Néhány nappal korábban Blaschke utasította Káthét, 
hogy csomagolja dobozokba az összes fogászati feljegyzést, a 
röntgenfelvételeket, a gipszmintákat és a felszereléseket, hogy el lehessen 
küldeni az egészet délre. Blaschke már akkor megmondta: , A kancellári 
hivatal bármelyik nap elindulhat, és mi velük megyünk." Káthe közölte a 
főnökével, hogy ő Berlinben akar maradni. Blaschke dühöngött. ,, Tisztában 
van vele, mi fog itt történni, ha bejönnek az oroszok? - kérdezte. - Először is 
meg fogják erőszakolni. Aztán felkötik. Van magának fogalma, hogy 
milyenek az oroszok?" De Káthe úgy gondolta, talán mégsem olyan 
rettenetesek. Később így emlékezett az esetre: , Egyszerűen nem voltam 
tisztában a helyzet súlyosságával. Lehet, hogy ostobaság volt, de annyira el 
voltam foglalva, hogy észre sem vettem, milyen reménytelenné vált 


minden." Blaschke azonban kitartott. , Csomagoljon, és gyerünk - sürgette. 
- A kancellári hivatal, a családtagokkal indul." De Káthe sem engedett. Ő 
már döntött: marad a fővárosban. , Hát jó - mondta Blaschke -, én 
figyelmeztettem magát." Azzal letette a kagylót. 

Káthének egyszerre eszébe jutott, hogy Blaschke néhány nappal korábban 
kért tőle valamit. Ha ő elutazna, Káthe pedig maradna, az asszisztensnőnek 
figyelmeztetnie kéne az orvos néhány barátját, mégpedig egy jelmondat 
segítségével, mert attól lehet tartani, hogy a telefonokat lehallgatják. Ha az 
egész társaság utazik, azt kell mondani: , Tegnap este levették a hidat". Ha 
csak egyesek indulnak, a jelmondat ez kell, hogy legyen: ,, Tegnap este csak 
egy fogat húztak ki." Káthénak fogalma sem volt, ki lehetett Blaschke 
barátja, annyit tudott csak, hogy , a neve Gallwitz vagy Grawitz professzor, 
és mintha a doktor valami olyasmit mondott volna, hogy az illető az SS 
fogász főorvosa." Blaschke csak egy telefonszámot adott meg. Most Káthe 
úgy értelmezte a helyzetet, hogy , az egész kancellári hivatal" távozott, ezért 
felhívta a kapott számot. Amikor a vonal másik végén megszólalt egy 
férfihang, Káthe annyit mondott: , Tegnap este levették a hidat" . 

Néhány órával később, még aznap este Ernst Grawitz professzor, a német 
Vöröskereszt főnöke, Heinrich Himmler barátja, vacsorához készült. 
Amikor mindenki asztalhoz ült, Grawitz lehajolt, kibiztosított két 
kézigránátot, és felrobbantotta magát és családját.[53] 

A berliniek mindig úgy fogják emlegetni a nagy kivonulást, mint , az 
Aranyfácánok húzását". Azokban a napokban azonban, emberek többsége 
többet tudott az oroszok előrenyomulásáról, mint a szökdöső nácikról. 
Helena Boese, Karl Boese filmrendező felesége emlékei szerint akkoriban 
egyetlen dolog foglalkoztatta az embereket: , hogyan lehetne életben 
maradni." A szovjet csapatok a várostól már csak tizenöt mérföldnyire, 
Mürchebergnél és Strausbergnél jártak, és a városba ekkoriban szivárgott 
be a hír, hogy délről, Zossen felől egy másik támadás közeledik a főváros 
felé. Georg Schröter forgatókönyvíró, aki Tempelhofban lakott, első kézből 
értesült erről az orosz előrenyomulásról. Barátnőjét, Irude Berliner 
kabarészínésznőt, aki Berlintől délre egy kis településen lakott, most 
Schröter felhívta telefonon. Irude felvette a kagylót, aztán azt mondta: 

, Várj egy percet". Majd rövid szünet után ismét megszólalt: , Van itt valaki, 
aki beszélni szeretne veled". Ez a valaki egy szovjet ezredes volt, aki 
tökéletesen beszélt németül. , Számíthat rá, hogy két-három napon belül ott 


leszünk" - mondta a döbbent Schröternek. 

A frontok minden irányban - északon, délen és keleten - egyre jobban 
összeszűkültek, és a szétbombázott, rombadőlt metropolis szinte teljes 
gépezete lelassult, vagy végképp mozdulatlanná dermedt. A gyárak 
bezártak; nem jártak már a villamosok; a földalatti csak a nélkülözhetetlen 
munkásokat szállította. Ilse König, a város egészségügyi elöljáróságának 
labortechnikusa elmondta: ahhoz, hogy folytathassa a munkáját, 
úgynevezett Roter Ausweist (vörös igazolványt) kapott. Már nem szállították 
el a szemetet. A postások nem hordták ki a leveleket. Gertrude Evers, aki az 
Oranienburgerstrassén, a főpostán dolgozott, mesélte, hogy , a ki nem 
szállított, romlott élelmiszercsomagok förtelmes bűze megtöltötte az egész 
épületet". Mivel a rendőrök többsége már a csapatoknál vagy a Volkssturm 
osztagokkal harcolt, az utcákon megszűnt a járőrözés. 

Ezen a napon, április 20-án egy igen egyszerű esemény értette meg 
sokakkal a helyzet komolyságát: az állatkert bezárta kapuit. Az 
áramszolgáltatás pontosan délelőtt tíz óra ötvenkor szűnt meg odabent, és 
ettől fogva nem működtek a szivattyúk. Négy nappal később lett ismét 
áram, de akkor is csak tizenkilenc percre. Attól fogva nem is állt helyre az 
áramszolgáltatás egészen a csata végéig. Ettől a naptól fogva az 
állatgondozók tudták, hogy sok állat egész biztos el fog pusztulni, 
különösen a vízilovak és az addig életben maradt akváriumi halak. Heinrich 
Schwarz, a madarak gondozója, aki már eddig is eleget aggódott a ritka 
Abu Markub gólya miatt, amely lassan de biztosan haladt az éhhalál felé, 
most már azon töprengett, hogyan maradhatna életben az állat víz nélkül. A 
hatvanhárom esztendős Schwarz elhatározta, hogy amíg össze nem esik, 
vederben fogja hordani a vizet, méghozzá nem csak Abunak, hanem 
Rosának, a nagy vízilónak és kétesztendős borjának, Knautschkénak is. 

Lutz Heck, az állatkert igazgatója kutyaszorítóba került. Tudta, hogy a 
veszedelmes vadállatokat, köztük az állatkert büszkeségét, a galléros 
páviánt, muszáj lesz elpusztítani, de egyre halogatta a végső lépést. Heck, 
aki ebben a szörnyű zűrzavarban egy kis nyugalomra vágyott, olyasmit tett, 
amit soha életében: az egyik gondozóval kiment horgászni a Land wehr 
Kanalra, és miközben , végiggondolták a dolgokat", fogtak két csukát. 

Ezen a napon Fritz Kraft, a városi földalatti igazgatója, találkozott Berlin 
polgármesterével. Julius Lipperttel. A polgármester néhány realisztikus 
utasítást adott Kraftnak és a földalatti többi jelen lévő vezetőjének. ,, Ha 


elsőnek a nyugati szövetségesek érkeznek a városba - mondta Lippert a 
jelenlévőknek -, adják át nekik épségben a földalatti berendezéseit. Ha 
viszont az oroszok érnek ide előbb... - itt egy pillanatnyi szünetet tartott, 
majd felsóhajtott -, akkor pusztítsanak el belőle, amennyit csak lehet." 
Hasonló utasítást kaptak néhány automata telefonközpontban is. A bukowi 
telefonközpont szerelőit is utasították, hogy inkább semmisítsék meg a 
berendezéseket, semhogy azok az oroszok kezére jussanak. Herbert Magder 
főkarbantartó azonban egyszerre ráébredt: azt senki nem mondta meg, 
hogyan. Magder legjobb tudomása szerint egyetlen telefonközpontot sem 
pusztítottak el. Csaknem valamennyi folyamatosan dolgozott a csata egész 
ideje alatt. 

Hitler , felégetett föld" politikájának szellemében a gyárakat is le kellett 
volna rombolni. Georg Henneberg professzor, a Schering művek 
charlottenburgi vegyi részlegének vezetője emlékezete szerint a telep 
igazgatója összehívta az összes vegyészt, és felolvasott egy frissen érkezett 
parancsot. Eszerint, ha az ellenség közelebb ér, a víz-, gáz- és elektromos 
berendezéseket, valamint a kazánokat, meg kell semmisíteni. Henneberg 
főnöke felolvasta a parancsot, majd rövid szünet után így folytatta: , Nos, 
uraim, most tudják, mit nem tehetnek meg" . Elköszönt a beosztottaitól, és 
érintetlen állapotban bezárta az üzemet. , Úgy köszöntünk el egymástól, 
hogy a viszontlátásra, ha máshol nem, a másvilágon" - emlékezett 
Henneberg. 

A berliniek egy másik okból is évekig emlegetik majd ezt az április 
huszadikát. Ezen a napon - a Führer születésnapja tiszteletére-e, vagy a 
közeledő végkifejletre való tekintettel, nem tudni, a kormányzat extra 
,válságfejadag" élelmiszert osztott ki az éhező lakosságnak. Jürgen-Erich 
Klotz, huszonöt esztendős félkarú veterán emlékezete szerint a különleges 
fejadagban volt szalonna, vagy kolbász, rizs, vagy dara, száraz lencse, bab 
vagy borsó, egy doboz zöldségkonzerv, cukor, kávé, egy kis csomag 
pótkávé és némi zsír. Bár ezen a napon csaknem öt óra hosszat tartott a 
légitámadás, a háziasszonyok mégis kimerészkedtek, hogy átvegyék az 
extra fejadagot. Az élelmiszer nyolc napra szólt, és mint mondták: ,, Ezzel a 
fejadaggal megyünk a mennyekbe". Ez a poén egyszerre terjedt el 
Berlin-szerte. Az extra fejadagot úgy is nevezték el: Himmelfahrts-rationen - a 


mennybemeneteli fejadag. 


Gressénél, az Elbától északra, megérkezett Dixie Deans tizenkét ezer 
hadifogoly-társa számára a Vöröskereszt csomagja. Deans megtette a 
szükséges előkészületeket. Még arra is rávette Ostmann ezredest, a 
táborparancsnokot, engedje be a brit repülőket Lübeckbe a Nemzetközi 
Vöröskereszt központjába, hogy a szállítás meggyorsítása végett ők 
vezethessék a teherkocsikat. Az emberoszlopok ellepték a város körüli 
utakat, ahol a csomagosztás folyt. , Fejenként két csomag jár" - közölte előre 
Deans. , A hír valósággal felvillanyozta az embereket - emlékezett később 
Calton Younger repülő őrmester. - A csomagok érkezése igazi csodaként 
hatott, és az emberek azon nyomban szentté avatták Deanst." 

Deans egyik oszloptól a másikhoz hajtott torzult kerekű ócska 
kerékpárján, figyelte, hogy mindenki megkapja a maga csomagját, és 
figyelmeztette az éhségtől félholt foglyokat, akik az utóbbi időben nyers 
zöldségen tengődtek, hogy ne egyenek túl sokat. , Tegyetek el minél többet 
- mondta -, mert nem tudni, mit tartogat még számunkra a német." Deans 
ennek ellenére látta, hogy a legtöbben úgy falnak, mintha ez lenne az utolsó 
étel, amit magukhoz vehetnek. Geoffrey Wilson repülő őrmester farkasként 
vetette rá magát a csomagjára. Volt benne marhakonzerv, keksz, csokoládé, 
és mindenek lelett százhúsz cigaretta. Falt, mint egy őrült, cigarettázott, 
mint egy őrült. Mint mondta: , inkább halok meg jóllakottan, mint éhesen." 

Eppen ettek, amikor a brit repülők rájuk akadtak. Kilenc Typhoon vadász. 
Néhány kört írtak le a foglyok feje fölött, aztán Wilson emlékei szerint - 
mint valami álomban, leborítottak, és megindultak lefelé. , Jóságos ég! - 
kiáltott valaki. - Ezek értünk jönnek!" Az emberek vad sietséggel 
szétugrottak. Egyesek előrángatták a színes azonosító jelzőszalagjaikat, 
amelyeket ilyen esetre tartogattak. Mások beugrottak az árkokba, 
befeküdtek a falak mögé, csűrökbe menekültek, vagy magában a városban 
kerestek menedéket. De sokan elkéstek. A Iyphoonok egymás után 
lecsaptak, rakétákat lőttek ki és bombákat dobtak le az oszlopokra. ,, A 
bajtársaitok vagyunk! A bajtársaitok vagyunk!" - ordították az emberek. 
Nyolc gép csapott le rájuk, a kilencedik, úgy látszik, rájött, hogy tévedett, és 
gyorsan felemelkedett. Alig néhány perc alatt történt az egész. Hatvan 
hadifogoly maradt a földön holtan. Egy csomóan megsebesültek, sokan 
közülük később, a német kórházakban haltak bele sérüléseikbe. 

Deans valósággal belebetegedett a kétségbeesésbe e vérontás láttán. 
Azonnal parancsot adott, hogy azonosítsák a halottakat. Néhány holttest 


szinte a felismerhetetlenségig szétroncsolódott. , Csak néhány csonk és 
húsdarab, ennyi volt, amit a sírba lapátoltunk" - emlékezett később. 

Amint a halottakat eltemették, a sebesülteket pedig beszállították a német 
kórházakba, a hideg és elszánt Deans odakerékpározott Ostmann ezredes 
ideiglenes parancsnokságára. Ezúttal mellőzte a katonai tiszteletadást. 
,Ostmann - mondta -, azt akarom, hogy írjon nekem egy igazolványt, 
amellyel eljuthatok a brit vonalakig. Ez a dolog nem ismétlődhet meg még 
egyszer." 

Ostmann meglepetten nézett Deansre. , Mr. Deans - mondta ezt én nem 
tehetem." 

Deans keményen rászegezte a tekintetét. , Nem tudhatjuk, kik fognak 
előbb utolérni bennünket, a britek vagy az oroszok - figyelmeztette 
Ostmannt. - Nekünk tökmindegy, ki szabadít fel bennünket. De maga kinek 
adná meg magát inkább? - nézett egyenesen Ostmann szemébe. - Valahogy 
az az érzésem, magára nem vár valami nagy jövő az oroszok alatt." Itt 
elhallgatott, megvárta, amíg Ostmann lenyeli ezt a falatot, aztán nyugodtan 
megismételte: , Ezredes, írja meg azt az úti igazolványt." 

Ostmann leült az asztalhoz, és a Wehrmacht hivatalos papírján megírt egy 
engedélyt, amellyel Deans áthaladhat az ellenséges területen. , Nem tudom, 
hogy jut át a frontvonalakon - mondta Deansnek -, de odáig mindenesetre 
eljuthat ezzel." , Szeretném magammal vinni Charlie Gumbach őrt" - tette 
hozzá Deans. Ostmann gondolkodott egy percet, aztán rábólintott: 

, Rendben" mondta, és kiállított egy papírt Gumbachnak is. , Ezenkívül jól 
jönne egy kerékpár, amelyik nem esik szét". Ostmann felnézett rá, vállat 
vont, és megígérte, hogy ezt is elintézi. Deans, mielőtt elhagyta az irodát, 
még annyit mondott: , Ígérem, vissza fogok jönni Charlieval, hogy kivigyem 
innen az embereimet - mondta, aztán feszesen tisztelgett. - Köszönöm, 
ezredes." Az ezredes is tisztelgett. , Köszönöm, Mr. Deans" . 

Azon az éjszakán a lehetetlent nem ismerő Dixie Deans, Charlie Gumbach 
német tizedes kíséretében nekivágott a hosszú útnak a brit vonalak felé. 

x 

Alkonyatkor Konyev, aki térkép én izgatottan figyelte, amint Zsukov 
harckocsijai Berlin felé vágtatnak, még jobban sürgette az embereit. ,, Ne 
aggódjék a szárnyak miatt, Pavel Szemjonovics - mondta Ribalko 
vezérezredesnek, a 3. gárda harckocsihadsereg parancsnokának. - Ne 
aggódjék, hogy elszakad a gyalogságtól. Csak nyomás, előre." Évekkel 


később Konyev megjegyezte: , Abban a pillanatban tudtam, mire gondolnak 
a harckocsizó parancsnokaim. Belehajtanak bennünket ebbe a résbe, arra 
kényszerítenek, hogy fedezetlen szárnyakkal haladjunk előre. Mi lesz, ha a 
németek elvágnak és hátba támadnak bennünket?" A magas Konyev 
megütögette marsalli váll-lapjait, és azt mondta: ,, Én is ott leszek. Ne 
aggódjanak. Az én figyelőállásom a kellős középen fog haladni magukkal." 
Ribalko és D. D. Leljusenko vezérezredes, a 4. gárda harckocsihadsereg 
parancsnoka kiválóan teljesítette feladatát: a szovjet harckocsizók egyetlen 
csapással, amely hasonlított az amerikai 2. és 5. páncéloshadosztálynak az 
Elba irányába végrehajtott támadásához, kettévágták az ellenséget, bár, 
mint Ribalko megjegyezte, akadtak a hátukban fel nem morzsolt német 
hadosztályok. Ribalko huszonnégy óra alatt, folytonos harc közben, 
harmincnyolc mérföldet tett meg. Leljusenko harckocsijai huszonnyolc 
mérföldig jutottak. Ribalko most diadalmasan telefonált Konyevnek: 

, Marsall elvtárs, Zossen külvárosában harcolunk". Az 1. Ukrán Front 
alakulatai ekkor már csupán tizennyolc mérföldnyire voltak Berlintől. 


Zossenben megszólaltak a szirénák. Úgy látszott, a szovjetek huszonnégy 
órán belül elérik a főhadiszállást, ezért parancs érkezett a kiürítésre. A 
legfontosabb tisztek már átvonultak az új vezetési pontra, Potsdam 
közelébe. A személyzet többi tagja, az írógépekkel, titkosító gépekkel, 
széfekkel és ládákba csomagolt okmányokkal felkerült a buszokra és 
teherautókra. Ahogy folyt a csomagolás és a rakodás, az emberek idegesen 
fel-alá járkáltak, legszívesebben már indultak is volna. Erich Dethleffsen 
tábornok szerint, aki Krebs után átvette az OKH vezérkari főnökének 
helyettesi posztját, ebben a helyzetben kiváló célpontot nyújtottak az 
ellenség légierejének. A konvojok nem sokkal besötétedés után indultak 
Bajorország felé. Dethleffsen, aki Berlin felé tartott, hogy részt vegyen a 
Führer éjszakai megbeszélésén, örömmel látta a Luftwaffe gépeit, amint a 
feje fölött dél felé tartottak. Később a megbeszélésen hallotta, hogy egy 
Luftwaffe-tiszt beszámolt Hitlernek a Zossen felé dőrenyomuló szovjet 
harckocsik ellen intézett sikeres támadásról. Valójában a Luftwaffe repülő 
iszonyúan melléfogtak: azok a , szovjet harckocsik" az OKH 
parancsnokságának dél felé tartó buszai és teherautói voltak. A német 
gépek saját oszlopukat lőtték. 


x 


Április 20. éjfél. Heinrich dühösen tanulmányozta a térképeit, és 
megpróbálta elemezni a helyzetet. Egyik félelme pár órával korábban 
beteljesedett: már nemcsak a Visztula-hadseregcsoport parancsnoki teendőit 
kellett ellátnia, hanem Berlinét is. Amint megkapta a parancsot, csaknem 
nyomban felhívta Reymannt, és közölte vele, hogy a városban egyetlen 
hidat sem szabad felrobbantani. Reymann panaszkodott, hogy a város 
amúgy is védtelen, miután a Volkssturm-osztagok javát kivitték a védelmi 
gyűrűkre. Heinrich tudott a dologról. Mi több, most utasította Reymannt, 
hogy küldje ki a Volkssturm maradékát is. , Reymann - kiáltotta ingerülten 
Heinrici -, hát nem érti, mit próbálok elérni? Azt akarom, hogy a harcok 
mindenképp a városon kívül folyjanak, ne a városon belül." 

Heinrich tudta, hogy Berlin az adott körülmények között védhetetlen. 
Esze ágában sem volt, hogy csapatait engedje visszavonulni a város 
belsejébe. A harckocsik úgysem lennének képesek ott manőverezni. Az 
épületek megakadályozzák a tüzérség alkalmazását: az ágyúknak nem 
lenne kilövésük. Ráadásul, ha a városban vennék fel a harcot, az óhatatlanul 
iszonyú veszteséggel járna civil lakosság körében. Heinrich minden áron el 
akarta kerülni az utcai harcok borzalmát. 

Heinrich az adott pillanatban főképp Busse hadseregéért aggódott. Biztos 
volt benne, hogy ha nem húzódik vissza elég gyorsan, be fogják keríteni. 
Ma kora reggel, mielőtt kiment volna a frontra. Heinrici, üzenetet hagyott 
az OKH vezérkari főnökének, Krebsnek: , Ha Busse hadseregét nem vonják 
hátra haladéktalanul, semmiféle felelősséget nem vállalok a helyzetért. 
Mondják meg neki, és közölje ezt a Führerrel is." 

Aztán végigjárta az egész frontot. Mindenütt a széthullás jeleivel 
találkozott. Látta, hogy , az utak tele voltak a menekültek kocsijaival, 
melyek között gyakran bukkantak fel katonai járművek is." Legelőször 
olyan csapatokkal találkozott, amelyek nyilvánvalóan visszavonultak. 
Utban Eberswalde felé megjegyezte: , Nem találkoztam egyetlen katonával 
sem, aki ne esküdözött volna: parancsa van, hogy lőszert, üzemanyagot 
vagy hasonlót szerezzen a hadtápterületen." Heinrich rémülten tapasztalta 
mindezt, és haladéktalanul akcióba lépett. Eberswaldétól északra 
északnyugat felé tartó embereket állított meg, , akik azt hajtogatták, hogy 
hadosztályukat Joachimsthal közelében szervezik újjá." Heinrici 
feltartóztatta, és Eberswalde közelében újrarendezte őket. Ugyanabban a 
körzetben egy csatorna átkelőhelyén kirakodás közben rátalált a 4. SS 


rendőrhadosztály egyes részeire. , Frissen szervezett, fiatalokból álló 
alakulat volt, akik azonban csak részben voltak felfegyverezve. Korábban 
azt mondták nekik, majd Eberswaldéban kapnak fegyvereket." Innen délre 
az utak zsúfolásig tele voltak civilekkel és katonákkal. Heinrich kiszállt a 
kocsijából, és megparancsolta a tiszthelyetteseknek, hogy fordítsák vissza az 
embereiket. , Menjenek vissza a frontra" - mondta. 

Schönholz városban alacsonyabb rendfokozatú tiszteket látott, akik nem 
csináltak semmit, csak nézelődtek. Heinrici keményen megparancsolta 
nekik, hogy építsenek ki egy vonalat a szétszórt csapatok elfogására. A 
Schönholz és Irampen közötti erdők tele voltak pihenő vagy visszavonuló 
csapatokkal. Allítólag nem kaptak semmi parancsot vagy megbízatást." Egy 
másik körzetben találkozott , egy felderítőszakasszal, amely a parkoló 
járművek körül pihengetett." Heinrich megparancsolta, hogy az alakulat 
haladéktalanul vonuljon Biesenthalba, és foglalja vissza ezt a fontos 
útkereszteződést. Heinrich későbbi visszaemlékezése szerint Eberswalde 
körül akkora zűrzavar uralkodott, hogy senki sem tudta megmondani neki, 
létezik-e még egyáltalán a front. Ejfélre azonban helyreállította a rendet a 
körzetben, és friss parancsokat adott ki. 


Az világos volt, hogy csapatai nincsenek kellőképpen feltöltve, 
felfegyverezve, gyakran hiányzott a megfelelő vezetés, és így a frontot nem 
lehet sokáig tartani. Északon von Manteuffel 3. páncéloshadserege némi 
sikert ért el Rokosszovszkijjal szemben, de csak idő kérdése volt, mikor 
kényszerül ő is visszavonulni. 

12:30-kor felhívta Krebst. Elmondta neki, hogy szinte lehetetlen úrrá lenni 
a helyzeten. Különösen az LVI. páncéloshadtestet emlegette, amelyet a 
szovjetek , az ellenlökések ellenére egyre hátrább szorítottak". A helyzet 
ebben a körletben , robbanásig feszült". Napközben kétszer is személyesen 
beszélt Krebsszel a 9. hadsereg gyorsan romló helyzetéről. Krebs minden 
alkalommal átadta neki a Führer döntését: , Busse feladata, hogy tartsa az 
Oderát." Heinrici most ismét Busse védelmére kelt. 

, Újra meg újra megtiltották számomra, hogy a 9. hadsereget 
visszavonjam. Most ezt a leghatározottabban követelem, mielőtt még késő 
lesz - mondta Heinrici Krebsnek. - Hangsúlyoznom kell: nem 
makacsságból vagy jogosulatlan pesszimizmusból tagadom meg a Führer 
parancsát. Mindabból, amit Oroszországban tettem, tudhatja, hogy nem 


adom fel könnyen. Most azonban okvetlenül lépni kell, hogy megmentsük a 
9. hadsereget a megsemmisítéstől. " 

, Azt a parancsot kaptam - mondta -, hogy a hadseregcsoport tartsa a 
front vonalát a jelenlegi helyzetben, minden lehető eszközzel szorítsa ki az 
ellenséget és zárja be a rést a 9. hadsereg és Schörner között a déli szárnyon. 
Sajnálom, amit mondanom kell, de ez a parancs nem teljesíthető. A 
hadműveletnek a legkisebb esélye sincs a sikerre. Követelem, hogy hagyják 
jóvá a 9. hadsereg visszavonását. Magának a Führernek is ez az érdeke." 

, Egyszerűen azt fogom tenni - folytatta Heinrici -, hogy odamegyek a 
Führerhez, és megmondom neki: cFührerem, mivel ez a parancs 
veszélyezteti az ön biztonságát, nincs semmi esélye sikerre, és lehetetlen 
teljesíteni, kérem, mentsen fel a parancsnokság alól, és nevezzen ki erre a 
posztra valaki mást. Akkor akár népi rohamosztagoskérnt teljesíthetném a 
kötelességemet, és harcolhatnék az ellenséggel.:" Heinrici nyílt kártyákkal 
játszott: közölni akarta elöljárójával, hogy kész inkább a legalacsonyabb 
rangban harcolni, minthogy egy olyan parancsot teljesítsen, amely csak 
felesleges emberáldozatokkal jár. 

, Tényleg azt akarja, hogy ezt továbbítsam a Führernek?" - kérdezte 
Krebs. , Követelem" - hangzott Heinrici rövid válasza. - , A vezérkari 
főnököm és a hadműveleti tisztjeim a tanúim." 

Nem sokkal később Krebs visszahívta. A 9. hadsereg feladata továbbra is 
az, hogy tartsa az állásait. Ugyanakkor minden bevethető erővel meg kell 
kísérelni bezárni a rést Schörner felé a déli szárnyon, és , helyreállítani az 
összefüggő frontot". Heinrici tudta, hogy ezzel a 9. hadsereg sorsa 
megpecsételődött. 

x 

A Führerbunkerben Hitler éjszakai katonai tanácskozása hajnali 
háromkor ért véget. A tanácskozás során Hitler a német 4. 
páncéloshadsereget, amelyet Konyev a támadás első napján szétzúzott, 
azzal vádolta, hogy minden baj az ő számlájukat terheli. Árulással vádolta a 
hadsereget. , Führerem - szólt megdöbbenve Dethleffsen tábornok -, ön 
csakugyan azt hiszi, hogy a hadsereg vezetése árulást követett el?" Hitler 
szánakozó tekintettel nézett Dethleffsenre, , mintha csak egy őrült tehetne 
fel ilyen ostoba kérdéseket." Aztán így felelt: , Minden veszteségünknek, 
amit keleten elszenvedtünk, a hitszegés az oka, semmi más, mint a 
hitszegés." 


Amikor Dethleffsen távozni készült, belépett Walter Hewel nagykövet, 
aki Ribbentropot képviselte a külügyminisztérium részéről Arca nagyon 
gondterhelt volt. , Führerem, van-e valami parancsa a számomra?" - 
kérdezte, majd kis szünet után hozzátette: , Ha bármit is el akarunk érni 
diplomáciai szinten, legfőbb ideje, hogy lépjünk." Dethleffsen szerint Hitler 
halk, teljesen elváltozott hangolt így szólt: xPolitika. Semmi közöm többé a 
politikához. Egyszerűen undorodom tőle.5" Azzal az ajtó felé indult - 

, lassan, fáradtan, ernyedt léptekkel." Aztán megfordult, és azt mondta 
Hewelnek:" Ha meghalok, akkor majd eljátszadozhatnak a politikával." 

, Azt hiszem, nekünk most tennünk kell valamit" - felelte sürgetően Hewel. 
Majd amikor Hitler az ajtóhoz ért, a lehető legkomolyabb hangon 
hozzátette: ,, Führerem, öt másodperc múlva éjfél" . Hitler mintha nem is hallotta 
volna. 


HARMADIK FEJEZET 


A hang, amit a berliniek valaha is hallottak nem hasonlított semmire, nem 
hasonlított sem a zuhanó bombák sivítására, sem a légelhárító ágyúk 
ugatására. A Hermannplatzon, a Karstadt áruház előtt sorakozó vásárlók 
csodálkozva füleltek mély, átható hang volt; mely valahonnét a 
messziségből indult, de gyorsan erősödött, mígnem valami borzalmas, 
fülhasító sivításba ment át. A bevásárlók egy pillanatig megbabonázva 
álltak. Aztán a sorok hirtelen szétszakadtak, szétszóródtak. De már késő 
volt. A tüzérségi lövedékek, az elsők, amelyek elérték a várost, becsapódtak 
a téren. Az áruház bedeszkázott homlokzatára szétszaggatott testrészek 
zuhantak. Az utcákon jajveszékelő férfiak és nők hevertek, végső 
vonaglásban. Április 21. szombat délelőtt tizenegy óra harminc perc volt. 
Berlin frontvárossá vált. 

Ettől fogva a lövedékek csak úgy záporoztak mindenfelé. A 
városközpontban lángnyelvek lobbantak a házak tetején. A tüzérségi tűztől 
meggyengült épületek összeomlottak. Az utcán felborult gépkocsik 
lángoltak. Találat érte a Brandenburgi kaput, a párkányzategy része 
lezuhant. A gránátok végigszántották az Unter den Lindent. A már 
romokban heverő királyi palota ismét lángra lobbant Kigyulladt a Reichstag 
is. A gerendák, amelyek valamikor a kupolát tartották, beomlottak, és a 


magasból vasdarabok záporoztak alá. Az emberek tébolyodottan rohantak a 
Kurfürstendammon, elhajigálva táskát, csomagot, és vadul dörömböltek a 
bezárt kapukon. Az utca állatkert felőli végén telitalálatot kapott egy 
versenyistálló. Az állatok nyerítése egybevegyült az emberek 
jajveszékelésével. Egy pillanattal később a lovak kiszabadultak az égő 
pokolból, és lángoló sörénnyel és farokkal vágtattak végig a 
Kurfürstendammon. 

A sortüzek kíméletlen módszerességgel zúdultak egymás után a városra. 
Max Schnetzer, a Der Bund című svájci lap tudósítója, a Brandenburgi kapu 
mellett állva megállapította, hogy a kormányzati negyedben, a 
Wilhelmstrassén, öt másodpercenként csapódott be egy-egy lövedék. Aztán 
következett egy fél- vagy egyperces szünet, majd újra zuhogni kezdtek a 
irányában tüzeket látott az ég felé törni. , Mivel a füst és a köd elnyeli a 
fényt - írta később -, a látvány olyan, mintha a felhők lángolnának." 

A lövöldözés ugyanilyen heves volt a város többi pontján is, 
Wilmersdorfban Ilse Antz, az anyja és a nővére úgy érezte, a házuk szinte 
imbolyog. A két lány a földre vetette magát. Az anyjuk belekapaszkodott az 
ajtófélfába, és csak siránkozott: , Istenem! Istenem! Istenem!" Neuköllnben, 
Dora Janssen az ablakon át figyelte, amint férje, a Wehrmacht őrnagya 
lemegy a bejáróhoz, a kocsijához. A tisztiszolgája kinyitotta a kocsi ajtaját, 
és abban a pillanatban egy lövedék ,,a szó szoros értelmében darabokra 
tépte". Amint a por leülepedett, az asszony látta, hogy a férje még ott áll a 
kocsi mellett, a fejét feltart ja, de az arcát fájdalom torzítja el. Frau Janssen 
odarohant az őrnagyhoz, és azt látta, hogy a nadrágjának egyik szárát 
átitatja a vér, kicsordul a cipőjéből, és végigömlik a kövezeten." Később, 
amikor a férjét hordágyra tették és elvitték, azon vette észre magát, hogy 
különös érzés viaskodik benne. Az járt a fejében: , Milyen szálegyenesen állt 
ott, a sebesülése ellenére. Igazi tiszt." 

Nem sokkal távolabb egy másik tiszt figyelte az eseményeket, aki soha 
nem hitte volna, hogy az oroszok képesek ilyen közel jönni. Gotthard Carl 
századost, a Luftwaffe fanatikus könyvelőjét, aki még a családját is 
Hitler-üdvözlettel köszöntötte, egyre jobban elfogta az aggodalom. Ahogy 
az oroszok mind közelebb értek, Carl makulátlan egyenruhája nemhogy 
vesztett volna ragyogásából, ellenkezőleg, még feltűnőbb lett. A felesége, 
Gerda - bár soha nem mondta volna - úgy találta: Carl kimondottan 


nevetséges a díszegyenruhájában, az arany mandzsettagombjaival és az 
elértéktelenedett kitüntetésszalagok sorával. Ezekben a napokban sem vált 
meg pecsétgyűrűjétől, amelyen egy horogkereszt volt gyémántokból 
kirakva. 

Gotthard Carl azonban tökéletesen tisztában volt vele, milyen irányt 
vesznek az események. Amikor délben hazatért Tempelhofból, az 
irodájából, a szokásos karlendítéssel és Heil Hitlerrel köszöntette a 
feleségét, majd néhány utasítást adott az asszonynak. , Most, hogy 
megkezdődött az ágyúzás - mondta neki -, merj le a pincébe, és maradj 
állandóan ott. Azt akarom, hogy pontosan a pince bejáratával szemben ülj." 
Gerda megdöbbenve nézett rá. Ő úgy érezte, az a legkevésbé biztos hely. De 
Gotthard ragaszkodott az elgondolásához. , Azt hallottam, hogy más 
városokban az oroszok lángszóróval léptek be a pincékbe, és a legtöbb ott 
lévőt elevenen megégették. Én azt akarom, hogy közvetlenül a pinceajtó 
előtt ülj él, hogy az oroszok először veled végezzenek. Így nem kell 
végigvárnod, amíg te kerülsz sorra." Aztán szó nélkül kezet szorított a 
feleségével, náci módra fellendítette a karját, és kiment a házból. 

Gerda kábultan követte férje utasításait. Ott ült jóval az óvóhely többi 
lakója előtt, karnyújtásnyira a bejárattól, és míg az ágyútűz tombolt a fejük 
felett, ő egyre imádkozott. Azóta, hogy megesküdtek, most először fordult 
elő, hogy Gotthardot nem foglalta imájába. Délután, abban az órában, 
amikor a férje haza szokott érkezni, Gerda, dacolva ura parancsával, 
felmerészkedett. A pincéből. A félelemtől reszketve várt egy darabig, de 
Gotthard nem tért vissza. Gerda soha többé nem látta viszont. 

Amint a légibombázás véget ért, nyomban megkezdődött a tüzérségi tűz. 
A nyugatiak utolsó, háromszázhatvanharmadik légicsapását az amerikaiak 
8. repülőezrede mérte Berlinre 9:25-kor. Az amerikaiak és a britek 
negyvennégy hónapon át verették a Nagy B-t, ahogy az amerikai repülők 
nevezték. A berliniek az öklüket rázták a bombázók felé, és gyászolták 
elveszített barátaikat és hozza tartozóikat, lerombolt házaikat. Igaz, 
haragjuk, mint maguk a bombák, személytelen volt, olyanok ellen irányult, 
akiket soha nem láttak, és nem is fognak látni. Az ágyúzás más volt. Ezt 
olyan ellenség zúdította a városra, amely ott állt a kapuk előtt, és amellyel 
hamarosan szembe fognak találkozni. 

De volt még egy különbség. A berliniek megtanulták, hogyan lehet együtt 
élni a bombázással, és igazodni a légitámadások csaknem percre pontos 


menetrendjéhez. A legtöbb ember a zuhanó bomba sivításából nagyjából 
meg tudta mondani, hol lesz a becsapódás. Sokan annyira hozzáedződtek, 
hogy gyakran azt a fáradságot sem vették, hogy óvóhelyet keressenek. A 
tüzérségi tűz veszedelmesebb volt. A lövedékek váratlanul és 
kiszámíthatatlanul csapódtak be. A pengeéles repeszek minden irányban 
szerteröpködtek, és gyakran az eredeti robbanás helyétől jóval távolabb 
csapódtak be. 

Hans Wulle-Wahlberg újságíró egy alkalommal épp keresztülvágott a 
Potsdamer Platzon, amikor gránáttűzbe került. A téren mindenütt halottak 
és haldoklók hevertek. Volt, akikkel a légnyomás végzett, , mely 
szétszakította a tüdejüket." Ahogy most megpróbált félreugrálni a 
lövedékek elől, hirtelen átvillant rajta, hogy a berlinieknek, akik eddig 
összefogtak a közös ellenség, a bombázók ellen, , most nem volt idejük, 
hogy a halottakkal és sebesültekkel törődjenek. Mindegyiküket túlságosan 
elfoglalta, hogy mentse a saját bőrét." 

A könyörtelen ágyútűz kiszámíthatatlan volt. Céltalanul és szünet nélkül 
tombolt, és napról napra erősödött. Az aknavetők és a rakétavető katyusák 
fülhasogató sivítása is csatlakozott a zenebonához. A legtöbb ember az ideje 
nagy részét a pincékben, légópincékben, bunkerekben és 
földalatti-állomásokon töltötte. Az emberek elvesztették időérzéküket. A 
napok összemosódtak a félelemtől, a zűrzavartól, a halálos veszedelemtől. 
Azok a berliniek, akik április 21-ig gondosan vezették naplójukat, hirtelen 
összekeverték a dátumokat. Sokan azt írták, hogy az oroszok április 21-én 
vagy 22-én már a város központjában jártak, holott akkor még csak a 
külvárosokban harcoltak. Rettegésüket az oroszoktól gyakran bizonyos 
bűntudatis fokozta. A németek között legalább egyesek tudtak róla, mit 
műveltek a német csapatok szovjet földön, és tudtak azokról a titkolt 
szörnyűségekről, amelyeket a Harmadik Birodalom a koncentrációs 
táborokban elkövetett. Ahogy az oroszok egyre közeledtek. Berlin fölött 
olyan lidérces félelem sűrűsödött össze, amilyet egyetlen város sem élt meg 
Karthágó elpusztítása óta. 

Elfriede Wassermann és férje Erich az Anhalter vasútállomás közelében, 
egy nagy bunkerban kapott menedéket. Erich 1943-ban az orosz fronton 
elvesztette a bal lábát, és csak mankóval tudott közlekedni. Hamar 
felismerte a tüzérségi tűz hangját, és sürgette a feleségét, hogy siessen le a 
bunkerba. Elfriede két bőröndbe és két másik nagy csomagba pakolta össze 


minden holmijukat. Saját ruhái fölé odatette Erich régi katonanadrágját, 
majd mindennek a tetejére becsomagolta saját gyapjúkabátjátés a bundáját. 
Mivel férjének mindkét kezére szüksége volt a mankózáshoz, Elfriede az 
egyik csomagot a férje hátára, a másikat a mellére szíjazta. Az egyik 
csomagban élelem volt: egy kis keményre száradt kenyér, meg néhány hús- 
és zöldségkonzerv. Az egyik bőröndbe Elfriede eldugott egy nagy köcsög 
vajat. 

Mire elérték az Anhalter állomást, a bunker már dugig megtelt. 

Elfriede végre talált egy kis helyet maguknak a lépcsősor aljában. 
Egyetlen gyenge fényű lámpa lógott a fejük fölött. A homályban látni 
lehetett, hogy az emberek zsúfolásig megtöltöttek minden talpalatnyi 
területet és minden lépcsőfokot. A bunkerban elképzelhetetlen viszonyok 
uralkodtak. A felső szint sebesülteknek volt fenntartva, jajgatásuk 
éjjel-nappal betöltötte a bunkert. A vécéket nem lehetett használni, mert 
nem volt víz, minden tele volt ürülékkel. A bűz orrfacsaró volt, de Elfriede 
és Erich egy idő után már nem is érezte. Órákat töltöttek teljes apátiában, 
alig váltva egy-egy szót, anélkül, hogy tudomásuk lett volna, mi történik 
odakint. 

Egyetlen dolog hatolt el tudatukig: az állandó gyereksírás. Sok szülőnek 
elfogyott az élelmiszer- és tejtartaléka. Elfriede látta, amint ,,a felső 
emeletről lehoztak három éhen halt csecsemőt." Elfriede mellett egy 
fiatalasszony ült, egy három hónapos csecsemővel. Elfriede egyszerre azt 
vette észre, hogy a gyerek már nincs az asszony karjában. Ott feküdt a 
betonpadlón Elfriede közelében, holtan. Az anyja teljesen érzéketlennek 
látszott. Akárcsak Elfriede , Csak annyit láttam - emlékezett később -, hogy 
a gyerek halott de semmi megrendülést nem éreztem." 

A Potsdammerstrassén tűz alá került a Turistaügyi Hivatal. A 
negyvennégy helyiségből álló föld alatti óvóhelyen több mint kétezer ember 
zsúfolódott össze, és Margarete Promeistnek, az óvóhely felügyelőjének 
bőven akadt dolga. A civilek mellett legutóbb ide érkezett két zászlóaljnyi 
népfelkelő is, mert, mint Margaretének mondták, , az oroszok egyre 
közelebb érnek." Az agyon hajszolt Margarete szinte boldogan fogadta, 
amikor egy barátnője felhívta, és felajánlotta, hogy valami élelmet visz neki, 
most, ahogy végigjárta az óvóhelyet, behoztak az utcáról negyvennégy 
sebesült civilt. Margarete odasietett, hogy szemügyre vegye a sérülteket. Az 
egyiken már nem lehetett segíteni - ez volt az az asszony, aki azért jött, 


hogy élelmet hozzon neki. Margarete leült a halott mellé, és , szinte irigyelte 
nyugodt, békés mosolyát. Ő már megmenekült a mi via dolorosánktól." 

Az emberek többsége a csata idejére a föld alá menekült, eközben Hans 
Miede gyógyszerész Charlottenburgban, a Bismarckstrasse 61. alatti 
nyilvános óvóhely légóőrszemeként a körletét vigyázta Miközben a 
gránátok ott robbantak körülötte, ő az óvóhellyel szem közti épület falán 
látható plakát feliratát nézte. A hatalmas betűkkel nyomtatott szöveg 
szerint VIRRADAT ELŐTT A LEGSÖTÉTEBB. 

Dr. Rudolf Hückel számára a napkelte még igen messze volt A kitűnő 
kórboncnok felesége, Annemarie, hetek óta csupa aggodalom volt férje 
állapota miatt. Úgy látta, férje közel jár az ideg összeroppanáshoz. Pár napja 
megmutatott a feleségének egy ciánkapszulát, amelynek halálos hatását 
ecetsav hozzáadásával fokozta. Azt mondta, ha a helyzet Berlinben tovább 
romlik, mindketten öngyilkosságot fognak elkövetni. Azóta Frau Hückel 
nap mint nap látta, hogy , a háború szörnyűsége, értelmetlensége, a Hitler 
elleni düh kiöl minden jót" az urából. Most Dr. Hückel a türelme határához 
ért. Miután órákon át hallgatta a lövedékek süvítését, hirtelen felugrott, az 
ablakhoz rohant, és teli torokból kiordított: ,, Der Kerl muss emgebracht 
werden!" - Azt a fickót le kell putfantani! 


Hitler a mutatóujjával a térképre bökött. , Steiner! Steiner! Steiner!" - 
ordította. A Führer megtalálta a megoldást. Felix Steiner, a fegyveres SS 
tábornoka és csapatai haladéktalanul indítsanak támadást eberswaldei 
állásaikból Manteutffel 3. páncélos hadseregének szárnyán, aztán 
nyomuljanak tovább délre, és vágják el a Berlint támadó oroszokat. Steiner 
támadása elzárja így a rést, amely akkor nyílt, amikor Busse 9. 
hadseregének északi szárnya összeomlott. Hitler térképén mindez briliáns 
hadműveletnek látszott. Zsukov támadásának éke az Oderára támaszkodik, 
hegye pedig egyenest Berlinnek szegeződik. Zsukov északi szárnya mentén 
egy kis zászló jelezte Steiner hadseregcsoportját. Hitler ismét visszanyerte 
magabiztosságát: Steiner ellentámadása helyreállítja az érintkezést a 3. és a 
9. hadsereg között. 

A Führer elgondolásának egyetlen gyengéje volt csupán. Steiner 
gyakorlatilag nem rendelkezett csapatokkal. Heinrici korábban úgy 
határozott, hogy Steiner parancsnoksága alá helyezi a 9. hadsereg azon 
alakulatait, amelyeket az oroszok támadása észak felé lökött. Sajnos a 


fronton kialakult általános zűrzavar és az időhiány következtében nem 
sikerült kellő erőket összegyűjteni ahhoz, hogy Steiner csoportosítása 
működőképes legyen. Az igazat megvallva, a Steiner-féle csoport nem 
létezett. A nevével jelzett zászlócska azonban ott díszelgett Hitler térképén. 

Hitler most felhívta Steinert. , Ha jól emlékszem - mondta Steiner -, a 
hívás reggel fél kilenc és kilenc között ért el. Hitler szó szerint a 
következőket mondta: Steiner, van magának tudomása arról, hogy a 
birodalmi marsallnak [Göring] van egy saját magánhadserege Karinhallnál? 
Ezt az alakulatot haladéktalanul fel kell oszlatni, és az embereket harcba 
kell küldeni.. Miközben azon igyekeztem, hogy megfejtsem, mit is akarhat 
mondani, ő folytatta. c Minden hadrafogható embert Berlin és a Balti-tenger 
között, egészen Stettinig és Hamburgig össze kell vonni ebbe a támadásba, 
amelyet most elrendeltem... Amikor tiltakozásul jelentettem, hogy a 
rendelkezésemre álló csapatok tapasztalatlanok, és megkérdeztem, 
pontosan hol lesz ez a támadás, a Führer nem válaszolt. Egyszerűen letette a 
kagylót. Fogalmam sem volt, hol, mikor és miféle erőkkel kell 
megindítanom a támadást." 

Steiner felhívta Krebst, elmagyarázta neki a helyzetet, és közölte az OKH 
vezérkari főnökével, hogy nincsenek csapatai. , Aztán Hitler visszahívott, 
úgy hogy a beszélgetés félbeszakadt. Éppen azt magyaráztam Krebsnek, 
hogy a csapataim teljesen tapasztalatlanok, és egyáltalán nincsenek 
nehézfegyvereink. Hitler erre hosszú prédikációt tartott nekem, és azzal 
fejezte be: Majd meglátja, Steiner. Majd meglátja. Az oroszok Berlin 
kapujában fogják elszenvedni legsúlyosabb vereségüket.: Erre közöltem 
vele, hogy a berlini helyzet reménytelen. Egyszerűen nem vett tudomást 
rólam." 

Nem sokkal később Steiner megkapta a hivatalos parancsot a támadásra. 
Ennek utolsó bekezdésében a következő állt: ,, Kifejezetten megtiltom a 
hátrálást nyugat felé. Azokat a parancsnokokat, akik nem 
engedelmeskednek feltétel nélkül ennek a parancsnak, haladéktalanul le 
kell tartóztatni, és agyon kell lőni. 

Ön, Steiner, a fejével felel ennek a parancsnak a végrehajtásáért. A 
Birodalom fővárosának sorsa az ön missziójának sikerétől függ. Adolf 
Hitler" 

Hitler a Steinerrel folytatott beszélgetés után felhívta Koller repülő 
tábornokot, a Luftwaffe vezérkari főnökét. , A légierőnek az északi zónában 


tartózkodó teljes személyi állományát Steiner rendelkezésére kell bocsátani 
- mondta Hitler emelt hangon. - Amelyik parancsnok visszatartja az 
állományát, öt órán belül az életével lakol. Ezt meg kell mondani nekik - 
Aztán felüvöltött: - Maga, személyesen maga, a fejével felel, hogy minden 
ember, az utolsó szálig hajtsa végre a parancsot!" 

Koller meg volt döbbenve. Ekkor hallott először Steiner 
hadseregcsoportjáról. Felhívta Dethleffsen tábornokot az OKH-nál, és 
megkérdezte: , Hol van Steiner? Hova kell küldeni a csapatokat!" 
Dethleffsen nem tudta, de megígérte, hogy a lehető leggyorsabban 
megtudja. 

Ebben a kétségbeesett időszakban egyetlen ember volt, aki mit sem tudott 
erről a tervről: Heinrici. Amikor végül tudomást szerzett róla, felhívta 
Krebst. , Steinernek nincs elegendő ereje egy ilyen támadáshoz" - mondta 
dühösen. - , Én megtagadom ezt a parancsot. Ragaszkodom a 9. hadsereg 
visszavonásához. Máskülönben, Krebs, elveszítjük az egyetlen haderőt, 
amely még állásaiban van, hogy megvédje Hitlert és Berlint. Kereken 
megmondom: ha ezt utolsó kérésemet nem hagyják jóvá, követelnem kell, 
hogy mentsenek fel beosztásomból." Mi volna, ha ő, Heinrici, találkoznék 
Hitlerrel, hogy megvitassák a helyzetet? Krebs simán elvetette az ötletet. 

, Erre nincs mód - felelte. - A Führer agyon van hajszolva." 

Heinrici a saját személyes hadinaplójában feljegyezte a beszélgetés végét: 
, Amikor felhívtam a legfelső vezetés figyelmét a felelősségre, amelyet a 
csapatok iránt viselnek, ezzel utasítottak vissza: , A felelősséget a Führer 
viseli." 

x 

A Visztula-hadseregcsoport a végét járta. Heinrici tudta, hogy legfeljebb 
már csak néhány napig tarthat ki. A saját pályája is a vége felé közeledett. A 
tábornok tisztában volt azzal is, hogy az a hajlíthatatlan makacsság, amit 
abban a kérdésben tanúsított, hogy hogyan vívja meg vesztésre álló csatáját, 
a legsúlyosabb defetizmusnak látszik Krebs szemében. Most, április 21 
éjszakáján Heinrici minden előzetes figyelmeztetés nélkül megkapta a hírt, 
hogy Eberhard Kinzel altábornagyot, a Visztula-hadseregcsoport vezérkari 
főnökét leváltották A beosztást Ihilo von Trotha vezérőrnagy, Hitler egyik 
legtüzesebb tanítványa vette át. Heinrici biztos volt benne, hogy Krebs 
szándékosan ültette von Irothát ebbe a pozícióba, hogy megpróbálja 
befolyásolni az ő döntéseit. Ha így volt, akkor ez hasztalan húzás volt. ,, Én 


ismerem ezt a von Irothát mondta Heinrici Eismann vezérkari ezredesnek - 
Lehet, hogy intelligens ember, de kiszínezi a tényeket, egyfajta 
hurráoptimizmus jellemző rá. Nem áll két lábbal a földön" - jegyezte meg a 
tábornok mogorván. Amikor von Trotha megérkezett, Heinrici elhatározta, 
hogy teljesen elszigeteli, és csak EFismannal hajlandó együttműködni. 
Veszélyes művelet volt ujjat húzni Hitler egyik kedvencével, de Heinrici 
most nem törődött ezzel. 

Huszonkettedikén virradat előtt Heinrici egy másik hírt is kapott. 
Reymann altábornagy; Berlin parancsnoka telefonált. , Le vagyok váltva" - 
közölte Heinricivel. Reymann elmozdítását bohózatba illő események 
követték Utóda egy bizonyos Kaether ezredes, a náci párt egy másik magas 
rangú tisztségviselője volt. Ez az ember annyira jelentéktelen figura volt, 
hogy a keresztneve fent sem maradt a történelemben. Kaethert 
haladéktalanul vezérőrnaggyá léptették elő. Az újdonsült tábornok a nap 
hátralévő részét azzal töltötte, hogy boldogságban fürödve sorra 
megtelefonálta a barátainak a hírt. Alkonyatra Kaether ismét ezredes volt, 
és a posztjáról is elmozdították: a parancsnokságot ideiglenesen maga Hitler 
vette át. 

Eközben az az ember, akinek neve hamarosan a legszorosabb kapcsolatba 
jut a város utolsó napjaival, igen nehéz helyzetbe került. Karl Weidling 
tábornok elveszített minden összeköttetést az összes parancsnoksággal, így 
közvetlen felettesével, Busse tábornokkal is. Weidling LVI. 
páncéloshadtestét annyira szétverték és bekerítették Katukov vezérezredes 
1. gárda harckocsihadseregének egységei, hogy minden kapcsolata 
megszakadt a többiekkel. Olyan hírek keringtek róla, hogy szándékosan 
meghátrált, és Weidling nem tudta cáfolni őket. A hírek eljutottak Hitlerhez 
és Busséhoz is. Miután csaknem huszonnégy órát vártak Weidling 
jelentkezésére, mindketten parancsot adtak a tábornok azonnali 
letartóztatás ára és kivégzésére. 

x 

Amikor Bernau szélén felszállt a füst, Szergej Golbov százados 
megpillantotta a védőállásokból előbújó első foglyokat. Ezen a helyen 
gyilkos hevességű harc folyt eddig. Csujkov csapatainak csaknem fél 
napjába került, hogy ebben a szakaszban, Berlintől tizennégy mérföldre öt 
mérföldet nyomuljanak előre. A város egy része lángokban állt, de a 
harckocsik keresztülvágtak rajta, és tovább robogtak délnyugat felé, Berlin 


Pankow és Weissensee kerülete irányába. Golbov felült frissen zsákmányolt 
motorkerékpárjára, hogy közelebbről szemügyre vegye a foglyokat. 
Szánalmas látványt nyújtottak. , Az arcuk szürke, poros, hátuk görnyedt a 
kimerültségtől." Ahogy Golbov elnézte őket, döbbenten figyelt fel az 
ellentmondásra az emberkéz nyomai és a természet művei között. A 
gyümölcsfák éppen nyiladoztak. , A virágfüzérek fehéren gömbölyödtek, 
mint a hólabdák, a külvárosokban minden kiskert virágzott, a hatalmas 
fekete harci gépek, a tankok pedig keresztülgázoltak a kerteken. Micsoda 
ellentét!" 

Golbov elővette zubbonya zsebéből a Krasznaja Zvezda egy példányát, 
gondosan letépett egy szeletkét, egy kis dohányt szórt rá, aztán cigarettává 
sodorta. Mindenki a Krasznaja Zvezda papírját használta, mert az vékonyabb 
volt, és jobban égett, mint a Pravda vagy az Izvesztyija. Éppen meggyújtotta 
a cigarettát, amikor megpillantotta az úton a felé tántorgó német őrnagyot. 

, Hagyják békén a feleségemet! - kiáltozta a férfi lengyelül. - Hagyják 
békén a feleségemet!" Golbov meglepődve nézte a tisztet, aki vadul villogó 
szemekkel feléje tántorgott. Az őrnagy kezéből ömlött a vér. 

A német felemelte a karját, és Golbov észrevette, hogy a férfi felvágta az 
ütőereit. , Meghalok - zihálta a férfi. - Végeztem magammal. Nézze! - 
mutatta oda Golbovnak a vérző kezét. - Hagyják békén a feleségemet!" 

Golbov rámeredt. ,, Te hülye - rivallt rá. - Van nekem éppen elég dolgom, 
semhogy a feleségeddel törődjek." Felcserért kiáltott, aztán elszorította a 
német csuklóját, hogy elállítsa a vérzés t, amíg az elsősegély-nyújtók 
megérkeznek. De úgy látszik, már késő volt. , Hagyják békén a feleségemet! 
Hagyják békén!" - kiáltozta a német, amíg a felcser elvezette. Golbov 
nekidőlt a motorkerékpárjának, és újra meggyújtotta a cigarettáját. Goebbels 
alapos munkát végzett - gondolta. - Mit képzelnek ezek rólunk? Hogy 
szörnyek vagyunk? 

Bruno Zarzycki, arcán patakzó könnyekkel állt az utcán, ahogy a 
felszabadítók akiket oly régóta várt, elhaladtak mellette. A Berlintől 
tizenként mérföldre keletre fekvő Neuenhagen-Hoppegarten körzet 
kommunista vezetője csak úgy ragyogott az örömtől, mert most mindenki 
láthatta, amit ő már régóta tudott: mindaz, amit a Goebbels-féle propaganda 
a szovjetekről kiagyalt, csupa aljas rágalom. A Vörös Hadsereg katonái jó 
erőben, rendezetten érkeztek Neuenhagenbe, és gyorsan át is haladtak rajta, 


tovább Berlin Weissensee és Lichtenberg kerülete felé. A városban 
gyakorlatilag semmiféle harctevékenységre nem került sor. A helybeli nácik 
többsége április 15-én távozott. Bruno akkor azt mondta Otto Schneider 
őrnagynak: , Amikor az első oroszokat meglátom, fehér zászlóval fogom 
fogadni őket. Felesleges itt minden harc." Az őrnagy egyetértett vele. 
Egyetlen ember akadt, aki harcolni próbált: a fanatikus Hermann Schuster, a 
náci párt szociális és jóléti csoportjának a vezetője. Elbarikádozta a házát, és 
tüzet nyitott az első felderítőosztagra. Az ütközet egyoldalúra sikerült. Az 
oroszok kézigránátokkal egykettőre kifüstölték Schustert a házából. Bruno 
és a kommunista sejt többi tagja elégette a Volkssturm karszalagját, és fehér 
zászlóval fogadta az orosz csapatokat. Bruno soha nem érzett még ilyen 
boldogságot. Megosztott minden információt a szovjet lövészékkel, és 
elmondta nekik, hogy ő és barátai antifasiszták, és mindig is azok voltak. 
Zsukov katonáinak érkezése csodálatos gyógyító hatással volt Brunóra: 
megszűnt a gyomorfekélye. Most először volt képes émelygés és fájdalom 
nélkül enni. 

Ám a gyógyhatás rövid ideig tartott. Bruno részletes tervét a város 
szocialista kormányzásáról, amelyet néhány héttel később bizalmasan 
bemutatott a hódítóknak, elutasították. Az orosz hatóság végighallgatta, 
aztán egyetlen szóval válaszolt: nyet. Aznap, alig három hónappal azután, 
hogy Bruno Zarzycki büszkén és csodálattal nézte bálványai érkezését, a 
fekélye, amelyet mindeddig , fasiszta fekélynek" nevezett, kiújult, és 
komiszabbul fájt, mint valaha. 

x 

A lehrterstrassei börtönben, a halálra ítélt Herbert Kosney tizedes nem 
tudta, meddig tart a szerencséje. A civil hatóságok által kimondott ítélet 
végrehajtását a hadbíróság ítéletéig felfüggesztették. Herbert időt nyert. 
Huszadikán arról tájékoztatták, hogy a katonai bíróság másnap fogja 
tárgyalni az ügyét. Tudta, milyen ítéletre számíthat, és aztis tudta, hogy 
valószínűleg azonnal ki fogják végezni. De másnap reggel, amikor őr 
kíséretében megérkezett a plötzenseei törvényszékre, az épület üres volt: 
mindenki az óvóhelyekre menekült. 

Bár a váratlan orosz ágyúzás megmentette Kosneyt, a haladék csak 
ideiglenes lehetett. Kosneynak most azt mondták, hogy a tárgyalást hétfőre, 
huszonharmadikára tűzték ki. Herbert az oroszokba vetette minden 
reménységét. Ha huszonharmadika előtt nem érik el a börtönt, ő minden 


bizonnyal meg fog halni. 

A lövöldözés miatt a foglyokat leköltöztették a pincébe. Herbert 
észrevette, hogy az őrök egyszeriben barátságosakká váltak. Olyan 
híresztelések terjengtek, hogy egyes foglyokat már kieresztettek, és néhány 
órán belül a többieket is kiengedik. Herbert biztos volt benne, hogy őt bent 
tartják, de azt remélte, legalább talán a fivérét, Kurtot kiengedik. 

A híresztelések eljutottak Kurt fülébe is, de tudta, amit Herbert nem 
tudott: hogy a híresztelések csak részben igazak. Elhangzott néhány Jehova 
Tanúja neve, akiket a katonai szolgálat megtagadásáért vettek őrizetbe, és 
akikkel a börtönben különböző alantas munkákat végeztettek. Ezek az 
emberek elbocsátó papírokat kaptak, és kiengedték őket a börtönből. Kurt 
észrevette, hogy az egyik Jehova Tanúja nem nagyon igyekszik távozni. Ott 
ült az illető a pincében az asztalnál, és gondosan kitisztogatta az utolsó 
ételmorzsát is a bádogtányérjából. , Maga miért nem megy el a többiekkel 
együtt?" - kérdezte Kurt. Az illető érthető magyarázattal szolgált , Én a 
Rajna-vidéken lakom, a nyugati szövetségesek vonalain túl - mondta. - 
Egyszerűen lehetetlen odajutni. Itt akarok ülni a fenekemen, amíg el nem 
rendeződnek a dolgok." 

Kurt megnézte az illető elbocsátó papírját. Ha ez a Jehova tanúja nem 
akarja felhasználni, ő tud valakit, aki hasznát látná. Amíg a fogolytárs 
tovább eszegetett, Kurt szóval tartotta, és közben egyre közelebb húzódott a 
szabadságotjelentő papírhoz. Néhány percnyi baráti csevegés után Kurtnak 
sikerült a zsebébe csúsztatnia a papírlapot. Aztán észrevétlenül 
kisomfordált. 

Gyorsan megkereste Herbertet, és felajánlotta neki a kincset érő elbocsátó 
parancsot. Meglepetésére Herbert nem fogadta el. Mint hogy halálra volt 
ítélve, a Gestapo úgyis elfogná - mondta Herbert Kurtot viszont csupán 
kommunistagyanús elemként csukták be. Még vádat sem emeltek ellene. 

, Próbáld meg inkább te - mondta Herbert a fivérének. - Merj te." Aztán 
színlelt bizakodással hozzátette: , Ma alighanem úgyis kijutunk mind. Menj 
te elsőnek." 

Kis idő múltán Kurt Kosney, vállán ágyneműcsomagjával megjelent a 
földszinti őrszobán, és beállt a kibocsátásra váró Jehova Tanúk sorába. Az 
egyik őr, egy Bathe nevű S5-őrmester, aki ismerte Kurtot, rászegezte a 
tekintetét. Kurt egy szörnyű pillanatig úgy érezte, mindjárt megragadják, és 
visszahurcolják a pincébe. De Bathe elfordult. Az asztal mögött ülő tiszt 


odaszólt: , Következő" . 

Kurt odanyújtotta a papírját. Öt perccel később Kurt Kosney, kezében a 
hivatalos pecséttel ellátott szabadon bocsátó papírral ott állt a börtön előtt 
az utcán. Szabad volt. Az utcán záporoztak a lövedékek, a levegőben 
srapnelrajok röpködtek, de Kurt Kosney alig vett tudomást róluk. , Részeg 
voltam a boldogságtól - mondta később -, mintha megittam volna vagy 
húsz konyakot." 

x 

Az oroszok már bent voltak Zossenben. Ribalko vezérezredes 3. gárda 
harckocsihadserege sértetlen állapotban foglalta el a német főhadiszállást, 
ahol mindössze egy maroknyi utászt, katonát és technikust találtak. A 
többiek elmenekültek. 

Ribalko fáradt, kormos harckocsizói csodálkozva pislogtak a hatalmas 
föld alatti termek ragyogó világításában. Ahogy körüljárták a termeket, 
lakókörleteket és irodákat, mindenütt a sietős távozás nyomaival 
találkoztak. Borisz Polevoj őrnagy, politikai tiszt, oki Konyev 
parancsnokságán dolgozott, beszámolt róla, hogy a padló tele volt szórva 
térképekkel és iratokkal. Az egyik szobában egy házikabát hevert az 
asztalon, mellette családi fényképekkel teli bőrtárca. 

A hatalmas telefonközpont-berendezés sértetlen állapotban került az 
oroszok kezére. Az emberek a küszöbön állva bámulták a gazdátlan 
kezelőtáblán villogó lámpákat. A készülék mellett nagy figyelmeztető 
táblákon iskolás oroszsággal írva ez állt: , Katonák! Ne rongáljátok meg ezt 
a berendezést. Hasznos lesz a Vörös Hadseregnek." Polevoj és a többi tiszt 
szerint a menekülő német kezelők , azért tették ki a feliratot, hogy mentsék 
az irhájukat" . 

A vezetési központban ejtett foglyok között volt Hans Beltow, az 
elektromos rendszerek főmérnöke is, aki most bemutatta az oroszoknak a 
berendezést. Egy kezelő egészen a vezetési pont elfoglalásának pillanatáig 
ott állt a készülék mellett - magyarázta Beltow az orosz tolmácsnők 
közvetítésével. A huzalos hangrögzítőről lejátszották az utolsó 
beszélgetéseket, és az oroszok mozdulatlanul hallgatták a nagy, 
makulátlanul tiszta teremben. A hívások az utolsó percig érkeztek a 
gyorsan zsugorodó Birodalom minden részéből, és a készülék megőrizte 
mindet. 

, Sürgős hívás Oslóba" - szólt egy hang németül. 


, Sajnos nem tudom kapcsolni - mondta a zosseni kezelő. - Én vagyok itt 
az utolsó ember." 

, Jóságos Isten, hát mi folyik ott?" Egy másik hang: 

, Halló, halló... Sürgős hívást kérek... ,, 

s Nem veszünk fel sürgős hívásokat." 

, Van kapcsolat Prágával? Mi újság Berlinben?" 

, Az Iván már majdnem az ajtóban van. Befejezem." 

A , Citadella" elesett. Ezt a rövid látogatást leszámítva Konyev hadseregei 
alig álltak meg. Egy harckocsiék Potsdam felé tartott. Egy másik már átkelt 
a Nuthe-csatornán, és Berlin Tempelhof repülőterétől délre elérte 
Lichtenradét. Más harckocsizó alakulatok Teltow felé nyomultak előre, és 
éppen most törték át a Teltow-csatornától délre húzódó védelmi vonalakat. 
Azon túl terült el Zehlendorf és Steglitz kerület. 

Április 22. végére Konyev hadseregei áttörték Berlin déli védelmi 
vonalait, és több, mint egy teljes nappal megelőzték Berlinben Zsukovot. 

x 


A Führerbunkerban a szokásos hadműveleti értekezlet délután háromkor 
kezdődött. A Harmadik Birodalom tizenkét esztendős történetében még 
soha nem volt ilyen nap. Nyoma sem volt a szokásos túláradó 
optimizmusnak. Az oderai front összezsugorodott. A német 9. hadsereg 
gyakorlatilag bekerítésbe került, az LVI. páncélos hadtestről semmi hír nem 
volt.[54] Steiner nem volt képes támadást indítani. A szovjetek csaknem 
teljesen körülzárták Berlint. A parancsnokokat szinte óránként váltották le. 
A Birodalom agonizált, és azok az emberek, akik létrehozták, most feladták. 

Hitler beszéde féktelen, vad gyalázkodó szóáradatba torkollott, melyben 
megvádolta a tábornokait, a tanácsadóit, a hadseregeit és Németország 
egész népét, melyet ő vezetett a katasztrófába. Eljött a vég. Hitler tajtékzott, 
széthullott minden, ő képtelen folytatni, de úgy döntött, hogy Berlinben 
marad. Elhatározta, hogy személyesen veszi át a város védelmét - és az 
utolsó pillanatban célzást tett rá, hogy agyonlövi magát. Krebs gyalogsági 
tábornok és Eckard Christian tábornok, a Luftwaffe képviselője 
elszörnyedten hallgatta. Mindketten úgy látták, hogy Hitler idegileg teljesen 
összeomlott. Egyedül Jodl maradt nyugodt, mivel Hitler ugyanezt elmondta 
már neki negyvennyolc órával korábban. 

A jelenlévők megpróbálták meggyőzni a csaknem tébolyodott Führert, 
hogy még nincs veszve minden. Meg kell maradnia a Birodalom élén, 


mondták, el kell hagynia Berlint, mert a városban a helyzet tarthatatlanná 
vált. Az az ember, aki tegnap még egész világukat meghatározta, ma 
durván visszautasította őket. Hitler megismételte, hogy Berlinben akar 
maradni. A többiek mehetnek, amerre a szemük lát. Mindannyian le voltak 
sújtva. Hitler, hogy még világosabbá tegye elhatározását, megmondta 
nekik: közzé akarja tenni, hogy Berlinben tartózkodik. Mindjárt le is diktált 
egy nyilatkozatot azzal, hogy haladéktalanul adják le a rádióban. A 
többieknek sikerült rávenniük, hogy halasszák másnapra a közzétételt. 
Eközben a bunkerban tartózkodó tisztek és szárnysegédek felhívták a 
városon kívül tartózkodó kollégáikat, hogy további nyomást gyakoroljanak 
Hitlerre. Himmler, Dönitz, sőt Göring is telefonált, és könyörögtek, hogy 
gondolja meg magát. A Führer azonban hajthatatlan volt. 

Jodlt telefonhoz hívták. Mialatt kint volt, Keitel megkérte Hitlert, hogy 
négyszemközt beszélhessenek. A tárgyalótermet kiürítették. Keitel, saját 
beszámolója szerint, elmondta Hitlernek, hogy a maga részéről két 
lehetőséget lát még nyitva a Führer számára. Az egyik: , kapitulációs 
javaslatot tenni, mielőtt Berlin csatatérré változik", vagy , megszervezni 
Hitler menekülését Berchtesgadenbe, és onnan haladéktalanul megkezdeni 
a tárgyalásokat" . Keitel szerint Hitler még azt sem hagyta, hogy 
végigmondja. Félbeszakította, és kijelentette: , Én meghoztam a döntésemet, 
és nem fogom elhagyni Berlint. A végsőkig védenem kell a várost. Vagy 
megnyerem a Birodalom fővárosáért vívott harcot, vagy a Birodalommal 
együtt elbukom." 

Keitel úgy vélte, ez az elhatározás őrültség. , Kénytelen vagyok 
ragaszkodni hozzá, hogy ön még ma éjjel távozzék Berchtesgadenba" - 
mondta Hitlernek. Hitler hallani sem akart erről. Behívatta Jodlt, és 
utasította, repüljenek Göringgel - Hitler helyettesével együtt 
Berchtesgadenbe -, és vegyék át a gyeplőt. 

, Az elmúlt hét esztendőben soha nem tagadtam meg egyetlen 
parancsának a teljesítését sem - tiltakozott Keitel -, de ezt nem fogom 
végrehajtani. Ön nem hagyhatja cserben a Wehrmachtot" . , Én itt maradok. 
És kész!" - felelte Hitler. Ekkor Jodl azt javasolta: Wenck hadserege 
megindulhatna az Elba menti állásaiból Berlin felé[55]. Keitel kijelentette: 
haladéktalanul kimegy a nyugati frontra, beszél Wenck tábornokkal, 

, visszavon minden korábbi utasítást, és megparancsolja, hogy induljanak 
Berlin felé, és egyesüljenek a 9. hadsereggel." 


Ez végre egy olyan javaslat volt, amit Hitler helyben tudott hagyni. Keitel 
úgy érezte, javaslata legalább némi megkönnyebbülést hozott Hitlernek 
ebben a reménytelen helyzetben. Nem sokkal később Keitel elindult Wenck 
parancsnokságára. 

Néhány tisztet, aki nem vett részt a megbeszélésen, mint Karl Koller 
tábornok, a Luftwaffe vezérkari főnöke, annyira megdöbbentett Hitler 
összeomlásának híre, hogy nem volt hajlandó elhinni, amit képviselőik 
jelentettek. Koller elrohant Jodl legutóbbi vezetési pontjára, a Potsdamtól öt 
mérföldre északkeletre elterülő Krampnitzba, mert közvetlenül Jodltól 
akarta hallani a történteket. , Amit ön hallott, az az igazság" - mondta Jodl 
Kollernek. Elmondta aztis, hogy Hitler mindent feladott, és az utolsó 
pillanatban öngyilkosságot akar elkövetni. , A Führer megmondta, hogy 
fizikai okokból nem tud részt venni a harcban, de különben sem tenné meg, 
mert attól tart, hogy megsebesül, és az ellenség fogságába esik. Mi mind 
igyekeztünk lebeszélni. Hitler kijelentette, nem képes tovább folytatni, és 
most a birodalmi marsallon van a sor. Amikor azt a megjegyzést tettük, 
hogy a csapatok nem fognak Göringért harcolni. ,, Harcolni? - kapta fel a 
fejét Hitler. - Itt már nem sok harc várható. Ha pedig megkezdődnek a 
tárgyalások, azt a birodalmi marsall ügyesebben fogja intézni, mint 
jómagam." Jodl hozzátette , A Führer elmondta, hogy a csapatok már nem 
harcolnak, a berlini harckocsitorlaszokat elbontották és elhagyták." 

A Führerbunkerban tartózkodók most már tudták, hogy Hitler szó szerint 
érti, amit mond. Ezek után órákig mindenféle papírokat és 
dokumentumokat válogatott, amelyeket kivittek az udvarra és elégettek. 
Aztán elküldött Goebbelsért, Frau Goebbelsért és a gyerekeikért, hogy 
legyenek mellette a bunkerban, a végső pillanatig. Dr. Werner Naumannak, 
Goebbels szárnysegédjének beszámolója szerint , Goebbels úgy érezte, 
összeomlás esetén az egyedüli méltó viselkedés, ha harc közben esik el, 
vagy ha öngyilkosságot követ el." Ugyanígy érzett Magda Goebbels, a 
birodalmi miniszter felesége is. Amikor Naumann tudomást szerzett róla, 
hogy Goebbels hamarosan átmegy a Kancelláriára, tudta, hogy 
, valamennyien együtt meg fognak halni" . 

Goebbels csaknem ugyanolyan mélységesen megvetette a , hitszegőket és 
árulókat" , mint Hitler. Egy nappal a Führer nagy kirohanása előtt 
összehívta a propagandagépezet vezetőit, és kijelentette: , A német nép 
elbukott. Keleten az emberek menekülnek, nyugaton fehér zászlóval 


fogadják az ellenséget. A németek maguk választották ezt a végzetet. Én 
senkit nem kényszerítettem, hogy a munkatársam legyen. Önök miért 
dolgoztak velem? Most az önök torkán is rajta a kés. De higgyék el, amit 
mondok: úgy fogunk távozni, hogy a föld beleremeg." 

Hitler fogalmai szerint csak azok a tisztességes németek, akik 
öngyilkosságot követnek el, és akik beletemetkeznek a maguk ásta sírba. 
Ugyanezen az estén SS-osztagok járták a házakat, és dezertőrök után 
kutattak. A büntetés gyors volt. A tizenhat esztendős Eva Knoblauchl, aki 
nemrég érkezett menekültként Berlinbe, a saját szemével látta egy felkötött 
fiatal Wehrmacht-katona testét egy lámpavason. A halott lábára nagy fehér 
tábla volt kötözve, ezzel a felirattal: , Aruló vagyok. Elhagytam a népemet." 

x 

Ezekben a sorsdöntő napokban Heinrici egyre egy bizonyos hírre várt. 
Arra számított, hogy Hitler megadja az engedélyt a 9. hadseregnek a 
visszavonulásra. Busse csapatai, melyeket az oroszok csaknem teljesen 
bekerítettek, és a szárnyakon elvágtak a szomszédaitól, már csaknem 
teljesen megsemmisültek. Krebs mégis igyekezett tartatni az állásait. Mi 
több: azt javasolta, hogy a 9. hadsereg egyes alakulatai harcolva törjenek át, 
és egyesüljenek Schörner tábornagy erőivel. Busse maga túlbonyolította a 
dolgokat. Heinrici megpróbálta rávenni, hogy parancs nélkül vonuljon 
vissza. Busse azonban még arra sem vállalkozott, hogy foglalkozzék a 
visszavonulás gondolatával, amíg a Führertől nem érkezik erre külön 
parancs. 

Április 22-én délelőtt tizenegykor Heinrici figyelmeztette Krebst, hogy a 
9. hadsereget a nap végére fel fogják darabolni. Krebs ezzel szemben 
határozottan kijelentette, hogy Schörner tábornagy egy északi irányú 
támadással csatlakozik Busséhoz, és ezzel helyreállítja a vonalakat. Heinrici 
azonban, jobban ismerte a helyzetet. , Schörnernek több napra lenne 
szüksége, hogy előkészítsen egy támadást - mondta Krebsnek. - Addigra 
viszont a 9. hadsereg megszűnik létezni." 

A helyzet óráról órára reménytelenebbé vált, és Heinrici ismételten 
sürgette Krebst, hogy tegyen valamit. , Maga elvette a csapataimat - 
ostromolta Krebst -, miközben azt mondja: mindent meg kell tennem annak 
a szégyennek az elkerülésére, hogy a Führert bekerítsék Berlinben. 
Akaratom ellenére, figyelmen kívül hagyva, kérésemet, hogy mentsenek fel 
megbízatásom alól, megakadályoztak, hogy visszavonhassam azt az 


egyetlen erőt, amely védelmet nyújthatott volna a Führernek és Berlinnek." 
Nem elég, hogy, a Führer parancsnoksága Bussén keresztül megnehezítette 
Heinrici dolgát, most azt követelték, hogy Manteutffel 3. gránátoshadserege 
vesse vissza Rokosszovszkij csapatait az Oderán túlra, ami oly képtelen 
parancs volt, hogy Heinricinek egyszerűen elállt a lélegzete. 

12:10-kor Heinrici figyelmeztette Krebst: , Meggyőződésem, hogy ez az 
utolsó pillanat a 9. hadsereg visszavonására." Két órával később ismét 
felhívta Krebst, de az már távozott, hogy részt vegyen Hitler hadműveleti 
értekezletén. Heinrici ekkor azt mondta Dethleffsen tábornoknak: ,, Most 
már muszáj döntenünk." 2:50 kor Krebs felhívta Heinricit. A Führer 
beleegyezett, hogy a 9. hadsereg egyes részei feladják Frankfurtot, és 
visszavonuljanak az északi szárny mentén. Heinrici dühöngött. Ez a 
félintézkedés nem sokat javíthat a helyzeten. Nem hívta fel Krebs figyelmét, 
hogy a várost mindeddig az a Bichler vezérőrnagy tartotta keményen, akiről 
Hitler azt mondta, hogy , nem egy Gneisenau" . Bichlernek most nem lesz 
könnyű elszakadó hadműveletet végrehajtani. Egyébként is, a jóváhagyás 
túl későn érkezett. A 9. hadsereget már körülzárták 

Körülbelül két órával később Krebs ismét telefonált. Ezúttal a 
hadműveleti értekezleten született döntésről értesítette Heinricit, mely 
szerint a nyugati frontról vissza kell fordítani Wenck tábornok 12. 
hadseregét. Wenck azt a feladatot kapta, hogy indítson támadást kelet felé, 
Berlin irányában, hogy enyhítsen az ellenséges nyomáson. Ez meghökkentő 
közlés volt. Heinrici szárazon csak annyit fűzött hozzá: , Nagyon fogunk 
örülni nekik." De a 9. hadsereg teljes visszavonására még mindig nem 
született parancs. Bár a hadsereg be volt kerítve, Heinrici meg volt 
győződve: Busse csapatai még mindig elég erősek, hogy meginduljanak 
nyugat felé Most Krebs információja Wenckről - akiről Heinrici ezt 
megelőzően még csak nem is hallott - új lehetőséget kínált. , A hír hallatán 
feltámadt bennem a remény" - mondta később Heinrici -, hogy a 9. 
hadsereg még megmenthető." Heinrici felhívta Bussét, , Krebs az imént 
elmondta, hogy Wenck hadserege visszafordul, és menetet hajt végre az ön 
irányába." - mondta. Utasítást adott Bussénak, hogy vonja ki a legerősebb 
hadosztályát, törje át az oroszok vonalát, és induljon meg nyugat felé, hogy 
találkozzék Wenckkel. Busse tiltakozott, hogy ezzel elveszíti erői javát. 
Heinricinek betelt a pohár. , Ez a parancs a 9. hadsereg számára - vágott 
közbe hajthatatlanul. - Vonjon ki egy hadosztályt, és indítsa el Wenck elé." 


Nem volt hajlandó vitába bocsátkozni. 
x 

A város peremén köröskörül vörös fénygyűrű derengett az éjszakai 
égbolton. Tüzek foltjai rózsállotak szinte minden kerületben, és 
szakadatlanul dörögtek az ágyúk. De a lehrterstrassei börtönben egyre nőtt 
a diadalmas, ujjongó érzés. A délután folyamán kiengedtek huszonkét 
rabot. A többiek is minden percben várták, hogy felszabadulnak. Egyesek 
úgy gondolták, még virradat előtt hazaérhetnek. Még Herbert Kosney is 
úgy érezte, hogy megússza a kivégzőosztagot. 

Egy őr jött be a pincébe, listával a kezében, amelyről gyorsan felolvasott 
néhány nevet. Az emberek feszülten figyelték. A felolvasottak között volt 
egy kommunista, egy orosz hadifogoly, és néhány olyan személy, akikről 
Kosney úgy tudta, hogy az 1944-es Hitler-ellenes összeesküvés 
gyanúsítottjai. Az őr sorra darálta a neveket: ,, . .. Haushofer... Schleicher.. . 
Munzinger... Sosinow... Kosney... Moll..." Herbert feltámadó reménnyel 
fogta fel, hogy az ő nevét kiáltották. 

Összesen tizenhat foglyot szúrtak ki. Az őr megszámolta őket, aztán 
lekísérte a biztonsági irodára. Ott vártak az ajtó előtt, míg egymás után 
behívták őket. Amikor Kosney sorra került és belépett, odabent hat SS-t 
pillantott meg. Mindannyian meglehetősen részegek voltak. Az egyikük 
kikereste Kosney nevét a listán, és átadta neki a személyi holmijait, 
amelyeket letartóztatásakor vettek el tőle. Szánalmasan kevés volt a 
cókmókja: a zsoldkönyve, egy ceruza meg egy öngyújtó. Herbert aláírt egy 
papírt, hogy átvette a holmijait, aztán egy másikat, hogy szabadon 
engedték. Az egyik SS megjegyezte: , Na, maga egykettőre viszontlátja a 
feleségét." 

Aztán visszavitték őket a pincébe, hogy szedjék össze a holmijaikat. 
Kosney alig mert hinni a szerencséjében. Gyorsan összecsomagolt, 
gondosan összehajtogatta az öltönyét, amit a feleségétől kapott negyedik 
házassági évfordulójukra. Amikor végzett, segített fogolytársának, 
Haushofernek. Haushofer holmijai közt akadt némi élelem, egyebek között 
egy fekete zabkenyér, sőt, egy üveg bor is. A vekni nem fért be Haushofer 
zsákjába, úgyhogy odaadta Kosneynak. Most hosszú várakozás következett. 
Aztán csaknem másfél óra múltán a tizenhat főt felsorakoztatták kettős 
sorba, és kikísérték a pincéből egy sötét terembe. Hirtelen becsapódott 
mögöttük az ajtó, és ott találták magukat a teljes sötétségben. Csaknem 


azonnal felgyulladt egy zseblámpa. Ahogy Herbert szeme hozzászokott a 
sötéthez, észrevette, hogy a lámpa egy S5S-tiszt övéről lóg. Az illető, egy 
alezredes, sisakot viselt, kezében fegyvert tartott. , Magukat más helyre 
visszük - mondta az illető. - Aki szökni próbál, agyonlőjük. Rakják fel a 
holmijukat kint a teherautóra. A potsdami pályaudvarra megyünk." 

Kosney reményei füstbe mentek. Egy percre arra gondolt, hogy besurran 
az egyik közeli zárkába. Biztos volt benne, hogy az oroszok néhány órán 
belül elérik ezt a körzetet. De amint azon gondolkodott, hogyan tudna 
elrejtőzni, észrevette, hogy a helyiségbon több SS-katona áll, kezében 
géppisztollyal. 

A foglyokat kiterelték a Lehrterstrasséra, és elindultak velük az 
Invalidenstrasse irányába. Esett. Herbert felhajtotta a gallérját, és sálként 
használt törölközőjét szorosabbra kötötte a nyakán. Már menet közben az 
embereket megállították, megmotozták, és újra elvették tőlük azokat a 
személyes holmikat, amiket alig pár perce adtak vissza nekik. Az oszlop 
újra elindult. Minden foglyot egy SS katona kísért, vállán géppisztollyal, 
kezében pisztollyal. Ahogy elérték az Invalidenstrassét, egy 55-őrmester azt 
javasolta, vágjanak át a szétbombázott kiállítási csarnokon. 
Keresztülgázoltak a törmeléken, és beértek a vastag falú építmény romjai és 
csontvázként meredező betonpilonjai közé. Hirtelen minden foglyot 
megragadott a gallérjánál fogva egy SS. A foglyok egyik csoportját jobbra 
vezették, a másikat balra. Felterelték őket a falmaradványokra, egy mástól 
hat-hét láb távolságra. Akkor aztán mind felfogták, mi fog történni. 

Néhány fogoly könyörögni kezdett az életéért. , Ne öljenek meg! Nem 
csináltam semmit!" - rimánkodott a Kosney mellett álló férfi. Ebben a 
pillanatban Herbert megérezte a tarkójához szorított pisztoly hideg csövét. 
Abban a pillanatban, amikor az őrmester elkiáltotta magát: ,, Tűz!" Herbert 
félrerántotta a fejét. Szaggatott sortűz csattant. Kosney hirtelen éles 
fájdalmat érzett, aztán a földre zuhant, és mozdulatlanul elterült. 

Az alezredes most végigsétált a földre zuhant testek mellett, és mindegyik 
fogolyba beleeresztett még egy golyót. Amikor Herberthez ért, azt mondta: 
, Ennek a disznónak elég volt, amit kapott. Aztán hozzátette: - Gyerünk, 
emberek. Sietnünk kell. Sok még a dolgunk ma éjjel." 

Kosney sosem tudta, meddig feküdt ott. Egy idő után nagyon óvatosan a 
nyakához és az arcához emelte a kezét. Erősen vérzett. De azzal, hogy az 
utolsó pillanatban elfordította a fejét, megmentette az életét. Úgy érezte, 


nem tudja mozgatni a jobb kezét és lábát, de azért kúszva megindult a 
romok között, és végre kiért az Invalidenstrasséra. Aztán feltápászkodott. 
Kiderült, hogy tud járni. Még szorosabbra kötötte sérült nyakán a 
törölközőt, és lassan, fájdalmasan elindult az Írgalmasok kórháza felé. 
Többször összeesett. Egyszer megállította egy csapat Hitlerjugend fiú, de 
látván, hogy súlyosan megsebesült, útjára engedték. 

Útközben levette a cipőjét, mert túl nehéznek érezte. Aztán erős tüzérségi 
tűzbe került. Utóbb nem tudott visszaemlékezni, mennyi ideig mehetett - 
csak félig volt öntudatánál - de végül elérte a lakását a Fraseckystrassén. 
Herbert Kosney, a lehrterstrassei börtönőrök utolsó mészárlásának egyetlen 
életben maradt tanúja, ereje utolsó cseppjeit összeszedve, bedörömbölt a 
lakása ajtaján. A felesége, Hedwig, aki ajtót nyitott, nem ismerte fel a 
jövevényt. Az arca, a kabátja szárnya merő vér volt. , Ki maga?" - kérdezte 
az asszony elszörnyedve. , Én vagyok az, Herbert" - nyögte ki a férfi, és 
összeesett. 

x 

Április 23-án éjjel egy órakor megcsörrent a 12. hadsereg 
parancsnokságán, a wiesbadeni erdőben Walther Wenck 
hadseregparancsnok telefonja. A Wehrmacht tábornoka még egyenruhában, 
egy karosszékben szendergett. A tábornok Magdeburgtól harmincöt 
mérföldre keletre egy vadászházban ütötte fel vezetési pontját. 

Wenck maga vette fel a kagylót. Az egyik alárendelt parancsnoka 
jelentette, hogy Wilhelm Keitel tábornagy épp az imént haladt át a vonalán, 
útban a parancsnokság felé. Wenck hívatta vezérkari főnökét, Günther 
Reichhelm vezérkari ezredest. , Látogatónk érkezik - mondta. - Keitel." 
Wenck szívből utálta az OKW vezérkari főnökét. Keitel volt a legutolsó, 
akivel ebben az órában beszélni szeretett volna. 

Az utóbbi néhány hétben Wenck több gyászt, nyomorúságot és 
szenvedést látott, mint minden addigi csatájában. Ahogy Németország 
határai zsugorodtak, körzete egyetlen hatalmas menekülttáborrá változott. 
Mindenütt hontalanná vált németek bolyongtak az utakon, a mezőkön, a 
falvakban és erdőkben, ott háltak a szekereken, sátrakban, lerobbant 
teherautókon, vasúti kocsikban, a szabad ég alatt. Wenck a körzete minden 
lakható építményét -lakóházakat, templomokat, még a falvak mulatóit is - 
menekültszállásokká alakíttatta át. , Úgy éreztem magam - mondta később 
-, mint egy vándor pap. Minden nap körbejártam a vidéket, hogy 


megpróbáljak tenni a menekültekért, különösen a gyermekekért és a 
betegekért. Közben állandóan azon járt az eszem, mikor indítják meg végre 
támadásukat az amerikaiak az Elba partján kialakított hídfőikből." 

Wenck hadserege naponta több mint félmillió embert látott el élelemmel. 
A Birodalom minden részéből indított szerelvények mind ide futottak be 
ebbe az Elba és Berlin között húzódó keskeny sávba, és képtelenek voltak 
tovább haladni. A szerelvényeken szállított áru most egyszerre jelentett 
jótéteményt és terhet a 12. hadsereg számára. A szerelvények hoztak az 
égvilágon mindent, repülőgép-alkatrészektől a több kocsirakomány vajig. 
Alig néhány mérföldnyire onnan, Manteuffel páncélosai elakadtak az 
üzemanyaghiány miatt, ugyanakkor Wenck szinte fürdött a benzinben. Már 
jelentette a feleslegeit Berlinnek, de mindeddig semmiféle intézkedés nem 
történt, hogy megszabadítsák tőlük. Senki még csak tudomásul sem vette a 
jelentéseit. 

Most, míg Keitelt várta, némi aggodalommal gondolt arra, hogy ha az 
OKW vezérkari főnöke tudomást szerzett a menekültek körében végzett 
szociális munkájáról, aligha fogja azt helyeselni. Keitel katonai erkölcsi 
kódexe szerint az ilyen tevékenység egyszerűen elfogadhatatlannak 
minősült, Wenck motorzúgást hallott. A törzs egyik tisztje megjegyezte: 

, Figyelje meg, hogyan játssza Keitel a hőst" . 

Keitel teljes tábornagyi díszben, kezében marsallbottal belépett a kis 
házba, mögötte a szárnysegédje és a tisztiszolgája. , Az az arrogancia és az a 
pompa, amellyel Keitel és kísérete bevonult, olyan peckesen, mintha most 
vették volna be Párizst, holott minden út a nyomorúságról beszélt, és 
Németország tönkreverten hevert a porban", mélységes utálatot keltett 
Wenckben. 

Keitel tisztelgésképpen tábornagyi botjával megérintette a sapkáját, 
Wenck nyomban észrevette, hogy a látogató szertartásos viselkedése 
ellenére ingerült és zaklatott. Keitel szárnysegédje térképeket vett elő, és 
kiterítette őket. Keitel minden bevezető nélkül a térkép fölé hajolt, Berlinre 
tette a kezét, és azt mondta: , Meg kell mentenünk a Führert" . 

Aztán mintha túlságosan követelődzőnek érezte volna magát, ejtette a 
témát, és kérte Wencket, ismertesse a 12. hadsereg helyzetét. Wenck nem 
hozta szóba a menekülteket, sem azt, hogy a hadserege hogyan igyekszik 
gondoskodni róluk. Ehelyett nagy vonalakban ismertette az Elba környékén 
kialakult helyzetet. Keitel még akkor sem engedett fel, amikor behozták a 


kávét és a szendvicseket. Wenck nem sok megnyugtatót tudott mondani a 
látogatónak. , Az igazság az - mondta később -, hogy iszonyú helyzetben 
éreztük magunkat. Mit mondhatott volna Keitel nekünk, amiről még nem 
lett volna tudomásunk? Hogy itt a vég?" 

Keitel hirtelen felállt, és járkálni kezdett a szobában. , Hitler teljesen 
összeomlott - szólalt meg gyászos hangon. - Sőt, feladta. A kialakult 
helyzet azt követeli, hogy ön fordítsa meg a csapatait, és Busse 9. 
hadseregével együtt induljon meg Berlin felé." Wenck szótlanul hallgatta 
Keitel helyzetismertetését. , A berlini csata megkezdődött - mondta. - Nem 
kisebb a tét, mint Németország és Hitler sorsa." Itt ünnepélyesen Wenckre 
pillantott. , Az ön feladata az, hogy indítson támadást, és mentse meg a 
Führert." Wencknek, ide nem illő módon, egyszerre az jutott eszébe, hogy 
Keitel valószínűleg soha életében még nem járt ilyen közel a frontvonalhoz. 

Wencknek épp elégszer volt dolga Keitellel, hogy kiismerje: , bevet egy 
érvet, két dolog történhet: válaszként végig kell hallgatnia egy két órás 
locsogást, vagy búcsút mondhat a parancsnoki beosztásának. Most 
automatikusan jött a szájára a válasz: ,, Természetesen, tábornagy, mindent 
megteszünk, amit parancsba ad." 

Keitel bólintott. , On a Belzig-Treuenbrietzen vonalból indít támadást 
Berlin irányába - mondta, és rámutatott két kis városkára, mintegy tizenkét 
mérföldnyire északkeletre a 12. hadsereg frontvonalától. Wenck tudta, hogy 
ez képtelenség. A terv, amelyet Keitel ismertetett, olyan erőkre és 
eszközökre - élőerőre, harckocsikra, hadosztályokra - épült, amelyek rég 
megsemmisültek, vagy soha nem is léteztek. Wenck, akinek gyakorlatilag 
nem voltak harckocsijai és rohamlövegei, és alig rendelkezett élőerővel 
képtelen volt egyidejűleg tartani a frontot az amerikaiakkal szemben az 
Elba mentén, és ugyanakkor támadást indítani Berlin irányába, hogy 
megmentse a Führert. Mindenesetre annyi bizonyos, hogy iszonyú nehéz 
lenne támadást indítani északkeleti irányba, Berlin felé. Egyebek között, 
rengeteg tavacska és folyó állja útját. A rendelkezésére álló csekély erőkkel 
csak észak felől juthat be Berlinbe. Javasolta is Keitelnek, hogy a 12. 
hadsereg ,,a tavaktól északra, Nauenen és Spandaun át vonuljon be 
Berlinbe. , Azt hiszem - tette hozzá -, körülbelül két nap múlva meg tudom 
indítani a támadást." Keitel némán állt egy pillanatig. , Nem várhatunk két 
napot" - mondta aztán jeges hangon. 

Wenck megint nem vitatkozott. Nem vesztegethette az időt. Gyorsan 


elfogadta Keitel tervét. Távozás közben a tábornagy Wenck felé fordult, és 
azzal köszönt el: ,, Teljes sikert kívánok önnek." 

Amikor Keitel kocsija elhajtott, Wenck összehívta a törzsét. , Nos - 
mondta -, ismertetem az elgondolásomat. Támadást indítunk, és amennyire 
csak lehet, megközelítjük Berlint, de eközben nem adjuk fel állásainkat az 
Elba mentén. Szárnyainkkal a folyónak támaszkodva fenntartunk egy 
menekülési útvonalat nyugat felé. Őrültség lenne, ha csak azért vonulnánk 
Berlinbe, hogy bekeríttessük magunkat az oroszokkal. Megkíséreljük a 
csatlakozást a 9. hadsereggel, aztán segítünk, hogy minden katona és civil, 
aki csak teheti, meneküljön nyugat felé." 

Ami Hitlert illeti, Wenck csak annyit mondott: , Egyetlen ember sorsa már 
nem számít többé". Miközben kiadta a parancsait a támadásra, az jutott 
eszébe, hogy a tábornaggyal folytatott hosszú beszélgetés során Keitel 
egyetlenegyszer sem hozta szóba Berlin népét. 

x 

Amint megvirradt, Magdeburg közelében három német észrevétlenül át 
jutott az Elbán, és megadta magát az amerikai 30. gyaloghadosztálynak Az 
egyik az ötvenhét esztendős Kurt Dittmar Wehrmacht-altábornagy volt, aki 
a napi hadijelentéseket olvasta be a rádióba, és akit birodalomszerte ,,a 
Főparancsnokság Hangjának" tituláltak Vele volt tizenhat esztendős fia, 
Eberhardt, és Werner Pluskat őrnagy, a D-nap veteránja, akinek 
Magdeburgban települt tüzérsége fontos szerepet játszott abban, hogy 
Simpson tábornok 9. hadserege nem tudott átkelni az Elbán. 

Dittmarnak, akit a legmegbízhatóbb német katonai rádiósnak ismertek, 
sok tisztelője akadt nemcsak Németországban, hanem a szövetségesek 
sajtófigyelői között is. Az altábornagyot azonnal be vitték a 30. 
gyaloghadosztály parancsnokságára, ahol kihallgatták Dittmar egyetlen 
olyan információval szolgált, amely meglepte a felderítő tiszteket: Hitler - 
állította határozottan -, Berlinben tartózkodik. Ez a reveláció erejével hatott. 
Mindeddig senkinek sem volt biztos tudomása a Führer hollétéről.[56] A 
legtöbb híresztelés szerint aN Nemzeti Erődben tartózkodott. Dittmar 
azonban szilárdan kitartott állítása mellett. A Führer Berlinben van - 
mondta kihallgatóinak -, de véleménye szerint , Hitlert vagy megölték vagy 
öngyilkosságot követett el" . 

, Beszéljen a Nemzeti Erődről" - sürgette valaki, Dittmar tanácstalanul 
nézett rá. Az egyetlen információ, amit tud róla, annyi, amennyit egy svájci 


lapban olvasott az előző év januárjában. Elismerte, hogy helyenként vannak 
még ellenállási gócok, főképp északon, , beleértve Norvégiát és Dániát, 
valamint délen, az Olasz Alpokban. De - tette hozzá - ezek nem annyira 
elhatározott szándékból harcolnak, mint inkább a körülmények 
nyomására." Amikor kihallgató i tovább erőltették az Erőd kérdését, 
Dittmar megrázta a fejét. , A Nemzeti Erőd? Az egy romantikus álom. Egy 
mítosz." 

És csakugyan: az Erőd merő kitaláció volt. Omar Bradley vezérezredes, a 
12. hadseregcsoport parancsnoka később a következőket írta: , Az Erőd 
jórészt csak néhány fanatikus náci képzeletében élt. Nálunk olyan 
rémalakká nőtt, hogy ma már magam is csodálkozom, hogyan hihettük el 
olyan naivan ezt a mesét. Amíg azonban a legenda tartotta magát, 
jelentősen befolyásolta hadműveleti gondolkodásunkat." 

x 

Berlin keleti, Lichtenberg kerületének szélén, Karlshorst kövezett utcáin 
porfelhőt kavarva német harckocsioszlop robogott végig. Eleanore Krüger, 
akinek zsidó vőlegénye, Joachim Lipschitz a ház pincéjében bujkált, 
meglepődve figyelte a harckocsikat. Vajon honnét jöhetnek ezek? Hova 
mennek? Ahelyett, hogy a főváros felé tartanának, dél felé, Schönewelde 
irányába robognak, mintha menekülnének Berlinből. Vajon az oroszok a 
sarkukban vannak? Ha igen, az azt jelenti, hogy legalább Joachim 
felszabadul. De vajon miért hagyják el a német csapatok a várost? Feladják? 
Visszavonulnak? 

Eleonore nem tudhatta, hogy az alakulat, amelyet lát, nem más, mint 
Weidling tüzérségi tábornok LVI. páncéloshadtestének eltévedt, szétvert 
maradványai, amelyek megpróbálták helyreállítani a kapcsolatot a fő 
erőkkel. Amikor a város legszéléig visszaszorították őket, Weidling 
embereinek sikerült helyreállítani az összeköttetést Busse frissen bekerített 
9. hadseregével, mégpedig meglehetősen körülményes úton: amikor elérték 
a város legszélét, a városi telefonon felhívták a berlini főparancsnokságot, és 
onnan rádiókapcsolatot létesítettek a 9. hadsereggel. Az LVI. 
páncéloshadtest ekkor azt a parancsot kapta, hogy haladéktalanul induljon 
a várostól déli irányba, törje át az oroszok gyűrűjét, és csatlakozzon a 9. 
hadsereghez a várostól mintegy tizenöt mérföldnyire, Königswusterhausen 
és Klein Kienitz körzetében. Innen közös erővel aztán megkísérlik elvágni 
Konyev csapatait. 


Előbb azonban Weidlingnek volt egy elintézetlen ügye. Most értesült róla, 
hogy mind Busse, mind pedig Hitler parancsnokságától tiszteket küldtek ki 
hozzá, hogy vonják felelősségre, amiért önkényesen elhagyta a csatateret, és 
vezető nélkül hagyta a hadtestét. Dühösen utasította embereit, kezdjék meg 
az áttörést nélküle, ő pedig a fővárosba hajtott, hogy Krebs szemébe nézzen. 

Néhány órával később Weidling, miután keresztülvágott Berlinen a 
Birodalmi Kancelláriáig, lement az alagsorba, az úgynevezett szárnysegédi 
bunkerba, ahol Krebs és Burgdorf irodája volt A két főtiszt hűvösen 
fogadta. , Mi folyik itt? - szegezte nekik a kérdést Weidling. - Mondják 
meg, miért akarnak agyonlövetni?" Aztán ingerülten elmondta: vezetési 
pontja a csata első pillanatától kezdve csaknem a frontvonalban települt. 
Hogyan állíthatja bárki, hogy ő kereket oldott? Valaki megemlítette a 
döberitzi Olimpiai Falut. Az ötvenhatosok a közelébe sem kerültek 
Döberitznek - horkant fel Weidling. Odamenni ,,a legnagyobb ostobaság 
lett volna." Krebs és Burgdorf lassan felengedett. Megígérték, hogy 
tisztázzák az ügyet a Führerrel, mégpedig , haladéktalanul". 

Weidling ezután röviden ismertette a helyzetet. Elmondta, hogy hadteste 
támadásra készül Berlintől délre, aztán hozzátette: , Indulás előtt jelentést 
kaptam, hogy orosz harckocsiékek jelentek meg Rudow közelében." Rudow 
közvetlenül a délkeleti Neukölln kerületen túl feküdt. Krebs azonnal 
felismerte a veszélyt. Ebben az esetben, mondta, meg kell változtatni a 9. 
hadsereg parancsát az LVI. páncéloshadtest számára: Weidling hadtestének 
Berlinben kell maradnia. Ezután Krebs és Burgdorf elsietett Hitlerhez. 

Nem sokkal később Weidlinggel közölték, hogy Hitler kéreti. Az út a 
Führerbunkerhez elég hosszúnak bizonyult, keresztül kellett menni egy 
egész , föld alatti városon". Krebs irodájából előbb végigment egy föld alatti 
alagúton, aztán egy konyhán és egy ebédlőn, végül le egy lépcsősoron a 
Führer magánlakosztályába. 

Krebs és Burgdorf bemutatta a Führernek. , Egy térképekkel telerakott 
asztal mellett ült a Birodalom Führere - írta később Weidling. - Amikor 
beléptem, fejét felém fordította. Arca püffedt volt, a szeme lázas. Amikor 
megpróbált felállni, elszörnyedve láttam, hogy keze-lába szüntelenül 
remeg. Végre nagy erőlködve sikerült felállnia. Arcán torz mosollyal kezet 
fogott velem, és alig hallható hangon megkérdezte, találkoztunk-e már 
korábban is. , Egyszer", felelte Weidling: a Führer egy esztendővel azelőtt 
kitüntetést adott át neki. , Emlékszem a nevére, de nem emlékszem az 


arcára" - mondta Hitler. Amikor Hitler leült, Weidling észrevette, hogy lába 
még ülve is mozog, a térde táncol, mint egy inga, csak gyorsabban" . 

Weidling jelentette Hitlernek az LVI. hadtest helyzetét. Aztán Hitler 
jóváhagyta Krebs utasítását, hogy a hadtest maradjon Berlinben. A Führer 
ezután magyarázni kezdte elgondolását Berlin védelméről. Azt javasolta, 
vonják össze Wenck hadseregét nyugatról, Busséét délkeletről és Steiner 
hadseregcsoportját északról, és így állítsák meg valahogy az oroszokat. 
, Egyre növekvő döbbenettel hallgattam a Führer szónoklatát" - írta 
Weidling. Egyetlen dolog volt világos számára: , Ha csak csoda nem 
történik, a végső vereségig a Birodalom napjai meg vannak számlálva." 

Aznap este az LVI. hadtest délen súlyos veszteségek árán elszakadt az 
oroszoktól, és bevonult Berlinbe. Huszonnégy órával később Weidlinget, 
legnagyobb rémületére, kinevezték a város parancsnokának. 

x 

Sztálin 11074 számú parancsa Zsukovnak és Konyevnek szólt, és 
felosztotta a várost kettejük között. Ettől a naptól, április 23-tól fogva az 1. 
Belorusz Front és az 1. Ukrán Front között a sávhatár , Lübben, onnan 
tovább Teupitz, Mittenwalde, Mariendorf, Berlin, Anhalter Station" . 

Konyev, bár nem panaszkodhatott a publicitásra, mégis vesztesnek érezte 
magát. A fődíjat Zsukov kapta. A sávhatár, amely keresztülszelte egész 
Berlint, Konyev oldalán mintegy százötven yardnyira elkerülte a 
Reichstagot, amelyet az oroszok mindig is a város legfőbb trófeájának 
tekintettek. Ez volt az a hely, ahová a szovjet zászlót ki kellett tűzni. 

x 

A város most kezdett haldokolni. A legtöbb helyen megszakadt a víz- és 
gázszolgáltatás. Bezártak a lapkiadók. Utolsóként a nácik lapja, a Völkischer 
Beobachter állt le, április huszonhatodikán. (Egy Goebbels által inspirált 
négyoldalas lap, a Der Panzerbár [A páncélozott medvel váltotta fel, amely 
,Nagy-Berlin Védőinek Harci Lapjaként" hirdette magát, és hat napig élt.) 
A város utcáin megszűnt minden közlekedés, mert az utak járhatatlanokká 
váltak, az üzemanyag elfogyott, a járművek tönkrementek. Elakadt az 
élelmiszerelosztás, leállt szinte minden szállítás. Nem működtek a 
hűtőházak. Április 22-én, százéves történetében először, bezárt a főváros 
távírdája. Az utolsó üzenet Tokióból érkezett, és ez állt benne: , Jó 
szerencsét mindannyiatoknak". Ugyanezen a napon szállt fel az utolsó 
repülőgép a tempelhofi repülőtérről. Stockholmba szállított kilenc utast. 


Berlin ezernégyszáz tűzoltóját ezen" napon nyugatra vezényelték.[57] 

Most, hogy a rendőröket átvezényelték vagy a hadsereghez, vagy a 
Volkssturmhoz, a város élete lassan szétzilálódott. Megkezdődött a 
fosztogatás. Fényes nappal feltörték a rendező-pályaudvarokon veszteglő 
tehervonatokat. Margarete Promeist, aki a legnagyobb ágyútűzben 
kimerészkedett a pályaudvarra, egyetlen darab szalonnával tért vissza. 

, Ahogy ma visszagondolok - mondta később -, azt hiszem, tiszta őrültség 
volt." Elena Majewski és Vera Ungnad a moabiti teherpályaudvarra rohant. 
Látták, amint II: emberek fosztogatják a barack-, szilva- és 
őszibarack-konzerves ládákat. Valami furcsa babbal teli zsákokat is láttak, 
de elfutottak mellettük. Nem ismerték fel a kávébabot. Szereztek egy láda 
konzervet, amelyen , Sárgabarack" felirat volt, és csak amikor otthon 
kinyitották, akkor derült ki, hogy almalé, amit a két lány mindig utált. 
Robert Schultze még rosszabbul járt: öt órát töltött a tömegben, amely 
megpróbált némi krumplit szerezni egy nagy élelmiszerraktárból, de mire 
sorra került, már minden elfogyott. 

A boltosokat, akik nem osztották szét a készleteiket, gyakran, 
hitlerjugendesek kényszerítették , adományozásra". Klaus Küster bement 
egy üzletbe a nagynénjével, és valami élelmiszert kért. A tulaj égre-földre 
esküdözött, hogy csak egy kis zabpelyhe maradt, Küster pisztolyt rántott, és 
élelmiszert követelt. A tulajdonos a szó szoros értelmében a pult alól 
elővarázsolt egy csomó mindent Küster összeszedett annyit, amennyit csak 
elbírt, aztán felháborodott nagynénjével távozott. , Istentelen kölyök vagy - 
kiáltotta a nagynéni, amikor kint voltak. - Micsoda amerikai 
gengsztermódszereket alkalmazol?!" , Ugyan, hallgasson el - vágott vissza 
Klaus - Ez most élet- halál kérdése." 

Elfriede Maigatter hírét vette, hogy a Hermannplatzon fosztogatják a 
hatalmas Karstadt áruházat. Odasietett, mely már zsúfolásig tele volt 
emberekkel. , Az emberek egymást lökdösték, rugdosták befelé az ajtón - 
mesélte később -, nyoma sem volt soroknak. Sehol egyetlen eladó, egyetlen 
felelős személy." Az emberek vittek mindent, amit láttak. Ha valami 
haszontalan holmi akadt a kezükbe, egyszerűen, a földre hajították. Az 
élelmiszerosztályon vastag, ragacsos massza borította a földet, sűrített 
tejből, lekvárból, tésztából, lisztből, mézből, amit a tömeg kiborogatott vagy 
elszórt. 

Előkerült néhány felügyelő, egy férfi időnként elkiáltotta magát: ,, Kifelé! 

Kifelé! Fel fogják robbantani az áruházat!" De senki nem törődött vele - 
túlságosan átlátszó volt a trükk. A nők nyalábszám vitték a kabátokat, 
ruhákat és cipőket. Mások az ágyneműket, huzatokat, lepedőket kapkodták 
le a polcokról. Az édességosztályon Elfriede látta, amint egy férfi kikap egy 
kisfiú kezéből egy doboz csokoládét. A gyerek sírni kezdett. Aztán dühösen 
azt kiáltotta: , Mindjárt veszek egy másikat." És úgy is tett. 

A kijáratnál azonban jött az igazságtétel. Két felügyelő megállított 
mindenkit, aki megpróbált kijutni a cókmókjával. Aki élelmiszert vitt, azt 
hagyták, de mást nem. Az ajtó mellett hamarosan hatalmas halom nőtt az 
elkobzott árucikkekből. Amikor Elfriede megpróbált kijutni egy kabáttal, 
amit sikerült megkaparintania, az egyik felügyelő kitépte a kezéből. 

, Kérem, hadd tartsam meg - rimánkodott Elfriede. - Fázom." A férfi vállat 
rándított, felvette a kabátot a halomról, és visszaadta. , Nesze, aztán 
kotródj" - mondta. És miközben a csőcselék ott nyomakodott, taszigálódott, 
és kapkodta, ami a szeme elé került, valaki újra meg újra azt üvöltözte: 

, Kifelé! Kifelé! Mindjárt felrobbantják az áruházat." 

Leckscheidt tiszteletes szintén szemtanúja volt a Karstadt kirablásának. A 
tiszteletes különös módon került a helyszínre. Az egyik hívő halott 
csecsemőt hozott a világra, és a kisdedet elégették. A mélységesen lesújtott 
anya azt akarta, hogy az urnát a csecsemő hamvaival tisztességgel 
eltemessék, és Leckscheidt vállalta, hogy ott lesz, bár ez több mérföldes utat 
jelentett az állandó ágyútűzben a neuköllni temetőig, ahol az asszony el 
akarta temettetni a gyermekét. Ahogy mentek, az asszony kezében a 
bevásárlószatyorba tett urnával, odaértek a Karstadthoz, és megpillantották 
a fosztogató tömeget. Az asszony kimeresztette a szemét. Hirtelen azt 
mondta: , Várjon!". Azzal otthagyta Leckscheidtet, és , eltűnt, urnástul, 
szatyrostul, mindenestül". A tisztelendő úr elképedve várt. Pár perc múlva 
megjelent, kezében egy pár erős bakanccsal. Amint odaért Leckscheidthez, 
annyit mondott: , Mehetünk" . 

Útban visszafelé Leckscheidt óvatosságból úgy intézte, hogy elkerüljék a 
Karstadtot. De jól is tették. Délután iszonyú robbanás döntötte romba a 
hatalmas áruházat. Az SS, amely a jelentések szerint huszonkilencmillió 
márkányi készleteket tárolt az alagsorban, felrobbantotta az áruházat, hogy 
a kincsek ne kerülhessenek az oroszok kezére. A robbanás megölt néhány 
asszonyt és gyermeket is. 

A fosztogatók láttán sok bolttulajdonos egyszerűen lemondott a 


készleteiről. Mivel nem akarták, hogy a kormányozhatatlan csőcselék 
összetörje üzleteiket, inkább kiürítették polcaikat, és szétosztották az árut, 
anélkül, hogy élelmiszerjegyet vagy pénzt fogadtak volna el. De volt ennek 
még egy oka: a bolttulajdonosok azt hallották, ha az oroszok 
élelmiszer-halmozással találkoznak, felgyújtják az üzletet. Egy héttel 
korábban Neuköllnben Günther Rosetz mozigépész megpróbált némi 
lekvárt vásárolni a Tengelmann féle csemegeüzletben, de nem kapott. Most 
Rosetz azt látta, hogy a Tengelmann lekvárt, zabpelyhet, cukrot és lisztet 
árusít, fontját tíz márkáért. Páni kapkodásban kiárusítottak mindent, csak 
hogy mielőbb kiürüljön az üzlet. Alexander Kelm alig hitt a szemének, 
amikor azt látta, hogy a Hindenburgstrasse sarkán, a Caspary 
borkereskedésben ingyen osztogatják a borospalackokat 
boldog-boldogtalannak. Klaus Küster, a Hitlerjugend tagja, egy másik 
portyázás alkalmával az egyik helyen kétszáz cigarettát, egy másikon egy 
üveg brandyt szerzett ingyen. A bolttulajdonos azt mondta: , Nesze, jól jön 
ez még. Nehéz idők jönnek." 

Húst azonban még a fosztogatóknak sem sikerült keríteniük. Eleinte 
néhány hentesnek voltak bizonyos készleteik, amelyeket a különleges 
kuncsaftoknak tartogattak, de ezek hamarosan elfogytak. A berliniek most 
városszerte az ágyútűzben elhullott lovakat darabolták fel. Charlotte 
Richter és nővére maga is látta, amint késsel felfegyverzett emberek egy 
szürke-fehér lovat trancsíroztak a Breitenbackplatzon. ,, A ló nem esett az 
oldalára - emlékezett Charlotte -, hanem valahogy ült a tomporár, a fejét 
még feltartotta, a szeme nyitva. Az asszonyok pedig késükkel nagy 
darabokat hasogattak le lábszárából. Ruby Borgmannak nagyon tetszett, 
hogy pezsgővel moshatott fogat: ettől a fogpaszta még jobban habzott. 
Ruby és férje, Eberhard, szinte keleti kényelemben élt Heinrich Schelle 
divatos éttermének, a Gruban-Souchaynek fényűző pincéjében. Schelle 
betartotta ígéretét: amikor megkezdődött az ágyúzás, meghívta 
Borgmannékat, hogy csatlakozzanak hozzá pompázatos föld alatti 
kvártélyában. Itt tartották az étterem ezüst, kristály és porcelán étkészleteit, 
és a menedéket ellátták mindenféle kényelemmel. A padlót keleti 
szőnyegek borították. A bejárat mellett felállított tekvőalkalmatosságokat 
súlyos szürke-zöld drapériákkal függönyözték el. A helyiség 
luxusminőségű kárpitozott székekkel, egy pamlaggal meg egy kis asztallal 
volt bebútorozva, mindegyik bútordarabon az étteremből származó bézs és 


rozsdabarna huzat. Víz nem volt napokig, viszont volt bőven pezsgő. 
, Reggel, délben, este pezsgőt ittunk - emlékezett Ruby. - Folyt a pezsgő, 
mint a víz, a víz viszont nem folyt." 

Az igazi problémát az élelem jelentette. Borgmannék egy jó barátja, Pia 
van Hoeven, aki egyszer-egyszer megosztotta velük a pince komtfortját, 
alkalmanként szerzett némi kenyeret, sőt még egy kis húst is kerített a 
látogatásaihoz. A pince lakói azonban többnyire tonhalon és krumplin éltek. 
Az étterem temperamentumos francia főszakácsa, Mopti, már kénytelen 
volt ismételni magát, de ez nem mehetett így a végtelenségig. Bár már 
semmi remény nem volt rá, hogy jönnének az amerikaiak, a kis csoport úgy 
döntött, hogy kiélvezik az életet. Hiszen bármelyik pillanatban 
meghalhattak. 

x 

Sánger , Papa" jobblétre szenderült. 

A hetvennyolc esztendős első világháborús veteránon a négyesztendei 
bombázás és az utolsó néhány napi ágyútűz ellenére soha nem látszott 
nyoma a rémületnek. Mi több, Erna Sángernek minden meggyőző erejét 
latba kellett vetnie, hogy lebeszélje férjét szokásos találkozóiról első 
világháborús bajtársaival. Munkát adott a Papának, egy sekély gödröt 
ásatott vele a kertben, hogy oda rejtse a befőttjeit és lekvárjait. Maga Konrad 
úgy találta, jó ötlet lenne, ha régi katonai kardját is elásná a befőttes és 
lekváros üvegek mellett, hogy az oroszok ne találjanak fegyvert a házban. 

De amint a munka elkészült, a Papa az egész család könyörgése ellenére 
kiment az utcára. Srapneltől szaggatott testére alig néhány lépésnyire az 
otthonától a bokrokban találtak rá, Martin Niemöller tiszteletes házának égő 
romjai mellett. Még tombolt az ágyútűz, amikor a család egy kézikocsin 
hazaszállította a Papa holttestét. Amint Erna ott lépkedett a kocsi mellett, 
eszébe jutott, hogy legutolsó beszélgetésük során kissé összekülönböztek 
azon, milyen bibliai idézet illene legjobban ezekre az időkre. A Papa szerint 
az ember csak arra gondolhat, ami a kilencvenedik zsoltárban, annak is 
leginkább a negyedik versében áll: , Mert ezer esztendő annyi előtted, mint 
a tegnapi nap, amely elmúlt, és mint egy őrjárási idő éjjel." Erna nem értett 
vele egyet. , Szerintem - mondta ez a zsoltár túlságosan pesszimista. Én a 
negyvenhatodikat választanám: cIsten a mi oltalmunk és erősségünk! Igen, 
ez bizonyos segítség a nyomorúságban." Arról szó sem lehetett, hogy 
koporsót keressenek, a temetőbe vezető út túl veszélyes lett volna. Ám a 


holttestet mégsem lehetett bent tartani a meleg házban. Kint hagyták hát a 
tornácon. Erna kerített két kis fadarabot, és kereszttormán összeszegelte 
őket. Aztán a feszületet gyengéden odaszorította a maga és férje keze közé. 
Ahogy lenézett a Papára, azt kívánta, bárcsak megmondhatná, hogy neki 
volt igaza a kilencvenedik zsoltárral. ,, Bizony megemésztetünk a te haragod 
által - mondja az és a te búsulásod miatt megromlunk!" 

x 

Bernhard Happich atya belepillantott a szentbeszédhez készített 
jegyzeteibe. A Dahlem-ház kápolnáját szelíd gyertyafény világította meg, de 
odakint, Wilmersdoríftól keletre, szinte vérvörösben lángolt az ég, és az 
ágyúszó, mely hajnali háromkor felébresztette a nővéreket, még most, 
csaknem tizenkét óra múltán is dörgött. Valahol a közelben csörömpölve 
szilánkokra hullott egy ablak, és iszonyú dörej rázta meg az épületet. 
Happich atya hangos kiáltozást hallott az utcáról, aztán a túloldalról, a 
szülőotthon és az árvaház épületéből felugattak a cseh gyártmányú 
légvédelmi ágyúk. 

Az előtte ülő nővérek meg sem moccantak. Ahogy rájuk pillantott, 
észrevette, hogy a nők, Kunigunda főnővér utasításának meg felelően, 
levetették a súlyos ezüst keresztet, amit viselni szoktak, helyette apró, 
igénytelen fém feszületet - úgynevezett halottas keresztet - tűztek a 
ruhájukra. Az ezüst kereszteket, a gyűrűkkel és órákkal együtt eldugták. 

Happich atya maga is tett néhány előkészületet. A Dahlem villában, ahol 
a pap lakott, összecsomagoltak egy nagy dobozt. Happich atya beletette 
néhány orvosi műszerét, a gyógyszeres szekrény tartalmát, kötszereket, 
meg azokat a fehér lepedőket, amelyeket a szomszédok adományoztak. 
Happich atya, mielőtt pappá szentelték, orvosi diplomát szerzett, és most 
mindkét hivatását művelte. Minden nap ellátta az ágyúzás sebesültjeit, a 
véletlen áldozatokat, és kezelte a hisztériásokat és sokkosokat. A villában a 
szobájában függő fehér orvosi köpeny lassan gyakrabban volt látható rajta, 
mint a papi talár. 

Happich atya még egyszer végignézett az apácák, novíciák és világi 
nővérek kis raján, csendben felfohászkodott Istenhez, hogy ad ja szájára a 
megfelelő szavakat, és belekezdett. 

, Napokon belül várható a szovjet megszállás - mondta, - Az oroszokról 
nagyon rossz hírek keringenek. Ezek egy része igaznak bizonyult. De nem 
szabad általánosítani. 


, Ha egyikőtök, aki most itt van közöttünk, valami rosszat tapasztalna, 
gondoljon a kis Szent Ágnes történetére. Tizenkét esztendős volt, amikor 
megparancsolták neki, hogy hamis isteneket imádjon. Ő felemelte kezét 
Krisztushoz, a kereszt jelét tette, ezért leszaggatták a ruháit, és megkínozták 
a pogány tömeg előtt. De ez sem törte meg, a pogányokat pedig 
megkönnyeztette. Nyilvános lemeztelenítése láttán egyesek hízelgő 
szavakra, sőt házassági ajánlatra ragadtatták magukat. De ő azt felelte: 

, Krisztus az én vőlegényem." Ezért kimondták rá a halálos ítéletet. Egy 
percig ott állt imádkozva, aztán fejét leütötték, és az angyalok nyomban a 
Paradicsomba repítették." 

Happich atya egy pillanatra elhallgatott. , Ne feledjétek - mondta aztán -, 
ha Szent Ágneshez hasonlóan a testeteket akaratotok ellenére megérintik, a 
ti örök jutalmatok megkettőztetik a mennyekben, mert a tiétek lesz a 
vértanúk koronája. Éppen ezért ne érezzétek bűnösnek magatokat." - Itt 
megállt, aztán még nagyobb nyomatékkal azt mondta: - Nem vagytok 
bűnösök." 

x 

Schönebergben, a Winterfeldtstrassén lévő távolsági teletonközpont 
főkapcsolótáblájánál sorra kialudtak a lámpák, ahogy az orosz támadás 
elvágta a külső településeket. A központ dolgozói mégis még mindig 
ugyanolyan serényen dolgoztak, mint máskor. Elisabeth Milbrand felügyelő 
és Charlotte Burmeister kezelő ahelyett, hogy lement volna az óvóhelyre, 
fekvőszékeket, matracokat és párnákat vitt az irodába. A két nő úgy 
határozott, hogy amíg csak lehet, kitartanak az 5. emeleten, ahol a 
főközpont működött. 

Az épületben hirtelen felharsantak a hangszórók. Az óvóhely 
kötözőhelyén Helena Schröder kezelőt túláradó boldogság fogta el a hír 
hallatán. Az 5. emeleten Milbrand és Burmeister vette a híreket, és nyomban 
továbbították a központtal még összeköttetésben álló körzetekkel. 

, Figyelem, figyelem! - harsogta a bemondó. - Őrizzétek meg a 
nyugalmatokat! Wenck páncélos tábornok hadserege csatlakozott az 
amerikaiakhoz, és támadást indítottak Berlin felé! Ne csüggedjetek! Berlin 
még nincs elveszve!" 

x 

A szovjet csapatok áttörték a város külső védőgyűrűjét, és 
továbbnyomultak a második gyűrű felé. A harcosok a T-34-esek és 


rohamlövegek mögött görnyedve törtek előre az utcákon, utakon, 
sugárutakon és parkokon. Az élen Konyev harcedzett csapatai és Zsukov 
gárdistái haladtak, s velük négy hatalmas harckocsihadsereg harcosai. 
Mögöttük hullámokban a gyalogság. 

Furcsa katonaság volt ez. Ott voltak közöttük a Szovjetunió valamennyi 
köztársaságának képviselői, és - a kifogástalanul egyöntetű gárdaezredeken 
kívül - egyenruházatukban éppúgy különböztek, mint arctípusukban. 
Annyi nyelvet és dialektust beszéltek, hogy tisztjeik gyakran nem is tudtak 
kommunikálni alárendeltjeikkel.[58] A legénységi állományban akadtak 
oroszok és beloruszok, ukránok és karéliaiak, grúzok és kazahok, örmények 
és azerbajdzsánok, baskírok, mordvinok, tatárok, üzbégek, mongolok és 
kozákok. Egyesek sötétbarna egyenruhát viseltek, mások khakit vagy 
szürkéskéket. Megint mások sötét nadrágot, magas nyakú zubbonnyal. A 
zubbonyok színe feketétől a bézsig terjedt. Ugyanígy különbözött a 
fejfedőjük: akadtitt bőrcsuklya, lebegő fülvédőkkel, kucsma, viharvert, 
átizzadt khaki sapka. Zömük géppisztolyt hordott. Jöttek lóháton, gyalog, 
motorkerékpáron, lovaskocsin és a legkülönbözőbb zsákmányolt 
járművekerm, és elárasztották Berlint. 

, Figyelem! Figyelem - harsogott a schönebergi teleftonközpontban a 
hangszóró. - Tegyék el pártjelvényeiket, párttagsági könyveiket, és kérjük, 
vegyék le egyenruhájukat. Dobják a holmijaikat az udvaron lévő nagy 
homokdombra, vagy vigyék le a gépházba, ahol el fogják égetni őket." 


Richard Poganowska, a tejesember, megállította a tejeskocsiját, és még a 
száját is eltátotta, amint öt, gyalogosokkal körülvett szovjet harckocsi 
végigcsörömpölt az utcán. Poganowska visszafordította a kocsiját, és 
visszahajtott a Dománe Dahlem tejgazdaságba, és csatlakozott a pincében 
bujkáló családjához. 

Egy darabig várt. Hirtelen berúgták az ajtót, és belépett néhány szovjet 
katona. Szó nélkül körülnéztek, aztán távoztak. Kis idő múlva visszajöttek, 
és Poganowskát meg a tejgazdaság többi alkalmazottját kiparancsolták az 
irodaépülethez. A lovak, mint Poganowska előre sejtette, mind eltűntek, de 
a tehenek még megmaradtak. Egy szovjet tiszt, aki tökéletesen beszélt 
németül visszaparancsolta az embereket, hogy menjenek dolgozni. Ők azért 
vannak itt, mondta, hogy vigyázzanak az állatokra, és fejjék a teheneket. 


Poganowska alig hitt a fülének. Sokkal rosszabbra számított. 

Ugyanilyen jelenetek játszódtak le a többi külső kerületben is, amikor az 
emberek megpillantották az első orosz katonákat. A szovjet hadsereg 
előrevetett alakulatai harcedzett, de kifogástalan viselkedésű katonák 
voltak, egyáltalán nem olyanok, amilyenekre a halálra rémített berliniek 
számítottak. 

Este hétkor Pia van Hoeven ott ült a schönebergi lakóház 
pincelejárójában, és pár szem krumplit hámozott. Mellette néhány másik 
asszony beszélgetett, háttal a nyitott óvóhelyajtónak. Pia egyszerre 
feltekintett, és a rémülettől elnyílt szájjal felfelé szegezte a tekintetét, 
egyenest két orosz katona géppisztolyának csövére. , Egy hang sem jött ki a 
torkomon - emlékezett később. - Fölemeltem a két kezemet, egyikben a kés, 
másikban a krumpli." A többi asszony ránézett, megfordult, és ők is 
felemelték a karjukat. Pia legnagyobb csodálkozására az egyik katona 
németül szólalt meg: 

, Vannak itt katonák? Volkssturmosok? Fegyverek?" Az asszonyok a 
fejüket rázták. , Rendes németek" - mondta a katona helyeslőn. Odamentek 
az asszonyokhoz, elvették a karórájukat, aztán eltűntek. Ahogy leszállt az 
éjszaka, Pia egyre több oroszt látott. , Harcoló csapatok voltak, és sokan 
beszéltek közülük németül - emlékezett. - De úgy látszott, ezek mással nem 
törődtek, csak a harccal." Pia és a házban lakó többi asszony arra a 
következtetésre jutott, hogy mindaz, amit a Goebbels-féle propaganda a 
vadállati orosz katonákról szajkózott, merő hazugság. , Ha minden orosz 
így viselkedik, mint ezek - mondta Pia a szomszédasszonyainak -, akkor 
nincs miért aggódnunk." 

Marianne Bombach is így érezte. Amikor egy reggel feljött wilmersdorfi 
háza pincéjéből, egy orosz tábori konyhát pillantott meg közvetlenül a hátsó 
kapu előtt. A katonák, akik a Schwarze Grund Parkban vertek tábort, ételt 
és cukorkát osztogattak a környékbeli gyerekeknek. Viselkedésük 
meglehetősen meglepte Mariannét. A katonák felfordítottak néhány 
szemetesládát, azt használták asztalnak, úgy, hogy mindegyikre hímzett 
abroszt terítettek, amit nyilván valamelyik szomszédos villából szereztek. 
Ott ültek a mező közepén, valaki egyenes hátú székein, és a szemétládáról 
falatoztak. A gyerekekkel való barátkozást kivéve az oroszok ügyet sem 
vetettek a civilekre. A katonák csak pár óráig maradtak, aztán mentek 
tovább. 


Dora Janssen és férje tisztiszolgájának özvegye rettegett. Amikor egy 
lövedék megölte a tisztiszolgát és megsebesítette Janssen őrnagyot, Dora 
hívta az özvegyet, hogy lakjék vele. A két védtelen asszony, akiknek idegeit 
kikezdte a gyász és a félelem, Janssenék pincéjében ült, amikor Dora 
észrevette, hogy , egy óriási árnyék jelenik meg a falon". Az árnyalak 
pisztolyt szorongatott. Dora úgy látta, , a katonának hatalmas, torz feje, 
gorilla mancsa volt". Az asszonynak a lélegzete is elakadt. Az orosz 
közelebb jött, mögötte egy másik, és kiparancsolták az asszonyokat a 
pincéből. , Most gondolta Dora. - Most jön az a szörnyűség." A két asszonyt 
kivezették az ajtón, ott az oroszok a kezükbe nyomtak egy-egy seprőt, és 
odamutattak a bejárati utat elborító törmelékre és üvegcserepekre. A két 
asszony sóbálvánnyá dermedt. Megdöbbenésük és megkönnyebbülésük oly 
nyilvánvaló volt, hogy az oroszok nevetésben törtek ki. 

Mások első találkozása a frontról érkezett csapatokkal fájdalmasabb volt. 
Elisabeth Eberhardot kis híján agyonlőtték. Elisabeth, akit Conrad von 
Preysing katolikus püspök alkalmazott szociális munkásként, évek óta 
zsidókat rejtegetett. Eppen egy barátnőjénél volt látogatóban, amikor 
összetalálkozott az első két orosszal: az egyik egy fiatal szőke tiszt volt, akit 
egy tolmácsnő kísért Mindketten állig felfegyverezve léptek be a házba. A 
nő nyakában géppisztoly. Abban a pillanatban, amint az oroszok beléptek, 
meg csörrent a telefon. Elisabeth barátnője felemelte a kagylót, de az elegáns 
tiszt kikapta a kezéből. , Ti mindketten árulók vagytok mondta a tolmácsnő 
-, kapcsolatban álltok az ellenséggel." A két nőt kikergették a házból a 
kertbe, és odaállították a fal mellé. A tiszt közölte, hogy agyonlövi őket. 
Elisabeth reszkető térdekkel odakiáltotta: , Mi vártuk magukat! Mi mindig 
Hitler ellen voltunk! A férjem politikai elítéltként tizenkét évet ült!" 

A tolmács nő lefordította. A tiszt lassan leeresztette a pisztolyát. Látszott 
rajta, hogy szörnyű zavarban van. Aztán odament Elisabethhez, megfogta a 
jobb kezét, és megcsókolta. Elisabeth méltósággal fogadta a kézcsókot, majd 
a tőle telhető legfesztelenebb hangon, udvariasan azt kérdezte: 

, Meghívhatom mindkettejüket egy pohár borra?" 

Az első csapatok fegyelme és viselkedése szinte mindenkit 
megdöbbentett. Hans Miede gyógyszerész megfigyelte, hogy a szovjet 
katonák láthatólag igyekeztek elkerülni, hogy a házakra lőjenek, ha csak 
nem voltak biztosak, hogy odabent német védők rejtőznek." Helena Boese, 
aki mindeddig rettegésben várta az oroszok érkezését, a légópince lépcsőjén 


találkozott az első szovjet katonával. ,, Fiatal, jóképű fiú volt, makulátlanul 
tiszta egyenruhában." A katona csak rápillantott, ahogy az asszony kijött a 
pincéből, aztán a jóindulatát kifejező gesztussal a kezébe nyomott egy botot, 
amelyre a megadás jeleként fehér zsebkendő volt kötve. Ugyancsak 
Wilmersdorfban történt, hogy Ilse Antz, aki meg volt győződve, hogy a 
berliniek , oda lesznek dobva martalékul az oroszoknak", a háza pincéjében 
aludt, amikor az első orosz katona belépett. Ilse felébredt, rémülten 
feltekintett, de a fiatal, sötét hajú katona csak rámosolygott, aztán tört 
németséggel azt mondta: , Miért félni? Minden rendben. Aludni." 

A berliniek egy része számára a szovjet csapatok megérkezése semmiféle 
rémületet nem okozott. A zsidók már jó ideje megtanultak együtt élni a 
rettegéssel. Leo Sternfeld, egykori tempelhofi üzletember, akiből a Gestapo 
szemetest csinált, türelmetlenül várta az oroszok előnyomulását. A félzsidó 
Sternfeld az egész háború alatt gyötrelmes bizonytalanságban élt, úgy, hogy 
sohasem tudta, mikor hurcolják el a családját is koncentrációs táborba. A 
háború alatt pusztán a neve miatt nem szívesen látták sem őt, sem a 
családját, még a légoltalmi óvóhelyeken sem. De amikor megkezdődött az 
ágyúzás, Leo figyelemre méltó változást vett észre szomszédai 
viselkedésében. ,, A ház lakói szinte erőszakkal cipeltek le az óvóhelyre 
bennünket" - mesélte később. 

Sternfeld boldog volt, amikor megpillantotta az első katonákat 
Tempelhoftban. Fegyelmezettek és békések voltak, és Leo a felszabadítóinak 
tekintette őket. A szovjet zászlóaljparancsnok megkérdezte, kaphatnának-e 
Leo házában egy szobát, ahol ünnepséget tarthatnának. , Mindenem a 
maguké" - felelte Leo. Igaz, a háza fele összeomlott, amikor néhány nappal 
előbb a szomszédos postahivatal telitalálatot kapott, de még maradt három 
szoba. , Legyen a maguké az, ahol megvan a mennyezet" - ajánlotta Leo az 
oroszoknak. Cserébe amazok meghívták a családját és néhány barátját is a 
mulatságra. Az oroszok több kosár élelemmel és itallal érkeztek. , Egy 
pillanatra úgy éreztem - mesélte Leo -, hogy az egész szovjet hadsereg 
eljött a mulatságra." Az oroszok iszonyú mennyiségű vodkát ittak. Aztán a 
zászlóaljparancsnok, aki a magánéletben híres operaénekes volt, 
harmonikakísérettel énekelni kezdett. Leo elbűvölten hallgatta. Évek óta 
először szabadnak érezte magát. 

Joachim Lipschitz is előjött Krügerék pincéjéből, hogy köszöntse a Vörös 
Hadsereg katonáit. A pincében töltött hónapok alatt megtanult pár szót 


oroszul, és most lassan, akadozva megpróbálta elmagyarázni, hogy ki ő, és 
kifejezni háláját felszabadító inak. Meglepetésére a szovjetek harsány 
nevetéssel fogadták, megpaskolták a hátát, nagyon örülnek ők is, mondták, 
de nevetéstől fuldokolva hozzátették, hogy Joachim bizony borzasztóan 
beszél oroszul. Joachim nem bánta. Számára és Eleanore Krüger számára 
véget ért a hosszú várakozás. Ha véget ér a csata, ők lesznek az első 
házasulandók. Ha megkapják a házassági anyakönyvi kivonatukat, 
Eleanore szavai szerint az lesz az ő személyes győzelmük a nácik felett 

, Győztünk - mondta -, és többé semmi fájdalom nem érhet bennünket." [59] 

Azokon a helyeken, ahová már bevonultak a szovjet csapatok, a zsidók 
mindenütt előmerészkedtek rejtekhelyeikről. Akadtuk azonban, akikben 
még annyira élt a rémület, hogy tovább bujkáltak még jóval azután is, hogy 
a náci veszedelem elmúlt a fejük fölül. A huszonhárom esztendős Hans 
Rosenthal egész májusig ott rejtőzött hatszor öt lábnyi lichtenbergi 
kamrájában. Összesen huszonnégy hónapig bujkált. Egyes helyeken a 
zsidók felszabadultak, aztán azzal a veszéllyel kellett szembenézniük, hogy 
ismét föld alá kényszerülnek, mert a védők egy-egy rövid, de kétségbeesett 
erejű ellentámadással ideiglenesen visszavetették az oroszokat. 

Weltlingeréknek Pankowban egészen döbbenetes esetben volt részük. 
Hamar felszabadultak. Siegmund egész életében úgy emlékezett arra az 
orosz tisztre, aki elsőként lépett be a Möhringék házában berendezett 
búvóhelyükre, mintha magát Mihály arkangyalt látta volna. Amikor a tiszt 
meglátta őket, összeszedte szegényes német szókincsét: , Ruszkik nem 
barbár. Mi jót akarunk neked." 

Aztán hirtelen baj történt. A tiszt és emberei átkutatták az egész házat, és 
találtak hat revolvert. A tiszt az összegyűlt lakók előtt kijelentette, hogy a 
fegyverek mellett eldugott egyenruhákat is találtak. Mindenkit 
kiparancsoltak a házból, és felsorakoztattak a fal mellett. Siegmund 
előlépett a sorból, és azt mondta: , Én zsidó vagyok!" , és ezt újra és újra 
elismételte. A fiatal tiszt mosolygott, a fejét rázta, a kezével olyan 
mozdulatot tett, mint aki átvágja a torkát. , Zsidók már nem élnek" - 
mondta. De Siegmund egyre csak hajtogatta a magáét, és közben a fal 
mellett felsorakozott szomszédait nézte. Néhány héttel ezelőtt sokan 
közülük nyomban feladták volna, ha tudják, hol bujkál. Siegmund most 
mégis azt kiáltotta tiszta, erős hangon: ,, Ezek jó emberek. Ők rejtegettek a 
házukban. Kérem, ne bántsák őket. Ezeket a fegyvereket a Volkssturmosok 


dobták el." 

Ez a kijelentése megmentette a lakókat. A németek és oroszok 
összeölelkeztek. , Egészen megrészegedtünk a boldogságtól" - mondta 
Siegmund. A szovjet tiszt azonnal ételt és italt hozatott Weltlingeréknek, és 
aggódva figyelte és nógatta őket, hogy egyenek csak. Weltlingerék csaknem 
belebetegedtek, mert elszoktak az ilyen bőséges tápláléktól. , Az emberek 
nyomban roppant kedvesek lettek hozzánk - mondta Siegmund. - Kaptunk 
egy üres lakást, élelmet, ruhát, és hosszú idő óta először kint lehettünk a 
szabad levegőn, és sétálhattunk az utcán." 

Az SS-ek azonban visszavetették az oroszokat, és ekkor ugyanazok a 
lakók, akiket egy nappal korábban Weltlinger megmentett, most ismét 
ellenségesekké váltak. , Egyszerűen hihetetlen volt" mondta Weltlinger. A 
következő nap az oroszok visszafoglalták a körzetet, és Weltlingeréket 
ismét felszabadították, de már egy más egység katonái - és ezek az oroszok 
nem akarták elhinni, hogy Weltlinger zsidó. Az épület összes lakóját 
teherautóra rakták, és elvitték kihallgatásra. Amikor Siegmund elbúcsúzott 
a feleségétől, azon töprengett, vajon ez a sok nélkülözés, ez a sok bujkálás 
most ilyen értelmetlen véget ér? Az embereket a város egyik északkeleti 
külvárosába vitték, és egyenként kihallgatták őket egy pincében. 
Weltlingert bevezették egy helyiségbe, és ott leültették egy erős fényű 
lámpa elé. Néhány tiszt ült vele szemben a sötétben egy hosszú asztal 
mellett. Weltlinger ismét elmondta, hogy Ő zsidó, és több mint két évig 
bujkált. Ekkor egy női hang szólalt meg a sötétben: 

, Bizonyítsa be, hogy maga zsidó." , Hogyan?" , Mondja el a zsidók 
hitvallását." 

Siegmund megpróbálta kivenni a sötétben ülő árnyszerű arcokat. Aztán 
jobb kezét fejére téve, viharzó érzésektől remegő hangon belekezdett az 
egyik legősibb imába: 

S ma Jiszráél... 

Halljad, Izrael, Az Örökkévaló, a mi Istenünk, Az Örökkévaló egyetlenegy! 

- kántálta lassan. 

, Elmehet - szólalt meg a női hang ismét. - Maga zsidó, és jó ember." Mint 
kiderült, ő maga is zsidó volt. Másnap Siegmund viszontlátta a feleségét. 

, Nincs szó, ami elmondaná, mit éreztünk, amikor ismét találkoztunk - 
mesélte. - Kéz a kézben sétáltunk a napsütésben, szabadon és boldogan, 
mint a gyerekek." 


x 


Ha Kunigunda főnökasszonyban volt is félelem, békés, kerek arcán 
semmi nem látszott belőle. A csata zaja betört a Dahlem házba. A 
harckocsilövések megremegtették a falakat, és még a homokzsákokkal 
eltorlaszolt pincében is érezni lehetett a rázkódást. De Kunigunda 
főnökasszony nem törődött többé a géppuskák ugatásával és a lövedékek 
sivításával. Éppen imádkozott a kápolnává átalakított kis ebédlőben, 
amikor a tűz alábbhagyott. Egy pillanatra úgy tűnt, elül a csatazaj. De 
Kunigunda nővér továbbra is ott térdepelt. Ekkor bejött a kápolnába az 
egyik nővér, és odasúgta: , [tt vannak az oroszok." 

Mater Kunigunda nyugodtan befejezte az imáját, térdet hajtott, aztán a 
nővért követve kisietett a kápolnából. A szovjetek először hátulról, a kertek 
felől közelítették meg az épületet A konyhaablak előtt jelentek meg, 
bevigyorogtak, és fegyverükkel befelé mutogattak az apácákra és a világi 
nővérekre. Most egy fiatal hadnagy kíséretében tíz katona várt a 
főnökasszonyra. Kunigunda nővér gyorsan elküldött Lenáért, az ukrán 
szakácsnőért, hogy jöjjön, és tolmácsoljon. ,,A tiszt nagyon kellemes külsejű 
fiatalember volt, és kifogástalanul viselkedett" - jegyezte meg a főnök 
asszony. 

A tiszt kikérdezte a Dahlem-házról. Mater Kunigunda elmondta, hogy ez 
egy szülőotthon, kórház és árvaház. Lena hozzátette, hogy nincsenek itt 
mások, , csak apácák és csecsemők" . Látszott, hogy a tiszt érti. , Katonák 
vagy fegyverek vannak itt?" - kérdezte, ,, Természetesen, nincsenek - felelte 
a tőnökasszony. - Semmi ilyes mi nincs az épületben." Ekkor néhány 
katona az óráikat meg az ékszereiket kezdte követelni, de a hadnagy élesen 
rájuk kiáltott, mire az emberek megszégyenülten meghátráltak. 

A főnökasszony elmondta a fiatal tisztnek, hogy a Dahlem-háznak 
szüksége volna valami védelmi garanciára, a gyerekek, a terhes anyák és a 
nővérek miatt. A hadnagy vállat vont: ő katona, mondta, ő csak azért jött, 
hogy ha kell, kifüstölje az ellenséget, aztán megy tovább. 

Ahogy az oroszok elhagyták az épületet, néhány katona megállt, és 
felnézett Szent Mihály szobrára. Körüljárták Isten rossz ellen küzdő harcos 
lovagjának az alakját, megtapogatták köntöse faragott redőit, belenéztek az 
arcába. A hadnagy elköszönt a főnökasszonytól. Látszott, hogy valami 
nyugtalanítja. Egy pillantást vetett embereire, akik a szobrot bámulták, 
aztán azt mondta: 


,, Ezek derék, fegyelmezett és tisztességes katonák. De azok, akik utánunk 
jönnek, azok disznók." 

x 

Az oroszok áradatát lehetetlen volt feltartóztatni. Ahogy a támadók 
ízenként felmorzsolták a Birodalmat és a fővárost, a Führerbunker tébolyult 
lakója egymás után adta kétségbeesett parancsait. A parancsokat 
ellenparancsok érvénytelenítették. Aztán az ellenutasításokat is 
visszavonták, és újabb parancsokat adtak ki. Weidling vezérkari főnöke, 
von Dufvin vezérkari ezredes így foglalta össze az eseményeket: , A zavar 
káosszá dagadt; a parancsot ellenparancs követte; végül az egész elvezetett 
a teljes széthulláshoz." 

A német vezetési rendszer összeomlott. Ahogy a nyugati szövetségesek és 
az oroszok egyre közelebb kerültek egymáshoz, az OKH, amely a nyugati 
frontért volt felelős, reménytelenül összegabalyodott az OKW-val, amely a 
keleti frontot irányította. Erich Dethleffsen tábornok, az OKH 
vezérkarifőnök-helyettese, kétségbeesett telefont kapott Drezda 
parancsnokától, hogy Konyev harckocsijai, melyek nyugat felé tartanak, 
hogy egyesüljenek az amerikaiakkal, elérték a várost. A drezdai parancsnok 
azt az utasítást kapta, hogy vonja össze minden alakulatát a várost 
kettészelő Elba keleti partján. Tíz perccel később az OKW már azt a 
parancsot adta, hogy a csapatokat a nyugati parton vonja össze. 

De ugyanez ment mindenütt. Az összeköttetés gyakorlatilag megszűnt. 
Az OKW; mely most Berlintől ötven mérföldre északkeletre, Rheinsbergben 
székelt, egyetlen adóantennával rendelkezett, melyet egy légvédelmi 
záróléggömbre szereltek. Berlinben Hitlernek azokat a parancsait, 
amelyeket telefonon már nem lehetett továbbítani, a kisebbik állatkerti 
légvédelmi torony távközlési komplexumának rádióján keresztül adták le. 
Gerda Niedieck repülő hadnagy, aki az L torony hatalmas 
telekommunikációs helyiségének rádiótávírója és desifrírozó készüléke 
mellett teljesített szolgálatot, megjegyezte, hogy Hitler parancsai ezekben az 
órákban egyetlen téma körül forogtak: információt követeltek, többnyire 
olyan hadseregekről, amelyek már nem léteztek. A rádiótávíró újra meg 
újra ugyanazokat az üzeneteket kopogta: , Adják meg Wenck pozícióit!" , 

, Hol van Steiner?" , , Hol van Wenck?" Ez már sok volt a huszonnégy 
esztendős Gerdának. Többször csendes zokogással továbbította Hitler 
üzeneteit, fenyegetőzéseit és parancsait, hogy a halódó nemzet az utolsó 


emberig folytassa a harcot. 

Hat évi háború után végül az OKH-t és az OKW-t, melynek csapatait 
egykor háromezer mérföld választotta el egymástól, egyetlen 
parancsnoksággá vonták össze. Az egyesített OKH-OKW vezetőit Wilhelm 
Keitel tábornagy nevezte ki nagy sietve. , Csapataink nemcsak hogy 
hajlandók, hanem teljes mértékig képesek is folytatni a harcot" - jelentette 
ki magabiztosan, miközben fel-alá járkált új parancsnoki szobájában, Alfred 
Jodl tábornok, az OKW vezetési törzsének főnöke és Erich Dethleffsen 
tábornok, az OKH helyettes vezérkari főnöke figyelő tekintete előtt. Keitel 
huszonnegyedikén ugyanilyen derűs képet festett a helyzetről Hitlernek, 
közvetlenül az előtt, hogy a Führer parancsot adott a legfelső katonai 
vezetésnek a város elhagyására, hogy a fővároson kívülről irányítsák a 
Berlin felmentésére irányuló hadműveleteket. Ez volt Dethleffsen utolsó 
látogatása a Führerbunker föld alatti világában. Amikor megérkezett, 
iszonyú felfordulás fogadta. A bejáratnál egyetlen őr sem állt. 
Megdöbbenésére a bunker bejárata mögött vagy húsz munkást talált, akik 
odamenekültek a tűz elől. A munkásokat azért rendelték a helyszínre, hogy 
,Óvóárkot ássanak a parkolótól a bejáratig", de a lövöldözés miatt nem 
tudtak dolgozni. Amikor Dethleffsen lement a lépcsőn, észrevette, hogy a 
várószobában sincs őr. Senki nem kutatta át az aktatáskáját, és nem 
ellenőrizte hogy van-e nála fegyver. Amit tapasztalt, a , teljes szétesés" 
érzetét keltette benne. 

Hitler kis tárgyalóterme előtt, a hallban , üres poharakat és egy félig 
kiivott üveget" talált. Úgy látta, itt mit sem törődnek azzal a katonás elvvel, 
hogy meg kell őrizni a hidegvért, és ezzel megelőzik a pánik kialakulását. 
Mindenki ideges és ingerlékeny volt - kivéve a nőket. ,, A titkárnők, a női 
személyzet... Eva Braun, Frau Goebbels és a gyerekei... szívélyesek és 
barátságosak voltak, és példájukkal valósággal megszégyenítettek sok 
férfit." 

Keitel rövid jelentést tett Hitlernek. , Rózsás színekkel ecsetelte Wenck 12. 
hadseregének hangulatát és Berlin felmentésének kilátásait" - emlékezett 
Dethleffsen, aki maga sem tudta eldönteni , mennyire hiszi Keitel a saját 
szavait: optimizmusát valószínűleg csupán az a szándék diktálta, hogy nem 
akarta a Führert terhelni." 

Csakhogy most, az OKH-OKW vezetői előtt, Hitler távollétében, Keitel 
ugyanabban a hangnemben beszélt. , Vereségeink igazi oka a bátorság és az 


akarat hiánya a felső és a középső vezetők körében" - jelentette ki, ahogy 
fel-alá járkált. Ezt akár Hitler is mondhatta volna. Dethleftsen magában 
megállapította, hogy Keitel , hű tanítványa mesterének". Ahogy elhallgatta 
derűt sugárzó jelentését arról, hogyan fog végbemenni Berlin felmentése, 
világossá vált számára, hogy , ennek az embernek halvány fogalma sincs a 
csapatok valódi helyzetéről". Keitel közben folytatta: minden rendbeli lesz, 
a gyorsan közeledő orosz gyűrű közvetlenül Berlin falai előtt összeroppan, 
és a Führer megmenekül... 

x 

Hermann Göring birodalmi marsall Bajorországban képtelen helyzetben 
találta magát: az SS katonái házi őrizetbe vették. 

Az OKL vezérkari főnöke, Koller tábornok, Hitler végzetes április 22-i 
tanácskozása után Bajorországba repült, hogy találkozzék Göringgel. 
Amikor Koller jelentette, hogy , Hitler összeomlott", és hogy a Führer 
kijelentette: , ha eljön a tárgyalások ideje, a birodalmi marsall ahhoz jobban 
ért, mint én", Göring cselekvésre szánta el magát. Először is küldött egy 
nagyon óvatosan fogalmazott üzenetet a Führernek. , Führerem - 
táviratozta -, az Ön elhatározásának fényében, amely szerint Berlin 
erődjében marad, egyetértene-e azzal, hogy haladéktalanul átvegyem a 
Birodalom teljes irányítását, teljes cselekvési szabadsággal az országon belül 
és külföldön, mint az Ön helyettese, az Ön 1944. június 29-i rendeletével 
összhangban? Ha ma este tíz óráig nem kapok választ, abból azt a 
következtetést fogom levonni, hogy Ön elveszítette cselekvési szabadságát, 
és attól fogva országunk és népünk érdekében saját belátásom szerint fogok 
cselekedni." 

Göring hamarosan választ kapott, amelyet minden bizonnyal ősi 
vetélytársa, Martin Bormann inspirált. Hitler visszautasította Göring 
üzenetét, árulással vádolta meg a birodalmi marsallt, és kijelentette, ha 
azonnal nem mond le, kivégezteti. Április 25-én este a berlini rádió 
ünnepélyes hangon közölte: , Göring birodalmi marsall szívbetegsége 
rosszabbodása miatt kérte, mentsék fel a légierő irányítása és minden ezzel 
kapcsolatos kötelezettsége alól... A Führer tudomásul vette kérelmét..." 
Göring, mint feleségének, Emmynek elmondta, nevetségesnek tartotta az 
egész históriát, és hozzátette, hogy előbb-utóbb úgyis meg kell kezdeni a 
tárgyalásokat. Az asszony később elmondta von Schirach bárónőnek, hogy 
Göring azon töprengett, milyen egyenruhát kéne viselnie, amikor először 


találkozik Eisenhowerrel. 
x 

Miközben Berlin égett, és a Birodalom agonizált, egy ember, akit Hitler 
sosem gyanúsított volna árulással, már meg is előzte Göring hatalomátvételi 
kísérletét. 

Április 25. délután Washingtonban George C. Marshall tábornagy, 
vezérkari főnök magához rendelte a Pentagonba John Edwin Hull 
tábornokot, az amerikai hadsereg hadműveleti főnökét. Marshall közölte 
Hull-lal, hogy Iruman elnök útban van a Fehér Házból a Pentagonba, hogy 
titkosított telefonon beszélgetést folytasson Winston Churchillel. Az történt 
ugyanis, hogy Folke Bernadotte grófnak, a svéd Vöröskereszt vezetőjének a 
közvetítésével német tárgyalási ajánlat érkezett Washingtonba. A 
békekötési próbálkozás nem kisebb személytől érkezett, mint attól, akit 
Hitler úgy nevezett: Der treue Heinrich (a hűséges Henrik), Heinrich 
Himmlertől. 

Himmler titkos ajánlatát állítólag a svédországi amerikai nagykövet 
titkosított üzenete kísérte. Marshall arra kérte Hullt, kapcsoltassa a 
telefonszobát, és haladéktalanul tisztázza, megérkezett-e az üzenet. 

, Telefonáltam a miniszternek, Dean Achesonnak, aki azt felelte, semmit 
nem tud a Himmler ajánlatait tartalmazó táviratról- mondta Hull. - Az 
üzenet éppen akkor érkezett a Külügyminisztériumba, még senki nem 
látta." 

Aztán megérkezett Iruman elnök, és amerikai idő szerint délután három 
óra tíz perckor felhívta a Pentagon telefonszobájából, a brit 
miniszterelnököt. , Amikor Churchill a telefonhoz érkezett emlékezett 
később Hull -, az elnök még azt sem tudta, mit tartalmaz a német javaslat." 
Churchill Hull szerint mindjárt rákérdezett: , Mit gondol az üzenetről!" ,, A 
szöveg még csak most érkezik" - felelte az elnök." 

Ekkor Churchill felolvasta azt a verziót, amelyet a svédországi brit 
nagykövettől. Sir Victor Mallettől kapott. Himmler - közölte a 
miniszterelnök Irumannal - találkozni akar Eisenhowerrel, hogy 
kapituláljon. Az SS birodalmi vezetője elmondta, hogy Hitler súlyos beteg, 
lehet, hogy már meg is halt, vagy legalább is pár napon belül meg fog halni. 
Az világos, hogy Himmler kapitulálni szeretne, de csak a nyugati 
szövetségesek előtt, és nem az oroszok előtt... , Mi történik - kérdezte 
Bernadotte Himmlert -, ha a nyugati szövetségesek elutasítják az ön 


javaslatát?" , Akkor átveszem a keleti front parancsnokságát, és elesem a 
harcban" - felelte Himmler. Hull, aki egy másik készüléken hallgatta a 
beszélgetést, hallotta, amint Churchill azt kérdi: , Nos, mi a véleménye a 
dologról?" 

Az új amerikai elnök, aki csupán tizenhárom napja volt hivatalban, 
habozás nélkül azt felelte: , Nem fogadhatjuk el. Ez tisztességtelen volna, 
mert megállapodtunk az oroszokkal, hogy nem fogadunk el különbékét." 

Churchill nyomban helyeselt. Később ezt írta: , Megmondtam 
Irumannak: meggyőződésünk, hogy a fegyverletétel csak feltétel nélküli 
lehet, és egyszerre kell hogy megtörténjék a három nagyhatalom előtt." 

Amikor Churchill és Iruman tájékoztatta Sztálint Himmler ajánlatáról, a 
generalisszimusz köszönetet mondott mindkettejüknek, és válaszul 
megígérte: a Vörös Hadsereg , tovább folytatja támadását Berlin térségében 
a közös ügy érdekében." 

Albert Kotzebue hadnagy, aki a 69. amerikai gyaloghadosztálynál 
szolgált, dzsipjében ülve egy távoli tanyát figyelt, és éppen azon töprengett, 
hogy túl nagy ott a csend. Kiszállt, és otthagyta huszonhat fős járőrosztagát, 
hogy egyedül közelítse meg a házat. 

Itt az Elba közelében az egész vidéken különös csend honolt. A falvakban 
mindenütt fehér zászlók lobogtak, de sehol sem látszott semmi mozgás. A 
falusiak az ajtók mögött lapultak. Kotzebue már több polgármesterrel 
beszélt, és mind ugyanazt hajtogatta: jönnek az oroszok, őket lemészárolják, 
az asszonyaikat pedig megerőszakolják. 

Kotzebue odaballagott a ház elé. Az ajtó félig nyitva állt. A hadnagy 
megállt mellette, aztán fegyverével hirtelen felrántotta. Az ajtó nyikorogva 
kivágódott, és Kotzebue lába a földbe gyökeredzett. Az ebédlőasztal körül 
ott ült az egész család: a gazda, a felesége és három gyermekük. Az egész 
olyan békés, olyan otthonos jelenet volt, kivéve egyvalamit: mind halottak 
voltak. Úgy látszik, rettenetes félelem gyötörte őket, ezért mérget vettek be. 

Odaért az őrjárat többi tagja is, ahadnagy beugrott a dzsipbe, és 
elvágtattak az Elba felé. Mielőtt elérték volna a folyót, Albert Kotzebueval 
olyasmi történt, aminek következtében neve bekerült a történelembe. 
Leckwitz faluban megpillantott egy póniló hátán egy szokatlan egyenruhát 
viselő, különös külsejű férfit. Az illető megfordult a nyeregben, és 
Kotzebuera meresztette a szemét. A hadnagy meg őrá. Kotzebue és a lovas 


a fél világot végigharcolta ezért a pillanatért. A hadnagy az első szovjet 
katonával találkozott. 

Valaki, aki tudott oroszul, megkérdezte a lovast. Igen, felelte amaz, 
csakugyan orosz. , Hol az egysége?" - kérdezte Kotzebue. , Az Elbánál" - 
felelte a lovas kurtán. A járőr újra elindult a folyó felé. A lovas tekintetével 
követte őket. A folyónál Kotzebue és néhány társa talált egy csónakot, 
fegyvereiket evezőként használva áteveztek a túlsó partra. Amint kiszálltak 
a csónakból, Kotzebue észrevette, hogy a partot több száz méteren keresztül 
civilek holttestei borítják: férfiak, nők, gyerekek. Köztük felfordult kocsik és 
szekerek, szanaszét szórt holmik, ruhadarabok. Semmi jel nem mutatta, 
miért és hogyan történt a tömegmészárlás. Pár perccel később az amerikaiak 
találkoztak az első szovjetekkel. Kotzebue tisztelgett. Ugyanígy a szovjetek 
is. Szó sem volt boldog összeölelkezésről, hátpaskolásról. Csak álltak ott, és 
nézték egymást. Április 25. 13 óra 30 perc volt. A nyugati és a keleti 
szövetségesek egy Strehla nevű kisváros közelében összetalálkoztak. 

16:40-kor mintegy húsz kilométerre északra, William D. Robinson 
hadnagy, ugyancsak a 69. gyaloghadosztály tisztje, szintén összetalálkozott 
néhány szovjet katonával. Négyüket magával vitte a parancsnokságra. 
Később ez a találkozás fog bekerülni a történelemkönyvek lapjaira a 
hivatalos találkozásként. De akár 13:30-kor, akár 16:40-kor történt, ezen a 
napon Hodges tábornok amerikai 1. hadseregének és Konyev marsall 1. 
Ukrán Frontjának katonái kettévágták Hitler Birodalmát. És ugyanezen a 
napon - a pontos időpontot valószínűleg senki nem tudná megmondani - 
befejeződött Berlin körülzárása. 

x 

A német 9. hadsereg északi szárnya összeomlott. A teljesen körül zárt 
hadseregre éjjel-nappal zuhogtak a szovjet bombák. Az utánpótlás 
lehetetlenné vált. A Luftwaffe megpróbált a levegőből után pótlást ledobni, 
de nem sikerült. Már nem volt elegendő repülőgép, sem üzemanyag a 
gépekhez, amit mégis ledobtak, rossz helyen ért földet. A 9. hadsereg ennek 
ellenére makacsul küzdött, hogy átverekedje magát Wenck 12. 
hadseregéhez. 

Heinrici azonban már tudta az igazságot Wenckről, ellentétben azzal, 
amit Krebs mondott, a 12. hadsereg gyakorlatilag már felmorzsolódott. A 
tábornok elkeseredetten telefonált Krebsnek, és azzal vádolta, hogy 
szándékosan hamis információt adott neki. , Ez egy fantomhadsereg - 


dühöngött Heinrici. - Egyszerűen nincs ereje, hogy támadást indítson a 9. 
hadsereg irányába, egyesüljön vele, meginduljon észak felé, Berlin 
felmentésére. Mire a két hadsereg találkozik, egyikből sem marad jóformán 
semmi - és maga tudta ezt!" 

Gyakorlatilag von Manteutffel 3. páncélos hadserege volt az egyetlen 
komoly erő, amely a Visztula-hadseregcsoportból megmaradt. Von 
Manteuffel keményen tartotta magát, bár vonalának középső része 
vészjóslóan behorpadt. Ami még rosszabb: Zsukov harckocsijai, melyek a 
déli szárnyat támadták, olyan helyzetbe kerültek, hogy képesek voltak 
észak felé fordulni, és bekeríteni Manteuffelt. Az egyetlen alakulat, amely 
útjukat állta, Felix Steiner, a fegyveres SS tábornoka szedett-vedett 
seregcsoportja volt. 

Hitler Berlin felmentésére irányuló terve szerint Steinernek az a feladat 
jutott, hogy déli irányú támadással vágja el az oroszok útját a város egyik 
oldalán, miközben a 9. és a 12. hadsereg a másik oldalon támad észak felé. 
Elméletileg a terv működhetett volna. Valójában semmi esélye nem volt a 
sikerre. Az egyik fő akadály éppen Steiner volt. , Mindenféle kifogással 
előhozakodott, csak hogy ne kelljen támadnia - mondta Heinrici. - Végül 
megéreztem, hogy valami nincs rendjén." 

A Visztula parancsnoka tudta: Steinernek nincs elég ereje ahhoz, hogy 
elérje Spandaut, ahogy Hitler követelte, de Heinrici azt akarta, hogy akkor 
is indítsa meg a támadást. Steinernek azért annyi ereje mégiscsak volt, hogy 
legalább csökkentse Zsukov csapásának erejét. Ha ezt sikerül megtennie, 
azzal megakadályozza az oroszokat von Manteuffel hadseregének 
bekerítésében. Ez viszont időt adna Heinricinek ahhoz, hogy lépésről 
lépésre visszavonja von Manteutffel csapatait az Oderától, Most már semmi 
mást nem tehetett, mint hogy megpróbálja menteni az embereit. A 
Birodalom teljes bukása már nyilvánvalóan napok kérdése volt. Heinrici 
megtartott egy térképet, amelyre felrajzolt öt észak-dél irányú 
visszavonulási útvonalat, az Oderától vissza nyugatra. Az elsőt , Wotan" 
vonalnak nevezte, az utolsót , Ueckernek"7. A többit számokkal jelezte. A 
vonalak mintegy tizenöt-húsz mérföldnyire húzódtak egymástól. Von 
Manteuffel most a Wotan vonalon állt. A kérdés az, mennyi ideig képes 
kitartani ott. 

25-én reggel Heinrici meglátogatta von Manteutffelt. Kisétáltak a 
parancsnokság épülete mögött elterülő kis kertbe, és itt a 3. páncélos 


hadsereg parancsnoka csak annyit mondott: , Nem tudom tartani tovább a 
vonalat." Arca meg sem rezdült. , Harckocsik nélkül, páncélelhárító lövegek 
nélkül, tapasztalatlan katonákkal, akik már alig állnak a lábukon, hogy 
várhatná bárki is tőlem, hogy kitartsak?" 

s, Mennyi ideig képes mégis kitartani?" 

Von Manteuffel megrázta a fejét. 

, Talán még egy napig." 

x 

A szétdúlt város fölött repülőgép keringett, a tüzek füstje és a lövedékek 
robbanásai között röplapok libegtek lassan lefelé. Wilmersdorfban Charlotte 
Richter felemelt egyet. ,, Kitartás! Közelednek Wenck tábornok és Steiner 
tábornok csapatai, hogy felmentsék Berlint!" 

x 

Fontos lett volna tudni, mire is készül Steiner. Heinrici Nassenheidében, a 
25. páncélgránátos hadosztály parancsnokságán talált rá. Steinernél ott volt 
Jodl is, és már meg is beszélték, hogyan kéne megindítani Steiner 
támadását. Most még egyszer átgondolták az egészet. Aztán Steiner 
beszélni kezdett a csapatai állapotáról. , Látta valamelyikük őket?" - 
kérdezte. 

, Kitűnő állapotban vannak - mondta Jodl, - A harci morál egészen 
elsőrangú." 

Steiner megdöbbenve nézett Jodlra. 

, Steiner, mondja, miért nem támad már - kérdezte Heinrici csendesen. - 
Miért halogatja már megint?" 

, Nagyon egyszerű - felelte Steiner. - Mert nincsenek csapataim. A 
leghalványabb remény sincs a sikerre." 

, Mégis, milyen erői vannak? - kérdezte Heinrici türelmesen. Steiner 
elmondta, hogy összesen hat zászlóalj a van, köztük egy SS 
rendőrhadosztály maradványai, plusz az 5. vadászhadosztály és a 3. 
tengerészhadosztály. , A tengerészeket akár el is felejthetjük mondta 
Steiner. - Lehet, hogy a hajókon remekül megállják a helyüket, de 
szárazföldi harcra nincsenek kiképezve. Tüzérségem jóformán egyáltalán 
nincs, nagyon kevés a páncélosom, és alig pár légvédelmi ágyúm maradt." 
Itt egy pillanatra elhallgatott, majd így folytatta. , Megmondom önöknek, 
mi az, ami van. Egy teljesen összekeveredett embertömeg, amely soha nem 
fog eljutni Germendorfból Spandauba." 


, Nézze, Steiner - mondta Heinrici hidegen -, magának támadnia kell, az 
ön Führeréért." 

, Az a maga Führere is" - ordította erre Steiner. 

Amikor Jodl távozott, Heinrici már biztosan tudta, hogy Steinernek esze 
ágában sincs támadást indítani. 

Néhány órával később a Visztula-hadseregcsoport birkenheimi 
parancsnokságán megcsörrent a telefon. Heinrici vette fel a kagylót. Von 
Manteuffel telefonált, a hangja kétségbeesetten csengett. , Kénytelen vagyok 
engedélyt kérni, hogy visszavonjam csapataimat Stettinből és Schwedtből. 
Nem tudok tovább kitartani. Ha most nem vonulok ki innen, bekerítenek 
bennünket." 

Heinricinek egy pillanatra eszébe jutott Hitler januári parancsa. Ez 
kimondta, hogy a tábornokok , személyesen felelősek Hitlernek", és nem 
vonhatják vissza csapataikat, nem adhatják fel állásaikat anélkül, hogy 
előzőleg értesítenék a Führert, aki meghozza döntését. Heinrici mégis azt 
mondta: , Vonuljon vissza. Hallotta, amit mondok? Vonuljon vissza. És még 
valami, Manteuffel. Egyúttal hagyja fel Stettin erődjét is." 

Heinrici ott állt báránybőr bekecsében és első világháborús 
lábszárvédőjében az asztal mellett, és még egyszer átgondolta, mit is tett az 
imént. Kerek negyven esztendeje szolgált a hadseregben, és most tudta, 
hogy ha nem lövik agyor, a karrierjének akkor is befellegzett. Aztán 
felhívta Eismann vezérkari ezredest és a vezérkari főnökét. ,, Tájékoztassa az 
OKW-t - mondta -, hogy megparancsoltam a 3. hadseregnek: vonuljon 
vissza." Egy pillanatra elgondolkodott, aztán hozzátette: , Mire megkapják 
az üzenetet, már késő lesz, hogy felülbírálják a parancsomat." 

Egy pillantást vetett a hithű hitlerista von Trothára, aztán régi barátjára, 
Eismannra, és elmagyarázta nekik, mostantól milyen politikát fog folytatni: 
nem fogja többet szükségtelen veszélynek kitenni a csapatait, inkább 
visszavonul, semhogy feleslegesen elvesztegesse az emberéleteket. , Mi a 
véleményük?" - kérdezte. EFismann nyomban aztjavasolta: vissza kell vonni 
a csapatokat az Decker vonal mögé, a mecklenburgi tavakhoz, és várni a 
kapitulációt. Von Trotha ennek hallatán felpattant. , A katonai becsület 
meggyalázása akár csak gondolni is a kapitulációra, akár csak kiejteni is a 
kapituláció szót - fröcsögte. - Ilyen parancsot maga nem adhat ki, csak az 
OKW." 

Nem vagyok hajlandó tovább követni ezeket az öngyilkos parancsokat - 


felelte higgadtan Heinrici. - Én vagyok a felelős azért, hogy a csapataim 
nevében megtagadom ezeket a parancsokat, és ezt meg is fogom tenni. És 
vállalom a felelősséget a tetteimért a német nép előtt. Es mindenek előtt, 
Irotha, Isten előtt - tette hozzá. - Jó éjszakát uraim." 

x 

Éppen negyvennyolc órába tellett, mire Keitel tudomást szerzett arról, 
hogy Heinrici parancsot adott Manteuffelnek a visszavonulásra. A saját 
szemével látta a visszavonulást. Ahogy kocsija áthaladt a 3. 
páncéloshadsereg körletén, megdöbbenve látta mindenütt a visszafelé 
igyekvő csapatokat. A dühtől tombolva megparancsolta, hogy Heinrici is, 
Manteuffel is jelenjék meg nála jelentéstételre, Fürstenberg közelében, egy 
útkereszteződésnél. 

Amikor von Manteuffel vezérkari főnöke, Burkhardt Müller-Hillebrandt 
vezérkari ezredes tudomást szerzett a megbeszélésről, előbb meglepődött, 
aztán aggodalom fogta el. Miért egy útkereszteződésnél találkoznak? Miért 
a szabad ég alatt? Müller-Hillebrandt sietve megkereste a törzs tisztjeit. 

Amikor Heinrici és Manteuffel az útkereszteződésnél kiszállt a kocsiból, 
látták, hogy Keitel már megérkezett a sleppjével. Az OKW vezérkari főnöke 
maga volt a megtestesült visszafojtott düh. Arca megfeszült, marsallbotjával 
kesztyűs tenyerét ütögette. Von Manteuffel üdvözölte Keitelt. Heinrici 
tisztelgett. Keitel üvöltve kezdte , Miért adott parancsot a visszavonulásra? 
Meg lett mondva, hogy ki kell tartani az Oderánál! Hitler megparancsolta 
magának! Azt parancsolta, hogy egy tapodtat se! És maga - bökött Heinrici 
felé - maga mégis visszavonulást parancsolt!" 

Heinrici nem szólt semmit. Amikor a dühroham véget ért, Manteuffel 
szerint , Heinrici nagyon nyugodtan elmagyarázta a helyzetet, és érvei 
teljesen logikusan hangzottak." Heinrici azt mondta , Nézze, Keitel 
tábornagy; a rendelkezésemre álló csapatokkal én nem tudom tartani az 
Oderát. Nem vagyok hajlandó feláldozni az embereim életét. Mi több, meg 
fogjuk gyorsítani a visszavonulást." 

Ekkor közbelépett von Manteuffel. Megpróbálta elmagyarázni a 
visszavonuláshoz vezető hadműveleti helyzetet. , Sajnálattal azt kell 
mondjam - foglalta össze -, hogy Heinrici tábornoknak igaza van. És ha 
nem kapok erősítést, kénytelen leszek még gyorsabban visszavonulni. Azért 
jöttem, hogy megtudjam, kapok-e erősítést, vagy sem." 

Keitel kirobbant. , Nincs több tartalék! - üvöltötte. - Ez a Führer parancsa! 


- csapott marsallbotjával kesztyűs tenyerébe. - Tartsa az állásait ott, ahol 
vannak!" - csapott ismét a tenyerébe. - Azonnal fordítsa vissza a 
hadseregét!" 

, Keitel tábornagy - szólt Heinrici -, amíg én vagyok a parancsnok, nem 
adok ilyen parancsot von Manteuffelnek." 

Keitel tábornagy - szólalt meg von Manteutffel -, a 3. páncélos hadsereg 
Hasso von Manteuffel tábornoknak engedelmeskedik." 

Ekkor Keitel végképp elvesztette az önuralmát. , Olyan hisztériás 
rohamban tört ki - emlékezett Manteutffel -, hogy sem Heinrici, sem én, 
nem értettük egy szavát sem." A végén azt üvöltötte: , Maguknak felelniük 
kell a tetteikért a történelem ítélőszéke előtt!" 

Von Manteuffel ekkor maga is kirobbant. , A von Manteuffelek két 
évszázada tették a dolgukat Poroszországért, és mindig vállalták a 
felelősséget a tetteikért. Én, Hasso von Manteuffel készséggel vállalom a 
felelősséget a magaméiért." 

, Ez a maga műve! - rontott neki most Keitel Heinricinek. - A maga 
műve." 

Heinrici megfordult, és az út felé mutatott, ahol von Manteuffel csapatai 
vonultak visszafelé. , Csak azt mondja meg, Keitel tábornagy, ha azt akarja, 
hogy ezek az emberek menjenek vissza, és essenek el mind egy szálig, miért 
nem teszi meg saját maga?" 

Keitel - legalább is Manteuffel úgy látta - , fenyegető lépést tett Heinrici 
felé". Aztán azt üvöltötte: , Heinrici vezérezredes, ettől a pillanattól kezdve 
ön fel van mentve a Visztula-hadseregcsoport vezetése alól. Térjen vissza a 
vezetési pontjára, és várja az utódát." 

Azzal Keitel sarkon fordult, beszállt a kocsijába, és elhajtatott. Ebben a 
percben előlépett a fák közül Müller-Hillebrandt vezérkari ezredes és 
törzse. Mindegyikük géppisztolyt szorított a kezében. , Attól tartottunk, 
hogy egy kis probléma lesz" - mondta magyarázatképpen. 

Von Manteuffel még mindig tartott valami ilyesmitől, ezért felajánlotta, 
hogy emberei elkísérik Heinricit, de a vezérezredes visszautasította az 
ajánlatot. Tisztelgett, és beült a kocsijába. Negyven évi szolgálat után, a 
háború legutolsó óráiban dicstelenül leváltották. Felhajtotta régi bundája 
gallérját, és odaszólt a sofőrnek, hogy vigye vissza a parancsnokságra. 

x 


Az oroszok elözönlöttek mindent. Egyik városnegyed a másik után esett 


el, ahogy a védelem gyenge erői kiszorultak állásaikból. A Volkssturm 
hitványul felszerelt osztagai sok helyen egyszerűen megfutamodtak. A 
Hitlerjugend, a Volkssturm, a rendőrség és a tűzoltóság alakulatai egymás 
mellett harcoltak, de más-más parancsnokok irányítása alatt. Gyakran 
előfordult, hogy ugyanazt az objektumot védték, de homlokegyenest 
ellentétes parancsokat kaptak. Sokan azt sem tudták, kik a parancsnokaik. 
Az új városparancsnok, Weidling tábornok szétküldte az LVI. páncélos 
hadtest maradékát a város különböző védelmi körleteibe, hogy megerősítse 
a Volkssturm és a Hitlerjugend alakulatait, de nem sok haszna volt ennek 
sem. 

Zehlendorf csaknem azonnal elesett. Azok a Hitlerjugend és Volkssturm 
csoportok, amelyek a városháza előtt megpróbáltak ellenállni, 
megsemmisültek. A polgármester kitűzte a fehér zászlót, aztán 
öngyilkosságot követett el. Weissenseeben, amely Hitler uralomra jutása 
előtt túlnyomórészt kommunista negyed volt, sok házcsoport azonnal 
kapitulált, és itt is, ott is vörös zászlók jelentek meg, melyeken sokszor látni 
lehetett a lefejtett fekete horogkereszt árulkodó nyomát. Pankow két napig, 
Wedding háromig tartott ki. Egy-egy kisebb körülzárt német csoport 
makacsul kitartott a végsőkig, de összefüggő védelem nem volt sehol. 

Az utcai barikádok úgy roppantak össze, mint a gyufaskatulyák. A 
gyorsan mozgó szovjet harckocsik inkább szétlőtték az épületeket, semhogy 
katonákat küldjenek az orvlövészek ellen. A Vörös Hadsereg nem 
vesztegette az időt. A villamoskocsikból, sziklákkal teli vagonokból épített 
akadályokat közvetlen közelből leadott ágyúlövésekkel rombolták szét. 
Ahol az oroszok szilárdabb ellenállásba ütköztek, megkerülték a gócot. 
Wilmersdorfban éli Schönebergben az ellenállásba ütköző szovjet csapatok 
benyomultak a házak egyik oldalán, páncélelhárító fegyverrel pincéről 
pincére áttörtek a másik oldalra, aztán felbukkantak a németek hátában, és 
kisöpörték őket az épületekből. 

A tüzérség záró tüze méterről méterre leborotválta a központi kerületeket. 
Amint az oroszok elfoglaltak egy-egy körzetet, oda azonnal benyomultak, 
csöves és reaktív tüzér csapattesteket telepítettek. A tempelhofi és a gatowi 
repülőtéren sűrűn egymás mellett sorakoztak a lövegek. Ugyanígy 
Grünewaldban, a tegeli erdőben, a parkokban és tereken, még a házak 
kertjeiben is. A fő közlekedési utakon sűrűn sorakoztak a katyusák, melyek 
foszforos lövedékek folyamatos áradatát ontották magukból, és egész 


negyedeket borítottak lángba. , A városban annyi tűz égett, hogy éjjel sem 
sötétedett be - emlékezett később Edmund Heckscher, egykori 
Volkssturmos. - Újságot lehetett volna olvasni a fényüknél, már ha volt az 
embernek." Dr. Wilhelm Nolte gyógyszerész, akit bekényszerítettek a 
tűzoltósághoz[6O], látta a szovjet tüzérfelderítő repülőgépeket, melyek 
egyenest az ő tűzzel viaskodó embereire irányították fegyvereiket. Herman 
Hellriegelt, akit nemrég rántottak be a Volkssturmhoz, egy robbanás levert 
a lábáról, és belökte egy közeli bombatölcsérbe. Rémületére, három halott 
katona tetemérc zuhant. Az ötvennyolc éves vigéc rémülten kapaszkodott 
ki a gödörből, és meg sem állt hazáig. 

Ahogy a szovjetek egyre mélyebben nyomultak be a városba, a 
Volkssturmosok pedig eltünedeztek, az utcákon elhajigált egyenruhák és 
karszalagok jelentek meg. Néhány alakulatot a parancsnokuk oszlatott fel. 
Karl Ritter von Halt Volkssturm zászlóaljparancsnok a reichssportsfeldi 
olimpiai stadionban összehívta a keserves harcok túlélőit, és hazaküldte 
őket. Az emberek felének amúgy sem lehetett volna hasznát venni: a német 
puskákhoz olasz lőszert kaptak. , Nem tehettem mást, mint hogy 
hazaengedtem őket - mondta von Halt. - Különben legfeljebb kövekkel 
hajigálhatták volna az oroszokat." 

A katonák városszerte szökdösni kezdtek. Helmut Volk őrmester úgy 
látta, semmi értelme, hogy feláldozza életét a Führerért. Volknak, aki 
könyvelőként dolgozott a német titkosszolgálatnál, az Abwehrnél, egy szép 
napon puskát nyomtak a markába, és kiállították őrségbe Grünewaldban. 
Amikor megtudta, hogy egységét 

a Birodalmi Kancellária környékére vezényelték, Volk inkább kereket 
oldott, és hazaszökött az Uhlandstrasséra. Családja nem örült valami 
túlságosan: az egyenruhája veszélyt jelentett valamennyiük számára. Volk 
gyorsan levetkőzött, civilbe öltözött, az egyenruhát pedig eldugta a 
pincében. Eppen jókor. Az oroszok egy órán belül elfoglalták a 
környéküket. 

Willi Thamm közlegény a Frey híd környékén lévő harcállásponton 
valami olyasmit hallott, ami arra késztette, hogy elhatározza: mindvégig 
kitart az alakulatánál. Egy hadnagy jött jelentéstételre Ihamm 
parancsnokához, egy századoshoz, aztán egy csésze kávé és egy pohárka 
snapsz mellett megjegyezte: , Képzeld el! A gyalogság mindenütt szökik. 
Ma is hárman akartak távozni az engedélyem nélkül." , És te mit csináltál 


velük?" - kérdezte a százados. A hadnagy felhörpintette a kávéját, aztán azt 
mondta: , Agyonlőttem őket." 

Városszerte grasszáló SS-falkák vadásztak a szökevényekre, és saját 
kezükkel álltak bosszút rajtuk. Szinte minden egyenruhást megállítottak, 
igazoltattak. Akit azzal gyanúsítottak, hogy megszökött a századától, a 
helyszínen agyonlőtték, vagy intő példa gyanánt felkötötték egy fára vagy 
lámpaoszlopra. A tizenhat esztendős Aribert Schulz, a Hitlerjugend tagja, 
útban a parancsnokságukra, mely a Spittelmarkton, egy elhagyott moziban 
székelt, látott egy hórihorgas, vörös hajú SS-katonát, aki puskával a kezében 
egy férfit hajtott az úton. Schulz megkérdezte, mi történt, mire az SS 
elmondta, hogy az illető egy Wehrmacht őrmester, akit civil ruhában talált. 
Az SS-katona végighajtotta foglyát a Leipzigerstrassén, Schulz követte őket. 
Az SS hirtelen nagyot taszított a foglyon. Az őrmester megpróbálta 
visszanyerni az egyensúlyát, eközben az SS-katona hátba lőtte. 

Azon az estén Schulz még egyszer látta a vörös hajú SS-t. Schulz az 
egységéhez tartozó másik fiúval őrt állt egy barikádnál, amikor 
megpillantott egy szovjet I -34-est, amely a Kurstrassén közeledett. A 
harckocsi lassan megfordította a tornyát, amikor hirtelen telitalálatot kapott, 
és felrobbant. Az egyetlen túlélőt azon nyomban elfogták. A fiúk 
megtalálták a szovjet katona zsebében Berlin legjellegzetesebb épületeinek a 
fényképét. A parancsnokságon a szovjet harckocsizót kihallgatták, aztán 
átadták egy puskás embernek. Az a bizonyos SS-katona volt. Az SS kikísérte 
a foglyot, de menet közben barátságosan megpaskolta a vállát, aztán intett, 
hogy tűnjön el. Az orosz elmosolyodott, és elindult, de az SS abban a 
pillanatban hátba lőtte. A fiatal Schulz kezdte sejteni, hogy a hórihorgas a 
parancsnokság hivatalos hóhéra volt. 

Berlin védői fokozatosan beszorultak a központi kerületek romjai közé. A 
város 248 hídja közül százhúszat felrobbantottak, hogy lelassítsák a 
szovjetek támadását. Weidling tüzérségi tábornok parancsnoksága idejére 
olyan kevés dinamit maradt, hogy a robbantáshoz légibombákat kellett 
használni. A fanatikusok leromboltak sok más berendezést is, gyakran 
anélkül, hogy megfontolták volna a következményeket. SS-katonák 
robbantottak fel egy négy mérföldes alagutat, amely a Spree és a 
Landwehr-csatorna alatt futott. Az alagútban vasútvonal vezetett, és több 
ezer civil használta légópinceként. Amikor a víz beözönlött az alagútba, 
őrült tülekedés támadt a vágányok közölt a magasabb helyek felé. Az 


alagútban, azonkívül, hogy zsúfolva volt civilekkel, bent állt négy 
kórházvonat is. Amikor Elfriede Wassermann és férje, Erich, akik ide 
menekültek át az Anhalter bunkerből, megpróbált áttörni a tömegen, 
Elfriede hallotta a sebesültek jajveszékelését a szerelvényekben: , Mentsenek 
ki! Mentsenek ki! Megfulladunk!" Senki sem állt meg. A víz Elfriedének 
csaknem a csípőjéig ért. Erich, aki a mankóin botorkált, még rosszabb 
helyzetben volt. Az emberek verekedve és üvöltve lökdösték, taposták 
egymást, ahogy menedéket kerestek. Elfriedén már-már erőt vett a 
kétségbeesés, de Erich egyre azt kiabálta: , Menj csak! Menj! Már majdnem 
kint vagyunk. Ki fogunk jutni." Ki is jutottak. Hogy hányan voltak még, 
akiknek sikerült. Elfriede soha nem tudta meg. 

Április 28-ra a szovjetek elérték a város központját. A gyűrű egyre 
szorosabbra zárult. Elkeseredett harcok folytak Charlottenburg, Mitte és 
Friedrichshain szélén. Egy keskeny rés azonban még nyitva állt Spandau 
felé. Weidling tapasztalatlan csapatai megpróbálták tartani ezt az egérutat 
egy utolsó pillanatban megkísérelendő kitörés számára. Az áldozatok 
száma iszonyú volt. Az utcákat elborították a halottak. Az állandó ágyútűz 
miatt az emberek ki se tudtak mozdulni az óvóhelyekről, hogy segítsenek 
barátaiknak és hozzátartozóiknak, akik ott feküdtek a közelben sebesülten. 
Sokukat akkor találták el, amikor kimerészkedtek, hogy sorban álljanak 
vízért Berlin ódivatú utcai szivattyúinál. A katonáknak sem volt könnyebb. 
Szerencsésnek mondhatta magát, aki sebesülten el tudott vánszorogni egy 
kötözőhelyre. Azok, akik nem tudtak lábra állni, gyakran ott maradtak 
fekve, ahol elestek, és elvéreztek. 

Kurt Bohg Volkssturmos, aki sarkának nagy részét elvesztette, 
mérföldeket kúszott és bicegett. Végül úgy érezte, nem bírja tovább. Elterült 
az utcán, és segítségért kiáltozott. De az a néhány ember; aki vette a 
bátorságot, hogy ágyúzás közben elhagyja az óvóhelyet, túlságosan el volt 
foglalva azzal, hogy mentse a saját bőrét. 

Bohg, amint ott feküdt egy árokban, megpillantott egy lutheránus nővért, 
aki kaputól kapuig futott. , Nővér, nővér - kiáltott neki -, segítsen!" A nővér 
megtorpant. , El tud kúszni addig a gyülekezeti házig, ott a templom 
mellett? - kérdezte. - Öt percnyire van innen. Ha odaér, segítek magának." 
Bohg valahogy csakugyan elvergődött odáig. Az összes ajtó nyitva volt. 
Bebotorkált az előszobába, aztán a váróhelyiségbe, és ott összeesett. Amikor 
magához tért, jókora vértócsában feküdt. Lassan felemelte a tekintetét, hogy 


lássa, honnan jön a vér. Végignézett a szobán, mely a kert felé vezetett. Az 
ajtó nyitva állt, benne beszorulva ott feküdt összerogyva, szelíd szemeit 
Bohgra szegezve, egy nagy fekete-fehér holsteini tehén. Az állat szájából 
ömlött a vér. Ember és állat néma együttérzéssel bámult egymásra. 

Amint a szovjetek elszigetelték a város központját. Weidling csapatai még 
jobban összeszorultak. Kifogyott a lőszer. Kétségbeesett segélykérésükre 
ledobtak nekik hat tonna utánpótlást, benne pontosan tizenhat darab kézi 
páncéltörő eszközt. 

A pokoli csata kellős közepén csodával határos módon hirtelen megjelent 
egy repülőgép, és leszállt a Kelet-Nyugati Iengelyen, mely nyugaton a 
Havel folyónál indult, és keleten az Unter den Lindenhez vezetett. Egy kis 
Fieseler Storch volt, benne Ritter von Greim vezérezredes, és egy Hanna 
Reitsch nevű híres repülőnő. A gép belekerült a légelhárító ágyuk tüzébe, és 
a szárnytartályból folyt az üzemanyag. Von Greim, aki a kormánynál ült, 
közvetlenül a földet érés előtt megsebesült a lábán. A két repülőt Hitler 
behívatta a Birodalmi Kancelláriára. Amikor megérkeztek, a Führer épp 
akkor léptette elő von Greimet tábornagynak, és nevezte ki az , áruló" 
Göring helyére a már nem létező Luftwaffe élére. 

Az ágyútűz már elérte a Führerbunkert is, de a hely egyelőre még 
viszonylag biztonságos maradt. Volt még egy biztonságos sziget a város 
központjában: az állatkertben magasodó iker légvédelmi torony. A 
százharminckét láb magas G torony zsúfolásig megtelt emberekkel: senki 
nem tudta pontosan, hányan lehetnek Dr. Walter Hagedorn, a Luftwaffe 
orvosa harmincezerre becsülte számukat, ehhez még hozzá kell adni a 
csapatokat. Emberek ültek vagy álltak a lépcsőkön, a lépcsőpihenőkön, 
minden emeleten. Mozdulni sem lehetett. A vöröskeresztesek, mint a 
tizenkilenc esztendős Ursula Stalla, mindent megtett, hogy enyhítse a 
civilek szenvedéseit. Sosem fogja elfelejteni a szagok émelyítő keverékét: 

, az emberek lehelete, a ruhák, a csecsemőpelenkák bűze összekeveredett a 
kórházból kiszivárgó fertőtlenítőszaggal". Néhányan öngyilkosok lettek Két 
idős hölgy, akik egymás mellett ültek az első emeleten, egyidejűleg vették 
be a mérget, de senki nem tudta megmondani, mikor: körülöttük akkora 
volt a tömeg, hogy halálukban is ülve maradtak, valószínűleg napokig, 
mielőtt a körülöttük ülők észrevették volna, hogy meghaltak 

Dr. Hagedorn megszakítás nélkül öt napig operálta a sebesülte két kis 
kórházában. Nem tudta, hol temesse el a halottakat. Az emberek 


egyszerűen ki sem tudtak mozdulni az ágyúzás miatt, , A rövid szélcsendes 
időszakokban megpróbáltuk kivinni a holttesteket és az amputált 
végtagokat, hogy eltemessük őket, de ez csaknem lehetetlen volt." A 
toronyban, melynek áttörhetetlen falát minden oldalról gránátok verték, és 
az ablakok acél zsalugátereit srapnel szaggatta, Hagedornnak ötszáza 
halottja, ezerötszáz sebesültje és számolatlan félig tébolyodott embere volt. 
Az öngyilkosok számát senki nem tudta megmondani, mert a tömeg miatt 
meg sem lehetett volna számolni őket. A doktor emlékei szerint mégis 
akadtak a bunkerban, akik azt mondták: , Ki fogjuk bírni, amíg Wenck vagy 
az amerikaiak csapatai ideérnek" . 

A torony lábánál terült el a kihalt állatkert. A harcok iszonyú pusztítást 
végeztek az állatok között. Minden becsapódáskor madárrajok röppentek 
fel minden irányba. Rosát, a vízilovat megölte egy gránát a medencéjében. 
Schwarz, a madarak gondozója vigasztalhatatlan volt: az Abu Markub, a 
ritka gólyaféle, amelyet a fürdőszobában tartott, valahogy megszökött, a 
légótorony parancsnoka pedig megparancsolta Lutz Heck igazgatónak, 
hogy pusztítsák el a páviánt: az állat ketrece megsérült, és attól lehetett 
tartani, hogy a majom megszökik. 

Heck, puskával a kezében, elindult a majomketrecekhez. A majom, a régi 
jóbarát, a ketrec rácsai közt gubbasztott. Heck felemelte a fegyvert, és a 
csövet az állat fejéhez nyomta. A majom szelíden félretolta a fegyvert. Heck 
zavartan újra felemelte a fegyvert. A majom ismét félretolta a csövet. Heck 
megrendülten, önutálattal küszködve még egy próbát tett. A pávián 
értetlenül nézett rá. Ekkor Heck meghúzta a ravaszt. 

Miközben folyt a csata, förtelmes, egyéni kegyetlenkedés kezdődött. Az 
első vonalakban érkező fegyelmezett szovjet frontharcosok mögött 
beözönlő hordák a hódító jogán nőket követeltek. 

Ursula Köster egy zehlendorfi pincében aludt a szüleivel, hatéves iker 
kislányaival, Ingriddel és Gisellával és héthónapos kisfiával, Bernddel, 
amikor négy szovjet katona puskatussal betörte a bejárati ajtót. A katonák 
átkutatták az óvóhelyet, találtak egy üres bőröndöt, és beledobáltak 
mindent, ami a kezük ügyébe akadt: kompótkonzervet, töltőtollakat, 
ceruzákat, órákat, Ursula tárcáját. Az egyik orosz talált egy üveg francia 
kölnit. Kinyitotta, megszagolta, aztán az egészet magára öntötte. Egy másik 
orosz a fegyverével átlökdöste Ursula szüleit és gyerekeit a pince egy kisebb 
helyiségébe. Aztán egymás után mind a négyen megerőszakolták az 


asszonyt. 

Másnap reggel hat óra körül az összetört Ursula a kisfiát szoptatta, 
amikor két másik katona állított be a pincébe. Az asszonya csecsemővel a 
karján megpróbált elmenekülni előlük, de túl gyenge volt. Az egyik katona 
kivette a csecsemőt a kezéből, és betette a gyerekkocsiba. A másik 
rávigyorgott Ursulára. Mindkét katona mocskos volt, a ruházatuk sáros, 
csizmájuk szárában kést hordtak, fejükön prémkucsma. Az egyikük 
alsóinge kilógott a nadrágból. Mindketten megerőszakolták az asszonyt. 
Amikor elmentek, Ursula összeszedett minden takarót, ami a keze ügyébe 
akadt, felkapta a kisfiát, kézen fogta a két kislányt, és kiszaladt az utca 
túloldalán lévő lakóház kertjébe. Ott talált egy kádat, amelyet egy robbanás 
kivetett valamelyik lakásból. Ursula megfordította a kádat, és a gyerekekkel 
együtt alábújt. 

Hermsdorfban a tizennyolc esztendős Juliane Bochnik, amikor 
meghallotta, hogy jönnek az oroszok, bebújt a pince távoli végében egy ágy 
alá. Hallotta, hogy az apja, aki nyelvész volt, és beszélt oroszul, tiltakozik a 
behatolás ellen. A katonák követelték, mondja meg, hol van Juliane, az apja 
pedig azt kiáltozta: ,, Feljelentem magukat a komiszárjuknál!" Juliane apjára 
fegyvert fogtak, és kihajtották az utcára. A lány mozdulatlanul feküdt, azt 
remélve, hogy az oroszok elmennek. Az arca és szőke haja be volt 
kormozva, hogy öregebbnek látszódjék, de így sem bízott benne, hogy 
békén hagynák. Így aztán mozdulatlanul kuporgott az ágy alatt. 

A szomszéd pincében két öregember tartózkodott. Juliane egy szerre 
meghallotta, hogy jajveszékelve azt kiabálják: , Ott van! Ott! Az ágy alatt 
Juliane, akit kirángattak a rejtekhelyéről, remegett a félelemtől. Az oroszok 
pár szót váltottak, aztán egy kivételével kimentek. ,, Fiatal tiszt volt - 
emlékezett később -, és ahogy a gyér világításban ki tudtam venni, eléggé 
jóképű és tiszta. ,, A tiszt félreérthetetlen mozdulatot tett. Juliane hátrált, az 
orosz közeledett Aztán , gyengéden, de határozottan" kezdte vetkőztetni a 
lányt. Juliane ellenállt. , Nem volt könnyű dolga - emlékezett Juliane. - 
Egyik kezében a zseblámpáját szorongatta, és tipikus orosz 
bizalmatlansággal hátra-hátratekintett, mint aki váratlan támadástól tart." 

Bárhogy küszködött is Juliane, a férfi levetkőztette. A lány megpróbált 
könyörögni, de nem tudott egy szót sem oroszul. Végül zokogásban tört ki, 
térdre vetette magát, és könyörgött, hogy a férfi hagyja békén. A fiatal orosz 
csak nézte. Juliane abbahagyta a sírást, összeszedte magát, és más taktikába 

kezdett: megpróbált határozottan, de udvariasan beszélni. , Mondtam neki, 
hogy amit csinál, az rossz, rendes ember nem tesz ilyet". Az orosz kezdett 
dühbe gurulni. Aztán amikor a férfi már majdnem levetkőztette, Juliane 
ismét kitört. , Egyszerűen nem szeretem magát! - kiáltotta. - Ennek semmi 
értelme! Egyszerűen nem szeretem magát!" , Ahhh!" - hördült fel hirtelen 
utálkozva az orosz, és kirohant a pincéből. 


Másnap reggel Juliane és egy másik lány bemenekült a dominikánus 
nővérek zárdájába. Ott rejtőztek négy hétig. Juliane később megtudta, hogy 
barátnőjét, Rosie Hoffmant és anyját, akik megesküdtek, hogy végeznek 
magukkal, ha bejönnek az oroszok, megerőszakolták. Mindketten 
megmérgezték magukat.[61] 

Gerd Buchwald tanár a lakóhelyén, Reinickendorfban egyszer látott 
néhány vadul rohanó szovjet katonát. Buchwaldék lakását teljesen 
felforgatták a Vörös Hadsereg katonanői, akiket mágnesként vonzottak az 
asszony ruhái. Ami megtetszett nekik, elvitték. Buchwald elégette, ami 
maradt, aztán szétszedte a pisztolyát, és elásta a kertben. Aznap este 
megjelent egy csapat orosz férfi. Mindannyian részegek voltak. Frau! Frau!" 
- ordították Buchwaldnak. Amaz barátságos mosollyal fogadta őket. 

, Felegyenesedtem, széttártam a kezemet, és azt mondtam: cFrau kaput. 
Kétnapos szakállammal és gondozatlan hajammal öregebbnek látszottam, 
mint amennyi voltam, talán ezért hitték el, amit mondtam." A katonák 
nyilván megértették: a felesége meghalt. Miközben Buchwald elnyúlt az 
ágyán, a katonák körülnéztek, elvették egy nadrágtartóját, aztán eltűntek. 
Amikor elmentek, Buchwald bereteszelte az ajtót, majd elmozdította az 
ágyat, és kisegítette a feleségét abból a háromszor három lábnyi lyukból, 
melyet az asszony számára a betonpadlóban ásott. A következő néhány 
héten Buchwaldné minden éjszakát az üregben töltötte. 

Dr. Gerhard Jacobinak, a Kaiser Wilhelm templom papjának szintén 
sikerült elrejteni a feleségét. Bár a pincéjéből sok nőt elhurcoltak és 
megerőszakoltak, egy takaró ügyes alkalmazásávalsikerült elbujtatnia a 
feleségét. Jacobi doktor egy keskeny sezlonon aludt, a felesége pedig az 
oldalán fekve mellette. Az asszony lába a férfi fejénél volt, és egy nehéz 
takaróval volt letakarva, úgy, hogy szinte észrevehetetlenné vált. 

Wilmersdorfban Ilse Antzot, a húgát, Anneliesét és az anyját, akiknek 
először nagyon kedvező benyomásuk alakult ki a Vörös Hadseregről, egy 
darabig nem bántották. Aztán egy éjszaka, valamivel hajnal előtt, 
Amneliesét kirángatták az ágyból, amelyet anyjával közösen használt. 
Bárhogy sikoltozott, felcipelték az egyik lakásba, ahol egy szovjet tiszt 
brutális an megerőszakolta. Amikor az orosz végzett, megsimogatta a haját 
és azt mondta: , Jó német" . Kérte a lányt, ne mondja el senkinek, hogy egy 
orosz tiszt megerőszakolta. Másnap megjelent egy katona és 
élelmiszercsomagot hozott a lánynak. 


Nem sokkal később Ilse egy másik katona érdeklődését keltette fel. Az 
illető mindkét kezében egy-egy pisztollyal állított be hozzá. , Felültem az 
ágyban, és azon gondolkoztam, melyikkel fog lelőni, a ballal vagy a jobbal. 
IIse a hideg pincében több pulóvert és sínadrágot viselt. A férfi megragadta, 
és kezdte lerángatni a pulóverét. Aztán hirtelen meglepetten megszólalt: 

, le német katona vagy!" , Nem csodálkoztam - mondja Ilse -, az éhezéstől 
annyira lesoványodtam, hogy alig látszott, hogy nő vagyok." De az orosz 
hamar rájött, hogy tévedett. Megerőszakolta a lányt. Mielőtt a vöröskatona 
elment, azt mondta: , Ezt művelték a németek Oroszországban." Egy idő 
után visszajött, és Ilse csodálkozására az éjszaka hátralévő részében ott 
maradt Ilse ágya mellett, és megvédte a lányt a többi kéjsóvár katonától. 

Ezután az Antz családnak újabb kegyetlenkedéseket kellett elszenvednie. 
Egyszer kiterelték a pincéből, és falhoz állították őket Egy másik 
alkalommal Ilsét ismét megerőszakolták. A szerencsétlenek már az 
öngyilkosságra gondoltak. , Ha lett volna mérgünk, én egész biztos, 
eldobom az életemet" - emlékszik Ilse. 

Az oroszok szexuális támadásai és rablásai nyomán egymást követték az 
öngyilkosságok mindenfelé. Három hét alatt egyedül Pankow kerületben 
kétszáztizenöt öngyilkosságot jegyeztek fel. A szerencsétlenek többsége nő 
volt. Josef Michalke és Alfons Matzker atya, két jezsuita szerzetes a 
charlottenburgi Szent Canisius templomból akkor fogta fel, micsoda 
kétségbeesésbe kergették a nőket az oroszok kegyetlenkedései, amikor 
láttak egy asszonyt, akit két gyermekével együtt a Havel folyó vizéből 
fogtak ki. Az asszony két téglával megrakott bevásárló szatyrot kötött a 
karjaira, hóna alá fogta a gyermekeit, és beugrott a folyóba. 

Michalke atya nyájából egy Hannelore von Cmuda nevű tizenhét éves 
lányt többször is megerőszakolt a részeg katonacsőcselék. Amikor végeztek, 
háromszor belelőttek a lányba. A lány súlyosan megsebesült, de nem halt 
meg. Egy babakocsiban menekítették át a plébániára, az volt az egyetlen 
elérhető szállítóeszköz. Michalke atya éppen nem volt ott, és mire visszaért, 
a lány eltűnt. Az atya huszonnégy órán át kereste Hannelorét, végül a Szent 
Hildegard kórházban akadt rá. Feladta neki az utolsó kenetet, és egész 
éjszaka ott ült mellette, s biztatgatta, hogy ne féljen. Hannelore életben 
maradt. (Egy évvel később őt és édesanyját elütötte egy teherautó.) 

Margarete Promeist egy légópince parancsnoka volt. , Az oroszok két nap 
és két éjszaka hullámokban jöttek az óvóhelyre rabolni és erőszakoskodni. 


Ha a nők nem engedtek, agyonlőtték őket. Volt, akit amúgy is agyonlőttek. 
Csak az egyik helyiségben hat vagy hét nőt találtam, abban a fekvő 
helyzetben, ahogy megerőszakolták őket. A fejük szét volt loccsantva." 
Magát Margaretét is megtámadták, hiába tiltakozott, mondván: ,, Túl öreg 
vagyok én nektek." A saját szemével látta, amint három orosz megragadott 
egy nővért, és lefogta, amíg a negyedik megerőszakolta. 

A hitlerjugendes Klaus Küster, már civilben, egyszer szóba elegyedett két 
szovjet tiszttel, akik egy dzsipben ültek. Az egyik beszélt németül, és olyan 
beszédes természetű volt, hogy Küster összeszedte minden bátorságát, és 
feltett egy nem diplomatikus kérdést. , [Igaz-e - kérdezte Küster -, hogy az 
orosz katonák erőszakoskodnak és fosztogatnak, ahogy az újságok írják?" A 
tiszt széles mozdulattal odanyújtott neki egy csomag cigarettát, és azt 
mondta: ,, Tiszti becsületszavamat adom, hogy egy szovjet katona nem emel 
kezet senkire. Amit az újságok írnak, színtiszta hazugság." 

Másnap Küster meglátott három orosz katonát a General-Barby-Strassén, 
amint elkaptak egy nőt, és bevonszolták egy kapualjba. Az egyik katona a 
géppisztolyával hátraintette Küstert, a másik lefogta a jajgató asszony, a 
harmadik megerőszakolta. Aztán Küster látta, amint a támadó előjön a 
kapualjból. Nagyon részeg volt, arcán könnyek patakzottak." Ja bolsoj 
szvinyja" - kiáltozta. Küster megkérdezte az egyik oroszt, mit jelent ez a 
mondat. Az egyik elnevette magát, és azt mondta németül: ,, Azt jelenti: cÉn 
egy nagy disznó vagyok" . 

Kreutzbergben, azon az óvóhelyen, ahol Margarete Probst tartózkodott, 
egy lezárt helyiségben egy Möller nevű fanatikus náci bujkált. Az oroszok 
tudomást szereztek erről, és megpróbálták betörni az ajtót. Möller kikiáltott: 
, Egy percet kérek! Agyonlövöm magamat!" Az oroszok megint 
nekiveselkedtek, de Möller megint kikiáltott: ,, Várjanak! A pisztolyom 
csütörtököt mondott." Aztán elcsattant egy lövés. 

A következő néhány órában a lányok után kajtató szovjet katonák 
többször is megrohanták az óvóhelyet. Margarete, akárcsak a többi nő, 
amennyire csak tudta, igyekezett visszataszítóvá tenni magát. Sapkája alá 
gyűrte hosszú szőke haját, sötét szemüveget vett fel, arcát több helyen 
bejódozta, orcájára jókora ragtapaszokat ragasztott. Őt nem zaklatták, de 
sokakat másokat igen. , A lányokat egyszerűen összefogdosták, és 
felcipelték az emeleti lakásokba - emlékezett később. - Egész éjjel hallottuk 
a sikoltozásukat, a hangjuk lehallatszott a pincébe is." Később egy 


nyolcvanesztendős asszony elmondta: a katonák vajat tömtek a szájába, 
hogy beléfojtsák a sikoltozást, amíg néhány másik egymás után 
megerőszakolta. 

Dora Jansen és férje tisztiszolgájának özvegye, akik először azt hitték, 
hogy könnyen megúszták, ezúttal nem bizonyultak ilyen szerencsésnek. 
Ingét, az özvegyet a pincében brutális an leteperte egy katona, aki azt 
állította, hogy amikor a németek megtámadták Oroszországot, az anyját 
elhurcolták Berlinbe, és soha többé nem került elő. Dorát megkímélték: azt 
hazudta, hogy tüdőbajos, és mint kiderült, az oroszok rettentően féltek ettől 
a betegségtől. Ingét azonban másodszor is megerőszakolták, és olyan súlyos 
sérülést okoztak neki, hogy járni sem tudott. Dora kivánszorgott az utcára, 
talált egy embert, akit tisztnek nézett, és elmondta, mi történt. Az hűvösen 
Dorára nézett, és annyit mondott: , A németek sokkal nagyobb 
szörnyűségeket műveltek Oroszországban. Ez egyszerűen bosszú." 

A tizenhét esztendős Elena Majewski és a tizenkilenc éves Vera Ungnad 
szintén jó és rossz oldalukról egyaránt megismerhettek a szovjeteket. 
Amikor a Tiergarten környékén megkezdődött a fosztogatás és az 
erőszakoskodás, egy fiatal orosz katona ott aludt a pincéjük ajtaja előtt, 
hogy megakadályozza honfitársai hívatlan látogatását. Egy nappal azután, 
hogy a katona távozott, beállított hét nyolc vöröskatona, és követelte, hogy 
a két lány vegyen részt a szomszédban tartandó mulatságukon. Mit volt mit 
tenni, a lányok velük mentek, amellett először nem is tűnt úgy, hogy félniük 
kéne. A hely, ahol a mulatságot tartották, mint kiderült, a hálókörletük volt, 
de az egész helyzet meglehetősen ártatlannak tűnt. Az ágyakat odatolták a 
falhoz, hogy helyet csináljanak a hosszú asztalnak, és a fehér abroszon csak 
úgy ragyogtak az ezüst gyertyatartók és a kristálypoharak. Egy fiatal szőke 
tiszt angol lemezeket forgatott a lemezjátszón. Rámosolygott a lányokra, és 
azt mondta: 

, Egyetek és igyatok, amennyi csak belétek fér." Elena leült az asztalhoz, 
de Verának hirtelen mehetnékje támadt. Valahogy meg érezte, hogy ez 
mégsem olyan ártatlan mulatság lesz, mint amilyennek látszik. 

Megpróbált kisomfordálni, de a katonák az útját állták. Aztán az egyik 
orosz azt mondta: , Harminc katonával neked kaput. Velem nem kaput." 
Verának most már semmi kétsége nem volt a mulatság mibenlétét illetően. 
De ráállt, hogy elmegy azzal az egy katonával: egy férfi csakugyan jobb, 
mint harminc, már csak azért is, mert egytől könnyebb megszökni. Vera úgy 


ismerte a környéket, mint a tenyerét, és tudta, ha sikerül kereket oldania, 
soha nem találnak rá. De a katona nem adott még csak esélyt sem neki. 
Megragadta a lány haját, és bárhogy rángatódott, jajgatott és karmolt, 
elindult vele egy üres szoba felé. Valahol útközben Vera kiszakította magát, 
és elgáncsolta a katonát. Aztán, hogy gyorsabban tudjon futni, lerúgta 
magas sarkú cipőjét, mezítláb keresztülfutott az üvegszilánkokkal és 
törmelékkel teleszórt udvaron, és elért a Putlitzstrassén egy romházat. Itt 
kétségbeesetten gödröt ásott a sárban, magára borított valami nagy 
vederfélét, és elhatározta, hogy itt marad, ha belehal is. 

Elena közben ott maradt a mulatságon. Az asztalon halomban állt a 
kaviár, a fekete és fehér kenyér, a csokoládé és a marhahús, amit az oroszok 
nyersen ettek. Vizespohárból öntötték magukba a vodkát, és egyre jobban 
lerészegedtek. Elena végül úgy látta, itt az ő ideje. Csendben felállt az 
asztaltól, és kiment a helyiségből. Legnagyobb örömére, senki nem követte. 
A szomszéd helyiségben azonban egy marcona képű, pödört bajszú katona 
elkapta, és bevonszolta egy kis előszobába. A földre lökte a lányt, és 
végigszakította overall szerű ruháját. Elena elvesztette az eszméletét. Jóval 
később magához tért, félrelökte a mellette alvó részeg férfit, és keservesen 
kivánszorgott a házból. Verához hasonlóan Elena is elbújt. Egy közeli 
házban, egy nagy kandallóban talált menedéket. 

Rudolf Reschke, az a fiú, aki lefejezte a Hitler-bábot, egyszer megmentette 
az anyját a zaklatástól. Amikor egy orosz megpróbálta elcipelni Frau 
Reschkét, Rudolf és húga, Christa, a másik oldalról húzta vissza az 
anyjukat. Minél jobban rángatta a katona az asszony karját, Rudolf és 
Christa annál erősebben kapaszkodott a szoknyájába, és közben zokogva 
azt sikítozták: , Anya! Anya!" Az orosz végül feladta. 

Akadtak nők, akik egyszerűen úgy menekültek meg a megerőszakolástól, 
hogy kétségbeesett ellenállást tanúsítottak, s a katonák végül felhagytak a 
próbálkozással, és odébbálltak. Jolenta Kochot egy orosz katona úgy 
csalogatta be egy üres házba, hogy elhitette vele: odabent egy sebesült van. 
A házban egy másik katona lapult, aki elkapta a lányt, és megpróbálta 
leteperni egy ágyra. Jolenta azonban olyan hevesen ellenállt, hogy a két férfi 
végül örült, hogy megszabadult tőle. 

Jolenta egyik szomszédasszonya, egy bizonyos Frau Schulz nem volt ilyen 
szerencsés. Az asszonyt fegyverrel kényszerítve megerőszakolták, saját 
tehetetlen férje és tizenöt éves fia szeme láttára. Amint az oroszok távoztak, 


a félőrült férfi agyonlőtte a feleségét, a fiát, aztán saját magát is. 

A Dahlem-házban Kunigunda főnővér hallotta, hogy a katonák 
elhurcoltak egy háromgyerekes asszonyt a családjától, és egész éjszaka 
gyötörték. Reggel, amikor elengedték, rohant a kicsinyeihez, de arra ért 
haza, hogy a tulajdon anyja és a fivére felakasztotta mind a hármat, majd 
magukkalis végeztek. A szerencsétlen asszony ezek után felvágta az ereit, 
és meghalt. 

A Dahlem-ház apácái most éjjel-nappal szünet nélkül dolgoztak. 
Elárasztották őket a menekültek és az oroszok bestialitásának áldozatai. Az 
egyik orosz, aki meg akarta erőszakolni a ház ukrán szakácsnőiét. Lenát, 
annyira feldühödött, amikor Kunigunda főnővér a lány védelmére sietett, 
hogy előhúzta a pisztolyát, és rálőtt a ftőnökasszonyra. Szerencsére olyan 
részeg volt, hogy nem találta el. Más katonák behatoltak a szülészeti 
kórtermekbe, és hasztalan próbáltak a nővérek bármit tenni, többször is 
megerőszakolták a terhes vagy nemrég szült asszonyokat. , Éjjel-nappal 
kihallatszott a szerencsétlenek sikoltozása" - emlékezett az egyik nővér. 
Kunigunda főnővér szerint a megerőszakoltak között akadtak 
hetvenesztendős öregasszonyok és tíz-tizenkét éves kislányok is. 

A főnökasszony nem tudta elejét venni a támadásoknak. De összehívta a 
nővéreket és az épületben tartózkodó többi nőt, és megismételte nekik 
Happich atya szavait. , A mi Szentséges Urunk akkor is mellettünk van, ha 
bármi történik is. Ő itt hagyta nekünk Szent Mihályt. Ne féljetek." Más 
vigaszt nem tudott nyújtani nekik. 

Wilmersdorftban Carl Wiberg, a szövetségesek hírszerzője és főnöke, 
Hennings Jessen-Schmidt, akik sikeresen igazolták magukat az oroszok 
előtt, éppen egy szovjet ezredessel beszélgetett Wiberg háza előtt, amikor 
egy másik orosz tiszt a pincében meg próbálta megerőszakolni Wiberg 
menyasszonyát. A sikoltozást hallatára Wiberg berohant. A szomszédok 
odakiáltottak neki, hogy a katona behurcolta a lányt a másik szobába, és 
magukra zárta az ajtót. Wiberg és az orosz ezredes betörte az ajtót. Inge 
ruhái le voltak szaggatva, a tiszté kigombolva. Az ezredes elkapta a tisztet. 
, Amerikanszkij! Amerikanszkij!" - ordította. Fegyverével ütlegelve kihajtotta 
a házból, falhoz állította, hogy agyonlövi. Wiberg odaugrott a két férfi közé, 
és könyörgött az ezredesnek, hogy hagyja meg a másik életét. , Ne piszkolja 
be ezzel a kezét" - mondta. Az ezredes végül engedett, és a tisztet 
elvezették. 


A rablás és erőszakoskodás időszakának legkülönösebb szexuális 
támadása alighanem a város déli határán túl, Prieros faluban történt. 
Konyev előrenyomuló csapatai megkerülték a falut, és még egy darabig 
nem foglalták el. Végül bevonultak a katonák. A németek között találtak két 
nőt, akik egy deszkaládában laktak. Else Kloptsch és barátnője, Hildegard 
Radusch, , a ház ura" , majd belehalt, annyira várta ezt a napot. Hildegard 
egész életét a marxizmus terjesztésének szentelte, és az oroszok érkezése 
álma megvalósulását jelentette. Amikor a szovjet katonák megérkeztek a 
faluba, legelső tetteik egyike volt, hogy brutálisan megerőszakolták a 
kommunista Hildegard Raduscht.[62] 

x 

Az oroszok megvadultak. Babelsbergben, Potsdam közelében, a 
Nemzetközi Vöröskereszt raktáraiban a részeg, lövöldöző vöröskatonák 
összetörtek több ezer csomagot, amelyek gyógyszert, gyógyászati 
felszerelést és a beteg katonáknak szánt diétás élelmiszert tartalmaztak. 

, Egyszerűen betörtek, lementek a pincébe, meglátták a rengeteg csomagot, 
és géppisztollyal szétlőttek egy csomót - emlékezik John Aherne tizedes. - 
A szétdúlt csomagokból mindenféle folyadék ömlött szét a padlón. 
Hihetetlen látvány volt." 

A raktár közelében álltak a nagy UFA-filmstúdiók. Alexander Korab, egy 
Berlinben tanuló külföldi diák látta, amint több száz részeg katona betört a 
jelmeztárba, és , fantasztikusnál fantasztikusabb jelmezekben jelentek meg 
az utcán: spanyol zekébern, fehér csipkegallérral, Napóleon katonáinak 
egyenruhájában, kalapban és krinolinban. Valahonnét előkerült egy 
harmonikás, a katonák ropni kezdték az utcán, és a levegőbe lövöldöztek - 
miközben még javában folytak a harcok." 

Sok ezer szovjet katona még soha azelőtt nem járt nagyvárosban. 
Kicsavarták a villanyégőket, és gondosan becsomagolták, hogy hazaviszik, 
abban a hiszemben, hogy a lámpában fény van, és bárhol működésbe lehet 
hozni. Ugyanebből a meggondolásból kirángatták a falból a vízcsapokat. A 
fürdőszobai berendezések sokak számára rejtélyes csodát jelentettek, a 
vécékagylóban krumplit mostak és hámoztak, de a fürdőkádnak nem 
tudták hasznát venni. Sok ezret egyszerűen kihajítottak az ablakon. Mivel a 
katonák nem tudták, mire valók a fürdőszobák, és nem találtak 
árnyékszéket, mindenhova odavizeltek és székeltek. Gerd Buchwald szerint 
a katonák , belevizeltek a befőttes üvegekbe, és gondosan vissza csavarták a 


tetejüket." 

Charlottenburgban, a Schering vegyiműveknél Dr. Georg Henneberg 
iszonyodva látta, hogy az orosz katonák betörtek a kísérleti 
laboratóriumokba, és dobálództak a títuszbaktériummal megfertőzött 
kísérleti tojásokkal. A kétségbeesett Henneberg végül nagy nehezen talált 
egy szovjet ezredest, aki kiparancsolta a katonákat, és lezáratta az épületet. 

Az értelmetlen pusztítás és brutalitás közben még javában folyt a csata. A 
harcok központjában a szorongatott védőktől és a megfélemlített 
emberektől csaknem elfeledetten ott lapultak a Führerbunker lakói. 

Az élet a bunkerban céltalan rémálommá vált. , Azok, akik megmaradtak 
- emlékezett később Gertrud Junge, Hitler titkárnője -, folyton valamiféle 
elhatározásra vártak, de nem történt semmi. Az asztalokon szétterített 
térképek hevertek, minden ajtó nyitva állt, senki nem tudott aludni, senki 
nem tudta, hányadika és hány óra van. Hitler nem tudott megmaradni 
egyedül; ide-oda járkált a kis szobákban, és folyton beszélt, mindenkivel, 
aki még ottmaradt. Beszélt saját elkerülhetetlen haláláról és a közelgő 
végről. 

Időközben a Goebbels-család beköltözött a bunkerba, és a 
Goebbels-gyerekek játszottak és énekeltek , Adolf bácsinak". 

A jelek szerint senki sem kételkedett, hogy Hitler öngyilkosságot akar 
elkövetni. Ő maga is gyakran beszélt róla. Ugyancsak tudott mindenki arról 
is, hogy Magda és Josef Goebbels végezni akar magával - és hat 
gyermekükkel, Helgával, Holdéval, Hildével, Heidével, Heddával és 
Helmuthtal. Csak maguk a gyerekek nem tudták, mi vár rájuk. Erwin 
Jakubeknek, a bunker egyik pincérének azt mondták, hogy el fognak 
repülni Berlinből, valahová nagyon messze. Helga, a legidősebb hozzátette: 
A légi betegség ellen előbb kapunk majd egy injekciót." 

Frau Goebbels, akinek begyulladt az egyik foga, elküldött Dr. Helmut 
Kunzért, a Kancellária alatti nagy kórházbunkerban működő fogorvosért. 
Kunz doktor kihúzta a beteg fogat, majd Frau Goebbels azt mondta: ,, A 
gyerekek nem kerülhetnek élve az oroszok kezébe. Ha bekövetkezik a 
legrosszabb, segítenie kell nekünk." 

Eva Braun, amikor értesült, hogy, Kunz doktor kihúzta Magda fogát, 
megkérdezte, segítene-e az ő fogpanaszain is. Aztán hirtelen észbe kapott: 
, Ó, hát egész elfelejtettem. Mi értelme volna? Pár óra múlva úgyis vége az 
egésznek." 


Eva úgy határozott, hogy mérget vesz be. Meg is mutatta a ciánkapszulát. 
, Olyan egyszerű az egész: az ember elharapja, és már vége is." Dr. Ludwig 
Stumpfegger, Hitler egyik orvosa, aki tanúja volt a jelentnek, megkérdezte: 
,De hát honnan tudja, hogy hat? Honnan tudja, hogy valóban méreg van 
benne?" Ez szöget ütött mindenki fejébe, ezért az egyik kapszulát 
haladéktalanul kipróbálták Hitler kutyáján, Blondin. Kunz szerint 
Stumpfegger egy cukorfogóval összetört egy kapszulát Blondi szájában. Az 
állat azonnal kimúlt. 

x 

Az utolsó csapást Hitlerre ugyancsak április 29-én délután mérték, vagy 
nyolcezer mérföld távolságból, San Franciscóból, egy írógép mellől. Az 
illető Paul Scott Rankine, a Reuters tudósítója volt, aki az Egyesült 
Nemzetek Szervezete alapító konferenciájáról tudósította lapját. Ezen a 
napon Rankine azt az értesülést kapta a Brit Információs Szolgálat 
vezetőjétől, Sack Winocourtól - aki viszont magától Anthony Eden 
külügyminisztertől kapta a hírt -, hogy Himmler kapituláció s javaslatot tett 
a nyugati szövetségeseknek. Rankin azonnal továbbította a hírt, s az 
perceken belül világszerte elhangzott a rádiókban. 

Ez a hír keltette az első gyanút Hitlerben Himmler árulásáról. A hír kora 
este jutott el hozzá, miközben éppen tanácskozást tartott Weidlinggel, 
Krebsszel, Burgdorffal, Goebbelsszel és ez utóbbi szárnysegédjével, Werner 
Naumannal. Weidling beszámolója szerint , Naumannt telefonhoz hívták, 
majd néhány perc múlva visszajött. Közölte velünk, hogy a stockholmi 
rádió híradása szerint Himmler SS birodalmi vezető tárgyalásokba kezdett 
az angol-amerikai főparancsnoksággal." 

Hitler remegő lábakkal, hamuszürke arccal felállt. , Hosszan Dr. 
Goebbelsre szegezte a tekintetét - mondta Weidling -, majd motyogott 
valamit, amit nem tudtam kivenni." Le volt taglózva. , Később láttam 
Hitlert - mondta Gertrud Junge. - Sápadt volt, a tekintete üres, és úgy 
nézett ki, mint aki mindent elveszített." S ez így is volt. , Ma este könnyezni 
fogunk" - mondta Eva Braun Gertrudnak, Hitler egy másik titkárnőiének. 

Hermann Fegelein SS-Gruppenführert, Himmler összekötő tisztjét, aki a 
Führerbunkerban teljesített szolgálatot, és aki Eva Braun nővérét vette 
feleségül, azonnal meggyanúsították, hogy cinkosságot vállalt Himmler 
árulásában. Fegelein néhány nappal korábban eltűnt a bunkerból. Keresni 
kezdték, és a lakásán találtak rá, civilben, amint éppen készülődött, hogy 


elhagyja Berlint Visszavitték a bunkerba, és őrizetbe vették. Most Hitler arra 
a következtetésre jutott, hogy Fegelein tervezett távozása kapcsolatban áll 
Himmler elpártolásával. Otto Günsche SS-ezredes szerint ,, Fegeleint 
hadbíróság elé állították, és huszonnyolcadikáról huszonkilencedikére 
virradó éjjel agyonlőtték. A sógornője nem volt hajlandó közbenjárni az 
érdekében." 

Az már világos volt Hitler számára, hogy közel a vég. Hajnalra lediktálta 
személyes és politikai végakaratát, amelyben a kormányzást átruházta Karl 
Dönitz flottatengernagyra mint elnökre és Josef Goebbelsre mint birodalmi 
kancellárra. Ezenkívül házasságot kötött Eva Braunnal. ,, A szertartás után - 
emlékezett Gertrud Junge - Hitler és újdonsült felesége egy órát töltött 
Goebbelsékkel, Krebs és Burgdorf tábornokkal, Dr. Naumannal és Nicolaus 
von Below repülő ezredessel." Gertrud Junge csak negyed órát töltött a 
csoporttal, éppen csak hogy kifejezze jókívánságait az új házasoknak. Mint 
mondja, , Hitler a nemzeti szocializmus végéről beszélt, amely szerinte nem 
támad fel egykönnyen, és hozzátette: , A halál számomra csak szabadulást 
jelent az aggodalmaktól és küszködésekkel teli élettől. Megcsalattam a 
legjobb barátaim által, és megtapasztaltam az árulást." 

Ugyanaznap Hitler további rossz híreket is kapott: a partizánok elfogták 
Mussolinit és a szeretőjét, kivégeztek, és lábuknál fogva felakasztották őket. 
Ezen az éjszakán Hitler elbúcsúzott mindenkitől a bunkerban. Másnap, 
amikor a szovjet tankok már alig fél mérföldnyire jártak, úgy érezte, itt az 
idő. Megebédelt a két titkárnőjével és vegetariánus szakácsával. Erwin 
Jakubek pincér szerint az utolsó étel , spagetti volt fehér mártással". Ebéd 
után Hitler folytatta a búcsúzkodást. , Eddig és nincs tovább - mondta 
Gertrud Jungénak, - Isten önnel." Eva Braun átölelte a titkárnőt, és azt 
mondta: , Adja át üdvözletemet Münchennek, és fogadja el emlékül a 
bundámat - mindig szerettem a jól öltözött embereket." Aztán 
visszavonultak a lakosztályukba. 

Otto Günsche S5S-ezredes vette fel az őrszolgálatot a 
Hitler-lakosztályelőszobájának ajtaja előtt. , Ez volt életem legnehezebb 
feladata - emlékezett később. - Három óra harminc, három óra negyven 
lehetett. Igyekeztem félretenni az érzelmeimet. Tudtam, hogy 
öngyilkosságot kell elkövetnie. Nem volt más kiút." 

Most még egy rövid közjáték következett. A zaklatott Magda Goebbels 
hirtelen odarohant Günschéhez, hogy azonnal látni akarja a Führert. 


Günsche nem tudta őt lebeszélni, és bekopogott Hitler ajtaján. , A Führer a 
dolgozószobában állt. Eva nem volt a szobában, de lehetett hallani, hogy a 
fürdőszobában folyik a víz, nyilván ott lehetett. A Führer nagyon ingerült 
volt, amiért betörtem hozzá. Megkérdeztem, akarja-e látni Frau Goebbelst. 
cSenkivel nem akarok többet beszélni. - felelte. Erre távoztam. 

Öt perccel később lövést hallottam. 

Bormann mert be elsőnek. Utána Linge és én. Hitler egy széken ült. Eva a 
díványon feküdt. Mielőtt lefeküdt, levette a cipőjét, és gondosan odatette az 
ágy végébe. Hitler arcán folyt a vér. Két pisztolyt találtunk. Az egyik egy 
Walther PPK. Ez volt Hitleré. A másik egy kisebb pisztoly volt, amit mindig 
a zsebében hordott. Eva kék ruhát viselt, fehér gallérral és kézelővel. Szeme 
tágra nyitva. A helyiségben olyan erős ciánszag terjengett, hogy még napok 
múlva is érezni lehetett a ruhámon - bár lehet, hogy csak képzelődtem. 

Bormann nem szólt semmit. Én azonnal átsiettem a tanácskozóterembe, 
ahol ott ült Goebbels, Burgdorf és néhány más ember, akikre nem 
emlékszem. , A Führer halott" - közöltem velük. 

Valamivel később a két holttestet takarókba csavarva kitették a bunker 
bejárata előtt egy elhagyott betonkeverő melletti kis mélyedésbe, benzint 
öntöttek rájuk, és meggyújtották. Erich Kempka, Hitler sofőrje úgy érezte, 
hogy Hitler jelenléte még a holttestek elégetése után is nyomasztotta őket. A 
bunker szellőztetőberendezése beszívta az égő testek bűzét, és elárasztotta a 
helyiségeket. , Nem tudtunk szabadulni tőle - emlékezett Kempka. - Olyan 
szaga volt, mint az égett szalonna." 

x 

Alkonyatra Josef Goebbels, az új kancellár meghozta hivatala elfoglalása 
utáni első fontos döntését. Úgy határozott, megpróbál tárgyalásokat 
kezdeményezni a város kapitulációjáról- a saját feltételei szerint. A 
szovjetek hullámhosszán rádióüzenetben találkozót kért. Az oroszok 
hamarosan válaszoltak. Hajlandók voltak fogadni a küldötteket, és 
meghatároztak egy helyet, ahol a német tisztek átkelhetnek a vonalaikon. 

Nem sokkal éjfél előtt Hans Krebs gyalogsági tábornok és Weidling 
vezérkari főnök (akit csak az imént léptettek elő vezérezredessé egy tolmács 
és két katona kíséretében átkelt a romokon, és belépett a szovjetek vonalai 
közé. A katonák, akik fogadták őket, kérték, mutassák fel a 
megbízóleveleiket, és el akarták venni a pisztolyukat. Krebs, aki kitűnően 
beszélt oroszul, keményen azt mondta: , A bátor ellenfélnek engedélyezik, 


hogy a tárgyalások alatt magánál tartsa a fegyverét". A zavarba hozott 
oroszok hagyták, hogy megtartsák oldalfegyverüket. 

A németeket gépkocsin elszállították egy tempelhofi bérházba, és 
bekísérték egy kis ebédlőbe. A berendezés még magán viselte a civil otthon 
jegyeit: egy hosszú asztal, a falnál nagy szekrény, né hány szék, a másik 
falon Leonardo da Vinci Utolsó vacsorájának litográfiája. A helyiségben 
több telefonkészülék. Krebs és von Dufving úgy látta, hogy a helyiségben 
csupa magas rangú tiszt tartózkodik. A szovjetek nem üdvözölték az 
érkezőket, és nem mutatkoztak be. Krebsnek tehát fogalma sem volt, hogy a 
vele szemben ülő férfi nem más, mint a híres Vaszilij Ivanovics Csujkov 
vezérezredes, Sztálingrád védője, és a 8. gárdahadsereg parancsnoka. Azt 
sem tudhatta, hogy a többi szovjet, tiszt közül kettő haditudósító, egy 
harmadik Csujkov szárnysegédje (mellesleg a tábornok sógora), további 
kettő pedig tolmács.[63] A helyzet az volt, hogy Csujkovot váratlanul érte a 
hirtelen tárgyalási kérelem, és egyszerűen nem tudta összehívni a teljes 
törzsét. 

Krebs először is négyszemközti találkozót kért , a szovjet tárgyaló fél 
vezetőjétől". Csujkov elővett az asztalon lévő dobozból egy hosszú orosz 
cigarettát, rágyújtott, lendületesen körülmutatott a körülötte ülőkön, és azt 
mondta: , Ez a törzsem, a katonai tanácsom" . 

Krebs kötötte az ebet a karóhoz, de végül feladta. , Azt a feladatot kaptam 
- mondta -, hogy egy rendkívül fontos és bizalmas természetű üzenetet 
adjak át. Szeretném, ha tudná, hogy ön az első külföldi, aki értesül róla, 
hogy Hitler április 30-án öngyilkosságot követett el." 

Ez csakugyan újdonság volt Csujkov számára, de ő szemrebbenés nélkül 
azt felelte: , Már tudtunk róla." 

Krebs megdöbbent. , Honnan tudhatták? - kérdezte. - Hiszen csak 
néhány órával ezelőtt lett öngyilkos." Aztán folytatta: Hitler 
huszonkilencedikén feleségül vette Eva Braunt, aki szintén öngyilkos lett. 
Holttestüket elégették és eltemették. Az egész, mint mondta, a 
Führerbunkerban történt. Csujkov ismét elleplezte meglepetését. 
Mindeddig sem ő, sem senki más a szovjet katonai vezetésből nem hallott a 
bunkerről, sem Eva Braunról. Ezután megkezdődtek a kemény tárgyalások. 
Krebs közölte Csujkovval, hogy Hitler végrendeletet hagyott hátra, 
amelyben megnevezte utódait. A végrendelet egy példányát Krebs átadta a 
szovjeteknek. A probléma az, mondta, hogy a teljes kapituláció nem 


lehetséges, mivel Dönitz, az új elnök, nincs Berlinben. Az első lépés, 
javasolta Krebs, a tűzszünet vagy egy részleges kapituláció lehetne, ezt 
követően a Dönitz-kormány közvetlenül tovább folytathatna a 
tárgyalásokat a szovjetekkel. Csujkov ezt, mint a szövetségesek 
megosztására tett kísérletet, kereken visszautasította, miután előzőleg gyors 
telefonbeszélgetést folytatott Zsukovval. (Az elhatározást később Moszkva 
is jóváhagyta.) 

A tárgyalások egész éjszaka folytak. A szovjetek követelése hajnalban is a 
város azonnali és feltétel nélküli kapitulációja, plusz a bunkerban 
tartózkodók személy szerinti kapitulációja volt. Krebs ottmaradt, hogy 
folytassa az alkut Csujkovval, von Dufving eközben kockázatos vállalkozást 
kísérelt meg: elindult visszafelé a vonalak között, aminek során az 
SS-csapatok rálőttek, és egy orosz alezredes cipelte biztonságos helyre. Von 
Dufving végül elérte a bunkert, és közölte Goebbelsszel, hogy az oroszok 
ragaszkodnak a feltétel nélküli megadáshoz. Goebbelst felzaklatta a hír. 

, Ebbe soha, soha nem fogok beleegyezni" - kiáltotta. 

Minthogy mindkét fél hajthatatlannak bizonyult, a tárgyalások 
félbeszakadtak. A bunkerban kitört a pánik. Úgy tűnt, a környéken található 
valamennyi szovjet ágyú a Birodalmi Kancelláriára szegeződik. Von 
Dufving később ezt annak tulajdonította, hogy Krebs felfedte a bunker 
elhelyezkedését. Azoknak, akik az ostromlott Führerbunkerban 
tartózkodtak, most két választása maradt: vagy az öngyilkosság, vagy a 
kitörés. Mindenki azonnal terveket kezdett kovácsolni. Kis csoportokban 
fognak távozni, a Kancellária épülete alatt és a környéken húzódó alagút- és 
bunkerrendszeren át. Onnan tovább a földalatti vonalát követve eljutnak a 
Friedrichstrasse állomáshoz, ahol, úgy remélték, csatlakozhatnak egy 
harcoló osztaghoz, amely elvezeti őket északra. , Biztosak voltunk, hogy ha 
egyszer sikerül áttörnünk az orosz kordont a Spree északi oldalán, akkor 
biztonságosan továbbmehetünk bármelyik irányba." emlékezett később 
Werner Naumann, Goebbels asszisztense. . Néhányan a másik lehetőséget 
választották. A Goebbels család választása az öngyilkosság volt. Werner 
Naumann hetekig próbálta lebeszélni Magda Goebbelst, de az hajthatatlan 
maradt. Most eljött az idő. Május elsején, nyolc óra harminc körül Naumann 
éppen Goebbelsszel és a feleségével beszélgetett, amikor Magda ,, hirtelen 
felállt, és átment a gyerekszobába. 

Pár perc múlva sápadtan és megrendülten jött vissza." Goebbels mindjárt 


ezután búcsúzkodni kezdett. , Mondott néhány személyes szót nekem, egy 
szót sem a politikáról vagy a jövőről, egyszerűen csak elköszönt" - mondta 
később Naumann. Amikor Goebbelsék elhagyták a bunkert, Goebbels 
megkérte a szárnysegédjét, Günther Schwágermannt, hogy égesse el az ő és 
családja holttestét. Aztán Naumann látta, amint Josef és Magda Goebbels 
lassan felment a lépcsőn, ki a kertbe. Goebbels kalapot és kesztyűt viselt. 
Magda , olyan szörnyen remegett, hogy alig tudott felmenni a lépcsőn." 
Senki nem látta többé élve őket. 

A gyerekek is meghaltak, mégpedig a legvalószínűtlenebb gyilkos 
kezétől. , Az utolsó percekben, mielőtt Josef és Magda végzett magával - 
mondja Naumann -, egyetlen ember ment a gyerekek szobájába: maga 
Magda." 

Azok közül, akik kitörtek, többen nem jutottak messzire. Néhányan 
elestek, mások pár órán belül a szovjetek kezére kerültek. Hitler testőre, 
Otto Günsche, tizenkét évet töltött szovjet fogságban. Néhányan 
megsebesültek, mint Hans Baur pilóta, aki magával vitte Nagy Frigyes kis 
arcképét, melyet Hitlertől kapott ajándékba. Baurnak egy gránát elvitte a 
lábát, és egy orosz kórházban tért magához, a festmény nélkül. Mások, mint 
Martin Bormann, titokzatos módon eltűntek. Alig néhányan voltak, akik 
csakugyan megmenekültek, vagy ami felért ezzel, angol-amerikai fogságba 
estek. 

Hárman maradtak a bunkerban, ahol végeztek magukkal: Burgdorf 
tábornok, Hitler szárnysegédje, Hans Krebs tábornok, az OKH vezérkari 
főnöke és Franz Schedle SS-százados, a bunker őrparancsnoka. Most, 
miután minden más felelős személy eltűnt a színről, a teljes felelősség a 
város, a védők és a lakosság biztonságáért egyetlen ember, Karl Weidling 
tábornok vállára nehezedett. Berlin eddigre egyetlen lángoló pokollá 
változott. A védők visszaszorultak egészen a város szívéig. 

Az Unter den Linden és a Wilhelmstrasse mentén mindenütt harckocsik 
álltak. A szovjet tüzérség a Kelet-Nyugati TIengelyről lőtte a várost. Harcok 
folytak a Tiergarten-negyedben és az állatkertben. Egyes alakulatok 
behúzódtak az Alexanderplatz és a Friedrichstrasse földalatti-állomására. 
Heves harc folyt magában a Reichstagban is. Weidling úgy látta, nem tehet 
mást, mint hogy kapitulál. De még mindig úgy érezte, meg kell ezt 
tanácskoznia az embereivel. Összehívta a parancsnokait, és ismertette velük 
a helyzetet. ,, Tájékoztattam őket az utóbbi huszonnégy óra eseményeiről és 


a terveimről - mondta. - A végén lehetőséget adtam nekik, hogy 
javasoljanak más megoldást, de egyikük sem tudott semmit se mondani. 
Ennek ellenére, akik ki akartak törni, megtehették." 

Május 2-án, valamivel éjjel egy óra előtt, a Vörös Hadsereg 79. gárda 
lövészhadosztálya rádióüzenetet vett. , Halló, halló - szólt a hang. - Itt a 
német LVI. Páncéloshadtest. Tűzszünetet kérünk. Berlini idő szerint 
tizenkét óra ötven perckor fegyverszüneti delegációt küldünk a 
Potsdam-hídhoz. Felismerési jel: fehér zászló. Várjuk a választ." 

, Ertettem - felelték szovjet oldalról. - Továbbítom kérésüket a vezérkari 
főnökhöz." 

Az üzenetre válaszolva Csujkov tábornok azonnali tűzszünetet rendelt el. 
Május 2-án 12:50-kor von Dufving vezérkari ezredes, Weidling vezérkari 
főnöke és két másik tiszt fehér zászlóval megérkezett a Potsdam-hídhoz. A 
németeket elkísérték Csujkov parancsnokságára. Nem sokkal később 
megérkezett Weidling is. Aznap délután városszerte nagy erejű hangszórók 
adták hírül az ellenségeskedések befejeződését. , A konfliktus minden órája 
növeli Berlin civil lakosságának és sebesültjeinknek rettenetes szenvedéseit 
- mondta Weidling tábornok. - Megparancsolom a harcok azonnali 
beszüntetését." Bár az elszórt lövöldözések még napokig folytatódnak, a 
berlini csata hivatalosan véget ért. Azok, akik aznap délután 
kimerészkedtek a Platz der Republikra, vörös zászlót láttak lobogni a 
Reichstag fölött. A zászlót még a harcok alatt, április 30-án, pontosan 
13:45-kor tűzték ki az épületre. 

x 

Bár a szovjetek tudták, hogy a Führerbunker a Reichskanzlei alatt 
húzódik, több órába telt, mire rátaláltak. A keresők az utcán elfogott 
emberektől próbáltak útbaigazítást kapni. Az egyik ilyen személy egy 
Gerhard Menzel nevű fényképész volt. Bár Menzel soha azelőtt nem hallott 
a bunkerről, elvezette az egyik osztagot a romos Birodalmi Kancelláriához. 
A szovjet műszaki katonák aknakeresővel benyomultak a pincék és átjárók 
labirintusába. Amint egy szobát vagy folyosót megtisztítottak, más katonák 
összegyűjtötték a helyszínen található iratokat, dossziékat és térképeket. Az 
oroszok egyszerre csak Menzel kezébe nyomtak egy távcsövet, amit ott 
találtak, és elengedték. Megérkeztek a Führerbunkerba. 

Elsőnek Burgdorf és Krebs holttestét találták meg. A két tábornok a 
várakozófolyosón egy hosszú, poharakkal és palackokkal teli asztal mellett 


ült. Mindkettő főbe lőtte magát, de az egyenruhájukban talált iratok alapján 
azonosítani lehetett őket. 

Borisz Polevoj őrnagynak, akkori haditudósítónak, az egyik első kereső 
osztaggal együtt alkalma volt gyorsan végigjárni az egész bunkert. Az egyik 
kis szobában, ahol néhány falra erősített felhajtható ágy volt, rátalált a 
Goebbels család holttesteire. Josef és Magda teteme a földön feküdt. 
Mindkét test meg volt égve emlékezett Polevoj -, és csak Josef Goebbels 
arca volt felismerhető". A szovjeteknek később sok fejtörést okozott, hogyan 
kerültek oda a szülők holttestei. Valószínűleg az történt, hogy a részleges 
elégetés után a holttesteket valaki visszavitte a bunkerba, de hogy ki, azt 
soha nem sikerült megállapítani. A gyermekek is ott voltak. , Iszonyú volt 
látni a gyerekeket - mondta Polevoj őrnagy. - Csak a legidősebben, Helgán 
látszottak külsérelmi nyomok. A testét horzsolások borították. A többiek 
békésen feküdtek." 

A szovjet orvosok azonnal megvizsgálták a gyermekeket. Az ajkukon 
apró sebek látszottak, amiből az orvosok arra következtettek, hogy a 
gyermekeknek először altatót adtak be, majd álmukban a foguk közé dugott 
ciántablettákkal végeztek velük. Helga sérüléseiből arra a következtetésre 
jutottak, hogy a kislány felébredt, ellenállt, ezért le kellett fogni. Amikor a 
holttesteket felvitték a Birodalmi Kancellária dísztermébe, hogy azonosító 
jelekkel lássák el és letényképezzék őket, Polevoj még egyszer utoljára 
körülnézett a szobában. A padlón ott hevertek a gyerekek fogkeféi, 
mellettük egy összenyomott tubus fogkrém. 

Egy különleges szakértői csoport csaknem azonnal ráakadt Hitler vékony 
földréteg alá temetett testére. B. Sz. Tyelpuhovszkij tábornok, történész, 
megérezte, hogy ez csak a Führer lehet. A test erősen össze volt égve - 
mondta -, de a fej épségben maradt, bár a hátsó felét lövedék roncsolta szét. 
A fogsorai ki voltak emelve, és a fej mellett feküdtek." 

Később bizonyos kételyek merültek fel, miután a körzetben más 
megégetett holttesteket is találtak. , Rátaláltunk egy egyenruhás férfi 
holttestére, akinek egyes vonásai Hitlerre emlékeztettek - mondta 
Tyelpuhovszkij -, de az illetőn stoppolt zokni volt. Úgy gondoltuk, ez 
aligha lehetett Hitler, mert nemigen képzelhető el, hogy a Birodalom 
Führere stoppolt zoknit viselt volna. Aztán találtunk még egy férfit, akit 
nemrég lőttek agyon, de nem égettek el." 

A bizonytalanság fokozódott, amikor az első holttestet oda fektették a 


második mellé, és az őröket és a személyzethez tartozó más németeket 
felszólították, hogy azonosítsák őket. Ezek azonban vagy nem tudták, vagy 
nem akarták őket azonosítani. Néhány nappal később Vaszilij Szokolovszkij 
vezérőrnagy utasítást adott, hogy végezzék el a két holttest fogászati 
vizsgálatát. Sikerült előkeríteni Fritz Echtmannt és Káthe Heusermannt, a 
Hitler fogorvosánál, Blaschke doktornál dolgozó két fogtechnikust. 
Echtmamnnt elvitték a Berlintől huszonöt mérföldre észak keletre, Eberswald 
közelében lévő Finowba, ahol felszólították, hogy készítse el Hitler 
fogsorainak a vázlatát. Amikor elkészült, kihallgatói átmentek a rajzzal a 
másik szobába. Pár perccel később visszatértek. , Egyezik" - közölték 
Echtmannal, majd a szovjetek megmutatták a technikusnak Hitler alsó 
állkapcsát és hídjait. 

Május 7-én odavitték Káthe Heusermannt is, aki azonnal azonosította az 
állkapcsot és a hidakat. Könnyű volt felismerni a munkát, amit néhány 
hónappal korábban ő maga és Blaschke doktor végzett. Káthe kapott egy 
élelmiszercsomagot, és visszaszállították Berlinbe. Két nappal később ismét 
érte mentek, és ezúttal Erkner városba vitték. Egy erdőirtáson néhány 
nyitott koporsó sorakozott. ,, Azonosítsa őket" - utasította az asszonyt az 
orosz, aki odavitte. Káthe azonnal felismerte Josef Goebbels és a gyerekek 
holttestét. , A kislányokon még rajta volt a nyomott mintás flanel 
hálóköntös, összefonódó apró piros rózsákkal és kék virágokkal" mondta. 
Magda Goebbelst nem látta. 

Káthe Heusermann, nyilván Hitler fogainak azonosítása következtében, 
tizenegy évet töltött szovjet börtönökben, többnyire magánzárkában. 

Mi történt Hitler földi maradványaival? A szovjetek azt állítják, hogy 
Berlin közelében elégették, de nem mondták meg, hol. Azt mondták 
továbbá, hogy Eva Braun holttestét nem találták meg, valószínűleg teljesen 
elemésztette a tűz, a felismerhető maradványok pedig szétroncsolódtak 
vagy szétszóródtak a kormányépületek elleni fergeteges ágyútűzben.[64] 

x 

Április 30-án reggel, amint Gotthard Heinrici végigment a parancsnokság 
folyosóján, mielőtt végképp távozott volna, egy fiatal százados lépett elé. 

, LTábornok úr - szólította meg -, ön nem ismer engem. Én a hadműveleti 
osztályon dolgozom. Mint mindenki más, én is tudom, hogy önt 
felmentették, és Plönbe rendelték." 

Heinrici nem felelt. 


, Könyörgök - folytatta a fiatal százados -, ne siessen oda." , Miről 
beszél?" - kérdezte Heinrici. 

, Évekkel ezelőtt Schwaábisch Gmündben vasárnaponként a templomi 
díszelgésen ott mentem az ezred zenekara mögött. Ön akkoriban őrnagy 
volt. Később jó ismeretségbe kerültem azzal az emberrel, aki akkor az ön 
szárnysegédjeként szolgált." 

,Szóval Rommellel" - bólintott Heinrici. 

, Úgy van, uram - folytatta a százados. - Remélem megbocsátja, ha azt 
mondom: nem szeretném, ha ugyanaz a sors jutna önnek, mint Rommel 
tábornagynak." 

Mire gondol? - kérdezte Heinrici, tekintetét a századosra szegezve. - 
Rommel elesett." 

Nem uram - felelte a százados. - Rákényszerítették, hogy végezzen 
magával." 

Heinrici döbbenten nézett rá. 

, Honnan veszi ezt?" - csapott le rá. 

, Én voltam Rommel szárnysegédje - felelte a tiszt. - A nevem Hellmuth 
Lang. Könyörögve kérem, hajtson olyan lassan, amennyire csak tud. Így 
mire odaér Plönbe, a háború véget ér." 

Heinrici egy pillanatig habozott a válasszal, aztán megszorította Lang 
kezét. , Köszönöm - mondta keményen. - Nagyon köszönöm." 

Heinrici végigment a folyosón, és elhagyta az épületet. Odalent 
felsorakozva várták kis törzse tagjai. Valaki vezényszót kiáltott, és az 
emberek vigyázzba vágták magukat és tisztelegtek. Heinrici sorra odalépett 
mindegyikhez. , Szeretnék köszönetet mondani mindannyiuknak" - 
mondta. Heinrich von Bila százados, a tábornok segédtisztje kinyitotta a 
kocsi ajtaját. Heinrici beszállt. Von Bila bebujt a sofőr mögötti ülésre. ,, Plön" 
- mondta. 

Heinrici előrehajolt, megérintette a sofőr vállát, és hozzátette: , Nem 
sietünk" . 

Heinrici másnap késő este érte el a plöni laktanyát. Amikor belépett a 
szobájába, éppen szólt a rádió. Az adás hirtelen megszakadt. Aztán rövid 
dobpergés után a bemondó bejelentette, hogy a Führer meghalt. Május 1. 
este tíz óra volt. 


x 


Dixie Deans tiszthelyettes odaült német őre, Charlie Gumbach mellé, 


hogy meghallgassa a híreket. Hosszú ideje a legjobb hír volt, amit hallott. 

7... A bolsevizmus elleni csatában a Führer az utolsó leheletéig harcolt" - 
közölte ünnepélyesen a bemondó. Deans körülnézett. Valahol Lauenburgtól 
keletre jártak, és egy ház pincéjében találtak menedéket, alig valamivel a 
német vonalak mögött. Az egész család együtt volt, és a hír hallatán az 
asszony könnyekben tört ki. Deans visszafogta örömét. Lehet ugyan, hogy a 
Führer halott, de a háborúnak még nincs vége. A német vonalak még 
előttük vannak, és Dixie-nek át kell jutni rajtuk. Az pedig nem lesz könnyű: 
heves tüzelés folyik. 

Mindenki elvackolódott a kényelmetlen szálláshelyen éjszakára. Dean 
szemére könnyen jött az álom. Napok óta taposta kerékpárja pedálját, hogy 
valahol átjuthasson a brit vonalakhoz. Most egy kis szerencsével sikerülni 
fog, ha sikerül rábeszélnie a németeket, hogy engedjék át. Ez volt az utolsó 
dolog, ami megfordult a fejében, mielőtt álomba merült. 

Pár órával később arra ébredt, hogy valaki rázogat ja. Bordáihoz 
géppisztoly csöve szorult. , Hé, cimbora, talpra" - szólt hozzá valaki. Dixie 
felnézett, és egy kemény kötésű brit ejtőernyőst pillantott meg a brit 6. légi 
szállítású hadosztálytól. Deans kitörő örömmel talpra ugrott, és elmondta, 
ki is voltaképpen. Deanst és Charliet hátrakísérték a 
századparancsnokságra, onnan tovább előbb a hadosztályhoz, majd a 
hadtesthez. Végül maga Evelyn H. Barker altábornagy, a brit 8. hadtest 
parancsnoka fogadta őket. 

Deans gyorsan elmagyarázta a helyzetet. ,, Tizenkétezer brit repülős 
hadifogoly tart a front felé - magyarázta türelmetlenül. A saját gépeink 
pedig beléjük lőnek!" Azzal megmutatta Barker tábornoknak, hol hagyta az 
emberelt. A tábornok meglepetten nézett a térképre, aztán hirtelen a telefon 
után kapott, és lefújt egy újabb légicsapást, amelyet éppen erre a körzetre 
terveztek. , Most már minden rendben lesz - mondta Barker tábornok 
megkönnyebbülten. - A következő negyvennyolc órában elérjük azt a 
körzetet. Maga most jobb, ha pihen egyet." 

s Nem lehet, uram - felelte Deans. - Megígértem Ostmann ezredesnek, 
hogy visszatérek." 

Nem gondolja, hogy ez kissé oktalanság volna - nézett rá Baker 
meglepetten. - Végül is most már órákon belül ott leszünk." 

De Deans kitartott a szándéka mellett. , Rendben van - mondta a 
tábornok -, adok magának egy vöröskeresztes kocsit, amivel át juthat. És 

mondja meg azoknak a németeknek, hogy sürgősen szedjék a sátorfájukat 

Deans tisztelgett. Ahogy átment a vezérkari főnök irodáján, körülnézett. 
, Hol az én német öröm, Charlie Gumbach?" - kérdezte. , Utban van a 
hadifogolytábor felé" - felelte valaki. Deans felfortyant. , Én pedig nem 
megyek el nélküle - háborgott. - A becsületszavamat adtam neki." Charliet 
egykettőre visszahozták, a két férfi beült egy zsákmányolt Mercedesbe, a 
motortetőn vöröskeresztes zászlóval. 

Két nappal később Dixie Deans bevonult embereivel a brit vonalak közé. 
A menet élén a dudások lépkedtek. A katonák megálltak, úgy nézték, amint 
a sovány, fáradt repülők felszegett fejjel betrappoltak a britek körletébe. 
Ostmann ezredest és őreit őrizetbe vették, és Deans néhány emberével 
elindult velük a brit hadifogolytábor felé. A két csoport felsorakozott 
egymással szemben, és vigyázzba vágta magát. Ostmann előrelépett, s az 
ezredes és Deans tisztelgett egymásnak. , Isten önnel, Ostmann ezredes" - 
mondta Deans. , Isten Önnel, Mr. Deans - felelte Ostmann. Remélem, még 
találkozunk." Azzal Deans ismét vigyázzt vezényelt, és Ostmann az őrökkel 
bevonult a brit hadifogoly táborba. Charlie Gumbach, amint elhaladt 
mellette, barátságosan odaintett neki. 

x 

A gyilkos tűz szünet nélkül záporozott minden irányból. Busse ott volt 
mindenütt. , Talpra! Mozgás! - üvöltötte embereinek. - Már csak néhány 
mérföld! Wenck vár ránk!" Busse olyan kimerült volt, hogy azt sem tudta, 
hány; óra, de még azt sem, milyen nap van. Ugy érezte, a német 9. hadsereg 
áttörése Wenckhez hetek óta tart. Szinte semmi lőszerük nem maradt, és 
néhány aknavetőn kívül már nem volt semmi nehézfegyverük. Maradt 
néhány géppuskájuk, de nem volt mivel lőni. Busse akármerre nézett, azt 
látta, hogy emberei sorra esnek össze, és képtelenek mozdulni. Neki és 
tisztjeinek minden erejükre szükségük volt, hogy továbbindítsák őket. A 
helyzetet tovább bonyolította az a több ezer menekült, aki csatlakozott az 
oszlopokhoz. Szűkében voltak az élelemnek is. Még a katonáinak sem jutott 
elég. 

Wenck már legfeljebb pár mérföldnyire lehetett, de a szovjetek kemény 
ellenállást tanúsítottak. Busse magához rendelte az utolsó maradék 
harckocsiját, melyet erre a pillanatra tartogatott. Most szólt Wolf Hagemann 
altábornagynak, hogy merjen előre. Hagemann beugrott a harckocsiba, és 
indulást parancsolt. A harckocsi csattogva elindult, keresztülhajtott egy 


árkon, aztán tovább a hepehupás terepen. Hagemann hirtelen észrevette, 
hogy a szovjet csapatok szétnyílnak előtte. Körülnézett, hogy mivel 
tüzelhetne, de a géppuskához nem volt lőszere. Csak egy puska akadt a 
kezébe, és azzal kezdett tüzelni. 

Aztán egyszerre azt hallotta, hogy a tűz most másik irányból, a szovjetek 
háta mögül érkezik. Wenck csapatai voltak. A találkozás olyan hirtelenül 
történt, hogy később senki nem emlékezett, hogyan is végződött. A 
kimerült emberek egyszerűen egymás karjába zuhantak. Wenck és Busse 
csapatai egyesültek. 

A 9. hadsereg állománya hihetetlenül fáradt, megviselt és elnyűtt volt" - 
emlékezett később Wenck. Ahogy végignézett a katonákon, az oszlopok 
közül kivált egy ember, és elindult felé. Csontsovány, piszkos, borostás 
katona volt. Már csaknem odaért hozzá, amikor Wenck felismerte benne 
Iheodor Busse tábornokot. A két parancsnok szó nélkül kezet rázott, aztán 
Wenck csak annyit mondott: , Hála Istennek, hogy itt vannak." 

Május 7-én a két hadsereg visszatért az Elbához, és több mint százezren 
átkeltek a nyugati partra, hogy megadják magukat az amerikaiaknak. Busse 
eredetileg kétszázezres hadseregéből csak negyvenezren maradtak életben. 

x 


A félhivatalos német hírügynökség, a Trans-Ocean utolsó üzenete 
franciául hangzott el: ,, Sauve gui peut - Mentse magát, aki tudja". A berliniek 
megfogadták a tanácsot. A Spandau felé vezető hidakon harckocsik, 
csapatok, gyerekkocsik, autók, szekerek, csapatszállító járművek, 
rohamlövegek, lovasok és gyalogosok ezrei özönlöttek kifelé a városból. 
Órákig tartott a hatalmas exodus. Lehet, hogy a kapitulációt már aláírták, de 
még folyt a lövöldözés, és az emberek semmi mást nem akartak, csak 
menekülni. A tömegre időnként gránáttűz zúdult: úgy látszik, a szovjet 
tüzérség északon és délen még nem kapta meg a tűzszünet parancsot. 

A fiatal Brigitte Weber apja sofőr vezette kocsiján indult ki a városból. 
Vállán bunda, az ölében kis kosárban a családi ezüst. Aztán a kocsi 
Spandaunál elakadt a tömegben, és tíz és fél óra alatt alig néhány mérföldet 
tudott megtenni. Brigitte végül kénytelen volt kiszállni a kocsiból, és mint 
sok ezren, gyalog vánszorogni tovább nyugat felé. 

A tizenhat esztendős Aribert Schulz, legnagyobb megdöbbenésére még 
egyszer találkozott az SS hivatalos hóhérjával. Schulz ott feküdt a vörös 
hajú férfi közelében egy vöröskeresztes elsősegélynyújtó helyen: a 


hórihorgas S5S-legény egy egész sorozatot kapott a hasába. Tizenhat óra 
hosszat jajgatott, mielőtt meghalt. 

A hidak felé vezető utakat elözönlő emberek közé újra és újra gránátok 
csapódtak. Hildegard Panzer együtt menekült Kurt Ache századossal, aki 
felajánlotta, hogy segít az asszonynak a két gyermek, a kilencéves Wolfgang 
és az ötéves Helga kimenekítésében. Az iszonyú kavarodásban a két 
kisgyerek elveszett. Az asszony soha többé nem látta őket. A becslések 
szerint összesen húszezer ember halt meg vagy sebesült meg ebben az őrült 
menekülésben. 

Aztán nem csapódott be több lövedék, és a menekülők mögött elmaradt 
az ágyúdörgés. Az emberek még egy kicsit tovább vánszorogtak, aztán a 
földre zuhantak. A férfiak, nők, gyerekek ott aludtak el, ahová estek: a 
mezőn, árkokban, üres házakban, elhagyott járművekben, az út szélén, 
magán az úttesten. Most már biztonságban voltak. Az utolsó csata véget ért. 

x 

, Abu! Abu!" - szólongatta madarát Heinrich Schwarz, amint 
keresztülvágott az állatkert szörnyű romjai között. Itt nem maradt semmi, 
gondolta. Az állatkert soha nem lesz olyan, mint volt. Mindenütt 
állattetemek, törmelékek. Az állatgondozó elindult a tavacska felé. , Abu! 
Abu!" - kiáltozta. 

Egyszerre mocorgást hallott. A kiszáradt tó szélén ott állt egy lábon a 
ritka Abu Markub gólya, és Schwarzot figyelte. Az állatgondozó odament a 
tóhoz, és felvette a madarat. , Vége, Abu mondta Schwarz. - Mindennek 
vége." Azzal karján a madárral elindult kifelé. 

x 

Május 4-én Berlinben Ilse Antz április 24. óta először óvatosan kilépett a 
pincéből a napfényre. Az utcák szokatlanul csendesek voltak. , Amíg hozzá 
nem szoktam a fényhez, fekete karikák táncoltak a szemem előtt. De aztán 
körülnéztem. Sütött a nap, megjött a tavasz. A fák virágoztak, a levegő 
enyhe volt. A meggyötört, kihalt városba a természet jóvoltából kezdett 
visszatérni az élet. Eddig a pillanatig semmi nem tudott meghatni. Az 
érzelmek kihaltak belőlem. De ahogy végignéztem a tavaszodó parkon, 
nem tudtam fékezni magam. Attól fogva, hogy mindez elkezdődött, most 
először elsírtam magam." 


AZ ÁLDOZATOKRÓL 


Most, e könyv megírásakor, vagyis az események után húsz év elteltével 
sem tud senki pontos adatokkal szolgálni a berlini csata áldozatainak 
számáról. A romok alól, a tömegsírokból és a kertekből, parkokból, ahová a 
harcok alatt az áldozatokat hamarjában eltemették, ma is kerülnek elő 
holttestek. Mindent egybevetve statisztikai kimutatás ok szerint az 
összecsapás következményeként nagyjából százezer civil vesztette életét. 
Legalább húszezren haltak meg szívroham következtében, körülbelül 
hatezren követtek el öngyilkosságot. A többiek a bombázások alatt, vagy az 
utcai harcokban a helyszínen vesztették életüket, vagy később 
sebesüléseikbe haltak bele. Szintén nincsenek pontos becsléseink arra 
vonatkozólag, hogy vajon hányan menekültek el Berlinből azokban a 
napokban és haltak meg valahol máshol Németországban. Ha csak a 
bombázásoknak legkevesebb ötvenkétezren estek áldozatul, és a fenti 
számítások pontosnak tekinthetők, akkor az áldozatok száma meghaladja a 
százötvenezret. És ebben még nincsenek benne a sebesültek. 

Hány nőt erőszakoltak meg? Pontosan ezt sem tudja senki megmondani. 
Orvosoktól származó hozzávetőleges adatok alapján számuk húszezer és 
százezer közé tehető. Az abortuszt nem hivatalosan engedélyezték ugyan, 
de érthető okokból senki még csak találgatni sem hajlandó a műtétek 
számát. A németek katonai veszteségeiről, csakúgy, mint a civil 
áldozatokról, szintén nem tudunk semmi biztosat. A helyzetet nehezíti, 
hogy a berlini áldozatokat a németek teljes háborús veszteségeivel együtt 
tartják nyilván, így lehetetlen pontosan kiszámítani, hogy hányan estek el a 
városban. A szovjetek elég határozottak saját veszteségeiket illetően. A 
szovjet védelmi hatóságok állítása szerint ők, az Oderától Berlin elestéig, 
nagyjából százezer főt veszítettek. Nekem ez egy kicsit soknak tűnik, de az 
is lehet, hogy szándékosan többet mondanak a valóságosnál, ezzel is emelve 
győzelmük értékét. Másrészt Konyev marsall szerint csapatai , az Oderától 
Berlinig, valamint a déli szárnyon az Elbáig százötvenezer főt vesztettek" . 
Ilyenformán tehát úgy számíthatjuk, hogy Zsukov és Konyev egyesített 
csapatai Berlin elfoglalásakor legalább százezer embert veszítettek. Érdekes, 
hogy Omar N. Bradley tábornok figyelmeztette Eisenhowert: ha el akarja 
foglalni a fővárost, százezer fős veszteséggel kell számolnia, igaz, ő ebbe a 
halottakat, sebesülteket és az eltűnteket is beleértette. 


KÖSZÖNETNYILVÁNÍTÁS 


A könyv alapjául szolgáló információk főként maguktól a szereplőktől 
származnak - a szövetségesek katonáitól, az ellenük harcoló német 
katonáktól és azoktól a berliniektől, akik túlélték az összecsapást. Mindent 
egybevetve több mint kétezren járultak hozzá e könyv megszületéséhez. 
1962-től kezdődően, bő három év alatt mintegy hétszázan juttattak el 
hozzám különböző írásos beszámolókat, vagy adtak interjút. Fontos 
tájékozódási pontot jelentettek számomra, miközben naplók és térképek, 
személyes beszámolók és az oly nagy becsben tartott albumok között 
barangoltam. 

A katonáktól és civilektől szerzett információk remekül illeszkedtek abba 
a katonai vázba, amelyet az amerikai, angol, szovjet és német forrásokból 
származó információk alkottak. Sikerült teljes esemény-beszámolókhoz, 
hadinaplókhoz, hadosztálytörténetekhez, hírösszefoglalókhoz, kihallgatási 
jegyzőkönyvekhez hozzájutni, továbbá interjúkat készíteni olyan katonai és 
kormányzati kulcsemberekkel, akik közül sokan felajánlották saját 
jegyzeteiket, dokumentumaikat. A kutatás teljes anyaga tíz irattartó 
szekrényt töltött meg és többek között olyan páratlan információkat 
tartalmazott, mint, hogy mennyi üzemanyag volt a berlini 
benzintartályokban az összecsapás előtt, valamint azt a tényt, hogy 
Rokosszovszkij marsall olyan karórát viselt, amibe egy iránytű volt 
beépítve. 

A vállalkozás létrejöttében rengetegen voltak a segítségemre. Az egész el 
sem indulhatott volna a Readers Digest két munkatársa, Lila és DeWitt 
Wallace segítsége nélkül, akik a hatalmas kutatási anyagot a 
rendelkezésemre bocsátották, és akik a kiadások jelentős részét is állták. 
Szeretném őszinte nagyrabecsülésemet kifejezni Hobart Lewis barátomnak, 
aki a Digest elnöke és főszerkesztője, és akinek erőforrásai mindig 
kimeríthetetlenek voltak, amikor a könyv összehozásáról volt szó. 
Köszönettel tartozom még a Digest mindazon munkatársainak akik a 
kutatás anyagát összegyűjtötték és elkészítették a rengeteg interjút. 
Igazságtalan dolog lenne külön egy valakit kiemelni, így hát mindenkit név 
szerint megemlítek szerkesztőségeik ábécés sorrendje szerint. Berlin: John 
Flint, Helgard Kramer, Suzanne Linden, Ruth Wellman; London: Heather 


Chapman, John Isaacs, New York: Gertrude Arundel, Nina Georges-Picot, 
Paris: Ursula Naccache, John D. Panitza (vezető európai tudósító); Stuttgart: 
Arno Alexi; Washington: Bruce Lee, Julia Morgan. 

Köszönet illeti az Egyesült Államok Hadügyminisztériumát, amiért 
engedélyezték a kutatást a történeti levéltárakban. Különösen köszönöm 
Hal C. Pattison dandártábornok, a Hadtörténeti Hivatal vezetője és kollégái 
Magda Bauer, Detmar Fincke, Charles von Luttichau, Israel Wice, Hannah 
Zeidlik és Dr. Earl Ziemke - segítségét, akik mindannyian időt és fáradságot 
nem kímélve támogattak engem és munkatársaimat. Köszönet továbbá 
Sherrod Eastnek, a Második Világháborús Levéltár igazgatójának, aki 
engedélyezte, hogy a különböző feljegyzéseket, hivatalos iratokat napi 
részletességgel tanulmányozhassuk, hónapokon keresztül. Hasonlóan 
kedvesek és segítőkészek voltak a Levéltár többi munkatársai is: Wilbur J. 
Nigh, a tájékoztatási csoport vezetője és munkatársai: Lois Aldridge, 
Morton Apperson, Joseph Avery, Richard Bauer, Nora Hinshaw, Thomas 
Hohmann, Hildred Livingston, V. Caroline Moore, Frances Rubright és 
Hazel Ward. E csoporttal szorosan együttműködött Dr. Julius Wildstosser, 
aki fáradhatatlan alapossággal elemezte a mikrofilmek kilométereit, és 
német nyelvű dokumentumok ezreit fordította le nekem és a Readers Digest 
munkatársai számára. 

Különös hálával tartozom Dwight D. Eisenhowernek, az Egyesült 
Államok egykori elnökének, Bernard Law Montgomery tábornagynak, 
Alamein vicomte-jának, Omar N. Bradley vezérezredesnek, Sir Frederick 
Morgan altábornagynak, Walter Bedell Smith altábornagynak, William H. 
Simpson tábornoknak, James M. Gavin altábornagynak, Lord Ismaynek; Sir 
Brian Horrocks altábornagynak; Lord Strangnek; W. Averell Harriman, Foy 
D. Kohler, David Bruce és Charles Bohlen nagykövet uraknak; Earl 
Attlee-nek, Mrs. Anna Rosenberg Hoffmannak; Sir Francis de Guingand 
vezérőrnagynak; Sir Miles Dempseynek; Evelyn Baker altábornagynak; 
Lewis Lane vezérőrnagynak; R. F. Belchem vezérőrnagynak és Philip E. 
Mosely professzornak. Ők és rajtuk kívül még nagyon sokan, amerikai és 
brit tisztek és diplomaták segítették megérteni ennek az időszaknak a 
katonai és politikai hátterét, és megvilágították számomra, hogy az egyesült 
angol-amerikai csapatok miért nem folytatták előrenyomulásukat Berlin 
felé. 

Különösen köszönöm a szovjet kormánynak a szívességet, hogy 


betekintést engedtek számomra olyan honvédelmi tárgyú 
dokumentumokba, rendeletekbe, kihallgatási jegyzőkönyvekbe, amelyek 
mindeddig hozzáférhetetlenek voltak. Mi tagadás, nem mindenben 
értettünk egyet, és én sem mindig viselkedtem túl diplomatikusan. Úgy 
vettem észre azonban, hogy a nyílt egyenes viselkedést hasonlóképpen 
viszonozzák. A berlini nők ellen elkövetett megerőszakolások esetében 
például, mind az amerikai, mind a brit külügyminisztérium részéről 
többször is figyelmeztettek, hogy nem lenne szerencsés dolog szóba hozni a 
történteket. John F. Kennedy elnök azonban nem értett egyet ezzel az 
állásponttal. A Szovjetunióba való utazásom előtt azt mondta, hogy nem 
kell óvatoskodni az oroszokkal, mert minden bizonnyal szót lehet velük 
érteni. Úgy éreztem tehát, legjobb, ha nyíltan beszélek, és mindent kitálalok. 
Így is tettem, és a szovjet hatóságok hasonló nyíltsággal reagáltak. Persze, 
azért akadtak kellemetlen pillanatok. Bár a Hruscsov-kormány hívott meg, 
hogy végezzek kutatásokat a Szovjetunióban, a moszkvai reptéri rendőrség 
mégis el akarta venni az összes dokumentumot, amit a szovjet 
hadügyminisztériumtól kaptam. A Vörös Hadsereg parancsnokai Konyev, 
Rokosszovszkij, Szokolovszkij és Csujkov marsall, mind maga volt a 
megtestesült szívélyesség. Nagyvonalúságuk határtalan volt mind a 
rendelkezésemre bocsátott információkat, mind a nekem szentelt idejüket 
illetően. Ugyanez mondható el a szovjet hadsereg összes többi katonájáról, 
akivel munkám során interjút készítettem. Azt, hogy ez a kapcsolat 
létrejöhetett, jórészt munkatársamnak, John Ericksonnak, a Manchester 
University professzorának köszönhetem, akinek nyelvtudása és jártassága 
az orosz ügyekben felbecsülhetetlennek bizonyult. 

Németországban, a bonni kormány Sajtó és Információs Hivatalának 
munkatársa, Dr. Graf Schweintz segítségével számos ajtó megnyílt előttem. 
A. Heusinger tábornok a NATO washingtoni parancsnokságáról 
ajánlólevelek tucat ját készítette el számomra. Theodor von Dufving 
vezérkari ezredes, az utolsó berlini városparancsnok, Karl Weidling 
tüzérségi tábornok vezérkari főnöke, napokat töltött azzal, hogy áttekintsük 
az utolsó csata eseményeit. Walther Wenck, Theodor Busse tábornok, 
Martin Gareis, Eric Dethleffsen tábornok, Hellmuth Reymann altábornagy, 
Hasso von Manteutffel páncélos tábornok és Max Pemsel tábornok, 
Friederich Sixt altábornagy, Felix Steiner SS-tábornok, Burckhard 
Müller-Hillebrand tábornok, Gustav Krukenberg SS-vezérőrnagy, Hans 


Refior vezérkari ezredes és Hans Oscar Wöhlermann ezredes, valamint 
Luise Jodl asszony, mindannyian, minden lehetséges módon segítettek 
rekonstruálni az összecsapást és azokat a bizonyos utolsó berlini napokat. 

Sokan vannak még, akik így vagy úgy segítették a kutatást: Leon J. Barat, 
a müncheni Szovjet Tudományok Intézetének segéd tanácsadója; Rolf 
Menzel, a berlini rádió akkori főszerkesztője; Meyer-Weckler vezérezredes a 
német katonai levéltártól; Franck E. Drexler, a berlini Der Abend 
szerkesztője; Robert Lochner a RIAS berlini vezetője; Raymond Cartier a 
Paris Match-tól; Dr. Jürgen Rohwer a müncheni Modern Történeti 
Könyvtártól; Dr. Albert Lampe a berlini Városi Levéltártól; Karl Röder a 
WASI-tól, a Német Veteránok Szervezetétől; Carl Johann Wiberg; Marcel 
Simonneau (Amicale Nationale des Anciens P. G. des Stalags); Dr. Dieter 
Strauss a Siegbert Mohn Verlagtól. Ők és még nagyon sokan mások, 
fogadják őszinte hálámat és köszönetemet. 

Utoljára hálával tartozom Gotthard Heinrici vezérezredesnek, akinek e 
könyv német vonatkozásait köszönhetem. Munkánk három hónapja során, 
megszámlálhatatlan interjút és beszélgetést folytattam vele. Ö szinte 
újraharcolta a csata minden mozzanatát. Hozzájárult, hogy felhasználjam 
személyes feljegyzéseit, dokumentumait, hadinaplóit. Bár betegsége 
gyakran hátráltatta, idejéből mindig nagylelkűen áldozott ránk. Az ő 
segítsége nélkül, nem hiszem, hogy ez a könyv létrejöhetett volna. Húszéves 
írói pályafutásom során nem sok olyan emberrel hozott össze a sors, akiben 
ennyi méltóság és becsület lett volna, sem olyannal, aki így emlékezett 
volna a részletekre. Végül mit is mondhatnék köszönetül mindazoknak, 
akik mindvégig mellettem álltak: drága feleségem, aki a szövegeket 
összehasonlította, jegyzékkel látta el, átírta, szerkesztette - miközben 
családunkra is gondot viselt a kutatás hosszú évei alatt; jó barátom és 
legszigorúbb kritikusom, Jerry Korn, akinek kíméletlen szerkesztői ceruzája 
olyan briliáns érzékkel javítgatta írásomat (de ehhez az oldalhoz nem 
nyúlhat!), pótolhatatlan titkárnőim, ,, Horty" Vantresca és Barbara Sawyer, 
akik gépeltek és újraírtak, csiszolgatták a szövegeket, válaszoltak a 
telefonokra, és mindannyiunkat mindenben támogattak; Suzanne és Charlie 
Gleaves, akik mindig ott voltak, ha szükségem volt rájuk, Peter Schwed és 
Michael Korda a Simon and Schustertől, akik Helen Barrow produkciós 
igazgatóval, Frank Metz művészeti igazgatóval. Eve Metz tervezővel és 
Sophie Sorkin nyomdavezetővel együtt az összes lehetetlen óhajomat 


elviselték és teljesítették; Raphael Palacios, akinek aprólékos térképei és 
humora többet jelentettek számomra, mint amit szerző kívánhat. Dave 
Parsons a Pan American Airways-től, aki teherkocsiszámra szállította a 
kutatási anyagot, anélkül, hogy egy lap is elveszett volna; barátaim, Billy 
Collins és Robert Laffont - angliai és franciaországi kiadóim -, akiknek 
olyan sokáig kellett várni erre a könyvre; az ügyvédem, Paul Gitlin, akinek 
segítőkészsége, higgadtsága és tanácsai felülmúlhatatlanok, és külföldi 
képviselőim, Marie Schebeko (Franciaországban) és Elaine Greene 
(Angliában), akik munkájukkal, kitartásukkal, bizalmukkal és 
bátorságukkal segítettek. Mindannyiuknak nagyon köszönöm. 

CR 

[1] Jómagam nem láttam Ehrenburg röplapját. Sokan azonban, akiket 
meginterjúvoltam, olvasták. Mi több, az írást ismételten említik a hivatalos 
német újságok, hadinaplók és beszámolók. A legteljesebb változat Dönitz 
flottatengernagy Emlékiratainak 179. oldalán olvasható. Hogy ez a röplap 
létezett, az iránt semmi kétségem sincs. Csupán a fenti változatot vonom 
kétségbe, mert az orosz szövegek német fordításai közismerten pontatlanuk 
voltak. Ehrenburg azonban nagy számban írt pamfleteket, amelyek épp 
ilyen könyörtelenek voltak, amint arról bárki meggyőződhet, ha elolvassa 
írásait, különösen azokat, amelyeket maguk a szovjetek publikáltak a 
háború alatt angol nyelven a Soviet War Newsban (1941-45, Vols. 1-8). Az 
,Öld a németet" témája újra és újra megjelenik írásaiban, mégpedig 
nyilvánvalóan Sztálin teljes jóváhagyásával. 1945. április 14-én a Krasznaja 
Zvezda című szovjet katonai lap precedens nélküli vezércikkében 
Alekszandrov propagandafőnök hivatalos megdorgálásban részesítette 
Ehrenhurgot: , Ehrenburg elvtárs túllő a célon. Mi nem a német nép ellen 
harcolunk, hanem a világ Hitlerei ellen". Egy ilyen korholás bármely más 
szovjet író számára végzetes lett volna. Ehrenburgnak azonban haja szála 
sem görbült. Ő ezután is tovább folytatta az , Öld a németet!" propagandát, 
mintha mi sem történt volna - és Sztálin szemet hunyt felette. Ehrenburg az 
emlékirataiban, mely Emberek, évek, életem címen 1963-ban jelent meg 
Moszkvábar, sajnálatosan megfeledkezik arról, miket írt a háború alatt. 

[2] A zsidó túlélők számáról a berlini szenátus statisztikáiból van 
tudomásunk, amelyeket a berlini Szabadegyetem tanára, Dr. Wolfgang 
Scheffler készített. Egyes zsidó szakértők vitatják ezeket az adatokat, így 
egyebek között Siegmund Weltlinger, aki a háború utáni kormányban a 


zsidó ügyekkel foglalkozó bizottságnak elnöke volt. Weltlinger a túlélők 
számát mindössze ezernégyszázra becsüli. A bujkálókon kívül véleménye 
szerint legalább további ötezer-egyszázan lehettek, akik keresztény személy 
házastársaként úgynevezett törvényes körülmények között élhettek a 
városban. Ez azonban még a legjobb esetben is maga volt a pokol tornáca, 
mert ezek a zsidók soha nem tudhatták, mikor tartóztatják le őket. Ma 
mintegy hatezer zsidó él Berlinben, alig töredéke annak a 160.564 fős zsidó 
népességnek, amely 1933-ban, Hitler hatalomra jutása évében a városban 
lakott. Senki nem tudja bizonyosan megmondani, hogy ezek közül hányan 
hagyták el a várost, hányan ernigráltak Németországból, vagy hányat 
deportáltak és semmisítettek meg a koncentrációs táborokban. 

[3] Volt még egy külföldi munkáscsoport, akik önként jöttek 
Németországba. Ilyenek is sok ezren érkeztek szerte Európából, közöttük 
akadtak tüzes náciszimpatizánsok, sokan voltak, akik úgy hitték, hogy így 
segítik a bolsevizmus elleni harcot, de a nagy többség cinikus 
szerencselovag volt, akik egyszerűen a jó fizetést ígérő német 
újsághirdetésekre érkeztek az országba. Ezek az emberek elég szabadon 
élhettek a munkahelyük közelében. 

[4] Az Unser Giftzwerg kifejezés szó szerint azt jelenti: , a mi mérges 
törpénk" és azok, akik nem kedvelték Heinricit, gyakran használták ebben 
az értelemben. 

[5] Zossent az amerikaiak bombázták éppen egy héttel korábban, március 
15-én, mégpedig az oroszok kérésére. Szergej Hugyakov repülő marsallnak, 
a Vörös Légierő törzsfőnökének John R. Deane tábornokhoz, az Egyesült 
Államok moszkvai katonai missziója vezetőjéhez írott üzenete, amelynek 
egy-egy példányát Washingtonban és Moszkvában őrzik, most jelenik meg 
először. Ez a döbbenetes dokumentum bepillantást enged, micsoda 
hírszerző tevékenységet folytattak az oroszok Németországban: , Kedves 
Deane Tábornok! A rendelkezésünkre álló dokumentumok szerint a Német 
Hadsereg Vezérkara Berlintől 38 kilométerre délre helyezkedik el, egy 
különlegesen megerődített föld alatti ftedezékrendszerben, amelyet a 
németek úgy neveznek: , a Citadella". Pontos helye: Zossentől, 5,5-6 km 
dél-délkeletre, 1-1,5 km keletre a Berlin-Drezda vasútvonallal párhuzamos 
széles műúttól [Reichstrasse 96]. A föld alatti erődrendszer kiterjedése 
körülbelül 5-6 négyzetkilométer. Az egész területet több soros 
szögesdrótkerítés veszi körül és egy nagyon erős S5S-ezred őrzi. Említett 


forrásunk szerint a föld alatti erődrendszer építése 1937-ben kezdődött. 
1938-ban és 1939-ben kipróbálták az erődök ellenálló képességét légi 
bombázás és tüzérségi tűz ellen. Arra kérem Önt, kedves tábornok, 
szíveskedjék a lehető legsürgősebben utasítást adni a szövetséges 
légierőnek a Citadella bombázására nehézbombákkal. Bizonyos vagyok 
benne, hogy a bombázás eredményeképpen a német vezérkar - ha még ott 
tartózkodik, olyan sérüléseket és veszteségeket szenved, amelyek 
megakadályozzák normális munkájában, és esetleg kénytelen lesz 
továbbköltözni. Így a németek elveszítenék egy jól szervezett 
kommunikációs központjukat és főhadiszállásukat. Mellékelek egy térképet, 
amelyen fel van tüntetve a német főhadiszállás pontos elhelyezkedése." 

[6] 1945. január 27-én egy tanácskozáson Hitler megkérdezte Göringet 
Jodlt: , Mit gondolnak, az angolok csakugyan lelkesen örvendeznek az 
oroszok sikerein?" ,, Biztos nem" - felelte Jodl habozás nélkül. - , Az ő 
terveik egészen mások, a teljes megvalósításra később kerül sor". Göring is 
biztos volt a dolgában. , Az angolok egész biztos nem gondolják, hogy mi 
feltartóztatjuk őket, miközben az oroszok meghódítják egész 
Németországot" - mondta, - , Nem hihetik, hogy olyan őrültek vagyunk, 
hogy nyugaton feltartóztatjuk őket, miközben az oroszok egyre mélyebben 
hatolnak be Németországba". Jodl teljes mértékben egyetértett ezzel, és 
rámutatott, hogy a britek , mindig gyanakvással figyelték az oroszokat." 
Göring biztos volt, hogy a britek inkább megpróbálnak valamiféle 
kompromisszumot kötni a Birodalommal, semhogy Európa szíve a 
kommunisták érdekkörébe kerüljön, ezért azt mondta: , Ha ez így megy 
tovább, pár napon belül táviratot kapunk [a britektőll" . 

[/] Az eredeti okmány és a fordítás között előfordulhatnak csekély 
eltérések. Amikor a tervezet a németek kezébe került, lefordították németre, 
aztán fotokópiákat készítettek róla. A fenti változat a zsákmányolt okirat 
visszafordítása angolra [onnan pedig magyarra - a fordítól. 

[8] A nürnbergi per során, 1946-ban, Jodl ügyének tárgyalásakor 
megkérdezték tőle, miért nem javasolta 1945 elején Hitlernek, hogy 
kapituláljanak. Jodl így válaszolt: , Az ok mindenek előtt a feltétel nélküli 
megadás volt, de ha lett is volna kételyünk arra vonatkozólag, hogy mi vár 
ránk, azt teljes egészében eloszlatta az a tény, hogy a kezünkbe került az 
angol Eclipse-terv." Jodl a vallomásának ezen a pontján a jelen lévő brit 
tisztek felé pillantott, és halvány mosollyal hozzátette: , A brit delegátus 


urak tudják, miről beszélek". Az igazság az, hogy a tárgyalás során ez a 
megjegyzés elkerülte a britek figyelmét. A tervezet olyan titokban készült, 
hogy a brit tisztek semmit nem tudtak róla. Ez a titokzatos utalás és néhány 
beszélgetés Frau Jodllal vezette a szerzőt az Eclipse-hadművelet nyomára. 
Az anyag maga először itt kerül publikálásra. 

[9] Az eredeti 1943-as elgondolás szerint a Rankin hadművelet három 
részből állt. Az A változat egy olyan helyzettel foglalkozott, amely szerint 
Németország annyira meggyengül, hogy csupán egy , miniatűr Overlord 
hadműveletre" van szükség; a B változat szerint Németország stratégiai 
haderőkivonást hajt végre a megszállott országok egy részéből, miközben 
erői zömét Európa partvidékére összpontosítja, hogy visszaverje a 
szövetségesek invázióját; a C változat Németország hirtelen 
összeomlásának lehetőségével foglalkozik, akár az invázió előtt, akár 
közben, akár utána következik be. Az A és a B változatot nagyon hamar 
elvetették, és - Morgan visszaemlékezése szerint - csak egészen rövid ideig 
foglalkoztak velük. 

[10] Churchill az Atlanti-óceánon a HMS Duke of York csatahajó 
fedélzetén, útban Roosevelt elnökhöz, értesült Sztálin ajánlatáról. Az 
Egyesült Allamok éppen akkor lépett be a háborúba, és Churchillnek 
aggályai voltak, felvesse-e máris a kérdést az új, hatalmas szövetséges előtt. 
, Ön természetesen nem lehet nyers Sztálinnal - táviratozta Edennek. - Mi 
megállapodtunk az Egyesült Államokkal, hogy nem kötünk titkos és 
különleges paktumokat. Ha most előállunk Roosevelt elnöknek ezekkel a 
javaslatokkal, azzal kitennénk magunkat a kerek elutasítás veszélyének és 
további bonyodalmaknak... A kérdés akár informális felvetése sem volna 
célravezető, véleményem szerint." Az amerikai külügyminisztérium 
értesült Eden és Sztálin megbeszéléseiről, de nincs semmi bizonyíték rá, 
hogy bárki is szükségesnek tartotta volna, hogy már akkor értesítse róla az 
Egyesült Allamok elnökét. 

1943 márciusában azonban Rooseveltnek már teljes mértékben tudomása 
volt a dologról, és Eden szerint, aki megvitatta vele a kérdést, az elnök úgy 
látta, hogy nem lesznek nagy bonyodalmak a Szovjetunióval. A nagy 
kérdés, ami csakugyan mélyen foglalkoztatta Rooseveltet - mondta Eden -, 
hogy vajon lehetséges lesz-e együttműködni az oroszokkal most és a háború 
után." 

[11] A beszámoló az Iowa fedélzetén történekről George C. Marshall rövid 


kézírásos helyszíni feljegyzései alapján készült. Maga a feljegyzés nem 
tartalmaz szó szerinti idézeteket, csak hivatkozásokat. Szövegemben csak 
akkor idézem az elnököt és a többi résztvevőt, amikor teljesen nyilvánvaló, 
hogy az elhangzottak kitől származnak. 

[12] , A briteknek erős gazdasági érveik vannak az északnyugati zóna 
mellett" - írta december 12-én McCloy Marshall tábornoknak -, , és Winant 
azt mondja, a terv benyújtása előtt konzultált a britek politikai és gazdasági 
szakembereivel. Nem tudom, mennyire ragaszkodik az elnök ezeknek a 
körzeteknek a megszállásához, az erős angol ellenállással szemben. 
Egészében véve én az északi körzet mellett leszek, de nem hiszem, hogy 
megérné a hadakozást." A Külügyminisztériumnak minden jel szerint 
mindegy volt, akár az egyik, akár a másik változat érvényesül. McCloy saját 
kezűleg feljegyezte. Cordell Hull felhívta, és közölte, , sem az északi, sem a 
déli körzetet nem preferálja jobban a másiknál." 

[13] A második világháború óta kialakult nagy mítoszok egyike, hogy a 
megszállási zónák kialakításáért Roosevelt a felelős. A valóság az, hogy a 
terv teljes egészében a britektől származott. Az elgondolás Anthony Edené, 
ezt dolgozta ki az Attlee-bizottság (amely eszközként használta Morgan 
szigorúan katonai elgondolását), ezt hagyta jóvá Churchill és kabinetje, és 
ezt terjesztette Strang az EAC elé. Sok amerikai és brit beszámoló szerint 
zónafelosztás szovjet terv volt. Ez a téves következtetés abból a tényből 
indul ki, hogy az EAC második ülésén, ahol Guszev elfogadta a brit 
javaslatot egyúttal benyújtotta Németország kapitulációs feltételeinek 
vázlatát. Ennek egyik fejezete foglalkozott a zónákkal, ez pedig teljes 
egészében megegyezett a brit tervvel. 

[14] Hogy mi játszódott le Roosevelt és Winant között ezen a találkozón, 
vagy hogy mi volt az elnök álláspontja a berlini tranzitútvonallal 
kapcsolatban, nem tudni. Ugyancsak bizonytalanság övezi azt a kérdést, 
hogy a hadügyminisztérium ellenezte-e Winant folyosótervét. John H. 
Hildring vezérőrnagy, a Civil Ügyek Osztályának vezetője állítólag közölte 
Winanttal, hogy , biztosítani kell Berlin megközelíthetőségét". Az ezzel 
kapcsolatos verziók a korszakkal foglalkozó három legjelentősebb amerikai 
történész: Philip Mosley professzor (The Kremlin and VWvorld Politics); Gerbert 
Feis (Churchill, Roosevelt, Stalin), és William M. Franklin, a 
Külügyminisztérium történeti irodája vezetője (Zonal Bouncaries and Access 
to Berlin - World Politics, October 1963) nézeteit tükrözik. , Winant - írja 


Franklin - nyilvánvalóan nem készített feljegyzéseket erről a 
beszélgetésről.... Egy dolog azonban világos: Winant nem kapott sem 
instrukciókat, sem bátorítást senkitől Washingtonban, hogy vesse fel a 
kérdést az oroszok előtt. 

[15] Bizonyos, soha ki nem deríthető okok folytán, a washingtoni út után 
Winant álláspontja Berlin megközelíthetőségének kérdésében megváltozott. 
Robert Murphy, a veterán diplomata visszaemlékezése szerint 1944 
szeptemberében, miután a Főparancsnoksághoz került, együtt ebédelt 
Winanttal Londonban, és megvitatták a berlini tranzitútvonal kérdését. 
Emlékiratai szerint (Diplomat Among Warriors) a következőket írja: , Winant 
úgy érvelt, hogy berlini tartózkodásunk joga egyúttal magában foglalja a 
város szabad megközelítésének jogát is. Az oroszok hajlamosak voltak arra, 
hogy gyanakodjanak a motívumainkra, és ha ilyen technikai kérdéseken 
lovagolunk, bizalmatlanságuk fokozódni fog". Murphy szerint Winant nem 
volt hajlandó erőltetni a kérdést az EAC-ban. 

[16] A konferencián még egy kérdésben bontakozott ki éles vita, amikor, 
az elnök és pénzügyminisztere, Henry Morgenthau olyan szigorú és súlyos 
kihatású gazdasági tervvel állt elő, melynek következtében Németország 
ipar nélküli agrár országgá vált volna. Churchill először helyeselte ezt a 
tervet, később azonban tanácsadói nyomására visszalépett eredeti 
elgondolásától. Néhány hónappal később Roosevelt elállt az 
ellentmondásos Morgenthau-tervtől. 

[17] Mrs. Rosenberg (ma Mrs. Paul Hoffman) egy magánbeszélgetésben 
beszámolt az incidensről. Jelen volt az esetnél Mrs. Roosevelt is. A két hölgy 
később egybevetette feljegyzéseit, és egyeztették az elnök szavait. 

[18] 1948-ban, amikor váratlanul megugrott a pulzusa, az orvosok azt 
tanácsolták, hogy hagyja abba a dohányzást. Eisenhower soha többet nem 
gyújtott rá. 

[19] Önérzetét némiképp helyreállította, hogy nem sokkal ez után az 
incidens után a britek azzal mutatták ki bizalmukat Montgomery és 
politikája iránt, hogy tábornaggyá léptették elő. Montgomery számára, aki a 
sivatagban megfordította a brit hadiszerencsét, és kiűzte Rommelt 
Észak-Afrikából, ez a babér régóta esedékes volt. 

[20] Ezek az adatok Winston Churchillnek 1945. január 28-án az 
Alsóházban elmondott beszédéből származnak. Churchill, akit megrémített 
a fegyverbarátságban bekövetkezett törés, kijelentette, hogy az 


Ardennekben ,,a harcot szinte teljes egészében az amerikai csapatok vívták 
meg, és olyan veszteségeket szenvedtek, amelyek felérnek azzal, amelyet a 
gettysburgi csatában a két fél együtt elszenvedett." Aztán olyankijelentést 
tett, amelyet csakis Montgomery párthívei felé tett oldalvágásként lehet 
értelmezni figyelmeztette a briteket, ne hallgassanak ,,a bajkeverők 
hangoskodásaira" . 

[21] Nem kellett volna azt a sajtókonferenciát megtartanom" - mondta a 
szerzőnek Montgomery 1963-ban. - , Az amerikaiak túlérzékenynek 
bizonyultak, és sok tábornokuk annyira megorrolt rám, hogy bármit 
mondok, biztos, hogy rossz lett volna." 

[22] , Montgomery úgy gondolta, hogy alsóbb szintű parancsnoki 
kinevezést kap" - állította később Eisenhower. - , Még aztis felajánlotta, 
hogy ha úgy tartom jónak, kész akár Bradley alárendeltjeként is szolgálni." 

[23] Március 11-én például a SHAEF felderítése jelentette, hogy Zsukov 
ékei elérték az Oderától nyugatra, Berlintől alig huszonnyolc mérföldnyire 
lévő Seelow települést. Amikor a szerzőnek 1963-ban Moszkvában sikerült 
meginterjúvolnia a szovjet védelmi erők illetékeseit, megtudta, hogy 
Zsukov csak április 17-én érte el a német védelmi rendszer központjában 
fekvő Seelowt. 

[24] Bárki készítette is ezt a felderítő jelentést, Barbarossa végső 
nyughelyét illetően tévedésben volt. Barbarossa (Rőtszakállú) - I. Frigyes 
(1121-1190),nem Berchtesgadenben van eltemetve. A mítosz szerint , nem 
halt meg, hanem csak alszik", mégpedig Thüringia dombjai között. , Ott ül 
kőasztalánál, hat lovagjával, várva, amíg betelik az idő, s ő meg fogja 
menteni Németországot a rabszolgaságból, és az első helyre teszi a 
világban. Szakálla már átér a kő asztallapon, de háromszor kell körülérnie 
az asztalt, mire eljön a feltámadás." 

[25] Marshall törzsének egyik magas rangú tisztje, John Hull tábornok, aki 
1945-ben az amerikai hadsereg hadműveleti főnöke volt, elmondta: , Ike 
Marshall pártfogoltja volt, és bár Ike esetleg nem veszi jó néven, ha ezt 
mondom, a két ember között egyfajta apa-fiú viszony lehetett." 

[26] A vitának számos változata ismeretes, kezdve Jürgen Ihorwald 
részletes beszámolójától ( Flight in the Winter) Gerhard Boldtnak, Guderian 
egy segítőjének kétsoros beszámolójáig a Die Letzten Tage der Reichskanzlei 
című munkában. Boldt, aki könnyedén átfut az eseten, annyit ír: Hitler azt 
javasolta az OKH fejének, hogy , vonuljon szanatóriumba kezelésre" 


Guderian pedig , elértette a célzást", Boldt szerint a megbeszélésre március 
20-án, vagyis húsz nappal a küstrini támadás előtt került sor. Guderian a 
memoárjában (Panzer Leader) pontosan március 28. 14:00-ban adja meg az 
időpontot. Rekonstrukcióm jórészt Guderian memoárjára támaszkodik, 
kiegészítve a Heinricivel, Busséval és törzsük tagjaival készített interjúk 
adataival. 

[27] Churchill március 24-én megmutatta ezt az orosz jegyzéket 
Eisenhowernek, aki, mint a miniszterelnök később írta , fel volt háborodva 
ezen a jó szándékunkat mélységesen igazságtalanul és megalapozatlanul 
kétségbe vonó vádaskodáson." 

[28] Eisenhower ezer szavas távirata nem szerepel a hivatalos történelmi 
munkákban, a Crusade in Europe (Kereszteshadjárat Európában) c. könyvében 
megjelent változat meg van rövidítve és át van szerkesztve. Ahelyett, 
például, hogy , mindig ordítozott", az szerepel: , mindig hangsúlyozott", a 
fentebb idézett ingerült utolsó bekezdés pedig teljes egészében hiányzik. A 
dolgok iróniájához tartozik, hogy a távirat fogalmazványát egy brit tiszt, a 
SHAEF helyettes hadműveleti főnöke, John Whiteley vezérőrnagy 
készítette, de mire elküldték, már félreismerhetetlenül magán viselte 
Eisenhower keze nyomát. 

[29] Egy hosszú, részletes, magnetofonszalagra rögzített interjúban, 
amelyet a szerzőnek adott. 

[30] A másképp nem jelzett orosz szövegek és más szovjet anyagok egy 
1963 áprilisában tett moszkvai tanulmányút során kerültek a szerző 
birtokába. A szovjet kormány lehetővé tette neki és John Ericksonnak, a 
manchesteri egyetem professzorának, hogy interjúkat készíthessenek a 
berlini csata résztvevőivel, a marsalloktól a közkatonákig. Az egyetlen 
szovjet marsall, akinek meginterjúvolására a szerző nem kapott engedélyt, 
Zsukov volt. A többi - Konyev, Szokolov, Rokosszovszkij és Csujkov - 
átlagosan három órányi interjút adott. Ezen felül a szerző bebocsátást nyert 
a katonai levéltárakba, és engedélyt kapott rá, hogy nagy mennyiségű 
másolatot készítsen és vigyen ki Oroszországból, köztük katonai térképeket, 
jelentéseket, monográfiákat, fényképeket és hadtörténeti feljegyzéseket, 
amelyekhez mindaddig csak a szovjet kormányzati körök férhettek hozzá. 

[31] Ez természetesen igaz volt 

[32] Sztálin sorsdöntő tanácskozása marsalljaival jól ismert a legfelső 
szovjet katonai vezetés számára, Nyugaton viszont eddig soha nem 


publikálták. Az orosz hadtörténeti írásokban és folyóiratokban számos 
változat jelent meg róla. Ezek egyike Zsukov beszámolója törzse tisztjei 
számára, amelyet egy orosz történész, N. N. Popjol altábornagy jegyzett fel. 
Konyev marsall bőséges felvilágosítással szolgált a könyv szerzőjének a 
tanácskozás hátteréről, és számos, korábban ismeretlen részletet is 
elmondott. Maga is beszámolt néhány részletről 1965-ben, Moszkvában 
megjelent emlékiratai első részében. Az ő és Zsukov verziója között néhány 
különbség figyelhető meg. Zsukov például , nem tesz említést Montgomery 
Berlin elleni támadási tervéről. Konyev nem hivatkozik a német fővárosban 
ledobandó angol-amerikai deszantra. 

A Styemenko tábornok jelentésének alapjául szolgáló anyag - felfedése 
óta sem jelent meg. A szerző véleménye szerint a jelentés Eisenhower előző 
esti üzenetének alaposan eltúlzott katonai értékelésén alapult, és részben 
Eisenhower motívumainak gyanakvó megítéléséből indult ki, részben egy 
olyan koholmány volt, amelynek indítéka, hogy indokot szolgáltasson 
Sztálin saját szándékainak megvalósításához. 

[33] Az általános hiedelemmel ellentétben Hitler megromlott egészsége 
nem az 1944-es sikertelen bombamerényletkor elszenvedett sérülései miatt 
következett be, bár ezzel vette kezdetét állapota gyors hanyatlása. A háború 
után az amerikai kémelhárítás kihallgatott szinte minden orvost, aki 
vizsgálta Hitlert. A szerző olvasta valamennyiük jelentéseit, és bár egyikült 
sem adta meg Hitler hűdéses állapotának okát, az általános vélemény (az 
volt, hogy ennek eredete részben pszichogén természetű, részben 
életmódjában keresendő. Hitler szinte soha nem aludt, éjjel és nappal szinte 
alig különbözött számára. Emellett számos jel mutat arra, hogy lassú 
mérgezés lett úrrá rajta azoktól a különböző drogoktól, amelyeket kedvenc 
orvosa, Iheodor Morell professzor bőséges adagokban és válogatás nélkül 
injekciózott a szervezetébe. A szerek skálája a morfium-, arzén- és 
sztrichnin-tartalmú anyagoktól különféle mesterséges stimulánsokig és 
olyan titokzatos , varázsszerekig" terjedt, amelyeket maga a doktor kevert 
számára. 

[34] Mint Heinrici a szerző által készített interjúban elmondta, ,, Buhle 
előtt jókora alkoholfelhő lebegett." 

[35] Heinrici később a következőket mondta: , Hitler kijelentése teljesen 
lesújtott. Egyszerűen nem tudtam, mit mondjak, mert nem ismertem 
Schörner hadseregcsoportjának a helyzetét. Nem tudtam, hogy Hitler a 


legteljesebb tévedésben van. Mindössze ennyit gondoltam: cHogy képes 
valaki ennyire áltatni magát! Rájöttem, hogy ezek mind valami 
felhőkakukkvárban élnek." 

[36] A Hitler által vezetett tanácskozás rekonstrukciójának legfőbb 
támpontja Heinrici naplója, amely Eismann vezérkari ezredes hosszú (186 
oldalas) visszaemlékezése kíséretében jelent meg. Heinrici gondosan 
feljegyezte a történteket, szó szerint idézte egyebek között Hitler szavait. 
Heinrici és Fismann beszámolója között van némi különbség, de az 
eltérések feloldását lehetővé tette egy hosszú, három hónapos 
interjúsorozat, amelyet a szerző 1963-ban folytatott Heinricivel. 

[37] Simpsonnak minden oka megvolt, hogy azt higgye: megkapta a 
startjelet. A 13. hadseregcsoport parancsnoka ugyanebben a parancsában 
azt a feladatot szabta az 1. és a 3. amerikai hadseregnek, hogy a második 
szakaszban foglaljon hídfőállást az Elbán, és legyen kész tovább támadni 
kelet felé, abban az esetben, ha Patton 3. hadserege, a szöveg kifejezése 
szerint , keletre vagy délkeletre" helyezkedik el. De csupán a 9. hadsereg 
parancsában szerepelt a ,, Berlin felé" kifejezés. 

[38] A háború után a makacs Wenck megpróbálta megszerezni a pénzét, 
de Weimar akkor már a szovjet zónához és Walter Ulbricht keletnémet 
kormányának a fennhatósága alá tartozott. Furcsa módon a bank egészen 
1947 július 4-ig rendszeresen küldözgette neki a havi értesítéseket. Wenck 
visszaigazolta az értesítéseket, és kérte, hogy a pénzét küldjék át 
nyugatnémetországi bankjába, de hiába. Egészen 1954. október 23-ig nem 
következett be semmi változás. Ekkor a weimari bank értesítette Wencket, 
hogy fel kell vennie a kapcsolatot a Belügyminisztérium körzeti 
illetékeseivel. , Régi számláját a felhalmozódott kamatokkal együtt 
felszámoltuk" - írta bank. 

[39] Az Egyesült Államok hadügyminisztériuma soha nem részesítette 
elismerésben Franciest hőstettéért, amely páratlan volt a második 
világháború történetében. Felterjesztették ugyan a Kiváló Repülő Keresztre, 
de soha sem kapta meg a kitüntetést. A különös az, hogy Martin viszont, 
bár nem volt repülő, az akcióban való részvételéért megkapta a Légierő 
Érdemérmét. 

[40] Bradley becslése sok zavart okozott, részint abban a tekintetben, hogy 
mikor mondta Eisenhowernek, részint pedig, hogy hogyan jutott ehhez a 
számhoz. Az esetet először maga Bradley adta elő A Soldiers Story (Egy 


katona története) című emlékiratában. Ebben nem említ dátumot. Így, mint 
maga Bradley mondta a szerzőnek, részben ő is felelős a kérdés körüli 
bizonytalanságért. Az egyik nyomtatásban is napvilágot látott változat 
szerint Bradley ezt a becslést a S]HAEF-en mondta, még 1945 januárjában, 
hogy becslése szerint Berlin elfoglalásakor az áldozatok száma elérheti a 
százezret. Bradley maga a következőket mondta: , A becsült adatot 
közvetlenül az elbai hídfőállás megszerzése után közöltem telefonon 
Ike-kal. Természetesen az onnan Berlinig vezető úton nem számoltam 
százezer fős veszteséggel. Arról viszont meg voltam győződve, hogy a 
németek keményen fognak harcolni a fővárosukért. Úgy láttam, hogy éppen 
Berlinben szenvednénk el a legnagyobb veszteségeinket." 

" Fel nem foghatom mi volna ez... (a dig.) 

[42] Sok katona volt, aki ott lépett be a pártba, az Odera partján, de nem 
egészen politikai okokból. Az amerikai és a brit csapatokkal ellentétben a 
Vörös Hadsereg nem rendelkezett megfelelő regisztrációs rendszerrel, és 
nem használtak , dögcédulát" sem. Az elesettek vagy sebesültek családját 
ritkán értesítették hivatalból. Ha azonban az áldozat kommunista volt, a 
párt értesítette családját vagy hozzátartozóit. 

[43] 1945 júniusában Zsukov azt állította Eisenhower és a sajtó képviselői 
előtt, hogy a támadást huszonkétezer, legkülönbözőbb űrméretű löveg 
tüzével készítette elő. Az eredeti tervben tizenegyezer ágyú szerepelt. Hogy 
honnan szedett össze a támadás idejére ennyit, azt nem tudni. Az orosz 
beszámolók különböző számokat adnak meg, húszezertől negyvenezerig, a 
legtöbb katonai szakértő azonban úgy véli, Zsukovnak legfeljebb 
hét-nyolcezer tábori lövege, és talán ugyanennyi kisebb űrméretű ágyúja 
lehetett. 

[44] Konyev Sztálin gyanúját visszhangozta. Április elején Sztálin 
táviratot küldött Rooseveltnek, hogy tudomása szerint Bernben 
megállapodás született a németekkel, amely szerint , megnyitják a frontot 
az angol-amerikai csapatok előtt, és átengedik őket kelet felé, a britek és az 
amerikaiak viszont cserébe megígérték, hogy enyhíteni fognak a 
fegyverszünet feltételein. A németek a nyugati fronton tulajdonképpen már 
abbahagyták a harcot, miközben tovább háborúznak Oroszország ellen, 
amely Nagy-Britannia és az Egyesült Államok szövetségese." Roosevelt a 
válaszában megdöbbenését fejezte ki a vád miatt, hogy megállapodást 
kötött volna az ellenséggel; anélkül, hogy bírná a szovjet fél teljes 


beleegyezését. , Őszintén szólva nem tudok megszabadulni attól a keserű 
nehezteléstől, amelyet az Ön informátora iránt érzek, bárki legyen is az, 
cselekedeteim és kipróbált munkatársaim cselekedeteinek alávaló 
félremagyarázásáért." Sztálint és marsalljait azonban nem lehetett 
meggyőzni. Még manapságis, a Szovjetunió Honvédelmi Minisztériuma 
hivatalos történelemkönyve: A Szovjetunió nagy honvédő háborúja, 1941-45 is 
azt állítja, hogy , a hitleristák, annak érdekében, hogy megakadályozzák a 
Vörös Hadsereget Berlin elfoglalásában, készen álltak, hogy feladják a 
fővárost az amerikaiaknak vagy az angoloknak. Maguk a szövetségesek is 
számoltak a város elfoglalásával, annak ellenére, hogy a megállapodás 
szerint Berlin a szovjet hadsereg hadműveleti zónájába tartozott." A valóság 
természetesen az, hogy ilyen megállapodás soha nem létezett. 

[45] Konyev csak húsz esztendővel később, Puhov tábornok 
emlékiratainak olvasása közben szerzett tudomást az esetről. 

[46] A Vörös Hadsereg április 13-án foglalta el Bécset. 

[47] Hitler itt nyilván Roosevelt elnökre célzott. 

[48] Erről az utolsó koncertről valószínűleg annyiféle beszámoló szülelett, 
ahányan a zenekarból életben maradtak. Van, aki így mondja el a történetet, 
van, aki másképp. Eltérések mutatkoznak a dátumban, a műsorban, de még 
az előadók tekintetében is. Azok, akik nem tudtak Speer ajánlatáról, nem 
hiszik, hogy ilyen terv egyáltalán létezett volna. Az itt elmondott verzió Dr. 
von Westermann beszámolóján és feljegyzésein alapul, kiegészítve Gerhard 
Taschner információival. 

[49] A Ruhr-vidéki katlant április 18-ra számolták fel végképp. Három 
nappal később Model öngyilkosságot követett el. 

[50] Lehet, hogy Göringnek több mint huszonnégy teherkocsija volt. 
Heinrici szerint , négy kocsioszloppal" indult. Lehet azonban, hogy ebbe 
beleértendők azok a Luftwaffe-konvojok, amelyek egy nappal később 
hagyták el Berlint. A fantasztikus az, hogy ebben az időpontban, amikor az 
üzemanyaghiány miatt a katonai repülőgépek nem voltak képesek felszállni 
és a járművek elakadtak, Göringnek nemcsak kocsik álltak rendelkezésére, 
hanem bőségesen szerzett üzemanyagot is. 

[51] A balti országokban kapitulált kurlandi hadsereg maradványai 
csónakon menekültek, és április elején érkeztek meg Swinemündébe. A 
tizennyolc hadosztályból alig néhány csónaknyi ember érte el, felszerelését 
odahagyva, Németországot. 


[52] Luise Jodl részletes naplójában leírta Hitler megjegyzését. A 
bejegyzés után ez áll: , A férjem azt mondta: első feleségem halálát 
leszámítva ez volt az egyetlen eset, amikor Hitler személyes jellegű 
megjegyzést tett nekem." 

[53] A nürnbergi perben elhangzott tanúvallomások kizárták, hogy 
Grawitz, aki mellékállásban Himmler főorvosa volt, engedélyt adott volna, 
hogy a koncentrációs táborokban a foglyokon orvosi kísérleteket hajtsanak 
végre. 

[54] Heinrici katonai naplójában, amely gyorsírásban tartalmazza 
valamennyi telefonbeszélgetés szó szerinti szövegét, a következő 
megdöbbentő bejegyzés olvasható: , Aprilis 21., 12:30 - Busse Heinricinek: 
Most kaptam a jelentést, hogy az LVI. hadtest az éjjel külön parancs nélkül 
áttelepült Hoppegartenból az Olimpiai Faluba. Le kell tartóztatni..." Senki 
nem tudja, honnét kapta Busse ezt az információt, amely azonban téves 
volt. Az Olimpiai Falu Döberitzben, Berlin nyugati oldalán volt. Weidling a 
város keleti peremén harcolt. 

[55] Az Eclipse-dokumentumok gondos tanulmányozása meggyőzte 
Jodlt, hogy az amerikaiak, akik szerinte tartósan berendezkedtek az Elba 
mentén, nem fogják akadályozni Wenck csapatainak keleti irányú 
átcsoportosítását. 

[56] Érthető módon arra nem volt még idő, hogy Wiberg Londonba 
küldött jelentése eljusson a csapatokhoz. 

[57] Két intézmény volt, amelyik megszakítás nélkül működött: a 
potsdami meteorológiai állomás, amely egész 1945-ben egyetlen napra sem 
szüntette be az adatok mérését, és a város tizenhét serfőzdéje, amely 
kormányrendeletre folyamatosan gyártotta , létfontosságú" termékét. 

[158] 1944-ben Normandiában e sorok szerzője jelen volt, amikor két német 
egyenruhába bújtatott fogoly különös feladat elé állította az 1. amerikai 
hadsereg felderítőit, akik a kihallgatásukat végezték: egyszerűen senki nem 
értette, milyen nyelven beszélnek. A két férfit átküldték Angliába, ahol 
kiderítették róluk, hogy tibeti pásztorok, akiket erőszakkal besoroztak a 
Vörös Hadseregbe, a keleti fronton fogságba estek, és ismét erőszakkal 
besorozták őket, ezúttal a német hadseregbe. 

[59] Joachim Lipschitz végül Nyugat-Berlin egyik leghíresebb hivatalos 
személyisége lett. 1955-ben kinevezték belügyi szenátornak, és ő irányította 
a város rendőrségét. 1961-ben bekövetkezett haláláig engesztelhetetlen 


ellensége volt a keletnémetországi kommunista rezsimnek. 

[60] Azok közül a tűzoltókocsik közül, amelyek huszonegyedikén 
elhagyták a várost, néhány Walter Golbach vezérőrnagynak, a városi 
tűzoltóság parancsnokának a parancsára visszatért. A háború utáni 
jelentések szerint a kocsikat Goebbels vitette ki a városból, hogy ne 
kerüljenek a szovjetek kezére. Amikor Golbach tudomást szerzett róla, hogy 
Goebbels parancsának megszegéséért le akarják tartóztatni, öngyilkosságot 
követett el, de sikertelenül. Sebesült, vérző arccal hurcolták el az SS-ek, és 
kivégezték. 

[61] Mindketten életben maradtak. A gyors orvosi beavatkozás 
megmentette az életüket. 

[62] Az oroszok nem tagadják a Berlin elestét követő szexuális támadások 
tényét, bár hajlamosak rá, hogy mentsék a történteket. A szovjet történészek 
elismerik, hogy a csapatok kicsúsztak az ellenőrzés alól, de a legsúlyosabb 
atrocitásokat sokan azoknak a bosszúszomjas egykori hadifoglyoknak 
tulajdonítják, akik a szovjet csapatok németországi előrenyomulása idején 
szabadultak ki. Pavel Irojanovszkij, a Krasznaja Zvezdának, a hadsereg 
lapjának a szerkesztője e könyv szerzőjének a következőket mondta: 

, Természetesen nem voltunk száz százalékos úriemberek. Túl sok minden 
láttunk azt megelőzően." A lap egy másik szerkesztője ezt mondta: ,, A 
háború az háború, de bármit tettünk is, azt össze sem lehet hasonlítani 
azzal, amit a németek Oroszországban műveltek." Milovan Gyilasz, aki a 
háború alatt a moszkvai jugoszláv katonai misszió vezetője volt Beszélgetések 
Sztálinnal című könyvében elmondja: amikor felpanaszolta a szovjet 
diktátornak a Vörös Hadsereg katonáinak atrocitásait, az azt felelte: 

, Csakugyan nem tudja megérteni, ha egy katona, aki sok ezer kilométert 
tett meg véren és tűzön át, kedvét akarja tölteni egy nővel, vagy elvesz 
valami apróságot?" 

[63] Amikor Csujkov hívatta a két tudósítót, a társaságukban tartózkodott 
éppen egy szovjet zeneszerző, Matvej Iszaakovics Blantyer, akit Sztálin 
küldött a német fővárosba, hogy írjon kantátát a berlini győzelemről. A 
tudósítók megkérdezték a tábornokot, mi legyen a zeneszerzővel, mire 
Csujkov azt felelte: , Hozzák magukkal". Csakhogy Blantyer civilben 
érkezett, és nyilvánvaló volt, hogy nem is lehetne kiadni a Vörös Hadsereg 
tisztjének. Ezért sietve bedugták a tárgyalószobával szomszédos kis 
gardróbfülkébe. Ott is maradt csaknem a megbeszélés teljes ideje alatt. 


Közvetlenül a látogatók távozása előtt elájult a levegőhiány miatt, és a 
németek mélységes megdöbbenésére bezuhant a szobába. 

[64] A szerző véleménye szerint a szovjeteket nem érdekelte Eva Braun, és 
nem is tettek komolyabb kísérletet holttestének azonosítására. Azt a tényt, 
hogy Hitler meghalt, a szovjetek részéről első ízben Vaszilij Szokolovszkij 
marsall erősítette meg a szerző és John Erickson professzor előtt, 1963. 
április 17-én, csaknem tizennyolc esztendővel a történtek után. 


